
Cuvânt înainte 


Această istorie a ideilor filosofice, mai degrabă decit 
o istorie este o încercare de demonstraţie a existenţei 
valorice a istoriei filosofiei ca sistem al filosofiei. Fie și 
în intenţie, nu e nici prima, nu c nici singura, iar cît 
răspunde proiectului, nu autorul ei poate să judece. 

Oricum, ea a fost scrisă pentru a face proba coparti- 
cipării istoriei „trecute“ la istoria „prezentă“ și a reali- 
tăţii sale autentice ca deschidere și continuă resemnifi- 
care. Căci „istoria“, începînd cu datele ei elementare 
chiar (cu „faptele“ sau „evenimentele“ istorice), este de- 
venire în concret, ca totalitate. Trecutul, în urmare, nu- 
mai temporal nu ne aparţine; valoric însă, el este în 
alcătuirea noastră, fiind o dimensiune (ontologică, de 
acuma) a ceea ce sîntem (dacă nu, a ceea ce devenim). 

De aceea istoria (istoria filosofiei, în acest caz) este 
o cale, cealaltă, de a ne explica și înţelege în structurile 
și sensurile care ne dau individualitate, ca mod de a fi 
în lume și ca mod de a gindi (sau reconstitui) lumea. 

„Cunoaşterea istorică“, în genere, este nemijlocit 
ontologică (firește că în limitele ontologiei umanului). 
Iar aceea a istoriei noastre filosofice, adică a faptului de 
a fi iubire-de-înțelepciune, reflecţie asupra fiinţei noas- 
tre în dialog cu ființa lumii, aceea, deci, cu atît mai mult. 
Așa fiind, istoria filosofiei este o reconstrucţie a umanului 
în această determinație, filosofică, a sa. 

Numind în prima sa întrebuințare într-un text filo- 
sofic (fr. heraclitic 129), cercetarea naturii, prin extin- 
dere, istoria (historie) ca istorie a filosofiei este o ana- 
litică a modului nostru de a fi, ca filosofie. Nu doar și 
nu mai întîi a gândirii filosofice a lumii, pentru că &xer- 

cițiul filosofic face, parte din constituţia ființei noastre. 
Noi, deci, gîndim filosofic întrucît sîntem-devenim filo- 
sofic. Și tot asemenea gîndim ştiinţific sau artistic pen- 
tru că, ontologic, sîntem- devenim științific și artistic. 

Astfel că, mai mult decit o refacere a devenirii inte- 
rioare a filosofiei, a științelor, a artelor, istoria acestora 
apăre ca o fenomenologie a umanului. A acestuia în de- 
terminaţie filosofică, în determinație științifică, în de- 
terminaţie artistică. 

Istoria reconstrucțiilor noastre, așadar, este istoria 
ființei noastre. Rezultind istoric, sîntem sinteză a istoriei 
ca un sistem .de sisteme sau ca întreg care reproduce în 
sine și pe orizontală (cartografic, parcă) totalitatea struc- 
turată „în succesiune“ cu şlenieniele” dispuse pe ver- 
ticală. 

Sistem al istoriei sale și altceva, ea însăși, conştiinţa 
filosofică a oricărei epoci (deci și conștiința. noastră filo- 
sofică) se recunoaște în trecut ca în conţinutul său. Ase- 
menea unui alt Narcis, ea se „oglindește“ în apele tre- 
murătoare ale istoriei sale, dar numai interiorizindu-și-le. 
De aceea cînd se „scufundă“ în trecut, ea se adîncește 
în propria ființă. 

Ceea ce este, ceea ce trebuie să fie o istorie a ideilor 
încă se discută sau încă se „experimentează“. Faptul 
n-0 pune însă sub semnul inutilității sau al imposibilității. 
Oricum, printr-o depășire din principii a evenimenţialis- 
mului, ea are suficiente șanse de realitate și garanții 
de utilitate, dezvăluindu-se ca o istorie pentru contem- 
poraneitate, din perspectivă contemporană. Sau, mai 
exact, ca o reflexie asupra structurilor (a ideilor ca for- 
me, de la grecescul idea) filosofiei, în devenirea lor, din 
orizontul conştiinţei noastre şi în vederea acesteia, pen- 
tru a fi și mai în măsură să răspundă aplicat întrebări- 
lor epocii. Parte a cunoașterii, cunoașterea istorică devine, 
în acest fel, cu atît mai mult argument pentru prezent și, 
prin prezent, pentru viitor. De aceea, sau mai curînd și 
de aceea, istoria filosofiei (ca istoriografie) este cu nece- 
sitate critică şi esenţializantă, accentuînd axiologic, pem- 
tru a zice astfel, după Lucian Blaga. 

Raportarea critică, îm conceptul său autentic (ceea ce 
înseamnă că lipsită de prejudecăţi), presupune opţiunea 
pentru valori. Nici respingerea mecanică, nici acceptarea 

nediferenţiată nu aparţin orizontului criticii, care, prin 
chiar natura ei, este intențională în raport cu valorile, 
este selectivă, este integratoare. l 

Într-o istorie a ideilor, poate, faptul se impune în și 
mai -mare: măsură, de îndată ce, aceasta, prin excelență 
este lectură critică, deci esențial valorizatoare, resemni- 
ficantă și deschizătoare “către noi întrebări, către noi 
răspunsuri. 


1. Fiinţă şi existenţă 


Poate că și o anamneză, cartea I a Metafizicii aris- 
totelice este, cu siguranţă, prima reconstrucţie a siste- 
mului filosofiei cu mijloacele istoriei sale. După (numai) 
două secole de existență prea explozivă pentru a i se 
dibui năzuința către sistem și, în același timp, parcă, 
îndeajuns de apolinică pentru a deruta cu polimorfis- 
mul ei, filosofia greacă ia cunoștință de sine în același 
mod, contradictoriu, care-i era, de bună seamă, co- 
natural. 

Ca istorie, ea pare mai curînd o succesiune de „eve- 
nimente“ prea puțin comunicabile sau, oricum, nu în 
ordine esenţială, decît o mișcare continuă într-o orga- 
nicitate deschisă. Nimic, la prima vedere, nu leagă fap- 
tul care urmează de cel de dinainte, pe cel de aici cu cel 
de acolo. Ceea ce precede pare să stea (aproape) numai 
pentru sine, iar ceea ce, temporal, este ulterior, dă ïm- 
presia de a relua totul de la început în ignorarea se- 
nină a tradiţiei, atit cîtă era. Pînă și în interiorul unor 
„configurații“, fie ele „școli“ (milesiană, pythagorică, 
eleată), fie ele „începuturi“ (cel „ionian“, cel „italic“ şi 
cel „atenian“), nu unitatea pare a fi prima virtute. Cele 
trei „începuturi“ aduc mai degrabă cu tot atitea tipuri 
istorice (și 'sistematice) ale filosofiei (dacă nu chiar cu 
mereu alte modalități de înțelegere a filosofiei) decit 
cu „experimente“ complementare. Fixate cum vor fi fost 
în identificarea „naturii primordiale“ (physis), iniţiativele 
ionice (milesiană, heraclitică, anaxagoriană)  decupează 
parcă o zonă distinctă într-o „geografie“ a filosofiei în 
care „italicii“, la rîndul lor (eleaţii și pythagoricii, adică), 
se circumscriu în alta, decis metafizică. 

Atenienii, apoi, cu primul lor filosof, cu Socrate, vor 
fi. încercat cel de al treilea început, antroprocentrist, 
programatic socotit altul, dacă nu singurul autentic, de 
îndată ce nici „ionienii“, nici „italicii“ n-au fost în mă- 
sură să evite relativismul ruinător. Printre cei care cer- 
cețează așezările universului, va fi spus Socrate cu de- 
plina conştiinţă a celui ce săvirșește o „tăietură episte- 
mologică“, unii stabilesc „unitatea fiinţei“, alţii, din con- 
tră, „multiplicitatea ei nesfîrșită“, „unii admit mişca- 
rea veșnică a corpurilor, alţii inerția lor absolută, într-o 
parte se pretinde că totul se naște și piere; în alta că 
nimic nu s-a născut și că nimic nu va pieri vreodată“. 

Dar mai înainte de toate nu ara nevoie ca omul să 
se explice pe sine, ca termen în fața lumii? Sau, ori- 
cum, dacă primii filosofi se vor fi aplicat cercetării „na- 
turii tuturor lucrurilor“, mai înainte de a persevera în 
reconstrucţia lumii, nu era nevoie de luarea în seamă 
a celor „din partea omenească“ ? Nu trebuia adîncită 
cercetarea „cunoştinţelor omenești“ în temeiul şi, deci, 
în garanția de autenticitate a minţii noastre? (Xenofon, 
Amintiri despre Socrate, I, 1). 

Lucrurile însă nu prea stau altfel nici înlăuntrul 
aceluiași „inceput“. Thales (640—550 î.e.n.), primul filo- 
sof al grecilor şi, prin tradiţie, întemeietorul „școlii“ din 
Milet, nu pare continuat de Anaximandros (? 610—546 
î.e.n.), nici acesta de Anaximenes (? 585—525 î.e.n). Prin- 
cipiul ca apă (hydor), la primul, ca indeterminat (apei- 
ron) la cel de al doilea și ca aer (pneuma), la Anaxime- 
nes, nu lasă să treacă în față unitatea resemnificărilor 
sale ; din contră, o maschează, dacă n-o va fi făcut im- 
posibilă. a 

Pythagoric și Hippasos (începutul secolului al V-lea 
î.e.n), socotind că „numărul este prima paradigmă a 
creaţiei lumii“ (fr. 11 Diels), el se individualizează, după 
cîte se pare, faţă cu Pythagoras (n. ? 580—575 i.e.n. — 
m. sfîrșitul secolului al VI-lea, începutul secolului al 
V-lea) prin identificarea principiului cu focul: „Hippa- 
sos din Metapont și Heraclit din Efes... afirmau că uni- 
versul e veşnic mișcător și mărginit, iar drept. principiu 
au avut focul“ (fr. 7 Diels). 5 

Melissos din Samos (? n. 480 îe.n.), la rîndul său, 
deși de școală eleată, se va fi despărțit de dascălul său, 
de Parmenide (n. ? 340 î.e.n.), susținînd că „veşnică, 

ființa trebuie să fie şi nemărginită“ (fr. 4 Diels). Tot -ast- 
fel şi Democrit (460—370 î.e.n.), care, împărtășindu-se 
prin Leucip din” învățămîntul eleatic, nu va fi rămas 
la conceptul „de școală“ al Unului parmenidian: În co- 
respondenţă: (formală) cu acesta, și el nenăscut-nepieri- 
tor, etern dar strîns între marginile sale, atomul demio- 
critian, repetat la nesfirșit, face loc vidului (neființei), 
motiv hotărît antieleatic.- Încă din antichitate, de aceea, 
„eleatismul“ democritian este: temperat prin aducerea 
în discuție a lui Anaxagoras (? 500-496 — 428-427 
î.e.n.): „el intră în legătură cu Leucip şi, după spusele 
unora, și cu Anaxagoras“, ale cărui păreri „asupra cos- 
mogoniei și rațiunii“ le va fi „combătut“, „din cauză 
că... nu-l primise ca discipol“ (Diogenes Laertios, IX, 34, 
35). Interferenţa nu este exclusă, homoiomeriile anaxa- 
goriene şi atomii democritieni corespunzîndu-și de îndată 
ce, deopotrivă, stau ca elemente ireductibile ale lumii. 
Numai .că, spre deosebire de homoiomerii, determinate 
calitativ, atomii nu se deosebesc decît prin formă, or- 
dine și poziţie. Prudența scriitorilor vechi în apropierea 
celor doi este, astfel, legitimă. Oricum vor fi stat însă 
lucrurile, Anaxagoras şi Democrit (întrucitva și Empe- 
docles, 484—424 î.e.n., care va fi socotit că focul, aerul, 
apa şi pămîntul sînt alcătuite din „părticele foarte fine“ ; 
Aristotel, Despre naștere şi distrugere, II, 7, 334 a2 by 
aparțin aceleiași ipoteze. Dar, totodată, pe cît se adună 
se și despart, dacă nu în și mai mare măsură. 

Platon (427—347 î.e.n.), apoi, într-un extraordinar 
efort de revalorizare a tradiției proba complementari- 
tatea și convergenţa tuturor marilor ei direcţii, numai 
că reinterpretîndu- le și absorbindu-le într-o reconstrucţie 
în care totul era luat de la început. Asemenea, în fine, 
şi Aristotel (384—322 î.e.n.), care, în plus, beneficia de 
prezenţa platonismului, această metafizică exemplară în 
latura sa programatică. Platonismul în aristotelism însă 
este un platonism aristotelicizat, așa cum presocraticii 
și Socrate în doctrina. întemeietorului Academiei vor fi 
fost platonizați. | 

Aceeași stare de lucruri, cel puțin la o primă cva- 
luare, poate fi identificată şi în alte spații de. cultură. 
fie el chinez ori indian. În cel dintîi, bunăoară, dacă 
Yi jing („Cartea transformărilor“) pare să fi fost hotă- 
riîtoare, stabilind sau prestabilind. „matricea stilistică“ a 
gîndirii antice chineze, nici daoismul, nici confucianis- 

mul nu aveau să fie simple prelungiri ale ei. De la cele 


opt elemente (cerul — tian, pămîntul — kun, tunetul 
— zhen, muntele — găn, apa: curgătoare. — kan, vîntul 
-lemnul — shun, focul — li, lacul — dui) ca „principii“ 


ale lumii la dao, calea (temeiul) întregii firi din. filoso- 
fia lui Lao zi (n. ? 604 î.e.n.), sau la metafizica cerului 
în confucianism (Kung Fuzi, ? 551 — ?470 îe.n.), deose- 
birile sînt atît de mari, încît anulează, parcă, orice uni- 
tate sistematică sau continuitate istorică. 

În mäi mare sau în mai mică măsură şi în vechea 
Indie filosofiile de „şcoală“ dezvoltă motive tutelare din 
Vede sau din. Upanișade. Însă atît „şcolile“ „ortodoxe“ 
(Vedanta, Mimamsa, Yoga, Samkhya,; Nyaya, Vaisesika), 
cit şi cele neortodoxe (Budismul, Jainismul, Lokayata) 
aveau să se individualizeze.nu numai în raport cu tra- 
diția, ci şi unele față cu altele. Lăsind la o parte clasi- 
ficarea bipartită, venită prin tradiție, pentru a fi conven- 
ţională şi a pune sub același semn „şcoli“ citeodată.opuse 
(Budismul și Lokayata, de pildă), chiar dacă Samkhya 
şi Vaisesika ori Vedanta şi Mimamsa se originează, de- 
opotrivă, în Vede, primele evoluau într-un orizont, to- 
tusi, distinct. 

În alte culturi și în alte configurații filosofice, în 
momente temporale diferite și în varii modalităţi de 
<onceptualizare, oriunde și oricînd, prin urmare, faptele 
(evenimentele) istorice. par a fi peste tot .asemenea :- in- 
comaunicabile, prea lipite de timpul lor și tocmai de aceea 
atemporale, chiar cu minimă șansă de adevăr. Ba, mai 
degrabă, ca „trepte“ într-o stranie istorie a. filosofiei 
<a înaintare în eroare, de vreme ce „numele“ ființei nu 
era nici apa, nici aerul, nici: focul, nici apa, aerul, focul 
și. pămîntul, toate: la un loc, nici numărul, nici atomul, 
nici idea sau forma, nici împreună materia și: forma 
aristotelice. 

:, O asemenea lectură“, „evenimenţialistă“ şi „narati- 
vistă“,. așadar, pierde, : în cele din urmă, chiar..sensul 
istoriei, dacă nu are a-i mai percepe „unitatea“ şi.,isto- 
ricitatea“ (Cf. Paul Veyne, IP'histoire  conceptualisante, 
în :Faire de l’histoire, t. I, p. 69—70). 

"::Or, Întrucît este „deschis“, faptul sau. „evenimentul“ 
devine. el. însuși, iar. prin. aceasta îşi află „adevărul“. în 
esa ce: îi -succede.și, deci, îl absoarbe. Paradoxal,: poate, 
dar evenimentul istoric își sporește individualitatea . nu- 

mai prin integrare într-un sistem, căci astfel devine el 
însuşi un sistem sau, zicînd după Hegel, înaintează în 
concret. Evenimentul apă, ca „principiu“, era mai ab- 
stract şi mai „neadevărat“ în timpul și în locul său is- 
toric decit în cel următor, cînd era negat ca atare, pen- 
tru a fi afirmat în sensul lui autentic. În alte cuvinte, 
ca să-l înțelegem mai bine trebuie să ne. plasăm în ori- 
zontul evenimentului care îl suprimă pentru a se afirma 
(și a-l afirma). Chiar începînd cu relația elementară 
“dintre cel puţin două „evenimente“, mişcarea, în ordi- 
nea reconstrucției istoriei, este inversă : nu de la ante- 
rior, temporal, către ceea ce urmează, ci de la acesta 
către primul. Sau, oricum, mișcarea inversă este cea 
dintii, pentru 'că de ea depind șansele de conceptuali- 
zare ale celeilalte, în succesiune temporală. Dacă „ul- 
tima filosofie a unei epoci este rezultatul... dezvoltării 
şi este adevărul în forma cea mai înaltă pe care și-o dă 
despre sine conștiința de sine a spiritului“, fiecare „ul- 
timă filosofie“ va fi măsura celei sau celor de dinainte 
într-o istorie ca sistem, într-o istorie pentru sistem, în- 
tr-o istorie a filosofiei axiologică (G.W.F. Hegel, Pre- 
legeri de istorie a filosofiei, vol. II, p. 695). 

Thales, așadar, este mai inteligibil prin Anaximandros 
decît prin sine ori prin ceea ce îi premerge în ordine 
protofilosofică (în aceea a „iubirii de mit“, a filomythiei, 
numai în oarecare măsură filo-sofică, așa-zicînd, după 
Aristotel), în timp ce o percepţie mai exactă a lui Ana- 
ximandros o avem prin Anaximenes. 

Poate să pară puţin stranie punerea celor doi în ase- 
menea termeni, cînd Anaximandros numea ființa apei- 
ron (indeterminatul), în schimb, Anaximenes, aer, deci 
cu un cuvînt mai curînd al limbajului comun. Apeiron, 
ce-i drept, trimite la ne-determinat, la ne-mărginit (de 
la alfa, privativ, și to peras — peratos, limită, hotâr), 
ca şi, într-o direcţie încă mai hotărît metafizică, la ceea 
ce nu este cuprins (sau dat) în experienţă, deci, prin 
contrar, la ceea ce este. inteligibil (apeiria — apeiras, 
fără experienţă a ceva). 

Termen compus şi negativ, ca trans-cendere a sen- 
sibilului în non-sensibil (ca inteligibil), a limitatului în 
nelimitat, apeiron-ul servea nu numai ca mijloc de im- 
stituire metafizică, ci și de legitimare a actului insti- 
tuirii, 

Thales nu putea să procedeze decît așa cum a pro- 
cedat, dînd adică unui termen al limbajului comun, cu 
semnificaţie în ordinea sensibilului, sens trans-sensibil. 
Întrucîtva el însuși mai înainte de a pune apa să nu- 
mească ființa îi lua (sau îi nega) semnificaţia directă, 
deci, oricum, operațiunii de instituire (catafatică — po- 
zitivă) el făcea să-i premeargă cea negativă (apofatică), 
de îndreptățire critică, numai că în forma nemijlocitu- 
lui și a nemijlocirii. Anaximandros însă va fi recurs la 
un termen care, negativ fiind, conținea justificarea me- 
tafizicului prin sine însuși. Căci in-determinatul stătea, 
în fața minţii, prin depăşirea și ca depășire gîndită a 
limitatului. Dacă „sarcina filosofiei“ este construcția ab- 
solutului „pentru conștiință“, apeiron-ul era prima ei 
angajare, deopotrivă, materială şi formală (G.W.F. He- 
gel, Deosebirea dintre sistemul filosofic al lui Fichte și 
sistemul filosofic al lui Schelling, în Studii filosofice, 
p. 141). 

Numai că după apeiron-ul anaximandrian ca termen 
pentru absolut (lat. absolutus, part. trec, de la ab-solvo, 
solvere, a dez-lega), revenirea la un cuvint cu semnifi- 
caţie în ordinea nemijlocită, a sensibilului, părea ca o 
renunțare la prima mare izbîndă a filosofiei în delimi- 
tarea sa atît ca limbaj, cît și ca explicație a lumii. Re- 
venirea lui Anaximenes la identificarea fiinţei lumii cu 
o calitate cosmologică (aerul), s-a spus nu o dată, ar fi 
totuna cu renunțarea la marea deschidere metafizică 
anaximandriană. Numai că lucrurile ar sta așa într-o 
istorie banal-evoluţionistă, ceea ce înseamnă că „din- 
spre“ mai înainte către după. Or, dacă privim „faptul“ 
Anaxamindros din afară sau mai exact dintr-un „afară“ 
care este și temporal „după“, în acest caz va fi lesne 
de constatat că, în cel de al doilea orizont al gîndirii 
greceşti, pentru subiectul ontologic stătea un atribut, 
adică indeterminatul. De aici şi caracterul său restrictiv. 

Anaximenes preia termenul, care era și primul în 
limbajul specializat al filosofiei, dar îi schimbă locul în 
„sintaxa“ ontologiei, de fapt îl aduce la cel ce-i era 
propriu. Astfel încît în poziția subiectului trece aerul, ca 
substituit pentru fiinţă, în timp ce apeiron-ul îi este atri- 
but : aerul este apeiron (nemărginit). 

După o interpretare antică, Anaximândros va fi fost 
„primul care a folosit acest termen (apeiron) pentru 
arche“ (Simplicius, Physica, 24, 13; A 9: Diels): Apeiron- 

ul, deci, stătea pentru principiu. Abia cel de al treilea 
milesian săvîrşeşte marea modificare în „sintaxă“ și, 
astfel, după „ocolul“ anaximandrian, de importanţă is- 
torică, el însuşi face posibilă numirea ființei cu numele 
ei. Apeiron- -ul 'spunea doar cum este ființa, nu însă ceea 
ce este ea. Nu era răspunsul la întrebarea ei, aşa-zicînd 
după Heidegger. 

Așezîndu-l în locul său „natural“, Anaximenes dădea 
apeiron-ului un sens cu mult mai întregitor, sensul pro- 
priu, și 'de aceea cu mult mai operaţional pentru înțe- 
legerea sistemului (istoric) al gîndirii grecești. Căci fă- 
cînd deschiderea către Aristotel, Anaximenes mijlocea 
integrarea lui Thales și a lui Anaximandros în sistem. 
„Dinspre“ aceasta, sau „dinspre“ acesta în configuraţie 
aristotelică, Anaximandros și Thales (în ordinea inversă), 
fără acest moment de mediere (Anaximenes), ar fi prea 
puțin (ori de loc) inteligibili. Ar lipsi ceva, acel ceva 
care asigură trecerea. 

Parmenidismul, apoi, are în mai mare măsură nevoie 
de „lectura“ platonică (sau prin platonism) decît invers. 
Aceasta vrea să însemne că platonismul își este sufi- 
cient sieși, în timp ce eleatismul nu. Platon, deci, se 
va fi dezvăluit universal, în deosebire de Parmenide, care 
trebuie trecut în alt limbaj, dacă nu și în alt nivel al 
logicii. „Paricidul“ platonic din Sofistul, 241 d („trebuie 
supusă la caznă părerea părintelui nostru Parmenide — 
toù patros Parmenidou — probind-că, într-o oarecare 
măsură și neființa este și ființa nu este“) aduce tocmai 
cu 0 reșemnificare esenţială a parmenidismului, cu tre- 
cerea lui în alt „limbaj“. i 

Istoric, de bună seamă că platonismul, fie și într-o 
parte a lui, este explicabil prin parmenidism. Fără „ca- 
nonul“ ontologic din fr. 8: „Dreptatea n-a lăsat (fiinţa) 
nici să se nască, nici să piară“, „nici divizibilă (fiinţa) 
nu-i, pentru că e toată la fel: nici unde nu se află un 
mai mult ori un mai puţin în stare să-i împiedice con- 
tinuitatea, ci toată e plină de ființă: în lăuntru-i ființa 
se mărginește, cu ființa“, fără această autentică teorie 
a fiinţei, așadar, cea platonică din Symposion, 211 a—c, 
bunăoară, va fi greu inteligibilă, cel puţin în ordine is- 
torică. Punînd doar ființa în locul frumosului, pasajul 
ne întoarce parcă la: parmenidism : o fiinţă „ce trăieşte 
de-a pururea“, ce nu se naște şi nu piere, „ce nu creşte 

și nu scade“; ce nu-i într-o privinţă ființă și în alta 
neființă, „aici da, dincolo nu, pentru unii da, pentru 
alții nu“, fiinţă „ce nu se-nfățișează cu faţă, cu braţe 
sau cu alte întruchipări trupești“, ființă „ce nu-i cu- 
tare gind, cutare ştiinţă ; ce nu sălășluieşte în altă ființă 
decit sine; nu rezidă într-un vieţuitor, pe pămînt, în 
cer, sau oriunde aiurea“; ființă „din care se împărtă- 
șeşte“ tot ce ființează, „fără ca prin apariţia și dispa- 
riția“ -celor ce apar şi dispar, ea „să sporească, să se 
micșoreze ori să îndure o cît de mică știrbire“. 

Dar în timp ce, într-o „lectură“ non-istorică, plato- 
nismul nu ne întoarce la parmenidism, parmenidismul 
ne trimite la platonism. Și, ceea ce poate să pară mai 
ciudat, chiar la acela din Sofistul, în care este pus la 
grele caznc, la acela în care își pierdea forma, restrictivă, 
pentru a deveni tot, sens. 

La fel, din altă perspectivă, pentru că el însuşi este 
alt punct de vedere, și heraclitismul. Poate mai înainte 
de „conversiunea“ determinată de întîlnirea lui Socrate, 
auditor al lui Cratylos, prin acesta, Platon va fi luat 
cunoştinţă de heraclitism, ușor recognoscibil în „doc- 
trina“ sa privitoare „la lucrurile sensibile“ (Diogenes 
Laertios, III, 8). Prezumția nu este imposibilă ca adevăr 
și chiar dacă ar fi neîntemeiată, ea n-ar lua nimic din 
originalitatea lui Platon. Mai curînd decît necesar în 
explicaţia genezei platonismului, heraclitismul (ca şi, în 
felul lor, eleatismul, pythagorismul, chiar socratismul) 
este operaţional în înțelegerea „dinspre“ istorie a filo- 
sofiei întemeietorului Academiei. Dar cu o condiţie, anu- 
me ca, mai înainte, să facem mișcarea inversă, de la 
Platon înapoi. În alte cuvinte, pentru a înțelege mai 
exact geneza (istorică) a platonismultii este nevoie de 
o „lectură“ platonică („dinspre“ configurația platonică 
a gîndirii grecești) a reconstrucţiilor anterioare. Și aceasta 
pentru mai exacta percepore a capacității lor de a se 
integra şi a locului lor într-un „sistem“ mai „concret“. 
În consecință, dacă „dinspre“ istorie putem vorbi de 
un Platon „heracliticul“, „parmenidianul“ sau „pythago- 
ricul“ din perspectiva „sistemului“, Heraclit, Parmenide 
ori Pythagoras trebuie să devină (pentru noi). platonici, 
constitutivi' adică acestui întreg (acestui concret) .al. con- 
științei filosofice în determinațţie platonică. 

Aceleași relaţii, în fine, și între Aristotel și tradiţie, 
iar în perspectivă sistematică, între ontologia greacă, 

în concept concret, deopotrivă aristotelică şi platonică, 
şi construcţiile anterioare. 

Deopotrivă aristotelică şi platonică, în condiţiile în 
care, la prima vedere cel puţin, pe. Aristotel de Platon, 
dar și pe Platon de Aristotel mai multe îi despart de- 
cît îi unesc. Dacă nu, platonismul și aristotelismul sînt 
filosofii care în mai mare măsură se despart decit se 
unesc. o 

Numai critica aristotelică a platonismului și ar fi de- 
ajuns, uneori a și fost socotită suficientă, pentru a face 
demonstraţia incongruenței lor. Despărţite prin situare 
în orizont aristotelic, ele aveau să fie opuse și prin miş- 
carea cealaltă, de supradimensionare a platonismului, 
la fel de abstractă însă, de vreme ce scopul: era același, 
de instituire a unuia sau a celuilalt în modelul defini- 
toriu, în absolut, pentru conștiința filosofică greacă. 

Or, cu toate că atît de individualizate încît par în 
stare de indiferenţă, dacă nu de excluziune, platonismul 
şi aristotelismul sînt filosofii complementare : nu numai 
pentru că una premerge celeilalte și o determină, nu 
numai că' cealaltă și-o integrează pe prima și în acest 
fel și prin sine o face să participe la o nouă construcție 
mai întregitoare. Platonismul și aristotelismul se com- 
pletează presupunîndu-se reciproc. În istoria lor des- 
chisă, în locul și în rolul lor: în constituţia și devenirea 
conștiinței filosofice, platonismul și aristotelismul sînt 
ca forme-funcţii ale aceluiași întreg. Starea lor este opo- 
ziția și tocmai de aceea complementaritatea. 

Platonismul și aristotelismul, prin urmare, nu se se- 
pară ca două elemente într-o serie. Ele reprezintă două 
stiluri de gîndire sau două „logici“, una a „posibilului“, 
alta a „actualului“, una predominant proiectivă (ori 
programatică), alta constructivă. 

Nici platonismul, nici aristotelismul, dacă mai e ne- 
voie să fie spus, nu stau doar într-un fel sau în celă- 
lalt. Se înțelege că și platonismul este constructiv, adică 
o năzuinţă către sistem, dar și aristotelismul proiectiv 
şi “critic. Dar, în timp ce într-unul predomină o logică, 
în celălalt predomină alta. Luind încă mai multe mă- 
suri de precauţie pentru a nu pierde nici o nuanţă sau, 
în genere, nuanțele, ca și în epoca modernă în altă „pe- 
reche“ emblematică ; este vorba de Kant şi Hegel. 

Platon şi Kant, pe de o-parte, Aristotel și Hegel, pe 
de: alta, își corespund, primii prin „criticism“, ceilalţi 

prin pasiunea sistemului sau, din altă perspectivă, unii 
prin construcţie în forma programului, alţii printr-un 
program trecut în Construcţie. Nici unii, nici ceilalți 
nu sînt lipsiţi de valoarea care domină în „contrimul“ 
lor. Însă mai înainte de toate, Platon și Kant par proiec- 
tivi zicînd după Canetti, „spirite care iluminează“, in 
timp ee Aristotel și Hegel, sistematicieni, „spirite care 
fac ordine“. „Spiritul aparţinind primului tip se asea- 
mănă cu fulgerul, mișcîndu-se cu rapiditate peste por- 
țiuni întinse. Lasă totul la o parte și nu ţintește decit 
spre un singur lucru, ce-i este lui însuși necunoscut 
înainte de a-l fi iluminat... Cele ce au fost luminate“ 
sînt, apoi, „lăsate în seama spiritelor ordonate. Opera- 
tiile lor sînt- tot pe atît de încete pe cît de rapide erau 
cele ale primilor ; sînt cartografii docului în care a izbit 
trăznetul în care nu se încred...“ (Provincia omului, p. 242). 

Comparaţia nu este, de bună seamă, un argument 
sau nu este decit în limitele puterii sale de.a sugera. 
Particularizind, şi spiritele „care fac ordine“ iluminează. 
Aristotel, bunăoară, nu va fi: fost doar conștiința sin- 
tetizatoare în univers grec, ci și, dacă nu în primul rînd, 
marele reconstructor al filosofiei în concept generic. 
Altfel spus, el îi deslușește și-i „desemnează“ exact ori- 
zontul și structurile într-o ordine formală. În urmare, 
cl nu e atît capăt de drum, cît început, începutul celui- 
lalt drum al gîndirii grecești, de după ea și, totodată, 
în atemporalitatea desăvîrșirii sistematice. Or, dacă așa 
stau lucrurile, aristotelismul nu este numai „punere în 
ordine“ sau punere în sistem a unor elemente care se 
mișcau ăutonom, nu este deci încheierea unei istorii ca 
punct de convergenţă al tuturor marilor ei direcții de 
dezvoltare. Aristotelismul determină o schimbare de 
planuri, orientînd verticalitatea istoriei către orizonta- 
litatea sistemului și situînd-o 'în „cercul“ acesteia. De 
aceea este momentul crucial prin care istoria se trans- 
figurează în sistem. Sau, mai exact, prin care filosofia 
în această condiţie istorică trece în filosofie ca sistem. 

Spre aceasta, filosofia va fi năzuit de la începuturile 
ei, dar în orizontalitatea lui ea se așeza numai odată 
cu iluminarea platonică și, în același timp, cu punerea 
aristotelică în ordine. Cît venim dinspre istorie (pe fi- 
rul ei), Platon aduce cu momentul ce determină marea 
criză .a gîndirii greceşti, criză de reaşezare în cîmpul 

conștiinței. Cît însă venim dinspre sistem, Aristotel este, 
pentru filosofia greacă, îħ genere, orizontul de situare. 
Pentru filosofia greacă dincolo de un timp determinat, 
aşadar, întrucit, din nou, aristotelismul transcende con- 
diţiei sale istorice, dîndu-i sistematicităte logică-episte- 
mologică. Sau, poate mai exact,/nu aristotelismul isto- 
rie, ci filosofia în această construcţie care este, deopo- 
trivă, platonică și aristotelică, platonică în dimenşiunea 
sa- programatică, aristotelică în reconstrucția sa formală. 

:O istorie inversă, de aceea, va fi „dinspre“ cea mai 
„înaltă“, cum zicea Hegel, nu pentru că aceasta ar fi 
suma momentelor anterioare, ci transfigurarea lor sis- 
tematică. O  „anti-istorie“ s-ar putea spune, dar, ori- 
cum, una care sporeşte comprehensiunea istorică, mai 
cu seamă „în zona începuturilor“, paradoxal, deci, în- 
tr-un „crono-top“ saturat de istoricitate. Paradoxal, pen- 
tru că „istoria inversă“ este intens sistematizată, or, ma- 
teria căreia i se aplică este, -parcă, istorie pură. Însă, 
din perspectiva ei, nu am avea suficiente şanse. de a 
întelege filosofia ca alt orizont epistomologic. 

După tradiție, primul care îşi va fi zis filosof. (filo- 
sofos) va fi fost Pythagoras. Herodot însă, împingînd 
puțin mai înapoi istoria cuvîntului, îl punea pe Cresus, 
regele Lydiei, să i se adreseze astfel lui Solon : „oaspete 
atenian, faima înțelepciunii tale și aești despre. călăto- 
riile ce le-ai făcut au ajuns pînă la noi; ni s-a spus că 
mereu dornic de a învăţa, hos filosoféon, ai străbătut 
ținuturi întinse numai pentru a le cunoaște“ (Istorii, 1, 30). 

Tradiția însă, cel puţin în ceea ce-l priveşte. pe Py- 
thagoras, este nesigură, iar filosofeo, din micul discurs 
al lui Cresus, este departe, totuşi, de a numi iubirea-de- 
înțelepciune altfel decît. ca pe o năzuinţă individuală. 
Oricum, numind, în. context, efortul de a deveni (in- 
struit), filosofăo pune accentul. pe înţelepciune (sofia) sau, 
in măsura în care trimite şi la fileo (a căuta, a urmări, 
a iubi, a avea grijă de ceva, de cineva), încă nu semni- 
fică faptul de a cerceta sau cultiva o știință, o artă, de 
a reflecta cu metodă. Filosofeo, din informaţia: herodo- 
tiană, așadar nu numeşte îiubirea-de-înțelepciune ca pe 
un” exercițiu distinct, în care fileo să însemne aplecarea 
cu "metodă asupra înțelepciunii. Or, filosofia nu:sva fi 
fost, în momentul de „tăietură“, chiar, totuna. cu: iubi- 
rea' (cuătarea): înțelepciunii, ca. dorință a ei şi năzuinţă 
către ea. După cum, 6dată- cu intrarea în istorie, iubirea- 

de-înţelepciune (filosofia) nu elimina iubirea de înțelep- 
ciune: în care scopul era dobindirea acesteia din urmă. 
Filosofia însă nu era din capul locului -căutare (dobirni- 
dire) a înţelepciunii. Primul filosof al grecilor, Thales, 
adică, nu. va fi fost filosof: pentru a fi știut tot ce se 
putea: ști în epocă. Astronom, „cel dintii“, se va fi: ogu- 
pat „cu precizarea eclipselor de soare şi fixarea solstiţii- 
lor“ ; geometru, „va fi înscris pentru prima oară un 
triunghi dreptunghic într-un cerc“ şi „este... primul care 
a ştiut și a- arătat că unghiurile de la baza oricărui 
triunghi sînt egale“; „inginer“ priceput, va fi: făcut:în 
așa fel încît apele fluviului Halys „să nu mai curgă 
doar prin stînga, ci şi prin dreapta lagărului (lui Cresus), 
procedind în felul următor : mai la deal de tabără a pus: 
să se înceapă săparea unui șanț adînc, în formă de semi- 
lună, aşa ca fluviul s-o poată apuca pe la spatele așe- 
zării acesteia, întors pe aici din vechea lui albie. După 
ce vor fi făcut înconjurul taberei; apele urmau să se îm- 
preune iarăși cu albia veche. Așa cum a fost împărțit 
fluviul, amindouă brațele puteau fi lesne trecute prin- 
tr-un vad“ (Diogenes Laertios, I, 22—24; `Proclos, In 
Euclidem, 157, 10 ; Herodot, Istorii, I, 75). Va mai fi fost 
un moralist reputat pentru înţelepciune în această or- 
dine („fiind întrebat ce-i greu, răspunse: A se cunoaște 
pe sine ; ce e uşor? A da sfaturi altora...“), consilier poa- 
litic priceput („a dat soluţii foarte bune și în problemele 
politice“) și, în fine, un economist clarvăzător: „Cum 
oamenii îl criticau... reproșindu-i sărăcia și spunîndu-i 
că filosofia este o îndeletnicire nefolositoare, Thales şi-a 
dat seama pe baza calculelor 'sale astrologice că se va 
produce o recoltă abundentă de măsline şi chiar din 
timpul iernii, dispunînd de o sumă de bani, a închiriat 
toate presele de ulei existente în Milet cit și la Chios, 
fără ca nimeni să-l concureze. Cind a sosit momentul 
recoltei si cind lumea căuta de zor prese, Thales le-a 
închiriat pe cele arvunite de el în condiţiile în care dorea. 
Realizînd o sumă mare de bani, a dovedit că pentru filo- 
sofi este uşor să se îmbogăţească dacă doresc acest lu- 
cru, dar că nu acesta e țelul urmărit de ei“ (Diogenes 
Laertios, I, 36, 25; Aristotel, Politica, I, 11, 1259 a 6). 

Și cu toate acestea, el nu va fi fost filosof ca astro- 
nom, ca geometru, ca moralist, ca arhitect și, deci, în: 
ceea ce ne-am obișnuit a numi filosofia sa nu vor fi 
ihtrat ca atare ştiinţa și abilităţile lui practice. 

Ştiutori de multe vor fi fost şi cei șapte înţelepţi : pe 
lîngă Thales, după una dintre liste*, Solon, Periandros, 
Cleobulos, Chilon, Bias și Pittacos, fără ca aceştia șase 
să fie iubiteori-de-înţelepciune (filosofi). 

Dacă Thales n-ar fi trecut dincolo de condiţia înțe- 
leptului ar fi fost, cu siguranță, consemnat ca primul 
geometru, primul astronom, ca moralist, ca arhitect, ca 
economist în istoriile corespunzătoare, nu însă și în cea 
a filosofiei. 

Va fi ştiut multe, filosofia presupunînd, pe atunci, 
poate, omnisciența, dar aceasta era numai o conditie. 
„Mulțimea cunoștințelor, avea să zică Heraclit, nu te 
învaţă să ai minte“ (fr. 40), ceea ce ar putea să însemne 
filosofie, dacă efesianul trimitea la Hesiod și Pithagoras, 
la Xenofan' și Hekataios. Dintre aceștia, numai Pythago- 
ras este filosof, deşi în tradiție greacă, pînă la Aristotel 
chiar, faptul nu este dat ca prea sigur. 

Aşadar, în măsura în care va fi fost filosof, primul 
filosof al grecilor, Thales trebuie să fi delimitat în cu- 
prinsul științei lui un „domeniu“ distinct sau să fi indi- 
vidualizat exercițiul filosofic în raport cu celelalte. 

Ținînd seama de faptul că Thales va fi căutat să iden- 
tifice principiul sau ființa lumii și că, zicînd după He- 
raclit, „bărbaţii iubitori de ceea ce este înţelept“ se in- 
formează. „asupra unei sumedenii de lucruri“, dar pentru 
a trece mai departe, la aflarea „naturii lucrurilor“, în 
acest caz el va fi știut că iubirea-de-înțelepciune era, cu 
necesitate, altceva decit înţelepciunea. Fie în identitate 
cu aceasta, ca sumă a ei, fie ca o speţă anume a sa, ori- 
cum, filosofia nu se putea delimita și, deci, întemeia. 

Nici o mărturie nu autorizează, ca atare, presupune- 
rea, în acest moment, thalesian, a conştiinţei filosofiei ca 
filosofie. Dar făcînd filosofie trebuie să fi avut conştiinţa 
săvirşirii unei deschideri de alt tip epistemologic; a „des- 
chiderii metafizice“ (Werner Jaeger, A la naissance de la 
theologie, p. 28). 

Aceasta pe de o parte, pe de alta, Heraclit, în aceeași 
epocă, aurorală, are deja conceptul filosofiei (sau, altfel 
spus, în această determinaţie, heraclitică, filosofia greacă 
își are deja conceptul). 

* „Dacă se adună toate numele din diversele liste, ies vreo 


40, în loc de şapte...“ (Aram M. Frenkian, în notă, 52, la Diogenes 
Laertios, p. 514). 

Hrè gàr eú mála pollón historas filosófous  ândras 
einai ka? Herácleiton — „După Heraclit, bărbații iubitori 
de ceea ce este înţelept trebuie să se informeze asupra 
unei sumedenii de lucruri“, fragmentul (35) este pe de- 
plin coneludent în acest sens. 

Chiar dacă numai prin extindere ànér philosophâ avea 
să însemne bărbat iubitor-de-înțelepciune, deci, într-un 
singur cuvînd, filosof, pentru că la Heraclit expresia stă 
pentru: iubitor de ceea ce este înțelept (sof6n), ea confirmă 
conştiinţa de sine a actului filosofării (Cf. M. Heidegger, 
Qwest-se que la philosophie, p. 24; Anton Dumitriu, 
Alctheia, p. 112 și urm.). Însă exacta sa identitate, oricît 
ar putea să. pară că este perceptibilă numai printr-o 
„anabază“, la rigoare, rezultă catabazic, prin coborire, în 
timp (şi totodată în fenomenologia conștiinței). Căci ideea 
de filosofie, ea însăși prin urmare ţine de rosturile filo- 
sofiei. Or, într-o perspectivă metafilosofică de acuma, ce 
alt concept al filosofiei decit acela aristotelic va fi ope- 
rațional ? Altminteri, presupunînd deci că ne putem plasa 
într-un început în stare pură al filosofiei, care va fi mă- 
sura conceptului ei ? Putem foarte bine să ne raportăm 
la ea ca la o continuă devenire (ceea ce şi este), dar tre- 
buie să ţinem seama că este devenire în conceptul ei, pe 
care ea însăși ni-l pune în față odată cu fixarea sa în 
sistem. 

Nici de data aceasta nu poate fi vorba de o aristote- 
lizare a gîndirii grecești anterioare, pentru că aristote- 
lismul pare doar nume pentru o tendinţă, parcă, natu- 
rală, perceptibilă cu fiecare moment. Căci, de la Thales 
la Democrit, fiecare moment al filosofiei grecești aduce 
cu o năzuinţă către organicitate. 

Fie şi numai într-o istorie a „numelui“ şi năzuința 
lui Heraclit către Aristotel este de tot evidentă, dacă acel 
sofân trimitea, în lectură heideggeriană, către „natura 
lucrurilor“, căreia „ii place să rămînă ascunsă“ (fr. 123). 
Or, filosofia, avea să spună Aristotel, este „ştiinţa teo- 
retică a primelor principii și cauze“ (Metafizica, I, 1, 982 
b 5—10). Adică o cuprindere (o numire) a ceea ce nu 
poate fi cuprins în ordinea cunoașterii, „a fiinţei fiinţin- 
delor“. De aceea, Heidegger și propunea ca interpretare 
la €pisteme teoretike, din textul aristotelic citat deja în 
traducere, ceea ce (filosofia) cuprinde sau ia în stăpinire 
(Ibidem, p. 30). 

Știință sau cuprindere a primelor principii și cauze, 
filosofia, așadar, are a se aplica în-sinelui, incognoscibil 
ca atare („ființa în sine nu poate fi cunoscută“, Metafi- 
zica, VII, 10, 10369), indeterminat și incondiţionat, ceea 
ce nu se naște și nu piere, nu are limite și este peste tot 
la fel, dar, paradoxal, poate fi gîndit și numit. 

Așa stînd lucrurile, cuni este posibilă filosofia (sau, 
de ce nu, dacă este posibilă) ? Căci, la prima vedere, ceea 
ce stă ca obiect al ei rămîne ascuns, iar ceea ce e dezvă- 
iuirea în-sine-lui nu intră în orizontul ei de aplicație. Nu 
cumva, fiind, fiinţa n-ar putea fi nici gindită, nici ros- 
tită ? Și deci, în urmarea avertismentului lui Gorgias, nu 
era sortită filosofia să ia seamă doar de neșansele sale ? 
Ori, altfel spus, singura sa rațiune (dacă nu singura şan- 
să) nu era aceea de a se dovedi ca o antifilosofie ? 

Toate acestea erau întrebări (sau dificultăţi) ale filo- 
sofiei într-un timp determinat al ei, dar și ale condiției 
sale sub specie epistemologică. Și, tot asemenea, răspun- 
sul care va fi decisiv pentru întemeierea și îndreptățirea 
filosofiei. Ca atare el este aristotelic, dar în principiul 
său aparţine filosofiei din prima ei mișcare. Este vorba 
de ceea ce poate fi identificat încă la Thales, însă capătă 
formă conceptuală în aristotelism : distincţia fundamen- 
tală dintre filosofia prima (filosofia prâte) sau metafizica 
şi filosofia secundă (deutera filosofia) sau fizica. 

Și una şi cealaltă au, în orizont aristotelic, atitea de- 
finiţii încît par compromise. „Știință care studiază ființa 
ca ființă (tò ón he ón) şi proprietăţile ei esenţiale“, știin- 
ță a substanţei („obiectul cercetării noastre este sub- 
stanţa“), a cauzelor, principiilor și elementelor „substan- 
telor“, ştiinţă a genurilor supreme („adică a Unului și a 
Fiinţei, căci acestea sînt mai ales genurile pe care le pu» 
tem socoti că cuprind toate lucrurile și că seamănă mai 
mult a principii, deoarece ele sînt primele prin natura 
lor“), filosofia primă — „ştiinţa unui anumit gen de lu- 
cruri, adică a acelui fel de substanțe care au în sine 
principiul mișcării și repausului“, ori despre ființă „dar 
nu întrucît fiinţează, ci mai degrabă numai în măsura 
în care participă la mișcare“, „studiu al principiilor lu- 
crurilor și descriere a celor două naturi“: forma și ma- 
teria — şi filosofia secundă, ambele au sensuri şi funcţii 
prea numeroase și distincte pentru a fi ideal de coerență 
şi rigoare (Metafizica, VI, 1, 1003 a 19; XII, 1, 1069 a 

18; XI, 1, 1059 b 22; VI, 1, 1025 b; XI, 3, 4, 1061 b 6, 
1061 b 24 ; Fizica, II, 2, 194 a). 

Polimorfismul nu le dezavantajează însă, din contră, 
filosofia primă și filosofia secundă cîștigă în ordine ope- 
raţională tocmai datorită ambiguității lor și, mai cu sea- 
mă, datorită dinamicii numeroaselor sensuri pe care le 
poartă. Căci atît de diferite încît par autonome, multele 
„definiții“ ale metafizicii și fizici sint complementare, 
dezvăluind modul lor de a fi, care este unul, dar în mul- 
tipiu (Cf. Pierre Aubenque, Le probleme de VEtre...,“p. 
14 şi urm.) 

Polisemice, ele sînt centrate într-un sens tare, or 
acesta, totalizator, se realizează în varii modalităţi. 
De aceea, două „niveluri“ cu două limbaje și chiar cu 
două logici, filosofia primă și filosofia secundă nu au a se 
face de prisos, cu toate că nu-și „impart“ ființa şi nu 
se subțiază „nominalist“ schimbîndu-și sensul în funcţie 
de context. Și una și alta filosofie, se aplică întregului 
ca întreg, care nu poate fi decit același; dar, totodată, 
sînt : primă și secundă. Strinse, apoi, în limitele concep- 
tului lor, ele sînt însă într-atit de determinate, încît 
numeric par a fi fără de sfîrşit. 

De aici, și aporetica sau starea lor aporetică numai 
în aparenţă precară ; în realitate, de graţie. Căci măreţia 
lor vine din tensiunea contrariilor. Aplicată absolutului, 
adică de-necuprinsului ca atare, cum putea fi filosafia 
ceea ce era menită a fi, numai afirmînd sau numai ne- 
gind ? Starea ei, deci, trebuia- să fie aporetică. Altminteri 
cădea din condiţia asumată de a fi numire și gîndire a 
ceea ce poate fi numit și gîndit fără.a fi cuprins. Or, 
filosofia urma a fi tocmai expresia acestui enorm para- 
dox existenţial, dacă -e să-l determinăm exact, pentru 
că el numește modul nostru de a fi în fata: lumii. 

Filosofia, prin urmare, este paradoxală (sau, mai cu- 
rind, într-o „logică a contradictoriului“) ori riscă să nu 
mai fie. Primele sale concepte, cel al fiinţei în sine și 
cel al fiinţei determinate, sînt şi cele mai tari argumente 
ale existenţei sale paradoxale. Căci, metafizica mai întîi, 
deși centrată în fiinţa în sine, nu este o descriere a aces- 
teia așa cum ar rezulta din actul asumării cognitive, ci 
o instituire a sa. Răspunsul ei, prin urmare, nu este la 
„întrebarea fiinţei“, pentru a zice astfel după Heidegger, 
ci la aceea a conștiinței : cum poate fi gindit ceea ce nu 

se naște şi nu piere, indeterminatul și ilimitatul, pe scurt 
Unul absolut ? 

Întrebarea ca și răspunsul au a legitima, deopotrivă, 
fiinţa în fața conștiinței și conștiința în fața ființei, ceea 
ce înseamnă că filosofia primă (metafizica) stă, mai îna- 
inte de toate, ca o logică sau ca o critică a raţiunii înte- 
meietoare. Altfel spus, ea nu este o descriere a ființei 
în sine, ci o justificare a capacităţii noastre de a o prin- 
de în formele sale, fără a o limita. lar, prin aceasta, 
și o ontodicee, deci o în-dreptăţire a ființei, însă a 
fiinţei întrucît poate fi gindită. Punerea ei în ter- 
meni negativi: este indeterminată, incondiţionată, ili- 
mitată, ţine tocmai de faptul de a fi al filosofiei prime, 
o justificare a fiinţei, adică. Însă, din nou, o justificare a 
ei numai în fața conștiinței și nu în sinele ei. Din această 
perspectivă, ea este şi nu poate decit să fie, ceea ce pen- 
tru noi nu poate fi suficient. Fără a încerca s-o justifi- 
căm și deci să ne justificăm ca limbaj și gindire în fața 
ei, noi n-am fi în măsură nici s-o admitem, nici s-o ne- 
găm, de fapt am sta în ea ca o formă a ei, doar cu per- 
cepţia manifestărilor sale. 

În sine sau dinspre sine, aşadar, fiinţa n-ar putea fi 
nici gîndită, nici numită. Numirea și gîndirea sînt posibile 
dinspre noi, fiind mijloacele prin care noi instituim finta- 
în-sine-pentru-noi. Însă ființa-în-sine-pentru-noi înseamnă 
o continuă eliberare a conștiinței „de limitări“ (G. W. F. 
Hegel, op. cit., (p. 140). Pentru a o numi și gîndi, con- 
știința trebuia să se pună ea însăși într-o condiţie simi- 
lară. Faptul însă nu era posibil decit prin mijlocirea aces- 
tei operațiuni cu dublă șansă de de-limitare a sa, ceea 
ce vrea să spună că ea se definește (își recunoaște limi-. 
tele) numai eliberîndu-se de ele. Așadar, ea se delimitează 
tocmai printr-o depășire a limitelor, ceea ce și este ab- 
solutul. Însă acesta, instituit, întrucît este instituit, deci 
întrucît este termen în ontologie, justificat prin conștiință, 
prin aceasta justifică, la rindul său, conștiință. Indeter- 
minarea, ilimitarea, încondiționarea pe care le aplicăm 
fiinţei în sine sînt, deopotrivă, legitimări ale în-sinelui și 
ale sale faţă cu noi. Sau, poate, mai curînd, formele prin 
care mintea noastră se deschide către. absolut pentru a 
și-l face al său: Chiar ființa ca fiinţă — to ón hé ón 
aristotelică, adică numele ei, dă seamă de conștiința 
care se de-finește numai prin instituirea absolutului și 

de absolut ca de-limitare a conștiinței. Căci fiinţa întru- 
cit este ea însăși sau prin ea însăși, ființa care se de-fi- 
neşte cu ea încă mai păstrează, chiar dacă transfigurată, 
negativitatea conştiinţei. 

Pentru a și-o face a sa (pentru ao gîndi) și în ace- 
lași timp pentru a se recunoaște în în-sinele ei, conştiinţa 
nu are a se raporta la ființă decit în mod negativ. Con- 
diţiile de inteligibilitate : indeterminarea, ilimitarea etc., 
prin urmare, trebuiau să fie în această formă, negativă, 
singura care indica modalitatea raportării conștiinței la 
ființa în sine. Dar fiinţa în sine însăși trebuia să se su- 
pună aceleiași logici, de vreme ce ea este ilimitată, in- 
determinată, incondiționată, deci, cum zicea încă Parme- 
nides, ea nu se limitează decît cu sine. În consecinţă, ea 
nu poate fi definită decît prin sine, dar oricum, de-fi- 
nită. Prin aceasta n-o limităm, nici însă nu ne raportăm 
la ea ca la un sine de negindit și de nenumit. Dacă se 
poate spune așa, pentru a o putea conceptualiza, noi, de 
acuma, o limităm dar prin ea însăși. Cit îi luam în seamă 
„determinaţiile“, o făceam explicit apofatic : ființa este 
i-limitată, este in-condiționată, adică este cum este prin 
opoziție și depăşirea contrariului (a limitatului sau a con- 
diționatului). Cînd însă ne aplicăm ei ca întreg, nu mai 
avem dreptul de a recurge la contrariul său, care ar fi o. 
altă fiinţă. Or, marea bătălie pe care ontologia greacă o 
va fi pornit de la începuturile ei va fi fost pentru justi- 
ficarea unicității ființei. 

Neputînd-o defini în raport cu altceva, trebuind to- 
tuşi s-o gîndim în sinele ei, singura șansă era tautologia, 
ca un alt mod de a fi al procedurii apofatice. 

Definind-o prin sine, o recunoaștem în sine, dar, tot- 
odată, și ca absolut „construit pentru conștiință“. Întrucît 
o raportăm la sine, o numim (0 „cuprindem“), dar în 
„necuprinderea“ sa ori ca „necuprindere“. Cu termenii 
negativi, în ordinea condiţiilor de inteligibilitate, și, apoi, 
cu numele întregitor al fiinţei, filosofia putea să depă- 
şească o gravă dificultate a minţii noastre, parcă onto- 
logică : limitată, ea nu era și limitativă, fiind în măsură 
să recunoască, deopotrivă, fiinţa ca fiinţă, în în-sinele ei, 
dar. și ca fiinţă numită. Așa își și explicau grecii, de la 
Parmenide ]a Aristotel, faptul că în sine (adică în inte- 
gralitatea sa ontologică), deși „incognoscibilă“ sau, mai 
curînd, necunoscută, ea poate fi descrisă în această or- 
dine, chiar. Noi ò determinăm, dar prin indeterminare, 

numind-o în sine, nenăscută .și nepieritoare, salir Ata, 
şi necondiționată. 

Filosofia priniă sau metafizica (iar în sugestie jaga 
liană, ontologia formală) devine posibilă tocmai prin:sţa+ 
rea paradoxală a termenilor și a primelor ei propozitii. 
Căci numele ei, mai înainte de toate, este ânținomic, prih 
urmare, ireductibil, ființa în sine presupunînd o tensiu- 
ne perpetuă, tensiunea esenţială a vieţii spiritului, aceea 
care dă sens omului în faţa absolutului, fără devaloriza- 
rea subiectivistă a acestuia. Și încă, de același antinomic 
consubstanţial metafizicii depinde și justificarea ca: alt 
orizont ontologic a umanului. Formă în lume, cit „ne 
privim“ dinspre fiinţa în sine noi aparținem acesteia. 
Însă întrucît o „numim“, ne delimităm, căpătînd, deopo- 
trivă, conștiința ființei în sine și a ființei noastre. De 
aceea filosofia primă și este o ontodicee cu dublă deschi- 
dere : o justificare a fiinţei în sine și a fiinţei umanului. 

Situaţie ciudată, deși „descriere“ a fiinţei ca ființă, 
nu ea este o reconstrucţie a acesteia, ci filosofia secundă 
ca ontologie materială (interpretată). 

Centrată în ființa în sine, ontologia formală este o 
îndreptăţire a acesteia ca și a conştiinţei ; numai ontolo- 
gia materială, aceea care lucrează cu conceptul existenței 
este o descriere a fiinţei ca temei (sau ca în-temeiere). 

Fiinţă. și existență aparţin chiar modului nostru de 
raportare la „lume“. Distincția, în consecinţă, este ca o 
regulă a metodei, dacă nu chiar ca o condiţie logico- 
lingvistică, poate că prima, a discursului de tip ontolo- 
gic,. venind,. parcă, de mai de departe sau mai din 
adincuri. N-o conţinea încă mitul pentru care lumea era 
o ontofanie și n-o conţine limba însăși ? 

Cînd se va fi hotărît „a să îndrăzni“ la ctitorirea unui 
limbaj filosofic „prin hirișă (proprie, n.n.) limbă a noas- 
tră“, Dimitrie Cantemir avea să urmeze chiar învăţăturii 
acesteia. „Fizicul“ (filosoful naturii), stabilea Cantemir, 
este „cela ce ştie. ştiinţa firii“, în timp ce „metafizicul“ 
pare. Știința a celor peste fire“, Firea, aşadar, era nume 
pentru ceea ce apare (existenţă) : „firea cea omeniască“, 
„firea debitocească“, „firea focului“, iar ființa (cea „peste 
fire“), ființa cea ascunsă („a ființii celei ascunse), „ființa 
cea din lontru“ (Istoria ieroglifică, I, p. 7, 24, 16 ; Divanul, 
28 V, 39 V, 104 V, 129 V). 

Fiinţă (tó ón, gr. ; ens, lat.) şi existență (physis, gr. ; exis- 
tentia, lat.), prin urmare, vin din adîncurile limbii și din 


28 


structurile prime ale gîndirii, izomorfe cu cele ale lumii. 
Eximinaţi ca atare și, în corespondenţă, cercetate epis- 
temologic ‘sistemele lor: filosofia primă și filosofia se- 
cundă de către Aristotel, termenii aparţin însă filosofiei 
din primul ei act. 

Explicit, încă Parmenides va fi făcut distincţia între 
filosofia „primă și cea secundă, chiar dacă abstract, accen- 
tuînd adică numai pe deosebire, dar. pierzîndu-le ünita- 
tea. Diogenes Laertios, de altminteri, avea să admitå dis- 
tincția ca parmenidiană : „despre filosofie (Parmenides) 
zicea că e de două feluri: după rațiune și după părere“ 
(IX; 23), ceea ce nu era deloc prea mult spus. 

În aparență numai căi ale cunoașterii, și deci concep- 
te 'respective, în prima lor semnificaţie, însă, după rațiu- 
ne (kată tón log6u) și după părere sau după simţuri (kată 
teh aistesin) ţin de ontologie, fiind două tipuri.de construc- 
tie în orizontul ei. Avînd și sens gnoseologic, ele nu stau 
în identitate absolută cu metafizicul şi fizicul. Dar mai 
înainte de toate (în ordine logică), după rațiune numeste 
construcţia ființei care este și nu poate decit să fie (ceea 
ce corespunde metafizicii sau ontologiei formale), în timp 
ce după părere trimite la existenţă, în care „a fi și a nu 
fi“ sînt „totuna“ (fr. 6). După rațiune -şi după opinie 
aplică „decupaje“ ontologice distincte și, deci, presupun 
logici distincte, de vreme ce într-o parte termenul cen- 
tral este al fiinţei cu ființă, iar în cealaltă al fiinţei de- 
terminate. 

Una, nenăscută și nepieritoare, peste tot aceeaşi și 
limitată numai de sine, ființa parmenidiană nu putea 
decit să fie. Prin toate determinaţiile sale ea era înce- 
putul ontologic, primul început, așa-zicînd după Hegel, 
însă abstract, de îndată ce nu-l presupunea pe cel de-al 
doilea, devenirea, și, deci, ființa determinată. Or, ființa 
eleatică, întrucît este începutul, este și temei, însă temei 
care nu în-temeiază, În-temeind, ea urma să poată jus- 
tifica. prin sine contrariul său, adică neființa. Dar. dacă 
ființa este una și peste tot aceeași, neființa nu mai avea 
cum să fie, la: rîndul ei. Alături de ființă nu poate -sta, 
căci: ar fi fost alt principiu, -ceea ce ontologia însăși, ea 
ca logică, descuraja.. Și încă, presupunind legitimitatea, 
îi” ordine formală, a două principii, acestea: nu ar: putea 
fi -ființa şi: neființa. Dar dacă ele nu aveau a fi,'hici o 
altă pereche nu mai avea şansă.‘ Fiinţă şi neființă: nu 

puteau sta alături, paradoxal, nu pentru că se excludeau, 
ci întrucît se presupuneau. Ca să fie justificată ca prin- 
cipiu, neființa trebuia să fie recunoscută ca ființind. Nu- 
mai că a spune că este înseamnă a raporta neființa la 
fiinţă. Nefiinţa nu conţine (analitic) fiinţa, ci, dacă ar fi 
prineipiu, s-ar conţine pe sine, ceea ce ar reveni la a 
spune că : neființa nu este. Dar Parmenide nu demonstra 
altceva. 

Nefiinţa, prin urmare, este lipsită de legitimitate în 
interiorul orizontului metafizic. Nu este şi nici nu poate 
fi. Ce ar însemna să fie generată, pe orizontală (în ace- 
lași plan, deci, alături de ființă), de ființa însăși? N-ar 
urma ca ființa să treacă în altceva, deci să se des-fiin- 
țeze, ceea ce ar fi totuna cu nimicul metafizic determi- 
nat ? Cum însă neființa nu poate fi, în ce altceva ar trece 
ființa ? Dacă în nimic (în neființă) nu poate pentru că 
neființa nu este și dacă altceva ca altul al ei (contrariul 
ei) nu există, atunci fiinţa nu are decit a fi mereu una 
şi, ca atare, intransformabilă. 

Mergind mai departe cu prezumțţiile : dacă fiinţa ca 
ființă ar fi transformabilă, ea ar trece în întregimea ei 
în altceva, adică în contrariul său. Prin urmare, întrucît 
este, nu este transformabilă. Și totuși, ca ființă, ființa 
este întrucît întemeiază. Cum, totuși ? În limitele par- 
mehidismului,: răspunsul nu era posibil: Ca ființa elea- 
tică să întemeieze, Parmenide, așa-zicînd similiplatoni- 
cian, trebuia ucis. Trebuia, altfel spus, ca ființa într-o 
parte a ei să nu fie și neființa să fie. Ceea ce, de fapt, 
întrevăzuse Parmenide însuşi şi „experimentase“ chiar 
în cîmpul celui de al doilea orizont ontologic, în acela 
al ființei determinate. 

“„Convins că în afară de fiinţă nimic nu mai este, 
Parmenide va fi socotit că în mod necesar ființa e una 
și că altceva nu poate să existe. Însă văzîndu-se silit să 
țină seama de real, a trebuit să admită deopotrivă uni- 
tatea după formă și pluralitatea în ordinea sensibilului, 
ceea ce l-a făcut să presupună existenţa a două cauze 
și a două principii : Caldul și Recele sau, în alte cuvinte, 
Focul și Pămintul ; din acestea Caldul este raportat la 
fiinţă, în timp ce Recele, la neființă“ (Aristotel, Metaţi- 
zica I, 5, 986 b — 987 a). 

Nimic de obiectat, „experimentul“ fiind crucial, mai 
cu seamă datorită punerii în corespondenţă a unui prin- 
cipiu (în ordine secundară) cu fiinţa și a altuia cu ne- 

fiinţa. Ceea ce însă, deocamdată, rămîne obscură (de fapt 
ilegitimă) este întemeierea metafizică a celui de al doi- 
lea plan, fizic. Pentru că în logica parmenidiană chiar, 
altceva în raport cu ființa nu putea să aibă legitimitate. 
Or, fiinţa determinată, fie și în plan secund, era, avea 
ființă. Ce era însă ființa ei? Alta decît cea a ființei în 
sine ? Neapărat, dar cum ? Nimic n-o îndreptăţea. Exis- 
tenţă ? -Dar în acest caz trebuia să fie generată. Or, ge- 
nerarea presupunea că ființa este într-o parte a ei ne- 
ființă sau că trece în neființă, ca focul heraclitic care 
se stinge. La Parmenide însă, cele două planuri coe- 
xistă numai întrucît nu comunică. La Heraclit, în schimb, 
numai întrucît comunică. * 

Modele opuse, heraclitismul și parmenidismul se pre- 
supun însă, fiind ca două „experimente“ de care gîn- 
direa greacă avea în egală măsură nevoie. Pe scurt, ceea: 
ce într-o parte stătea sub semnul separaţiei, în cealaltă, 
heraclitică, dominantă era identitatea concretă a celor 
doi termeni cu valoare fundamentală în construcţia on- 
tologică. 

„Lumea aceasta, aceeași pentru toate, n-a făurit-o 
nici vreunul dintre zei, nici vreunul dintre oameni. Ea 
a fost, este și va fi un foc etern care după măsuri se 
aprinde și după măsuri se stinge“, fragmentul heracli- 
tic (nr. 30), atît de cunoscut, este reprezentativ atît pen- 
tru structura generică a ontologiei, cît și pentru un mod 
istoric-determinat. În ordine generică, fragmentul tri- 
mite la arhitectonica fiinţei așa cum era configurată încă 
de milesieni şi cum avea să fie, în continuare, pînă la 
Aristotel : o construcţie cu doi termeni distincţi, dar co- 
relativi, cel al fiinţei în sine și cel al fiinţei determinate. 

Ca apa, ca apeiron-ul, ca aerul, ca: unitatea (monăs) 
pythagorică sau ca ființa permenidiană focul eşte unul, 
nenăscut și nepieritor, indeterminat și nelimitat, deci 
intransformabil, ca atare. Și, totuși, „lumea aceasta“ îi 
aparţine prin generare. : 

În momentul thalesian, construcţia ontologică era 
centrată în afirmarea ființei : „propoziția lui Thales că 
apa este absolut sau, cum spuneau anticii, că este prin- 
cipiul, e filosofică. Filosofia începe cu această propo- 
ziţie, fiindcă prin ea conștiința își dă seama că Unul 
este esență, este ceea ce e adevărat, că numai el este 
ceea-ce-fiinţează-în-sine-și-pentru-sine“ (G.W..F. Hegel, 
Prelegeri de istorie a filosofiei, vol.: I, p. 163). Dar nu- 

mai cu Anaximandros și Anaximenes se trece la justi- 
ficarea principiului ca temei și deci ca în-temeiere. Și 
numai cu ei își face intrarea în „cîmpul conștiinței filo- 
sofice fiinţa determinată. 

Thales, de bună seamă că se va fi raportat la ea cu 
lucrurile care se nasc din apă şi se întorc la ea: „Dintre 
toți cei care s-au ocupat mai întîi de filosofie, cei mai 
mulţi au fost încredințaţi că principiile tuturor 'lucru- 
rilor se află în cauze de natura materiei. De unde există 
toate şi de unde provin mai întîi și în ce sfîrșit își gă- 
sesc pieirea — în vreme ce substanţa persistă în ciuda 
schimbărilor suferite — aceasta, spun ei, este elemen- 
tul și totodată principiul Bucrurilor... Thales, întemeic- 
torul acestui mod de a filosofa susține că (un asemenea 
clement primordial) este apa. formulind, desigur această 
ipoteză în urma observaţiei că hrana tuturor viețui- 
toarelor este umedă..., că seminţele tuturor lucrurilor 
au o natură umedă...“ (Aristotel, Metafizica, I, 3, 485 b 6). 

Tot ce se poate ca o procedare inductivă să-l fi dus 
pe Thales la identificarea principiului cu apa și chiar 
la ideea unei naturi unice sau, altfel spus, la fiinţa me- 
tafizică. (Aristotel este pruderit însă și mai adaugă: 
„există şi părerea că cei care au trăit foarte de demult, 
cu mult înaintea generaţiei noastre..., tot aceasta '— apa 
— presupuneau că este substanța, naturii. Ei îi făceau 
pe Okeanos şi pe Tethys părinţii naturii, iar 'jurămin- 
tele zeilor se făceau pe apă, şi anume pe.acea apă de- 
numită de poeţi Styx“, Ibidem). 

Indiferent însă cum se va fi săvîrşit această mare 
tăietură epistemologică, prin valorizarea unei „experienţe“ 
pozitive sau prin resemnificarea „sacrului“ ori și pe o 
cale şi pe alta, în prima ei expresie filosofia nu se pu-. 
tea fixa decît asupra termenului cu cea mai mare încăr- 
cătură de „filosoficitate“, dacă ṣe poate spune àşå. Or, 
acesta nu era altul, nu putea fi altul decit termenul 
ființei (nu importă numirea lui). În momentul „tăieturii“, 
filosofia nu avea şansă decit procedind radical, ceea ce 
nu era posibil decît printr-un termen care, deopotrivă, 
săvîrşea „tăietura“ și beneficia de pe urma ei. De aceca, 
poate, în acest timp prim al ei (care este și prima sa 
structură) filosofia trebuia să justifice un singur ter- 
men (şi să se justifice printr-unul singur). Celălalt, cel 
al ființei determinate, ar fi fost, în acest moment, re- 

lativizat. Or, tocmai ca aceasta să devină posibil, tre- 
buia ca, mai întîi, să fie pus termenul ființei, doar el. 
Thales, aşadar, nu are „numele“ ființei determinate 
sau acest nume trebuia pus deocamdată „între paran- 
teze“, trebuia uitat, pentru a putea fi recuperat de fi- 
losofie. Căci dacă era „mirare“, cum o socoteau “Platon şi 
Aristotel, filosofia era, așa-zicînd, în sugestie heidegge- 
riană, dare înapoi din fața existentului. Însă „uitarea“ 
ei era în vederea descoperirii în-temeierii sale. Anaxi- 
mandros, deci cel de al doilea filosof, dar nu atit în 
succesiune temporală, cît în decurgere logică, face de- 
monstrația servindu-se de apeiron pentru a explica 
„lumea aceasta“ (kósmon tonde) cum zice Heraclit. 

„De acolo de unde începe nașterea tuturor celor ce 
sint le vine și pieirea, după necesitate, va fi socotit el; 
căci ele au a se supune unele altora, judecăţii”și pedep- 
sei pentru nedreptate, potrivit cu rînduiala timpului“ 
(fr. 1, Diels). 

Nedeterminat (a-peiron), principiul nu are a produce 
prin trecere în altceva, tocmai pentru că este nedeter- 
minat. Trecerea în altceva ar fi echivalentă cu anularea 
condiției de indeterminare, ceea ce ar aduce cu sine că- 
derea și din aceea de principiu. În consecinţă, apeiron- 
ul nu ar avea cum să întemeieze prin transformare : ar 
fi mișcare pe orizontală și de trecere într-un „dincolo 
de“, alogic în plan metafizic. Rămine s-o facă în sine, 
ceea ce nu este posibil decit printr-o mișcare dublă: 
de îndreptăţire şi nedreptăţire, în același timp. Căci pro- 
ducînd, în-dreptățește (face să apară, trece în existență), 
dar și ne-dreptăţeşte pe cele ţinute încă în in-determi- 
narea sa, care pentru „lume“ este non-existenţa ei. Iar 
cînd, dimpotrivă, le cheamă pe cele în-dreptăţite la sine, 
cînd le ia existența, pentru a le aduce în fiinţa sa, prin 
acest act de dreptate („moartea pămîntului înseamnă 
nașterea apei, moartea apei înseamnă ivirea aerului“, 
avea să spună Heradiit, fr. 76), care este totuna cu ge- 
nerarea altora, îndreptăţind, nedreptăţește. Apeiron-ul, 
prin urmare, își păstrează condiţia in-determinării şi, 
totuși, generează contrariul său, determinatul, dar în 
sine sau, dacă lucrăm cu reprezentarea platonică a fiin- 
ței şi existenței (dispuse pe verticală), atunci, în sine 
și, în același timp, în plan secund. În sine, pentru că 
ființa (apeiron-ul) este peste tot, iar în plan secund, 
întrucît existența este, dar în ființă. In-determinatul 

(apeiron-ul), deci, se determină, adică, altfel spus, se 
des-ființează. Cum însă nu se determină printr-o miş- 
care pe orizontală, des-fiinţarea în sine este o în-ființare 
a lumii. Producerea ţine de jocul a două mișcări sau, 
poate, într-una singură dar cu dublu sens. Căci ea este 
negativă-și-pozitivă privită dinspre fiinţă și existenţă și 
este pozitivă-și-negativă din cealaltă perspectivă. Este, 
mai întîi, negativă-și-pozitivă întrucît, ca îndreptățire 
(în-fiinţare) a lumii, presupune o desființare în sine a 
fiinţei (o determinare în sine a in-determinatului) și este, 
apoi, pozitivă-şi-negativă prin aceea că în-ființarea (exis- 
tența) rezultă dintr-o des-ființare. 

Cind, cu Anaximenes și, mai cu seamă, cu Heraclit, 
se va face trecerea de la ființă ca indeterminatul la ființa 
indeterminată, jocul negativului și pozitivului în legi- 
timarea metafizică a existenţei se va dezvălui în deplina 
sa esenţialitate. i 

Focul heraclitic, unu, nenăscut, nepieritor, inde- 
terminat și, ca atare, intransformabil este și nu poate 
decît să fie asemenea fiinţei parmenidiene. Condiţia elea- 
tică de conceptualizare a ființei poate fi identificată și 
în heraclitism, chiar dacă numai într-o modalitate im- 
plicită. Heraclit lucrează cu ea ca și cum ar fi de la 
sine înţeleasă, ca dat elementar. Nu putem presupune 
că va fi gîndit în spiritul ei fără să aibă conștiința ei. 
Ar fi făcut, în acest caz, ontologie fără să știe că face. 
Or, „nu poate face filosofie cineva care nu ştie că face 
filosofie“ (Constantin Noica, Trei introduceri la deveni- 
rea întru ființă, p. 55). 

Heraclit construieşte ceea ce construieşte și cum nu- 
mai pentru că presupune ca dată condiția identității 
de sine a ființei, dar Parmenides este cel ce o supune 
criticii filosofice. Conceptele de gîndire şi existență nu 
l-au așteptat pe Descartes pentru a intra în fenomeno- 
logia conștiinței filosofice. Însă Descartes este cel ce le 
justifică în conduita lor de date ireductibile. 

Revenind, Heraclit are conceptul fiinţei în sine, dar 
nu el, ci Parmenides îi este criticul (sau analistul). De 
aici opunerea lor, dar în vederea întregului sau în întreg. 
Aplicat ființei în sine, Parmenides pierde, metodic, parcă, 
existența, în timp ce Heraclit, fixîndu-se în orizontul 
acesteia, nu se raportează la ființă decît pentru a jus- 
tifica în-temeierea. În mai mică măsură, așadar, el mai 
ia în seamă „primul început“, pentru că, de acuma, era 

nevoie ‘de valorizarea celui de al doilea. Așa se face că 
atcentul, în heraclitism, cade pe jocul celor două miş- 
cări şi deci pe kósmon tonde, pe existență, mereu alta 
fiind determinată. 

Unu în termen metafizic şi, de aceea, indeterminat 
şi intransformabil, focul nu poate să producă decît prin- 
tr-o mișcare negativă (stingerea), care însă, faţă :cu „lu- 
mea“, este pozitivă. Invers, nici metafizicul, nici fizicul 
n-ar mai avea legitimitatea necesară, pentru că princi- 
piul s-ar transforma. ca principiu, ceea ce ar fi totuna 
cu nefiinţa, iar existența s-ar naşte din neființa abso- 
lută. Oricum, și în trecerea principiului ca principiu în 
neființă și în generarea lumii (a existenței) din nefiinţa 
abstractă (ca principiu), aceeași alogicitate. 

Prin stingere însă, ca printr-un recul, focul se de- 
termină în sine : se determină în forma aerului, murind 
în aer, prin aer în apă, prin aer și apă, în pămînt, iar 
prin toate acestea apare ca lume. Focul „trece“ mai în- 
tii în elemente şi numai prin ele în lucruri. De aceea 
aerul, apa și pămîntul îndeplinesc rolul de universalii 
care -mediază în procesul de generare între principiu și 
lume. Fără mediere (deci fără  mediatorii ontologici) 
„trecerea“ de la ființă în sine, una nenăscută, nepieri- 
toare, indeterminată, intransformabilă, nelimitată, la lu- 
cruri : multiple, coruptibile, determinate, limitate ar fi 
de neînțeles. Or, la Heraclit, ca și, întrucîtva, la Ana- 
ximandros, toate cele patru elemente cosmologice asi- 
gură „trecerea“ de la principiu, întrucît se raportează 
nemijlocit la acesta, la lucruri, a căror existenţă o 
mediază. Aerul, apa și pămîntul sînt structuri univer- 
sale, acelea care fac ca „lumea. aceasta“ să fie „ordinea“ 
sau „rînduiala“ aceasta, deci identitatea universalităţii 
(necesităţii) şi a particularităţii. Nemijlocit, fiinţa în sine 
n-ar avea cum să genereze ființa determinată. Sau dacă 
da, principiul n-ar avea cum să întemeieze, deopotrivă, 
formal (după formă) şi material (după natura materiei), 
cele două condiţii de tot necesare ale inteligibilităţii sale. 
Fără termeni mediatori, ființa în sine ori n-ar mai fi 
temei (sau ar fi fără să în-temeieze, la fel cum ființa 
determinată ar fi- în-temeiată însă i-ar lipsi temeiul, 
situaţii absurde), ori, în cel mai bun Caz, ar funcționa 
doar ca model. Platonismul este deja previzibil. 

Însă pînă ce- va intra în istorie (și în conştiinţa: filo- 
sofică) mai trebuiau făcute citeva „experimente“; după 

cele evocate deja, adică după cel milesian, eleat şi he- 
raclitic. 

Heraclit identifica în aer, apă şi pămînt media- 
torii prin care principiul indeterminat se determină 
în sine, fără ca operaţiunea să însemne transformarea 
lui. Focul nu trece în aer, mai întîi, ca în altceva, 
pentru că aerul apare ca lipsă a fiinţei (prin „stingerea“ 
focului). Și, tot asemenea, mai departe apa și pămîntul, 
care sint apariţii ale focului (supleante ale lui) întrucît 
acesta se retrage şi „elementele“ (universaliile sau me- 
diatnrii) stau pentru el. Ele mediază deci întrucît îi „iau“ 
locul, fără ca, firește, să fie el însuși. Nefiind princi- 
piul, dar stînd pentru principiu, ele pot să genereze lu- 
crurile în regimul. lor ontologic, distinct de cel al în-sine- 
lui. Şi, totodată, pentru că mediază producerea, tot ele 
sint acelea care aduc lucrurile înapoi. Căci acestea, ase- 
menea celor din modelul anaximandrian, sînt chemate 
înapoi : și „pe toate, focul, la venirea sa, le va judeca 
și le va mistui“ (fr. 65—66). 

Stingîndu-se în „universalii“ și revenind la sine prin 
ele, focul putea fi temeiul tuturor, fiind și nefiind în 
toate, el „întregul divizat și nedivizat, muritor şi nemu- 
ritor, logos (ordinea aceasta, adică, n.n.) și veșnicie, tată- 
fiu...“ (fr. 50). 

Mediind, aerul, apa și.pămintul determină însă o de- 
părtare a fiinţei în sine (a focului) de fiinţa determinată 
(lumea aceasta). În urmare, principiul heraclitic trece 
întrucitva alături de ființa parmenidiană, fiindcă re- 
trăgindu-se, el, ca atare, nu poate fi imanent lumii, nici 
ca substanţă, nici ca model. Problema, așadar, devenea 
acută, căci, integrindu-și ideea heraclitică a medierii, 
ea trecea într-o. nouă etapă a interogaţiei și a construc- 
ţiei ontologice. Anume, prima sarcină a angajamentului 
ontologic al filosofiei grecești, de acuma, era de-a jus- 
tifica principiul în compartimente dintre cele mai greu 
de acordat : să fie și să rămînă în sine dar să în-temeieze, 
să genereze mijlocit dar să fie imanent formal și ma- 
terial fiinţei determinate. { 

În acest „program“ încape ipoteza „pluralistă“, cu 
multele ei ramificații, aceea care avea să facă trecerea 
de la momentele. sau nivelurile parmenidian şi heracli- 
tic la sinteza platonică-aristotelică (sau, cît procedăm in- 
vers, aristotelică-platonică). 

Fie ea în formă pythagorică (cea a pythagorismului 
matur, de după Pythagoras deci), fie în construcţie -ana- 
Xagoriană sau în cea empedocleană, fie în sfîrşit, în 
modalitate „atomistă“ (democritiană), ipoteza avea a „ve- 
rifica“ (sau „experimenta“) aceeași mare problemă. 

Modele și substanţe ale lucrurilor, numerele pytha- 
gorice, homoiomeriile anaxagoriene, elementele empedo- 
cleene sau atomii democritieni sînt despărțite de multe, 
de la identitatea lor metafizică la valoarea explicativă, 
dar principalul, aici, nu este ceea ce le individualizează 
(ca ipoteze), ci, dimpotrivă, ceea ce le face să coparti- 
cipe la realizarea aceluiaşi program. 

Luate separat, fiecare în parte își revelă, poate, în 
mai mare măsură insuficienţele, dar nu acestea așa cum 
apar într-o „lectură“ din interior interesează. Pe scurt, 
nu -faptul că numărul pythagoric este în mai mare mă- 
sură model decît substanţă sau, cît este și substanţă, 
funcţia cealaltă pierde din inteligibilitate, nici, apoi, că 
homoiomeriile anaxagoriene sau „părticelele foarte mici“ 
din „elementele“ empedocleene (focul, aerul, apa și pă- 
mîntul) sînt determinate calitativ, nici că atomii demo- 
critieni, de acuma, pentru că sint indeterminaţi (în ace- 
laşi sens) nu pot să întemeieze şi formal, nimic din toa:e 
acestea nu prezintă interes pentru reconstrucţia on- 
tologiei grecești sau nu atita cît are „leotura“ întregi- 
toare. 

Eleatismul și heraclitismul, deci, vor fi reprezentat 
cele două începuturi absolute : că „numai ființa este“ şi 
că „ființa este totuna cu neantul“, dar în sine (G.W.F. 
Hegel, Știința logicii, p. 76). Numai că, şi de o parte 
şi de alta, ființa rămiînea în identitatea abstractă a în- 
ceputului, cînd ea este deopotrivă „substanța formală 
(ousia). sau quidditatea (ce este — tó ti. en einai)“, cît și 
„materia (hyle) sau substratul“ (Aristotel, Metafizica, I, 
3, 983 a 20). 

“Ipoteza „pluralistă“ (pentru a' numi astfel toate mo- 
delele similare, de la cel pythagoric la cel democritian) 
este un răspuns (sau, poate, o întrebare) aici : cum fiinţa 
în sine este în toate fără ca, totuși, să-și piardă iden- 
titatea formală şi materială. Soluţia care se va fi între- 
văzut nu putea fi decît cea „pluralistă“, adică multi- 
plicarea fiinţei, ca lucrurile să fie alcătuite de ea, fără 
ca ea să se trans-forme. Și încă, lucrurile să fie ceea 
ce sînt printr-o „parte“ a fiinţei, dar o „parte“ care este 


i 37: 


totuna cu întregul. Căci numărul, homoiomeria sau ato- 
mul sînt, deopotrivă, parte şi întreg. Viitoarea întrebare 
platonică : participantul participă la o parte sau la în- 
treg şi răspunsul sînt deja prefigurate. Pînă la Demo- 
crit însă, „participarea“ la întreg era „compromisă“ de 
„determinarea“ fiinţei multiplicate. De un fel sau altul, 
numerele sau homoiomeriile riscau pierderea unității 
fiinţei, care începea să. fie o pluralitate de ființe. Demo- 
crit, însă, avea să ia ființei „parțiale“ orice determinare 
tocmai pentru a o pune în condiţie de întreg. Ca „atomi“, 
deci, -părți ireductibile şi nedeterminate calitativ, prin 
ireductibilitate și indeterminare, nu se așezau ca ființă 
(sau în ființă) nedeterminată și unică ? 

Aristotel avea să pună atomii în analogie cu „fone- 
mele“, care pot să se asocieze universal tocmai pentru că 
nu poartă o semnificaţie anume. 

Dar indeterminaţi fiind, indeterminaţi trebuind să fie,. 
cum atomii generau sub specie universală ? Funcţia lor 
alcătuitoare apărea ca perfect legitimă, nu însă şi cea 
formală sau paradigmatică. În „lumea“ democritiană, 
deci, stăruie o „enigmă“ profund răscolitoare : ce 'sînt 
structurile universale, ce şi regulile de „ordonare“ a 
atomilor ? Altceva decit ființa? Dar nu este decit ea. 
Generate de atomi ? Dar atomii sînt incomunicabili. 

Și totuşi, universaliile trebuiau justificate ontologic, 
deci prin fiinţa însăși. A i 

Heraclit deschisese drumul, numai că aerul, apa și 
pămîntul depărtau existența de ființă. Or, existenţa tre- 
buia mijlocită de ființa ca ființă prin ea însăși. Pentru 
aceasta însă trebuia să se renunţe la ființa parmenidiană 
abstractă pentru ființa parmenidiană con-cretă, adică 
multiplicată în sine, dar nu democritian multiplicată, ci 
platonic. Fiindcă, de acuma, fiinţa începe să apară ca 
una în toate, una şi, totuși, multiplă. 

Cit o cercetăm „istoric“, adică din perspectiva consti- 
tuirii conceptului ei, pînă tîrziu, cînd întemeietorul Aca- 
demiei scria marile dialoguri de bătrînețe : Parmenide, 
Sofistul, Timaios, fiinţa platonică pare mai curînd ca un 
pandant al celei democritiene, cu deosebirea doar că, în 
raport cu existența, una era transcendentă funcționind 
paradigmatic, în timp ce cealaltă, imanentă, întemeia 
numai . în ordine materială. Altminteri, atomi democri- 

tieni și idei: platonice, oricum, erau nume pentru ființa 
multiplicată la nesfîrșit *. 

Cu Sofistul şi Timaios însă, în urma autorevizuirii din 
Parmenide, în conceptul platonic al ființei intervin două 
mari modificări care fac ca modelul formal (aristotelic) 
al ontologiei să fie deja prefigurat. 

Mai întîi este vorba de motivul fiinţei totale (tò pan- 
tel6s ón), apoi, de introducerea celei de a treia lumi și, 
în urmarea faptului, de relativizarea poziţiilor primelor 
două. i 

De la Euthyphron, primul dialog în care Platon afir- 
mă realitatea -esenţelor, și pînă la doctrina nescrisă, deci 
aceea a Învățămîntului ultim, platonismul este o istorie 
întreagă extrem de dinamică şi rezistentă la orice sis- 
tematizare. Astfel că, în fața platonismului, aceeași în- 
“trebare — unde este cel autentic ?.— stăruie de veacuri. 

Este, așadar, autentic platonismul de pînă la Repu- 
blica VI sau cel din Republica VI, cel critic din dialogul 
Parmenide sau cel „pozitiv“, din prima construcție 
post-critică (din Sofistul), cel din Timaios ori cel numai 
bănuit (din doctrina nescrisă) ? Ori este în toate și ni- 
căieri ca atare ? 

Poate mai degrabă este peste tot, căci, deși o istorie, 
platonismul este ca o înaintare într-un concept prede- 
terminat. De aici și organicitatea filosofiei platonice, dar, 
încă o dată, a unui sistem care se constituie prin depă- 
şiri succesive. Mai multe la număr, poate tot atitea cite 
dialoguri, ele, ori cite ar fi, se așază de o parte şi de 
alta a marii „tăieturi“ critice pe care o reprezintă dia- 
logul' Parmenide. În consecință, s-ar putea admite un 
platonism ipotetic, acela care se încheie cu Republica 
VI, şi un platonism critic, dip Parmenide, în care intră 
“şi cel post-critic, din Sofistul, din Philebos, din Timaios 
ori din doctrinele nescrise (agrafa dogmata). Sau, în alţi 
termeni, „prima structură a sistemului“ și „a doua“ (I. 
Banu, Platon și platonismul, în Platon, Opere, I, p. XXII, 
XXX). 


* Apropierea mai poate fi îndreptățită şi de utilizarea ace- 
luiaşi nume pentru ființă, de îndată ce Democrit va fi numit 
jlinul (atomul, adică), formă (idéa). Chjar va fi scris un tratat 
Peri ideon — Despre forme. 

Reconstruit după Republica VI, primul platonism, în 
mare, oricît ar părea de ciudat, este reductibil la datele 
tradiționale ale ontologiei grecești, drept e că reinterpre- 
tate și reorganizate. Nu este primejdios pentru o parte 
sau alta de pus în corespondenţă nici Inteligibilul platonic 
cu ființa metafizică multiplicată, nici sensibilul cu exis- 
tența, nici, în fine, participarea cu întemeierea, în ge- 
nere, în particular însă cu drumul în jos și drumul în 
sus (stingerea și aprinderea) heraclitice. Poate concep- 
tul central al platonismului, participarea nu pierde ni- 
mic din originalitatea sa cît este pusă în prelungirea 
unei tradiţii întregi. Mai întîi, chiar dacă în urmarea 
acesteia (și, poate, mai cu deosebire a relaţiei heraclitice 
dintre fiinţa în sine și ființa determinată, pentru că ase- 
menea acesteia și participarea este mișcare cu dublu 
sens : dinspre inteligibil către sensibil, prin „iradiere“, 
şi, invers, ca împărtășire a sensibilului din inteligibil), 
fie și secvenţă într-o istorie, așadar, participarea plato- 
nică n-ar pierde nimic din noutate, care nu e neapărat 
condiţionată de anterioritatea temporală. Participarea 
putea fi de invenţie preplatonică și este (o sugerează 
încă „ontologia“ mitică) totuși, început de nouă 
istorie. În al doilea rînd, propriu-zis istoria majoră a 
participării platonice începe abia cu dialogul Parmenide, 
cînd, de altfel, apare și termenul : metexis. Pînă la acesta, 
„participarea“ este numită în felurite chipuri, reprezen- 
tative, dar nu definitorii : mixis — estec, metalepsis 
— faptul de a lua parte, koinonia SN faptul de a avea 
ceva comun, în comun, krásis — actul de a amesteca, 
amestec, parousia — prezența a ceva. Dar ezitările nu 
sînt numai terminologice. 

Drept este că încă în Euthyphron, 6e, Platon lu- 
crează cu conceptul „participării“ : „doar ai spus că da- 
torită unui caracter unic faptele nelegiuite sînt nelegiuite, 
iar cele pioase, pioase...“. În Menon 72 c este şi mai exact : 
„aşa-i și cu virtuțile : cît de multe ar fi, şi cît de felurite, 
toate au o însușire, una și aceeași. Numai printr-însa vir- 
tuțile sînt virtuţi“. În Phaidon, care este și primul dialog 
„propriu-zis metafizic“, lucrurile încep să se complice însă 
(Jean Wahl, Platon, în Histoire de la philosophie, 1, p. 
472). Căci ducînd, parcă, metodic, la limită, consecinţele 
ideii de participare, într-o singură propoziţie, că toate 
cele ce sint în lumea sensibilă sînt prin „participare“ la 
inteligibil, Platon voia, parcă, să-i descopere şi dificul- 

tăţile. Dacă toate cele sensibile, prin urmare, sînt prin 
participare, în mod firesc, tot asemenea, trebuie să fie 
și relaţiile. Focul și zăpada, bunăoară, capătă existență 
prin împărtășire de la ființă în sine. Problema e dacă se 
pune. în aceiaşi termeni şi relația dintre foc și zăpadă: 
„vei recunoaște, cred, că zăpada, după ce a primit căl- 
dura... niciodată: nu va mai fi zăpadă, cum era, şi caldă; 
ci la apropierea căldurii, ori se retrage ori se nimiceşte“. 
„La fel și focul ; cînd se apropie frigul, el trebuie sau să 
se retragă sau să fie nimicit; căci din clipa în care a 
primit frigul nu va mai continua să rămînă ce era, foc şi 
rece“ (Phaidon, 103 d). 

Toate acestea. în ordinea lucrurilor. Dar cum aceasta 
o reproduce pe cea a Formelor, nu va fi firesc câ Frigul 
în sine să nimicească Focul și tot asemenea Căldura, Ză- 
pada? Ceea ce e absurd, Formele nedispărînd, căci nici 
nu apar. Și, oricum, ele nu comunică în vreun fel, fiind 
ireductibile. Dar necomunicante, cum nu ele aveau a ex- 
plica relaţia sensibilă, nu răminea decit să existe o idea 
(o formă) pentru relaţie. „O analiză mai atentă, va re- 
produce Aristotel îndoielile platonice, ne-ar sili să re- 
cunoaştem că există Forme și pentru relații, pe care însă 
noi nu le admitem ca un gen de sine stătător“ (Metafi- 
zica, I, 9, 990 b). 

Dacă relația însăşi ar avea regimul ființei în sine, 
cum Formele nu pot comunica, ea ar urma să fie ca atare. 
Cum însă relația presupune relațiile ca termeni ai săi, 
Formele n-ar mai fi începutul în ordine ontologică, pen- 
tru că dincolo de ele sau deasupră-le ar sta altceva. În 
consecință, relația ar fi ființa, însă o ființă dependentă 
de „elementele“ ei, căci luîndu-i termenii între care stă, 
ea ar înceta să mai fie. Relația, de aceea, nu putea fi 
admisă în orizontul ființei și, cu toate acestea, fără ea 
nu era posibilă participarea. Trebuia, deci, găsită o cale 
de „mijloc“, una care să lase neatinse unicitatea și sim- 
plitatea Formelor, dar care să nu excludă „interpartici- 
parea“. Ce va fi aceasta, ce ar putea fi, deocamdată, 
Platon nu spune sau n-o face.în mod expres. Interoga- 
tiv însă, de acuma chiar, el se gîndeşte la „participarea 
mutuală“ din Sofistul (Léon Robin, Platon, p. 109). Aici 
doctrina ideilor este modificată esențial, ca de un anti- 
platonic, pentru că „paricidul“ masca, dacă se poate 
spune astfel, un „suicid“. Radicalismul de aici nu era 
surprinzător, în principiul său, decît, poate, în proporțiile 

sale, căci urma acelei „revizuiri dramatice“ a doctrinei 
cu „tratarea ca ipoteze“ a propoziţiilor ei, din Parmenide 
(Clemence Ramnoux, Nouvelle rehabilitation des Sophistes, 
în „Revue de Methaphysique...“ nr. 1, 1968, p. 2). 

Platon va. fi fost constructorul și criticul, totodată, 
de la început, faptul fiind atestat chiar de continua 
autodepășire, de la un dialog la altul, prin schimbarea 
de situare, ca și, mai cu seamă, prin modificarea percep- 
ției și interpretării. Dar în „etapa“ ipotetică, pentru a o 
numi în continuare astfel, criticul trece în umbra cèn- 
structorului. „Ascunderea“ însă este metodică, numai, 
construcția fiind împinsă în faţă cu scop verificatoriu. 

Toate acestea pînă în momentul Parmenide, cînd cri- 
ticul își dezvăluie identitatea, aceea de a fi conștiința de 
sine `a întregii „fenomenologii“ a spiritului platonic. Pe 
măsură ce înainta în construcţie, Platon însuși parcă se 
depărta cu prudenţă, punînd mereu între sine și ea cîte 
o îndoială, cîte o nedumerire, cîte o întrebare. Citită prin 
critica din Parmenide, ca și prin marea revizuire din 
Sofistul, doctrina ideilor așa cum se încheia în „schema“ 
din Republica VI pare numai un mijloc de care Platon 
se va fi folosit în vederea expunerii unui program al 
ontologiei și a verificării lui ulterioare din cîteva, două- 
trei puncte de vedere. Căci dialogul Parmenide este cu 
mult mai mult decit o autocritică și chiar decît o critică 
a filosofiei anterioare ; este o critică a raţiunii filosofice 
și, prin aceasta, un program centrat în cum este posibilă 
filosofia ? Iar Sofistul, Timaios, poate și „doctrina ne- 
scrisă“, la rîndul lor, sînt primele „verificări“ ale acestui 
program ca program deschis. Valoarea construcţiilor din 
Sofistul şi din Timaios stă mai cu seamă în ates- 
tarea dialogului Parmenide ca un program al ontologiei 
în condiţia ei formală. 

De altminteri atit în Parmenide, cît și în Sofistul sau 
în Timaios, Platon dă impresia că se folosește de idei, de 
lucruri și de participare numai ca de mijloace pentru 
expunerea (sau fixarea) unui program al ontologiei cu 
valabilitate universală, al unei ontologii ca o logică. Din 
întrebări, ele însele pe jumătate răspunsuri, şi din :răs- 
punsuri-interogaţii, se configurează o logică a fiinţei, 
aceea la care visau primii filosofi și pe care întreaga filo- 
sofie post-platonică avea s-o utilizeze ca mijloc! şi ca 
scop, deopotrivă. : 

Sint, oare, formele fără de număr ? Dacă da, ce mai 
este fiinţa în sine, dacă nu, cum de mai sînt posibile 
lucrurile, ca imagini (c6pii) ale unor modele? Admi- 
țindu-le ca modele în sine, cum participă lucrurile la 
ele ? Participind, lucrul se împărtășește din totalitatea 
Formelor sau numai dintr-o „parte“ a lor? Să presu- 
punem că participă la întreg : ce-ar individualiza lucru- 
rile care seamănă între ele, „copii“ ale aceluiași model ? 
Or, participă la o parte? Dar fiecare lucru este un în- 
treg., În acest caz, copia ce ar mai fi? Și cum ar mai 
semăna cu modelul. Sau nu seamănă ? Nefiind asemenea 
modelului, acesta n-ar mai fi model. Fiind asemenea, 
ce anume ne dă garanția că omul cutare este copia ideii 
de om? Căci pentru a explica asemănarea a două lu- 
cruri noi spunem că ele sînt așa cum sînt în măsura în 
care: participă la același model. Cutare este asemănarea 
lui cutare om, de. pildă, pentru că participă la idea de 
om. Dar de unde știm că omul, ca dat sensibil, seamănă 
cu omul, în condiţie inteligibilă ? Cum însă inteligibilul 
nu este termen ireductibil, nu mai poate fi totuna cu 
fiinţa în sine. Este deschisă ruinătoarea regresiune la: ne- 
sfîrşit, „vezi, Socrate, imensa aporie în care ne încurcăm 
dacă înțelegem formele ca realităţi în şi prin sine?“ 
(Parmenide, 132 d). 

Totuși, formele nu pot fi decît în sine, paradoxal, toc- 
mai pentru a întemeia multiplele. Dar cum se face că 
formele sînt în identitate cu ele însele prin unicitatea 
formei, deci nenăscute și nepieritoare, simple și intrans- 
formabile în timp. ce lucrurile (în-temeiatele) sînt mul- 
tiple şi pasagere, compuse şi corporale ? Să fie lucrurile 
care. sînt/întrucît participă la Forme, cum nu sînt aces- 
tea ? Ar trebui să admitem ceea ce e inadmisibil, anume 
că „lucrurile nu participă la idei prin asemănare“ (Ibi- 
dem, 133 a). Sau dacă participă prin asemănare, atunci 
fiinţa în sine urma să fie şi să nu fie una. 

În logica firească a ontologiei platonice, avea să ob- 
serve Aristotel, trebuiau să fie Idei atît pentru negații, 
cit şi pentru lucrurile dispărute. Dar nu erau (Metafizica, 
I, 9, 990 b). De altminteri, Platon însuși semnala aporia 
și se prindea, în Sofistul, în jocul teribil al justificării 
neființei în ordinea metafizică, a ființei însăși. În contra 
așteptărilor, şansa instituirii sale, neființa nu și-o afla 
în. ființa multiplicată (atomară), ci în ființa ca unu. Tre- 
cerea de la un număr ca și 'nesfîrșit de idei (că numărul 

nu e nelimitat contind mai puțin decit faptul ca atare 
de a fi mai multe) la cinci genuri, în Sofistul, era prima 
mişcare menită să facă posibilă legitimitatea metafizică 
a nefiinţei și, totodată, să schimbe radical regimul fiinţei 
însăși. 

S-ar putea obiecta că, fie și mai puţine, tot sînt 'prea 
multe Idei. Numai că regimul genurilor supreme este 
întrucîtva altul, și nu doar regimul, ci, mai cu seamă, 
raportul dintre ele. În număr de cinci: fiinţa (tò ón), 
repausul și mișcarea (stâsis kai kinesis), acelașşi-ul şi di- 
feritul (tautón kai tâteron), genurile supreme nu au prin- 
tre ele neființa. Dar tocmai pentru a nu fi fost, putea 
să fie. | 

Alăturată fiinţei, ea nu numai că nu cîştiga nimic 
pentru sine, dar ruina și conceptul aceleia. Căci alături 
însemna să fie ca alt principiu, contrar fiinţei. Or, pen- 
tru a obţine îndreptăţirea metafizică, neființa trebuia să 
fie ne-fiinţă și nu, ilicit, altă fiinţă. Dar ca ne-fiinţă, ea 
nu putea fi ca atare, ci răspîndită peste tot. 

Fiinţa, în schimb, numai în măsura în care era în 
toate era ea însăși și, invers, era ea însăși fiind în toate. 
Una, în mod absolut, prin aceasta ea își recunoștea iden- 
titatea şi instituia paradigmatic identitatea. Și tot astfel 
făcea posibil termenul corelativ al identității, căci o dată 
pusă aceasta, este pus şi contrariul ei, alteritatea sau 
diferitul. În final, aceeași „circulație“ logică a fiinţei și 
în repaus şi în mișcare, termeni determinativi față cu 
ființa, care este în toate, după cum toate sînt în ea, ca 
unul. 

„Dacă cele cinci genuri platonice alcătuiesc primul 
sistem categorial (sau. oricum un sistem, dacă „primul“ 
este mai degrabă heraclitic, aerul, apa şi pămîntul putind 
fi date ale celui dintii sistem categorial), ceea ce este 
admis” aproape îndeobște, faptul .urmează. interpretării 
fiinţei ca una dar în multiplul atributelor sale „infinite“, 
pentru a le zice astfel, după Spinoza. Fiinţa, deci, este 
și nu poate decit să fie, însă ca sistem al atributelor sale. 
Așa se face că, asemenea substanţei în tabela aristotelică, 
fiinţa este categorie, fără a fi însă enunțată (kategorein) 
despre subiect. Ea este numai subiect şi nu poate să 
stea într-un subiect, dar, cu toate acestea, fiind una în 
toate, este categorie ca sistem al celorlalte. 

Ca sistem ea este și în același timp nu este: este, 
întrucît „atributele“ stau în ea și prin ea, și nu este da- 

torită aceluiaşi fapt. Ca „sistem“ al „atributelor“ sale, 
dar în sine, ca subiect, ființa este și nu poate decit să 
fie; ea și numai ea. Însă, subiect, hypo-keimenon, ceea 
ce stă sub ea „într-o anume privință nu există“ (Sofis- 
tul, 241. d). Atita deci cît, fie și în sine, este altceva, adică 
fiecare atribut (infinit) în parte și toate la un loc. 

Presupunînd identitatea și diferitul, mișcarea și repau- 
sul şi, în consecință, fiind într-o oarecare măsură ne-fiin- 
tă (me ón): „participînd la altul, ea trebuie să fie altfel 
decit restul genurilor, și cum este alta decit toate genu- 
rile, nu este.nici unul dintre ele, nici 'totalitatea lor, ci 
doar ea însăşi“ ; întrucît este și neființă, ființa este ter- 
menul central, conceptul unic al reconstrucției, pantelos 
on, ființa totală către care ducea întreaga gîndire plato- 
nică (Sofistul 259 a-b; Cf. A. Dies, La definition de 
VP Etre..., p. 65 şi urm.; Ath. Joja, Studii de logică, II, p. 
322 și urm.). 

A doua mare modificare după aceasta reprezentată de 
motivul pantelos on, apoi, este cea din Timaios, dialog în 
aparență traditionalist (platonic, tradiționalist), dar în 
realitate unul dintre cele mai înnoitoare, într-un timp în 
care înnoirea devenise parcă un mod de a fi. La prima 
vedere, așadar, Timaios pare o revenire la idea-lismul 
din Phaidon — Phaidros — Republica VI, fiind aplicat 
unei construcții a ideilor în determinație tradițională. 
Dar revenirea este în vederea refacerii ipotezei, de acuma. 
din altă perspectivă și în alt context. 

Preocupat numai de Forme și, prin ele, de participare 
numai în ordine formală (la paradigme), Platon lăsase 
deoparte cealaltă componentă a ei, sau altfel spus, a în- 
temeierii metafizice a fiinţei determinate. Este vorba de 
aceea pe care Aristotel avea s-o numească materială” ori 
după materie (kată ton hylen). 

În limbajul comun, nume pentru lemn (căzut sau 
tăiat, în particular, de foc sau în vederea construirii na- 
velor, la Homer, Herodot), material pentru construcții : 
lemn, piatră (Xenofon, 'Tucidides, Platon, însuși) hyle 
— materie, ca atiția alți termeni ai filosofiei, își cîştiga 
identitatea printr-o resemnificare totală. Primind deja 
un înţeles nou, prin fysiologiști, nu însă ca materie, ci 
doar ca de natura materiei (en hylen eidei), în discuţie 
intrînd cele patru elemente și nu materia ca atare (Ross, 
Tricot), mai înaintea Stagiritului, hyle capătă sens pre- 
modern doar cu Platon. Filosofii naturaliști, de la Thales 

la Democrit, încă o ţineau în strînsoarea lui fysis, deci 
încă puneau materia să numească substanța determinată 
(ca foc, aer, apă sau pămînt) a lucrurilor. Materia pla- 
toniciană din Timaios însă (khóra, „amplasamentul univer- 
sal“, traduce Robin, hypodehee, pandehes, locul : de pri- 
mire, care conţine totul), trece în altă condiţie. decît în 
aceea ce o avea ca foc, aer, apă sau pămînt. 

Dar ca să-i facă loc şi, mai ales, ca să-i modifice sen- 
sul, Platon a trebuit să revină asupra arhitectonicii sis- 
temului său și, de ce nu, a filosofiei însăşi, dacă separația 
dintre ființa în sine și fiinta determinată, fiind necesară, 
într-un moment anume al istoriei și al construcției, nu 
era doar platonică. În. consecință, Platon mai adaugă „lu- 
mii I“ („una, inteligibilă și întotdeauna aceeași“) și „lu- 
mii a II-a“ („supusă devenirii și vizibilă“, „copia acelui 
model“) o „a treia specie“ (sau o a treia lume), „dificilă 
și obscură“, „receptacol universal“ sau „hrană* pentru 
orice se naște“ (Timaios, 48 b). Natura receptacolului sau 
locului, a materiei („locul... este materia“, avea s-o iden- 
tifice Aristotel, în Fizica, IV,.2, 209 b, evocînd „doctrina 
nescrisă“ a dascălului său), natura și rostul său în noua 
arhitectonică, așadar, ar fi generatoare, într-o accepţie 
similibiologică. (De altminteri, în Timaios, Platon recurge 
la modelul biologic în aceeași măsură în care se folo- 
sește de cel geometric). 

Receptivă, fiind nedeterminată (ca materia aristote- 
lică, este privaţiune de formă), „lumea a III-a“ platonică 
are rol „material“. Platon o şi compară cu „mama“, în 
timp ce modelul ar fi tatăl, iar lumea lucrurilor, 
„natura intermediară“, fiul. Ea primește „sămînţa“ 
viitoarelor lucruri de la lumea în sine (tatăl), și-i dă 
trup. Prin ea însăși, ființa. ca model (paradigmă) n-ar 
avea cum să apară, fiind formă pură. Nu-i rămîne decît 
să-și asocieze „materia“ ca principiu al individuaţiei. 
Însă. în timp ce materia este peste tot la fel, unde.e ne- 
determinată, formele nu sînt decit în întregul lor. Ele, 
în consecinţă, nu pot să se alăture ca atare materiei. 
Cum însă. participantul trebuie să participe la întreg, 
dar cum întregul metafizic nu poate fi în sinele său în 
toate lucrurile, nu există o altă ieșire din înfundătură 
decît „atomizârid“ forma, adică ființa metafizică. Una și 


x ZHypodehe, loc de primire, dar şi masă, banchet (Ci. şi 
Legile, 919 a). 

în identitate necondiționată cu sine, ființa (ca forme) 
urma a mijloci între sine și materie prin primele ei co- 
pii, obiectele matematice. 

Gindul medierii prin obiectele matematice, Platon îl 
avusese încă în timpul Republicii VI. Dar, cu toate că 
le apropie de orizontala ce desparte cele două „lumi“ 
(inteligibilă și sensibilă), cu toate că obiectele matema- 
tice „presează“ linia despărțitoare într-atita încît o sub- 
țiază pînă aproape de aneantizare, aceasta continuă să 
existe şi ele nu trec dincolo de „frontiera“ ontologică. 
În Timoios însă, obiectele matematice (triunghiurile și, 
prin ele, „corpurile“ solide : piramida, octaedrul, icosae- 
drul și cubul) trec în „materie“, de unde iau „trup“. Ast- 
fel încît lucrurile urmează a fi un întreg sau o sinteză 
a două „principii“ distincte : unul formal (obiectele ma- 
tematice) și altul material (matricea). 

Fiinţa metafizică rămîne în continuare și în identi- 
tate cu sine, deci începutul (principiul) absolut. Dar fiinţa 
determinată (fizică), pentru a fi conceptualizată, este pusă 
în termen de sinteză a două naturi sau principii: pen- 
tru 'a le zice mai exact, adică aristotelic, forma şi ma- 
teria. 

După fiinţa totală (tò pantelos on) din Sofistul, care 
trimite la ființa ca fiinţă (to on he on) aristotelică, „fiin- 
ţa determinată“ ca întreg, din Timaios, răspunde substan- 
tei. Cele două mari concepte ale ontologiei aristotelice 
ca desăvirșire a gîndirii grecești intraseră deja în con- 
ştiinţa filosofică. 

În construcţie platonică par încă ipotetice sau, mai 
curînd, ta și cum nu sînt prinse, ambele, în același sis- 
tem pentru a se verifica unul prin celălalt. Cînd, în So- 
fistul, se ia în seamă „ființa totală“, lumea sensibilă 
este între paranteze. Asemenea și în Timaios, „lectura“ 
este orientată, numai că înspre lumile secunde. Relan- 
sarea motivului primar, al formelor ca paradigme, parcă 
în ignorarea totală a criticii (autocriticii) revizioniste din 
Parmenide, nedumereşte : nu cumva, indirect, Platon se 
despărțea de ipoteza fiinţei totale, ratind o mare șansă, 
unica șansă ? Dar dacă revenea la motivul tradițional 
ca la un artificiu „de calcul“ menit, deci, să justifice 
sensibilul ca un întreg sau ca o sinteză a două principii 
sau naturi ? 

Mai degrabă acceptăm această soluţie, alegerea ei fiind 
sugerată de însăși dialectica devenirii platonismului ca o 
filosofie programatică. 

Probabil că, în învățămîntul nescris, Platon va fi în- 
cercat să pună faţă în faţă cele două concepte, astfel 
încît de o parte să stea Unul, „principiul formal al Fiin- 
tei și Formei, cel ce fixează devenirea, determină rela- 
ţia, oprește mișcarea, limitează Ilimitatul, realizează po- 
sibilul și echilibrează tendințele opuse ; iar de alta, Diada 
Infinitului sau Diada marelui și micului, principiul ma- 
terial. Ea este principiul devenirii şi instabilității, al 
mișcării și schimbării, al creșterii și descreșterii, cauză 
a ilimitării și a  nefiinţei“ (Jean Wahl, op. ci, p. 
599—600). 

Reconstituită de Leon Robin (cf. La Theorie platoni- 
ciene des idées et des nombres d’après Aristote) după 
mărturiile aristotelice * din Fizica, VI, 209 b, 10—15, în 
principal (dar și după cele din Metafizica 1, 9, 990 b 8, 
991 b 6, XII, 3, 1070 a 18), ea pune mari întrebări pri- 
vitoare la raportul dintre cele două mari filosofii. Aris- 
toteliciza oare Aristotel platonismul sau își platoniza 
propria filosofie ? Altfel spus, ultimul platonism, nescris, 
este platonism aristotelizat sau aristotelism platonizat ? 
Ori, nici una, nici alta, ci întîlnirea ca pe un pămînt 
al nimănui a două filosofii, care, în acest spaţiu al „schim- 
bărilor la faţă“, se eliberau de condiţia lor istorică ? Un 
platonism aristotelizat și un aristotelism platonizat nu 
înseamnă tocmai anularea deopotrivă a platonismului și 
a aristotelismului și depășirea lor în faptul de a fi, ca 
o logică, a ontologiei ? 

Aristotel pare să-și fi dat seama (sau așa trebuie să 
ni-l închipuim) că șansa filosofiei stătea în acest joc, 
de de-platonizare prin aristotelism și de de-aristotelizare 
prin platonism, pentru, că numai în acest fel putea să 
scape de strînsoarea unei interpretări anume. În cele 
din urmă platonizarea, ca și de-platonizarea filosofiei 
sale erau, pentru Aristotel, mișcări de eliberare a Filo- 
sofiei de propria filosofie. Căci, paradoxal, „aristoteli- 
cian“ în locul în care se întilnea cu Platon, el își depă- 
şea condiţia prin aceleași concepte care, în platonism, 


* Ca şi din altele, post-aristotelice: din Proclos, Comen- 
tariu la „Parmenide“, 691, din Simplicius. Comentariu la „Fizica“, 
453, 25—454, 7, Vd. P.M. Schuhl, L'Oeuwvre de Platon, p. 195 şi 
urm: 

se întrevedeau ca „aristotelice“. Dar de îndată ce și le 
face ale lui, le și trece într-un spaţiu „alb“. Fiinţa to- 
tală şi sensibilul ca întreg, deja „aristotelice“,:mai înainte 
de Aristotel, tocmai de aceea, cînd sînt prinse în inter- 
pretare aristotelică, se „luptă“ cu orice interpretare. În 
acest momefit, ele se află în ceasul lor „astral“, în acela 
de delimitare formală. 

Pînă acum fiinţa în sine și ființa determinată erau 
“încă prea „lipite“ de interpretări; cu această mișcare 
din momentul Platon-Aristotel însă cele două concepte 
își află „numele“ lor. 

Ca mai înainte, în tradiţia greacă, de la Thales la 
Platon, Aristotel însuși interpretează, adică dă sensuri 
determinate fiinţei în sine. Dar acest aristotelism de 
interpretare este numai mijloc pentru aristotelismul 
formal. Căci forma şi materia ca principii sau naturi sînt 
doar nume pentru părțile întregului, ale unui întreg 
care, dintr-un punct de vedere, este fiinţa în sine, fiinţa 
ca fiinţă, iar din altul substanţa. 

În ordine metafizică (sau dinspre metafizic), ființa 
în sine este unul ca materie și ca formă, în timp ce sub- 
stanța este alcătuită, ca întreg, din cele două naturi. 
Metafizicul și fizicul se prind ca într-un romb, prin ur- 
mare, căci „deschiderea“ „în jos“, prin materie și formă, 
este în vederea „închiderii“ în întregul substanţei. Ast- 
fel încît, dincolo de ceea ce este aristotelic (ca interpre- 
tare), trece formalul, adică o structură a fiinţei ca ființă, 
în care intră deopotrivă fiinţa în sine şi fiinţa determi- 
nată. 

Una, ființa în sine, una și substanța (ființa deter- 
minată), ambele stînd ca întreg, ele sînt și nu sînt în 
identitate. Sînt, în măsura .în care substanța este ca 
întreg prin „participare“ la ființa în sine ca întreg, dar 
nu sînt datorită poziţiei, ca și a „funcțiilor“ diferite ale 
principiilor. Într-o parte, acestea sînt două numai ca 
specificaţie, nu însă și numeric: În cealaltă însă, mate- 
ria și forma sînt și numeric două, pentru a fi alcătui- 
toare. . 
Dinspre metafizic ființa în sine este, deopotrivă, 
principiu material şi formal, întrucît substanța este al- 
cătuită din materie și formă. Dinspre metafizic, deci, 
substanța, celălalt întreg, pare să nu mai stea în același 
raport ontologic în care întregul stă cu părțile. Apar- 
ținînd metafizicului, acestea din 'urmă trebuiau să fie 

mai „adevărate“ decît întregul lor. Dar cum puteau ma- 
teria și forma să aibă mai multă realitate, și deci mai 
mult adevăr (în ordinea adevărului ontologic de care 
Aristotel vorbește în Metafizica IX, 10) cînd nu ele sînt 
fiinţa : nici în separație (una ar fi neființă), nici în re- 
laţie (în acest caz s-ar intercondiționa, ceease înseamnă 
un al treilea principiu) ? Chiar dacă, în plan metafizic, 
materia și forma nu aveau a sta decit în ceva și nu, 
asemenea întregului, ca subiect, doar ca subiect, atri- 
bute infinite ale fiinţei, ele aparțineau, deci reazemul 
lor era subiectul absolut. În aceeași condiţie rămîn şi în 
ordinea cealaltă, fizică, deși sînt alcătuitoare. Dacă și-ar 
schimba regimul, trecînd din cel de atribut în cel de 
subiect, ar însemna să producă prin trans-formare, ceea 
ce nu se poate în urmarea infinităţii lor. De aceea, ma- 
terie și formă trec doar din atribute ale fiinţei în sine 
în „naturi“ alcătuitoare ale celuilalt întreg. Alcătuitoare, 
însă, ca părți și, deci, ca atribuiri la un „subiectt.:. 
Dinspre fizic, în consecinţă, ființa în sine ca întreg 
este deopotrivă modelul și materia substanţei. Aceasta 
însă nu întrucît îi dă materia şi forma sau nu în primul 
rînd, pentru că fiinţa în sine este temei ca întreg. Dar 
acest întreg care întemeiază numai ca întreg nu va fi 
decit în toate şi peste tot. Nu ca homoiomeriile anaxa- 
goriene ori ca atomii democritieni, care sînt în toate 
însă în separație de ele (ca altceva decit ele). Or, ființa 
aristotelică (mai curînd ființa „ontologiei grecești“ în 
momentul ei de desăvîrșire) este peste tot şi nicăieri ca 
atare; ea este humai pentru că este în toate, care la 
rîndul lor sînt ceea ce sînt prin „participare“, în același 
timp, la „parte“ şi la „întreg“. Dar la „parte“ ca întreg 
şi la întreg ca parte. Depinde numai de punctul de ve- 
dere, căci ceea ce dinspre „fizic“ este „parte“, dinspre 
metafizic este întreg. Faţă cu substanța, deci, materia 
și forma sînt părți (naturi alcătuitoare), dar, în genul 
lor, rămîn neîmpărţite. Așa se face că în fiecare indivi- 
dual ființa este ca întreg fără a fi în sinele ei. Ca întreg, 
întrucît numai astfel ea întemeiază, iar ființa determi- 
nată este întemeiată ca ființă. Dar nu în în-sinele ei, 
pentru că este peste tot și din ea se „împărtășesc“ toate 
cele ce sînt. Dacă ar trece cu. în-sinele său, ar urma ca 
ființa să se transforme în altceva. În acest caz ar fi 
principiu al unui alt întreg, nu însă al „întregurilor“ 
întemeiate prin sine. Deci nu ar mai putea sta ca prin- 

cipiu al individuaţiei. Or, ce ar mai fi ființa care nu 
în-ființează ? 

Ea este, dacă se poate „spune așa, termen corelutiv 
prin chiar în-sinele său și în acesta, dacă întrucît e su- 
biectul absolut, presupune determinaţiile pe care și le 
produce și prin care capătă sens. Căci n-ar mai fi su- 
biect (hypo-keimenon) dacă n-ar Sta ca început ontologic. 

Termen corelativ, dar cu relaţia în sine, ființa este 
ea însăși temei, şi altceva, în-temeiatul sau fiinţa de- 
terminată. Cele două niveluri de descriere, prim și se- 
cund (metafizic-fizic), de aceea, nu au ca obiect de apli- 
cație „secţiuni“ distincte ale lumii, ci același întreg, nu- 
mai că altfel reconstruit. În ordine metafizică, recon- 
strucţia este a ființei-în-sine ca temei, în timp ce fizica 
este reevaluarea ei ca în-temeiere. Una „privește“ fiinţa 
în sine pentru fiinţa determinată, în timp ce cealaltă 
se raportează la aceasta din urmă pentru a-i afla te- 
meiul. Se întîmplă deci că metafizica este ca un „drum 
în jos“, iar fizica, „drumul în sus“. De aici, din mişcă- 
rile inverse, și unitatea lor. Căci aplicate, metafizica 
fiinţei în sine, fizica ființei determinate, ele se strîng în 
același concept (sau sînt strînse de același concept), al 
ființei ca fiinţă. La construcţia acestuia, așadar, contri- 
buie, deopotrivă, metafizica și fizica. În absența uneia 
sau a alteia, a oricăreia, rezultatul ar fi același, un con- 
cept abstract al fiinţei. Ceea ce însemna căderea în pri- 
mult timp (totuna cu primul așezămînt) al ontologiei, 
cel parmenidian, dacă nu chiar răminerea în punctul 
de pornire, cam asemenea lui Achile din aporia lui Ze- 
non. Or, de la ființa parmenidiană la fiinţa aristotelică 
drumul este al unei fenomenologii a conștiinței noastre 
în trecerea de la abstract la concret, ca sistem a nume- 
roase' determinaţii. 

Aceştia, de altminteri, şi sînt termenii „polari“, dacă 
se poate spune aşa, în orice ontologie construită „fe- 
nomenologic“. După 'două milenii şi ceva, Hegel avea 
să încerce forțarea sau sporirea aceluiaşi orizont, în care 
ca puncte diametrale stăteau fiinţa parmenidiană și ființa 
aristotelică.. 


2. Omul, „celălalt“ absolut 


„Acest nume, anthropos, arată că, în vreme ce toate 
celelalte vieţuitoare nu cercetează, nu compară și nu exa- 
minează (anathrei) nimic din ceea ce văd, omul, de în- 
dată ce a văzut (6pope), aceasta înseamnă că a și exa- 
minat și judecat tot ce a .văzut (opopen). De aici, aşa- 
dar, numai omul dintre toate vieţuitoarele a fost în 
chip potrivit numit anthropos, întrucît el examinează 
ceea ce a văzut — anathrân hâ ópope (Platon, Craty- 
los, 399 c). ' 

Controversată, etimologia platonică nu este şi con- 
testată ca o posibilă explicație a omului. 

Că limbajul este el însuşi o cunoaştere sau o recon- 
strucție a lumii și a ființei noastre nu se poate nici afir- 
ma, nici nega în absolut. Cît însă etimologia platonică 
a omului este posibilă ca adevăr, ipoteza mimologică, 
pentru a-i zice astfel după Gerard Genette, pare a fi 
operațională. Căci, anthropos, ca acela care examinează 
ceea ce a văzut, este mai mult decît o descriere a mo- 
dului nostru de a exista ; este o definire ontologică. 

Omul, prin urmare, este ceea ce este și devine ceea 
ce devine prin aducerea lumii-în-sine în lumea sa, pen- 
tru că şansa lui stă în cuprinderea lucrurilor, adică în 
umanizarea lor. Parte într-un întreg, cît se va fi pri- 
vit „dinspre“ acesta, el se descoperea ca un alt „întreg“ 
în măsura în care lua seamă de sine ca fiinţă în stare 
să examineze ceea ce a văzut, deci a cuprins. Înain- 
tind în lume, așadar, omul devenea în sine, deopotrivă, 
ca existenţă umană și conștiință a modului său de a fi 
în lume. l 

Ghilgameș, la străvechii sumerieni și la asiro-bubi- 
lonieni, , merge „pînă la marginea pămîntului“ pentru 
a afla iarba nemuririi. Eșuînd, se întoarce însă în ce- 
tatea sa victorios. Paradoxal, eroul ar fi fost înfrînt ob- 
ținînd-o, căci ea era o garanţie a nemuririi în condiţie 
naturală. Or, Ghilgameș, după lunga sa călătorie, în 
timpul căreia: „a văzut totul“, „a trăit și a cîntărit to- 
tul“, „ceea ce-i ascuns el a văzut“, va fi pus să se în- 
scrie întreaga sa știință „pe o stelă“ și înalță „zidul 
împrejmuitului Uruk“ (Epopeea lui Ghilgameș, I, col. -I, 
în Gândirea asiro-babiloniană în texte). 

Ghilgameș povestește tot ceea ce a văzut ca să fie 
examinat de semenii săi, oamenii, şi înalţă zidul împre- 
jurul cetăţii, parcă simbolic, pentru o delimitare generică. 

Pao Shi, erou civilizator, în străvechea conștiință mi- 
tică chineză, inventează trigramele și hexagramele ca 
semne omeneşti ale elementelor lumii, și, deci, ca mo- 
dele pentru viaţa omenească. Bunăoară, hexasramei li, 
care semnifica, aproximativ, „ceea ce leagă“, îi era aso- 
ciată confecționarea de curse și plase pentru vînat și 
pescuit ; plugul. apoi, va fi fost modelat după hexagra- 
ma yi („capacitatea de pătrundere“, și „mobilitatea“) ; 
schimbul de mărfuri, la rîndul său, va fi stat sub sem- 
nul șă huo („mișcarea sub soare“, deci, trecerea dintr-o 
zonă în alta). Cind oamenii își vor fi descoperit goliciu- 
nea, se vor fi condus după hexagrama pi (forţă activă şi 
receptivitate, deopotrivă) pentru a se îmbrăca. Așa se 
va fi întîmplat că veșmintele: pentru partea superioară 
a corpului erau albastre (ca cerul, forţa activă) și galbe- 
ne (ca pămîntul,  receptivitatea) pentru cealaltă jumă- 
tate. Vor fi domesticit boul' și calul urmînd hexagrama 
sui, care semnifica, în acelaşi timp, calmul, „rezolvarea“ 
şi mobilitatea, își vor fi ridicat case conducîndu-se după 
semnul da quan — puterea celui mare, vor fi început 
să-și îngroape morţii luînd ca model „preponderența 
celui mare“ (da-guo) și vor fi descoperit scrierea imitînd 
hexagrama kuai, pătrunderea şi calmitatea: cuvîntul 
rostit care capătă stabilitate prin în-semnare (Yi King, 
T, 30, 27, 21, 22, 20, 17, 28). 

Stăpîn al lumii, lumea însăși („Te văd: fără început, 
fără mijloc şi fără sfîrșit, putere nesfirşită, brațe- ne- 
sfîrşite ; drept ochi Soarele și Luna ; gura ţi-e rug aprins 
și flacăra ei încinge lumea toată“), Brahma, la vechii 
indieni, va fi prestabilit pînă și succesiunea virstelor 

omenirii : krita, treta, dvapara și kali. De la prima la 
ultima, omul ar fi pierdut din măreţia originară, cînd 
era aproape ca zeii: „nesupuși bolilor“, trăiau „patru 
sute de ani“ în pacea dată de împlinirea „tuturor dorin- 
telor“. Prin compensație însă, în kali, deși viața se scur- 
tează, omul devine mai vulnerabil, dorințele nu le mai 
sînt implinite simplu, natural, se nasc virtuțile omenești, 
acelea care ne-ar măsura faptele și cunoașterea și ne-ar 
da.identitatea. (Bhagavadgita, XI, 39, în Filosofia indiană 
în texte ; Legile lui Manu, I, 83, 86). 

Ulysse, în drumul de întoarcere de la Troia la Ithaca, 
mută sau convertește „geografia“ în „istorie“. Cunoaşte 
locuri și oameni, pătimește și învinge, uită citeodată de 
calea lui, adesea este abătut de la ea, însă Ithaca îl 
cheamă mereu, din depărtare. Întoarcerea era revenire 
la sine. 

Ulysse trebuia să dea ocol lumii pentru a-și regăsi 
lumea sa. Trebuia să se depărteze de sine, pentru a se 
afla pe sine. „Nimeni fără aripi, avea să zică Hölderlin, 
n-are puterea să atingă ceea ce-i aproape“. 

Ca să-și poată desluși natura și sensul, ca să se de- 
limiteze, deci, omul trebuia să ia seamă de lumea care-l 
cuprinde. Drumul către sine era prin lucruri. 

Primii filosofi ai Greciei repetă gestul simbolic al 
lui Ulysse, interogînd lumea pentru a ști să se întrebe 
şi să-și răspundă cu privire la om. Ei, de aceea, sînt 
filosofi ai naturii sau metafizicieni (care, cum vor fi 
fost), pentru om. Angajamentul antropologic al vechii 
filosofii grecești (presocratice) este difuz, ascuns, dar 
intens, în contra aparenţelor sau, mai curînd, a unei 
reprezentări tradiţionale devenite, aproape, loc comun. 

` Metafizicieni, cu situare fermă sau doar prin deschi- 
dere, primii filosofi ai Greciei presupun, în egală mă- 
sură, ambii termeni ai reconstrucției ontologice : ființa 
în sine și fiinţa care gîndeşte. Dar tot ca metafizicieni, 
în acest moment care, zicînd după Hegel, coincide cu 
primul nivel al construcţiei, ei se aplică fiinţei în sine 
pentru a-i desluşi condițiile de inteligibilitate și deci de 
valabilitate sau, altfel spus, pentru a o justifica necon- 
tradictoriu. Căci nenăscută şi nepieritoare, peste tot la 
fel. și „neclintită“, luînd descrierea sa cea mai „tare“, 
parmenidiană, fiinţa în sine era una. Dar aşa fiind ea, 
ce: mai putea fi celălalt: termen, dacă mai putea fi? 

Totuna cu ea, ce mai era, totuși, ca altul; parte, doar, 
ce şanse avea să fie gindire a întregului ? Una, ființa în 
sine, tocmai pentru a' fi gîndită necontradictoriu exclu- 
dea acceptarea alteia alături sau înlăuntrul ei. 

Metafizicieni, primii filozofi ai Greciei se situ- 
ează în orizontul ființei din care legitimitatea altuia 
era exclusă, „dinspre“ el (din perspectiva lui) alt orizont 
însemnînd altă ființă. Or, ființa metafizicii este una. 

Paradoxal, tocmai pentru a fi posibilă legitimarea 
ontologică a celuilalt termen ca şi justificarea ființei în 
sine, prima condiție era postularea unicității acesteia 
din urmă. ` 

Este lesne de bănuit ce urmări putea să aibă presu- 
punerea’ celor doi termeni în regim ontologic distinct 
(dacă faptul era posibil). Separaţi, deci în stare de inco- 
municabilitate, trecînd peste dificultăţile grave ale unui 
astfel de dualism într-o interpretare ontologică, fiinţa 
gîndirii nu mai avea cum să fie ființa gîndită. A gîndi 
este totuna cu a fi, această regulă fundamentală a con- 
strucţiei ontologice cădea din sensul și din instrumen- 
talitatea sa. 

În prima etapă (şi în primul „cerc“) al ontologiei, fi- 
ința umanului nu putea fi identificată decit pe fondul 
și din perspectiva fiinţei în sine. Parte a lumii, dar cu 
altă ontologie, şi dintr-un motiv și din celălalt, în ordi- 
nea legitimării metafizice, omul nu putea decit să ur- 
meze instituirii ființei ca ființă. 

Presocraticii, în consecinţă, decupează primul orizont 
într-o aparentă sau metodică ignorare a celui de al doi- 
lea. Metodică, pentru că umanul putea fi definit numai 
în întregul lumii. Ca să ştie ce este, omul trebuia să afle 
ce nu este, dar prin raportare la întreg și înlăuntrul 
acestuia. Pentru a-și delimita fiinţa sa, omul avea ne- 
voie de conceptul ființei în sine, al ființei ca fiinţă. 

De aici și ezitarea (dacă nu, muţenia) presocraticilor 
în faţa ontologiei umanului. Dar, în acest timp și nivel, 
totodată, al ontologiei, ființa noastră nu putea fi deslu- 
şită decît din perspectiva fiinţei în sine. Era, deci, ne- 
voie de Parmenides și de Heraclit mai înainte ca Prota- 
goras și Socrate să fie posibili. 

De Parmenides și de Heraclit, deopotrivă, fiindcă un 
model al umanului la presocratici, formal vorbind, este 
parmenidian şi heraclitic (conjuncţia indicînd conver- 

gența sau identitatea, ca într-un întreg, a celor două de- 
terminaţii). 

În aparenţă, eleatul însă este mai puţin sugestiv, de 
îndată ce, plasat în orizontul ființei în sine, pare a fi 
făcut o metafizică, parcă, în stare pură. În urmare, cît 
va fi lucrat cu ființa și gândirea ca termeni distincţi, el 
îi va fi separat pentru a-i uni. 

„Dinspre“ fiinţă, aceasta era ordinea operațiilor, aceasta 
trebuia să fie, instituirea aparținînd metafizicului. Ceea 
ce însă, în aparență cel puțin, se cîştiga de o parte se 
pierdea de alta, prin depăşirea separaţiei în identitate. 
Dar fără această (aparentă) pierdere, în acest moment / 
nivel al reconstrucției ontologice, a gîndi (și prin extin- 
dere, umanul) nu avea cum să-și afle identitatea, pen- 
tru că mișcarea inversă, către o nouă separație, nu era 
posibilă. Or, o ontologie a umanului presupunea trece- 
rea de la identitate la deosebire, ceea ce, deocamdată, 
cu Parmenide și Heraclit, abia dacă se întrevede. 

Ca eleatul, Heraclit se situează în același orizont, 
metafizic, din care poate să justifice descrierea de tip 
ontologic. Înţelepciunea „este separată de toate“, altfel 
ar fi amestecată cu lucrurile. Or, ea înseamnă „să ai 
capacitatea de a cunoaște“ ceea ce „le cîrmuiește pe 
toate“ „prin mijlocirea tuturor“ (fr. 108, 41). Separată, 
ea este altceva numai în întregul fiinţei (sau în unita- 
tea ei) și nu, așa cum se va întîmpla ceva mai tîrziu, ca 
termen cu ontologie distinctă. 

Gindul că omul aparţine ființei ca ființă, dar că este 
şi altceva, îl va fi străfulgerat pe efesian. Numai că 
individualizarea ontologică a umanului încă este pusă 
(cît este pusă) în termenii metafizicii. Într-un fel, deci, 
Heraclit vrea să justifice prin acest întreg, al ființei în 
sine, pe celălalt (al fiinţei umanului). 

Formă în lume, asemenea tuturor lucrurilor, omul 
este însă -şi altceva, ontologic altceva. Dacă printr-o sui- 
generis. participaţie platonică, avant la lettre, „legile ome- 
nești sînt prin unica lege, divină ; aceasta, care are atîta 
putere cîtă vrea să aibă și care ajunge pentru toate, 
fără să sc epuizeze“, ca suflet, omul se supune altui 
principiu : „Logos-ul propriu a! sufletului ; el se sporeşte 
pe sine însuși“ (fr. 114, 115). 

Fragmentul ultim poate să stea printre primele pro- 
poziţii ale ontologiei umanului, dacă nu este, poate, cea 
dintii, aceea din care decurg, apoi, toate celelalte. Căci 

ea numește chiar modul nostru de a fi, ca alt întreg 
(altă ființă) care n-o limitează pe cea a lumii și nu 
este limitată de ea. Separîndu-se pe sine și separîndu-se 
prin sine, fiinţa noastră se construiește pe seama lumii, 
dar nu delimitindu-se în ea, ca o zonă sau ca o parte 
distinctă și nu îmbogăţindu-se substanţial, în modul de 
a fi al lucrului. Logos-ul propriu al sufletului stă în 
sporirea omenească, deci în alt registru ontologic. 

Dar, deocamdată, antropodiceea heraclitică vine din- 
spre fiinţa în sine : sîntem altceva, în orizontul acesteia. 
Ce, însă ? Nous, avea să răspundă, parcă la întrebarea 
venită pe filiera heraclitică, Anaxagoras. 

Logos și nous comunică, fără îndoială, ambele fiind 
nume pentru raționalitatea lumii și, prin aceasta, pentru 
raționalitatea omenească. Logos-ul însă emai încărcat 
de naturalitate, în timp ce nous-ul, instituit în principiu 
metafizic prin analogie cu inteligența omenească ordo- 
natoare, pare mai potrivit pentru o explicaţie a umanului. 

Încîntarea lui Platon (chiar dacă de scurtă durată), 
ca şi a lui Hegel, statornică, față de motivul anaxago- 
rian semnalează ceva mai mult decît un mod de recep- 
tare. Sau, în orice caz, nu percepții circumstanţiate, pen- 
tru cauza proprie. 

Bănuind în nous „pricina tuturor“, acel ceva care „le 
rînduiește pe toate“ așezînd fiecare lucru „în așa chip 
încît să fie cît mai bine“, Platon (prin Socrate, încît, de 
ce nu, mai înainte, Socrate însuși să fie trăit experienţa), 
prin urmare, entuziasmat de deschiderea pe cäre 
o întrevedea, se va fi legat de principiul anaxagorian ca 
de o „speranță“. O va fi părăsit însă repede, văzînd că 
filosoful din Klazomenai mai adăuga încă o cauză, cu 
demnitate superioară (Phaidon 97 b). 

Platon (sau Socrate — Platon), avea să comenteze He- 
gel, va fi fost nemulţumit (poate, doar) de „felul defec- 
tuos în care el (Nous) este aplicat la natura concretă“, 
deci, de faptul că... „acest principiu rămînea în genere 
abstract înţeles“, lumea nefiind „sesizată ca o dezvoltare“ 
a lui sau ca „o întocmire generată de rațiune“. 

„Neștiinţa“ lui Anaxagoras, care cra a conştiinţei- în- 
săși „în acel moment“, nu: anulează însă valoarea des- 
chiderii săvîrşite. Anaxagoras nu va fi fost în stare „să 
aplice principiul. său general la existența concretă, să-l 
recunoască din aceasta“; era sarcina lui Socrate sau 
ceea ce nouă..ne pare a fi fost marea misiune socratică 


. 


> 57 


(Prelegeri de filosofia istoriei, p: 15-17). Dar, identifi- 
cînd în Nous raționalitatea lumii, Anaxagoras putea să 
deslușească ceva mai bine decit contemporanii săi na- 
tura ființei noastre. 

Principiu al tuturor celor ce sînt, Nous le-ar rindui 
„prin capacitatea sa de a le străbate“ (Platon, Cratylos, 
413 c). Altceva decît elementele lumii și, prin copartici- 
parea acestora, numai celălalt principiu, iar nu princi- 
piul, Nous aducea cu sine „orînduiala“, aceea deci care 
făcea ca lumea să fie, heraclitic vorbind, o ordine. El era 
planul, era structura, un fel de sintaxă a lumii, căci ele- 
mentele asemănătoare (homoiomeriile), incomunicabile în 
sine, se leagă prin puterea ordinii și în necesitatea ei. 

Aristotel avea să apropie (poate, prea mult) nous-ul 
și homoiomeriile de principiul formal și, respectiv” de 
cel material. În genere, operaţională, dintincţia aristote- 
lică sacrifică uneori nuanțele, cam egalizind (dacă nu, 
reducînd la o schemă) tipurile de construcţie în meta- 
fizica presocraticilor. 

De aceea este poate greu de lucrat cu ea în „,cosmo- 
logia“ anaxagoriană, de îndată ce Nous-ul nu este pro- 
priu-zis formă, nici homoiomeriile doar materie. Este 
însă cu mult mai operațională în deslușirea sensurilor 
Nous-ului, într-o (posibilă) ontologie a umanului. 

Fiind ca sufletul „în ființele animale“, Nous-ul pu- 
tea să numească mai bine natura noastră, aceea faţă cu 
care lucrurile lumii sînt doar mijloace ale acţiunii sale. 
„Singur, ...neamestecat și pur“, în ordine umană, el stă- 
tea ca suflet, deci ca pricipiu al fiinţei noastre. Nu însă 
ca psyché, deci suflet, parcă, într-o determinaţie natu- 
rală, ci suflet-intelect, adică „mișcare și cunoaștere“ (Me- 
tafizica, I, 3, 984 b 15; Despre suflet, I, 2, 405a 15). 

-Stînd ca principiu metafizic, dar în această semnifi- 
cație alături de. elemente, Nous-ul are atîta universali- 
tate cîtă lasă un „dualism“. El însă funcţionează,. ca 
principiu, mai nestingherit în orizontul ontologic al uma- 
nului, pentru că, aici, apare -ca fiind totuna cu esenţia- 
litatea fiinţei noastre. 

“Alcătuit, ca orice lucru 'al lumii, din elemente (ho- 
moiomerii), fiind ca şi toate formele de existenţă străbă- 
tut de Nous,: numai omul este suflet (intelectual): ca 
natură, sau ca principiu. Căci una este funcţia cosmică 
a principiului. și alta cea definitorie în ordinea umanului. 

Lucrurile, ca și oamenii, se nasc din asocierea ho- 
moiomeriilor mișcate de Nous şi deci poartă în sine am- 
bele principii. Cum însă individualitatea este dată de 
elementele dominante : „toate, ascunse / Amestecate-s în 
toate, dar singur acela din ele. Este vădit ale cărui părți 
sint mai multe-n amestec / Şi-s la iveală mai mult...“, 
omul ar urma să fie (și este, pînă la un punct) aseme- 
nea. tuturor lucrurilor (Lucrețiu, De rerum natura, I, 
876—879). 

Însă el este ceva mai mult, este un universal dis- 
tinct, printr-o altă dominantă decît cea materială. 

Dificultatea democritiană, aceea a imposibilității le- 
gitimării metafizice a structurilor universale, este deja 
previzibilă din acest moment, anaxagorian, al istoriei 
atomismului grec. Dar dificultatea era, totuşi, ca un .răs- 
puns la întrebare.. Ce hotăra, deci, identitatea universală 
şi cum era ea posibilă cînd lucrurile rezultau din simplă 
alăturare a elementelor şi pierdeau prin separarea lor ? 
În particular, ce făcea ca aceste alcătuiri, din alte locuri 
şi timpuri ale genezei, să fie, totuşi, oameni ? 

O mărturie a lui Diodor din Sicilia, deci tîrzie, în 
care s-a identificat un punct de vedere democritian, vor- 
beşte despre faptul că „cei dintîi oameni au dus o exis- 
tență fără de nici o `rînduială“, întocmai ca „animalele“. 
Atacați de fiare, au început să-și dea seama „că binele 
lor .era să se ajute între ei. Și astfel, pentru că firea îi 
adunase laolaltă, au început să-și cunoască firea și să 
se deprindă unii cu alţii“. 

„La început, sunetele pe care le scoteau vor fi fost 
nedeslușşite, dar cu timpul: ei au ajuns „să articuleze 
cuvinte“. Și încă, neștiutori, „nu se deprinseseră cu fo- 
cul“, „erau goi“ şi nu-și făcuseră adăposturi. Dar cu 
timpul descoperă focul, încep să-și facă unelte, îşi ri- 
dică. adăposturi, îşi confecţionează veșminte şi, în genere, 
descoperă „tot ce putea ajuta vieţuirii laolaltă“ (Biblio- 
teca istorică, I, 8). 

Diferiţi într-un timp sau altul, în modul de a trăi, 
oamenii se deosebeau însă ca oameni, istoria lor. fiind, 
înlăuntrul universalului, ca o înaintare sau devenire în 
acesta. 

La fel şi în ordinea complementară, adică a .spaţia- 
lităţii. Anaxagoras, transmite Simplicius, va fi socotit 
că oamenii de pretutindeni „s-au adunat laolaltă“, că „au 
orașe locuite şi ogoare lucrate ca la noi, că au soare și 

lună şi ceilalţi (aștri) ca la noi și că pămîntul le produce 
multe și felurite (roade) din care au transportat pe cele 
mai utile în locuinţa lor și le folosesc“ (Physica, 34, 28; 
Diels, fr. 4). 

În locuri diferite şi fără să aibă unii cunoștință de 
alții, oamenii, prin urmare, nu numai că au, în genere, 
aceeași conformație, dar au și aceleași comportamente. 

Ce să le asigure unitatea specifică, deci definitorie, 
cînd din „mecanica“ homoiomeriilor (Anaxagoras) sau 
din cea a atomilor (Democrit) nu rezultă decît o pasa- 
geră alăturare de elemente ireductibile ? - 

Anaxagoras, ca și Democrit, de altfel, identifica însă 
natura noastră în sufletul raţional, adică într-un princi- 
piu care ține de metafizic, fără a fi, totuşi, generat de 
acesta. 

Corpul rezulta din homoiomerii sau din atomi, ca 
oricare lucru. Sufletul însă, chiar dacă parte a Nous- 
ului ca principiu al lumii (Anaxagoras) sau alcătuit din 
atomi mai mobili, fiind sferici, este doar întemeiat me- 
tafizic, nu și produs. De aceea el este și autonom, adică 
termen îh alt orizont ontologic. Dar autonomia este încă 
în cîmpul metafizic, sufletul, și într-o interpretare şi în 
alta, fiind un alt mod de a fi al principiului. 

Așa stînd lucrurile, el nu-și capătă îndeajuns fiinţa 
sa și, de aceea, nici nu şi-o poate explica satisfăcător. 
Dacă, bunăoară, atomii care l-ar alcătui sînt incomuni- 
cabili și, după ipoteză, sint, ce mai este unitatea sa; ce 
și sistemul său ? 

Și lu Anaxagoras și la Democrit se creează o situaţie 
stranie: ca principiu al umanului, sufletul este numai 
ca „parte“ a principiului lumii și, totuși, ca una dis- 
tinctă. Dar distinctă în perspectivă metafizică, fapt care 
face posibil un anume dualism. Or, principiul umanu- 
lui trebuia justificat fără ca, prin aceasta, să se ia prin- 
cipiului metafizic condiţia unicităţii. 

Doi sînt în Grecia filosofii care săvîrşesc marea „tă- 
ietură“ epistemologică : Socrate (469—399 î.e.n.) și Pro- 
tagoras (c. 481—411 î.e.n.), fiecare altfel, la prima ve- 
dere chiar, unul față cu celălalt în stare de excluziune. 
În realitate însă, ei se situează în poziţii distincte, opuse 
de fapt, datorită bipolarității fiinţei noastre. Fiecare se 
plasează în alt punct de „observaţie“, era nevoie să se 
plaseze astfel, ca o ontologie a umanului ca uman să 
fie posibilă. 

Socrate, mai întîi, el, mai întîi, pentru că pare mai 
tradiționalist, presupune în suflet natura noastră defi- 
nitorie, ceea ce nu se naşte și nu piere, ceea ce este sim- 
plu și nu compus, adică ceea ce îndeplinește prin ele 
condiţii, necesare, ale valabilității universale. 

„Omul nu este nici. numai corp şi nici întrunire lao- 
laltă“ a sufletului și corpului; el „nu «e altceva decît 
suflet. E nevoie oare, întreabă Socrate, răspunzind, să 
ți se dovedească mai limpede că omul este numai su- 
flet ?“ (Platon, Alcibiade, I, 130 c.) 

Nu intră în discuție faptul că Socrate nu va fi ne- 
socotit, totuși, într-atîta corpul încît să nu-l ia în seamă 
ca pe o componentă de tot necesară a ființei noastre. 
„Dintre toate vieţuitoarele, (zeii), va fi spus el, au dat 
numai omului putinţa de a se ține pe picioare, ceea ce-i 
îngăduie să-și îndrepte privirile mai departe, să se uite 
bine la locurile ce-i sînt deasupra capului şi de a suferi 
mai puțin. În vreme ce dădeau celorlalte lighioane pi- 
cioare numai ca să se poată mișca din loc, ei hărăzeau 
omului miîini care ne ajută să găsim ceea ce ne face 
mai fericiţi decît dobitoacele. Toate animalele au limbă, 
dar numai pe a noastră au făcut-o în stare ca, după ce 
a atins diferitele părţi ale gurii, să închege sunete, cu 
ajutorul cărora ne împărtășim unul altuia ce vrem să 
spunem“ (Xenofon, Amintiri despre Socrate, I, 4, 11—12). 

De bună seamă că Socrate nu va fi redus umanitatea 
noastră la suflet. Sînt însă aici două ` probleme care nu 
trebuie confundate : una este acea a constituţiei indi- 
viduale și alta a naturii generice. 

Socrate (nici Platon, la rîndul său) nu nesocotea fap- 
tul că omul este ceea ce este în alcătuire; altminteri 
ar „fi suflet neînstare să se manifeste, aşa cum, totuși, 
se manifestă, prin simțuri, prin miîini, prin limbă (n 
vorbire). 

În ordinea existenţei sîntem, așadar, o „întrunire lao- 
laltă“ a sufletului și corpului. Dar ce dă unitate acestei 
„intruniri“ şi ce-i asigură universalitatea ? 

Trupul ? Este însă o alcătuire, fiind o existenţă deja, 
care aparţine lumii ca atare. Sufletul și corpul, laolaltă ? 
“În acest caz, două ar fi naturile care ne-ar întemeia. Şi 
pentru că ar fi două, întemeierea ar cădea în precari- 
tate. Rămîne doar sufletul, căci numai el îndeplinește 
toate condiţiile de legitimitate ale principiului fără a 
sta ca al doilea principiu. 

De la Parmenides încă, știm că începutul (temeiul) 
trebuie să fie unul, nenăscut și nepieritor, ne-limitat 
şi ne-limitativ. Or, dacă acestea sînt condiţiile prime, în 
absența cărora ceea ce este luat ca principiu n-ar putea 
să stea ca principiu, lor trebuie să li se supună nu nu- 
mai fiinţa în sine a metafizicii, dar și ființa umanului, 
centrată în alt orizont ontologic. Prin urmare, natura 
noastră generică, pentru a fi generică și pentru a înte- 
meia, cu necesitate, avea a îndeplini aceste condiţii sau 
risca să cadă din rostul ei ontologic. Sufletul, ca nume 
al ei, trebuie să fie nenăscut şi nepieritor, simplu și ne- 
compus, mereu identic cu sine, zicînd dupe Platon, prin 
unicitatea. formei. 

Argumentele platonice din Phaidon şi din Phaidros, 
în perfectă sugestie socratică (de altfel, ceea ce ne in- 
teresează aici este reconstrucția unui model socratic- 
platonic al umanului şi nu socratic mai întîi, platonic 
apoi), argumentele platonice, deci, sînt tot atîtea reguli 
ale instituirii ontologice a sufletului. 

Cum tot ce este compus înseamnă că a rezultat dintr-o 
compunere şi că va pieri prin des-compunere, ființa noas- 
tră în temeiul ei n-ar putea fi decît suflet, care este 
simplu. Sau trebuie să fie simplu, pentru că altfel n-ar 
mai fi începutul şi deci „nenăscutul“. Căci numai „ceea 
ce e un început e nenăscut... Dacă începutul s-ar naște 
din ceva, ar însemna că există o naştere nu dintr-un 
început. Deoarece acesta e nenăscut, trebuie să. fie în 
chip necesar și nepieritor. Fiindcă  pierind începutul, 
atunci nu se va mai naște nici el vreodată din altceva, 
nici altceva nu se va naște din el“ (Phaidros, 245 d-e). 

El, prin urmare, este, asemenea ființei în sine, înce- 
putul (sau principiul), dar în ordine umană. Și tot ase- 
menea aceluia, este unul, necondiţionat și ne-limitativ, 
chiar dacă are el însuşi regim metafizic. Celălalt argu- 
ment, al potrivnicelor, este lămuritor în acest sens : pen- 
tru că „cei vii întru nimic mai puțin nu provin din cei 
morți, pe cît cei morţi din cei vii“, „ne este îndeajuns 
dovedit că sufletele celor morți neapărat există într-un 
loc de unde iarăși să se poată ivi“ (Phaidon, 72 a). Dar 
dacă aparţine metafizicului, nu este ca o parte a lui. 
Parte, n-ar mai putea fi întreg, un întreg în determi- 
nație ontologică. Întreg, în -temei metafizic, ar urma să 
fie ca un al doilea principiu metafizic. 

Problema este. dintre cele mai complicate și ea pare 
încă mai greu de rezolvat încît, adesea, descrierea psi- 
hologică se suprapune celei ontologice, dacă nu chiar i 
se substituie. Dificultăţile devin însă şi mai mari pe mă- 
sură ce „psihologia“ socratică-platonică se construieşte 
metafizic, deci într-un concept al spiritualismului „lip- 
sit de fundament“, cum avea să spună Kant (Critica ra- 
țiunii pure, p. 327). 

În limitele unei „psihologii raționale“, ca parte a me- 
tafizicii, cum va fi socotită tirziu, în epoca modernă, 
dar în sugestie antică, sufletul nu mai putea sta ca prin- 
cipiu ontologic sau, oricum, nu fără a -stinjeni. Și nu 
numai atit, pentru că nici măcar ca psihologie ea nu 
avea şanse de legitimitate, de vreme ce sufletul era con- 
siderat „drept lucru“. Ceea ce. însă „este o expresie 
foarte echivocă“. 

Numind „ceea ce există în mod nemijlocit, ceea ce 
ne reprezentăm în mod sensibil“, lucrul nu poate să-și 
extindă sensul asupra sufletului fără ca acesta să nu-și 
pierdă individualitatea. Dovadă, cît a fost considerat ca 
lucru, i s-a dorit un „sediu“, ceea ce, spaţializîndu-l, îl 
cobora şi mai mult în sensibil. La fel și cînd s-a ivit în- 
trebarea privitoare la simplitatea ori complexitatea lui : 
„această întrebare prezintă interes îndeosebi numai în 
legătură cu nemurirea sufletului“. 

Dar toate acestea ţin de un mod încă „abstract“ de 
a privi sufletul, prea puţin legat de „esența“ sa (G.W.F. 
Hegel, Logica, p. 94). 

Sufletul ca „lucru“, substanţial, deci, este termen prea 
puțin operaţional, la rigoare inoperant, indiferent de na- 
tura lui. Totuși, în modul socratic-platonic el pare pro- 
fitabil pentru o explicație a umanului ‘tocmai întrucît 
este substanţial. Dar nu în măsura în care stă ca o 
substanță anume, ci prin ceea ce substituie sau, mai 
curînd, prin poziţia sa într-o analogie. 

-Ca alţi termeni, ca apa thalesiană, ca focul heraclitic, 
sufletul socratic-platonic are valoare explicativă numai 
prin ceea ce semnifică în plan ontologic. Apa şi focul, 
deci, întrucit stau ca nume pentru principiul lumii, iar 
sufletul nemuritor prin aceea că semnifică natura uma- 
nă însăși. | i 

Revenind, ca ființei noastre să i se poată legitima 
centralitatea ontologică, era nevoie de aplicarea, acelo- 
rași reguli ca în reconstrucţia ființei în sine. Adică să 

fie una, nenăscută şi nepieritoare, ca aceasta din urmă, 
dar în genul.său. Prin analogie cu ființa în sine, sufle- 
tul părea a fi numele cel mai potrivit pentru această 
natură în același timp integratoare și definitorie. Prin 
analogie numai, pentru că în semnificaţie proprie su- 
fletul substanţial nu are valoare explicativă, nici în psi- 
hologie, nici în ontologie. 

Stînd însă pentru principiu în ontologia umanului,; 
el făcea posibilă construcţia acesteia, deocamdată, for- 
mală. Căci prin suflet ca principiu (sau pentru acesta) 
se putea obţine modelul formal al ființei umanului, după 
regulile sau condiţiile fundamentale de construcție în 
metafizică. A 

Totodată, în urmarea particularităților sale, sufletul 
era în măsură să indice atît „participarea“ sa la meta- 
fizic, cît şi natura sa distinctă. 

„În cea mai mare măsură asemenea cu ce este nemu- 
ritor, inteligibil, simplu, indisolubil, veșnic, identic cu 
sine“, sufletul nu este însă Idee, ci „mai curînd pare să 
participe la una din Idei, Ideea vieţii“ cam cum „feno- 
menele participă la Ideile lor“ (Phaidon, 80 a-b; Erwin 
Rohde, Psyche, p. 356). 

O anume ambiguitate, căutată parcă, fiindcă -aseme- 
nea Ideilor, însă nu Idee, sufletul se „împărtășește“ ne- 
mijlocit de la metafizic, din (sau în) interiorul acestuia. 
El nu arc nici regimul Ideii, în acest caz ar aparţine me- 
tafizicului, nici însă pe acela al lucrurilor (ar face parte 
din lumea sensibilă). Dincolo de aceasta din urmă și mai 
înaintea corpului, deci cu existență anterioară „întru- 
nirii laolaltă“ (în dincolo de și în mai înainte trebuie să 
desluşim sensuri doar metafizice), sufletul nu este nici 
principiu, asemenea Ideii. Dacă ar fi, paradoxal, ar că- 
dea în precaritate, pentru că, deși ar trece într-o con- 
diţie ontologică supremă, și-ar pierde-o pe a sa. 

Cu acest regim — fiinţind adică în lumea Formelor, 
este asemenea lor, fără să fie Formă (Idee) — sufletul 
poate să aducă metafizicul în orizontul ontologic pe care 
îl decupează, dar nu metafizicul în sine, ci prin parti- 
cipare. În sine nu l-ar putea aduce decît în întregime 
sau în parte, o alternativă imposibilă, totuși, pentru că, 
în sine, metafizicul nu are a trece în întregimea lui în 
altul, iar în parte, iarăși nu, fiindcă nu este alcătuit din 
părți. 

Existînd prin participare, ca obiectele matematice, 
întrucîtva, sufletul se împărtășește de la fiinţa în sine 
într-o dublă “condiţie : o altă, în determinaţie metafizică 
şi, apoi, în. determinaţie proprie. Sufletul adică este prin 
participare, dar și prin sine. Ca principiu al' umanului, 
fu putea fi decit în această dublă condiţie. Altfek nu- 
mai prin participare nu avea cum să fie el însuși, iar 
numai prin sine, urma a fi al doilea principiu, care al- 
tera atît logicitatea metafizicului, cît și pe. cea proprie. 
Distinct în mod absolut, cum umanul ar mai fi trecut 
dincolo de limitele .sale ? Și ce ar mai fi însemnat aces- 
tea ? Ce şi cuprinderea lui? 

Or, el, în egală măsură este întrucît este şi este în- 
trucît devine. , 

Socrate încă admitea o „prestiință“ obţinută de la 
„Zei“ sau, prih contemplarea Ideilor, avea. să zică Pla- 
ton: prin „cîrmuitorul“ său, care e intelectul, sufle- 
tul „privește. ființa însăși“, dătătoare de adevăr. Căci 
„adevărata știință“ este numai aceea cu obiectul în fiinţă 
(Phaidros, 247 d-e). ; 

© De bună seamă că jeñind din lumea zeilor (Socrate), 
din cea a Ideilor (Platon), sufletul pare predeterminat. 

„Frumos, înțelept, bun și în toate celelalte la fel de 
înzestrat“, divinul, citim în Phaidros 246 e, dă „aripilor 
sufletului“ puterea de a se înălța în „locul supraceresc“ 
din care ar: putea contempla Ideile.. 

Dar toate acestea ţin, așa-zicînd, de „mitologia“ so- 
cratică-platonică sau, altfel spus, de o. narațiune al că- 
rei sens nu aparţine (nu aparţinea din capul locului) 
filosofiei. De aceea, în „preștiinta“ care prin „reamintire“ 
făcea posibilă ştiinţa trebuie să identificăm structurile 

sufletului, acelea care îi confereau realitatea” lui. Cit 
fiinţa prin participare, el nu era mai.mult decit o en- 
titate meta fizică. Însă, realitatea lui trebuia sè -$ apar- 
tină lùi. Iar această realitate nu- putea fi alta decit struc- 
turaren după: Idej, însă în formă proprie. Altminteri su- 
fletul (şi prin el omul în esenţialitatea sa) nu putea fi, 
cum va.zice Heidegger, „fiinţa care se raportează la 
ființarea ca atare“, întrucit, fără contemplarea  Fiinţei 
„Prin intermediul «theor: ei», „fiinţarea“ nu i se mai 
arăta. „ca fiintare“ (Nietzsche, T cap. Dialogul, Phaidros, 
în Anexă la Płaton, Opere, vol. IV, p. 388). 

În conceptul socratice și platonic al „preștiinţei“, j“ prin 
urmare, nu dăm de un înneism sui-generis, pentru că 

partea rațională a sufletului nu conţine cunoștințe sau 
nu este sistemul unor cunoștințe, ci al unor structuri (în 
ordine formală). La cunoștințe, socotea Platon, ajungem 
reamintindu-ne ceea ce vom fi contemplat: „văzînd 
lemne, pietre şi alte lucruri egale“, în suflet răsare „ideea 
egalului“ (Phaidon, 74 b). Fără „să fi cunoscut într-un 
fel egalul în sine, în ce este el“, nu am fi în stare să 
socotim pe cele egale, dintre sensibile, ca egale. Aceasta 
nu neapărat pentru că sufletul nostru n-ar putea să des- 
lușească „tainele“ lucrurilor prin raportare nemijlocită 
la ele, ci întrucît „toate cele ce se arată egale în. chip 
sensibil năzuiesc către egalul adevărat, pe care însă nu-l 
pot ajunge“ (Ibidem, 75 a-b). 

Cum temeiul este altceva decit întemeiatul, pentru 
comprehensiunea amîndurora este nevoie de o structură 
a sufletului pe măsură. Sistem al unor paradigme (al 
Ideilor) Inteligibilul (metafizicul), tot asemenea urma a 
fi şi Înțelegerea (intelectul). Este vorba, deci, de o co- 
respondenţă ontologică, fără de care universalitatea su- 
biectului risca să-și piardă (sau mai curînd să nu-şi ciș- 
tige) sensul. 

Avînd ca structură „imagini“ ale Ideilor, sufletul ra- 
ţional își asigură deschiderea către metafizic, dar și șansa 
de a fi altceva, ontologic, de îndată ce inteligibilul este 
reinstituit. Sufletul, prin urmare, stă ca un alt sistem 
al ființei în sine, pe ale cărui structuri le preia, făcîn- 
du-și-le însă ale sale. 7 

„Frumosul și binele și, în genere, orice esență“ fiin- 
țează prin sine. Dar și sufletul este „mai înainte de noi“, 
„tocmai cum au avut ființă și acele esențe“ care fiin- 
țează „în noi“ sau în măsura în care ființează şi în noi 
(Ibidem, 76 d-e). Modalităţile. de fiinţare sînt însă dis- 
tincte, deşi tot în sfera ontologicului amîndouă. Deose- 
birea nu este ca de la ontologic la gnoseologic, esențele 
nestîind în noi ca „imagini“ subiective (cunoșştiințe), ci, 
din nou, ca structuri ale ființei noastre. 

De altminteri, Platon” însuşi sugerează o asemenca 
„lectură“ punind argumentul „aducerii aminte“ în ter- 
meni ontologici. Avînd rol şi în instituirea sufletului 
ca subiect cunoscător, anamneză (ânâmnesis) platonică 
este mai înainte de toate operaţiune de recunoaștere 
ontologică, în dreaptă coborire din „Cunoaște-te pe tine 
însuți“ (9nothi seauton) socratică. 

Nu este deci vorba numai și nu în primul rînd de 
reamintirea a ceea ce sufletul va fi contemplat, ci de 
descoperirea structurilor sale în care urmează să pună 
sensuri. În acest fel, sufletul (ca nume pentru ființa 
noastră) nu este pur și simplu dat; el se constituie. On- 
tologia, ca descriere a ființei noastre, în consecinţă, ar 
fi totuna cu o fenomenologie. Căci structurile care atita 
timp cît sînt neștiute. deşi ale noastre, ţin încă de o 
„indiferență“ sau neutralitate metafizică, descoperite, 
adică identificate şi numite, trec în modul nostru de a 
fi, ca umanitate. NOi, prin urmare, ne producem onto- 
logic. Aici este plasată readucerea aminte cu rol fun- 
damental în explicarea mecanismului atît de complex al 
individualizării noastre ontologice. Delimitindu-ne, ea 
nu ne separă de metafizic. Din contră, ea ne reunește 
sau, oricum, mediază între un orizont ontologic și ce- 
lălalt. 

- O interpretare plotiniană a reamintirii este, din acest 
punct de. vedere, de tot eclatantă: „Cînd sufletul se de- 
părtează -de lumea inteligibilă, cînd, în loc de a continua 
să fie contopit în ea, vrea să devină autonom, să se 
deosebească și să se stăpînească pe sine, cînd, în fine, 
se îndreaptă către lucrurile. de aici, de; jos, atunci își 
aduce aminte. 

Aducerea aminte a celor inteligibile îl împiedică să 
cadă, după cum lucrurile pămîntești îl fac să se sco- 
boare aici...“. Între cele două lumi, ca amintire a amîn- 
durora, „sufletul este şi devine ceea ce își aduce aminte“ 
(Pistin, Enneade, IV, 4, 3). 

Prin reamintire, adică, sufletul deopotrivă se desparte 
de fiinţă și de existenţă și se uneşte, iarăși, cu amîndouă. 
Numai ca mișcare dublă el este ceea ce devine şi, tot- 
odată, devine ceea-ce este. Întrucît își aduce aminte. cl 
ia seamă de sine faţă de Inteligibilul, ca și față cu Sen- 
sibilul, se adună: (ori se centrează) pentru a se institui 
ca! termen, dar se și des-centrează mereu ca să devină. 
Altminteri nu ar mai fi definitoriu pentru anthropos ca 
anathrân hâ Gpope, cel ce examinează ceea ce a văzut, 
cel ce este şi devine printr-o mișcare de apropiere și 
de reconstrucție. Sau, altfel spus, de autoinstituire prin- 
tr-o operațiune de resemnificare (de mutație) ontologică. 

Păstrîndu-și în-sinele său, fiinţa metafizică trece, în 
același timp, în alt regim ontologic prin asumarea (con- 
templarea) sa de către suflet. Ea nu pierde nimic, .nu-și 

adaugă: nimic, nu se înfățișează într-o parte într-un fel, 
în âlta în alt fel. Rămîne mereu în identitate cu sine 
„prin unicitatea formei“ (Platon, Symposion, 221: a-c). 
Şi, totuşi, umanul este.posibil. 

Nu limitează și nu este limitat, nu este parte, nici 
însă un alt întreg asemenea celui metafizic, nu este în- 
chis în raport cu ființa, nici însă în starea de depen- 
dență proprie sensibilului. Umanul aparţine metafizicu- 
lui, dar, în deosebire de toate cele ce sînt prin partici- 
pare, nu are regim de existență, ci de ființă. Cum însă 
numai existenţa—este în-ființă, ființa -stînd prin sine, 
umanul, cu toate că nu dublează prineri metafizic, ba 
îi aparține, ca atare, își aparține. 

Dialectica instituirii sale ontologice este printre ce- 
le 'mai subtile în filosofia socratică-platonică și, mai de- 
parte, în perspectiva istorică a sistemului, dintre cele 
mai constructive. Dar ea este relevantă numai cît este 
„citită“ dinspre acesta. 

Într-o lectură „istoricizantă“ va fi greu, dacă nu im- 
posibil să deslușim sensurile! filosofice deschise de un 
„scenariu“ care*aparţinea (şi aparţine) istoriei, În conse- 
cință, socratismul și platonismul ar rămîne în epoca lor 
ca momente de virf, poate, dar incomunicabile și ne- 
înstare de devenire. Paradoxal, un fapt istoric (de istorie 
a gîndirii) pe cît este mai circumscris, deci mai deter- 
minat în sine, pe atît pierde din istoricitate. 

Dacă am rămîne la o „lectură“ strict istorică a mo- 
tivului socratic-platonic al sufletului, acesta n-ar fi, de- 
loc revelator pentru Socrate, pentru Platon, pentru ton- 
ştiinţa filosofică a epocii, la urmă urmelor. şi încă, el 
nu s-ar lega în nici un fel de ceea ce urmează, n-ar fi 
deci „eveniment“ deschis care participă la înaintarea 
istorică șie sporeşte el însuși prin devenirea istorică. 

În-sine, sufletul socratic-platonic nu ne spune prea 
multe sau oricum nu ne trece parcă dincolo (sau prea 
mult dincolo) de o interpretare încă tradiționalist-mitică. 
Dacă ne plasăm în universul de semnificare al „narațiu- 
nii“, mai curînd ne întoarcem decît înaintăm în timp. 
Căci, în țesătura „narativă“, sufletul socratic-platonic 
aparține, orice s-ar spune, altei logici, celei a mitului., 
Admisă ca atare, în cîmp filosofic, ea și-ar pierde orice 
expresivitate și valoare. Cu oricîtă îngăduință, n-am pu- 
tea identifica altceva decît o „poveste“ cu sensuri pro- 
prii universului „iubitorului ge mituri“. Dar, avea „să 

zică Aristotel, iubitorul de mituri (fils-mythos) este numai 
în oarecare măsură un iubitor de înțelepciune (fil6-sofos). 

Să admitem, prin extindere, că motivul socratic-pla- 
tonic al sufletului este filosofic numai în oarecare mă- 
sură ? 

Ar fi lesne să-l devalorizăm filosofic, dar cît de pro- 
fitabil şi, mai cu seamă, pe potriva semnificației sale 
istorice ? 

Întreaga „poveste“ a sufletului aparţine, nu încape 
îndoială, „legendei“. Platon însuși o recunoaște : „Cei 
care spun’ (că sufletul e nemuritor, n.n.) sînt preoți şi 
preotese... Și Pindar o spune, și mulți alții, toți cîți sînt 
sub inspirație divină“ (Menon, 81 a-b). 

Or, toate acestea, glosa Hegel, „nu aparțin nicide- 
cum filosofiei și, în mod categoric, nici filosofiei lui 
Platon“; avînd interes doar „sub raport religios“. În contra 
aparențelor însă, „numirea“, „simplitatea“, chiar trans- 
cendența sufletului 'au, la Socrate și la Platon, incontes- 
tabilă valoare filosofică, ţin chiar de „ceea ce este ex- 
celent în filosofia platonică“, întrucît exprimă „natura 
gîndirii“, „libertatea“ acesteia, „acel teren suprasensibil“, 
pe scurt „conștiința“ însăși, „pe care Platon a înte- 
meiat-o“ (Prelegeri de istorie a filosofiei, vol. I, p. 491, 
492, 493). 

Așa stînd lucrurile, deși diferit, poate opus celui- 
lalt model al umanului, protagorian și aristotelic, îi este 
„totuși complementar. De fapt este o altă reconstrucţie 
a umanului, cu punctul de plecare în metafizic, tot atît 
de necesară pentru o ontologie.coerentă, ca și cealaltă, 
cu sensul invers. 

Faţă cu toate lucrurile, zicea Protagoras, „omul este 
măsura existenţei celor ce există și a non-existenţei ce- 
lor ce nu există“ (fr. 1, Diels). 

Pusă încă din antichitate (Platon, scepticii) în echi- 
valență cu criteriul adevărului, măsura (tò metron) pro- 
tagoriană nu-și dezvăluie autenticul sens, acesta, gno- 
seologic, fiind prea restrictiv. 

Măsură a .lucrurilor ca adevăr, deci printr-o valoare 
fundamentală, omul este însă cu mult mai mult decît 
atît. Numai ca adevăr, omul era pus în condiţie restric- 
tivă totuși, fiindcă în limitele unei singure valori, chiar 
dacă fundamentală, nu avea cum să se determine ca în- 
treg. Or, înţelepciunea autentică și, prin extindere, uma- 

nitatea noastră, încă anticilor le păreau a fi în dublă 
deschidere : teoretică şi practică. 

Fronesis (lat. prudentia), cu sensuri foarte diferita : 
gindire, scop (Sofocle), inteligență sau înțelepciune divină 
(Xenofon), rațiune, înţelepciune (Platon), orgoliu (Euri- 
pide), cu Aristotel și Epicur avea șă numească înțelep- 
ciunea teoretică şi practică, deopotrivă. Este „un habi- 
tus vădit al făpturii raționale în lucruri“, o definea Sta- 
giritul ; „din ea izvorăsc toâte celelalte virtuţi, căci ea 
ne învață că nu putem duce o viaţă plăcută dacă nu-i 
şi o viaţă înțeleaptă, cumsecade și dreaptă“, va fi spus, 
la rindul său, Epicur (Etica nicomahică, 6, 1140b; Scri- 
soare către Menoiceus, în Diogenes Laertios X, 25). 

Virtute intelectuală, mai înainte de toate, frânesis 
își capătă însă completitudinea necesară numai cînd trece 
în modul nostru de a fi şi se afirmă ca obișnuință 
(héxis). Li l 

Drept este că practicul are sens doar moral, însă, ori- 
cum, el presupune în înțelepciunea intelectuală con- 
știința acțiunii bine conduse și, mai departe, în unitate 
cu ea experimentează (sau verifică) modelul antropolo- 
gic protagorian. Căci măsura, în sensul său prim şi defi- 
nitoriu, este concept al antropologiei, poate, cel mai apli- 
cat şi mai operațional din vechea filosofie a omului, în- 
trucit dă exemplar seama de integralitatea ființei noastre. 

Dinspre metafizic, perspectiva socratică-platonică asu- 
pra omului permitea delimitarea umanului ca un orizont 
ontologic în altul. Dar era nevoie şi de o delimitare din 
interior, mai cu seamă, chiar, pentru că numai în acest 
fel mecanismul instituirii ontologice a. umanului putea 
fi deslușit. 

În concept substanţialist, presocratic sau  socratic, 
oricum, temeiul umanului (ca suflet) încă își mai justi- 
fica valoarea ontologică prin metafizic și încă aceasta 
apărea numai” într-o „lectură“ analogică. Or, cu măsura 
protagoriană se deschide calea interpretării umanului 
prin sine însuși. Sau, ceea ce este de o importanţă fun- 
damentală, ca o relație. , 

Ființa în sine, socotea încă Parmenide, „în lăuntru-i 
se mărgineşte (doar) cu ființa“ (fr. 8 Diels). Aceasta voia 
să însemne că, identică sieși, este una și peste tot la 
fel, în absolut. Ea'nu este și nu poate fi termen într-o 
relaţie sau o relaţie. Ca termen, n-ar mai fi una; ca 
relație, ar fi compusă. 

Cu fiinţa umanului lucrurile încep să stea parcă alt- 
fel, adică ea să fie ceea ce este tocmai ca relație. 

Chiar ca suflet ea se dezvăluia în acest concept, spo- 
rirea de sine heraclitică sau reamintirea putind sta ca 
probe. Totuși sufletul.are încă un regim ambiguu : este 
unu, în identitate cu sine 'și peste tot la fel (ca ființa în 
sine) și, în același timp, relaţie. Dar el trebuie să fie 
asemenea fiinţei în sine (să îndeplinească regulile for- 
male de instituire ontologică) nu în modul ei, ci în acela 
al său. Adică relaţia însăși să aibă regim de ființă. Uma- 
nul, în alte cuvinte, urma să fie pus în termeni on- 
tologici, cu respectarea tuturor rigorilor, dar prin inte- 
riorizarea acestora. 

Situaţia pare aporetică de îndată ce ontologia presu- 
pune reguli cu valabilitate universală. Or, în acest caz, 
cel puțin una, la prima vedere, este pusă în retragere. 
În discuţie, fireşte, intră condiţia „simplităţii“, pentru 
a-i zice după Platon. 

Decăzută din această condiție (prezumînd pierderea 
ei), cum mai putea fi umanul termen în alt orizont on- 
tologic ? Întrebarea nu este fără rost, însă nu cere nici 
răspuns. dacă admitem decăderea din condiția „simpli- 
tății*, numai provizoriu sau numai într-o demonstrație 
negativă. 

Problema era de a pune în acord condiţia „sim- 
plității“ (și prin ea pe toate celelalte) cu accea pro- 
prie ontologiei umanului, ambele la fel de necesare. Cum 
însă ? Aici apare Protagoras cu ideea măsurii, singura 
în. stare să armonizeze, așa-zicînd, opusele. Căci ca făcea 
posibilă o exactă înțelegere a modului nostru de a fi, ca 
subiect, sau, prin analogic cu definiţia aristotelică a sub- 
stanţei, de a sta numai ca subiect și nu într-un subiect. 
Dar subiect (hypokeimenon, gr.; subiectus, lat.) în sens 
etimologic, demonstrativ prin sine : ceea ce stă dedesubt, 
învecinat. Deci, prin extindere, ceea ce stă prin sine, 
însă făcînd din altul, al său. Adică, tocmai faptul de a 
fi el însuși. dar ca relație sau, cum zicea Protagoras, 
ca măsură. 

„Meditînd la un cuvînt, credea Bachelard, să fii si- 
gur că vei da de un sistem filosofic“. Măsura,:cu sigu- 
ranțţă că este unul dintre acestea. 

Semnificîind — în Iliada XII, 422; VII, 471 : unitate 
de măsurare a pămîntului ori a altor materii, solide sau 

"lichide (de unde și cantitate măsurată), lungimea ui 
drum și întinderea (limitele) portului, în Odiseea, VI/389 ; 
XIII, 101, durata! tinereţii (Hesiod, Munci și zilg 131), 
dreapta măsură (Theognis, fr. 614; Pindar, Nemeenele, 
11, 47: „Gonind mereu după 'cîștig trebuie păstrezi 
o dreaptă măsură“), cu măsură, cum se cuvine — kată 
metrón (Hesiod, Munci..., 718), după măsuri (Heraclit, 
fr. 30), tò metrón este o istorie întreagă și o înțelepciune, 
deopotrivă. Polisemia sa, centrată cum este în jurul ace- 
luiași înțeles, va fi avut un rol decisiv în marea schim- 
bare la față care i se va întîmpla cu Protagoras. 

Strict lingvistic, la sensurile tradiționale, măsura, în 
context protagorian, nu-şi adăuga nimic. Ceea ce, în- 
tr-o analiză semantică iarăși foarte strictă, ar părea să 
însemne : „luare în sţăpînire“, după Mario_Untersteiner, 
se află subinţeles în mai toate conotaţiile anterioare. 

Fie ca unitate de măsură, fie ca limită a unei incinte, 
fie ca durată: sau ca acțiune (comportament) după cu- 
viință, oricum, tô mâtron presupunea luarea în stăpi- 
nire, încercuirea, săvîrşirea în celălalt termen a unei mo- 
dificări. Căci măsuratul, bunăoară, este pus în relaţie 
cu măsura, ca un fel de „conţinut“ al acesteia. Lichidul 
ia forma măsurii, ținutul "încercuitu trece, parcă, în stă- 
B limitelor sale, comportamentul 3e supune nor- 

Toate acestea, prin urmare, înseamnă punerea lu- 

uio într-o 'anume dependență față de măsură și tre- 
cerea lor. dintr-o condiție în alta. Prin analogie cu mă- 
surarea, umanizarea lumii este operațiune echivalentă, 
presupunînd, în principiu, aceeaşi mutație, ontologică, în 
ordinea lucrurilor lumii carc sînt transferate din  în-si- 
nele lor în alt regim, în: altă lume, o lume a valorilor. 
Una, deci, în care lucrurile se comportă altfel, după alte 
legi. Toate cele ce există „prin natură par a avea în 
ele însele un principiu al mişcării și al repăusului, unele 
producîndu-se în spaţiu, altele prin creștere și desereș- 
tere, altele prin alterare. Dar un pat, o haină sau alt- 
ceva de acest gen, întrucît primește fiecare: o denumire 
și în măsura în care este un produs al artei, nu posedă 
nici o tendinţă înnăscută spre transformare, decit. nu- 
mai întrucit li se întîmplă să fie făcute din piatră, din 
pămînt, sau dintr-un amestec al acestora și numai sub 
acest raport“. 

Ceea ce este produs al artei, adică aparţine umanu- 
lui, deși își păstrează condiţia naturală, întrucît apar- 
ține altui univers ontologic, se comportă altfel. Făcut 
din lemn. un pat este altceva decit lemnul din căre 
provine. Dacă „ar încolţi, nu s-ar produce un alt pat, 
ci lemn“ (Aristotel, Fizica, II, 1, 192b, 193b). 

Valori, presupunînd deopotrivă fiinţa în sine și ființa 
noastră, toate cele ce ne alcătuiesc. existenţa sînt un 
întreg, altul decit cel metafizic, în altă formă și în alt 
conţinut, căci umanul înseamnă „reciprocitatea activă, 
permanentă a subiectului cu obiectul“ (Mircea Mâciu, 
Ariologie româneaseă, p. 27). - 

Sistem de relaţii asemenea oricărui lucru, valoarea 
sau, altfel spus, obiectul ca natură umanizată, are un 
mod propriu de a fi. În timp ce lucrul este sistemul 
unor relaţii pe orizontală, obiectul, presupunînd două 
planuri, cel al lumii în sine și cel al lumii umanului, 
implică verticalitatea „Și, prin aceasta, transferul onto- 
logic. Altminteri ce ar mai fi existenţa noastră decît ală- 
turarea a două niveluri incomunicabile ? Or, umanul 
este acest întreg cu diferența în sine, făcută să fie a sa, 
în unitatea sa. 

Ca măsură a tuturor lucrurilor, prin urmare, ființa 
noastră era afirmată în capacitatea ei de a determina o 
criză în lume, pentru a zice astfel după Blaga, şi a o 
trece în regim de obiect, adică de a o reinstitui ontolo- 
gic.. Din nou, operaţiunea nu presupune o destituire on- 
tologică, de partea cealaltă.. Instituirea nu are, deci, un 
contrar. Ea  eşte posibilă, de fapt, numai în condiţiile 
în care ființei în sine i se recunoaște primatul și inte- 
gralitatea. Altfel, ar trebui să ne admitem decupajul 
nostru ontologic ca pe un fel de enclavă în cîmpul fiin- 
tei în sine. Or, altceva decît aceasta, ființa noastră, în 
identitatea sa, nu este înlăuntrul aceleia, nici însă din- 
colo de ea sau alături de ea. Dincolo sau alături, în on- 
tologie, sînt termeni fără de sens. 

Fiinţa umanului este pur și simplu altceva, în ordine 
ontologică, deci ca altă ființă care se supune acelorași 
reguli formale, însă presupune și o logică proprie -în 
construcția de sine. O logică centrată în termenul mă- 
„surii, adică al în-semnării omenești a lucrurilor, al uma- 
nizării sau al luării lor în stăpînire. 

Singurul „lucru“ al lumii acesteia, al oikumenei, în 
stare să dea celorlalte lucruri forma sa, fără a le destitui 

din cea a lor, dar şi, se înțelege, fără a le da alta, pe 
orizontală, adică în natura lor (în acest caz ar crea na- 
tural), prin toate acestea omul este ceea ce se numeşte 
un demiurg al lumii reale. 

De aceea, omul ca măsură a tuturor lucrurilor a şi 
putut să devină prima propoziţie a umanismului, ca on- 
tologie a umanului. Interpretarea restrictivă aşa cum vea 
să i se dea în pragmatismul secolului XX de către F.C.S, 
Schiller, ca măsură în limitele conștiinței, lua conceptu- 
lui protagorian „tocmai integralitatea 'lui și, mai departe, 
şansa de a servi, ca principiu, în reconstrucţia filosofică 
a umanului. 

Or, luarea în stăpînire ca transfer ntologic ne anga- 
jează cu întreaga noastră ființă în temeiul a ceea ce 
sîntem și devenim. Căci ireductibilă la o componentă sau 
la alta și deschisă numai ca întreg, ființa umanului este 
o mișcare de apropiere a lucrurilor în ordine practică 
şi în ordine teoretică, deopotrivă. 

Nu avem imensitatea şi, parcă, veșnicia astrelor, nu 
sintem nici măcar înzestrați asemenea atîtor animale 
care au ca mijloace de apărare „colţi, coarne, ghiare“ ori 
rapiditate în fugă (Thoma, De regno, I. 1). Și totuși, pu- 
tem „cuprinde“ nesfîrşitul în gîndul și în limbajul nos- 
tru, iar faţă cu cele mai bine dăruite vietăți avem avan- 
tajul, venit, poate, din mai puţina înzestrare naturală, 
de a face din lucrurile: lumii, altfel. indiferente, dacă nu 
chiar ostile, mijloace ale noastre. 

Nu avem nici coli, nici ghiare, nici prea mare rapi- 
ditate, dar, avea să zică Thoma, „ne-a fost dată raţiu- 
nea, care permite procurarea celor necesare vieţii prin’ 
travaliul miinilor“. Și cum, pentru toate acestea, „omul 
singur nu-şi era suficient..., prin natura sa chiar a tre- 
buit să trăiască social“ (Ibidem). 

Ideea. este încă antică, în particular, aristotelică, Sta- 
giritul (după aproximări ale ei în medii sofiste, prin Pro- 
dicos, prin „Anonimul lui lamblichos“ ori, dacă informa- 
ţia lui Diodor din Sicilia în Biblioteca istorică, I, 8 îl pri- 
vește pe Democrit, atunci și prin acesta) fiind cel dintîi 
care lucrează cu un concept bine statornicit al omului 
ca măsură întrucît este viaţă socială. 

„Prin natura sa, citim în Politica, I, 9, 1522 b — 
1523 a, omul este un animal sociabil“ ; altfel, „prin na- 
tură şi nu din întîmplare“, ar putea fi orice altceva, 
„fiară sau supraom“, nu însă ființă omenească. 

De unde.și ce este această sociabilitate, Aristotel nu 
spune sau, oricum, n-o determină: din interior, ci mai 
curînd, negativ. Pentru că este animal sociabil (sau poli- 
tic) : z6on koinonik6n (politik6n), omul are o dublă 'na- 
tură, dar 'cea proprie stă în ceea ce indică diferența spe- 
cifică. Genul proxim îl cuprinde, dar nu-i de-limitează 
natura. Or, parte a lumii, ca viață (zoe), el este: altceva 
ca «nciabilitate. l i 

Sociabile sînt și albinele, numai că în forma naturii. 
Omul însă se comportă într-un fel care îi este propriu : 
el are grai, și prin aceasta exprimă „ce este folositor și 
casa ce e vătămător“, „ceea ce e drept și ceea ce e ne- 
drept“, este singurul cu „simțul binelui și al răului, a 
ceea ce e drept și a ceea ce e nedrept“. În consecinţă, 
numai el creează forme de comunitate : „familia și statul“, 
pentru că, binele și răul, dreptatea și nedreptatea, iar cu 
ele şi limbajul care le exprimă nu pot fi decît în cadre 
sociale. 

Așa stînd lucrurile, cele două serii se condiţionează 
reciproc, de îndată ce nu pot să existe forme de orga- 
nizare umană fără norme și valori, nici invers. 

Animalele își exprimă doar stările naturale, ceea ce 
înseamnă că ele sînt determinate de acestea: „vocea 
(nearticulată) este doar semnul durerii şi al plăcerii şi 
există şi la celelalte. vietăţi, căci natura lor se ridică 
numai pînă acolo, să aibă simţirea plăcerii şi a durerii 
și a o semnifica unele altora“. 

în ordine umană însă, mai înaintea individului, care 
în singularitatea lui abstractă ar fi totuna cu natura, 
trece universalitatea : „statul este prin natură anterior... 
fiecăruia dintre noi“. Dar prin natura proprie umanului, 
căci numai aceasta face ca societatea să fie determinată 
(anterioară) faţă. cu „fiecare dintre noi“ (Politica, I, 1, 
11—12, 1252 b — 1253 a). 

Altminteri, am fi siliți să admitem existența ome- 
nească a unor ființe pre-umane. Ceea ce ar fi cam totuna 
cu cercul pătrat. Umanitate însă este termen echivalent 
cu cel de societate. Pînă și ciclopii „din vremea stră- 
veche“, despre care Ulysse îi povestea regelui feacienilor 
cum că „nu seamănă cu mîna lor, nici ară.../n-au loc de 
sfat, nici lege n-au / ci șed pe culmea munților în peșteri/ 
și fiecare-şi vede doar de casă / și nu le pasă unora de 
aițit*, pînă și aceia, deși cu o umanitate precară, trăiau, 

totuși, uman. Nu lucrau pămîntul şi nu ştiau „meşteri 
corăbii“, ascultau numai de' „pofta“ lor, în disprețul 
oricăror legi ale ospeţiei, dar erau ființe cuvîntătoare, 
păstoreau, cunoșteau focul. Trăiau singuratiei, însă în 
restriște se chemau în ajutor. Orbit de Ulysse, Polifem 
„răcnea din răsputeri chemînd ciclopii /; ce-n peşteri îm- 
prejur și-aveau sălaşul...“ (Odiseea, IX, 151—154; 167; 
358 ; 515—517). 

Vor fi existat sau nu, faptul. în sine prezintă mai pu- 
țin interes; cert este zice Aristotel că „oamenii în 
vremea străveche“ „trăiau singuratici“, asemenea ciclo- 
pilor de care povestea Ulysse. Fie și așa, ei erau, totuși, 
oameni, chiar dacă mult deosebiți de cei strînși în co- 
munitatea statală. Dar, oricum, „dincoace de „tăietură“, 
deci, în cîmp ontologic uman. . 

Cu o umanitate precară, ei nu tindeau către condiția 
umană, ci erau prima ei expresie, doar. Mai înainte, în 
ordine istorică, prin aceasta, „oamenii din vremea stră- 
veche“ nu evoluau înspre societate, ci în orizontul ei. 
Căci sociabilitatea, ca natură umană, este cauza finală, 
adică aceea care he desăvirșește în condiţia noastră. 

Orice formă de convieţuire, fie ea primară (ciclopică), 
fie ea sătească, fie, în sfîrșit, cea statală („formată din 
mai multe sate“), „există prin natură“, apărînd, în vede- 
rea „(con)vieţuirii“. „Cum statul este anterior tuturor 
tipurilor de comunitate și fiecăruia dintre noi“, el stă ca 
scop sau, mai exact, este cauza finală, așa cum e prin- 
cipiul însuși. „Noi afirmăm că natura fiecărui lucru este 
lucrul care și-a împlinit dezvoltarea, ca natura omului, 
a calului, a casei“ (Politica, I, 7—8, 1252 b — 1253 a). 

Anterioară în raport cu formele elementare ale co- 
munităţii, dar și, mai ales, cu indivizii reali, formă, parcă, 
față cu un conţinut instrumentalizat, societatea în con- 
cept aristotelic aduce, la prima vedere cel puţin, cu un 
sistem în prag de a-și pierde sensul, oamenii reali, dacă 
nu chiar de a i se opune (și a li se opune). 

În principiu nimic de obiectat punerii societăţii în 
termenii în care este pusă, întrucît anterioritatea și ca- 
racterul ei determinant sînt ale universalității sale și ţin 
de aceasta. Nimic de zis nici împotriva identificării ei 
cu întregul, dar cît omul individual este o parte ? „Statul 
este prin natură anterior familiei și fiecăruia dintre noi“, 
„Căci este necesar ca întregul să existe înaintea părții, 
întrucît, dacă se suprimă întregul, nu va exista nici pi- 

cior, nici mînă, decît prin asemănare de nume, ca atunci 
cînd cineva numeşte mînă, o mînă de piatră...“. Or „in- 
dividul izolat“, pentru că „nu-și este suficient sieşi“ „se 
comportă la fel ca celelalte părţi faţă de întreg“ (Ibidem, 
I, 12—13, 1252 b — 1253 a). 

Nu încape îndoială că individul nu poate exista îna- 
intea (în afara) universalului, în acest caz, a societăţii. 
În caz contrar, ar trebui să presupunem existența pre- 
umană a unor oameni, ceea ce este absurd. 

Dar, cu toate acestea, punerea, fie și în analogie, a 
individualului uman cu partea, produce un grav echi- 
libru ontologic. Urmările sînt, parcă, bănuite, astfel încît 
Aristotel dă suficiente detalii privitoare la modul cum 
trebuie să înțelegem raportul, cît și la cum nu trebuie. 
Anterioară, societatea nu subzistă în sine sau pentru sine, 
înstrăinată de oamenii reali. Ca formă supremă a socia- 
bilităţii, „statul complet“ există „în vedera (con)vieţuirii 
bune“ (Ibidem, I, 1, 8, 1252 b). 

Apar însă două situații problematice, ` una ținînd de 
identificarea societății ca atare cu universalul uman, și 
alta, de punerea unei forme determinate, a acestui stat, 
în echivalență cu principiul însuși, ca realitate a lui. 
Distincte numai în perspectivă analitică, ele se nasc îm- 
preună și se completează reciproc, punînd, poate, pe cea 
mai posibilă explicaţie a omului, din epocă, în grave 
contradicții cu sine. 

Asimilînd „statul complet“ cu acest stat, sclavagist, 
era de la sine înţeles ca Aristotel să pună sclavii în ter- 
menii în care, în genere, erau puși. Nu le contestă con- 
diţia omenească (sclavul „prin natură nu- -și aparţine sieși, 
ci altuia, încît, om fiind, el este sclav prin natură, apar- 
ţine altui om, el care este o proprietate deși e om“), dar 
le-o diminuează prin punerea lor într-o relație de parti- 
cipare de un fel aparte. 

În genere, socotea Aristotel, omul individual este „par- 
te“, a întregului ca „adevăr“ al său. Dar „partea nu este 
numai parte din altceva“, ci și „a altcuiva“. În timp ce 
stăpînul este numai parte „din altceva“, sclavul, depin- 
zînd de stăpîn, „fi apartine“ (Ibidem, I, 4, 5—6. 1253 b 
— 1254 a). 

Parte şi „stăpinul“, sclavul este de două ori, ca o co- 
pie a copiei, pentru a vorbi în termeni platonici nu chiar 
fără necesitate. Căci parte, fiecare individual este ceea 
ce este participînd la întreg. Sclavul participă, o dată, la 

întreg și apoi la stăpînul căruia îi aparţine. În limitele 
primei participări, toţi fiind oameni, stăpîni ori sclavi, 
nu se diferenţiază esenţial : „o substanţă, citim în Despre 
categorii, 5, 3b — 4 a, nu poate fi mai mult ori mai 
puţin substanţă decit aita... Bunăoară, o substanţă parti- 
culară, om, nu poate să fie mai mult ori mai puţin om, 
nici față de sine, nici față de un alt om. Un om nu poate 
fi mai mult om decît altul... | 

Diferenţierea este N însă de cea de a doua 
participare. Aceasta, ce-i drept, nu prin decurgere fi- 
rească din condiția de principiu a statului (societății), 
care, ca întreg, este mai înainte, ci în urmarea echiva- 
lării „statului complet“ cu o formă anume, ce permitea 
luarea în stăpînire interumană. 

S-a văzut aici proba cea mai tare pentru un „anti- 
umanism teoretic“ aristotelic, adică pentru o explicație 
abstractă a omului și, de aceea, restrictiv. Antiumanis- 
mul, în acest caz, venea dintr-o Įaasemenea instrumenta- 
lizare a conceptelor filosofiei încît ele să servească ratio- 
nalizării unei imagini iraționale și presupusă „ca fiind 
eternă a omului“ (Pierre Trotignon, Sur la crise de Phu- 
manisme : Aristote anti-humaniste, în „Revue interna- 
tionale de philosophie“, No. 85—86, 1968, p. 360). 

De bună seamă că Stagiritul vrea să. dea legitimitate 
filosofică unei „imagini iraționale“ a relațiilor dintre oa- 
menii ca sclavi și oamenii ca stipini de sclavi. Purarca 
celor dintii în condiţie de proprietate (ca „unelte însu- 
fleţite“) ca urmare a unei duble participări era tocmai, 
așa-zicînd, o iraționalitate raţionalizată. 

Dar nu trebuie nesocotit un alt fapt, anume acela că 
Aristotel îşi construiește „imaginea iraţională“ după o 
stare reală, pe care o înregistrează și o instituie în punct 
de plecare. Așadar, el nu justifică sclavia reală pornind 
de la o schemă teoretică, ci, dimpotrivă, o confecţionează 
pe. aceasta din urmă pe măsura unei stări de fapt. 

Cum „proprietatea este un -bun pentru viață“, tot 
asemenea sclavul, ca „bun însuflețit“, aparţine cu nece- 
sitate cuiva. Cu necesitate condiționată însă: „dacă fie- 
care instrument ar putea la poruncă sau din presimiire 
să-și indeplinească funcţia sa, precum se spune că făceau 
instrumentele lui Daidalos sau trepiedurile lui Hephaistos, 
de care poetul spune că «intrau în mod spontan în reu- 
niunea zeilor», tot astfel suveicile ar ţese singure şi plec- 

trele ar cînta la cythară și arhitecţii n-ar avea nevoie de 
lucrători și nici stăpînul (n-ar avea nevoie) de sclavi“ 
(Poiitica, I, 4. 3, 1253 b — 1254 a). 

În dependenţă de stăpîn, sclavul îi aparţine ca proprie- 
tate atîta timp cît stăpînul însuși, în condiţie generică, 
este în dependenţă de sclav. Fără a-l hegelianiza, Aristo- 
te! gîndeşte, dacă se poate spune așa, hegelian avant la 
lettre. Căci şi într-o parte şi: în alta stăpinul care „se 
raportează mijlocit la lucru prin slugă“ este gindit ca 
termen ce se pierde pe sine întrucît „ceea ce face sluga 
este propriu-zis“ acţiunea sa (G. W. F. Hegel, Fenome- 
nologia spiritului, p. 112; Cf. P. Trotignon, op. cit., p. 
353). 

În urmare, stăpînul își pune în sclav propria neliber- 
tate (sau servitute). Dacă ar fi fost în măsură să se ra- 
porteze nemijlocit la lucruri, stăpinul n-ar mai fi fost 
nevoit să facă din „nelibertatea“ sa "condiţia libertăţii 
sale. Or, în dependenţă de sclav, nu însă în forma pro- 
prietăţii, ci în aceea a proprietarului, în dependenţă „ca 
stăpin“ al sclavului, deci, stăpinul se mai aserveşte şi 
unei conștiințe care nu este a lui. Paradoxal, punerea 
sclavului în condiţie de proprietate naturală exprima con- 
știința servilă a stăpînului și, deci, mai curînd, irealitatea 
decit realitatea lui, de îndată ce trebuia să dea formă 
rațională (proprietatea ca „instrument pentru viață“) unui 
ivational : „acest om“ care „aparţine altui om“ (Politica, 
I,. 4, 6, 1253 b — 1254 a). : 

Pentru aceasta, raționalitatea însăși trebuia să se pună 
în contradicţie cu sine și se punea limitind valabilitatea 
principiului întemeietor în ordinea neamului. Dar un 
principiu ontologic non-universal nu mai este principiu. 
__ Aristotel identifică natura umană în sociabilitate și, 
ca atare, o aplică universal. Ca întreg însă, ca întregul 
căruia toți oamenii urmează a-i aparține nemijlocit, ea 
nu mai are însă aceeaşi universalitate, pentru că sclavul 
„prin natură“, prin natura sa, „nu-și aparţine sieşi“, ci 
altuia. Dar, dacă este om, participă la aceeaşi natură (ca 
stăpinul) ; în caz contrar, poate fi orice altceva. Condiţia 
omenească nu-i este contestată și, totuși, ea nu-l cuprinde 
fără a fi stingherită de alta, cea „proprie“ (sau de a o 
stingheri ea pe aceasta). 

Dubla condiţie a sclavului : ca o natură umană gene- 
rică (aceea care-i conferă umanitatea) și ca o alta parti- 
culară (care îl pune în dependenţă) determină dubla lui 

apartenenţă : la, întreg ' (genul uman) și la stăpîn sau, 
mai degrabă, existența sa dublu condiționată. Este, adică, 
„parte din altceva“ pentru că aparţine „altcuiva“ şi in- 
vers,,numai întrucît participă la întreg, participă ca sclav 
la stăpîn. În acest fel sclavul este de două ori neliber: 
o dată ca sclav, apoi ca om. 

Dar și stăpînul, în felul său, va fi tot asemenea : mai 
întîi ca stăpîn (în dependenţă! de sclav, atita timp cât 
„fiecare instrument“ nu. va fi în măsură „să-și îndepli- 
nească funcția sa precum... instrumentele lui Daidalos...4) 
și în al doilea rînd ca om, ca parte față de întreg, adică. 

Se întîmplă, aici, una dintre cele mai grave răsturnări 
din vechea filosofie a omului, cu urmări mult prelungite 
în istoria modernă. Anume, ceea ce era menit să dea 
legitimitate libertăţii umane, o dejuca. Detaliind, ante- 
rioritatea statului (societăţii) era totuna cu şansa ontolo- 
gică a ființei individuale, sau trebuia să fie, pentru că, 
în jocul atît de paradoxal al interraportărilor, trecea, mai 
curînd, în contrariul său. Ea, adică, în loc de a fi funda- 
ment şi condiţie pentru libertatea individului (luată în 
înțeles ontologic), trecea în spațiul pierderii acesteia. 
Căci parte (ca mîna sau ca piciorul) faţă de întregul său, 
ființa individuală putea să aibă doar libertatea „actoru- 
lui mediocru“ în „rolul“ său, dar nu și pë aceea dea fi 
„actorul“ caro își creează. (sau recrecază) „rolul“, -care 
şi-l supune, care transcende condiției de a fi în sau prin, 
pentru a se cîştiga (sau institui) ca subiect. | 

Anterior, satul nu este însă anihilat cu acțiunea 
liberă a indivizilor reali. Aici analogia cu întregul și 
partea nu mai are operaționalitate, de îndată ce, ființa. 
individuală este în stare să aleagă. „Principiul făptuirii... 
este alegerea voită“ (Etica nicomahică, VI, 2, 1139 *). 

În deosebire de megarici, în particular de Diodoros 
Cronos (din lassos), care, excluzînd posibilul, contestau 
legitimitatea opțiunii, Stagiritul avea să. identifice mai 
toate temeiurile libertăţii umane, de la cele metafizice la: 
cele logice şi morale. În ordine metafizică, libertatea își 
afla raţiunea în trecerea de la putere (potenţialitate, 
drmamis) la act (en&rgheia), cind este vorba de actuali- 
zare şi enteleheia, cînd se are în vedere actul însuşi, în- 
făptuirea conform scopului, „în genere, se înţelege prin 
putere“, pe de o parte, „principiul mișcării sau 'schim- 
bării în alt lucru sau în acelaşi, socotit ca altul“ și, pe de 
alta, „principiul mișcării sau schimbării printr-un alt 

lucru 'sau prin același socotit ca altul“. În sens mai re- 
strîns, însă, puterea mai numește „capacitatea de a duce 
un lucru la bun sfîrșit și de a-l săvîrşi după propria 
voință“ (Metafizica, V, 12, 1019 a — 1019 b). 

Neînfăptuit, ci doar posibil, actul pbate să se realizeze 
sau nu. Cu reazim în dialectica raportului dintre poten- 
țial și actual, libertatea umană este perfect posibilă. Sîn- 
tem deci în măsură să cumpănim „asupra. unui lucru: 
viitor și posibil“. Nu însă „asupra unui lucru trecut“; 
nimeni, doar, „nu-și propune să fi distrus Ilionul“ (Etica 
nicomahică, V, 2, 1139-b). Nici, se înțelege, asupra con- 
diției ontologice, care, ținînd de act, nu are a fi aleasă. 
Din contră, ea este aceea care alege, dacă se poate spune 
aşa. . . | : 

Firește, nimic de obiectat, omul fiind societate sau 
orice altceva. Aici nu este de ales. Ceea ce pare mai dis- 
cutabil este însă procedeul de instituire a anteriorității 
statului (societăţii) faţă cu „fiecare dintre noi“. În prin- 
cipiu sau în rezultatul său de principiu nimic, totuşi, de 
zis, pentru că nu se poate nega valoarea hotăritoare, on- 
tologie vorbind, a ociabilității.  Așa-numitul moder 
instrumentist mecanist (după Nuyens) se dovedea opcra- 
tional, fie şi în anumite limite, adică atîta cît îndrapta 
atenția” către „formă“ ca determinantă. În acest caz și în 
Pip limite, prin urmare, de la anterioritâtea (logică 

` formei s-a putut trece la anterioritatea societății în 
e dei cu oamenii determinaţi, consecință de tot legitimă 
si operaţională. Însă tot de aici şi o alta, care mai de- 
grabă ilustrează ceea ce Pierre Trotignon numea „anti- 
umanismul, teoretic“ aristotelician. Este vorba de o anume 
instrumentalizare a indivizilor. 

Încă o dată, Stagiritul nu lua ființei individuale şansa 
alegerii şi deci pe 'aceea a libertății, iar afirmarea prima- 
tului . sociabilității nu era ca o știrbire a existenței sale 
generice şi determinate, îr acelaşi timp. Anterioritatea 
iųstifică umanitatea ca natură universală, dar, totodată, 
introducea şi particularizări, dacă nu discriminări onto- 
logice. 

În sensul său cel mai cuprinzător, anterioritatea ca 
primă consecință și verificare a umanităţii este univer- 
sală. Aceasta vrea să spună- că sînt deopotrivă: oameni : 
sclavii şi stăpiînii, „barbarii“ şi grecii, copiii și adulţii, 
femeile și bărbaţii, lucrătorii manual și cei aplicaţi con- 
templaţiei. Dar, în realitatea ei, anteriorițatea presupune 

o diferenţiere : sclavii, „barbarii“ (negrecii), copiii, fe- 
meile, lucrătorii manual, deși în grade diferite, în seria 
lor, față cu stăpînii de sclavi, cu grecii, cu adulţii, cu 
bărbaţii sau cu „intelectualii“, pentru a folosi totuși un 
termen modern, sînt în mai mică măsură oameni. 

Anterioritatea, prin urmare, fixează și condiţia deter- 
minată sau rolurile, ceea ce înseamnă.o gravă atingere 
şi o limitare esenţială, ontologică, a libertăţii umane.: 

Aceasta pe de o parte ; pe de alta, apoi, chiar din cea- 
laltă perspectivă, cea mai cuprinzătoare, oamenii reali 
par, întrucîtva, într-o poziție secundă, de unde și im- 
presia unei instrumentalizări a lor. Ei sînt strînși, poate 
chiar constrînși de condiţia lor ontologică sau în limi- 
tele acesteia care li se aplică, parcă, mecanic și, oricît ar 
părea de ciudat, cu urmări anihilante. 

Firește, ele nu decurgeau în mod necesar din prin- 
cipiu, în contra căruia nu se poate aduce nici o obiecţie.. 
Societatea, prin urmare. este cu necesitate anterioară, 
ceea ce, iarăși, din principiu, nu înseamnă și că este po- 
trivnică oamenilor reali, printr-o asemenea instrumenta- 
lizare a lor încît ei să se piardă tocmai în natura lor ge- 
nerică şi datorită ei. 

Sistematicismul depersonalizant, fie şi într-o mică mă- 
sură, dar oricum predeterminant în ordinea fixării „rolu- 
rilor“, acesta nu decurgea din ideea sistemului, ci din 
modelarea sa după cel al cetăţii grecești. 

„Cetatea antică... este totalitară; totalitară faţă de 
membrii ci, cărora le îngrădește în mare măsură liber- 
tatea individuală, dar mult mai 'totalitară față de străini, 
pe care-i considera a priori ca pe niște dușmani“ (Robert 
ilaceliere, Viata de toate zilele în Grecia secolului lui 
Pericle, p. 57). 

Structura ei și, mai cu seamă, conceptul extrem de 
restrictiv, al cetățeanului, vor fi determinat o anume în- 
gustare și parcă înstrăinare de oamenii reali a societății 
însăși ca nume pentru natura umană. 

Toate acestea, în mare, aveau să se mențină și în epoca 
elenistică (331 î.e.n., anul cuceririi cetăților greceşti de 
către Alexandru Macedon şi, tot convenţional, se înţelege, 
anul 31 î.e.n., cînd Egiptul. ultimul stat elenistic, cădea 
sub stăpînire romană). 

“În mai mare măsură abilitat ca om, sclavul, dacă se 
poate spune așa, continuă să fie mai puţin om decit 

cetăţeanul, tocmai pentru că nu aparține unei cetăţi. 
Încă, aşadar, etnicitatea are rang ontologic. De aceea, 
„orice s-ar spune despre cosmopolitismul elenistic, forța 
şi caracterul primordial al legăturii civice rămîn unanim 
recunoscute“ (Francois Chamoux, Civilizaţia elenistică, 
vol. I, p. 276—277). ` 

Cetatea clasică continuă să fie cadrul de viață şi, 
parcă, echivalentul „sensibil“ al societății ca para- 
digmă „inteligibilă“. Totuşi, au loc mutații esențiale 
care aveau să fie receptate şi transfigurate pe măsură şi 
în filosofia omului. Mai vechiul exclusivism, nu departe 
de` xenofobie, este tot mai mult înlocuit de toleranță 
printr-o politică de recunoaștere, fie și provizorie, a cetă- 
țeniei străinilor. Convenţiile de isopolitia, „mai frecvente 
acum, stabilesc deci „egalitatea civică“ ; se înmulţesc dez- 
robirile ; se călătorește tot mai mult și, în condiţiile mo- 
dificării atitudinii față de „străin“, „circulația oamenilor: 
liberi contribuie .puternic la dezvoltarea sentimentului 
unei culturi comune și a unei solidarităţi etnice între ce- 
tăți* ; sporindu-și cunoașterea și forțînd limitele oiku- 
menei, prin filosofii și poeţii lor, grecii par. să se con- 
vingă tot mai mult că peste tot „condiţia umană e aceeași, 
oricare ar fi medjiil unde omul trăiește“ (Ibidlem, p. 301, 
273, 294, 469). Cum avea să zică Meleagru din Gadara 
(sec. 1 î.e.n.) : „Eu sînt sirian : de ce te miră ? Noi locuim, 
o străine, aceeași patrie, lumea, și același haos a dat lu- 
mină tuturor muritorilor“. 

Relativizînd apartenența la o cetate și deci slăbindu-i 
„participarea“ la acest întreg instrumentalizant, cosmo- 
politismul, conștiința de cetăţean al lumii va fi favorizat 
emanciparea omului ca fiinţă individuală, presimţirea 
(dacă nu chiar trăirea) libertăţii față cu-rolul sau rolurile 
ce, odinioară, păreau conaturale. Marile filosofii ale epe- 
cii, de la cea epicuriană la stoicism și scepticism, în mc- 
dalități diferite, în grade diferite, oricum, sînt însă anga- 
jate, deopotrivă, în impunerea unui concept non-restric- 
tiv al umanului ca o condiţie fără de care nu se poate 
a legitimării individului ca libertate. 

În prelungirea primului. atomism (Acmoeritian), cel 
epicurian se individualizează însă deopotrivă ca fizică si 
ca etică (filosofie a omului) sau se delimitează ca o nouă 
viziune a lumii, în același tip de reconstrucţie, peniru 
o nouă explicație a fiinţei noastre. Ca Democrit, 
Epicur (? 341—271 î.e.n.) identifica principiul în atomi 

(plinul) și în vid (golul). Dar, spre deosebire de abderitan, 
Epicur va fi determinat atomul nu numai prin formă, 
ordine și poziție, ci și, poate, prin greutate şi, cu sigu- 
ranţă de data aceasta, prin abaterea de la căderea în linie 
dreaptă. După o interpretare aristotelică este probabil ca' 
încă Democrit să.fi admis „că fiecare dintre atomi este cu 
atit mai greu cu cît depășește mărimea altui atom“ (Des- 
pre naștere și distrugere, I, 8, 826 a 9). Rămiîne, de aceea, 
ca mai neîndoielnic epicuriană abaterea sau devierea ato- 
milor (paregklisis). Fie și democritiană, greutatea numai 
cu Epicur este prinsă într-o explicaţie coerentă. La abde- 
ritan nici nu avea, de altminteri, cine știe ce importanţă 
în filosofia naturii. Atomii epicurieni însă, avînd greutate, 
pot „prin abateri mărunte“ să frinsă „legiuirile soartei“ 
(căderea, adică) și astfel să facă posibilă o altă mișcare 
(Lucrețiu De rerum natura, IL, 253, urm.). 

Așa fiind, această altă mișcare, devierea adică, este 
complementară. celeilalte, căderii în linie dreaptă, în ca- 
drul aceluiași orizont de existență. În aparenţă, lucrurile 
ar sta altfel, de îndată ce abaterea frînge „legiuirile soar- 
tei“, adică ale unei necesități implacabile. Dar necesară 
este și abaterea. Dacă o neagă pe cealaltă, negarea aici 
înseamnă limitare. Paregklisis, altfel spus, nu ţine de un 
alt plan ontologic, nu este deci întîmplarea care se opune 
necesităţii, fiind un alt tip de necesitate. Admiţind nu- 
mai căderea în linie dreaptă, Democrit lucra cu un sens 
abstract al necesităţii, adică fragmentar și fragmentari- 
zant. Or, Epicur (și în filosofia romană Lucrețiu) se ata- 
şează unui concept concret (ca totalitate) al necesității. 
Fatalismul (necesitarismul) democritian, în ordine mo- 
rală, urma unui mod abstract de a înţelege realul în ge- 
nere, necesitatea în particular. Astfel că, anticipînd pu- 
ţin, ceea ce parcă avea să spună Epicur prin corectivul 
adus la imaginea democritiană a lumii și a omului era 
că, pentru a fi liberi, pentru a ne elibera trebuie să ne 
supunem realului și să ni-l asumăm, dar în „adevărul“ 
Tui. 

_Cu toate că îi aparține, ideea abaterii, în strict con- 
text epicuriân, este greu de delimitat cît de cît. Dealt- 
fel, nici nu s-a păstrat ceva din opera lui Epicur unde 
să fie vorba de paregklisis. Despre mișcare .ca. abatere, 
în concept epicurian, avem doar mărturii, tirzii, de la 

Cicero, de la Lucrețiu (mai cu seamă), de la Aetios 
(„Epicur admitea două. feluri de mișcare: pe verticală 
și prin: abatere“ ; De placitis.., I, 23, 4), de la Diogene 
din Oenoanda („Nu știi că atomii au o anume libertate de 
mișcare pe care nu Democrit a descoperit-o, ci Epicur ?“ ; 
fr. 33) şi de la Plutarh („Stoicii și peripateticienii nu-l 
iartă pe Epicur de a fi presupus... că un fapt atît de 
mic și de neînsemnat ca devierea atomilor...“ s-ar opune 
anihilării „voinței noastre libere“; în Usener, Epicurea, 
p. 351). ci 

Cît este posibilă reconstituirea semnificației sale îrr 
concept epicurian, abaterea va fi.avut un rol anume și 
în explicaţia lucrurilor, dar maj cu seamă pentru justi- 
ficarea „înnăscutei voinţei“, cum zice Lucrețiu (De re- 
rum natura, II, 286). Dar în oricare dintre rosturile sale 
„mecanismul“ de producere rămîne obscur. De unde vine, 
ce o produce? Din interior nu, deci cauza nu poate fi 
atomul însuși. Nici din afară, pentru că, în acest caz ea 
n-ar mai fi un alt tip de mișcare. Ce mai este atunci, 
dacă nu are o cauză ? Epicur, se arăta hedumerit Cicero, 
afirmă că „devenirea atomilor nu are nici o cauză“ ; dar 
„în fizică nu este nimic mai condamnabil decit faptul 
de a socoti că un fenomen nu are o cauză“ (De finibus, 
I, 19). > 

Ceea ce însă avea perfectă valabilitate într-un plan, 
cel fizic, era lipsit de valoare în celălalt, metafizic. 

Privită „dinspre“ metafizic, și pentru a-i afla con- 
ceptul nu avem de ales, abaterea, asemenea principiului 
însuși, nu cere o explicație cauzală. În condiţie de atri- 
but, mișcarea în genere (și, în particular, mișcarea ca 
abatere) nu trimite la o cauză. Căci atribut infinit (al 
principiului), ea este pentru că este (atribut). Dacă este 
secundă, ontologic, în raport cu ființa în sine (sau prin- 
cipiul), aceasta n-o împinge în regim de determinație 
care urmează în ordine cauzală. 

Abaterea, deci, nu este produsă; în 'acest caz ar fi 
exterioară atomului : „să recunoști e nevoie că și în atomi 
(in seminibus) de asemeni / e o pricină a mișcării, pe 
lîngă ciocniri, greutate“ (Lucrețiu, op. cit., II, 284—285). 

În atomi ? De bună seamă, numai că nu în ei, în sens 
fizic. Aşadar, nu în interiorul fizic al atomului (al lui 
ca lucru), aşa ceva nefiind inteligibil, ci în condiția sau 


85 


în atributul lui. „Vezi, spune poate perfect epicurian Lu- 
crețiu, greutatea oprește ca-mpingere forță de-afară“ 
(12, 288). 

Avînd greutate, prin aceasta atomul se opune forței 
din afară, căderii în linie dreaptă. Iar întrucît se opune 
căderii, el ia altă traiectorie. Abaterea, deci, înseamnă 
altceva decit căderea în linie dreaptă, dar altceva prin 
datimitare (opoziţie). Așa se face că ea nu se produce 
într-un timp și într-un loc anume: „e nehotărit în ce 
lcc și-n ce vreme se-ntîmplă“ (Lucrețiu, II, 293). De aici 
rezultă că se determină prin delimitare de altceva. Și, 
totusi, nu este relativă. 

Posibilă prin simpla „cădere“ în spaţiul nesfirşit, miş- 
carea „în linie dreaptă“, ontologic, stă ca o determinaţie 
cu un grad de esenţialitate mai scăzut. Ea este „căderea“ 
atomului luat în. exterioritatea lui, privit ca lucru (în 
sens fizic). Paregklisis ţine însă. de o „opoziţie“ făcută 
de atom, de o delimitare posibilă prin chiar faptul fiin- 
țării acestuia. „Greutatea opreşte ca-mpingere forţa 
de-afară“ : abaterea, deci, nu este produsă cauzal, ci este 
prin atomul însuşi. De aceea, are o demnitate ontologică 
superioară și universalitatea maximă, avînd rolul prin- 
cigal atit în generarea fizică („dacă atomii nu s-ar abate, 
nimic n-ar fi fost făptuit“), cît și în întemeierea „înnăs- 
cutei voințe“ : „din această privinţă avem înnăscuta vo- 
ință (Lucrețiu, II, 221, 286). T 

Alcătuit el însuși din atomi : „trebuie să recunoaștem 
că este un lucru corporal alcătuit din particule fine, îm- 
prăștiate în toată masa corpului nostru, foarte asemănă- 
tor vintului avînd un amestec de căldură“, în temeiul 
său, sufletul se supune acelorași legi, care sînt ale în- 
tregii firi (Epicur, xvătre Herodotos,' în Diogenes Laertios. 
X, 63). Însă tocmai ceea ce pare să ne reducă la regimul 
de existenţă al lucrurilor, ne individualizează, ne circum- 
scrie, dar ne și deschide către lume. Căci, în conaturali- 
tata, adică în raportare nemijlocită la lucruri, la lucru, la 
urma urmelor, prin toate acestea, noi am fi în stare să 
„simţim“ lumea, s-o simțim ca și cum ar fi corpul nostru 
prelungit sau cum, într-o parte a sa, ea este prelungită 
în corpul și în sufletul nostru, deopotrivă. 

Chiar dacă altceva decît lumea, noi facem parte din 
ea, fiind un mod al ei. Epicur știa că omul nu putea fi 
justificat prin rupere de lume, dar nici prin identificare 
pînă la a-și pierde individualitatea ontologică. 

Sîntem, așadar, natură, făcînd parte din ea. Priviţi 
„dinspre“ lucruri, „priviţi“ de lucruri, presupunînd că am 
fi priviţi de ele, noi am apărea numai, ori în primul rînd, 
ca' un alt fel de a fi în lume, ca un alt mod de a fi al 
lumii, dar în genul ei. Noi înşine; de altminteri, ne per- 
cepem și ne înțelegem în această condiţie. În plus însă, 
ne percepem și ne înţelegem și în cealaltă dimensiune, 
în aceea care nu este pur și simplu întregitoare, ci defi- 
nitorie, dimensiunea umană. 

Reductibile la elementele prime, din acest punct de 
vedere, toate cele ce formează lumea sînt într-o unitate 
firească, dar în același timp se și deosebesc : indivizii care 
fac parte din aceeași specie sînt mai întîi în identitate, cei 
care. intră în specii, genuri, clase diferite par că mai 
mult se deosebesc decit se aseamănă. 

Deși alcătuite din aceleași elemente, forme de exis- 
tență ca piatra sau firul de iarbă, astrele și omul sînt, 
totuși, atît de distincte, încît identitatea originară aproape 
că este ascunsă. 

Fiind.noi înșine lucruri în lume, este de tot evident, 
venind chiar „dinspre“ întregul ca natură și, deci, „din- 
spre“ condiţia noastră naturală, că sintem și altceva și 
altfel. Aceasta fie şi în virtutea diversităţii elementare 
a tuturor formelor de existenţă. Dar noi sintem și altceva 
decît lucrurile, altceva decit o mecanică a atomilor în 
mișcarea lor neîntreruptă. „Tu care eşti muritor și ai de 
trăit o perioadă de timp limitată; te-ai ridicat prin con- 
sideraţiile ce le-ai făcut asupra naturii spre infinitate și 
eternitate şi ai putut contempla toate cite sînt acum, 
care au fost odinioară și vor fi“ (Epicur, Sentențe vati- 
cane, 10). 

Ce ne poate explica în acest mod de a fi distinct de 
cel al lucrurilor ? Presupunînd că noi sintem ceea ce sîn- 
tem pentru că fiinţa noastră este ca o altă fiinţă în sine, 
ar însemna să admitem două principii ontologice cu 
demnitate egală : unul cu valoare în orizontul uman și 
altul întemeietor în orizontul lumii. Cum două principii 
sint inadmisibile, ar rămîne de ales între a ne reduce la 

ființa lumii, ca o ipostază a ei, în seria tuturor celorlalte, 
și a ne descoperi temeiul ontologic care să contrazică abso- 
lutul, nici să fie, la rîndul său, contrazis. 

Problema, prin urmare, este a identificării acelui ceva 
omenesc, ireductibil la şi totuși neparalel cu ființa în 
sine. 

În tradiţie încă presocratică, acest ceva părea a fi 
sufietul. Ca îysiologii ionieni și ca Democrit, pe de o 
parte, ca Socrate şi Platon, pe de alta, Epicur avea să se 
oprească asupră-i pentru a explica prin el, deopotrivă, 
identitatea cît și deosebirea omului și lumii. Identitatea, 
întrucît şi el este alcătuit din atomi și, deci, elementar, 
se comportă asemenea principiului lumii : este nenăscut 
şi nepieritor ; deosebirea, apoi, prin faptul că „semin- 
ţele“ care-l alcătuiesc au anume particularităţi, mai întîi, 
iar în al doilea rînd că, în întregul său, este altceva decît 
o alăturare pasageră de atomi. i i 

Alcătuit din atomi care, spre deosebire de: alții, sînt 
doar mai mici și rotunzi, deci mai mobili, ca totalitate 
sufletul ar fi „foarte asemănător vîntului“, avînd „un 
amestec de căldură“ și, în fine, într-o a treia determinare, 
ar fi perceptiv și cogitativ (Epicur către Herodotos, în 
op. cit, X, .63). Lucrețiu chiar avea să folosească două 
cuvinte : unul, anima, suflet,-pentru prima organizare, 
naturală, a atomilor specifici și altul, animus, spirit, ca 
unul al mișcării sufletului deja constituit al mișcării în 
suflet. De aceea, animus are și hegemonia : „căpetenia -care 
conduce întreaga. făptură / este — acel cuget numit în- 
deobște gîndire ori spirit“ (op. cit., III, 139, 140). 

Așa fiind, sufletul ar numi însăși condiţia noastră sau 
temeiul în ordine ontologică. Dar, umanitatea, sau ceea 
ce îndeobște înțelegem prin natura umană, este mai mult 
decit condiţia de existenţă. Umanitatea noastră înseamnă 
societate, înseamnă istorie, este limbaj, este cultură. Or, 
toate acestea sint posibile numai datorită modului nostru 
de a fi, adică naturii noastre cu dublă deschidere, însă 
ele, ca realitate (realizare) umană, poartă semnificaţii de 
tot specifice. 

Ca exemplu crucial pentru dubla organizare, întru- 
citva în trepte sau în niveluri ontologice, a ființei umane 

s-ar putea lua motivul abaterii atomilor, ca temei al li- 
bertăţii. 

Cum avea să se spună mai tirziu, în școala hegeliană, 
abaterea de'la căderea în linie dreaptă semnifica frîn- 
gerea dependenţei. Însă aceasta era valabilă universal. 
Ne explică şi pe noi, dar nu numai pe noi. Or, paregklisis 
ca libertate avea sens numai în orizont .uman. Căci omul, 
aşadar, pentru a se construi pe sine, trebuie să se afirme, 
mai întîi, prin de-limitare sau prin respingere. 'Umanita- 
tea sa, de altfel, presupune detașarea de natură, deci res- 
pingerea ei. Însă o respingere ca umanizare, prin uma- 
nizare și péntru aceasta. 

Trecerea lucrului din în-sinele său în univers uman în 
condiție de obiect (obiectus, pus, aşezat în față) este mai 
întîi mișcare de respingere sau de rupere a lui de ceea ce 
este naturalitate pură” În consecință, tot ceca ce ne alcă- 
tuiește vine din capacitatea noastră de a face o mișcare 
negativă care, din perspectivă. umană, este totuna cu o 
mișcare pozitivă. Căci respingerea este, de fapt, o trecere 
a lucrului ca natură în lucru ca obiect, în lucru ca va- 
loare, în lucru umanizat. 

Respingere a lumii, deci eliberare de ea, omul s se afir- 
mă însă ca libertate numai după ‘săvîrşirea celei de a 
doua mișcări, de însușire sau, altfel spus, de umanizare 
a naturii. Dar această a doua mișcare presupune în egală 
măsură contrariul ei: naturalizarea' omului, deci o con- 
tinuă des-centrare, numai că în vederea uhei re- -centrări 
mereu refăcută. 

Continuă umanizare a lumii, adică deschidere și 
naturalizare a sa, prin urmare, apropiere a realului 
și deschidere către el, omul este: o. devenire neîn- 
treruptă în condiţia sa, avînd capacitatea” “ontologic deter- 
minată de a se desprinde de lume ca- natură prin inte- 
grarea acesteia în lumea sa şi-prin permanenta resemni- 
ficare (sporire) a sa însuși. 

Ca devenire în condiția sa, deci, ca iati te ca is- 
torie, ca limbaj şi. cultură, el n-ar putea fi, însă rămînînd 
în stare de dependenţă. Cogito ergo sum, de aceea, la 
Epicur lua altă formă : Sint liber, deci exist. | 

Numai că Epicur, s-ar putea spune, justifică. într-un 
ïñod nespecific un fenomen specific uman, de vreme ce 
condiționează libertatea de abaterea de la căderea în 

Ce-i drept, Epicur face din libertate, fie și neref!ec- 
tată, un mod de-a fi al întregii lumi. Însă și aici treiie 
să distingem între problemă și felul de a o pune. 

Problema este aceasta : justificarea ontologică a liber- 
tăţii și, prin ca, a umanităţii noastre realizate. Alcătuiţi 
din atomi noi înșine, libertatea trebuia pusă în legătură 
chiar cu principiul întemeietor. Raportată la acesta, ea 
nu este, totuși, reductibilă la el, fiind altceva și, ca atare, 
numai „dincoace“ de tăietura ontologică ce ne indivi- 
dualizează. 

Deși, ca abatere, inerentă atomilor, libertatea este cu 
mult mai mult decît condiţia ei. Detaliind, ea unește 
condiţia și realizarea acesteia într-un sistem coerent, 
pentru că, deopotrivă, ne circumscrie ontologic şi ne asi- 
gură deschiderea continuă către lume în vederea asu- 
mării ei. l 

Mişcare dublă, centrifugă şi centripetă, cum sccpul 
este recentrarea, libertatea ne-ar da șansa deplinei „in- 
dependențe de sine“ (Epicur, Sentenţe vaticane, 77). Ea 
ne-ar fi condiție și măsură, totodată, pentru realitatea 
concretă (ca totalitate) a ființei noastre. 

Atomul, în sine, este mai curînd abstract, fiind iden- 
titate fără de istorie. Nu se naște și nu picre, își este în 
mod absolut suficient sieși, în timp ce sufletul ca alcă- 
tuire de atomi, în genere omul, nu are veşnicia princi- 
piului. Dar, aşa-zicînd după Pascal, atomul nu ştie ce 
anume este. Or, măreția omului stă în puterea sa de a 
se lua în stăpinire și de a se reconstrui: „O, Soartă l 
Ți-am luat-o înainte şi am pus stavilă tuturor insinuă- 
rilor tale; nu ne vom dą învinși nici ţie și nici vreunei 
alte împrejurări neașteptate“ (Ibidem, 47). 

Nefiindu-ne dată ca atare, natura noastră este devenire 
și noi rezultatul propriei istorii : „natura umană nu ire- 
buic forţată, ci convinsă ; şi o vom convinge, dacă satis- 
facem dorinţele necesare, precum și pe cele naturale, în- 
trucit nu ne produc vreun rău, dar respingînd'cu asprime 
pe cele dăunătoare“. În sine, necesitatea naturală este, 
sau poate fi, „un rău“ și, tot asemenea, aplecarea ncas- 
tră în faţa ei. Cum însă „nu este absolut necesar să se 
trăiască sub ordinele necesităţii“ oarbe, noi sîntem în 
măsură să ne ridieăm „prin considerațţiile... asupra na- 

turii“ în „infinitate și eternitate“, deci să ne instituim 
ca libertate, care este „cel mai mare rod al îndestulării 
şi al independenței de sine“ (Ibidem, 21, 9, 10, 77). 

Pentru fiecare în parte, libertatea este șansa, onto- 
logic asigurată, a autoconstrucţiei și astfel a sustragerii 
dela determinismul permanent şi universal al lumii : „cu 
adevărat fericit trebuie socotit nu tînărul, ci bătrînul care 
a trăit o viaţă frumoasă ; căci tînărul, în plină floare a 
vîrstei sale, este încă mult timp expus la loviturile sor- 
ţii; bătrînul ancorează în bătrineţe ca într-un port și 
bunuri, pe care mai inainte spera să le obţină cu greu, 

e păstrează acum cu siguranță, închise în amintiri pline 
de mulțumire“. Căci numai retragerea în „portul“ ferit 
de orice furtună ne-ar putea afla liniştea deplină,. atara- 
xia, ca absenţă a tulburării sau, mai exact, ca suprimare 
pozitivă a cauzelor oricărei: tulburări, prin supunerea lor 
şi nu, deci, prin supunera față de ele. „Cel care trăiește 
în ataraxie nu cauzează vreo tulburare, nici lui, nici 
altora“ (Ibidem, 17. 80). 

Indicînd o suprimare a, dorințelor ca răspuns la o 
necasitate naturală proprie, nestăpînită încă si, totodată, 
la presiuncu lumii, ataraxia urma a se converti într-o 
afirmare a fiinţei individuale. Suprimarea, deci, era numai 
prima mișcare de delimitare, cu totul subordonată celei 
de a doua de construcţie în limitele trasate sau asumate. 
În context epicurian, de altminteri, ea lasă să treacă mai 
înainte acest sens, pozitiv al liniștii sufletești : „aceia... 
care nu cunosc condiţiile ce fac sau nu posibilă liniștea 
sufietească... trebuie trataţi cu dispreț“ (Epicur către He- 
rodotos, X, 80). Ataraktes, din acest context, redă, poate 
mai exact, intenţia epicuriană a liniștii ca șuprimare po- 
zitivă a necesității trecută în dorinţă. 

Dar fie și așa, ataraxia purta întrucîtva îndemnul care 
numai cu scepticii este trecut în imperativ al suspendării 
sau sau punerii lumii „între paranteze“. Epicur nu face 
din suspendare mijloc pentru viața omenească fericită, 
ci scop sau, oricum, mijioc_ în vederea scopului. Şi, deci, 
n-o trece mai înaintea atitudinii pozitive faţă de lume. 
Numai „acela care cunoaște limitele vicţii știe ce uşor se 
poate procura ceea ce este suficient pentru a înlătura su- 
ferinţa lipsei şi ceea ce face întreaga viață perfectă. Ast- 

fel nu mai are nici o nevoie de lucrurile care se dobîn- 
desc prin luptă“ (Epicur, Maxime fundamentale, în Dio- 
genes Laertios, X, 146, 21). i 

Dar un ușor evazionism prin interiorizare excesivă nu 
poate -fi, totuși, contestat. Este, de altfel, și ceea ce dă 
nota particulară, în epocă, ideii de ataraxia. 

În același timp însă, ca suprimare pozitivă în ordinea 
genului, ataraxia semnifica delimitarea și asumarea nece- 
sităţii prin umanizare, adică prin trecerea ei în forma și 
în conținutul umanului. Mai cu seamă în acest înţeles, 
ea se dezvăluie ca suprimare pozitivă. Ca, și la stoici, deși 
la aceștia într-un context filosofic în care libertatea este 
stingherită însă de un anume fatalism. De altminteri, 
morala (sau filosofia omului) stoică și trece drept o jus- 
tificare a fatalismului, însă,xparadoxal, pentru o înte- 
meiere a Îibertăţii. De aici, poate, și faptul că „puţine 
teze stoice au devenit la -fel de populare ca doctrina des- 
tinului, eimarmene“ (Olof Gigon, Les grands problèmes 
de la philosophie antique, p. 172). ` 

Stoicii vor fi fost reputați încă din vechime ca teore- 
ticieni dogmatici ai fatalismului atîta de devastator pen- 
tru ființa noastră de vreme ce ne anulează ca libertate. 
Şi totuşi, ca în epicureism, și în stoicism termenul cen- 
tral este acela al libertății. Pe un stoic tîrziu, din epoca 
romană a filosofiei greceşti, este vorba de Epictet (? 50— 
"125—130 e.n.), cuvîntul pare să-l fi obsedat, în -Manualul 
şi în Diatribele (Întreţinerile) sale, apărînd: de 130 de ori, 
cu „mult mai frecvent ca la Seneca ori chiar ca la Marcus 
Aurelius“, ei înșiși aplicaţi justificării omului ca libertate 
(Eugen Cizek, Prefață la Epictet, Manualul ; Marcus Au- 
relius, Către sine, p. XI—XII). A i 

De bună seamă că stoicii socoteau „Destinul“ ca pe o 
putere de neînvins care „ordonează și conduce totul în 
univers“, fiind „rațiunea lumii sau legea tuturor lucru- 
rilor“. Ca un „lanţ de cauze“, destinul „este o ordine și 
o conexiune care, de aceea, nu poate fi nici forţat, nici 
transgresat“ (Plutarh, Despre opiniile filosofilor, I, 
XXVIII). Mai este adevărat şi că destinul 'stoic făcea ca 
lumea să-și încheie un ciclu de viață în „conflagrația 
universală“, ca apoi să-și reia cu necesitate, cu 0 nece- 
sitate care prinde pînă şi accidentele, istoria. 

Iar în acest univers de fier, noi ne-âm naște fără să 
fi voit, murim cînd hotărăște destinul implacabil, şi între 
începutul și sfîrşitul nostru ne mișcăm miînați dintr-un 
loc în altul de o necesitate pe care nici chiar cînd o 
cunoaștem n-o putem controla : „Nimeni dintre noi, avea 
să zică Seneca, în context roman, nu este la bătrînețe 
același- cu cel din tinereţe. Nimeni nu este în dimineața 
asta cel care a “fost ieri. Trupurile noastre sînt duse ca 
niște ape. Tot ce vezi fuge împreună cu timpul: nimic 
din ce vedem nu rămîne locului. Chiar eu, în timp ce 
spun că acestea se schimbă, mă schimb. Asta vrea să 
spună Heraclit, zicînd : «În același fluviu noi 'coborîm și 
nu coborîm de două ori». Numele fluviului rămîne, dar 
apa a trecut. Faptul acesta este mai vădit la apă decît la 
om, dar și pe noi ne tirăşște un șuvoi atît de repede și 
de aceea mă uimește nebunia noastră, care iubim lucrul 
cel mai trecător, corpul, și ne temem să nu murim. într-o 
bună zi, cînd orice clipă este de fapt moartea celei 
dinaintea ei. Vrei să nu te temi că s-a întîmplat o dată 
ceea ce se întîmplă în fiecare zi! Vorbeam despre om, 
fiinţă trecătoare și pieritoare, supusă tuturor întîmplă- 
rilor“ (Scrisori către Luciliu, 58).: 

Reputaţi încă din antichitate pentru fatalismul lor, 
stoicii majori par, totuşi, ceva mai rezervaţi față de ne- 
cesitarismul anihilant. Cu ‘deosebire, împotrivă-le se adu- 
cea așa-numitul „argument leneș“ (ârgăs l6gos, gr. sau 
ignava ratio, lat), a cărui schemă, printr-un exemplu, 
era următoarea : dacă ești bolnav, este fatal fie să te 
vindeci, fie să mori. F 

În contra argumentului, Hrysippos (280—210 î.e.n.) 
va. fi venit cu altul, este vorba de cel a confatalelor. (tà 
syneimarména, gr., confatalia, lat.), celebru în epocă și 
nu numai, de altfel. Cînd spuneam că „Socrate va muri 
într-o anume zi“, de bună seamă că nu avem nici o în- 
doială că așa va fi. Nu la fel stau însă lucrurile cînd 
zicem că „Milon va lupta la Olympia“, pentru că Milon 
ca să se lupte are nevoie de adversarul său. În primul 
exemplu avem de-a foce cu un „fapt simplu“, în al doilea 
însă cu o asociere. Astfel că. Milon va lupta sau, nu la 

lympia în funcţie de altă serie cauzală, de cea a „faptu- 
lui asociat“ (Cicero, De fato, XIII, 30). Presupunîndu-se, 

cele două acţiuni, cea a lui Milon și cea a adversarului 
său, pentru că pot să se încrucișeze sau nu, nu sînt pre- 
determinate așa sau altfel. Ele sînt confatale, iar nu 
fatale, neurmînd aceluiași. determinism. De aceea, nece- 
sare, în parte, ele nu sînt la fel împreună. Asocierea (și 
faptele omenești sînt cel mai adesea asociate) exciude, 
prin urmare, fatalismul sau, dacă nu, vine cu un element 
care îl relativizează. Argumentul, convingător, nu este 
însă de circumstanţă, pentru a răspunde doar unei în- 
vinuiri, fiindcă, în întregimea sa, pînă şi prin fatalismul 
pe care nu-l evită, totuși este o filosofie a libertăţii. 
Căci admiţind că ființa omenească este, ca parte a lumii, 
prinsă în mișcarea implacabilă a acesteia, stoicii o scot 
din mecanica ei găsind-o o natură proprie şi, în urmare, 
un comportament care o individualizează ontologic. 

Zenon din Cition (336—264 î.e.n.), întemeietorul, chiar 
va fi scris un tratat Despre natura omului (Peri îysecs 
ântropou), ceea ce înseamnă că avea un concept al ei, 
distinct de acela al naturii cosmice. Deosebindu-le, nu le 
tăia orice legătură ; dimpotrivă, tocmai pentru că dis- 
tingea o natură de alta, Zenon le afla continuitatea fi- 
rească. : 

Bunăoară, Zenon și stoicii, îndeobşte, vor fi susținut 
„că natura, la început, n-a făcut nici o deosebire între 
plante şi animale, pentru că ea reglează și viaţa plante- 
lor, fără instinct și senzaţie, întocmai cum în voi, anu- 
mite procese se desfăşoară în mod vegetativ. lar cînd la 
animale s-a adăugat instinctul, ele au fost în stare, cum 
spun stoicienii, să-şi caute cele necesare. Pentru ele re- 
gula naturii este de a urma direcţia instinctului. Cînd 
însă, printr-o conducere mai perfectă, s-a acordat rațiu- 
nea ființelor pe care.le numim raționale, pentru acestea 
viața naturală devine de drept viața în conformitate cu 
rațiunea, căci raţiunea creatoare vine după formarea in- 
stinctului“ (Diogenes Laertios, VII, 86). 

În unitate cu lumea ca parte și ca moment al mişcării 
ci, omul ëste altceva mai întîi prin chiar faptul.de a fi o 
formă de existenţă, o formă alături de altele, dar o 
formă anume distinctă de toate, cum toate, la rîndul lor, 
sînt distincte de cea proprie lui. Apoi, în unitate cu lumea 
este şi în urmarea modului său de a fi viața „în confor- 
mitate cu rațiunea“. Și aceasta nu numai și nu în mod 
deosebit datorită continuității naturale dintre viața după 
rațiune şi viața după instinct, nu, deci, ca urmare a 

faptului că omul este în cele din urmă natură care s-a 
rafinat în plantă și în animal și care a luat seamă de 
sine mai întîi prin mijlocirea reacţiilor senzitive și apoi 
pe calea rațiunii. Omul este în unitate cu lumea ca na- 
tură umană chiar, fiindcă aceasta n-ar fi altceva decit 
„viaţă în acord cu natura“, sau, altfel spus, virtute, căci 
virtutea este „scopul către care ne mînă natura“ însăși. 
Virtutea, semn definitoriu al omului ca umanitate, ar fi, 
deci, „viaţă în acord cu natura“: cu „natura universală“, 
dar mai ales cu natura proprie (Hrysippos), numai cu 
„natura universului...*, fără să adauge „natura individu- 
lui“ (Cleanthes). Oricum, umanitatea noastră ar rezulta 
dintr-un continuu dialog cu lumea şi ar fi o asumare a 

Dacă n-ar fi în același timp în unitate cu universul 
dar şi altceva decît el, dacă n-ar urma legile lumii dar 
dacă n-ar avea şi legi proprii, omul n-ar putea să fie 
ceea ce este: viață în conformitate cu natura. Dacă ar. 
fi într-o unitate absolută cu lucrurile, existenţa lui ar 
fi un nonsens, căci în cazul cel mai bun n-ar avea nici 
măcar capacitatea de a se. recunoaște ca element fără o 
natură proprie într-o serie dată. Dacă, dimpotrivă, ar 
fi altceva, absolut altceva decît universul n-ar putea să 
comunice cu el, nici măcar să ia cunoștință de existența 
lui și de a sa faţă cu el. În unitate cu lumea, dar şi dis- 
tinct, supus determinismului ei dar și autonom, are a 
se crea pe sine ca un alt univers cu „o dispoziţie armo- 
nioasă“ specifică, pentru că numai omul se poate afirma 
ca virtute (Ibidem, VII, 87, 89). Adică numai el este în 
stare să transfigureze după legile proprii și pentru sine 
sistemul lucrurilor. 

Transfigurarea, adică asumarea lumii, este de două 
ori în formă umană, fiind deopotrivă tedretică şi practică, 
întrucît omul însuși este ființă teoretică și practică, dar 
nu într-o parte așa și în alta altfel, nu succesiv teore- 
tică și practică, pentru că „virtutea teoretică“ „tinde să 
facă armonioasă întreaga viață“, deci este în vederea ce- 
tei „practice“ (Ibidem, VII, 89). Stoicii au sensul exact 
al lui a ști pentru a putea şi,-ceea ce este extrem de im- 
portant, au înţelesul antropologic. Căci a ști pentru a 
putea este mai înainte de toate o propoziţie a antropo- 
Iogiei, deci una de legitimare ontologică a ființei umane. 
Stoicii, ca de altfel toţi filosofii din epocă, nu orien- 
tează fizica ori teoria cunoștinței către morală pentru 
a întemeia morala ca atare sau nu în primul rînd în ve- 

derea acesteia. Ei áu pentru morală un concept antropo- 
logic, o înţeleg deci ca pe o știință a comportamentului 
generic al ființei noastre și, în urmare, ca pe o înte- 
meiere ontologică a raţiunii și acţiunii, pentru ca acestea 
să fie bine conduse. 

Întemeietoare în ordine practică, știința omului des- 
pre sine însuși cu necesitate, deci, trebuie să fie o știință 
a libertăţii, adică, în alte cuvinte, a capacității omului 
de a dialoga cu lumea. Faptul, cum este lesne de înțeles, 
presupunînd doi termeni, eul și lumea, are în condiţiile 
sale de existență atit conaturalitatea, cît şi comunicarea 
omului cu lucrurile; dar comunicare în formă proprie, 
în formă umană, ceea ce vrea să însemne cunoaşterea 
lucrurilor ca lucrurile să treacă în condiţie de mijloace 
ale omului și ca omul să se „deslipească“ de ele, să se 
raporteze liber la ele. 

Conceptul libertăţii ca necesitate înțeleasă nu-şi înce- 
pe istoria cu modernii, ci, la rigoare, cu cei vechi, între 
care și stoicii. înțeleptul, socoteau ei, trecînd deasupra 
lucrurilor şi eliberîndu-se de orice servitute fizică și 
morală, va fi cam asemenea zeului. Conņcertînd în sine 
marile virtuții, „înțeleptul posedă suprema fericire. Căci 
el ajunge'la perfecțiunea umană, el este liber și atotpu- 
ternic şi tot ce vrea înfăptuieşte, pentru că nu vrea dẹ- 
cît, ceea ce trebuie să înfăptuiască“ (G. Rodier, Etudes 
de philosophie grecque, p. 283). 

Înțeleptul scapă din strînsoarea necesității naturii 

cosmice prin tuarea în stăpînire, iar nu prin refuz. De 
aceea, trecerea stoicismului printre doctrinele „anexis- 
tențiale“ nu pare a fi întru totul justificată. Nu întru 
totul pentru că filosofii porticului nu condiţionează idea- 
lul de moralitate (în același înţeles antropologic, deci 
moralitatea ca umanitate a omului), de „inaccertarea rea- 
lității psihice sau lupta împotriva afectelort, nici de 
„izolarea egocentrică“ (de indiferenţă), nici de virtut e 
„ca depăşire printr-un efort extrem a posibilului uman“ 
(C. I. Gulian, Antropologie “filosofică, p, 194, 199). Dar, 
totodată, nu se poate face ferentis ha -fie și parțial, de 
sensurile negative, ale indiferenței, atiet şi, mai cu 
seamă, al fatalismului- stoice. 

Că stoicii: sînt potrivnici încurajării pasiunilor este 
adevărát, dar faptul este în legătură cu intensul lor. ra- 
ționalism etic. „Pasiunea, așa cum o' defineşte Zenon, 

este o mișcare nerațională și contra firii sufletului sau 
un impuls ce crește în mod exagerat“. Astfel că, înțe- 
leptul, deci cel care trăieşte după dreapta rațiune (ortos 
16gos) şi prin aceasta în conformitate cu natura, supri- 
mă pasiunile (durerea, frica, pofta şi plăcerea) ca por- 
niri iraționale şi, în consecinţă, ca factori care tulbură 
sufletul. Potrivnici durerii, ca „strîngere neraţională a 
sufletului“, fricii, ca „așteptare a răului“ şi care de aceea 
produce teroare, șovăială, ruşine, groază, panică și an- 
xictate, potrivnici și dorinței (poftei), pentru iraţionali- 
tatea rînduirii stărilor ci: lipsa, ura, părtinirea, mînia, 
iubirea, pica şi ciuda și, în fine, plăcerii ca „o exaltare 
iraţională care rezultă din ceea ce pare a fi demn de ale- 
gere“, stoicii nu contestau valoarea umană a bunelor 
afecte (eupătheia) : bucuria, prudenţa şi voinţa. Ei nu 
sint, deci, împotriva tuturor pasiunilor, ci doar împo- 
triva celor socotite iraționale, ceea ce vrea să însemne 
că ăpatheia ca şi ătaraxia (prin care înțelegeau viaţa 
nctulburată de pasiuni) nu aveâu, în principiu, sens nc- 
gativ. 

„Apatheia şi ătarazia stoice nu semnifică refuzul lu- 
mii și, prin reflex, retragerea în sine, într-o subiectivi- 
tate pură. „Stoicii spun că înțeleptul va lua parte la 
viața politică, dacă nu-l va împiedica nimic, deoarece 
astfel va opri viciul și va promova virtutea ; așa susține 
Hirysippos în prima carte din lucrarea sa Despre diferite 
feluri de viaţă. Trăind în cetate şi trebuind să participe 
la viaţa ei și conformîndu-se naturii ei, înțeleptul „se va 
căsători, cum: spune Zenon în Republica sa, și va avea 
copii“. El, așadar, nu va trăi „în singurătate, căci, în 
mod firesc, e făcut pentru 'socictate și acțiune“ (Dioge- 
nes Laertios, VII, 110, 1i1, 113, 116, 121, 123). 

Împlinindu-și, în conformitate cu natura lumii, dar, 
totodată cu a sa, condiția și rostul, înțeleptul nu trece 
dincolo de limitele tipului uman al existenţei. Înţelep- 
tul este omul în condiţia lui ideală, iar nu supraom. Cînd 
îl socoteau „asemenea zeilor“, aveau în vedere numai 
identificarea "formală cu un model ori cu ceea ce putea 
să treacă drept model al desăvirşirii omenești. Divinul 
la stoici, în acest plan, moral, cel puţin vrea să în- 
semne starea limită către care 'omul ca umanitate poate 
şi trebuie să tindă, de vreme ce ar fi totuna cu perfec- 
țiunea. 

Adevărat este că raționalismul abstract al stoicilor 
ia fiinţei noastre o bună parte din umanitatea ei. Căci, 
orice s-ar spune, noi nu sîntem numai rațiune și bucurie, 
prudenţă sau voință și măsura umanităţii noastre nu 
este dată numai de acestea. „Omul, avea să zică Pascal, 
s-a născut ființă cugetătoare; el nu piere nici o clipă 
fără să gindească. Dar gîndurile sănătoase care l-ar face 
fericit, dacă le-ar putea îmbogăţi mereu, îl obosesc și-l 
doboară. Ele îl aduc spre o viață tihnită, dar căreia nu 
i se poate acomoda; lui îi trebuie agitaţie și acţiune ; 
simte nevoia să fie uneori tulburat de pasiuni ale că- 
ror izvoare, atît de vii și atît de adinci, îşi au începu- 
tul în inima sa“ (Cugetări, XI). 

Chiar dacă o reduc la rațiune şi la efectele raţio- 
nale, stoicii simplifică totuși păgubitor ființa noastră, 
cum face orice reconstrucţie unilaterală. Ne dăm seama 
însă că motivul este doar moral și, încă, vine din par- 
tea unei morale intens pozitive. Stoicii, deci, „iau“ na- 
turii umane pasiunile în vederea înălțării unei morale 
a individului concret în situații concrete. Explicaţia an- 
tropologică este subordonată acţiunii morale bine con- 
duse, pentru că rostul ei este valorizarea fiinţei noastre, 
iar nu devalorizarea ei. Or, valorizarea înseamnă înţe- 
leptul, în timp ce omul devalorizat este „omul rău“ : 
„aspru şi neînduplecat“, zavistios, trufaș, temător de 
tot ce este în jurul său și de tot ce poate să i se întimple, 
necumpătat, prefăcut, violent. Pe scurt, un sclav, căci 
„oamenii răi sînt sclavi, deoarece libertatea este puterea 
de a acţiuna cum vrea, pe cînd sclavia este lipsa aces- 
tei puteri“ (Diogenes Laertios, VII, 117 și urm., 121). 

Avînd-o în vedere ca libertate, stoicii, prin aceasta, 
aproape că reușesc să treacă simplificarea, parcă meto- 
dică, a ființei umane în condiţie de mijloc ce se anulează 
ca atare de îndată ce scopul este atins. Și scopul, încă 
o dată, este punerea în echivalență a moralității indivi- 
duale și civice, a înţelepciunii în sens teoretic şi practic, 
cu libertatea. 

Cam la fel stau lucrurile și în privința fatalismului 
stoic, oricît ar putea să pară de bizar acest fapt. Însă 
fatalismul, la stoici cel puţin, nu se opune libertăţii și 
nu duce la pesimismul devastator. Fatalismul stoic nu- 
mește necesitatea lumii, una, ce-i drept, implacabilă, una 
care prinde pînă și accidentele, dar, pe de altă parte, o 
necesitate raţională, o ordine care exclude orice este sau 

ar putea să devină aberant. Raţionalitatea perfectă, prin 
aceasta, necesitatea universală nu numai că n-ar îngrădi 
putinţa libertăţii omenești, dar n-ar duce la disperarea 
mută în fața petrecerii implacabile a lucrurilor lumii și 
omului. Dimpotrivă, înțeleptul se reconfortează sufle- 
teşte tocmai întrucît ia cunoştinţă, sau poate să ia cu- 
noștință de mersul lumii și de.armonia ei, deși, prin 
înţelepciune, capătă și conștiința nimicniciei sale în mij- 
locul cosmosului, aceasta avînd însă încă ceva măreț, 
sau, oricum, tonifiant, fiind însoţită de încrederea în 
raționalitatea lumii. Pierdut în marele univers sau atit 
de neînsemnat față cu măreţia acestuia încît, zicînd cu 
Pasca], lesne ar putea fi răpus („o picătură de apă e 
destul ca să-l ucidă“, Cugetări, III), înțeleptul știe că 
lumea aceasta, atît de înfricoşătoare în nesfirşirea ei 
prin raționalitate, nu-i este ostilă. Și de aceea mai ştie 
că „de rostul său aici pe pămînt se bucură de o pace 
netulburabilă ; spre a lucra, spre a trăi, ca și spre a se 
odihni, adică a muri el e însufleţit de aceeaşi seninătate 
voioasă, a aceea ce-l cuprinde 'la privirea unei mărețe 
scene din natură“ (Vasile Pârvan, M. Aurelius Verus 
Caesar..., p. 234). 

Aceleași sau cam aceleaşi sensuri particulare şi le 
conservă fatalismul pînă și într-un context stoic cu mai 
mare receptivitate faţă de ideea providenţialistă, cum va 
fi cel roman, cu Seneca (? 4 î.e.n. — 65 e.n.) și, mai ales, 
cu Marcus Aurelius (121—180). 

Prezentă încă la stoicii greci, la Zenon, la Cleanthes, 
la Hrysippos, ea capătă, așa-zicînd, clasicitate abia cu 
romanii. Căci la Seneca, mai întîi, divinitatea, chiar 
dacă nu este identificată cu o ființă înzestrată cu con- 
știință și raționalitate (asemenea dumnezeului creștin, 
personalizat), stă ca o rațiune a lumii. Dar, oricum, și 
la Seneca, motivul providenţialist, conatural panteismu- 
lui, loc comun în filosofia stoică, prin aceasta ține de 
filosofie, iar nu de teologie. Situaţia este, de bună sea- 
mă, ciudată, dar providenţialismul stoic are acest re- 
gim foarte aparte. 

Încă Zenon va fi admis „că destinul este o forţă care 
punc în mișcare materia“, că „nu se deosebește de pro- 
videnţă“ (pronoia) ; el „îi zicea natură“ (Stobaios, Eclogae, 
I, 515). Ca atare, în urmarea acțiunii lui, lumea, prin 
toate ale sale, apărea cu necesitate și tot după necesi- 
tate trebuia să piară. Căci „destinul e definit ca un lanț 

neîntrerupt de cauze prin care se produc lucrurile sau 
ca raţiunea în conformitate cu care se desfășoară lu- 
mea“ (Diogenes Laertios, VII, 149). 

Prin necesitatea implacabilă care i-ar fi firească, des- 
tinul (providenţa) ar prestabili scenariul lumii pînă în 
ultimele detalii. Astfel încît fiecare lume în act este sor- 
tită să piară, dar şi cea care urmează să vină este sor- 
tită să vină. Apărînd și dispărînd, fiecare la timpul ei, 
lumile se succed, mereu în alt timp, dar etern în aceeași 
structură. „Din nou se vor ivi un Socrate, un' Platon şi, 
în genere, "toţi cei ce vor fi fost dimpreună cu prietenii 
şi semenii lor... Și această restauraţie nu se va produce 
o singură dată, ci de mai multe. ori; mai exact, toate 
cele ce au fost şi sînt vor reveni.etern“ (Nemesius, De 
natura hominis, 38, în Armin, Stoicorum veterum frag- 
menta, II, nr. 625). 

Lumea, avea să spună Seneca, la rindul său, tocmai 
pentru că „e sub conducerea divinității“, nu se va naște 
pentru totdeauna. „Va veni o zi. care o va abate din dru- 
mul de-acum. Toate vin la vremea hotărită ; trebuie să 
se nască, șă crească, să piară“ (Scrisori..., 77). Va fi ea 
mistuită de foc ? (Ad Marciam, 26). Sau de apă : „O sin- 
gură dată cînd lumea va slăbi puţin grija pe care o are 
pentru menţinerea echilibrului, apele vor da năvală de 
pretutindeni, de la suprafață, din adîncuri, de pe înălțimi, 
de pe poalele acestora“ (Naturales Quaestiones, III, 5). 

Oricum, va fi sfîrșitul, cu el se va naște o altă lume: 
„pămîntul va absorbi din nou apele, va constrînge ma- 
rea să se oprească și să spumege între țărmurile sale... 
Vieţuitoarele vor fi zămislite din nou și se va dărui pă- 
mâîntului un om care nu va cunoaște crima, născut sub 
auspiciile cele mai bune“. Nici „candoarea acestuia nu 
va fi însă de lungă durată“, ceea ce vrea să însemne 
că din nou stihiile se vor dezlănţui justiţiar și purifica- 
tor (Ibidem, III, 7, 8). Motivul continuei renaşteri, al 
palingenezei (pallinghenesia) din filosofia stoică greacă, 
iar, cu modificări, și în teologia creștină, în curs de for- 
mare, capătă prin Seneca o expresie și o întrebuințare, 
așa-zicînd, clasice : „Observă ciclul fenomenelor naturii, 
scria el lui Luciliu : vei vedea că în lumea asta nimic nu 
dispare, ci apune și apare succesiv“ (Scrisori..., 36). 

Cu semnificație și în orizont fizic, unde era chemat 
să justifice „sistemul rațional al lumii în succesiunea mo- 
mentelor ei singulare“, providenţialismul stoic își dădea 

însă deplina măsură. în cîmpul moralei sau, mai degrabă, 
al antropologiei (Leon Robin, La pensée grecque, p. 422). 

În bună tradiție stoică, pe această cale Seneca și 
avea 'să treacă de la cosmodicee la antropodicee: unii 
au „credinţa nebunească“, zicea el, că universul „din care 
facem parte şi noi“ este „fără rațiune“, „minat de în- 
tîmpinarea oarbă sau de o natură care nu știe ce face“. 
Cît este însă de important „să cunoşti..., să ştii a stator- 
nici hotarele lucrurilor și cît de mare e puterea. divini- 
tății“. 

S-ar putea aduce obiecția că, prea orgolioşi, ţinem să 
ne depăşim „condiția“ cu orice preț. Însă; fie și pentru 
a ne arăta „cît de înguste sînt toate (cele omeneşti) în 
comparație cu divinitatea“, și cunoaşterea tot s-ar jus- 
tifica. Totuşi, ea ne risipește „îndoielile“: și ne ridică 
„deasupra negurii prin care orbecăim și, smulgîndu-ne 
din întuneric, ne duce la locul de unde izvorăște lumina“ 
(Nat.. quaest. I, praef. 15, 17, 12). Ne descoperă legea 
lumii și, prin aceasta, calea pe care noi înșine putem 
merge, fără a ne pune în contra întregului, dar și fără a 
ne pierde pe noi. 

Parţe a lumii, ne supunem ci și, totuși, nu ne pierdem 
doar dacă evităm două mari capcane care ne pîndesc : -a 
falsificării prin .trecere (imaginară) într-o condiție im- 
proprie şi a diminuării (altă falsificare) prin. hipertro- 
fierea „nimicniciei“ noastre. 

Drept este că, tot ceea ce se întîmplă în acest uni- 
vers, .tot „ceea ce apare la fel de firesc... ca trandafirul 
în zi de primăvară, “sau ca roadele vara“, tot ceea ce 
este adus în ființă și petrecut apoi din ființă, „căci abia 
s-a arătat ceva și repede dispare, și altul vine iar și ia- 
răși se duce“, totul, așadar, „a fost pregătit din veșnicie“, 
„O -strînsă înlănţuire a cauzelor“, urzind „țesătura“ exis- 
tenței lumii, ca și pe cea a noastră (Marcus Aurelius, 
Către sine, IV, 44, 43; X, 5). 

Ordine universală, providenţa a făcut această lume, 
parcă, prestabilindu-și armonia. Așa cum, urmîndu-se 
firea, s-au ivit, tot așa formele lumii sînt sortite să piară 
și, asemenea lor, și noi, oameni, cu cele ale noastre, 
bune: sau rele: cu „boala“ „ cu „moartea“, cu „defăima- 
rea“, cu „uneltirile, pe scurt, cu toate cîte întristează sau 
înveselesc pe naivi“ (Ibidem, IV, 44). De aceea, îndeamnă 
filosoful, să. ne amintim mereu cuvintele lui Heraclit, 

cum Că „moartea pămîntului înseamnă nașterea apei, 
moartea apei înseamnă ivirea aerului, (moartea) aerului 
înseamnă foc și invers“ ; să ni le reamintim pentru ma- 
rea uitare : încotro ne poartă drumul (Ibidem, IV, 46). 

Mai tîrziu, sau mai curînd, ajungem tot acolo unde 
ne este dat să ajungem. Să ne bucurăm cînd moartea 
întîrzie și să ne întristăm cînd o simţim în preajmă? 
Ne îndreptăm fiecare spre moarte, căci sîntem sortiţi 
ei asemenea tuturor formelor lumii: moartea pămîntu- 
lui — nașterea apei, moartea apei — naşterea aerului... 
Alcătuiţi dintr-o „formă“ şi o „materie“, pentru că sîn- 
tem făcuţi prin compunere, sîntem sortiţi des-compune- 
rii. Moartea, în consecinţă, va fi doar pieirea acestei com- 
puneri, nu însă și a elementelor componente: „Căci, 
oricare parte a mea va fi din nou rînduită, prin trans- 
formare, în altă parte a lumii, şi apoi și aceasta se va 
transforma în alta și, în felul acesta, în veșnicie“ (Ibi- 
dem, V, 13). 

Să uităm, prin urmare, unde duce drumul și să trăim 
clipele ce ne-au fost date „potrivit cu natura“ și ca măs- 
lina care, „binecuvintînd pămîntul care a hrănit-o, și 
arborele“, cade cînd s-a copt, şi noi să fim recunoscători 
lumii (Ibidem, IV, 48). 

Dacă! nici moartea nu este un rău, nimic rău nu este 
prin natură. 

„Răul din tine nu poate veni de la altul, cum nu 
poate veni nici din schimbările ori prefacerile corpului 
tău“ și, încă mai puţin, de la zeii care „există și... ur- 
măresc îndeaproape faptele omenești“. Cum ar fi pu- 
tut ci să aleagă dintr-un început binele de rău, încît, la 
întîmplare, oamenii să se fi împărtășit şi din unul și 
din altul, mai mult din unul decît din altul? Zeii n-ar 
fi putut să făptuiască o greşeală atit de mare, fie „din 
neputinţă, fic din nepricepere, încît binele și răul să 
se abată asupra oamenilor buni şi asupra oamenilor răi, 
și moartea și viaţa, faima sau nimicnicia, durerea şi plă- 
cerea, bogăţia și sărăcia, toate acestea întîmpină și pe 
cei buni și pe cei răi, fiindcă ele nu sînt în sine nici 
frumoase, nici rușinoase și, deci, nici bune, nici rele“ 
Ibidem, IV, 39; II, 11). 

Răul nu ne este dat prin ontologia noastră și nu sîn- 
tem ființe căzute și stingherite de o condiție precară. 
Binele şi răul sînt operă umană: unul ca atașament la 
lume, iar celălalt ca refuz. Binele „este adeziunea to- 

tală şi acceptarea, cu mulţumire, a tuturor evenimente- 
lor, a tot ceea ce a fost urzit de destin, pentru noi toţi 
și pentru fiecare în parte (Ibidem, III, 16). 

Totul în lume se întîmplă după cum s-a prestabilit; 
nici ò abatere nu este posibilă, sau, din perspectiva noas- 
tră, nici una n-ar fi posibilă fără urmări grave, ruină- 
toare. Cum lumea însăși se supune rațiunii, adică ordi- 
nii necesare, de ce şi în ce fel am face-o noi? Și cit am 
profita din nesocotirea ei ? Ne-am adăuga ceva ontolo- 
giei noastre dacă am ignora-o pe cea a lumii ? Dar „pen- 
tru om, ca ființă raţională, finalitatea este să se supună 
rațiunii și legilor celor mai respectate cetăţi, celui mai 
respectat imperiu“, cetatea sau imperiul lumii ca lume 
(Ibidem, II, 16). 

Libertatea nu este totuna sau nu este mai mare cînd: 
s-ar nesocoti obstacolul. 

Fiinţe raţionale, rațiune noi înșine, prin participarea 
la raţiunea universală, avem șansa, aproape că sîntem 
„condamnați“ la ea, de a fi în măsură să schimbăm „orice 
obstacol al acţiunii într-un principiu folositor, astfel în- 
cît ceea ce fusese obstacol pentru acţiune devine 'mijloc 
de sprijin al acelei acţiuni, iar ceea ce fusese o piedică 
în calea omului devine un nou punct de plecare pen- 
tru continuarea drumului său“ (Ibidem, V, 20). Avem 
prilejul ontologic de a face din ceea ce ni se împotriveste 
faptă omenească, de a ne afirma prin confruntare, de 
a ne elibera spunînd lucrurile lumii, adică, trecîndu-le 
în condiție de mijloc. Libertatea, deci, este o reconstruc- 
ție a lumii pentru noi, a noastră în faţa lumii. 

Ca Epicur, Marcus Aurelius are, parcă, obsesia li- 
bertăţii ; filosoful-sclav și filosoful-împărat, așadar, cen- 
trează doctrina stoică în acelaşi. concept. 

Faptul poate că ţine, mai întîi, de poziţia fiecăruia, 
unul, Epictet, este — zicînd după Hegel — slugă. iar 
celălalt, Marcus Aurelius — stăpîn. însă, și stăpînul și 
sclavul sînt, totodată. libertate și servitute. 

Putere asupra „fiinţei independente“ (ce e în genere 
de „natura lucrului“), stăpiînul se raportează însă „mij- 
locit la lucru, prin slugă“. De aici și „recunoaşterea sa 
— de către o altă conștiință“, care „ne poate deveni stă- 
pînă“. În acest „moment al recunoașterii“ se întimplă 
marile căderi, căci „ceea ce face sluga este propriu-zis 

acţiunea stăpînului“. Numai acestuia „îi aparţine ființa 
— pentru sine esenţa“ ; „sluga nu este o acţiune pură, 
ci una ncesenţială“. Dar, întrucît se raportează mijlocit 
la lume, stăpinul „face faţă de sine ceea ce face față de 
celălalt“ şi - „sluga face faţă de stăpîn. ceca ce, face şi 
față de sine“. În urmare, „conștiința ncesenţială consti- 
tuie pentru stăpîn adevărul, certitudinii lui însuşi“. În 
acest fcl, însă, nu se mai poate vorbi de o „conștiință 
independentă“, ci de o „conştiinţă dependentă“. 

Se ajunge în situaţia stranie că „adevărul conștiinței 
independente este conștiința servilă“, dar cum, „pentru 
servitute, esenţa este stăpinul“, „conștiința independentă... 
este pentru ea adevărul, care pentru ea nu este totuși 
inerent“ (G.W.F. Hegel, Fenomenologia : spiritului, p. 
112—113). i i 

Stăpîn şi slugă, Marcus Aurelius, slugă şi stăpîn 
Epictet, în dublă condiţie, fiecare, prin celălalt, aveau 
să se întilncască în aceeaşi filosofie în care Hegel vedea 
manifestarea conştientă“ a libertăţii conştiinţei-de-sinc, 
adică în stoicism : „această libertate... s-a numit, după 
cum se ştie, stoicism“ (Ibidem, p. 116). 

Mai mult decît o doctrină, moment în fenomenologia 
conștiinței şi, în genere, a umanului, deci, stoicismul, 
dacă Hegel are dreptate, își mai justifică opţiunea pen- 
tru libertate prin trecerea acesteia în termen care ni se 
aplică definitoriu. Cu Epictet și Marcus Aurelius, cel 
puțin. faptul pare de tot evident. 

Marcus Aurelius știe că 'sîntem libertate sau nimic 
altceva. ; accentele puse ni-l fac contemporan. Trimiţînd 
la Sartre, prin acesta deslușim parcă, în meditaţiile ro- 
manului, zvonul unor propoziţii spuse prea adesea pen- 
tru a nu fi căzut într-o banalitate anume: „Omul este 
condamnat la libertate“, „omul nu este decît proiectul 
său“, „destinul omului este în omul însuși“, omul „se 
alege“. O linie dreaptă unește pe antic și pe modern, 
căci, printr-o ușoară parafrază la La Bruyere, dacă la om, 
ca la adevăr, „nu ajungi decît pe un drum, dar te de- 
părtezi pe o mic“, Marcus Aurelius venea către moderni, 
în genere, pentru că se angajase pe drumul, pe singurul 
drum care putea să ducă la ființa noastră, cel al afir- 
mării ci. Aici nu era de ales între mai multe căi. Că- 
tre om duce una singură, dar tot atit de cuprinzătoare 
cît istoria trăită, adică realizată. De altfel, intre istoria 

umanismului (ca explicaţie și program de reconstrucţie), 
istorie proiectată, şi istoria reală (înfăptuită) există ceea 
ce s-ar putea numi o „interparticipare“. 

Dacă lucrăm cu o schemă confecţionată abstract, stoi- 
<ismul poate să ne pară ca o doctrină, cum s-a zis une- 
ori, „anexistenţială“. Analiza „pe cazuri“, ca şi de ansam- 
blu, ne pune însă în fața unui stoicism în neconcor- 
danţă' cu pre-judecata. 

Marcus Aurelius, bunăoară, pentru că identifică în 
libertate. șansa noastră, cît mai ilustrează un stoicism ca 
filosofie a retragerii şi a indiferenței, a apatiei și a fa- 
talismului strivitor ? Și cît în „jurnalul“ său filosoful 
stoic apare cam asemenea lui Schopenhauer, „filosoful 
amar“, pentru a zice după Călinescu ? 

„Este împotriva naturii posomorirea peste măsură a 
feţei“, prevenea împăratul. Cine alege să deplore vre- 
melnicia tuturor celor ce sînt și, deci, și a lui, a noastră, 
uită că nimic nu poate „să devină“ și să fie „fără trans- 
formare“, 

Nici grădină de delicii, nici, din contră, vale a .plîn- 
gerii, viața fiecăruia, viața noastră omenească este ca 
o luptă: „Arta de a trăi este mai asemănătoare cu meș- 
“teșugul. luptelor decit cu arta dansului, prin faptul că se 
impune să înfrunţi cu dirzenie şi bine pregătit tot ceea 
ce ţi se ivește în cale, chiar și evenimentele neprevăzute“. 

Nimeni nu “este predestinat răului și nefericirii, fiindcă 
norocul noi ni-l facem : „este un om fericit cel care-și 
asigură o parte bună; și parte bună înseamnă dispoziţie 
bună, :hotărîre bună, faptă bună“ (Ibidem, VII, 24, 18, 
61; V, 36). ; 

‘Nu toți sîntem la fel, deşi la umanitate participăm în 
egală măsură. Dar, împărat fiind, își spune Marcus Au- 
relius și spune tuturor celor asemenea, „păstrează-te sim- 
plu, bun, întreg și curat, demn, natural, prieten al drep- 
tăţii, pios, binevoitor, duios și ferm în îndeplinirea ce- 
lor ce se cuvine să faci“ (Ibidem, VI, 30). 

Să nedreptățești pe altul, pe semenul tău — și îm- 
păratul își lua supușii ca semeni — înseamnă să săvir- 
ești o gravă nesocotire a propriei umanităţi: Căci acela 
care atentează la demnitatea altuia abdică de la a sa. 

„Cît de crud este să nu dai libertate oamenilor să nă- 
zuiască spre ceea ce li se pare potrivit și folositor“ ! Și 
cît de nechibzuit este să acţionezi în contra dreptăţii, 
cînd un imperativ al vieţii omenești este să nu săvir- 

şeşti nimic altfel decît ar face spiritul dreptății, justitia 
însăşi“ ! (Ibidem, VIII, 27 ; XII, 24). 

Providenţialismul, de necontestat, nu compromite însă 
ideea atît de scumpă lui Marcus Aurelius și. în genere, 
stoicilor romani, a explicaţiei autonomiste a omului, deci 
a omului prin el însuși. Sau, în alte cuvinte, a omului 
pentru om, numai scop și niciodată mijloc. 

Apropierea tot mai mult, similireligioasă (similicreş- 
tină), a providenţei în concept stoic tradițional, imperso- 
nală de un sens personalist nu ia mult sau, oricum, nu 
ia nimic esenţial dintr-o viziune asupra ființei noastre 
predominant filosofică. De altfel, filosofia este, așa-zi- 
cînd, singurul „zeu“ cătuia Marcus Aurelius i se închină 
cu adevărat: „Viaţa e o luptă, popasul unui călător în 
tară străină. Cine e în stare să-ți călăuzească mersul de-a 
lungul acestui drum? Cine, decît filosofia ?“ (Ibidem, 
II. 17). 

La o întrebare ca aceasta, extraordinară în gravitatea 
și în responsabilitatea ei, ce filosofie se încumeta, cu- 
vîntul nu e riscant, să nu răspundă? Sau car€ nu în- 
cercase s-o facă, de vreme ce acesta îi era rostul, să că- 
lăuzească, adică, mersul de-a lungul drumului în lume ? 

Chiar și o filosofie, parcă, negativă, așa cum va fi 
fost scepticismul, se va fi angajat, nu e prea mult spus, 
să răspundă la marea întrebare. Și aceasta în contra 
aparențelor, după care scepticismul grec „a fost... cel mai 
înfricoşător adversar al filosofiei, și ca un adevărat in- 
vincibil“, ca „artă de a dizolva tot ce este determinat 
şi de a-i arăta nimicnicia“ (G. W. F. Hegel, Prelegeri de 
istorie a filosofiei, vol. II, p. 96). 

De bună seamă că, în sine, scepticismul „este o inca- 
pacitate de a sesiza adevărul“, poziţie negativă cum este 
și cum „rămîne în cuprinsul conștiinței de sine indivi- 
duale“. De aici și impresia de invincibilitate ; dar o in- 
vincibilitate... „subiectivă“, „în raport cu individul“ nu- 
mai. 4 

Cu totul altceva este însă „scepticismul care gîndeşte“, 
deci, „care constă în a arăta că orice este determinat și 
finit este nesigur, ceva ce se clatină“ (Ibidem, p. 96, 97). 

Dacă așa stau lucrurile, scepticismul grec este unul 
care gîndeşte. Faptul nu schimbă nimic din modul ‘său, 
de a fi, ci numai din acela de a-l privi. Căci într-o: ra- 


106 


portare abstractă la el, își pierde sensurile autentice și, 
depersonalizat, cade într-o condiţie care: este a negati- 
vismului antifilosofic. Or, scepticismul nu este o antifi- 
losofie, ci doar o critică a conştiinţei filosofice. Adevărat 
că din perspectiva „determinatului“ şi, de aceea, su- 
biectivistă. 

Scepticismul, prin urmare, se situează în poziția con- 
științei individuale, cînd critica raţiunii filosofice nu este 
posibilă (ca adevăr) decit din punctul de vedere al con- 
ştiinţei generice. Totuși, în măsura în care scepticii greci, 
de la Pyrrhon (? 360—270 î.e.n.) la Aenesidemos (sec. 
I. î.e.n.) și . Agrippa (sec. I. e.n.), pentru a-i numi pe cei 
mai proeminenți, se vor fi angajat cu metodă într-o cri- 
tică a conștiinței, chiar dacă a conștiinței individuale, 
îndoiala căpăta o anume universalitate. Prin critică, 
așadar, ei vor fi depășit raportarea abstractă la conștiința 
individuală, pentru a se aplica subiectivităţii ca atare. 
Astfel încît critica sceptică trece din condiţia simplei 
îndoieli : „numai incertitudine, nu gînd opus față de ceva 
considerat ca valabil, nehotăriîre, șovăire“, în cea a ana- 
liticii subiectivității (Ibidem, p. 105). Argumentele, cu 
deosebire cele zece ale lui Aenesidemos, menite să jus- 
tifice abţinerea de la deljberare (sau suspendarea, apohé, 
a judecății) sînt, în acest sens, de tot demonstrative, 
prin incontestabila lor deschidere către un concept al 
conștiinței generice. Dar, fireşte, din orizontul sau în 
forma criticii conștiinței individuale. Radicală însă, în 
spiritul ei, aceasta trecea dincolo de forma sa abstractă. 

Aplicat înregistrării deosebirilor dintre animale ca 
„martori“ ai lumii, primul argument sau motiv (tr6pos) 
de îndoială este doar pregătitor. Abia cu cel de al doilea, 
privitor la „deosebirile care există între oamcni“, se 
intră propriu-zis într-o analitică a conștiinței. Alcătuiţi, 
cum „se afirma“, din trup și suflet, noi ne-am distinge 
„unii de alții în ambele aceste privinţe : în privinţa corpu- 
lui, prin forma și prin alcătuirea lui“, iar în privinţa su- 
fletălui, tot asemenea, el fiind „un fel de amprentă a 
corpului, după cum demonstrează și știința fiziognomică“. 

Deosebindu-se prin formă şi prin alcătuire, deci prin 
„predominanţa umorilor“, de unele lucruri „se bucură 
indienii și de altele grecii sau sciţii ; unii oameni digeră 
mai uşor, chiar şi otrăvuri („se spune că există în Atica 
o bătrină în stare să bea treizeci de drahme greutate de 
cucută fără nici un pericol pentru viața ei“), alții mai 

greu, unii nu sînt vătămaţi de mușcăturile animalelor. şă. 
insectelor veninoase („pe Athenagoras din Argos puteau 
să-l înțepe scorpionii... și de asemenea păianjenii otră-. 
vitori...%). »Demophon, care servea pe Alexandru (Ma- 
cedon) la masă, cînd se afla în soare sau în baie tremura 
de frig, dar la umbră. se încălzea“ (Sextus Empiricus, 
Schițe pyrrhoniene, I, 79—85). 

Cel de al treilea mod, apoi, „este un rezultat al deo- 
sebirilor dintre senzații“, ochiul -percepînd. ceea ce nu: 
percepe. urechea, nici urechea ceea ce se simte tactil sau 
gustativ.. Fiecare simț reproduce, în felul său, același. 
lucru, un măr, de pildă, şi toate la un loc îl percep în- 
tr-o unitate firească, în unitatea tuturor calităților lui, 
sau mai prudent, în unitatea celor pe care le presupunem 
noi. Căci „nu este evident dacă are realmente numai 
aceste calități“ (neted, aromat, dulce, galben) sau „are: 
o calitate unică, dar ea şe diversifică din cauza alcă- 
tuirii diferite a organelor de simţ sau poate că are mai 
multe calităţi decît cele ce ne sînt date de simţuri, în- 
trucît unele din aceste calități nu ne cad sub simţuri“. 

Dacă este unică, diversificînd-o noi și încă numai în 
cinci speţe, cîte simțuri avem, am greşi de două ori: 
o dată că am diversifica-o și apoi că am fact-o numai de 
atîtea ori, de ce nu și mai multe? Numai pentru că 
avem atîtea simțuri ? 

Dacă, dimpotrivă, sînt mai multe calităţi, ce ne dă 
dreptul să spunem că doar acestea au existenţă reală ? 
În logica firii ar trebui „să existe şi alte calităţi, care 
ar fi percepute de alte organe ale simţurilor, de care 
noi nu ne bucurăm“. Așadar, și de data aceasta am fi 
opriți să deliberăm. Altfel, ce ne dă nouă garanția că 
acest măr, pe care îl percepem acum, este chiar mărul 
real ? (Ibidem, I, 91—99). 

Tot așa ne oprește și cel de al patrulea mod, „referi- 
tor la împrejurările, la dispozițiile și la stările noastre 
afective“. Dormim sau nu, sîntem la vîrsta tinereţii sau 
bătrîni, urîm sau iubim, ne bucurăm sau suferim; ne 
este sete sau nu, toate acestea și multe altele asemenea 
nu pot să nu aibă o legătură anume cu percepţia cutărui 
ori cutărui lucru. . Dovadă : „aceeaşi apă. turnată pe păr- 
tile inflamate ale corpului cuiva pare fierbinte, pe cînd 
nouă ne pare. călduţă“. Sau, „aceeași miere mie îmi pare 
dulce, dar pentru cei bolnavi de gălbinare ea pare ama- 
ră“ (Ibidem, I, 100—102). 

Al cincilea mod „este cel care provine din poziţiile, 
distanţele şi locurile“ lucrurilor și alor noastre, alor ce- 
or care le percepem. Bunăoară, „aceeași corabie pare de 
departe ca fiind mică şi staţionind, pe cîtă vreme de 
aproape ni se înfățișează mare și în mișcare“ ; „aceeași 
“vislă în apă pare frântă, i iar în afară de apă ca dreaptă“ ; „su- 
netul pare altul într-un fluier, altul în flaut și altul în aer 
pur și simplu“. În urmare, „cine îşi propune'să dea prefe- 
rinţă unora dintre aceste reprezentări va încerca impo- 
sibilul. Căci, dacă emite o judecată în mod absolut și 
“fără demonstraţie; nu va fi crezut“ (Ibidem, I, 118—122). 

Să trecem acum la cel de al șaselea mod, care „se în- 
temeiază pe amestecuri“, ceea ce 'se cuvine luat în sea- 
mă deoarece „nici un lucru real ħu ne impresionează 
simţurile în sine, ci întotdeauna în unire cu alt lucru“. 
Dar „amestecul“ schimbă reprezentarea : „același sunet 
într-un fel pare cînd se combină cu aerul rar și altfel 
<înd se combină cu aerul dens“, „parfumurile... la soare 
par mai pătrunzătoare decît în aerul rece“. Cînd mai 
socotim și „amestecul interior“, lucrurile se complică 
încă mai mult, căci „urechile au canale înguste și cu în- 
torsături ce sînt tulburate de exalaţii vaporoase“ ; „există 
materii care se află în nări și în organele gustului, prin 
mijlocirea cărora percepem gusturile și mirosurile și nu 
le percepem nicidecum în mod curat“. Nici rațiunea nu 
poate să aibă reprezentări pe potriva lucrurilor, „din 
moment ce călăuzele ei, care sînt simţurile, sînt supuse 
erorii“. Și apoi, poate că, peste ceea ce și cum percep 
iaputală, mai vine și'ea cu „propriul ei amestec“. „Ve- 
dem deci că neavînd posibilitatea 'să afirmăm ceva cu 
privire la natura reală a obiectelor exterioare, sîntem de- 
terminați să ne suspendăm judecata“ (Ibidem, I, 124-129). 

Tot asemenea și al șaptelea mod, „întemeiat pe can- 
titatea și constituția obiectelor supuse cunoașterii noas- 
tre, -înțelegînd prin constituţie felurile de compoziţie“ 
sau, mai exact, „natura reală a obiectelor“. Care să fie 
natura reală a acestora și cum vor fi fiind, dacă, „pilitu- 
tile argintului“, de pildă, „luate izolat par negre, dar 
cînd sînt reunite pentru a constitui întregul .dau senza- 
“ia de alb ?%. Sau care să fie natura substanțelor care 
întră în alcătuirea unui medicament dacă. într-o anume 
proporţie sînt benefice; iar 'în alta vătămătoare ? i 

Oricum am proceda, nici de data aceasta „nu putem 
face o afirmaţie absolută despre natura reală a lucruri- 
lor exterioare“(Ibidem, I, 129—135). 

Încă mai deconcertant este al optulea mod de` abti- 
nere, întemeindu-se „pe ideea relaţiei dintre lucruri“. 

Este un fapt de simplă observaţie că toate lucrurile 
sînt în relaţie unele cu altele sau, mai înainte, logic vor- 
bind, că sînt „relaţii“ chiar. Sînt relaţii întrucît rezultă 
dintr-un amestec sau, „după filosofii dogmatici“, fac 
parte dintr-o specie, specia dintr-un gen care în mod evi- 
dent „sînt relaţii“. Lucrurile apoi intră într-o sumede- 
nie de legături unele cu altele. .Dar fiind relaţii și fiind 
într-un sistem de relaţii, cum sînt lucrurile? Nu știm, 
deci „trebuie să ne abținem“ de a le judeca natura /Ibi- 
dem, I, 135—140). 

Nici al nouălea mod nu este mai încurajator, pentru 
că raritatea sau frecvența mai degrabă deconcertează 'de- 
cît ne procură certitudini. Făcînd parte din mediul nostru 

natural obișnuit, soarele nu ne miră, deşi este „mult mai 

surprinzător decit o cometă“. Aceasta din urmă, fiindcă 
apare cînd și cînd, ne impresionează disproporționat cu 
importanţa ei în viața lumii și a noastră. La fel și cu- 
tremurul, la fel și lucrurile pe care noi'nu le-am văzut 
încă, deși ele există în alte locuri. De pildă, „cit îl uim ceste 
marea pe omul care o vede pentru primá dată !“ Sau, 
făcînd un „experiment“ imaginar: dacă apa ar fi rară 
și aurul „risipit pe pămînt cu tot atita abundență ca și 
pietrele“, nu s-ar schimba scara valorilor ? Și de această 
dată trebuie „să ne abţinem de a formula o judecată în 
privința lucrurilor“ (Ibidem, I, 141—145). 

În finc, modul al zecelea ia în seamă „regulile de 
viaţă, obiceiurile, legile, „credinţele legendare“ şi „pre- 
supunerile dogmatice“. 

Noi, oamenii, ne folosim de lucruri ca oameni, deci în 
conformitate cu natura noastră, după legile ei și în ve- 
derea folosului nostru. Reguli de conduită, legi, obiceiuri, 
credinţe, presupuneri, toate acestea ne individualizează 
faţă de lucruri, dar şi ca oameni, pe unii în raport cu 
alţii : legea, „o convenţie scrisă între cetăţenii unui stat“, 
are valabilitate numai în limitele acestuia ; credințele și 
obiceiurile religioase ale grecilor sînt deosebite de cele 
ale ctiopienilor sau perșilor, inzilor sau sciţilor. „La ło- 
cuitorii din Taurida scitică. străinii erau sacrificați zeiţei 
Artemis, dar la noi, la greci, este interzis de a omori un 

om într-o incintă sacră“. Oameni din locuri diferite, ade- 
sea chiar de același neam dar trăitori în alte vremuri se 
îmbracă altfel, mănîncă altfel, își reglementează altfel 
relaţiile familiale și cetățenești. „Perșii socotesc că este 
cuviincios să se facă uz de haine pestrit colorate și 
ajungînd pînă la picioare, pe cîtă vreme noi, grecii, so- 
cotim acest lucru necuviincios“. Sau, în privința legilor, 
„la romani, acela care a renunțat la averea părintească 
nu plăteşte datoriile părintelui, la rodieni însă plătește 
în orice caz“. 

Acelaşi neana, chiar, are legi, credinţe, obiceiuri, „pre- 
supuneri dogmatice“ diferite în funcţie de timp sau de 
punct de vedere : poetic, filosofic, și încă filosofic epicu- 
rian, filosofic stoic, filosofic cirenaic ctc. Astfel, „într-o 
povestire «afirmăm» că Zeus este reprezentat în unele 
mituri ca tatăl oamenilor şi al zeilor, iar în altă parte 
(Iliada, XIV, 201) se spune că: «Okeanos este obirșia 
zeilor ; Tethys, născătoarea lor»“. Poeţii prezintă pe zei 
ca „săvirşind adultere“, dar „legea la noi interzice aceste 
fapte“. „Se obișnuiește, la noi, a se cere de la zei bunuri, 
în vreme ce Epicur spune că divinitatea nu ia aminte la 
noi“. „Unii filosofi declară că există un singur element, 
alţii că elementele sînt infinite la număr“, unii mai spun 
că „sufletul este muritor, alţii afirmă nemurirea lui, 
unii cred că lucrurile. de pe pămînt sînt cîrmuite de 
pronia zeiască, alții că întimplările se desfăşoară fără 
nici o providenţă“ (Ibidem, I, 145—163). 

De partea cui să stea adevărul, dacă nu, ce este, ce 
poate fi adevărul ? Sau ce șanse de credibilitate are, cînd 
îl admitem, dacă este în funcţie de atiţia factori, contra- 
dictorii chiar în limitele aceleiaşi conștiințe, încît numai 
dacă am forța logica și bunul simț l-am putea admite ? 

Filosofii dogmatici însă (adică, din punct de vedere 
sceptic, aristotelicienii, stoicii și epicurienii, cu precădere), 
lucrînd cu o prezumție necontrolată, vor fi lăsat de o 
parte cercetarea garanţiilor lui și ale cunoștinței, în 
genere. Angajaţi prea necritit, deci imprudent, în expli- 
caţie ei vor fi ignorat că aceasta însăşi trebuia explicată. 

De aici și starea contradictorie a filosofiei dogmatice : 
absolutizind, ca relativează, vrînd să dea certitudine, la 
orice speranţă, dorindu-se o intemeiere, nu .reușea să fie 
decit demolatoare. În consecinţă, în loc să călăuzească, 
descuraja orice iniţiativă. 

Prea severă (nedreaptă chiar) atita cît se raportează 
la o filosofie sau alta, critica sceptică este perfect înte- 
meiată în execuţia pe care o face dogmatismul în prin- 
cipiul său. Dar, totodată, scepticismul însuși, ca în altă 
vinătoare a lui Acteon, intră sub incidenţa propriei critici. 

În măsura în care se exercită critic, scepticii greci; 
aduc în cîmpul analiticii.. filosofice conștiința într-o con- 
diție formală. De aceea, în limitele criticii, ei ţin încă de 
acea propedeutică necesară oricărei construcții filosofice. 
Întrucît însă, de la o procedare dogmatică : atașarea ne- 
critică (sau prea puţin critică) la o opinie ei trec la alta, 
descurajarea oricărei opţiuni şi, în consecinţă, a oricărei 
construcţii, ei înlocuiesc un dogmatism cu altul, poate 
mai ruinător. . 

Ceea ce ar corespunde filosofiei practice (morale) o 
probează îndeajuns, cu atît mai mult cu cît scopul scepti- 
cismului era direcționarea vieţii. „Scopul scepticismului 
constă în netulburarea raportată la opinii, în simţirea 
echilibrată, atunci cînd este vorba de lucruri pe care 
sîntem siliţi să le îndurăm“. 

Direcţionat de viaţă, scepticismul n-ar îndemna la re- 
fuzul lumii, pentru că, dincolo de: noi și de părerile 
noastre, lumea este așa cum este. Scepticul, prin urmare 
se supune ca oricare „imperiului necesităţii“ : „tremură 
de frig sau suferă de sete şi îndură și alte neplăceri de: 
felul acesta“. 

Dar suferinţa lor” este mai mică decit a „oamenilor de 
rînd“, care „sint stăpîniţi de două nenorociri, şi anume 
de ceea ce pătimesc și, nu într-o mai mică măsură, de 
faptul că ei cred aceste nenorociri prin natura lor“ (Ibi- 
dem, I, 25; 29—30). Neatașaţi unor opinii, ci nu numai 
că ar elimina un rău din cele două, ci ar diminua și pe 
celălalt, prin relativizare. Bunăoară, ferindu-se să soco- 
tească ceea ce este vătămător într-un moment dat ca po- 
trivnic prin natură, îl va crede pasager şi, tot asemenea. 
evitînd să creadă în puterea binefăcătoare a unui lucru 
sau a unei împrejurări nu va suferi odată cu încetarea 
sau schimbarea acţiunii acestora. Căci, la rigoare, nu se 
poate hotărî între ceea ce este numai bun sau numai rău. 

„Dogmaticii“, aproape fără excepție, admit că „binele 
este util“ şi, deci, „demn de ales“. Cind însă încearcă să 
spună ce anume este, „ei se cufundă într-o polemică 
fără ieșire, unii afirmind că binele este virtutea, alţii că 
e plăcerea, alții lipsa de durere, iar alţii, alte lucruri“. 

Tot la fel și în definirea răului, dogmaticii substituie esen- 
tci lui „unele dintre atributele sale posibile“ (Ibidem, III, 
175—176). 

Neiînţelegîndu-se în privința naturii binelui și răului, 
dogmaticii par a se acorda în admiterea lor ca existînd 
în sine. Numai că ei se unesc tocmai în ceea ce este cu 
mult mai greu decit orice de dovedit. Diversitatea repre- 
zențărilor arată îndeajuns că nu poate să fie ceva bun 
de la natură sau, oricum, nu știm noi, pentru că, de-ar 
exista, oamenii s-ar raporta similar la unul şi același. 
Însă »„unii consideră că binele constă în buna stare a 
corpului, alţii în plăcerile culcușului, alţii în a mînca 
lacom, alții în băutul vinului, alţii în jocul cu zarurile, 
alţii în setea de avuții“. Filosofii, la rindul lor, nu se 
deosebesc prea mult de „profani“, unii găsind că „plă- 
cerea este un bine“, alţii însă că „ar fi de-a dreptul un 
rău“. Alţii, peripateticii, spun că sînt -„trei feluri de 
bunuri“ : ale sufletului, virtuțile, ale corpului, „sănătatea 
şi altele asemănătoare“ și, în fine, bunuri exterioare, „ca 
prietenii, bogăţia...“. Stoicii însă, deși admit și ei tot trei 
specii, se separă de aristotelicieni în identificarea lor 
(Ibidem, III, 179—182). 

Aşa stînd lucrurile, ce mai este binele, ce este și 
răul, care sînt criteriile care despart binele de rău ? Ca 
și în perceperea lucrurilor, totul este relativ la stări şi 
circumstanțe, la obiceiuri şi la convingeri, la climă și la 
mediul geografic. 

Perseverînd în acceptarea binelui și a răului în sinele 
lor, dogmaticii se văd însă contraziși mai la tot pasul, 
ceea ce dovedește că nu se poate trăi fericit urmîndu-le 
doctrina. 

„Greu de știut ce este ea însăși 'ca stare pozitivă, dacă 
chiar este, fericirea, în consecinţă, nu se poate defini de- 
cît în mod negativ : ca ataraxia, eliminare a tulburărilor 
produse prin atașare la varii, opinii, şi ca âpatheia, im- 
posibilitatea dobindită prin stingerea dorințelor și a pa- 
siunilor. 

Îndreptăţită, critica sceptică a dogmatismului .moral. 
nu atinge mai puțin scepticismul însuși. Căci unui dog- 
matism filosofia sceptică îi opune sau îi substituie altul, 
altfel construit, cu alte mijloace, dar în cele din urmă 
asemenea celuilalt. Scepticismul, prin urmare, nu venea 
ca o alternativă, nici chiar, dacă se poate spune așa, ca 

un dogmatism ceva mai seducător. Ba, prin relativism 
şi prin subiectivism, poate și printr-un anume agnosti- 
cism moral, praxeologic, pierdea în faţa aristotelismului, 
a stoicismului, a epicureismului. Totuși, în raport cu 
acestea, scepticismul își crea un enorm avantaj din conști- 
inţa critică, aproape o critică a rațiunii morale, cel pu- 
țin în latura sa' propedeutică. Și nu numai morale, pen- 
tru că scepticismul grec era ca o conștiință critică a în- 
tregii filosofii, ca o alta bufniţă a Minervei. Era înche- 
ierea, dar nu în slăbiciune, ci în forță, pentru că, prin 
scepticism, gîndirea greacă se filtra într-un program des- 
chis. Astfel încît, ca Zarathustra nietzschean discipolilor 
săi, prin scepticism, „duhul“ elin, parcă, șoptește : „vouă 
vă zic, părăsiți-mă dacă vreţi să mă regăsiţi !“, 


3. O problemă de limbă 


Filosofia romană apare mai tirziu decit cea a altor 
popoare din același timp istoric. Grecii, bunăoară, aveau 
citeva secole de exercițiu şi un rafinament de speţă rară 
cînd romanii fac primele gesturi de reconstrucție a lumii 
după regulile iubirii-de-înţelepciune. Chiar dacă am îm- 
pinge cu mult înapoi, către Ennius, începuturile filosofiei 
romane, acestea ar fi cam la un secol și mai bine după 
ce grecii intraseră în nemurire cu Platon, cu Aristotel. 

Faptul în sine nu are nimic devalorizant, pentru că 
mai tîrziu nu este neapărat un blestem, după cum md 
mai înainte un privilegiu. Fiecare popor intră în ister 
în timpul său, își are timpul său și, deci, propria cica 
O cultură este majoră sau minoră nu după virstă, nici 
după dimensiuni. De aceea, înainte, în ordinea importan- 
tei, trebuie să treacă alt criteriu, „culitativ-structurale 
(Lucian Blaga, Trilogia culturii, p. 262). În urmare, poate 
fi majoră sau minoră după cum se construiește ca un 
„cosmoid“ sau, altfel spus, după șansele pe care singură 
şi le dă sau și le descoperă de a face concurenţă ontolo- 
gică lumii în sine. 

Intrînd mai tirziu în istorie și încă, în prelunsirea 
celei grecești, dacă nu, mai degrabă, în analogie cu ea 
(prin participare la ea), filosofia romană nu cra neapă- 
rat sortită precarităţii. Pentru că venea mai tirziu şi se 
va fi construit după modelul gîndirii greceşti nu însemna 
că, originar, cra fără posibilităţi de individualizare. 

Vecinătatea Greciei și transmisia culturală puteau fi, 
abstract. vorbind, piedici de netrecut în calea filosofiei 
romane. Grecia fascina şi descuraja, totodată. Era fructul 

rîvnit și de aceea, zicînd după Gauguin, părea mereu 
păcatul. 

Eșecul romanilor, ca şi al grecilor, căci o filosofie 
mimetică ar fi fost o înfrîngere și pentru unii și pentru 
alţii, eşecul, așadar, este făcut imposibil mai întîi de către 
filosofii eleni. Dacă tot ce lucraseră ar fi fost 'repetabil 
şi dacă în universul pe care îl vor fi reconstruit nu mai 
cra loc decit pentru „umbre“ sau „c6pii“, prima afirmare 
a filosofiei 'nu era și prima sa înfrîngere ? Căci un uni- 
vers neîncăpător sau cu structuri inerte, care nu erau 
decit reproductibile, cafe nu se modificau ele însele în 
actul perceperii și al instrumentării lor din alt orizont 
și în vederea altuia, un asemenea univers nu avea șansă 
valorică, deci ontologică, dar, firește, în ordinea unei 
ontologii a operei. Grecii însă vor fi configu: at un uni- 
vers al filosofiei deschis în stare să se sporească pe sine, 
asemenea logos-ului heraclitic al sufletului. Măreţia lui, 
de aceea, în această perspectivă, ține de capacitatea sa 
de esenţializare printr-o operaţiune de continuă detem- 
poralizare și despaţializare. Într-un cuvînt, de deeleni- 
zare. 

Şansa, așadar, nu-i ştătea în asumarea unei condiţii 
arhetipale sau nu a acesteia în absolut (similiplatonice) ; 
Grecia filosofică nu putea fi nicicind mai aproape de 
sine decît ieșindu-și din existența determinată. Afirmarea 
ei nu era mai autentică decit în continua ci negare, ca 
autonegare însă, prin deschidere, prin transfigurare, prin. 
sporirea de sine. Căci Grecia filosofică devine în mai 
mare măsură decît este. i . 

Aceasta,. paradoxal, tocmai prin depăşirea condiției 
istoric-temporale în cea sistematică. Grecia, altfel spus, 
trece cu atît mai mult în termenul devenirii, cu cît se 
statornicea.în acela al constituției conștiinței filosofice. 
De aici. şi refuzul structural al regimului filosofiei „de 
şcoală“. Giîndirea greacă nu putea fi urmată, ci numai 
dezvoltată. Unei (unor) conștiințe mimctice nu i se (nu 
li se) dezvăluia. Dacă romanii ar fi ales să preia și să 
adapteze, ei n-àr fi adus în spațiul lor decît o copie a 
gîndirii greceşti, ar fi eșuat citeva secole fără întreru- 
pere, mimînd doar, într-o naivă inconștienţă. 

Or, cu toate că după model grecesc, filosofia romană 
este altceva şi altfel. Romanii n-au făcut filosofie pentru 
că filosofie făcuseră şi grecii. Poate să pară ciudat, dar, 
cu toate că după model grecesc, ea nu este o simplă copie. 

În alt 'cronotop istoric, în „personanţă“ cu altă mentali- 
tate și în structurile altei limbi, filosofia romană nu avea 
cum să fie ea însăși, dar mimetică. 

Valoarea paradigmei greceşti în „decuparea“ și. „orga- 
nizarea“ universului filosofic roman nu poate fi contes- 
tată sau nu fără ca originalitatea acestuia din urmă să 
nu fie compromisă. Situaţie contradictorie s-ar părea, de 
îndată ce originalitatea e condiţionată de „determinismui& 
unui model. Numai că, în acest caz sau, "generalizînd, în 
relaţia dintre două culturi, „modelul“ nu funcționează 
cauzal. Filosofia romană, deci, nu are față cu gîndirca 
greacă dependența efectului. Ea își va fi urmat propriei 
cauze, care era istoria romană. 

Nici un popor nu poate să trăiască filosofic într-o fila- 
sofie împrumutată sau adaptată. Reconstrucţie a modu- 
lui de a fi și de a gîndi al fiecărui popor, filosofia (cul- 
tura, în genere) se constituie emergent. De aici nu rezultă 
incomunicabilitatea şi divergenţa de principiu a „„decu- 
pajelor“ filosofice. În mai mare măsură individuali- 
tatea le este condiţionată de comunicabilitate şi de uni- 
tate, mai exact de convergență, decit de îndrepta- 
rea centripetă. Geneza interioară ar cădea din sens, ca 
închidere și particularizare. În concept autentic, ca este 
acea "mișcare pe „verticală“, dinspre individualitatea ab- 
stractă către universalitatea concretă. De accea, mai cu- 
rînd decit în deosebire, filosofiile, aşa-zicîndu-le, naţio- 
nale sînt în identitate. 

Dincolo de: timpul istoric şi de geografie, dincclo și 
de determinațiile etnopsihice, structuri universale și mo- 
tive comune, aceeași logică a construcţiei le pun sub 
semnul identităţii, dar ale identităţii concrete. Cici, prinse 
formal într-un sistem, ele sînt ireductibile tocmai prin 
deschiderea către universal. Identitatea, deci, nu vinc din 
participarea la un model unic, ci din convergența lor. 
Eșecul explicaţiei difuzioniste, ca într-o pedagogie a erc- 
rii, este instructiv. Detaliind, chiar atunci cînd poate fi 
identificată exact, difuziunea culturală (influența) nu de- 
termină mutații esenţiale sau nu se exercită pină.nu este 
integrată în sistemul „receptorului“. De aceea, influenta 
nu se'âutentifică decît prin renunțare la condiţia sa. Ea 
nu se manifestă în ordinea unui determinism abstract, 
nu capătă realitate (sau nu dă realitate) absorbind „.ma- 
terie“ autohtonă, ci prin trecere în „sîngele“ culturii în 
al cărei organism intră. Așadar, șansa exercitării sale stă 


117 


în anularea regimului de existenţă proprie. Putînd să aibă 
rol. nu numai catalizator, ci și de construcție, oricum, 
transmisia culturală accentuează, nu și determină uni- 
versalitatea unei culturi, pentru că universalitatea este 
realitate emergentă şi nu imergentă. La universalitate se 
ajunge, iar nu se pornește de la ea. Universalitatea se 
construieşte din interior, fiind devenirea în concret (ca 
totalitate) a individualelor. Mai curînd decît o paradigmă, 
ea. este un proces, acela de universalizare a individului. 

Revenind, filosofia romană va fi receptat modelul 
grecesc, dar condiţia sa este cu totul alta decît cea a 
unei simple cópii. Interpretatio Romana, de altminteri, 
dă îndeajuns de bine seama de gestul roman recreator, 
de îndată ce nu va fi fost o mișcare de translație, ci de 
„tălmăcire“, adică de integrare a filosofiei grecești. Re- 
fuzind-o, presupunînd că refuzul era posibil, romanii tre- 
bujau să ia totul de la început. În urmare, ca într-o altă 
veşnică reîntoarcere, din nou (dar în spațiu roman) s-ar 
fi ivit un Thales, din nou un Heraclit, din nou un Socrate. 

Istoria gîndirii în universalitatea ei însă este o reluare 

a „clanului“ sau a elanurilor originare pe o „axă“ care 
uneste într-o singură mișcare, a devenirii, cele trei tăie- 
turi temporale : trecutul, prezentul și viitorul. Trebuie 
să admitem, de aceea, „că există o tradiţie filosofică esen- 
țială, o perenitate:a gîndirii umane la care orice gînditor 
şi orice mișcare de gindire contribuie și conferă un nou 
elan nu numai prin experienţă, adevăruri şi fapte noi, 
dar și prin repunerea în discuţie a adevărurilor vechi, 
prin modalitatea nouă de a le aborda, chiar și prin ero- 
rile și ereziile lor“ (Jacques Chevalier, Histoire de la 
pensée, I „p. 20, 11). 

Luînd-o de la început, romanii ar fi făcut-o numai prin 
căderea din timpul lor istoric și din cel al filosofiei. 
Originalitatea, în acest caz, deşi în aparență cu mai 
multe șanse, în realitate era artificială şi perfect super- 
îluă, ca redescoperirea descoperirii. Ce rost putea să 
aibă repetarea aceloraşi experienţe şi cît faptul, prezu- 
mindu-l, era în măsură să sporească valoric universul 
filosofiei în genere și, în particular, pe cel al filosofiei 
romane ? 

Reluarea de la capăt era menită să închidă și nu să 
desctiidă, să izoleze și nu să integreze, să taic căi cola- 

terale şi înfundate, iar nu să facă posibilă universaliza- 
rea acestei experienţe și sporirea în universalitate a celei 
produse deja. Căci prin refuzul asimilării (sau interpre- 
tării) tradiţiei, filosofia romană. ar fi pierdut ea însăși 
șansa universalităţii și, totodată, ar fi întirziat procesul 
de universalizare a gîndirii greceşti, de „dezbrăcare“ a 
acesteia de forma determinantă a sa, pentru a se dezvălui 
ca idee „pură“, adică. Sau, în alte cuvinte, de a-și depăşi 
condiţia istorică în alta sistematică. „Interpretarea ro- 
mană“, deci, avea să fie prima mare supunere la probă a 
„traductibilității“ gîndirii grecești, ceea ce vrea să spună 
— a universalităţii ei. 

„Intraductibilă“, filosofia greacă (și generalizînd, ori- 
care, din orice timp și loc) ar fi rămas în limitele (în de- 
terminaţiile) sale istorice într-o identitate de sine ab- 
stractă și stearpă. Or, poate cea .dintii virtute a unei 
filosofii stă în capacitatea sa de autodevenire sau, pentru 
a zice astfel, după Constantin Noica, de a fi „spornică“ 
(De caelo, p. 23 şi urm.). 

Ceea ce n-a sporit, ceea ce nu sporește nu va fi existat 
și nu există valoric, n-a fost şi nu este istorie în toată 
autenticitatea sa. Nu determină nimic sau nimic esenţial, 
deci, cu viaţa proprie, în măsură, la rîndul său, să spo- 
rească valoric. 

Filosofia romană nu are, ce-i :drept, măreția celei 
grecești. La prima vedere, chiar dacă nu pare a fi o 
copie, oricum aduce cu o replică, de vreme ce are cam 
același relief sau, cel puţin, aceleași clemente, numai că 
altfel dispuse. Ca în filosofia greacă, bunăoară, și în cea 
romană există un pythagorism, un platonism, un aristo- 
telism, există o școală (o mișcare, mai degrabă) stoică, 
o alta epicuriană, o îndreptare sceptică, un probabitism. 
Numai că toate acestea, pentru a nu mai vorbi de fiecare 
în parte, altfel structurate, cu alte accentuări, nu se or- 
ganizează ca în spaţiul grecesc. În platonismul sau în 
aristotelismul de construcție romană, la rigoare nici 
chiar în stoicismul de la Seneca la Marc Aureliu nu. sînt 
'recognoscibile modelele tradiționale. Doar platonismul, ca 
'probă : ce îl leagă pe cel atenian sau, mai exact, pe cel 
al lui Platon de platonismul ciceronian din Visul lui Scipio 
(în De republica) sau de cel al lui Apuleius din De Pi- 
tone et eius dogmate ? | 

Privite ca sisteme, apoi : filosofia greacă, centrată în 
platonism şi aristotelism, și cea romană, cu stoicismul ca: 

dominantă și, încă, fapt deloc minor. cu un stoicism 
moral, cu unul deci fără Chrysippos sau logica, între 
cele două sisteme, așadar, nu este nimic (ori mai nimic) 
care să facă posibilă comparaţia valorică. Dar cele două 
sisteme, filosofii nu par a fi echivalente, nu sînt echiva- 
lente dacă cea romană este privită din interiorul celei- 
lalte, ca model. 

Or, cu toate că, în absolut chiar, gîndirea greacă este 
superioară celei romane, aceasta din urmă nu este ceea 
& este prin regimul copici şi nu are doar atîta valoare 
cîtă are copia. Că lumea romană nu avea a produce o 
filosofie de tipul şi, astfel, şi de valoarea celei grecești 
este adevărat. Însă-una era Grecia (sau umanitatea greacă) 
şi alta Roma (cu umanitatea romană). 

Altă istorie, altă mentalitate, altă „geografie“ chiar, 
toate acestea nu aveau decit a determina un alt mod de 
interpretare a lumii sau de interogare a lumii şi asupra 
ci. În consecință, filosofia romanilor va fi fost așa cum 
va fi fost pentru că era întrebarea şi răspunsul lor. În- 
trehîndu-se şi răspunzindu-și „grecește“ n-ar fi provocat 
o devalorizare a modelului. și, din partea lor şi pentru 
ei, un refuz al filosofiei ? ; | 

Hegel avea să le conteste orice aplecare metafizică 
pentru că ar fi fost prizonierii unei „concepţii“ despre 
lume „inapte de filosofie speculativă“. „În strînsă legă- 
tură cu concepția despre lume (cu mentalitatea, s-ar 
putea spune astăzi), filoşofia îi urmează, preluîndu-i 
structurile, dar și, odată instituită, forțînd-o să şi le mo- 
difice după cele ale sale. Ceea ce însă Hegel. aplică lu- 
mii grecești nu 'mai face în ordine romană. Aici, cele 
două mișcări sint separate, cea de a doua este eliminată 
pentru a fi reținută doar prima, care, operaţională și 
„adevărată“, dar prin cealaltă și laolaltă cu ea, prin ab- 
solutizare își pierdea din valoare. Dovadă chiar anula- 
rea abstractă ą filosofiei romane pentru că ar fi fost lip- 
sită de'o „concepţie despre lume“ în stare să se transfi- 
gureze metafizic. „Roma a avut numai principiul stăpi- 
nirii abstracte; astfel spiritului roman nu putea -să-i 
convină decît un dogmatism care era clădit pe un prin- 
cipiu construit de forma intelectului și valorificat, apli- 
cat de ea. Filosofia stă astfel în strinsă legătură cu con- 
cepţia despre lume. Lumea romană, care omora în sine 
individualitatea vie a popoarelor, a produs, fără îndoială, 

un patriotism formal și virtutea lui, precum și un sis- 
tem dezvoltat de 'drept ; dar filosotie speculativă nu pu- 
tea ieși dintr-o astfel de moarte; doar buni avocați si 
morala lui Tacit...“ (Prelegeri de istorie a filosofiei, II, 
p. 10). | 

Mai înainte de toate ar fi de discutat dacă chiar aceas- 
ta cra mentalitatea romană. Presupunînd-o însă a fi fost 
în linii mari asemenea. ar urma să fim mai prudenţi în 
explicarea filosofiei prin ea, de îndată ce acesteia nu-i 
va lipsit, totuși, fiorul metafizic și "conștiința critică. 

De bună seamă că filosofia nu putea iesi din „moartea“ 
individualităţii, dar în forma ci morală în stoicismul de 
la Seneca la Marc Aureliu., cu deosebire. nu cra, parcă, 
a înverșunare în contra pierderii omului,? 

Pe de altă. parte, apoi. filosofia romană nu-şi afla 
„matricea“ ei stilistică printr-o exercitare critică, deci 
antidosmatică. şi aceasta, paradoxal, mai înainte de a 
se. construi ? Căci, fapt mai putin obișnuit, romanii nu 
„decupează“ orizontul filosofiei lor pe măsura ce îl con- 
struiesc, din interior, ci mai înainte și, întrucîtva, din 
afară sau, oricum, ca pe o formă pură, dacă se poate spune 
aşa. Iar aceasta, oricît ar părea de ciudat, prin aceea ce 
se numeşte nu prea potrivit. datorită dovalorizării ter- 
menului, electismul ciceronian. 

Ce-i drept, Cicero (106—43 î.c.n.) ţine de platonism, 
ca şi de aristotelism, de pythasgorism şi de stocism, dar 
şi de scepticism şi de probabilism. Eclectismul însă, pre- 
supunîndu-l deocamdată, nu este decît metodic. De alt- 
minteri, Cicero nici nu putea săvirși delimitarea orizon- 
tului roman decît în acest mod. 

Opţiunea pentru o filosofie anume, pentru platonism 
sau aristotelism, pentru stoicism sau pythagorism ar fi 
însemnat punerea gîndirii romane în dependență de un 
model anume, determinat, reducerea ei, de fapt, la in- 
grata condiţie a epigonului. Cicero își va fi dat seama cu 
uimitoare exactitate că romanii și-ar fi refuzat şansa 
unei filosofii proprii atît prin ruptura cu Grecia, cît si 
prin simpla prelungire a spiritualității ci. Parcă fără de 
ieşire şi inerţială, situaţia aceasta atit de problematică nu 
oferea decit o soluţie pentru depăşirea sa. Cicero nu nu- 
mai că a identificat-o exact, dar a și „experimentat-ot, 
fixind astfel „tiparul“ gîndirii romane. El, prin urmare, 
își va fi dat seama că nu avea de ales decit între totul 
sau nimic, între ansamblu (întreg) și parte. 

Alegerea, poate, era deja făcută, în principiul ei, de 
vreme ce Cicero trebuia să procedeze numai astfel cum 
a procedat. Anume să aducă în spaţiul roman (să inter- 
preteze roman) întreaga filosofie greacă în sistemul ef 
şi ca sistem. 

Lucriînd cu toate și asupra tuturor, Cicero putea să 
circumscrie (să decupeze) un alt orizont pentru care șco- 
lile sau direcţiile filosofice tradiţionale treceau în con- 
diţie de „pietre“ de hotar. Căci transferîndu-le pe toate, 
el le trecea determinațiile strict istorice în condiţie se- 
cundă pentru a le promova pe cele universale. În alte 
cuvinte, pythagorismul sau platonismul, aristotelismul sau 
stoicismul nu-l interesau ca reconstrucții, ci, mai întîi, 
ca tipuri de reconstrucţie a lumii și omului. 

Dacă s-ar fi îndreptat către o filosofie anume, el ar 
fi riscat mimetismul și, prin acesta, eșecul. O direcție 
anume putea fi stoică sau epicuriană, platonică ori aris- 
totelică, dar nu filosofia în totalitatea ci, filosofia ca sis- 
tem, şi drept conștiința de sine a lumii romane. 

Alegerea lui Lucrețiu (deci epicureismul său), ea în- 
săși întemeietoare, nu avea a fi, de aceea, decît după 
cea a lui Cicero. Lucrețiu este primul filosof roman, dar: 
întemeietorul, acela care a decupat orizontul, a fost Ci- 
cero, de îndată ce, cu el, filosofia grecilor trece din re- 
gim de fapt de cultură în acela de structură mentală. 
Cicero schimbă mișcarea de imergenţă culturală într-una 
de emergenţă (în ordinea mentalităţii). El receptează tot 
ce putea fi receptat cultural, dar nu face aceasta decit 
pentru a interioriza și transfigura. Astfel că, în cea de 
a doua mișcare, filosofiile tradiţionale grecești par să 
vină dinlăuntrul mentalităţii romane. 

Cînd, totuși, Cicero dă semne de adbicare de la neu- 
tralismul său, parcă, metodic, înclinînd către probabi- 
lism, faptul nu contravine principiului, ci, în contra aṣ- 
teptării, îl confirmă. Proiectul unui „ecumenism filoso- 
fic“ nu avea nici o șansă, lipsit de logică anume (Alain 
Michel, La philosophie en Grece et à Rome de 130 à 250 
în Histoire de la philosophie I, p. 813). Or, numai proba- 
bilismul era în măsură să fie, în condiţiile date, o ase- 
menea logică. Avem, de altminteri, mărturia lui Cicero 
însuşi : „în ce mă privește, voi rămîne la punctul meu 
de vedere și, nefiind supus normelor unei anumite doc- 
trine filosofice căreia să mă plec vrînd-nevriud, în orice 

problemă, ce mi se pare mai aproape de adevăr“ (Tus- 
culane, IV, 4). . 

Preferinţa pentru oricare altă filosofie în acest timp 
al întemeierii putea să ducă la mari dificultăţi şi, în cele 
din urmă, la eșec, întrucît o nouă filosofie nu avea cum 
să înceapă, istoric şi epistemologic, prin a fi: platonică 
sau aristotelică, stoică sau epicureică. În oricare situa- 
ţie, ar fi fost o prelungire a celei anterioare, greceşti. 
„Tăietura“, în acest caz, ar fi fost aminată, căci o inter- 
pretare de un fel ori de altul ar fi exprimat o opţiune 
individuală, subiectivă şi accidentală. Dar, deocamdată, 
era nevoie de o operaţiune menită să contureze, cum se 
zice astăzi, „orizontul de aşteptare“ al filosofici romane. 
Probabilismul părea cel mai în măsură s-o facă, fiind 
mai mult o metodă decît o construcţie sau o interpre- 
tare de tip clasic, cel puţin. Aceasta întrucit, nici „dog- 
matică“, nici „sceptică“, filosofia neoacademicilor (pro- 
babilistă) aducea mai degrabă cu o „metodă“: de a ne 
conduce bine mintea decit cu o filosofie ca interpretare 
a lumii şi omului. 

Distingînd între reprezentarea probabilă, reprezen- 
tarea probabilă și verificată şi cea probabilă, verificată 
şi irevocabilă, neoacademicii (cu deosebire, Carneades, 
? 219 — ? 130 î.e.n.) nu urmăreau stabilirea adevărului sau 
nu aceasta în primul rînd, ci pregătirea conștiinței cri- 
tice în faţa lumii. 

Mijloacele și calea nu erau cele mai potrivite, mai cu 
seamă datorită evoluţiei probabilismului, similisceptice. 
Însă dincolo de instrumentarea celor trei „grade“ sau 
„niveluri“ ale reprezentării probabile, în îndoiala metodică 
a neoacademicilor, Cicero va fi deslușit garanţia lucrării 
în așa fel încît interpretatio Romana să poată aspira la 
realitate valorică. 

Săvirșirea „decupajului“ prin raportare critică (meto- 
dică) la universul grec al sensurilor filosofice era prima 
mișcare, de tot necesară, dar nu suficientă. Probă, anga- 
jarea lui Cicero şi a întregii filosofii romane în înfăptui- 
rea celei de a .doua, care, în „durată lungă“, va avea o 
importanţă hotăritoare pentru destinul filosofiei. Nu este 
prea mult spus dacă ţinem seama de faptul că această 
a doua mișcare era totuna cu trecerea filosofiei din limba 
greacă în limba latină. 

Cu, prima mișcare, filosofia romană se desfăcea. de 
modelul grec, particularizîndu- -se. Cu cea de a doua însă, 
ea începe să se afirme universal. 

Mîndru de virtuțile . limbii latine, Cicero pare mult 
prea încrezător în șansele ei : „simt, și am spus-o adesea, 
că limba latină nu numai că nu este săracă, după cum 
se consideră în genere, dar este chiar mai! bogată decît 

imba grecilor“ (De finibus, I;.3). 

Orgoliu ? Poate că da, cel puțin în latura confesivă a 
apologiei. Dar dacă luăm în seamă destinul istoric al 
limbii latine, angajarea frenetică a romanilor de la Ci- 
cero la Seneca în forțarea filosofiei să intre în spațiul 
altei limbi pare să fi fost determinată de structuri a că- 
ror „intenționalitate“ poate fi numai înregistrată, nu însă 
şi judecată sau nu judecată abstract. Căci înlocuirea de 
către latină a limbii greceşti nu era o uzurpare a aces- 
teia şi nici spre paguba filosofiei. Dacă așa s-a întim- 
plat și dacă această „întîmplare“ avea să dureze un-timp 
îndelungat, pînă către veacul al XVII-lea, iär limbajele 
moderne se configurează înăuntrul limbilor „vulgare“ 
(naţionale) după model latin,. atunci așa trebuia să fie. 
Cum ar fi evoluat filosofia altfel, deci în structurile lim- 
bii în care se născuse, este greu de prezumat sau, ori- 
cum, inutil. Cît se mai regretă întorsătura lucrurilor, se 
face abstract-anistoric. | 

Or, susținută de împrejurări socio-politice favorabile 
(Imperiul și romanizarea, mai întîi, apoi, în cursul Evu- 
lui Mediu, ecumenicitatea bisericii de apus), dar și de 
virtuțile proprii : „prin transmiterea structurilor propo- 
ziţiei libero, ale coordonării și ale subordonării în frază, 
ea a reprezentat o comunitate de logică şi de arhitec- 
tură mentală“. limba latină a trecut filosofia greacă 
dincolo de limitele limbii ei și ale timpului ei. „Roma este 
aceea care a făcut să pătrundă filosofia greacă în filoso- 
fia medievală“ (Raymond Bloch, Jean Cousin, Roma și 
destinul gi, 2, p. 323, 268). Şi, totodată, prin filosofia me- 
dievală și prin latina medievală „Grecia“ și „Roma“ tre- 
ceau cu structurile lor în fundamentele spiritului mo- 
dern. Primii filosofi ai epocii moderne mai scriu, de alt- 
minteri, în. latină sau, ca Descartes, în latină dar și în 
limba „vulgară“. 

Miîndru de virtuțile latinei, de data aceasta Cicero 
nu mai pare dispus să- recunoască superioritatea greci- 

ior. Nu împinge însă orgoliul prea departe, pînă la 1g- 
morarea a ceca ce latina (filosofică) datora elinci ? 

În dependenţă de limbajul filosofic al grecilor, chiar 
din punctul de plecare latina urma a se individualiza. 
Cicero era convins că,' lipsită de un limbaj propriu, fi- 
losofia romană ar fi fost o pretenţie vană. Căci aseme- 
nea oricărui exercițiu uman, filosofia avea nevoie de un 
limbaj al ei, altul decit cel natural-autohton, însă ve- 
nind din acesta. „Pentru a nu mă referi la domeniile de 
elită proprii oamenilor liberi, nici chiar meșteșugarii nu 
şi-ar stăpîni meseria dacă n-ar utiliza termeni necunos- 
cuţi nouă, dar proprii meseriei lor. Astfel, agricultura de 
care s-ar înspăimînta orice om rafinat şi elegant a de- 
semnat situaţiile proprii ei cu termeni noi. Cu atît mai 
necesară este terminologia pentru filosof. Căci filosofia 
este meșteșugul vieţii, iar cci care discută despre ea nu 
pot. să-şi extrasă cuvintele din for. Stoicii au inventat 
în acest domeniu cel mai mult dintre: toţi filosofii, iar 
Zenan, maestrul lor, n-a -descoperit idei propriu-zise, ci 
mai degrabă cuvinte noi“ (De finibus, III, 2). 

` Grecii, la vremea lor, vor fi avut,o sarcină. infinit 
mai grea şi mai ușoară, deopotrivă. Grea, întrucît, ne- 
avînd un model, au fost nevoiţi să inventeze aproape în 
mod absolut; și uşoară, oricît ar părea de ciudat, din 
același motiv care o făcea atît de dificilă, 

Grecii avuseseră şansa de a lucra ca o divinitate a 
începuturilor. Spațiul de mişcare era aproape nelimitat 
sau, oricum, lipsit de limita pe care un model o punea. 
Roməanii, la rîndul lor, retrăiesc aceeaşi dramă, însă la 
alt nivel. Şi pentru ei creaţia în ordinea limbajului era 
c. sarcină grea și ușoară, totodată. Numai că sarcina lor 
era ușoară și grea, în acelaşi timp, pentru că aveau un 
model : usoară întrucît exista o istorie exemplară (isto- 
Tia greacă): și grea în măsura în care filosofia .:romană 
nu putea să vorbească decit în limba romanilor. Era, așa- 
dar, nevoie de un gest radical, iar Cicero a înţeles să-l 
facă. 

Pericolul mimetismului pîndea mai peste tot: În ca- 
zul în care se împrumuta (se copia) limbajul filosofic al 
grecilor se risca abdicarea de la condiţia proprie; de la 
rigorile și responsabilităţile istoriei romane. 
= Va fi întotdeauna bine să folosim termenii care sem- 
mifică exact: „este legitim să utilizăm un cuvînt latin 

potrivit“. Însă „nu va fi cazul să traduci, ca traducătorii 
nepricepuțţi, un cuvint grec printr-unul latin, dacă există 
un termen consacrat pentru ideea respectivă. Eu unul 
utilizez, de obicei, dacă n-am altă posibilitate, mai multe 
cuvinte latinești pentru a exprima o idee desemnată de 
greci printr-un singur cuvînt“ (De fin., III, 4). Dar aceas- 
ta cu prudență maximă, pentru a nu sacrifica ` precizia 
și claritatea. Între a vorbi imprecis, dar neapărat lati- 
ncște și a folosi cu profit maxim în ordinea limpezimii 
și a rigorii termenii grecești este preferabilă cea de a 
doua variantă. Și, în genere, exactităţii nu trebuie să-i 
fie preferat nimic altceva, localismul cu orice preţ sau 
„limbajul colorat“ nefiind. sfetnici prea buni. Înclinaţia 
către „limbajul colorat“, de altfel, este „puerilă“, fiindcă 
numai „capacitatea de a vorbi clar și precis este proprie 
omului învăţat și inteligent“ (De fin., III, 5). 

O dată stabilite regulile metodei, pentru a le numi ast- 
fel, Cicero cânfigurează un limbaj filosofic în orizont 
latin care este, poate, marea sa operă. 

Latina îşi crease „prin Plaut, Terenţiu, Ennius etc. 
un număr suficient de mare de cuvinte abstracte, în care 
Cicero avea să pună conţinutul ideilor filosofice“. Dar 
încercărilor înaintașilor săi în filosofie „le lipsea o latină 
filosofică. Aceasta este creaţia lui Cicero, aici stă titlul 
său de glore (M. D. Lişcu' L'expression des idées philo- 
sophiques chez Cicéron, p. 7—8). 

Numite katalepsis în filosofia greacă, în speță în cea 
stoiciană, „cunoștințelor noastre despre lucruri“, în la- 
tină, socotea Cicero, li s-ar putea zice comprehensio-com- 
prehensiones, perceptio-perceptiones : „această katalepsis 
pe care o vom numi, traducînd literal, comprehensio-et 
istam katalepsin, uerbum e uerbo exrperimentes compre- 
hensionem dicemus“ {De fin., III, 5; Academica priora, 10). 

Tot filosofii greci, mai exact stoici, vor fi sugerat 
si natio sau notitiae rerum : „numim noțiuni (notiones). 
ceea ce .„la greci era énnoia ori prolepsis* (Topica, 7 ; 
Acad, pr. 10). Endrgheia, vedere clară și distinctă. cla- 
ritate, evidență (Platon, Politicul, 277 c) trece la Cicero 
în euidentia şi perspecuitas : „folosim dacă vreți perspi- 
cacitate și evidenţă“ — perspecuitatem aut cuidentia Acad. 
pr. 6). Suspendării sceptice (ca şi probabiliste) a judecății, 
epohe, face să-i corespundă dubitatio” sau adsensionis re- 
tentioviar pentru doza află opinio (Ibidem, 18 ; 45). Omo- 
loghia (acord, adeziune, convenție) devine conuentia și. 

conuergentia :. „binele constă în ceea ce grecii numesc 
omologhia, iar noi, latinii, conuergentia“ (De fin., III, 6). 

Pitanos, termenul central al filosofiei neoacademice, 
îşi află echivalentul în uerisimiles şi în probabilis : „ceva 
probabil şi, pentru a zice așa, verosimil — probabile 
aliquid esse, et quam uerisimiles ; „îndatorirea este ac- 
țiunea care poate fi justificată într-un chip 'plauzibil — 
est autem officium quod ita factum est, ut eius facti ra- 
tio probabilis reddi possit“ Acad, pr. 10 ; De fin., III, 58). 

„Probabilitas este un cuvînt care n-a existat înaintea 
lui Cicero“ și nu e greu de văzut cit îi datoresc limbajele 
specializate ulterioare, „cel matematic și cel filosofic“ 
(M. O. Lișcu, op. cit., p. 70). 

Adiaforia stoică trece în indifferentia („am găsit de 
cuviință să numesc indiferent — indifferens — ceea ce 
stoicii numesc ădiaforon“ ; De fin., III. 53). Eukairia (opor- 
tunitate, moment favorabil, situaţie favorabilă) ia forma 
lui opportunitas, tempo actionis opportunum, occasio 
(„„.oportunitate, astfel numesc eu eùkairia“ ; „momentul 
potrivit pentru acţiune se numește în greacă eùkairia, 
în latineşte, occasio“ — De fin. III, 14; De officiis, 40). 

La poidtes (calitate la Platon și Aristotel), Cicero zice 
qualitas ; idea trece în species, iar ousia în essentia, ter- 
men care avea să-l ispitească şi pe Seneca : „Vreau... să 
folosesc cuvîntul essentia „pentru a reda pe ousia“, adi-- 
că „substanţa ce cuprinde prin natura ei fundamentul 
tuturor lucrurilor“. Nu-i pare prea potrivit (sau prea 
frumos) dar are „în sprijin garanţia lui Cicero“ (Scrisori 
căte Luciliu, 58). 

Nici lui Quintillianus nu avea să-i placă essentia ; 
găsea cuvintul prea greoi și, în plus, nici nu i-l atribuia 
lui Cicero, ci lui Sergius Flauius (Arta oratorică, VII, 
3, 33). 

Dar oricine îl va fi utilizat pentru prima oară, ter- 
menul, cu modificări firești și tot asemenea îmbogățiri, 
supraviețuiește epocii și, traversînd Evul Mediu, care îl 
și impune, avea să intre în fondul principal al limbaju- 
lui filosofic modern. 

La greci, în particular la Aristotel, ousia era în pri- 
mul rînd nume pentru substanţă. Dar nu numai terme- 
nul semnificînd și esență sau quidditatea (quidditas — 
quid est), cum vor zice medievalii („A spune ceea ce este 
o substanţă înseamnă să răspunzi la întrebarea quid sit; 
de aici, în ordinea definirii, esența va fi numită quiddi- 

tas? — Étienne Gilson, Le Thomisme, p. 43). Astfel că, 
inventat sau nu de Cicero, dar„utilizat zgîriind urechea 
unui roman, cum se temea Seneca, ori greoi, după gustul 
lui Quintillianus, însă „adevărat“, de îndată ce la ade- 
vărul unei filosofii -participă și limbajul ei, essentia este 
dintre cele mai mari creaţii romane. Drept este că „prin 
asemănare“ cu un model grecesc; pentru a zice după Plu- 
tarh (Cicero, 40). Dar, prin aceasta, nu mai puţin origi- 
nal, ca de altminteri nici ceilalți termeni inventati sau 
numai transpușşi de Cicero ori de cel de al doilea mare 
creator de limbă filosofică latină, Lucrețiu. 

Asemenea lui Cicero, Lucrețiu are conștiința actului 
de ctitorire : „Nu-mi scapă cît de grea e lămurirea în 
versuri latine / a-ntunecatelor lucruri aflate de greci 
înainte“, căci „limba-i săracă, iar ce scriu, noutate“. De 
aceea, „e nevoie să alcătuiesc noi cuvinte“ — muita no- 
vis uerbis praesertim cum sit agendum (De rerum na- 
tura I, 136—139). 

Cuvinte noi, poate, că n-a inventat (Cf. H. Bergson, 
Extraits de Lucrèce, p. XLI și urm.). Dar în efortul lui 
de a crea un limbaj filosofic a prepus echivalențe ale 
termenilor grecești de tot memorabile. Bunăoară, pen- 
tru atomi-atomi (atomos-atomoi, gr.) Lucrețiu folosește 
corpora prima (I, 171), principia, principiorum (I, 244), 
minimum (I, 748), rerum primordia (I, 268), genitalia cor- 
pora (IÈ 62—63), primordia (II, 253). corpora (II, 1124), 
semina (II, 284, III, 494, V, 658), ordia prima, prima-pri- 
mus (IV, 28, 184). Pentru vid (tò kenon, gr.) are inane- 
inanis (I, 223, 365) și inane vacuum (II, 151). Abaterii ato- 
milor epicurieni de la căderea în linie dreaptă (paregkli- 
sis) romanul îi zice clinamen (II, 292), declinatio (H, 223 
— 253) și inclinatio (II, 243). 

Hyle, prin care grecii numeau materia sau materiile 
constitutive tuturor celor existente, în De rerum natura 
(I, 171, 203, 239, 345, 635, II, 68) este..pusă în echivalență 
cu materies (materialul) ce alcătuieşte un lucru : materies 
quia rebus redidita. Kosmos trece în summam (I, 636) 
sau în summa (V, 330) atît în înţeles de întreg, cît și, 
prin analogie cu unul dintre sensurile cuvîntului gre+ 
cesc, anume cu acela de podoabă, ca partea cea mai de 
sus, ca acoperiș, ca perfecţiune. În alte cuvinte, ca în- 
coronare sau revelație a fiinţei în sine, căci lumea, or- 
dinea aceasta (kosmon tonde), zicea Heraclit, „a fost, este 

şi va fi un foc etern care după măsuri se aprinde și după 
măsuri se stinge“ (fr. 30, Diels). 

Sufletul este numit animus, ca spirit, cînd numește 
mintea (ergo vivida vis animi -percivit..., deci birui pu- 
terea minţii sale I, 72) şi anima, ca principiu al vieţii, ca 
natură (materie) a inteligenţei, a spiritului : unde anima 
atque animi constat natura videndum — să căutăm ce 
e sufletul, care-i a minţii natură (I, 131)... animi na- 
tura videtur / atque animae claranda meis jam versi- 
bus esse — în versurile mele scăldate cu lumină se cu- 
vine să lămuresc ce-i sufletul și ce-i spiritul“ (III, 35-36). 

Filosofia, în fine, este numită de Lucrețiu, ca și de 
Cicero, de altminteri, sapientia, deci cu un cuvînt, parcă, 
mai aplicat modului roman de a înțelege iubirea-de-în- 
țelepciune : vitate rationem quae / Nunc apellatur sa- 
pientia — regula de (purtarea în) viață / Ce înțelepciu- 
ne-i numită“- (V, 910). Dar, de la Ennius la Seneca se 
întrebuințează şi philosophia, transcrierea latină a greces- 
cului corespunzător care, prin această mediere, avea să se 
permanentizeze în limbajul medieval și în cele moderne. 

Poate moștenirea romană cea mai autentică, în mate- 
rie de filosofie, pentru a zice astfel după Jean Cousin, 
limbajul este acela care asigură continuitatea gîndirii 
într-o primă și esențială mișcare. Căci mai înainte de a 
semnifica altceva în funcţie de timpul istoric al filosofiei 
și de contextul social, de spiritul limbii și de mentalitate, 
cuvintele păstrează sensurile de bază. Primii scriitori 
creștini (de limbă latină), la rîndul lor, așa cum era și 
firesc, dau termenilor grecești pe care îi preiau, adaptîn- 
du-i, sau celor latini cu încărcătură filosofică precreștină 
(mai exact, necreștină) semnificaţii explicabile (inteligi- 
bile) în context. Însă şi de data aceasta, dacă în „durată 
scurtă“ continuitatea părea (poate chiar era) trecută în 
plan secund, în „durată lungă“ își asigura poziția domi- 
nantă. 

Subordonată unor programe de legitimare religioasă, 
juridică şi de instituire teologică a crestinismului, filo- 
sofia (deja într-o reintepretare pe măsură) avea să-și ate- 
nueze pentru o bună bucată de vreme autonomia, ceea ce 
însemna şi că limbajul ei nu mai era al ci. în primul rînd. 
Dar fie și ca mijloc pentru impunerea creştinismului prin 
apologeți, prin părinţii bisericii, în genere prin scriitori 
bisericești ai începutului capătă termeni noi sau numai 
sensuri noi. Contrarietas, corporalitas-incorporalitas, indi- 

vidualitas, intellectualitas, naturalitas, rationalitas, sensua- 
litas, materialis, spiritualis, prin Tertulian, existentia, 
existentialis, existentialitas, existentialiter, existens (gr. 
òn), essentialis, essentialites, essentitas (gr. òntótes), sub- 
stantialitas, intelligentialis, consubstantialis, consubstantia- 
litas, praexistentia, praexistentialis, alteritas ş.a., prin 
Marius Victorinus, poate „inițiatorul terminologiei filoso- 
fice latine“ medievale, comparticipatio, praedestinatio, 
transanimatio (metempsihoză), dualitas, fundamentalis, 
immaterialialis prin Hieronymus, mens, ratio, sapientia 
prin August, proportio (ănaloghian, la Porphyrios), fi- 
gurae (gr. schémata), forma (gr. eîdos), forma essendi, for- 
maliter, contingenter (opus lui necessario), contingentia, 
accidentalis, contradictio și contradictorius, deductio, os- 
tensivus, scientificus, syllogizare, verificare, naturam, per- 
sonam, liberum arbitrium, aeternitatem, intellectus-ratio, 
aevum-tempo, affirmo-nego, subiectum-praedicatum, causa 
sine qua non, toate acestea (cuvinte, perechi de cuvinte, 
expresii) și încă multe altele intră în lexicul de bază al 
latinei filosofice și, mai tîrziu, al limbajelor moderne (Cf. 
Aemilio Springhetti, Latinitas fontium philosophiae scho- 
lasticae, p. 27—31). 

Primind de la o etapă la alta și de la o şcoală la alta 
noi înțelesuri și din ce în ce mai aplicat filosofice, în aso- 
ciere cu alţii, de invenţie sau de resemnificare ulterioară, 
termenii aceștia, și nu numai ei, dincolo de o secvenţă 
temporală anume, se articulează într-un sistem care, ab- 
sorbind întreaga „gramatică“ filosofică antică (greacă și 
romană), stă la baza acelei moderne. 

. „Roma“, de aceea, nu este un simplu episod în istoria 
„Greciei“ de după „Grecia“. Importanţa sa în transmiterea 
și în permanentizarea spiritului grec prin universalizarea 
valorilor lui este fundamentală. Într-atîta chiar, încît, 
dinspre noi, s-ar putea spune că, fără Roma, nici Grecia. 
Căci Roma avea să aducă marea gîndire greacă în uni- 
versul unei limbi, într-un fel, hotăritoare nu numai pen- 
tru destinul aceleia, dar 'și pentru modul de a fi al filo- 
sofiei post-antice, în genere. Hotăritoare aşa cum, poate 
că, este limba, „stăpîna noastră“ (Mihai Eminescu). 

4. Universalule şi medierea ontologică 


1. Cînd începe Evul Mediu ? Dar cînd se sfirșește ? 

Convenţional, se identifică începutul în secolul al 
V-lea, iar sfîrșitul, zece secole mai tîrziu. Însă, ca în is- 
toria socială şi în cele din urmă ca reflex al acesteia, isto- 
ria filosofică a epocii de mijloc se deschide mult mai de- 
vreme şi se încheie sau, dacă se preferă, își supravieţu- 
iește pînă în secolul al XVII-lea, cel puțin. 

Un „alt Ev Mediu“; poate un Ev Mediu mai autentic 
este şi mai „lung“, „toate aspectele lui structurîndu-se 
într-un sistem care, în ceea ce are el esențial, funcţionează 
din vremea Imperiului roman tîrziu pînă la revoluția 
industrială din veacurile al XVIII-lea — al XIX-lea“ (Jac- 
ques Le Goff, Pentru un alt Ev Mediu, I, p. 41). 

Începe, așadar, mai înainte ca Antichitatea să-și fi 
istovit toate energiile și se încheie cu mult după ce epoca 
modernă intrase, cum se spune, în istorie. 

Grecia filosofică și Roma vin către noi pînă în secolul 
al VI-lea : în anul 529 este desființată ultima şcoală ate- 
niană. Apuleius moare după 170, iar Macrobius își scrie 
Comentariile la Visul lui Scipio și Saturnaliile către sfir- 
şitul veacului al IV-lea. Proclos și Damascius, scolarhii 
tîrzii ai şcolii platonice din Atena, Apuleius și Macrobius 
țin însă.de epoca veche, în timp ce Justin și Tatian (seco- 
lul al II-lea) ori, în ramură latină, Tertulian (mort pro- 
babil în 240) trec în altă istorie. Doi contemporani parti- 
cipanţi la același învățămînt, al lui Ammonius Saccas, 
Plotin şi Origene, ilustrează încă mai eclatant această atît 
de paradoxală situaţie. Căci Plotin va fi fost ultimul mare 
antic, iar Origene, poate, primul constructor cu persona- 

litate inconfundabilă într-un orizont, deocamdată, numai 
posibil. 

O „tăietură“ istorică, în contra aparențelor, acut per- 
cepută, îi desparte, plasîndu-i în lumi tipologic: distincte. 

La prima vedere însă, cît se ia cunoștință de această 
stare de lucruri, „lupta între antici și moderni“ (moder- 
nus-nou) pare a fi numai religioasă, în Enneade I, 8 şi II, 
9, prin respingerea gnosticismului, Plotin făcînd, indirect, 
opoziţie creştinismului, în timp ce, încă mai înainte, în 
secolul al II-lea, Tatian, în Cuvînt către greci, Minucius 
Felix, în Octavius, polemizau cu vechea cultură pentru a 
legitima noua religie. 

Dar „bătălia“ pentru creştinism a acestora din urmă, 
în genere, a apologeților, ca și anticreștinismul, din epocă, 
era expresia determinată a unei „rupturi“ istorice. 
Apologeţii, de la Tatian și Justin la Minucius Fe- 
lix şi. Tertulian, au de apărat și de impus, cu mij- 
loacele lor, o nouă religie în contra alteia, însă nu doar 
atît, bătaia fiind ceva mai lungă, ci și un alt tip de cul- 
tură, o altă filosofie. 

Privită numai din orizont creştin și, încă, numai din- 
tr-unul strict localizat istoric, poziţia lor antielenică și 
antiromană pare prea partizană și prea negativistă pentru 
a purta şi alte semnificaţii decit „legitimiste“. Ei sînt 
încă atit de „lipiti“ de opera apologetică, încît dau im- 
presia unei mărginiri, stingheritoare, în cele din urmă, 
pînă și pentru creștinismul beneficiar. 

Negativistă, cît legitimarea creștinismului o cerea, în 
altă perspectivă istorică, apologetica marca însă „tăietura“ 
dintre două epoci, dintre două culturi, dintre două tipuri 
de construcție filosofică. Ea se va fi angajat într-o totală 
negare a tradiției, pentru a decupa alt orizont. Mișcarea 
era de tot necesară, de vreme ce o nouă etapă înseamnă 
un nou început de istorie. Semn și conştiinţă ale acestuia, 
apologetica trebuia să fie ceea ce a fost: ruptură şi opo- 
ziţie faţă de tradiție, pentru a trasa conturul ideologic al 
altui orizont. Îndoiala augustiniană: dacă mă îndoiesc, 
exist, poate că va fi fost, mai înainte de toate, principiul 
unei filosofii a istoriei, căci pentru a fi în determinație 
proprie, pentru a se pune (mișcare secundă) în prima sa 
mișcare, noua etapă trebuie să se opună. 

Îndoiala, în urmare, avea în rosturile sale, mai întîi, 
delimitarea și, așa-zicînd, desenarea altui orizont istoric, 
dar, totodată, fiind relaţie între ceea ce este negat și ceea 
ce neagă, ea funcționa și ca „regulă a metodei“ într-o 
reevaluare a tradiției, pusă numai temporar „între pa- 
ranteze. X 

Ruptură pentru afirmare, opunere pentru construcție, 
în „durată lungă“, îndoiala apologetică şi patristică apare 
însă cu termeni inversaţi : continuitate prin discontinui- 
tate. 

Justin încă, apoi Tertulian și Augustin își dublează 
critica cu o valorizare a culturii vechi, prea restrictivă, 
poate, dar, deocamdată, în acest timp al rupturilor și al 
așezărilor, în egală măsură, singura posibilă și necesară. 

Cel mai mare scriitor și filosof creștin în ramura lati- 
nă din primele secole, Aureliu Augustin (354—430), re- 
produce, la scară individuală, toate convulsiunile epocii : 
format în şcoala greacă și latină, trece la creștinism, 
sperînd să dobîndească înţelepciunea. 

„Ardeam să iubesc şi căutam şi să dobîndesc și să 
îmbrăţișez cu putere, nu o sectă filosofică sau alta, ci 
înțelepciunea...“ Cultura tradițională cu multele ei școli, 
atît de multe că, prin relativism, puneau adevărul sub 
semnul întrebării, îl va fi făcut să-și îndrepte „mintea 
spre Sfintele Scripturi...“ (Confesiuni III, 5). Din spaţiul 
„păgîn“ trece în orizont creștin și iubitorul de clasicități 
devine adversarul lor: „ce-mi folosesc că atunci, serv 
netrebnic al poftelor celor. rele, am citit și am înțeles 
toate cărțile artelor care se numesc liberale, pe care am 
avut posibilitatea să le citesc ? Și mă bucuram de ele și 
nu știam de uride era ccea ce era acolo adevărat și sigur. 
Căci aveam spatele spre lumină și faţa întoarsă la lucru- 
rile care erau luminate...“ (Ibidem, IV, 16). Dar, cu cit se 
depărtează de tradiție și pe măsură ce opţiunea pentru 
creștinism se radicalizează, pe atit revine la vechea filo- 
sofie, cu predilecție la cea platonică. Nu însă la ea ca scop, 
ci numai ca mijloc pentru filosofia creștină ca singura 
adevărată şi autentică (una vera philosophia; germana 
philosophia). 

Dobîndită printr-o operaţiune de regîndire creștină a 
unei reconstrucții determinate, în concept augustinian 
însă, filosofie a altei epoci, era totuși. fixată în prelungirea 
uneia anume. Astfel că, oricît de mare ar fi fost efortul 
de a o desprinde și de a o individualiza, ea putea să pară 

tot atît de bine filosofie creştină-plotonizantă sau plato- 
nism pus în termenii creștinismului. 

Prea restrictiv, prin aplicarea la un singur model tra- 
dițional, proiectul augustinian era, în cele din urmă, al 
unei filosofii mai degrabă post-antice decit într-o condi- 
ție programatică (exemplară) pentru o alta nouă. Discon- 
tinuitatea și continuitatea, în gestul lui Augustin, nu se 
presupun sau, nu mai mult decît se anulează reciproc. 
Desprinderea de vechea filosofie, prin urmare, nu creează 
îndeajuns un spaţiu de reintegrare. Căci, decupaj creștin, 
acesta nu poate să primească decît o filosofie determi- 
nată, iar nu problemele gîndirii antice. Discontinuitatea, 
în acest caz. nu mai făcea posibilă continuitatea, după 
cum, la rîndul său, continuitatea cădea în simpla miş- 
care de translație a unui model,-cu cel mai mare grad de 
convenabilitate, dintr-un orizont în altul. 

Or, șansa filosofiei:medievale de a fi și de a nu fi, în 
același timp, în prelungirea celei de dinainte stătea în 
preluarea programului acesteia, într-o ordine formală, 
iar nu a interpretărilor determinate. 

Crucial, de aceea, avea să fie un „eveniment“ care, în 
„durată scurtă“, pare asemenea tuturor celorlalte; în 
„durată lungă“ însă, este adevăratul început al filosofiei 
medii, tipologic vorbind. Acesta va fi fost traducerea de 
către Boetius (? 470—? 525) a Isagogei (Introducerii) lui 
Porfir la Categoriile lui Aristotel. 

În sine, Isagoga nu este operă majoră, dar pentru tre- 
cerea de la Antichitate la Evul Mediu filosofic are rol 
hotăriîtor. În ea, cu deosebire în pasajul 1, 10—15, ca 
într-un testament filosofic al grecilor, neoplatonicul din 
secolul al III-lea aduna mari și fundamentale nedumeriri, 
tot atitea elemente într-un program posibil: „Pentru 
moment eu mă abțin de a decide privitor la genuri şi la 
specii, dacă există în ele însele ori nu sînt decît în inte- 
lect ca simple concepte ale spiritului și, admiţind că sînt 
realității substanţiale, dacă sînt corporale sau incorporale 
și dacă sînt separate de lucrurile sensibile sau dacă nu 
subzistă decit în ele și care este permanenţa lor, căci 
această întreprindere este foarte anevoioasă și presupune 
o lungă cercetare“. 

Toate acestea venind încă de la Platon erau, prin difi- 
cultatea şi importanţa lor, program pentru o epocă în- 
treagă, cel puţin. 

Intrarea în conștiința filosofică, universaliile și-o fă- 
cuseră încă din epoca „aurorală“ a istoriei grecești, cu 
Anaximandros, cu Heraclit, cu pythagoricii : focul, aerul, 
apa și pămîntul, față cu apeironul anaximandrian, aerul, 
apa şi pămîntul în care focul heraclitic se stingea și prin 
care, în sens contrar, revenea la sine, numerele 
în funcționalitatea lor paradigmatică stînd pentru ele 
ca mediatori ontologici între fiinţa în sine (metafizică) și 
fiinţa determinată (fizică). Istoria greacă începuse şi de 
data aceasta în forță, universaliile fiind identificate în 
prima lor semnificaţie. Dar numai cu Socrate, cu Platon, 
cu Aristotel, cu stoicii, ele aveau să-și capete deplina 
legitimitate deopotrivă în ordinea ontologică și episte- 
mologică. Și aceasta, paradoxal, pe măsură ce li se desco- 
pereau tot mai multe și mai mari dificultăți în concep- 
tualizare. Ba, cîteodată, impresia este că „aporiile“ întrec 
în amploare, chiar în valoare, clarificările. Înveţi, parcă, 
de la cei mai aplicaţi filosofi greci nu atît ce sînt și cum 
sînt universaliile, cît ce nu sînt și cum nu sînt. Aporetica, 
așadar, pare mai puternică decît apodictica. 

Faptul, ciudat, nu releva limitele gîndirii grecești, ci, 
din contră, extraordinara sa capacitate de deschidere și 
de instituire programatică. De la Socrate la stoici și mai 
departe pînă la neoplatonici marea reconstrucție greacă 
în cîmpul universaliilor are ca dominantă interogația. 
Răspunsurile înseși sînt noi întrebări și clarificări, noi 
„aporii“, mai tulburătoare și mai dramatice. O frenezie, 
așa-zicîndu-i, dionisiacă prezidă. Promițătoare, mereu pro- 
miţătoare de mari linişti, cînd te apropii de acestea te 
azvîrle într-o altă „bolgie“ și mai descumpănitoare. 

La capătul drumului, nimic altceva decît nedumeri- 
rile porfiriene, de fapt ale întregii gîndiri grecești. Nedu- 
meriri însă care făceau mai mult sau spuneau mai mult 
decît toate așezările. Paradoxal, acestea din urmă, cît 
nu putuseră să treacă în întrebări, își pierduseră semni- 
ficaţia. Astfel că, în „durata lungă“ tocmai „clarificările“ 
nu intraseră în istorie. f 

Cît, bunăoară, statornicirile platonice, pentru că ma- 
rea dramă începe cu Platon, vor fi fost integrate în pro- 
gramul ontologiei universaliilor ? Platon însuși, de alt- 
minteri, nu le va fi promovat, ţinîndu-se faţă de ele în- 
tr-o rezervă permanentă și folosindu-le doar ca mijloc. 

O sensibilă delimitare între platonismul programatic 
(în condiţie formală) și platonismul. ca interpretare, parcă 


135 


experimental și verificatoriu (în condiție materială), pro- 
duce marea tensiune a acestei filosofii, cruciale în con- 
strucţia istorică și sistematică a ontologiei universaliilor. 
Mereu altul, pentru că mereu altul este unghiul de ve- 
dere : în funcţie de plasare,în funcţie de fenomenologia 
programului, platonismul în regim material (interpretat) 
are o istorie sincopată, prima sa dimensiune fiind discon- 
tinuitatea. Cealaltă, continuitatea, i se conferă, prin „par- 
ticiparea“ la program. Căci în planul acesta platonismul 
stă sub semnul continuității, mai exact, al unei continui- 
tăţi care devine. De aceea, primul nivel este hotăritor. 

De fiecare dată, cu fiecare construcţie, programul se 
pune într-o posibilă ipostază „experimentală“, însă, prin 
aceasta, își răpește cîmpul de semnificare. Astfel că el se 
deschide mereu, un dialog (un moment) trimițind către 
altul, pregătindu-l chiar. Cu cît construcţia se desăvir- 
şeşte, cu atit este previzibil caracterul ei ipotetic. Apo- 
geul este şi criză, afirmaţia cea mai liniștitoare este și 
negație, răspunsul așteptat și țesut cu migală, printr-o 
„dialectică superbă, se rafinează într-o întrebare. 

Menon, poate, ultimul dialog de tinereţe și primul de 
maturitate, în același timp, cel puțin pentru ontologia uni- 
versaliilor, este ca o inițiere în tehnica platonică a punerii 
în operă. Intens programatic, cele două niveluri (formal 
și material) sînt puse, parcă, metodic, într-un dezechilibru 
atît de pregnant, încît totul este aproape numai între- 
bare. Vorbim „despre virtutea la bărbat“ și o identificăm 
„în capacitatea de.a se îndeletnici bine cu treburile sta- 
tului...“ ; vorbim și despre virtutea la femei şi o aflăm 
„în datoria de a-și gospodări bine casa, păstrîndu-și avu- 
tul...“ Și tot așa, „alta-i virtutea copilului“, „alta, de-o 
privim, la omul mai în etate : om liber dacă vrei sau, de 
preferi, nu sclav“. x 

Există, aşadar, „cîte o 'virtute potrivită cu fiecare ca- 
tegorie de fapte și de vîrste și în vederea fiecărui lucru 
în parte“. | 

Multe și felurite, toate însă „au o însușire, una și 
aceeaşi“ prin care sînt virtuţi. Este ceea ce trebuie să avem 
în vedere pentru a da un răspuns corect și lămurit celui 
de întreabă ce poate fi virtutea. 

Făcînd „dintr-un lucru mai multe“, nu vom puteâ afla 
decit că sînt virtuţi (ăretai), dar nu vom ști ce sînt ele, 
în totalitatea (kată hòlou) lor, adică în ceea ce le face să 

fie „una şi aceeași“. Or, numai prin aceasta „virtuțile sînt 
virtuţi“ (Menon, 71 e — 72 a; 72 c—d; 77 a—b). 

Cum însă, „multe şi felurite“, virtuțile sînt „una și 
aceeași“ ? Cum, „una. şi aceeași“, virtutea este în mai 
multe ? 

După întreg (kata holou), universalul (katohâlou) este 
necompus, dar individualele sînt după parte (kat'Ekas- 
ton). * Făcînd o boltă pentru a o citi prin dialogul Par- 
menide, „aporia“ din Menon se radicalizează, la limită : 
„ceea ce participă la o formă, participă la totalitatea ei, 
sau doar la o parte din ea...“ ? „O formă în întregimea ei, 
e prezentă în fiecare din multele (lucruri sensibile), păs- 
strîndu-și unitatea, sau cum ?... Prin urmare, forma fiind 
una și aceeași, va fi prezentă în întregimea ei în multe 
lucruri sensibile, în același timp“, „fără să fie despărțiți 
de sine ?“ (Parmenide, 131 b—c). 

Dacă da, întrucît își „păstrează identitatea cu sine 
însăși“, cum este în toate participantele ? Separîndu-se 
de sine? Căci, indivizibilă, n-ar putea sta „în fiecare 
lucru“ decît ca totalitate. Dar în acest caz în loc de un 
întreg (de același întreg) am avea mai multe, ceea ce e 
de neadmis, forma neputînd să fie ea însăși și, totodată, 
despărțită de sine prin multiplicare. 

Dacă nu, în contra primei sale condiţii de legitimitate, 
unitatea, forma, ar urma să fie ca parte în multiple. Însă 
„așa ceva nu se poate“. $ 

„Atunci..., în ce chip se vor împărtăși şi din formele 
eterne lucrurile sensibile, dacă ele nu pot participa nici 
la o parte, nici la întregul lor ?“ (71 c). „Aporia“ capătă 
valoare programatică. 

Aplecîndu-se asupră-i, Aristotel avea să încerce o 
ieșire sau, mai degrabă, un răspuns pe care Platon însuși 
îl va fi sugerat :* Vezi... în ce aporie intrăm cînd admitem 
formele ca realităţi în sine ?& (Parmenide, 133 c). Anume, 
trecerea lor în condiţie de imanenţă. 

Platon încă, în Timaios, încercase s-o facă, dar numai 
pe jumătate, prin „coboriîrea“ obiectelor matematice (nu 


* Cf. Aram M. Frenkian, Note sur le sens primordial du 
mot kathâlou, p. 42: „Traducem kathâlou prin universal şi nu 
prin general. Ceea ce i se opune, kat'6kaston, este individualul 
şi nu particularul. Acesta e tó idion, iar opusul său este gene- 
ralul (tó koinon). Ideea de totalitate este conținută în kathâlou, 
în timp ce kat'Ekaston este parţialul“. 

și a ideilor) în lucruri; Stagiritul merge mai departe și 
pune formele înseși să dea universalitate individualelor, 
alcătuindu-le. Presupunînd, deopotrivă, forma și materia, 
substanța (individualul) capătă regim de întreg. În con- 
secință, din perspectiva substanței, forma și -materia, 
totalităţi ele însele ca entităţi metafizice, sînt părţi. In- 
dividualul, deci, este și după parte și după întreg. „Apo- 
ria“ platonică începe să cedeze, dar stăruie : multiplicate, 
pentru a trece în condiţie de parte a întregului, formele 
nu-și pierd identitatea, prin separare de sine? Făcute 
să stea în fiecare individual, ca totalitate, ce ar mai fi ele 
ca atare? Forma om, bunăoară, faţă cu individualele : 
omul Socrate, omul Callias, omul Callicles care o au ca 
parte, dar nu din ea, ci numai în raport cu materia, cea- 
laltă parte nu-și pierde semnificaţia reală ? Iar pierzin- 
du-și-o ea, nu cad din universalitate și individualele? 
Căci, multiplicată și pusă ca totalitate în acestea, ea nu 
devine totuna cu ele, cu fiecare luat separat ? Or, în acest 
caz, individualul coincide cu universalul și, deci, există tot 
atîtea universalii cîte individuale sînt 'chiar înlăuntrul 
aceleiași specii. 

Nedumeririle lui Porfir și, apoi, marea „ceartă“ me- 
dievală a universalilor veneau, așadar, în prelungirea unei 
„aporetici“ care aduna toate marile întrebări într-un pro- 
gram, parcă, nesfîrșit. 

2. După traducerea în latină a Isagogei aveau să se 
mai scurgă cîteva veacuri pînă la deplina asumare a moş- 
tenirii antice și angajarea filosofiei în forțarea „aporeti- 
cii“ universaliilor. Nimic spectaculos nu se întîmplă cam 
trei secole, cel puţin de la Boetius la Joan Scotus Eriu- 
gena. Dar de aici nu rezultă că nu se va fi întîmplat ni- 
mic și că secvenţa este goală de istorie. 

Filosofie, ce-i drept, nu se mai face, nici chiar ca în 
primele secole creștine. După punerea apologetică „între 
paranteze“ urmează a doua, parcă mai gravă, aducînd cu 
o pierdere pînă și a coriceptului filosofiei. De altminteri, 
cîteva veacuri definiţia și locul ei în „sistemul ştiinţelor“ 
sînt nesigure, deși, începînd cu Joan Scotus Eriugena, 
realitatea sa este de necontestat. Dar pînă către secolul 
al XIII-lea se ezită între fixarea ei ca termen care face 
trecerea de la cele șapte „arte liberale“ la „sacra doctrina“ 
(teologia) şi identificarea cu sistemul „științelor profane“ 
(Cf. F. van Steenberghen, La philosophie au XIll-e siècle, 
p. 59—60). 

Prima „criză“ are loc într-un timp de tranziție de la 
Antichitate la Evul Mediu, a doua însă se întîmplă într-o 
epocă deja configurată, cel puţin ca viaţă socială. 

„Apologeţii“ şi „Sfinţii părinţi“ încercaseră o recon- 
strucţie a noii filosofii în determinaţie creștină pentru 
legitimarea creștinismului ca orizont atotcuprinzător. În 
urmare, filosofia va fi fost integrată în programe teologice 
(apologetica și patristica) numai cą mijloc. Or, în sin- 
tagmă, ca filosofie creștină, ea își pierdea autonomia epis- 
temologică, tocmai pentru că șansa i-o dădea faptul de 
a fi prin alt sistem sau exerciţiu doctrinar. 

Creştin el însuși, Boetius se aplică stăruitor logicii, 
adică unui exerciţiu, așa-zicindu-i, mai alb, deci mai în 
măsură să adune filosofia într-un cîmp poate mai re- 
strins, dar, neîndoielnic, distinct. Se înţelege că n-o făcea 
prin reacţie la o tradiţie care, cu apologetica și patristica, 
se fixase cît de cît. „Ultimul filosof roman“, cum s-a 
spus, nu năzuiește spre un concept al filosofiei în opoziţie 
față cu creștinismul. De consolatione philosophiae dă în- 
deajuns de bine seamă de atașamentul său creștin pentru 
a nu-l socoti ca pe un opozant. Dar De consolatione... în- 
săși, o meditaţie asupra valorii catarctice şi de reconfor- 
tare sufletească, asupra filosofiei ca filosofie, a filosofiei 
prin sine, face dovada unei intenţii de circumscriere a 
acesteia într-un orizont distinct. 

Cassiodor (c. 490—583) și Isidor din Sevilla (c. 560— 
636), la rîndul lor, cu toate că „pun în practică directive 
augustiniene“, de identificare a „științelor profane“ cu 
mijloace menite să ducă „la înțelegerea Scripturii“, lu- 
crează pentru filosofie ca îndeletnicire autonomă (Jean 
Jolivet, La philosophie medievale en Occident, în Histoire 
de la philosophie, I, p. 1235). Paradoxal, deși o asimilează 
cu teca ce nu este ca, cu sistemul „ştiinţelor (sau artelor) 
liberale“ (profane), Isidor, în plus, și cu etimologia (dar 
cu aceasta „ca formă de gîndire“, cum avea să spună 
Curtius), deși îi pierd conceptul printr-o prea mare (și 
ilicită) extindere a cuprinsului, îi pregătesc recuperarea. 
Cea de-a doua mare „criză“, deschidea, pe o cale nega- 
tivă, ce nu este filosofia, către reconstrucția ei, pozitivă : 
ce este. De la Alcuin la Thoma şi Occam, Evul Mediu este 
o căutare continuă a șanselor ei. 

Alcuin de York (c. 735—804) pare să fi știut mai 
mult decît Cassiodor și decît Isidor ce nu este filosofia, 
dezlegînd-o atît din identitatea cu „științele profane“, cît 

şi de condiția pe care i-o fixase patristica: Dar tocmai de 
aceea va fi intuit ce este sau ce trebuie să fie. Căci, aflată: 
între „cele şapte arte liberale, care sînt: gramatica, re- 
torica, dialectica, aritmetica, geometria, muzica şi astro- 
nomia“, și „Scriptură“, filosofia urma să fie „calea înțe- 
lepciunii“ în „căutarea lui Dumnezeu“, „pentru dobîndi- 
rea purității sufletului și pentru iubirea de adevăr...“ (De 
gramatica, în Patrologia latină, CI., 760). 

Subordonată „Înţelepciunii Scripturii“ și, prin aceasta; 
trecută în regim secund, filosofia nu-și recucerește dem- 
nitatea epistemologică pe care i-o conferiseră grecii, însă 
își delimitează exercițiul și obiectul de. aplicaţie, rostul 
și valoarea umană. Dacă nu redevenea „ştiinţa cea mai 
vrednică de slavă“, cum o socotea Aristotel, dacă era pă- 
gubită prin dislocare, fie și în condiţie secundă, filosofia 
era, începea să fie ea însăși. Pentru aceea, poate, Alcuin, 
deşi, cel puţin în De animae ratione, este augustinian, „nu 
zice nimic despre arriere-planul metafizic“ al doctrinei ce-l 
va fi inspirat (J. Jolivet, op. cit., p. 1241). 

De altminteri, cu toate că de la Joan Scotus Eriugena 
şi pînă la medievalii tîrzii ideea unei metafizici este 
aproape obsedantă, rnu metafizica avea să fie partea tare: 
a filosofiei în epoca de mijloc. 

Centrată într-un termen ireductibil, cel al fiinţei în 

sine, în condiţiile instituirii divinității, concept al teolo- 
giei, în dat prim, ea își relativizează statutul. Căci o me- 
tafizică despărțită de ființa care nu stă, cum zicea Aristo- 
tel, decît ca subiect, iar nu într-un subiect, o metafizică 
a fiinţei ca fiinţă secundă era, este o contradicţie în ter- 
meni. _ 
= “Încercări de a o legitima și de a construi n-au lipsit, 
însă cu fiecare în parte criza metafizicii lua proporții și 
se adîncea. Dar, oricît ar părea de ciudat, în perspectivă: 
istorică, tocmai agravarea stării de criză avea să-i fie: 
benefică. 

Marea întrebare modernă, kantiană, ca atare, altfel 
pusă mai întîi de Descartes: dacă e posibilă metafizica, 
istoricește venea din „experiențele“ medievale, eșuate, 
numai că eșecuri necesare. Căci, cu fiecare tentativă de 
întemeiere, printr-o mişcare, așa-zicîndu-i, catabasică, 
metafizica ducea spre „treapta zero“ a sa. Repetatele ei 

înfrîngeri o îndreptau către cercetarea critică a funda- 
mentelor sale. 

Medievalii nu se vor fi întrebat : dacă metafizica e po- 
sibilă sau nu direct, ci prin succedenta acesteia: cum 
este posibilă ? Toate încercările de metafizică, de la Joan 
Scotus Eriugena la Thoma și Duns Scotus stau sub sem- 
nul construcţiei, dar al unei construcţii parcă „experi- 
mentale“. Fiecare proiect este sau vrea să fie o metafizică 
posibilă, pentru că fiecare răspunde la cum, dar cu des- 
chidere. „înapoi“, spre dacă. Prin repetare, de altminteri, 
cum ducea către dacă. În consecinţă, marea deschidere a 
Evului Mediu, în această ordine, este întrebarea de la 
care aveau să pornească modernii : este posibilă meta- 
fizica ? Iar spaţiul în care se întîmplă marea conversiune 
a lui cum în dacă este acela al universaliilor, ca mediatori 
ontologici. 

Faptul, în epocă cel puţin, avea două rațiuni: una, 
strict determinată, ţinînd de sistemul de valori al'medie- 
valilor şi de dubla lor condiţie (erau, pentru a zice 'după 
Gilson, deopotrivă teologi şi filosofi) și alta sistematică, 
hotărită de rigorile logice ale legitimării metafizicii. 

În ordinea celei dintii, ființa în sine (ens), deși ter- 
men central în cîmp metafizic, luîndu-i-se primatul era 
decăzută din funcţia sa întemeietoare. În urmare, meta- 
fizica își pierdea legitimitatea sau, oricum. nu avea cum 
s-o capete. i 

Cît o privește pe cea de-a doua, aceasta, întrucitva 
invers, venea tocmai din recunoașterea primatului ființei. 
Altfel spus, pentru justificarea ei nu se putea porni de la 
sine, ci doar de la altceva. De dincolo de ea însă nu, de 
îndată ce sintagma este fără de sens în metafizică. În 
acest caz nu era altă posibilitate decît să se procedeze 
prin „urcare“ dinspre ființa determinată (secundă), ceea 
ce ar fi totuna cu o constructie (sau o legitimare) induc- 
tivă. 

O reinterpretare a argumentaţiei ontologice anselmiene 
va fi în măsură să justifice, într-o deschidere mai largă, 
sistematica procedeului. 

În construcţie istorică-determinată, argumentul anselm- 
ian presupune trecerea de la a fi în minte la a fi în 
realitate într-o ordine onto-teologică : avînd, așadar, con- 
ceptul „celui mai mare, am putea admite că acesta are 
semnificaţie reală și că fiinţa în sine este totuna cu Dum- 

nezeu. Anselm deplasa accentul către legitimarea terme- 
nului printr-o interpretare anume, or, partea tare a 
argumentului stătea în justificarea formală a aceluia. 
Cum, în alte cuvinte, este posibil „cel mai mare“, gîndit, 
ca de la „certitudinea de a fi întreaga realitate“ să se poată 
trece „nemijlocit“ la „realitatea însăși“ ? (G.W.F. Hegel, 
Fenomenologia spiritului, p. 134). 

Încă din epocă, argumentaţiei anselmiene i s-a repro- 
şat nesiguranța în construcţia termenului prim în condiţia 
lui „a fi în minte“ și, în urmare, alogicitatea trecerii la 
„a fi în realitate“. Un obscur călugăr de la abația de la 
Marmoutiers, fost viconte de Tours, Gaunlion, respingea 
argumentul atît .pentru a nu garanta pe a fi în minte, 
cît şi, mai cu seamă, pentru a nu îndreptăţi trecerea la 
a fi în realitate. Căci, aplicat universal, prin chiar con- 
diția termenilor săi: conceptul. ființei supreme şi ființa 
supremă, atunci, cei care „presupun că există în Ocean 
o insulă numită numai datorită dificultății sau mai de- 
grabă neputinței de a se ști că nu este pierdută“, ar fi 
perfect îndreptăţiți în credința lor. La rigoare, deci, ur- 
mînd argumentaţia anselmiană, „nu poți să te îndoiești că 
această insulă superioară tuturor celorlalte există în mod 
real, într-un anumit loc, cum nu te îndoiești că este în 
mintea ta, și pentru că este superioară și în minte și în 
realitate, este necesar ca ea să fie, întrucît dacă n-ar fi, 
nu importă care pămînt existent în realitate i-ar fi supe- 
rior și, în consecinţă, aceea pe care tu ai conceput-o ca 
superioară ar putea să nu existe“. Neavînd însă nici o 
dovadă că acea insulă există așa cum o gîndesc și neștiind 
dacă „insula cea mai mare...“ este „în mintea mea ca un 
lucru existînd real și indubitabil, ori ca un lucru fals și 
incert“, atunci argumentul cade și formal, şi material 
(Liber pro insipiente, VI). 

Radicalizată de Kant, critica argumentaţiei ontologice 
pare să fi pus capăt unei imense erori, unei iluzii chiar, 
care, „izvorită din confundarea unui predicat logic cu 
unul real“, „refuză orice lămurire“ (Critica rațiunii pure, 
p. 479). 

Dar Anselm ar fi putut spune, asemenea lui Kant, că 
„obiectul din realitate nu este conţinut analitic, ci se 
adaugă sintetic la conceptul meu“, ceea ce anulează obi- 
ecţia (Ibidem). În Proslogion, II, cel puţin, Anselm pre- 
venea că „una este a avea un obiect în minte şi alta a 
înţelege că el există“. Dacă ar fi vorbit kantian, el ar fi 

putut să spună că ființa în sine se adaugă sintetic con- 
ceptului, nu însă și cum sinteza e posibilă. 

Conștiinţa necesității de înfăptuire a acesteia o are 
dovadă, încercarea, numai că substituind căii raţiunii, 
calea credinței : „căci tea mai bună probă (a semnifica- 
ției reale a conceptului ființei în sine, n.n.) o afli în 
credinţa și în conștiința ta“ (Liber apologeticus S. Anselmi 
contra Gaunilonem respondentem pro îinsipiente, I). 

Respingînd argumentul ontologic, Thoma avea să por- 
nească tocmai de la această mare dificultate. Chiar dacă se 
cade de acord că prin cuvîntul Dumnezeu trebuie înţeles 
„un lucru care nu se poate concepe decît ca fiind cel mai 
mare“ —prevenea Aquinatul—nu rezultă de aici că semni- 
ficaţia reprezentată astfel este și reală. Deși, în Dumnezeu, 
esența şi existenţa sînt identice („Esenţa sa este exis- 
tența sa“), cum nu știm ce este el (sau, în termenii meta- 
fizicii, cum nu știm ce este ființa în sine), propoziţia 
„Dumnezeu (ființa — n.n.) este“ „nu are evidenţă pentru 
noi prin ea însăși“ ; ea urmează „să fie demonstrată“, iar 
demonstraţia nu poate fi făcută decît „prin lucruri“ 
(Summa theologica, I, : q, II, art. 1; q, III, art. 4). 

Posibilitatea este întrevăzută și de Anselm, dar nu în 
limitele argumentaţiei ontologice (expusă în 'Proslogion, 
II), ci prin mijlocirea altei „probe“, a treptelor de exis- 
tență, pe care o dezvoltă în Monologion, VII și în De 
Veritate, VII. Cu aceasta, de altfel, se și deschide istoria 
realismului scolastic, prima mare paradigmă în recon- 
strucţia universaliilor, alta, cealaltă, fiind nominalismul. 

Lucrurile lumii, socotea Anselm, ca vechii greci, au o 
materie reductibilă la „pămînt, apă, aer şi foc“. Indivi- 
dualizate, ca atare, ele însele, cele patru elemente nu 
explică, prin forma lor, forma lucrurilor. De aceea, în- 
tr-un fel, cele patru elemente pot fi concepute fără de 
acele forme pe care le vedem în lucrurile în-formate și 
care fac ca natura informă și indeterminată să constituie 
materia tuturor corpurilor diversificate prin ele (Monolo- 
gion, VII). Universalitatea, așadar, nu este inerentă ma- 
teriei, ci i se adaugă. Drept urmare, întrucît este principiu 
al individuaţiei, făcînd ca „lucrurile să fie ceea ce tre- 
buie să fie“, ontologic, este „mai adevărată“ decit „cele 
patru elemente“ (De Veritate, VII). 

Nici universalitatea, la rîndul ei, „nu-și poate avea 
natura în ea însăși, pentru că, de-ar avea-o, ar sta prin 
sine“ și nu prin ceea ce face „ca totul să fie“. În acest 
caz, „principiul n-ar mai fi nimic“ (Monologion, VII). 

Universaliile, deci, „mai adevărate“ decit lucrurile, 
sînt însă „mai puţin adevărate“ decît ființa supremă la 
care induc. „Adevărul“ lor, platonic vorbind, vine prin 
participarea la fiinţa unică, numai că, spre deosebire de 
adevărul lucrurilor, în mod nemijlocit. De aceea au și mai 
multă realitate. 

Ca în arhitectonica din Republica VI, lucrurile sînt 
degradări ale ființei, dar în timp ce, în concept platonic, 
aceasta, ca sistem al formelor, mediază prin sine însăși, 
în construcţie anselmiană ea este distinctă. Universaliile, 
în consecință, sînt realităţi de al II-lea grad, dacă nu chiar 
în alt orizont ontologic. De aici și marile dificultăţi ale 
metafizicii anselmiene, care își. circumscrie universaliile, 
dar nu şi fiinţa supremă, termen în alt plan, transmeta- 
fizic. Or, lipsită tocmai de ceea ce era în măsură să-i dea 
identitatea, ea se destructura ca tip de construcție, în sine, 
ca și „în jos“, în ordinea legitimării universaliilor. 

Anselm avea ştiinţa exactă a rolului acestora în me- 
dierea ontologică, dar într-o metafizică precară. Căci, puse 
în dependență de fiinţa în sine ca divinitate, universaliile, 
altceva decît aceasta, altceva și decît lucrurile, nu mai 
„puteau să-și îndeplinească funcția mijlocitoare. Așadar, 
tocmai pentru că le trece în plan secund, „Doctorul mag- 
nific“ nu are a le asigura deschiderea către individuale. 
Principiu al individuaţiei în-formînd materia, universa- 
liile stau în lucruri (in re) însă ca o natură distinctă în: 
absolut. Astfel că și în ‘această condiţie, de totală inco- 
municabilitate, ele sînt ante rem. 

De bună seamă că, în deosebire de lucruri, stînd — 
pentru a zice după Platon — prin unicitatea formei, uni- 
versaliile își păstrează statutul anteriorităţii și în regim: 
de imanenţă. Ante rem, prin urmare, ontologic, este de- 
terminaţie superioară celeilalte (în re). La rigoare, uni- 
versaliile stau în lucruri tocmai pentru că sînt, în aceeași 
interpretare, ontologică, mai înainte. 

Anselm însă punea anterioritatea ontologică și ca 
exterioritate într-un sens topologic, dacă nu și într-unul 
temporal. Sugestia, fie și în anume limite, era platonică, 
universaliile anselmiene, ca și formele sau ideile marelui: 
metafizician al Antichității, avînd realitate în sine. Aces-. 

tea din urmă însă au, față cu lucrurile, doar valoare para- 
digmatică. Ele sînt modele și temei pentru individualele 
care capătă existenţă prin participare, în timp ce univer- 
saliile anselmiene individualizează co-participînd. 

La prima vedere, șansele erau de partea reconstrucției 
anselmiene, ca încercare de depășire a dificultăţilor onto- 
logiei platonice. În realitate, ele aparţineau platonismului, 
unui platonism critic însă, deci posibil ca aristotelism. 
Oriciît ar părea de ciudat, șansele reveneau modelului: 
platonic și nu celui anselmian tocmai pentru că, în pri- 
mul, universaliile stăteau doar înainte de lucruri, în timp 
ce, în al doilea, şi în lucruri. Însă, întrucît în platonism, 
înainte de lucruri numea regimul metafizic al universa- 
liilor, cum individualele căpătau ființă prin participare 
la acelea, ele erau legitimate ontologic. Separaţia, deci, era 
menită să explice deopotrivă identitatea universaliilor prin 
unicitatea formei și multiplicitatea individualelor, para- 
doxal, aceasta din urmă, tocmai prin cealaltă. După formă, 
în consecinţă, existența căpăta îndreptățire metafizică, nu 
însă și după materie, ceea ce făcea parte din alt program. 

Anselm, tot în deschidere platonică, avea să se anga- 
jeze și în realizarea acestuia, numai că, printr-o, aproape 
fatală, abatere de la regulile construcției după formă. 
Aceasta mai întîi datorită faptului că universaliile sînt 
trecute în condiţie secundă și, apoi întrucît. sînt multipli- 
cate, fiecare în sine, pentru a putca sta în lucruri. 

Or, în măsura în care aparțin altui orizont de inter- 
pretare decît ființa, ele cad din condiţia de determinatții 
(sau forme-structuri) ale acesteia. De aceea, pentru expli- 
carea lor ar fi nevoie de un al treilea termen, intercalar, 
menit să le justifice identitatea în ființa supremă, ca şi 
capacitatea acesteia de a mijloci, prin sine. Cum însă ea 
este altceva decît universaliile ca 'totalitate, cum uni- 
versaliile, la rîndul lor, de asemnea ca sistem, nu-i sînt 
coextensive, mijlocirea prin ele riscă enorm noninteligi- 
bilitatea. Căci, deşi în generc, nemediate faţă cu ființa, 
ele stau într-un raport de exterioritate, ca, de altfel; și 
cu materia lucrurilor, de acuma întrucitva invers, tocmai 
datorită identităţii lor, fie și parțiale, cu termenul prim. 
În alte cuvinte, universaliile sînt exterioare ființei pen- 
tru câ nu sînt ea, și materiei întrucît sînt atât cât sînt. 

Așa fiind, universaliile anselmiene, deși cu funcţie me- 
diatoare între fiinţa supremă și lucruri (altfel, acestea din 

urmă ar trebui să vină sau direct din „natura suverană“, 
atunci însă ea ar fi coruptibilă, sau din altceva, ceea ce 
„este contradictoriu“), deși principii ale individuațţiei (sînt 
„formele pe care le avem în lucrurile în-formate“), nu 
comunică, totuși, cu individualele (Monologion, VII). De 
aceea, ele rămîn mai curînd într-o determinaţie, cea a 
anteriorităţii (ante rem) adică, a doua (in re) și a treia 
(post rem) avînd șanse minime de inteligibilitate. | 

„Formă a lucrurilor“, universalul își păstrează în lu- 
cruri natura distinctă, astfel că mai degrabă nu le este 
constitutiv decit le este. Dacă le-ar alcătui, ar trebui să 
fie parte a lor sau, mai exact, să se împartă în ele, ceea 
ce, pe bună dreptate, Anselm respinge. 

„ Dificultatea platonică încă era dintre acelea care nu 
puteau fi elucidate fără grave consecințe în construcția 
ontologică. Dar, tocmai datorită valorii sale de principiu, 
ca trebuie depășită, adică rezolvată. 

Similiplatonic, „doctorul magnific“ introduce ideea de 
exemplaritate : universul „exemplar în raport cu lucru- 
rile sau, pentru a vorbi mai precis, ca formă, ca normă“ 
(Monologion, IX). Dar, totodată, el schiţează o încercare 
de ieșire din situaţie urmînd, la rigoare, cerințele şi su- 
gestiile aceluiași program. Anselm recurge la o analogie 
a universaliilor și lucrurilor cu limbajul într-o triplă 
deslușire : „1. în manieră sensibilă, cît se utilizează semne 
sensibile ; 2. în modalitate insensibilă, prin gîndirea sem- 
nelor sensibile și 3. nici sensibil, nici insensibil, cînd 
numim lucrurile înseși, iar nu semnele...“. 

Limbajul din urmă, „limbajul spiritului sau al ra- 
tiunii“, aşadar, „nu presupune cuvinte care semnifică 
lucrurile“, ci trimite nemijlocit la acestea. De aici şi 
„realitatea“ lor : cuvintele celui de-al treilea limbaj sînt 
naturale, deci „universale“, „sînt și mai exacte“, adică 
„mai adevărate“, „fiind mai asemănătoare cu lucrurile“ 
(Monologion, X). 

Prin analogie, universaliile stau ca termeni într-un 
limbaj, în limbajul „natural“ al ființei însăși. Iar tot 
analogic, așa cum limbajul 3 le face posibile pe celelalte 
(| și 2), căci semnul și gândirea semnului sînt întrucît, 
mai înainte, în ordinea întemeierii, cuvîntul semnifică 
lucrul, universaliile stau pentru individuale, ca funda- 
ment ontologic. Ele, prin urmare, le „conţin“ ca semni-: 
ficaţii. Or, la fel cum, dacă zicem om, înțelegem toți 

oamenii trecuţi, actuali și posibili, în cîmp ontologic uni- 
versalul subîntinde întreaga clasă a individualelor. 

Numind „imaginea corpului“ său „noţiunea raţională“, 
limbajele 1 şi 2 capătă legitimitate prin „numele lucru- 
lui“ şi, deci, prin lucrul însuși, dar și, invers, „numele 
lucrului“ presupune „imaginea“ și „noţiunea“. Prin trans- 
fer, aceasta vrea să însemne că universaliile apar în in- 
dividuale fără să treacă în ele, ca atare, așa cum cuvintul 
le semnifică (le dă realitate) pentru noi, însă.rămîne în 
plan distinct. 

Ele, deci, ar fi mai înainte de lucruri în felul în care 
cuvîntul „om“ este mai înainte faţă cu oamenii deter- 
minaţi, mereu alţii, dar înlăuntrul aceluiași nume generic. 
Și, totodată, sînt lucruri, pe care le instituie ca prin- 
tr-un act de semnificare. 

Analogia ajută, dar tot ea revelează și dificultățile 
conceptualizării, menţinind proiectul în limitele lui „ca 
şi cum“. Aceasta întrucît problema raportului universa- 
liilor cu individualele, deopotrivă în ordine formală și în 
ordine materială, rămîne deschisă. În -continuare, deci, 
întrebarea care privește raportul celor doi termeni și 
statutul fiecăruia în parte stăruie. În continuare, nedu- 
mereşște tulburător starea aporetică a problemei, dar, în 
același timp, dă speranţe tocmai ambiguitatea prezum- 
ţiilor. Căci Anselm evită simplificările și soluționarea fa- 
cilă. El, mai curînd, dacă se poate spune așa, este ispitit 
să strîngă nodul gordian decit să-l taie. Din spaţiul filo- 
sofiei sale ieși încă mai încercat de interogații parcă fără 
de răspuns. 

Nu afli atît ce sînt universaliile și cum sint ele în 
relaţie cu individualele, cit ce și cum nu sînt. Anteriori- 
tatea lor, numai presupoziție, în aparenţă dogmatică (deci 
neîndoielnică), pune, în realitate, multe, foarte multe în- 
trebări. Dacă sînt mai înainte (ontologic), cum „semni- 
fică“ lucrurile ; dacă le aparțin ca formă, ce mai este 
aceasta ? Dacă au realitate în sine şi aceasta nu este „co- 
municabilă“ cu cea a lucrurilor, cum pot fi „cuprinse“ 
în rațiune, cum, la urma urmelor, aceasta este în măsură 
(sau în stare) să le sesizeze ? Pe scurt, dacă e să luăm în 
seamă doar ultima parte a „programului“, ce sens și 
cîtă înteligibilitate au universaliile în a treia determi- 
nație, după lucruri (universalia post rem)? Şi cît adevăr, 
de îndată ce „în ştiinţa noastră lucrurile nu sînt prin 
esență, ci prin asemănarea lor cu aceasta“ ? 

Se creează aici o situaţie, în sine, contradictorie : luate 
ca atare, lucrurile „sînt prin esenţa lor“, însă în cunoaș- 
tere ele stau numai „prin asemănare“. 

Aşa stînd lucrurile, cum, totuși, mai este posibilă „ști- 
ința noastră“ şi ce mai semnifică ea dacă „asemănarea e 
prea îndepărtată de esenţă“ pentru a fi în măsură să dea 
scama de aceasta ? (Monologion, XXXVI). Nu cumva, în 
consecinţă, „noi vorbim şi nu vorbim despre același lucru, 
vedem și nu vedem același lucru“ ? (Ibidem, LXV). 

În sine, „Esenţa suverană“ și „esenţele“ generate în 

ea sînt și incognoscibile şi inefabile : cum să „cuprinzi“ 
ceca ce este de necuprins ! Cum poate fi comprehensivă 
gîndirea noastră cînd esențele sînt una și ea, altceva ? 
Ce sens, deci, mai are a fi în minte dacă imaginea (ase- 
mănătoare) nu este decît „imperfectă“ i; 

Răspunsurile nu aveau să fie pe măsura întrebărilor 
căci : „sufletul ca oglindă şi imagine a naturii suverane“ 
sau „ființa raţională creată pentru a înțelege și iubi“ 
„Suveranul Bine“ nu sînt rezolutorii. 

Anselm transferă toate dificultăţile, în ordinea răs- 
punsurilor, în orizont teologic. „Nodul“, în acest caz, este 
„tăiat“, ceea ce contrastează esențial cu „strîngerea“ lui în 
perimetrul interogaţiilor. 

Răspunsurile nu conving ; întrebările da. Prin răspun- 
suri, în cea mai mare parte a lor, realismul risca o enor- 
mă inadecvaţie şi închidere în sine. Prin întrebări, însă, 
prin întrebările anselmiene care-i alcătuiesc programul, 
realismul își legitimează, deopotrivă, istoria şi șistemul. 
Astfel încît ceea ce vine în continuare, dincolo de ambi- 
guități şi de circumstanțţieri, dincolo de căutările, uneori 
parcă „în gol“, îl angaejază tot mai mult într-o recons- 
trucție a filosofiei în concepul ei autentic. 

Debutînd sub semnul platonismului (altfel nici nu era 
posibil, căci „marea“ sa istorie este, deocamdată, înlăun- 
trul unei aporetici, a aporeticii stabilite de întemeietorul 
Academiei), de sugestie platonică în momentul ansel- 
mian, aşadar, realismul avea să fie multă vreme (parcă 
pînă la strîngerea mai tuturor întrebărilor și dificultă- 
țiłor) platonizant. i 

Dintre cele 13 poziții în „cearta universaliilor“ cîte 
àvea să consemneze, în secolul al XII-lea, Ioan de Sales- 
bury (Joannis Saresberiensis) în  Metalogicon, în mai 
mare sau în mai mică măsură, şapte-opt sînt platonizante. 

Chiar și cele ce se construiesc altfel o fao prin depărtare 
de platonism. Încît, chiar dacă Platon ca atare „nu este 
nicăieri, platonismul este peste tot; ori, încă mai mult, 
peste tot sînt platonisme“ (Etienne Gilson, La Philoso- 
phie au Moyen-âge, p. 268). 

Faptul că prima paradigmă care se impune este cea 
realistă și că proliferează intens (căci toate „poziţiile“ 
platonizante sînt, în principiu, de tip realist) nu este 
deloc întîmplător și, mai cu seamă, lipsit de importanță, 
dacă ne situăm în perspectiva aporeticii de care mai 
vorbeam. Realismul, de aceea, este mai mult decît o 
construcție materială ; este un model de tip formal; ca, 
de altfel, și nominalismul. 

La: limită, de la Guillaume de Champeaux la char- 
tresieni şi de la Gilbert de la Porree la „colecţionismul“ 
lui Josselin de Soissons, la „manierism“ şi chiar pînă la 
doctrina status-ului, ori la un -„conceptualism“ sui-ge- 
neris de cara vorbea Abelard.în Glosele la Porfir (sau 
Logica nostrorum petitioni), inspiraţia platonică se face 
simțită peste tot într-un realism în concept nonrestrictiv. 
De aici nu rezultă că realismul este atotcuprinzător sau. 
aproape, întrucît, cu excepția, poate, doar a primelor 
două poziţii, celelalte, mai ambigue, sînt deschise și unei 
„lecturi“ nominaliste. Între realism şi nominalism, ca re- 
ferenţiale, opţiunile din urmă fac trecerea de la unul la 
altul și estompează, prin nuanțări multiple, opoziția. 
Căci, exclusiviste, numai, la prima vedere, sau, oricum, 
cercetate în context, în perspectivă istorică și sistematică 
ele apar ca poziții complementare. 

Cu individualitatea variabilă, poziţiile de trecere (ori 
intercalare) nu au și valoare egală. Însă, fiecare aduce cel 
puţin o nuanţă și nuanțele nu trebuie:pierdute. 

Cea a lui Guillaume de Champeaux (1070—1121), mai 
întîi, deși minoră, este instructivă, mai cu seamă prin 
mișcarea ei de la o teorie a identităţii la alta, a in-dife- 
renţei (indifferentiae). 

Deodată, trecerea de la o construcție la alta pare să 
se fi făcut în urmarea obiecţiilor lui Abélard, ceea ce 
este de necontestat, căci, față cu teoria identității, teoria 
in-diferenței relevă un realism mai nuanțat prin apro- 
pierea unor sugestii nominaliste. Abelard percepea exact 
situația, văzînd aici o izbîndă a învăţăturii sale şi o de- 
plasare a interesului. către ea: „această victorie a dat 
şcolii mele o-asemenea forţă și autoritate, încît cei care 

îi fuseseră discipoli fervenţi marelui dascăl și adversari 
hotărîţi ai doctrinei mele au venit să-mi asculte lecţiile“ 
(Historia Calamitatum, în Heloise et Abélard, Lettres, 
p. 27). 

Afirmînd „identitatea perfectă a esenței în toți indi- 
vizii aceleiași specii“, fondatorul Școlii de la Saint Victor, 
Guillaume adică, risca să compromită deopotrivă „sub- 
tanța esenţială unică“ și „realităţile subordonate“. Eșecul, 
deci, putea fi dublu, pentru că, „unică în sine“ și în ace- 
lași timp diversificată în „formele subordonate ale lucru- 
rilor“, acestea „deveneau identice unele cu altele“, iar 
unicitatea universalului își pierdea din sens, dacă nu 
chiar și-l pierdea în întregime. Bunăoară, „esenţa uma- 
nă“ : ea ar fi identică la toţi oamenii luaţi unul cîte unul 
dincolo de 'diferenţierea lor numerică. Dar, în acest caz, 
aceeaşi substanţă ar deveni în mod accidental omul So- 
crate aici, omul Platon dincolo (Abélard, Hist. Calamiet..., 
în op. cit. p. 26; Logica „Ingredientibus“, 10, în Oeuvres 
choisies, p. 92). 

Discutabilă, această primă ipoteză a lui Guillaume 
nu era însă și ineptă. Aprins în polemică, Abélard trece 
prea repede peste un proiect de conceptualizare a univer- 
saliilor, totodată în unitatea-unicitatea și în multiplici- 
tatea lor, totuși, memorabil. Că prin multiplicare esențele 
își pierd unitatea și unicitatea, iar lucrurile individuali- 
tatea, devenind identice (cu repetarea în fiecare a ace- 
leiași naturi), este adevărat. Numai că, eliminînd inter- 
pretarea realistă a universaliilor ca entități distincte, 
teoria explica prezența în individualitate ca totalitate sau, 
în limbaj platonic, înțelegerea lor după întreg, iar nu 
după parte. f 

Percepînd însă dificultățile paradigmei realiste, în 
urma reacției abélardiene, ori, poate, mai cu seamă, prin- 
tr-un efort propriu de sesizare, Guillaume avea „să-şi 
modifice doctrina, presupunînd apoi că mai curînd se 
poate vorbi de o in-diferență decît de o identitate a esen- 
telor“ în lucruri (Abélard, Hist. Calamit., în op. cit., p. 27). 

Admițînd în continuare că individualele sînt prin uni- 
versalii ca întreg, victorianul nu le va mai fi pus pe 
acestea în regim de identitate cu ele însele, ci în acela de 
„ne-diferenţiere“. În lucruri, deci, esenţele nu mai stau 
prin identitatea lor, ci doar prin faptul de a fi ne-diferite. 

O nuanţă doar, însă mai importantă, deși nerezolu- 
torie, de vreme ce nu mai mult decit rațiune a „ne-dife- 

rențierii“ individualelor, universalul nu are a fi în mă- 
sură să le explice, totuși, co-inteligibilitatea. 

Or, „omul Socrate este definit prin accidentele sale. 
În afara acestora, înseamnă că este dincolo de diferenţele 
specifice ale omului însuși“. În consecinţă, el nu va mai 
fi nici Socrate, nici om, întrucît în cazul în care „acci- 
dentele nu aparţin substanțelor individuale, nu aparțin 
nici universaliilor“ (Logica „Ingredientibus“, 13, în op. 
cit., p. 96). 

Dar, după cîte se pare, Guillaume se va fi folosit de 
„teoria in-diferenţei“ pentru a impune universaliile nu- 
mai ca temei al asemănării singularelor (Cf. Maurice de 
Gandillac, Introduction la Oeuvres choisies d'Abelard, p. 
28, în notă). Sau, cum zicea Abelard, ca „înrtretăiere a 
caracteristicelor asemănătoare“ (similitude) ale individua- 
lelor (Logica..., 14, în op. cit., p. 9). 

Nuanţarea introdusă prin „teoria in-diferenţei“ se do- 
vedeşte astfel profitabilă, căci realismul se echilibra prin- 
tr-o deschidere către nominalism. Fapt semhificativ, cu 
Guillaume se „experimenta“ un prim model al universa- 
liilor, totalizant. Altele, din aceeași epocă, este vorba de 
„colecționism“ şi de teoria „status-ului“, aveau să. dea 
încă mai multă consistență orientării; Abélard o con- 
firmă tocmai întrucît n-o acceptă. 

Unii, glosa el, pornind de la același motiv, al „in-di- 
ferenţei“, „nu consideră realitatea universală decit în- 
tr-o colecţie compusă din mai multe elemente (rebus în 
unum collectis)“. Aceasta vrea să spună că „omul Platon 
și omul Socrate“, bunăoară, „nu poartă în ci înşişi specia, 
fiindcă ea ar fi ansamblul indivizilor care o compun“ 
(Logica..., 14, în op. cit., p. 98). 

Poziţia apărată de Josselin de Soissons (1125—1151) 
și de autorul necunoscut al tratatului De generibus et 
speciebus — Despre genuri şi specii, atribut abuziv de 
către Victor Cousin lui Abélard însuși, este respinsă de 
acesta, poate prea categoric, însă cercetată cu aplicație. 

„Colecţionismul“ presupune „elemente comparabile“ 
în lucrurile ponente luate unul cîte unul, ceea ce aduce 
cu sine identificarea universalului cu atributul sau cu 
forma care conţine „o multitudine de individuale“. Dar, 
o dificultate : cum, în acest caz, „colecţia“ mai poate fi 
„atribut comun“ al „elementelor constitutive“, cînd „în- 
tregul nu este decît predicatul părților sale“ ? 

Să admitem că specia „se atribuie prin părțile sale 
individualelor“ ; ce mai rămîne însă din universal, care, 
totuși, „se aplică“ fiecărui lucru, ca întreg ? Sau, fiind 
de acord că „într-o colecţie ar intra .o multitudine de 
specii“, după cum fiecare specie cuprinde mai multe in- 
dividuale, n-ar rezulta că orice om, bunăoară, este un 
universal ? 

Ce mai este, în acest caz, universalul, și cum mai stă 
în condiţia anteriorităţii (fiindcă este „anterior individua- 
lelor“), și ce mai este partea, ce şi întregul („partea ne- 
confundîndu-se cu ansamblul“) ? (Logica..., 14, 15, în op. 
cit., p. 98—100). 

„Colecţionismul“, prin urmare, lucrînd cu un concept 
al universalului, îi estompează anterioritatea. 

Se poate deduce de aici o anume desprindere de sche- 
ma realismului anselmian, dar cu sacrificarea unei de- 
terminaţii esențiale, căci faptul de a fi mai înaintea in- 
dividualelor. o spune un nominalist, Abelard, este o con- 
diţie de inteligibilitate fără de care nu se poate. 

Depărtindu-se de realism printr-o deschidere către 
nominalism, „colecţionismul“ rămîne, chiar dacă într-un 
echilibru precar, între cele două paradigme ca o posi- 
bilă valorizare a amîndurora. Starea de indecizie nu-l 
slujește prea mult, neasigurîndu-i coerenţa internă și 
deci autonomia. Vulnerabil și dinspre realism și dinspre 
nominalism, nu neapărât pentru a nu fi realism sau no- 
minalism, ci în urmarea imposibilității de a sta prin 
sine, „colecţionismul“, ca de altfel şi ultimele „experi- 
mente“ ale lui Guillaume, indică o criză“ de principiu 
a poziţiilor dominante și exprimă necesitatea reevaluă- 
rii lor. ` 

Construcție minoră, dacă e „citită“ prin grila luptelor 
doctrinare din epocă, în aceeași perspectivă istorică din 
care și „teoria in-diferenței“ ori cea a „similitudinii“ se 
relevă altfel, ipoteza „colecționistă“ apare cu redimen- 
sionări valorice deloc neglijabile. 

Tot asemenea și „teoria stărilor“ (status), de care își 
lega numele Gauthier de Mortagne (m. 1174), episcop de 
Laon, este o poziţie intermediară și. indecisă, ceea ce îl 
nemulțumește profund pe Abélard. Cu punctul de ple- 
care, cu şi, totodată, cu finalitatea în legitimarea semni- 
ficaţiei reale a universaliilor, „teza“, în cauză, cum îi zice 
Abelard, eșuează în contrariul a ceea ce trebuia să de- 

monstreze, adică „în reducerea la nimic a legăturilor 
care corespund termenului universal“. Or, cînd spunem 
că „acest şi acel om seamănă“ (interferează, conveniunt), 
explicaţia vine din faptul că au același status, ambii 
fiind oameni (Ibidem, 19, în op. cit., p. 105—106). 

Dincolo de dificultățile semnalate de Abélard, 'pozi- 
ţia universaliilor ca status este, totuși, „interesantă“, cu 
deosebire prin ideea multiplicităţii stărilor ontologice. 
Căci, după Gauthier de: Mortagne, individualul își are 
status-ul său întrucît este individual, şi tot astfel ca 
specie, specia, sau ca gen şi genul (Cf. Anton Dumitriu, 
Istoria logicii, p. 332; Jean Jolivet, op. cit., p. 1307). 

Riscul aneantizării universaliilor prin diferenţiere on- 
tologică exista de îndată ce „Socrate“ era justificat ca 
individual pentru că avea acest status, iar ca om sau ca 
fiintă vie întrucît presupunea alte status-uri. 

De bună seamă că universalul este specie, gen, clasă, 
deci nu stă ca o paradigmă nedifirenţiată în sine. Numai 
că, atît ca specie, cît și ca gen sau clasă, el se află în 
același „subiect“, care, după Aristotel, este individualul 
(sau substanța primă). Gauthier le punea însă, similipla- 
tonic, într-o stare de perfectă identitate, fiecare cu sine, 
și deci. de incomunicabilitate. Ca în arhitectonica forme- 
lor din platonismul „ipotetic“ (de la Phaidon la Repu- 
blica VI), universalul specie, deși subordonat universa- 
lului gen, nu este comunicant cu acesta. Astfel încît spe- 
cia este specie, genul gen și clasa clasă. În acest caz, 'ce 
mai este individualul decît succesiv, într-o succesiune 
ontologică, el însuși, apoi specia, gen, clasă? Or, așa 
stînd lucrurile, nu se pierde, deopotrivă, unitatea indi- 
vidualului și aceea a universalului ? 

Situaţie ciudată, aici teoria status-ului, ataşată pos- 
tulatului realist : universalia sunt realia, se  întîlnește 
cu nominalismul à outrance, de tip roscelinian, care, por- 
nind de la prezumția contrară, le ia orice șansă de sem- 
nificare. În ultimele sale consecinte, „teoria status-ului“ 
cădea alături de nominalismul radical, absolutizant, pa- 
radoxal, nu întrucît contesta semnificaţia reală a univer- 
saliilor, ci datorită punerii lor, în funcție de „treapta de 
existenţă“, într-o identitate atit de severă, încît comu- 
nicaţia era întreruptă. În urmare, cu semnificaţie reală 
în sine, ce mai însemna universalul-specie pentru indi- 
vidual? Sau universalul-gen în raport cu universalul- 
specie? Nu cumva din orizontul unuia, celălalt aducea: 

cu simpla flatus vocis? De aceea, poate, Joan de Sales- 
bury avea să constate că poziţia în cauză n-a creat „şcoa- 
lă“, neînregistrînd, mai departe, aderenti. 

Cu ceva mai. multe șanse, cel puțin în acest sens, 
pare însă realismul chartresian (în două construcţii, cea 
bernardiană şi cea gilbertiană), mai intransigent plato- 
nic și, oricît ar părea de straniu, poate tocmai de aceea. 

Bernard (m. după 1126), cel de-al doilea întemeietor 
al Școlii de la Chartres, după Fulbert (aprox. 960—1028), 
va fi fost perfectissimus inter platonicos saeculi nostri 
— cel mai perfect platonician al vremii noastre, dacă e 
să-] credem pe Joan de Salesbury, englezul care, după 
uciderea mișelească a lui Thomas Becket (în 1170), al 
cărui secretar fusese, găsește adăpost şi își caută liniștea 
între zidurile celebrei miînăstiri și şcoli de lingă Paris 
(Metalogicon, V, 35). 

În spirit platonic, Bernard ar fi identificat univer- 
saliile (genurile și speciile) cu formele în regim de mo- 
dele eterne ale individualelor *. După cîte se pare însă 
(prudenţa este necesară, căci tot ceea ce știm despre el 
e de sursă indirectă, prin Joan de Salesbury), Bernard 
se' va fi apropiat mai mult de platonismul din Timaios 
decît de acela din prima construcție, așa-zicîndu-i, pre- 
critică. Anume, cel de-al doilea magister scholae va fi 
pus universaliile, prin analogie cu obiectele matematice 
platoniciene, în termen de forme care vin din modele 
exemplare (ale lumii I-a) şi împreună cu materia (khôru, 
receptacolul universal, în Timaios) alcătuiesc lucrurile. 

Prea în umbra lui Platon (receptat prin Boetius), Ber- 
nard nu-și individualiza într-atiît proiectul încît acesta 
să poată sta autonom. Însă, cu chartresianul, îndeosebi 
cu el, universaliile în concept realist capătă o determi- 
nație esenţială, fiind puse „să desemneze în mod unic 
genurile și speciile lucrurilor, adică vocile lui Porfir, și 
nu archetipurile transcendente“, aparținătoare divinității 
(Emile Brshier, op. cit., p. 149). 


* Este presupusă o „lectură“ a platonismului prin Seneca, de 
la care ar veni, definiția ideii ca „model etern al lucrurilor natu- 
rale“ (Scrisori către Luciliu, 58, 19). Emile Brehier este mai re- 
zervat : „definiţia pare să vină de la Seneca...“, Jean Jolivet 
este însă mai sigur: Bernard „definește ideea după Seneca..“, 
(La Philosophie au Moyen âge, p. 135; La philosophie médiévale, 
în op. cit., p. 1313). 

Gilbert de la Porree (Porretanus, 1074—1154) dă dis- 
tincţiei și mai multă consistență: odată ce identifică în 
„substanţele pure“ (substantiae sincerae) modelul-mode- 
lele (exempla), iar în „formele native“ (formae nativae) 
câpii ale acelora și, în urmarea faptului, principiile în- 
formatoare inerente lucrurilor. 

Dincolo de interpretarea cu sens local (prototipurile 
„in rațiunea divină“, cum zicea Joan de Salesbury), în- 
tr-un orizont filosofic perfect individualizat, distincția 
bernardiană-gilbertiană era în măsură să facă posibilă 
o dublă descriere şi conceptualizare a universaliilor: 
dinspre metafizică și dinspre fizică, prima mișcare du- 
cind la înţelegerea lor ca structuri ale ființei în sine, 
iar a doua, a acelorași, și tot ca structuri, dar ale fiin- 
ţei determinate. 

Profitul ei, în epocă chiar, nu va întirzia prea mult 
să se verifice, fie și numai în parte, în marea înnoire 
pe care avea s-o săvîrșească Thoma din Aquino (1225— 
1274), în reconstrucţia realismului, ca și, în. gencre, a 
ontologiei universaliilor. 

Cu Thoma, în „geografia“ spirituală a Evului Mediu 
latin se întîmplă o modificare esenţială, platonismul (ca 
tip de construcție în filosofie) cedind locul aristotelis- 
mului, „cealaltă paradigmă succesivă nu doar şi nu în 
primul rind în ordine istorică. Evul Mediu filosofic re- 
petă, la scara sa și în context propriu, prima mare miş- 
care antică de înaintare de la platonism la aristotelism. 
Iar, în timp ce, în spaţiul grec, trecerea avea mai înainte 
de toate determinaţie istorică (succesiunea ținînd de o 
ordine a invenției), în Evul Mediu ea capătă ca domi- 
nantă sistematicitatea. În alte cuvinte, relaţia istorică 
dintre .platonism și aristotelism se esenţializează, obţi- 
nînd condiția succesiunii tipologice. Nu mai este, deci, 
vorba de trecere de la mai înainte la după, ccea ce în 
etapa antică a fenomenologiei conștiinței filosofice apă- 
rea, în mod firesc, în prim plan, ci de situarea într-o 
perspectivă complementară. Faptul, ce-i drept, are loc 
după o încercare de reconstrucție în filosofie în modali- 
tate platonică. De acuma însă, după nu mai poartă un 
sens dominant temporal, numind, cu deosebire, o mişcare 
de întregire. Evul Mediu, așadar, confirmă (sau recon- 
firmă) convergenţa (mai exact, poate, complementarita- 
tea)  platonismului și aristotelismului, căpătînd, prin 

avantajul timpului, percepția lor ca două laturi într-un 
întreg. 

Opţiunea lui Thoma (și mai înainte a dascălului său, 
Albert de Ballstaedt, Magnus, cel Mare, 1206—1280) pen- 
tru aristotelism nu are ca revers antiplatonismul (sau 
numai renunțarea la platonism), ea însemnînd alegerea, 
pentru o posibilă sinteză, a celeilalte laturi. 

Și de această dată, prea din lăuntrul epocii, alterna- 
tiva platonism-aristotelism pare numai o secvenţă din 
scenariul unor lupte doctrinare. Între acceptare și res- 
pingere nu este însă numai platonismul și, deci, aristo- 
telismul nu cîștigă prin încurajarea instituțională. El în- 
suşi, chiar în secolul al XIII-lea, era condamnat în cî- 
teva rînduri. La Sens, în 1210, mai întîi, un conciliu 
hotăra că „scrierile lui Aristotel de filosofie naturală şi 
comentariile la ele nu vor putea fi citate, nici în lecţii 
publice, nici în lecţii private, la Paris, sub pedeapsa ex- 
comunicării“ (Denifle-Chatelain, Chartularium Universi- 
tatis Parisiensis, t. I, p. 70). Peste cinci ani, interdicția 
este extinsă și asupra Metafizicii, în 1245, papa Inocen- 
țiu al IV-lea include în această stranie „geografie“ a 
condamnării aristotelismului şi Universitatea din Tou- 
louse, în care, pînă la această dată, cărţile Stagiritului 
putuseră fi citite mai fără opreliști, în 1277, Etienne 
Tempier, arhiepiscopul Parisului, suspenda 219 de pro- 
poziții ale filosofiei averroiste (în vdriantă latină, sige- 
riană) și ale celei thomiste, ambele, chiar dacă în mo- 
dalităţi și direcţii diferite, de inspiraţie aristotelică. 

La rîndul său, respins de el de cîteva ori, platonis- 
mul supraviețuiește în medii și prin iniţiative francis- 
cane, dar reinterpretat augustinian și avicennist. „Logica, 
chiar și teologia secolului al XII-lea îl urmează pe Pla- 
ton“ (Jean Jolivet, op. cit., p. 1350). Indirect, prin Pro- 
clos, Augustin, Pseudo-Dionisie Areopagitul, Joan Sco- 
tus Eriugena, Avicenna și Avicebron se ia cunoștință și 
de filosofia neoplatonicilor, în speță de cea plotiniană. 
Iar, în acelaşi timp cu marea sinteză albertino-thomistă 
a aristotelismului, Bonaventura (Giovanni di Fidanza, 
1221—1274) o reconstruiește pe cea platonica, însă din 
perspectivă augustiniană şi avicennistă. 

În context istoric, şansele aristotelismului nu erau 
mai mari decît cele ale. platonismului. Și totuși aris- 
totelismul capătă ascendent. După David de Dinant, 
care în pragul veacului al. XII-lea utiliza, ce-i drept, in- 

fidel „materia și forma (aceasta ca inteligență-nous) aris- 
totelice pentru o reconstrucţie panteistică a lumii („In- 
teligenţa, "Materia și Dumnezeu sînt unul şi același lucru“ 
va fi spus el în De Tomis*), după David de Dinant şi 
după încercările. mai ezitante ale unor franciscani ca 
Alexandru din Hales sau Roger Bacon, dar mai cu sea- 
mă ale cîtorva dominicani (Roland de Cremona, Jean 
de Saint-Giles, Hugues de Saint-Cher), Albert și Thoma 
„il introduc în mod deliberat în lumea creștină“ (F. van 
Stenberghen, op. cit., p. 10). Ei însă aveau să impună un 
aristotelism ortodox (creştin), în timp ce Siger din Bra- 
bant va milita pentru unul averroizant, heterodox sau, 
în altă formulă, integral. 

„Aristotel-ul lui Albert nu era însă filosoful cu care 
noi ne-am obișnuit“, căci i se atribuiau şi cărți de con- 
cepție neoplatonică. În epocă, bunăoară, „toată lumea 
(deci și Albert) credea“ că Liber de causis era aristote- 
liciană, cînd ea era alcătuită din extrase din Proclos 
(Jean Jolivet, op. cit., p. 1406). 

Or, Thoma se desprinde de tradiția încă nesigură a 
parafrazării textului aristotelic şi a lecturii aprocrifelor, 
întreprinzînd un studiu „critic și literal“ (M. de Wulf, 
Histoire de la philosophie medievale, t. II, p. 153). De 
mare folos i-o fost cunoașterea limbii grecești, învățată 
cu dominicanul Guillamme de Moerbeeke, cel care por- 
nise la traducerea Ìui Aristotel în latină (și revizuirea 
celor adoptate deja). Aquinatul îl glosează aplicat și ori- 
ginal, comentariile sale la Metafizica și Fizica conținînd 
„multe idei care sînt ale lui și care se recunosc lesne“ 
(Ibidem, p. 154). Dar, totodată, aspiră la un „Aristotel 
creștinizat — christianise (M.M. Gorce, La lutte „contra 
Gentiles“ à Paris..., în Melanges Manndonet... t. I, p. 230). 
Respingerea averroismului (un aristotelism heterodox) 
ține de acest proiect. 

Adversar al lui Averroes (1126—1198), ca și maestrul 
său, Albert cel Mare, Aquinatul îl respinge într-un tra- 
tat special (De unitate intellectus) și, ori de cîte ori are 
prilejul, în altele, îndeosebi în Summa contra Gentiles, 
dar o face cu deferență, totuși, iar cînd socotește că e 
cazul, în De ente et essentia, chiar în Summa Theolo~ 


* Cartea este pierdută; fragmente sînt păstrate în Albert 
cel Mare, Summa Theologica, din care este reprodus acesta (în 
Alberti Magni, Opera omnia, XXX, part. I, tr. IV, q, XX, m, 
II) și în Thoma, Contra gentiles, I. XVII. 

gica, uneori, se raportează la el ca la o autoritate incon- 
testabilă. Astfel că, „fără nici un paradox“, „cel mai se- 
rios adversar al doctrinei averroiste“ este, „s-ar putea 
zice, primul discipol al marelui comentator“ (Ernest Re- 
nan, Averroes et lPaverroisme, p. 236). 

Interpretarea renaniană pare discutabilă, și este, 
luată literal, pentru că, orice s-ar spune, pe Thoma mai 
multe îl despart de Averroes decît îl unesc. Totuși, ei 
au ceva comun, fiind aristotelicieni și încă dintre aceia 
care au preluat învăţătura Stagiritului în autenticitatea 
ei, ceea ce înseamnă că, dincolo de felul lecturii, dincolo 
de propriul program, de accentele valorizatoare pe care 
le pun și unde le pun, sînt într-o anume solidaritate. 
Aristotelicieni aplicaţi și astfel, fie şi relativ, în afara 
orizontului de operaţionalitate a distincţiei care se face 
între un aristotelism integral și altul fragmentarizant şi 
deviat de la sensurile lui prin reinterpretarea teologică- 
creştină (în afară, întrucît faţă cu gestul prim al lecturii 
directe și al comprehensiunii filosofice, deosebirea în 
cauză este, ca determinațţie, ulterioară), amîndoi comen- 
tatori străluciți ai operei Stagiritului, dar comentatori 
în vederea unei opere, ei nu aveau a se situa pe poziţii 
total necomunicante. Acel simplu fapt de istorie, în apa- 
rență, al condamnării în anul 1277 a 211 teze, cele mai 
multe averroiste, dar „cîteva dintre ele apărținătoare de 
filosofia Sfintului Thoma“, este probant, în felul său 
(Etienne Gilson, La philosophie au Moyen-âge, p. 559). 

De bună seamă că se şi deosebesc, trăind în secole 
diferite, avînd religii diferite (unul e islamic, altul creș- 
tin), ceea ce, pentru un filosof al Evului Mediu avea 
importanță, percepind astfel valorile aristotelismului și 
integrîndu-le în alte structuri, reconstruind astfel lu- 
mea și omul. 

Chiar pus să afirme existenţa a „două adevăruri con- 
trarii“, însă coexistente și nu exclusive, pentru adver- 
sarii săi Averroes părea să fi dat expresie divorțului 
dintre revelaţie și rațiune. Or, Thoma, nu e nici o în- 
doială, așeza mai presus credinţa, de la care, socotea el, 
adevărul coboară ca „un fluviu în cascadă : de la Dum- 
nezeu prin îngeri la oameni...“ (Ftienne Gilson, Etudes 
de philosophie medievale, p. 55; Le Thomisme, p. 21). 
Ceea ce nu rămînea fără de urmări în receptarea aristo- 
telismului. 

Dar cu toate acestea, Thoma întreprindea o re- 
evaluare raționalistă a  aristotelismului şi, mai de- 
parte, a filosofiei însăși, raționalistă, firește, în accep- 
ţia medievală a termenului. Altfel, aplicînd adică noțiu- 
nea modernă, existența unui raţionalism medieval ar pu- 
tea fi lesne contestată. Distinct însă de cel modern și cu 
atît mai mult de cel contemporan, raționalismul medie- 
val nu iese în afara istoriei acestora, și, la urma urme- 
lor, nici în afara conceptului lor. Deși în dependenţă de 
spiritualitatea epocii, în perspectivă istorică și sistema- 
tică el este, totuși, moment al constituirii sale și, eli- 
berat de ceea ce îl particularizează, închizîndu-l într-un 
orizont determinat, și al alcătuirii şale. Încit, atenţi la 
individualitatea lui, trebuie să fim, poate în mai mare 
măsură, deschiși către ceea ce, din sine, îi face posibilă 
continuitatea. 

Ce-i drept, ca sistem de filosofie care neagă ceea ce 
depășește raţiunea, raționalismul, în Evul Mediu, nu are 
legitimitate, pentru că de la Joan Scotus la Abélard și, 
mai departe, la Thoma sau Occam, „se dădea întiietate 
credinței asupra raţiunii, teologiei în raport cu filosofia“ 
(Gonzague Truc, Abélard avec et sens Heloise, p. 78). Şi 
tot astfel, dacă raționalismul presupune, și presupune, 
că „lucrurile au o existență în sine şi că, de aceea, se 
pot afla în ele însele toate elementele necesare înțele- 
gerii exhaustive a lor“, în acest caz ce șanse de legiti- 
mitate mai are raționalismul medieval ? (Etienne Gilson, 
Etudes..., p. 29). 

De toate acestea, cu atît mai mult cu cît vin dintr-o 
interpretare, așa-zicîndu-i, neoscolasticistă, trebuie să ți- 
nem seama, dar, totodată, este nevoie să distingem între 
forma şi fondul raționalismului mai înainte de a-i nega 
sau admite existența în Evul Mediu. 

Presupunînd primatul raţiunii şi raționalitatea lumii, 
el nu cade din concept nici atunci cînd totul, om şi uni- 
vers, este pus în dependenţă de o ființă și de o acţiune 
în regim de transcendenţă. Cu o condiţie însă, anume ca 
fiinţa care transcende (în sensul teologic al transcendei- 
tăţii) să fie ea însăși descrisă și interpretată raționalist. 

Or, din acest punct de vedere, Thoma face cît o de- 
monstraţie de existență a raționalismului medieval, cu 
atit mai mult cu cît, printr-o încercare de teodicee, îl 
pune termenul central al teologiei într-un sistem de ana- 
logii cu principiul aristotelic, atît de strîns, încît puțin 

lipseşte ca Dumnezeu să pară doar alt nume al fiinţei 
metafizice. În contra aparenţelor, deci, raționalismul 
thomist se construiește mai întîi ca o ontologie. 

Faptul însă n-ar fi fost posibil printr-o modificare 
de substanţă a metafizicii Stagiritului și, deci, printr-o 
deturnare a sensurilor ei. Aristotel aici, sau 'și aici, este 
hotăriîtor, căci, despărțindu-l de realismul anselmian, îl 
îndreaptă pe Thoma spre admiterea individualului ca 
sinteză a principiilor (materie şi formă) și, în consecinţă, 
ca realitate „adevărată“, dacă întregul este adevărul. >, 

Și încă, pînă și opera teologică avea să fie supusă ri- 
gorilor raționalismului aristotelic. Așa, mai cu seamă, se 
explică dubla determinare : filosofică şi religioasă a di- 
vinității în „cea mai vastă și mai clară expresie din an- 
samblul teologiei thomiste“, în Summa theologica. De 
altfel, sumele în genere, în particular cele ale lui Thoma 
(Contra Gentiles, Theologica), „expuneau teologia. cu aju- 
torul logicii aristotelice“ (Martin Grabmann, La Somme 
Theologique 'de Saint Thomas d'Aquin, p. 40, 15). 

Dublu determinat în reconstrucția thomistă, Dumnezeu 
pare mai mult concept al filosofiei și, în anumite limite, 
un simplu nume pentru fiinţa ca ființă aristotelică. Mai 
înainte de a-i pune în lumină atributele, deci condiţiile 
de inteligibilitate în ordinea descrierii, Thoma îl defi- 
nește. de altminteri, simili-metafizic aristotelician, ca 
„principiul și finalitatea lucrurilor“ (Summa theologica, 
I, p. 2.). , 

Determinaţiile, apoi, îi sînt desprinse tot asemenea. 
Bunăoară, principiul thomist (Dumnezeu) este un inde- 
monstrabil ca fiinţă în sine aristotelică și în sensul sta- 
bilit încă de filosoful grec, adică, nederivat, prim, ab- 
solut (necondiţionat). Altfel, ar fi trebuit să se presu- 
pună un dincolo de el şi, deci, să se pornească de mai 
departe și așa mereu, la nesfirșit. Dacă principiile n-ar 
fi „prime și nederminabile, ele ar avea nevoie de de- 
monstrație ca să fie cunoscute“. Or, „primele principii“, 
de aceea, trebuie cunoscute „cu ajutorul inducției“ şi al 
intelectului intuitiv, al căror obiect sînt (Aristotel, Ana- 
liticile secunde, I, 2, 71 b ; II, 19, 100a). | , 

Asemenea judeca şi Thoma : „Se poate spune că sînt 
două feluri de demonstraţii. Una este prin cauze și are 
ca punct de plecare ceea ce este anterior în sine. Alta 
este prin efect şi ea are ca punct de plecare ceea ce este 

anterior faţă cu noi. Căci, atunci cînd un efect este mai 
bine cunoscut decît cauza sa, și aceasta față cu noi, noi 
înaintăm de la efect la cunoașterea cauzei. Or, nu inte- 
resează care efect poate servi la demonstrarea existenței 
cauzei sale proprii, cu condiţia doar ca efectul să fie 
mai bine cunoscut pentru noi; căci, efectul depinzînd 
de cauză, cu necesitate preexistă o cauză. În consecinţă, 
existența lui Dumnezeu poate fi demonstrată prin efec- 
tele cunoscute de noi“ (Summa theologica, I, q. 2, art. 2). 

Cea . dintii (via manifestior) are „ca punct de plecare 
mișcarea“ : pentru că, urmînd mărturia simţurilor, chiar, 
tot ceea ce se mișcă este mișcat de altceva și pentru că 
ceea ce se mișcă trece din starea de potenţialitate în cea 
de act înseamnă că, tot căutindu-se cauza, se tinde, prin 
regresie, la nesfîrșit, Căci „dacă obiectul care mișcă este 
mișcat la rîndul său de altul, și acesta de altul“, s-ar tot 
regresa, fără să se ajungă la un termen care să explice, 
fără să mai ceară să fie explicat. Cum ceea ce mișcă și 
este mișcat unește în sine posibilul și actualul, dar nu 
în același timp și nu sub același raport, principiul tre- 
buie să fie act și putere în acelaşi timp și sub același 
raport. Numai astfel va fi inteligibil, căci numai astfel 
va fi un necondiţionat. l 

Thoma. întrerupe regresiunea, la fel cum se în- 
trerupe, în procedarea inductivă, enumerarea pentru 
a se trece de la unii la toți. De aceea, argumentul în 
„cauză, sugerat de Aristotel, nu este, cum s-ar părea, de- 
ficitar din punct: de vedere formal; iar din cel material 
nu e o nesocotire a logicii pentru justificarea existenţei 
lui Dumnezeu. | 

Că Thoma își încheie expunerea probei cu identifi- 
carea primului motor cu Dumnezeu (Este, deci, necesar 
să se ajungă la un prim motor și acest prim motor să 
fie ceea ce numim cu toții Dumnezeu“, Summa theolo- 
gica, I „q. 2, art. 3), este adevărat, dar mai înainte el 
legitimează principiul, deocamdată, ca început al mişcă- 
rii în sensul în care încă Stagiritul o făcea: „principiu 
se numește punctul de la care, un lucru, începe mișca- 
rea“ (Metafizica, V, 1, 1013 a). 

A doua cale sau probă „are ca punct de plecare cauza 
eficientă : există în lucru «un lanţ» de cauze eficiente, 
dar nu este posibil ca «lanțul» să se întindă la infinit 
fiindcă, în cauzele eficiente subordonate, primul termen 
este cauza intermediarului și acesta cauza ultimului. Or, 


161 


cînd cauza dispare, dispare efectul. Deci, dacă nu există 
primul termen în cauzele eficiente, nu există nici ul- 
timul, nici mijlocul, întinzîndu-se la infinit n-ar mai 
exista o cauză eficientă și n-ar mai fi nici efect ultim, 
nici cauze eficiente intermediare, ceea ce este evident 
fals. Deci, este necesar să se stabilească o cauză efici- 
entă pe care toți o numim Dumnezeu“ (Summa theolo- 
gica, I, q. 2, art. 3). 

Și de data aceasta Thoma se mișcă în universul me- 
tafizic, de data aceasta legitimnd principiul ca eficienţă 
(„primul punct de plecare al schimbării sau imobilităţii“ ; 
Aristotel, Metafizica, V, 2, 1013 a). Dar și aici Thoma 
ține să precizeze că această cauză „este numită de către 
noi“ Dumnezeu. Numirea, deci, urmează unei demon- 
straţii (sau instituiri) metafizice. 

A treia probă „îşi trage punctul de plecare din posi- 
bil și din necesar“. Dacă tot ceea ce este în lumea noas- 
tră se naște și piere , e imposibil ca un lucru să fi exis- 
tat dintotdeauna. Dar, neexistînd din eternitate, înseam- 
nă că acest lucru vine din altul și așa mereu, s-ar părea 
că la nesfîrșit. Ceea ce este fals, fiindcă, posibile, toate 
ființele cer necesarul și încă necesarul în sine care nu 
mai trebuie explicat. Un asemenea necesar trebuie, deci, 
logic vorbind, să existe și, existînd, „noi îi spuneam 
Dumnezeu“. 

A patra probă are „ca punct de plecare treptele care 
se constată în ceea ce există“. Astfel, se poate constata 
că în fiinţe există mai mult sau mai puţin bine, mai mult 
sau mai puţin adevăr, şi așa mereu, incluzîndu-se aici 
gradarea în ordine fizică : un lucru este mai cald decît 
altul şi, firește, mai puțin decît ființa absolut caldă. Dar, 
ceea ce este absolut adevărat, absolut bun etc. trebuie 
să fie, prin condiţie, unic, neputînd să existe mai multe 
absoluturi. De aceea „absolutul este cauza tuturor celor 
ce există...“, şi încă, „există o fiinţă care este cauza exis- 
tenței tuturora“, iar acesteia „noi îi zicem Dumnezeu“. 

Proba treptelor de existență, încă antică (motivul se 
găseşte la Platon, dar nu numai la el, ci şi, într-un fel, 
la Heraclit, care, punînd focul, prin stingere, să genereze 
aerul, prin aer apa şi prin apă pămîntul, ca apoi să se 
parcurgă „drumul în sus“, pămînt, apă, aer pentru a se 
reîntoarce la sine, inaugura tema cu o semnificație deo- 
sebită în seria existenței, pentru că încă din vremea lui 
„treptele de existență“ numeau mediatorii ontologici), 

proba, așadar, cu o istorie mai veche, este dintre cele 
mai importante în construcția ontologică. Încă Heraclit, 
dar mai cu seamă Platon și Aristotel, loviindu-se de una 
dintre cele mai mari dificultăți ale conceptualizării prin- 
cipiului şi generării, şi anume de faptul că lucrurile sint 
individuale, născute și pieritoare, coruptibile, în timp ce 
temeiul lor are universalitatea absolută, este nenăscut și 
nepieritor, incoruptibil şi incorporal, au trebuit să in- 
troducă intermediarii. Platon, bunăoară, obiectele ma- 
tematice, iar Stagiritul, speciile, genurile, clasele pînă 
la fiinţa ca ființă. Intermediarii ca trepte de existenţă, 
în ordine descendentă, trebuie să explice întemeierea, 
cum deci principiul ca principiu produce lucrurile, iar 
în ordine ascendentă, cum lucrurile, platonician zicînd, 
participă la existentul în sine. Căci, naturi universale, 
dar relative, intermediarele (treptele de existență) pu- 
teau, prin aceasta, să explice trecerea de la principiu la 
lucruri, fiind într-o parte a lor inteligibile şi în alta sen- 
sibile. Dependente ontologic, prin aceasta, se apropie de 
condiția lucrurilor nemijlocit produse, ori, ca la Platon, 
în aceeași ordine de inteligibilitate produse, ele sînt mai 
în vecinătatea ființei ca ființă. Astfel că Thoma reia o 
mai veche și nouă încă “problemă a ontologiei, care, și 
ea, nu este prin nimic obtenebrată de identificarea, la 
nivelul limbajului, cu Dumnezeu. 

În fine, ultima probă cu punct de plecare în guver- 
narea lumii reia un motiv tot antic, aristotelic, în speţă, 
cel al finalității universale. Toate lucrurile, zice aristote- 
lician Thoma, se mișcă spre un scop anume. Dar, în 
timp ce Stagiritul nu implică totuși intenţionalitatea unei 
inteligențe, Aquinatul avea să admită că orice lucru „se 
îndreaptă către scopul său nu fortuit, ci intenţional“, 
cum săgeata este orientată de către arcaș. La scara uni- 
versului, de aceea, va trebui să existe o ființă pe mă- 
sură, „o ființă inteligentă, prin care toate lucrurile să 
fie conduse către scopul lor. Și această ființă este nu- 
mită de către noi Dumnezeu“ (Summa theologica, I, q, 
art. 3). 

Proba, în litera şi în spiritul ei chiar, cea mai puţin 
aristotelică, este și cea mai slabă din punct de vedere 
metafizic, rostul găsindu-și-l numai, sau aproape numai, 
în limitele teodiceei.. Faptul nu infirmă însă presupoziţia, 
fiindcă, orice s-ar spune, în demonstrarea existenţei lui 
Dumnezeu, deocamdată, domină „probele“ metafizice. 


163 


Descrierea principiului (al lui Dumnezeu), apoi, este în 
linii mari asemănătoare probării existenței, deoarece atri- 
butele identificate, în cea mai mare parte a lor, convin 
şi principiului, dacă nu, uneori, mai cu seamă lui. „Dum- 
nezeu, enunță Thoma, nu este un corp“ fiind primul mo- 
tor,.actul pur şi ființa cea mai nobilă dintre toate, ceea 
ce cu deosebire înlătură prezumția corporalităţii, pen- 
tru că nu se poate ca un lucru, totuși, să fie superior, 
în absolut, altora. 

Se spune, -de regulă, că Dumnezeu are un chip, că 

Dumnezeu are „părți corporale“, că merge sau stă, deci 
că are un loc „în ordine spaţială“. Dar toate acestea, 
previne Thoma, ca Averroes de altminteri, sînt numai 
„prin analogie“. Cînd se spune că are ochi, „ochii de- 
semnează puterea pe care o are de a vedea într-o ma- 
nieră inteligibilă și nu sensibilă“, faptul de a sta, apoi. 
„simbolizează imobilitatea și autoritatea sa“, iar cel al 
deplasării locale, „mişcările lui spirituale“ (Ibidem, I, 
q. 2, art. 1). 
- ` Existenţă inteligibilă, deci simplă, Dumnezeu nu ar 
avea în sine nici măcar materia și forma; presupus ca 
unitate a acestora, înseamnă că este alcătuit din ceva, 
că rezultă din ceva. Dar, rezultîind, poate să şi dispară. 
Or, Platon încă stabilea ca o condiţie fără de care nu 
se poate, a inteligibilității principiului, simplitatea. Ideea 
compusă, de pildă, este o sintagmă fără sens, fiind a 
contradicție în termeni. Necompus. Dumnezeu (ca prin- 
cipiu) nu aparține vreunui gen „nici direct, nici pe ca- 
lea reducției“, nu are accidente și nu intră în „compu- 
nerea altor ființe“ fie și ca unul dintre principii, pentru 
că ar avea condiția principiului în regim absolut (Ibidem, 
I, q, 2, art. 2; q, 3, art. 5, 6). 

David din Dinant presupunea că Dumnezeu intră în 
alcătuirea lucrurilor ca o parte anume, alături de altele 
două, ceea ce este absurd, inteligibil neputînd fi decît 
un principiu și nu două, trei şi așa la nesfirșit. Cel-pu- 
țin-două-principii nu au sens, ele limitindu-se reciproc, 
pentru a nu mai vorbi de faptul că în acest fel. se des- 
chide o serie nesfîrșită, căci dacă admitem atitea, de ce 
nu am admite atîtea plus unu, plus două, plus trei 
ș.a.m.d. ? Thoma, într-un fel, polemizează în mod tacit 
cu Aristotel însuşi pentru că ar fi admis două (sau trei, 
dacă socotim și privaţiunea) principii : materia și forma. 

Polemica, fie și secretă, îi va fi sugerat-o, de altminteri, 
chiar Stagiritul, de vreme ce el însuși avea să treacă 
mai înaintea materiei şi formei ființa ca ființă, deci, cel 
însuşi se va fi gindit că primele două sînt concepte ale 
fizicii, dar numai cel din urmă este al metafizicii. ' 

Simplu și unic, Dumnezeu (principiul) mai este — 
sau mai trebuie să fie, trebuie pentru că avem de-a 
face cu o reconstrucţie în care atributele sînt și condi- 
ţii, ori în primul rînd condiţii de inteligibilitate — per- 
fect, infinit, etern, ubicuu, Binele suveran. 

Perfecțiunea, în legătură cu toate celelalte atribute 
— cum toate, la rîndul lor, sînt cu ea, astfel încît unul 
le exprimă pe toate şi toate pe unu — perfecțiunea, deci, 
este de nedespărțit de ființă în integralitatea ei, căreia, 
în acest fel, înseamnă că nu-i lipsește nimic, după cum 
nu-i prisosește ceva. Oricum, principiul ar cădea din 
condiţia lui: dacă i-ar lipsi, lipsa chiar este altceva, 
fiind o limitaţie, iar dacă, dimpotrivă, i-ar prisosi, ar 
trebui să fie formă: determinată care „posedă mai mult 
decit este prin natura sa. 

Este infinit, apoi, prin condiția unicităţii, ca și prin 
aceea a indeterminării. Dacă ar fi materie sau formă, 
ori materie și formă, în oricare caz n-ar îndeplini con- 
diţia, pentru că „materia este limitată de formă“ și „for- 
ma este circumscrisă de materie“ chiar luate în conjuncție. 
Căci două ființe nu fac posibil infinitul sau nu infinitul 
bun, pentru a zice ca Hegel. Asemenea și în cazul eter- 
nității, fiindcă, tot așa cum Dumnezeu (principiul) este 
mai degrabă infinitul decit infinit, mai mult decit etern, 
el este „eternitatea sa“ (Ibidem, I, q. 7, art. 2; q. 10, 
art. 2). El nu are a se naște, nici a pieri, nici a trece din- 
tr-o formă în alta. Ca existentul parmenidian, principiul 
thomist nu are a se transforma, tocmai pentru că este 
Unu, indeterminat, simplu, infinit și etern. Fiind, prin- 
cipiul nu poate să nu fie (s-ar naște, ar pieri), deci trans- 
formarea în planul său de existență sau, mai degrabă *, 


* Mai degrabă pentru că, deși „existenţa poate fi înţeleasă 
în două sensuri“, în unul „ca act de a exista“ și în altul „ca 
propoziție pe care spiritul nostru o produce unind atributul cu 
subiectul“, pe cel dintîi nu-l putem dobiîndi, căci el este un în 
sine. Cînd cunoaștem nu transferăm ca atare în mintea noastră 
'obiectul, nici nu ne identificăm cu el, ci îl reconstruim, adică îl 
prindem în .formele înțelegerii. De aceea, avem „numai pe al 
doilea sens“ (Summa theologica, 1, qu. 1, art. 4). 

de inteligibilitate, nu este posibilă. Ce ar însemna ca prin- 
cipiul ca principiu să se trans-forme ? Infinitatea, eterni- 
tatea şi, apoi, și ubicuitatea și-ar pierde sensul. Ce ne-ar 
mai spune, bunăoară, propoziția că Dumnezeu (principiul) 
este peste tot, în toate ființele, dar „nu ca o parte a esen- 
ţei lor sau ca un accident“ ? „El este în toate fiinţele pen- 
tru că le dă existența, puterea și acţiunea“, şi această „pro- 
prietate de a fi peste tot este în a lui însuși“ (Ibidem, I, 
q 8, art. 2, 4). 

Dar, așa fiind și, mai cu seamă, astfel justificat, cît 
deocamdată Dumnezeu mai este termen al religiei ? Fi- 
indcă, cel puţin pînă acum, el este pus în condiție meta- 
fizică şi de aceea mai mult i se potrivește numele meta- 
fizic decît cel religios. Dacă, de pildă, s-ar înlocui peste 
tot în Summa theologica, I, qu. I, 11 — Dumnezeu cu 
principiu, nepotrivirea ar apărea în mai puţine locuri 
decit în starea de fapt în care principiul este numit Dum- 
nezeu. 

Nici chiar cînd este identificat cu Binele situaţia nu 
se schimbă prea mult. Căci nu este neapărat nevoie ca 
Binele să fie alt nume dat divinității, el putînd fi și al 
principiului. . $ 

Încă mai înainte de Thoma, Binele fusese identificat 
cu Dumnezeu (de către Plotin, de pildă), dar şi cu prin- 
cipiul (Platon, în oarecare măsură, dar mai ales Aristotel). 

De bună seamă că identificarea Binelui cu principiul 
sau cu divinitatea urmează unei viziuni încă antropomor- 
fizante. În sine, procedura nu era, nici în plan formal 
(terminologic), nici în cel material (al semnificațiilor) de- 
viantă. Nu toți sau mai toți. termenii primi, în ordine 
istorică și logică, au rezultat dintr-o resemnificare a unora 
cu valoare numai în universul uman? Cosmos, arhé, 
lógos, hýlé, apeiron, eidos, morphé, kathólou, télos, bu- 
năoară, mai Înainte de a numi universul, începutul (prin- 
cipiul), Legea lumii, materia, infinitul, idea. (ca formă 
substanţială platoniciană), forma, universalul, scopul, nu- 
meau acțiuni sau însuşiri omenești. Binele (agathós) în- 
suşi semnifica, la vechii greci, noblețea, naşterea din fa- 
milie bună, brav, rege, bun, servitor bun (Iliada), sfat 
care convine (Odiseea), sfat bun, înţelept și bun (Sofocle), 
geniu, zeu, bun (Aristofan), folositor statului, remediu 
(bun) contra febrei, favorabil, zi fastă (Xenofon). La rîn- 
dul său, Platon foloseşte termenul în multe contexte cu 

varii sensuri : în Gorgias, 516b, pentru a numi priceperea 
în guvernare, în Republica, 409c, pentru bun, onest, 
simplu, în Legile pentru a numi calitățile morale și fizice 
(Cf. A. Bailly, Dictionnaire grec-français, passim). Sensul 
metafizic este impus în Phaidon, Phaidros. Dar, mai cu 
seamă, în și prin Republica, VI, 505 a și urm. 

Aşa cum este soarele faţă cu lucrurile pe care le face 

vizibile, pentru că le luminează, este și Binele, „cauza 
științei și adevărului“ (Republica VI, 508 a). Rostul său 
epistemologie hotărîtor vine din condiţia metafizică, una 
tot asemenea celei a soarelui, „regele universului“, cum 
este numit în Cratilos, 36 a. Căci, așa cum soarele lumi- 
nează lucrurile, Binele iradiază inteligibilele. 
-© Nu are, ce-i drept, rol întemeietor, sau nu direct. Dar, 
iradiind ideile, deși nu substanţial, ceea ce înseamnă că 
nu le prinde într-un sistem cu dependenţă existenţială, 
el „luminează“ universul lor, potențindu-le armonia, care, 
la urma urmelor, este un fel de a fi al Binelui. Ideile se 
ordonează în virtutea unei „legi“ imanente : specia „intră“ 
în gen, genul în clasă. Cum însă ideea-specie nu alcă- 
tuieşte ideea-gen şi aceasta mai departe ideea-clasă, adi- 
că nu intră una în fiinţa alteia ca parte, cum fiecare îşi 
păstrează inalterată autarhia chiar comunicînd și cum con- 
ceptul însuși al comunicării era încă, și va rămîne. în 
platonism obscur, Binele trebuia să facă într-un fel sau 
altul sistemul mai coerent. Ca principiu al principiilor. el 
trebuia să aducă mai multă unitate ideilor, sau poate 
unitatea însăși, dacă în conceptul lui putem bănui o ten- 
dință monistă în platonism. 

Binele, prin-urmare, în sistemul ideilor, avea de înde- 
plinit un rol și avea și un loc de primă importanţă. Prin 
analogie cu sensul moral și politic, în genere uman, al 
termenului, Binele metafizic pare să fic numcle ordinii 
şi armoniei universale. 

Sensul acesta şi rostul acesta le vom găsi şi în aristo- 
telism, dar într-un context mai propriu și într-o moda- 
litate de ființare mai potrivită cu ceea ce trebuie să fie 
și să îndeplinească în sistem. Astfel, Stagiritul nu va mai 
admite Binele într-o existenţă determinată, în sine, ca 
Platon, ci doar într-una funcţională. Ed 

Aristotel „simțea“ că „dualismul principiilor consti- 
tutive“, prin introducerea privațiunii, nu era decît ate- 
nuat, iar nu anulat. Binele, de aceea, trebuia să apropie 
mai mult, se înţelege că numai funcţional, materia şi 

forma, şi într-un fel o și face, fără să le știrbească auto- 
nomia, fără să le „deschidă“ pentru a deveni comunica- 
bile: Materia rămîne materie și forma formă, dar ele se 
„supun“ (poate acesta e cuvîntul) Binelui, pentru că se 
supun scopului care este întregul lor, substanţa adică. 
Binele, prin urmare, este principiu unificator și, din acest 
punct de vedere, este un alt nume al ființei ca ființă, 
cum mai este divanul, sau gîndirea. care se gîndeşte. 

În linii mari, sensul avea să-i fie păstrat și de Thoma, 
căci nu altceva trebuie să înțelegem din afirmarea iden- 
tității binelui și ființei : „binele și ființa sînt în realitate 
același lucru“. Dacă „se disting, faptul are loc numai în 
mintea noastră“, pentru că binelui îi adăugăm „noțiunea 
de dezirabil, ceea ce ființa nu conţine“ (Summa theolo- 
gica, I q. 5, art. 1). 

Deocamdată, aristotelician, Thoma se mișcă înlăuntrul 
orizontului metafizic. Atunci însă cînd de la Bine trece 
la Bunătate deplasează accentul de pe principiu pe divin, 
dar cu oarecari ezitări și reveniri, pentru că, de pildă, 
după o conotoare oarecum morală a termenului, vine alta 
ontologică : „se poate spune că de la ființa primă care 
există şi este bună prin esenţa sa își iau bunătatea și exis- 
tenţa lor toate cele care participă la fiinţă printr-un fel 
de asimilare“ (Ibidem, I q. 6, art. 4). 

Accentul însă pare să se stabilizeze pe divin, lucru 
ciudat, nu în interiorul onto-teologiei, ci în acela al noe- 
ticii. Și de data aceasta însă situația de fapt este mult mai 
complexă decît poate s-o cuprindă un termen, fie el 
rationalism, fie el fideism, aplicat exclusivist. 

Este drept că Thoma așază mai presus de orice, în 
această ordine, revelaţia, care ar include fundamentele 
cunoștinței omenești privitoare la: Dumnezeu fără să fie 
cunoașterea lui. Aquinatul, avea să observe Gilson, dis- 
tinge între revelatum (revelat), care include „esența exis- 
tenței revelate“, iar nu cunoscute, ea fiind față cu rațiu- 
nea incognoscibilă, și revelabile, „un ansamblu de cunoș- 
tințe“, rezultat dintr-o „disponibilitate permanentă a şti- 
inței totale în vederea operei teologie“. Revelabile, așadar, 
capătă un sens prin raportare lă revelatum care dă „şti- 
ința totală“ și, într-un fel, face trecerea la teologie, per- 
mițînd să se înţeleagă cum poate acesta „să absoarbă 
o doză de filosofie, fără să-și corupă esența și să-și piardă 
unitatea“. Incluzînd revelatum (obiect al credinţei) prin 
revelabile, teologia își construiește domeniul său de exer- 

cițiu în limitele acestuia, ceea ce explică, după Thoma, 
dubla sa deschidere, capacitatea care vine din natura sa 
de a pune în acord fides şi ratio (Etienne Gilson, La Tho- 
misme, p. 19, 20, 21). 

Așa s-ar explica dubla procedare a teologiei, rațională 
și supraraţională și, socotea Thoma, superioritatea ei față 
cu metafizica. Privilegiul însă nu-i este dat de natura 
proprie, de vreme ce prin revelabile receptează revelatum, 
ci de capacitatea de a pune în formele rațiunii ceea ce 
este transraţional. Din acest punct de vedere ea ar avea 
ascendentul necesar pentru a se impune metafizicii. 

Sacra doctrina, sacra scientia, cum prefera Thoma s-o 
numească, teologia ar fi „ştiinţa despre Dumnezeu“. 

Dar există „o asemenea știință“, și dacă da, care să-i 
fie necesitatea, şi, necesară, este ea speculație, este prac- 
tică, este o înţelepciune, se serveşte de argumente, sau 
de metafore și simboluri ? (Summa theologica, I, q, 1). 

Dacă orice ştiinţă pleacă „de la principii evidente“, 
cum teologia se întemeiază pe „principiile credinţei care 
nu sînt evidente“, nici admise de toţi, atunci pare să nu 
aibă şansele ştiinţei. În aparenţă așa stau lucrurile, dar 
în realitate altfel, zice Thoma, pentru că „știința sacră“ 
pleacă de la „principiile cunoscute în lumina științei su- 
perioare care este știința lui Dumnezeu“, 'de la ceea ce 
s-a: transmis prin revelație și constituie fundamentul 
„Sfintei Scripturi“. Evidenţa, deci, ar veni în mod firesc 
din faptul revelaţiei analog, dar numai atît, celui al „lu- 
minii naturale a inteligenţei“, care dezvăluie principiile 
aritmeticii, geometriei etc. Putînd să existe, ea trebuie 
să fie, de vreme ce nici filosofia, nici „vreo altă știință“ 
n-ar suplini-o, pentru că nici una dintre acestea, nici 
toate la un loc n-ar avea ca scop „salvarea omului“ și, 
chiar dacă și-ar propune-o, mijloacele pe care le posedă 
ar fi de tot insuficiente. Or, singură teologia are 
acces unde celelalte n-au, pentru că salvării omului i-ar 
fi necesară „revelaţia care face cunoscute unele lucruri 
inaccesibile raţiunii“. Mintea noastră are, de. bună seamă, 
puteri mari și limite atît de largi, că nu sînt stingheri- 
toare, dar „cele revelate de Dumnezeu sînt primite de 
credință“ şi, prin aceasta, de „ştiinţa sacră“. Și, apoi, sal- 
varea însăși nu are a fi altfel înţeleasă ca act divin; 
„salvarea omului este în Dumnezeu“ (Ibidem, I, q., 1 art. 
1, 2). Se înţelege că este vorba de salvarea „eternă“ şi 

nu de cea „temporală“, pe care Thoma o pune în depen- 
dență de știința și de puterea omului ca ființă determi- 
nată. Extrem de contradictoriu și în problematica omu- 
lui, Aquinatul lucrează, de "fapt, cu două concepte: ale 
omului, unul al teologiei și credinței, și altul al fi- 
lolosofiei, construit cu precizie şi seducătoare prin 
şansa lor de adevăr. „Natura, citim în De regno, a 
dat tuturor animalelor hrană, veșmiînt din blană, mij- 
loace de apărare, cum sînt dinţii, coarnele, unghiile și, 
în cel mai rău caz, rapiditatea în fugă. Omul, din contră, 
a fost creat fără ca natura să-i procure ceva din toate 
acestea, dar, in schimb, i-a dat rațiunea, ca să-și pregă- 
tească toate cele necesare cu ajutorul miinilor. De aceea, 
omul izolat nu-și este suficient sieși. Singur, omul n-ar 
putea să-și asigure mijloacele necesare vieţii, astfel că 
(prin natură) este ființă socială“ (De regno, I, 1). Pentru 
om, în condiție temporală, de fapt, în fiinţa lui autentică, 
„salvarea“, deci, nu are alt sens decît cel omenesc și nu 
se poate înfăptui decît pe o cale profund omenească, pe 
calea acțiunii şi rațiunii. Asemenea celor vechi, în speţă 
lui Aristoţel, Thoma găseşte determinaţiile fiinţei noastre 
şi șansele ei într-o natură proprie şi într-o mișcare în 
perfect acord cu ceea ce ne este definitoriu. Aici, mai 
mult ca în oricare altă „zonă“ a universului thomist, ra- 
ționalismul pare să fi cîștigat cu deosebire prin coerență 
și o anume radicalitate, datorită gestului de cuprindere 
a omului în întregul său. 

„Salvării“ prin rațiune şi acţiune în cetate, Thema 
îi suprapune „salvarea în Dumnezeu, filosofiei — teo- 
logia, minţii — credința. Situînd deasupra tuturor 
exerciţiilor „speculative“ şi „practice“ credința şi, în 
urmarea acesteia, şi teologia, Thoma poate apoi să 
identifice „ştiinţa sacră“ cu „înțelepciunea prin ex- 
celență“ și, încă, să-i confere cel dintii loc în ordinea 
adevărului, dimpreună cu libertatea de a se mișca nestin- 
gherit în raport cu rațiunea şi, prin ele, cu filosofia, cu 
științele, cu artele. Ea nu este „tributară disciplinelor 
filosofice, în sensul că nu are nevoie de ele“, dacă prin- 
cipiile le primește „nemijlocit de la Dumnezeu, prin re- 
velație“. 

Cu toate acestea „este tributară“ pentru „a ilustra 
adevărurile pe care ni le spune“, tributară însă așa cum 
„științele arhitectonice au în serviciul lor ştiinţe auxi- 
liare“ și „politica se folosește de arta militară“. 

Teologiei i s-ar putea obiecta că se foloseşte de mij- 
loacele de argumentare ale filosofiei şi, în consecinţă, fie 
și formal, că trebuie să se supună autorităţii raţiunii. Ea 
însă, mai înainte, s-ar folosi de un argument ce ar veni 
din condiţia revelaţiei, anume de „argumentul autorităţii“, 
care, spre deosebire de cel „fondat de raţiunea omeneas- 
că“, are „o eficiență absolută“. Dacă, totuşi, recurge la 
argumente şi la probe ale filosofiei şi ale științelor, o 
face pentru a demonstra principiile lor şi „propoziţiile 
lor, iar nu în vederea întăririi celor care sînt articole de 
credință“. În plus, „știința sacră poate să întrebuinţeze 
raţiunea și pentru sine“, să dezvăluie sensurile ascunse 
ale „cărţilor sfinte“, să le interpreteze metaforele (căci, 
adresîndu-se „tuturor oamenilor, a trebuit să expună ade- 
vărurile divine cu ajutorul metaforelor şi al imaginilor 
luate din lumea corporală“) și, mai cu, seamă, să „deducă 
și alte adevăruri din cele prime, revelate“ (Summa theo- 
logica, I, q. 1, art. 6, 5, 2, 9). 

De bună seamă că justificării thomiste a superiorității 
absolute a „științei sacre“ asupra metafizicii, a credinţei 
față cu raţiunea i s-ar putea opune construcţia ei filoso- 
fică, raţionalistă. De altfel, şi legitimarea „științei sacre“, 
întreprindere de tip epistemologic, în fond, nu este făcută 
altfel şi cu alte mijloace. Expuniîndu-i obiectul, Thoma 
îl apropie de acela al metafizicii, astfel că (minus princi- 
piile revelate, dar care pot tot atît de bine să fie un ana- 
logon al celor dezvăluite prin „lumină naturală“ de in- 
telectul intuitiv aristotelic), în cele din urmă, în locul 
unei ontologii și al unei teologii suprapuse, dăm de o 
ontologie, cînd nu mai adesea, de o ontologie în stare 
aproape pură. Summa theologica, aceea care trebuia să 
fie „o expunere scurtă şi: lucidă“ a științei sacre și care 
este opera cea mai sistematică în sensul doctrinal, este 
însă și cea mai contradictorie și tocmai de aceea, oricît 
ar părea de ciudat, cea mai reprezentativă pentru filo5o- 
fia thomistă, pentru ea în jocul ei secund, în viaţa ei 
autentică de sursă aristotelică dar nu rămasă la litera 
aristotelismului. Tratat de teologie, mai în substanţa ei, 
Summa..., este consacrată raţiunii în multiplele sale exer- 
ciții. 

Thoma vorbeşte adesea despre primatul absolut al re- 
velaţiei, și, în mod corespunzător, despre dependența ra- 
țiunii de credință, dar, de fiecare dată, la el, și formal și 
material, relaţia se inversează. Astfel că rațiunea nu dato- 
rează credinţei, pe cît credinţa raţiunii, aceasta, încă o 
dată, într-un tratat de teologie. De aceea nu trebuie văzut 
aici o intenţie secretă de ascundere a raționalismului. 
Thoma nu face un apolog sui-generis; el chiar vrea să 
legitimeze „știința sacră“ și cum faptul era condiţionat 
de subordonarea, în sistem, a rațiunii, subordonează ra- 
țiunea. Dar cu punerea de drept în condiţie de serva nu 
se realiza şi problema de fapt, astfel că atît împingerea 
în sus'a credinţei, cît şi cea în jos a raţiunii se fac cu 
mijloacele acesteia din urmă. Nu este vorba de formele 
logice sau nu numai de ele, ci şi, mai cu seamă, de jus- 
tificarea epistemologică a „științei sacre“. Thoma constru- 
ieşte teologia ca pe o ştiinţă perfect rațională și chiar da- 
tele credinţei, date relevate, le pune în termeni raționali : 
sînt principiile, sînt expresia esenței divine, sînt evidente 
prin ele însele etc. Nu intră deci în joc doar forma de 
expunere raţională, ci și semnificaţiile. Dumnezeu, bună- 
:oară, nu este numai un concept (ca formă logică), ci un 
concept care, în ordine materială. primește semnificații 
prin analogie cu principiul. Oricum, asemănări!e în ca- 
zul cel mai bun, altfel putîndu-se vorbi de o modelare 
a conceptului teologic după cel metafizic, fie si asemă- 
nările, dovedesc, încă o dată, o inversare a raportului 
stabilit de Thoma între teologic și filosofic. O inversare 
cu participarea lui Thoma însuși, pentru că, aristoteli- 
cian prin convingere, regîndește aristotelician teologia 
mai mult decît teologic aristotelismul. Tot timpul însă 
vrea să treacă în condiţie de teolog, care este și filo- 
sof, dar filosofia, mai puternică învinge și cînd este în- 
vinsă. Căci ea, parafrazînd o veche vorbă a lui Edmond 
Rostand, la Thoma cel puțin, cîştiga în adevăr şi cînd i 
se lua adevărul. i 

Paradoxal, metafizica thomistă, chemată să instituie 
sacra scientia, în sine are minime șanse de legitimitate. 
Thoma lucrează cu un concept al metafizicii deopotrivă 
formal și material, contradictoriu. Căci, trecută în regim 

secund faţă cu teologia, pierzîndu-și primatul, metafizica 
este lipsită de șansele propriei întemeieri. 

Totuși, ea funcţionează critic (în sensul de mai tîrziu, 
kantian) și constructiv, prin aplicaţie la suprasensibil cu 
ființă în sine). O contradicţie? Da și nu în același timp, 
însă din diferite puncte de vedere. Da, întrucît prin tradi- 
ţie centrată în fiinţa ca fiinţă, de acuma metafizica se ra- 
portează la aceasta dintr-un orizont secund. În consecinţă, 
cît i se aplică, o face de „dincoace“ de ea. Nu, apoi, în 
condiția în care, deși lucrează cu nu concept tradiţional 
(aristotelic) al metafizicii, Thoma se și desprinde de aces- 
ta, săvîrșind o deschidere, la limită, către ceea ce avea să 
întreprindă, peste cîteva secole, Kant. Anume, avant la 
lettre kantian, Thoma nu mai identifică în metafizică o 
reconstrucţie a suprasensibilului, cît, aşa-zicînd, „o cri- 
tică a raţiunii însăși“, în vederea expunerii „într-un sis- 
tem complet“ a întregului „stoc de concepte apriori, după 
diferitele izvoare pe care le au...“ (Im. Kant, Prolegomene 
la orice metafizică viitoare, p. 178). 

De bună seamă, nu mai-mult decît o deschidere și, 
încă, una venită dintr-o stare de criză a metafizicii, pre- 
determinată, şi nu produsă dinlăuntru, „Reforma“ me- 
tafizicii, altfel spus, era cerută de o arhitectonică în 
care, rezervîndu-i-se un loc secund, ea nu mai putea sta 
în concept: tradițional. Dar cum arhitectonica trebuia jus- 
tificată în chiar principiul ei (supremația ființei în sine 
ca divinitate și, deci, primatul teologiei), era nevoie ca 
metafizica să fie reconstruită astfel încît să se poată exer- 
cita nestingherită (sau cît mai nestingherită) de poziţia 
sa. Or, pentru aceasta era nevoie de resamnificarea ei, 
ca o logică sau, în termen kantian, ca o critică. 

Pe o altă cale și în altă modalitate de exercitare, me- 
tafizica este, altfel, reinstituită, chiar dacă numai parţial. 
Dar, din perspectivă modernă, nu pare benefică punerea 
„între paranteze“ a valorii ei constructive pentru dega- 
jarea dimensiunii sale critice ? 

Deşi, firește, Thoma o restrînge pe prima, cu deose- 
bire din necesităţi de sistematică, „dinspre“ noi, gestul 
poartă alte semnificaţii. Încît, împingerea metafizicii ca 
reconstrucţie a ființei în sine într-o zonă negativă poate 
să aducă. (este numai o prezumție) cu primul act de tot 
necesar al unei procedări metodice. Thoma, deci, pare 

să fi „ascuns“ o dimensiune pentru a o face pe cea- 
laltă mai vizibilă. | 

Absolutizată, trecută adică în certitudine abstractă, 
ipoteza s-ar destructura, dar socotită excesiv modernizantă 
ne-ar lipsi de „cheia“ marii contradicții thomiste și, 
poate, a întregului Ev Mediu. În consecinţă, ce ar mai fi 
metafizica într-o epocă în care se face, totuși, multă 
metafizică, pe de o parte, şi pe de alta, ce şansă de va- 
lorizare postmedievală mai avea ontologia universaliilor ? 
Căci, în condiţiile în care metafizica în concept tradiţional 
nu mäi era posibilă, ce mai putea fi ea, ce și universa- 
liile ? | 

Anselm, încă prea tradiţionalist, nu avusese de ales, 
astfel încît va fi pus metafizica într-o dependenţă (subor- 
donare) faţă cu teologia, fatală pentru ea. În urmare, 
universaliile înseși, ca structuri secunde, cu temei în 
arhetipurile conţinute de „rațiunea“ divină, își pierdeau 
sensul metafizic. Situaţia creată era dintre cele mai pro- 
blematice fiindcă metafizica se vedea lipsită de fiinţa 
în sine (preluată de teologie), cît şi de universalii, tre- 
cute mai degrabă în fiinţă determinată. 

Cu o viziune teologizantă asupra lumii, asemenea lui 
Anselm, Thoma presupune existenţa lucrurilor prin par- 
ticiparea la esența divină.: „toate cele ce sînt, sînt prin 
participare ; realitatea lor, de aceea, vine de la o fiinţă 
care este rin esența sa... ; această realitate este Dum- 
nezeu...“ (În Ioannem Evanghelistam expositio, prolog). 
Toana el admite în Dumnezeu „cauza exemplară a 
tuturor lucrurilor“ : „înțelepciunea divină posedă toate 
rațiunile de existență ale individualelor, adică formele 
exemplare“, multiple, întrucît „sînt considerate în ra- 
port cu lucrurile, nondiferente însă în realitatea divină“ 
(Summa theologica, III q. 44, art. 3). | 

Dar universaliile sînt puse în regim de imanenţă : ele 
ies din materia însăși, cînd aceasta trece de la potenţă 
la act, sub influenţa unui agent corporal. De aici nu re- 
zultă, previne Thoma, că „materia este increată“, ci doar 
că „ea n-a fost făcută fără-o formă“ (Ibidem, V, q. 65, 
art. %4: III q., 44, art. 2.). 

Unitatea lor, a materiei și formei ca principii consti- 
tutive, deci, mai înainte de a fi în act este în putere. 
Presupunîndu-se în mod necesar, ele numesc esența 
(quidditatea, quidditas, quod quid erat esse — ceea ee 
face ca ceva să fie ceea ce este) a oricărui individual. 

Într-o accepţie restrictivă, esența semnifică doar for- 
ma, căci, prin aceasta, materia ajunge să fie fiinţă în act, 
devine ceva (materia efficitur ens actu et hoc aliquid). 
Însă, oricum, forma, în acest sens, nu generează absolut, 
ci numai relativ, căci, în lipsa materiei, trecerea de la 
putere la act n-ar avea cum să se înfăptuiască. Or, deși 
potenţialitate pură, sau poate tocmai de aceea, materia 
este principiul individuaţiei (principium individuationis), 
însă „nu în orice sens“. Luată 'ca atare, ea ar putea să 
ducă la o gravă dificultate, anume la considerarea esen- 
tei „care cuprinde în sine totodată materia și forma“ 
„ca. un particular şi, nu așa cum este firese, ca un uni- 
versal“ (De ente et esentia, II). În urmare, definirea uni- 
versaliilor n-ar mai fi posibilă și mai departe esența 
însăși ar deveni noninteligibilă. La limită, individuația 
însăși și-ar pierde sensul, deoarece ce materie ar sta ca 
un principiu indeterminat ? Cum, în acest caz, s-ar mai 
putea trece de la posibil la actual? N-am fi nevoiţi să 
admitem că ea, ca principiu, produce fie împărțindu-se, 
fie prin trans-formare, ca întreg ? Dacă ar genera prin 
împărţire, ce ar mai fi fost individualele ca părți? Iar 
dacă le-ar fi produs prin trans-formare, trans-formarea 
era a sa ca întreg. Deci, materia trebuie să fie ca întreg 
în fiecare lucru în parte. Și încă, urmare încă mai lo- 
gică, faptul ar putea să însemne că materia, prin indi- 
viduare, trece mereu dincolo de sine. 

De aceea, „nu materia în orice sens constituie prin- 
cipiul individuaţiei, ci numai materia desemnată (materia 
signata].“ 

Termenul în cauză, materia signata, deşi de inspiraţie 
aristotelică și avicennistă, în formă, ca și în semnificaţie 
este de invenţie thomistă. Greu de tradus (materia de- 
semnată, aproximînd numai), el poate fi mai curînd de- 
scris prin ceea ce numește, adică o materie sensibilă, 
această materie, ca şi prin opusul său: materia nedife- 
rențiată (Cf. Catherine Capelle, în notă la Saint Thomas 
d'Aquin, L'âtre et Pessence, p. 87). 

Aceasta din urmă, materia nonsignata, nu intră, bună- 
oară, „în definiţia lui Socrate, dacă Socrate (ca indivi- 
dual) ar avea o definiţie“, ci „în definiţia omului întru- 
cît este om“. Căci „în această definiţie nu este vorba de 
un anume os şi o anume carne, ci.de os şi de carne în 
absolut“ (De ente..., II). 

Distincția era menită să asigure diferenţierea sub ra- 
port ontologic a materiei (ca principiu) și astfel concep- 
tualizarea individuației fără pierderea formei. Căci de- 
semnarea presupune o determinaţie înlăuntrul materiei 
în două niveluri : „mai întîi una individuală în raport cu 
specia și apoi a speciei faţă cu genul, ceea ce se face 
prin diferența constitutivă care vine de la formă..“ (Ibi- 
dem, III). 

În raport cu specia, materia este determinată „prin 
dimensiuni“ ; de aceea omul Socrate este această ma- 
terie cu aceste particularități. Mai înainte însă de a fi 
materia lui Socrate care este și acest suflet (această for- 
mă), ea, prin autodeterminaţie, se pune ca posibilitate. 

Așa stînd lucrurile, materia thomistă, mai mult de- 
cit cea aristotelică, se afirmă ca putere în mod activ și 
nu pasiv, ca simplă receptivitate. Aici, cu deosebire, con- 
ceptul desemnării își dă autentica sa măsură, dovedin- 
du-și operaţionalitatea. O materie lipsită de determinaţii 
proprii nu avea cum să mai fie principiu al individua- 
tiei, decît poate că printr-o divizare pe care ar face-o 
forma. Cum însă ea își produce determinaţiile proprii 
(sau este un sistem al acestora), se autocreează ca posi- 
bilitate și nu se dezvăluie ca atare prin simpla acţiune 
a formei. Așa se și explică în cele din urmă unitatea 
individualului (a esenței, în termen thomist, a substanței, 
în denominaţie aristotelică). 

Esenţa, ca trecere a puterii (materiei) în act (în uni- 
tate) prin formă, nu rezultă dintr-o alăturare, ci dintr-o 
cogenerare. Căci materia, această materie, se instituie 
pentru această. formă, și această formă aparține acestei 
posibilități. 

„Multiplicată“ prin dubla „desemnare“: individuală 
(în raport cu specia) și a speciei față cu genul, în con- 
strucţia ontologică thomistă, materia, ca posibilitate, pre- 
supune în mod necesar multiplicitatea formelor. Însă, ca 
de altminteri și în cazul materiei, multiplicitatea nu ex- 
clude unitatea. Dacă forma ar fi doar multiplă, umani- 
tatea a cel puţin doi oameni „n-ar putea fi niciodată 
una“. În mod similar, apoi, dacă forma ar fi una, în chip 
absolut, omul Socrate şi omul Platon „ar avea aceeași 
natură“, într-atit încît ar. fi în perfectă identitate. 

Or, într-un mod „se consideră natura (sc. forma) dacă 
se pornește de la existența pe care o are în cutare sau 
în cutare singular“ și în altul dacă se ia în seamă spe- 

cia. Şi nu numai de la singulare la specie este alta, ci 
„ea are şi în individuale o existenţă multiplă potrivit 
diversităţii lor“. . 

Una și multiplă, totodată, forma poate fi luată deci 
„într-un mod absolut“, desprinsă, adică, „de o existenţă 
de orice fel“, și în altul relativ, de vreme ce nu exclude 
„un anumit fel de existență“ (De ente..., IV). 

În mod absolut, forma este mai înaintea lucrurilor 
(ante rem), dar, întrucît prin multiplicitate aparține sin- 
gularelor, este în acestea (în re). . | 

Ce-i drept, anterioritatea formelor primește, mai 
înainte de orice, o justificare teologică: „Dumnezeu are 
în sine ideile tuturor celor. ce sînt, pentru că modelul 
fiecărei existenţe se află în inteligenţa sa, iar acest mo- 
del este ideea“ (Summa theologica, I, q. XV, art. 3). 

O metafizică a formelor cu obiectul în suprasensibil, 
prin urmare, (v. supra) nu este posibilă și, din această 
perspectivă, caracterul lor absolut, pare o contradicţie în 
termeni. Secunde față cu ideile divine, ce ar mai fi for- 
mele în absolut ? Şi, totuși, ele sînt mai înainte, în aceas- 
tă ordine, absolută, numai că din punctul de vedere al 
unei metafizici ca -o critică a rațiunii înseși, pentru „O 
înțelegere a lucrurilor“, ca „o înțelegere“ a acestora și 
„certitudine“, cum avea să spună Kant (op. cit., p. 177). 

“Dacă această „ipoteză de lucru“ ţine, Thoma se fixa 
în justificarea exerciţiului metafizic al raţiunii în con- 
dițiile în care „suprasensibilul“, ca obiect de aplicaţie, îi 
era luat *. Numai astfel anterioritatea absolută a unor 
entităţi secunde scăpa de ruinătoarea contradicție în ter- 
meni. Și încă, numai astfel realismul putea să se insti- 
tuie ca o metafizică posibilă ca adevăr. 

Desprinzîndu-se de platonism (mai exact de platonis- 
mul în reconstrucție augustiniană și anselmiană), Aqui- 
natul proiectează o metafizică în care universaliile sînt 
ca mijloace, fără de care nu se poate, ale legitimării ra- 
tionale, a fiinţei ca fiinţă a-individualelor. 

Anterioritatea absolută a formelor, de acuma, nu mai 
trimite la suprasensibil (preluat în platonismul medieval 
de teologie), ci la inteligibil (în re). Ante rem și în re 


+ Sugestii pentru o asemenea interpretare oferă Joseph de 
Tonquédec (în La Critique de la. connaissance) dar, mai cu seamă, 
Etienne Gilson, care identifică în metafizica thomistă o de- 
ducţie „a proprietăţilor unui obiect luînd esenţa acestui obiect 
ca principiu al demonstraţiei“ (Le Thomisme, p. 26). 

se definesc -complementar, universaliile fiind mai înainte 
prin unitate și, în lucruri, prin. multiplicitate, dar nu 
întrucît sînt mai multe actual, ci „în posibilitate“. „Există, 
deci, un inteligibil în lucruri, dar acest inteligibil este în 
potenţă“ (Edouard Jeannean, La philosophie médiévale, 
p. 97). 

Cînd, totuși, Agina admite că forma este în aċt, 
o are în vedere în condiția sa absolută. În cea relativă 
însă îi apare ca „actul materiei“ care „devine ființă în 
act, aceste lucruri“ (De ente... I],). 

Complementaritatea absolutului și relativului, a actua- 
lului și posibilului nu este pusă prin simplă alăturare, 
ci printr-un joc, așa-zicîndu-i, pe diagonală. De aceea, 
absolutul (actualul) este și relativ, iar relativul (posibi- 
lul) și absolut. Sau, în termenii realismului, universaliile 
sint ante rem fiind în lucruri și in re, întrucît sînt mai 
înainte. 

Iar așa fiind, cea de-a treia determinățţie, post rem, 
capătă deplină legitimitate, căci formele, cu toate că „nu 
sînt inteligibile“ decit ca atare, „separate de materie şi 
de condiţionările acesteia“, „devin inteligibile în act nu- 
mai prin substanţa în act“ (Ibidem, V)..O stare-de exclu- 
ziune, s-ar părea, de vreme ce universaliile pot fi con- 
ceptualizate numai prin separație, dar în sine sînt incom- 
prehensibile. 

Dacă sufletul nostru „le-ar sesiza în ele însele“, „cum 
credea Platon“, atunci s-ar ajunge la o gravă dificultate 
(aceasta reală): cum „se face că realitățile în cel mai 
înalt grad inteligibile în sine“ sînt, totuși, cel mai puţin 
cunoscute ? Or, ceea ce noi cunoaștem mai bine sînt rea- 
lităţile cele mai apropiate de sensibilitatea noastră, adică 
pe cele ce sînt în cea mai mică măsură inteligibile în 
sine (Contra Gentiles, II, p. 77). l 

Aristotel, de aceea, socotește Thoma, era perfect în- 
dreptăţit să distingă un intelect „în potenţă“ (posibil) şi 
altul activ, pentru că numai astfel înțelegerea, asumare 
a inteligibilului, „pornind de la sensibil“, capătă sens 
(Ibidem). 

Aplicat 'individualelor, întrucît, ca atare, numai aces- 
tea stau în fața lui, intelectul posibil capătă sens prin 
„receptarea formelor“. El, deci, este posibil fiind în de- 
pendenţă de inteligibil: „intelectul uman este posibil 
numai întrucît e posibil prin forme“ care „nu sînt decît 
în ființele indivuduale“ (Summa theologica, I, p. 79, art. 

4; q. 85, art. 2). La rîndul său și în principiu din ace- 
leaşi motive, intelectul activ (sau agent) dislocă din cu- 
noştința posibilă universaliile şi „le pune în înțelegerea 
noastră“, ceea ce înseamnă că în ştiinţa noastră „ca știin- 
ță a universaliilor“, în adevărul nostru ca „adecvaţie a 
cunoașterii cu realul“ (Contra Gentiles, II, 77; 75). 

Chiar dacă explicat printr-o „lumină inteligibilă care 
ne-ar fi conaturală“, intelectul activ thomist, ca de ait- 
minteri și cel aristotelic, pe ale cărui semnificaţii le'preia, 
în mai mare măsură decît o trecere în alt plan, al cu- 
noaşterii lui Dumnezeu ca „dorinţă naturală a fiinţei 
noastre“ (în mai mare măsură într-o ordine filosofică, 
valorizantă), poate să ne apară ca mijloc esențial de rea- 
lizare a cunoștinței în concept totalizant. 

Fireşte, nu trebuie să forțăm lucrurile pentru a pune 
neapărat distincţia aristotelică şi thomistă (intelect po- 
sibil, intelect activ) în termeni kantieni și hegelieni (in- 
telect-rațiune). Lăsînd deoparte impreciziunile thomiste 
(și aristotelice) care maschează distincţia în cauză şi o îm- 
piedică să opereze nestingherit, intelectul posibil-inte- 
lectul activ se aplică, mai cu seamă, procesului de con- 
struire a cunoștinței, cîtă vreme intelectul şi rațiunea în 
resemnificare kantiană-hegeliană au valoare, mai întii, 
într-o fenomenologie a conștiinței generice. Dar, oricum, 
cu prudenţe maxime, intelectul posibil poate fi pus în 
analogie cu „intelectul reflexiv abstractizator și deci se- 
parator... care persistă în separaţiile sale... și se com- 
portă ca simţ comun...%, în timp ce intelectul agent pare 
a aduce cu „o facultate a unității fenomenelor cn aju- 
torul regulilor“, cu raţiunea ca „facultate a unităţii in- 
telectului sub principii“ (G. W.F. Hegel, Știința logicii, 
p. 28; Im. Kant, Critica rațiunii pure, p. 285). 

Din nou distincţia aristotelico-thomistă nu stă ca aceea 
tîrzie, kantiană-hegeliană, dar capătă mai mult sens dacă 
este „citită“ prin aceasta din urmă. Ca- şi în problema 
metafizicii, riscul de inadecvaţie este mai mic în „„mo- 
dernizare“ (de fapt, în perceperea „evenimentului“ ca 
„eveniment“ deschis) decît în interpretarea „locală“, în 
fond restirictivă şi, într-un fel, circulară, pentru că 
aceeaşi realitate istorică este punct de plecare şi scop. 
Or, medievalii încă îi „citiseră“ pe Platon şi pe Aristo- 
tel printr-o „grilă“ de lectură care era a lor. Thoma în- 
sugi, în succesiune imediată, avea să fie perceput mereu 

altfel. Și aceasta nu numai în acceptare, dar şi în res- 
pingere. 

Gilles de Roma (n. 1316), Godefroid de Fontaines 
{m. 1306), Capreolus și Cajetanus, mai tîrziu, în secolul 
al XV-lea, dintre adepţi, Henri de Gand (m. 1293), fie 
și în parte, Robert Kidwardby (m. 1279), Joannes Peck- 
ham (m. 1292), Roger Bacon, Roger Marston (m. 1303), 
Duns Scotus și scotiștii, Siger de Brabant și sigerienii 
(„averroiştii“ latini), Occam şi occamișştii, dintre adver- 
sari (fie în direcţie realistă, fie în linie nominalistă, aris- 
totelizanţi ori platonist-augustinizanţi și avicenzanţi), din- 
colo de orizontul luptelor doctrinare în stictă determina- 
ţie istorică, receptează thomismul în mod diferențiat, 
potrivit cu alte „programe“ ale filosofiei. Cum, de alt- 
minteri, se va întimpla, la rîndul lor, cu „averroismul“ 
latin, cu scotismul, cu ocoamismul. Pătrunderea masivă 
a „averroismului“ latin, bunăoară, în renașterea timpurie 
nu se va fi înfăptuit printr-o mișcare de translație, deci 
de transfer nereflectat, ci pe calea unei valorizări din 
perspectiva epocii. 

Revenind, reacțiile înseși, poate chiar ele cu deose- 
bire, marchează începutul altei reconstrucţii, adesea în 
același orizont. | 

Duns Scotus (1266—1308), de pildă, respinge thomis- 
mul, dar din interiorul realismului, al unui „realism 
concret“, cum 5-a spus (M.M. Gorce, Realisme, în Diction- 
naire de théologie catholique, t. 13, 2, coll. 1858). Rea- 
list, însă critic în raport .cu modelul thomist, tocmai da- 
torită dublei sale atitudini, în mai mare măsură decît 
adepții Aquinatului, Duns Scotus este exemplar pentru 
ceea ce numeam, o lectură deschisă. 

Va fi fost un filosof dificil, cu operă greu de desci- 
frat, dar greutățile de înțelegere a omului și a filosofiei 
sale nu, vin din ermetism voit ori din neclaritatea doc- 
trinei. Duns Scotus „era pentru el însuși dificil“. „Sever, 
dar nu lipsit de umor, abrupt mai degrabă decît aspru, 
exact și nu tranșant, el își conduce lectorul astfel încît 
să găsească soluția bună... Desigur, stilul său teologic 
nu este așa de limpede ca acela al Sfîntului Thoma sau 
ca acela al Sfîntului Bonaventura. Scoția însă nu este 
Italia“ (Étienne Gilson, Jean Duus Scot, p. 625). 

Într-adevăr, Duns Scotus era pentru el însuşi dificil, 
părînd să dea o luptă neîntrecută de autoclarificare şi 

autodepăşire. Întrucîtva ca Heraclit, este obscur pentru 
că forțează cuvintele să primească sensuri noi și tradiția 
să se restructureze. Dar, din acest punct de vedere, care 
filosof înnoitor nu este și „obscur“ ? 

De bună seamă că înnoirea scotistă nu este, așa-zicînd, 
o răsturnare copernicană. Dacă se opune thomismului, 
pentru că „este imposibil să negi că scotismul diferă cu 
adevărat de thomism“, nu iese din tradiția medievală 
(Fr. Copleston, Histoire de la philosophie, II, p. 502). În 
problema universaliilor procedează aşa cum putea s-o 
facă un om al veacului său, receptiv la toate „experien- 
tele“, dar, totodată, personal, deci critic și deschizător 
în actul de reevaluare și reconstrucție. 

Teolog și metafizician, deopotrivă, Duns Scotus su- 
prapune cele două orizonturi prin intermediul unei în- 
trebări unice, cu dublu răspuns. Întrebarea era: dacă 
Dumnezeu este, iar răspunsurile, unul al teologiei și al- 
tul al metafizicii. Pentru aceasta din urmă, avea să ob- 
serve Etienne Gilson, obiectul de aplicaţie nu era „esenţa 
lui Dumnezeu“ (problemă a teologiei), „ci natura fiinţei“ 
numită Dumnezeu (op. cit., p. 116). Or, aceasta revine 
la justificarea a ceea ce, în limbajul și în interpretarea 
teologiei, se numește Dumnezeu, ca principiu al lumii. 

Duns Scotus nu contestă legitimitatea teologiei, ci o 
socotește doar un alt tip de deschidere și de interpre- 
tare a aceluiaşi termen, a termenului căruia ea îi zice 
Dumnezeu, iar metafizica, primum ens. Fiecare în parte 
îi presupune semnificaţia reală și, încă, tot fiecare îi 
admite ca prime condiţii de inteligibilitate : fiinţarea, 
perfecțiunea, eternitatea, infinitatea, invizibilitatea. Nu- 
mai că din perspectivă proprie. 

Ideea este dintre cele mai interesante, pentru că ca 
vrea să însemne că același termen aparţine teologici sau 
metafizicii în funcție de interpretare și numire. Situaţia 
ni-l evocă pe Aristotel, care, în Metafizica (în cartea a 
XIII-a, cu deosebire), pusese în identitate teologia și fi- 
losofia primă. Duns Scotus pare să intenționeze ceva mai 
mult însă, adică separaţia, pornind, ce-i drept, de la 
identitatea obiectului. Dar nu a acestuia într-o construcţie 
anume, ci a lui într-o construcţie formală, neinterpretată. 

Modalitatea era profitabilă pentru degajarea metafi- 
zicii şi autonomizarea ei, prin obiect ca și prin mijloace. 

Prin obiect, pentru că termenul „alb“ care-i precede, în 
sine, îi aparține ca interpretare, iar prin mijloace, în- 
trucit este în măsură să şi-l facă al său. 

Deşi, cu. semnificaţie reală, fiinţa primă — primum 
ens, pentru că este o interpretare (o construcţie), pune 
metafizica scotistă într-un concept simili-thomist. Nu însă 
în același concept, fiindcă Duns Scotus îi cricumscrie și 
„„suprasensibilul“. Dar, în primul rînd, ca la Aquinat, ea 
este o critică sau o logică a construcţiei în vederea jus- 
tificării ontologice a individualelor și a întemeierii ştiinţei. 

Cu o asemenea finalitate, metafizica, nu are, totuşi, 
a identifica ființa primă cu ființa determinată. Duns 
Scotus o fixează „dincolo“ de aceasta din urmă (în sens 
ontologic, însă, în același timp, fie şi numai accidental, 
şi ca transcendere în semnificația teologică), dar și în ea, 
ca principiu al individuației. 

De aici, mai cu seamă, despărţirea de Thoma capătă 
consistenţă, fără ca punctele de vedere ori, cel puţin, re- 
zultatele să se excludă. Mai degrabă, deşi Duns Scotus 
credea altfel, cercetate din afară ele par a se completa. 

În polemică, doctorul subtil (cum i se mai zicea) sim- 
plifica întrucîtva poziţia adversarului, găsind că princi- 
piul thomist al individuaţiei stă în cantitate. Or, așa 
stînd lucrurile, cum un accident al materiei ar fi în mă- 
sură să explice individualul ? 

Substanţa, socotea încă Stagiritul, întrucît este su- 
biect, este mai înaintea atributelor sale şi, deci, a canti- 
tăţii. Thoma însă va fi așezat un atribut mai presus de 
subiect, ceea ce este ilogic. Principiul individuaţiei tre- 
buie să stea în altceva, cu primatul ontologic perfect 
motivat. Deși critica scotistă a thomismului este prea 
severă pentru a fi și dreaptă (oricum la Aquinat princi- 
piul individuaţiei era materia ca principiu, materia care 
conține formele), condiţia fixată are deplină legitimi- 
tate. Căci principiul individuaţiei trebuie „ataşat sub- 
stanţei înseși şi nu gîndit ca rezultat al unei serii de 
determihațţii accidentale ca talia, culoarea pielii, forma 
nasului și alte indicii signalitice de acest gen“. În sco- 
tism, de. aceea, cu maximum de precizie, „individuaţia 
este înscrisă în inima fiinţei, în substanța prin care ea 
este ceea. ce este“ (Etienne Gilson, op. cit., p. 458). 

În stare să îndeplinească toate condiţiile de autenti- 
citate lui Duns Scotus nu-i părea a fi nici materia, nici 
forma,, ci haecceitas (de la haec, acesta), 

Termenul este greu de tradus fără riscul pierderii 
multiplelor sale semnificaţii, de aceea francezii l-au echi- 
valat prin eccite, sau haeccite, italienii cu ecceită ; în 
engleză însă a fost adoptat ca Thisness, iar în germană 
ca Diesheit (This, diese, acesta, aceasta). În limba română, 
Ath. Joja a propus varianta : Hecceitate, în timp ce An- 
ton Dumitriu a ales forma originară (Cf. Duns Scotus..., 
în Studii de logică, I ; Istoria logicii). 

Greu de „tradus“, fiind de o polisemie descurajantă, 
hecceitatea, simplificînd într-o oarecare măsură, ar fi o 
entitate individuală (entitas individualis) ireductibilă „la 
materie, la formă sau la lucrul compus“; „ea numeste 
ultima realitate a ființei care este materie, formă și lu- 
crul compus“ (Joannis Duns Scoti, Opus oxoniense, II, 3, 
q. 6, n. 15). Altfel spus, hecceitatea este faptul de a fi al 
universaliilor ca individualitate. 

În sine, universalul, esența (quidditas) presupune ma- 
teria, forma și unitatea lor, ceeă ce nu este totuna cu 
această materie și această formă în această unitate. 

Paradoxal, tocmai corespondenţa dintre cele două pla- 
nuri blochează comunicarea, fiindcă esența, în acest caz, 
pare model, iar individualul copie, de o parte temeiul, 
de alta întemeiatul. Cum însă individualul mai este în- 
temeiat în condiţiile separaţiei dintre sine și esență ? Și 
încă, dacă individualul ar fi copie, cum se face că are 
determinaţii care îl particularizează ? Copie. și omul So- 
crate, copie şi omul Platon, de unde non-identitatea lor, 
pentru că fiecare posedă ceva distinct. Or, hecceitatea, 
riscînd pleonasmul, aduce tocmai acest ceva. 

În aparenţă, o multiplicare artificială a structurilor 
ontologice prin adăugirea a încă uneia, greu, dacă nu 
imposibil de prins într-un sistem. Mai degrabă Duns 
Scotus pare să anuleze pînă și atît de precara șansă de 
coerență a unei arhitectonici cu două elemente: mode- 
lul și copia. 

„Doctorul subtil introduce însă o precizare: quid- 
ditatea şi hecceitatea „nu sînt realități distincte în ma- 
niera în care sînt genul şi diferența specifică ; între ele 
stă numai o distincţie formală, aceea pe care o au rea- 
lităţile ce aparţin aceluiași lucru“ (Emile Brehier, op. cit., 
p. 391). | 

În urmare, prin hecceitate, mai înainte de lucruri, 
într-un fel care diferă și de cel anselmian, apăsat trans- 
cendentist, ca şi de cel thomist (forme pure), universaliile 

scotiste își justifică prezența în re cu mai multe șanse 
de adevăr. Dacă este, așa-zicînd, cealaltă față a univer- 
saliilor, . decelabilă „dinspre“ lucruri, hecceitatea le si- 
tmează în acestea ca întreg, dar nu în existenţa lor ca 
atare. Duns Scotus dă astfel răspunsul, deocamdată cel 
mai potrivit, întrebării venite, din platonism : individua- 
lul conţine universalul în întregimea lui sau numai o 
parte a sa ? 

Realist, însă „critic“ sau „concret“, şi adversar al no- 
minalismului, al unui nominalism îngust, Duns Scotus 
transferă întrucîtva problema universaliilor într-un ori- 
zont situat dincolo de „luptele“ doctrinare. Pornind de 
la el, deşi „cearta“ va mai continua, întrezărim şansele 
unei ontologii a universaliilor și individualelor ca întreg. 

„Cearta“, încă o dată, nu se va sfîrși, căci nominalis- 
mul, cu Occam. avea să-și dovedească necesitatea. Nu 
toate aspectele problemei universaliilor, într-o ordine ana- 
litică, fuseseră dezvăluite. Momentul sintezei sau, zicînd 
ca Hegel, al construcției în modul rațiunii este previzibil, 
este pregătit chiar din interiorul realismului de Thoma 
și de Duns Scotus, iar din perspectivă nominalistă de 
Abelard ca și de Occam, de această din urmă paradoxal, 
printr-o analiticitate severă. Dar sinteza este numai „ex- 
perimentată“, nu și construită. De aici și deschideraa sau, 
dacă se preferă, o deschidere către modernitate. 

Evul Mediu filosofic, creînd nevoia sintezei, își pre- 
gătea propria negație, dar în afirmarea altor structuri. 

Nominalismul însuși, cu primul său reconstructor, cu 
Abélard, ducea aici. Cu Abélard, ca întîiul nominalist, 
întrucît Roscelin (1050—1120), dascălul său, va fi fost 
mai curînd un vocist (sau vocalist). Doctrina rosceliniană 
„nu purta acest nume (nominalistă — n.n.); era una a 
vocilor sententia vocum. Primii nominaliști erau, de aceea, 
şi numiţi „vociști sau vocaliști“, de la vocaux, fr., şi vo- 
cales, lat. (Charles de Remusat, Abélard, t. II, p. 106). 

Roscelin era încă prea fixat în dispute de ordin teo- 
logic, de unde, poate, și „extremismul“ său în problema 
universaliilor. Teologia sa, de altfel, „este consecința no- 
minalismului său“ (Fr. Picavet, Roscelin, philosophie et 
theologien..., p. 7). 

„Substanțele universale, va fi socotit Roscelin, nu 
sînt decît vorbă; culoarea nu este altceva decît lucrul 
colorat și înţelepciunea omului decît sufletul său“ (An- 

selm,Uiber de fide Trinitas..., II, în Potrologia latină, 
t. CL VIII, 1265 A). 

Flatus vocis (vox. — voce, flatus — suflare), univer- 
saliile nu semnifică nimic, așa cum aerul, în emisie, în 
timpul vorbirii, nu are a numi ceva. Or, dacă, prin re- 
flex, numai individualele există, atunci, în ordinea teolo- 
giei, trebuie să se admită existența „a trei dumnezei“ și 
nu a Trinității, deci a lui Dumnezeu, unul ca fiinţă, dar 
în întreită ipostază (Anselm, Liber..., în op. cit., 1192). 
Treimea putea să pară și a părut adversarilor lui Rosce- 
lin (Anselm și „conciliarii“ întruniţi la Soissons în 1092 
pentru a-i condamna doctrina) redusă, ca, bunăoară, uni- 
versalul culoare, la un cuvînt fără de semnificaţie reală 
(Cf. M. de Gandillac, Introduction, la Abélard, Oeuwvres..., 
p. 29—30). Dincolo însă de aspectul teologic al disputei, 
respingerea releva, totuși, o anume „incapacitate de în- 
țelegere a unităţii în pluralitate“ (Emile Bréhier, op. cit., 
p. 130). : 

Abélard însuși, în respingerea „triteismului“ rosceli- 
nian, desluşea gravele dificultăți ale „vocismului“ în 
ordine filosofică, logică, lingvistică. Lipsite de „orice 
semnificație“, cum ar mai fi posibilă „intelecția comu- 
nă (și nu particulară) care se aplică fiecăruia dintre lu- 
crurile în care înțelegerea descoperă o similitudine“, cum 
judecata, cum şi propoziția ? Or, „universaliile semnifică 
într-un anume fel realitățile pe care le desemnează...“ 
(Logica..., 19. în Oeuvres..., p. 106). 

Antirealist și antiroscelinian, Abélard (1079—1142) dă 
nominalismului sensul său autentic * și atita claritate și 
coerenţă cît „acest cuvînt, unul dintre cele mai echivoce 
ale vocabularului filosofic“ putea să capete (M. de Gan- 
dillac, op. cit., p. 29). 

Pentru că „universaliile nu pot fi nici entităţi luate 
izolat, nici lucruri în colecţie (collectio), rămîne, prevenea 
filosoful, o singură soluţie : de a nu atribui universalitate 


* Uneori, cînd nu_se face exact deosebirea între poziția sa 
şi cea rosceliniană, este (sau mai este) socotit conceptualist. Or, 
încă Joan de Salesbury îl considera maestru a) „şcolii nomi- 
naliste“ (secta nominalis). Aceasta pe de o parte. Pe de alta. 
apoi, conceptualismul este o particularizare în nominalism. Occa- 
mismul avea s-o dovedească îndeajuns. ~ 

decît cuvintelor — voces, dar nu tuturor“ (Ibidem, 16, în 
op. cit., p. 102). Căci, singulare și universale, cuvintele 
sînt socotite astfel de „dialecticieni“ (logicieni), după, cum 
sînt nume ale lucrurilor ca atare sau ale unei plurali- 
ftăţi (Socrate, bunăoară, ca nume al acestui om şi om 
pentru toţi oamenii, prin definiţie). 

Dacă semnificația reală a termenilor singulari n-a 
fost niciodată pusă în discuţie, cea a universaliilor a com- 
portat interpretări înscrise între- absolutizare și negati- 
vism. Cea de-a doua, poate, mai pernicioasă decît cealaltă 
(realistă), își lua ca presupoziţie îndoiala, deopotrivă, în 
valoarea semnificativă şi rolul lor cognitiv. Nenumind 
ceva, în ordinea realului, cum mai puteau să fie mijloace 
de asaumare a acestora ? Din propoziţia „un om stă în 
această casă“ nu rezultă în nici un chip că „om“ cores- 
punde realității substanțiale care este Socrate, nici că 
„Socrate este om“. În acest caz la ce ar mai servi 
cuvîntul universal om ? Pentru a putea trece de la „un 
om stă într-o casă“ la „acesta (Socrate) care se află în 
acest loc este om“, avem nevoie de universal în condiţie 
semnificantă. Contestarea împiedică orice fel de inferență 
şi, în genere, înțelegerea. 

„Eroarea “evidentă, impune contrariul, anume admi- 
terea universaliilor ca "semnificante în raport cu lucru- 
rile pe care le desemnează“. (Cu rezerva că „semnificația 
pe care ele o poartă nu vine ca atare de la realităţile în- 
seși, dar se aplică fiecăreia în parte“ (Ibidem, 17—19, în 
op. cit., p. 104—106). ` 

Prevenitoare, rezerva este, totuşi, deconcertantă, pă- 
rînd a pune sub semnul întrebării thiar „impoziția (im- 
positio — punerea, aplicarea) numelui universal“, de vre- 
me ce nimic, ca substanță, nu are a-i corespunde. Or, noi 
sîntem în măsură să spunem că „Socrate și Platon sînt 
asemănători“ (sînt oameni) pentru că „se întîlnesc în 
faptul de a fi oameni“, fără ca „întîlnirea (convenientia) 
să se producă în mod efectiv“. Dacă ar fi reală, ar urma 
„să fim puşi în prezența unui lucru propriu zis“. Însă, 
de acuma, dincolo de omul Socrate și de omul Platon, ar 
trebui să fie omul ca atare. Și ce ne-ar putea da asigurări 
că Socrate și Platon sînt asemănători pentru că există 
omul în sine? Nici admise a sta pentru colecţii, stări 
(statutus-uri) sau interferenţe (întilniri), numele univer- 
sale nu cîştigă în legitimitate (v. supra). Ori nu, atîta 

vreme cît status-ul sau convenientia nu primesc sensul 
cu operaționalitatea optimă. 

Ca realităţi substanţiale, acestea sînt de neadmis. 
Altfel însă, ca „interferență“ (întîlnire) a singulare- 
lor „în starea (status) lor comună“, termenii devin ope- 
ranţi : „dacă acest om şi acest om sînt oameni, sînt prin 
aceeași stare, de om“. În definiție, deci, „starea de om 
este acest fapt de a fi om, care nu este ceva real, dar 
care este cauza comună a impoziţiei aceluiași nume fie- 
cărui om luat unul cîte unul, în măsura în care se întîl- 
nesc unii cu alții“ (Ibidem, 14, 20, în op. cit., p. 99, 108). 

Osebit de Roscelin, deși deocamdată în Logica..., «In- 
grediantibus» le numește voces (în Logica nostrorum pe- 
titioni, apoi va distinge între voi, emisiunea vocală, şi 
sermo sau nomen, termen sau nume, semnificantul), cu 
toate că le aplică denominaţia rosceliană, Abélard 
nu pune universaliile în condiție de flatus vocis. Tot- 
odată, se individualizează şi în raport cu realiștii, ad- 
mițind că Socrate și Platon «se întîlnesc» nu «într-un 
0m»..., ci în faptul de «a fi om» (în esse hominem), adică 
într-o anumită stare, ce nu este un lucru, dar definește 
o natură“. (Jean Jolivet, op. cit., p. 1298, 1299). 

Cu importanță aparte în opera abelardiană (v. W și 
M. Kneale. Dezvoltarea logicii, I. p. 224 şi urm.), „a fi“, 
verbum substantivum, îndeplineşte, poate, rolul funda- 
mental în delimitarea interpretării universaliilor atît de 
realism, cît şi de „vocalism“. Căci, Socrate (care) este om, 
este prin „a fi“, iar nu prin participare la o entitate între 
Socrate şi om, fapt ce ar lua universalului semnificaţia. 
În această situare om n-ar mai fi decit omul Socrate sau 
omul Platon. 

A fi om, însă, numeşte a fi-ul tuturor oamenilor luaţi 
în parte. A 

Din perspectiva „dezvoltării logicii“, interpretarea lui 
este (a copulei) ca legătură „intranzitivă“ (deci „semn al 
identităţii“ între subiect și predicat) nu ține de partea 
tare a abelardismului (Ibidem, p. 226). Însă, privită din- 
spre filosofia (ontologia și gnoseologia) universaliilor, in- 
tranzitivitatea pare, așa-zicînd, pasul înapoi, atît de ne- 
cesar, în săritura bună. 

În ordinea de existenţă, „Socrate (care) este om“ este 
prin identitate sau nu poate fi deloc. Individualul, deci, 
este universalul, ca întreg. Dacă n-ar fi presupus intran- 
zitivitatea, Abélard ar fi fost nevoit să adere la inter- 

pretarea realistă. Dar, dacă s-ar fi oprit la ea, trebuia să 
se întoarcă la roscelinism. Din situație, el iese prin ver- 
bum substantivum, care face trecerea în alt plan de 
descriere. Deci, Socrate este om ca şi Platon, întrucît și 
unul și celălalt sînt în identitate cu universalul om. 
Aceasta dacă privim „dinspre“ individual. „Dinspre“ uni- 
versal însă, este apare ca a fi. : 

Identitatea şi deosebirea în ordine ontologică, justi- 
ficate lingvistic, în prima mișcare nu sînt reductibile la 
gramatică. Prin logică, aceasta trimite la ontologie. În a 
doua mișcare, inversă, noi am fi în măsură să spunem că 
Socrate este om, dar şi Platon, întrucît și unul și celălalt 
sînt ceea ce sînt prin starea (status) de om. Existenţa lor, 
deci, ţine de „a fi-ul“ lor. 

Ontologic, pare a spune Abélard, mai înainte de toate 
noi sîntem limbaj, iar termenii primi, ireductibili, ai 
acestuia sînt a fi și este. Cum însă, în aceeași perspectivă, 
ontologică, spiritul nostru „poartă, pentru a zice astfel, 
asupra prezentului (sau, prin extindere), asupra a ceea 
ce stă în fața noastră, a fi şi este au semnificație reală 
(Logica..., 27, în op. cit., p. 119) *. 

Verbum substantivum, în consecinţă, numeşte faptul 
de a fi (ca) om al acestui individ (Socrate) sau al celuilalt 
(Platon), ceea ce revine la a spune că Socrate este om 
(unde este indică identitatea) prin a fi, care, numind uni- 
versal, trece în Socrate este om, cu este ca semn al iden- 
tităţii și nonidentităţii, deopotrivă. 

Cu Abélard, nominalismul se afirmă și ca o onto- 
logie, dintr-un anume punct de vedere chiar mai po- 
sibilă ca adevăr decît cea a realismului, nu neapărat sin- 
cron. În genere, în construcţie realistă, descrierea onto- 
logică a universalilor, cu deosebiri, ce-i drept, de la 
Anselm la Thoma și de la Thoma la Duns Scotus, este 
încă -supravegheată teologic. Abelard, în schimb, teolog 
el însuşi, delimitează mai exact orizontul filosofiei, avan- 
tajul venind tocmai din situarea în planul logico-lingvis- 
tic. Punctul de plecare, așa stînd lucrurile, îl constituie 
termenii universali, iar scopul, justificarea capacităţii lui 


* „Acest adevăr (deschiderea spiritului la prezent sau la real, 
n.n.) atît de simplu şi pe care Abélard nu pare să-l fi consi- 
derat ca pe o mare descoperire a fost pus în aceiași termeni de 
inspiratorul Școlii fenomenologice“. Este vorba de Franz Bren- 
tano, în Psychologie, tr. fr., Montaigne, Paris, 1944, p. 275, 384, 
414 (M. de Gandillac, în notă la Abélard, Oeuvres..., p. 119). 

semnificative. Dincolo de relația semn-semnificat, de 
aceea, nu mai trebuie să treacă, și aceasta chiar din con- 
diția demonstraţiei (sau a programului). Întrebarea sa 
este : dacă universalele numesc ceva şi nu ce sînt uni- 
versaliile ? Că o implică și pe cea din urmă, este adevă- 
rat, însă numai în vederea completitudinii răspunsului la 
prima. 

De aici, poate, impresia (care nu e lipsită de temei) a 
unei anume indecizii (cel puțin) în definirea ontologică 
a universaliilor. 

Abélard nu contestă realitatea universaliilor, numai 
că aceasta primește o interpretare distinctă de cea rea- 
listă. Înciît, realismul și nominalismul nu par a fi des- 
părțite de conceptul realităţii universaliilor, ci doar de 
modalitatea de înţelegere și construcție a sa. 

Considerîndu-le totuna cu „starea“ (status-ul) sau „si- 
militudinea lucrurilor“, Abélard nu le identifică prea 
exact natura, dar, încă o dată, nu le neagă realitatea: 
„noi spunem că intelectul nu se confundă cu această si- 
militudine“. -~ 

Planurile` sînt distincte: forma pătrată şi înălțimea 
reală ale acestui turn „nu sînt calificări fictive ale inte- 
lectului...“ Dacă ar aparține înțelegerii, n-ar urma că 
substanța însăși (care poartă cutare sau cutare determi- 
nație) „este fictivă“ ? Or, deși corespund, una este forma 
intelectului și alta a lucrului. 

Intelectul nostru „poartă asupra unei substanțe reale“, 
dar nu este reductibil la simpla ei oglindire. În însoţire 
„cu percepția sensibilului“, intelectul „semnifică substanța 
cutărui sau cutărui lucru“, dar el mai este și „concepţia 
mentală a formei corespondente, comune sau proprii unui 
individual oarecare, în absenţa acestuia“ (Logica..., 21, în 
op. cit., p. 110—111). 

Abstractiv („admitem că materia și forma nu sînt izo- 
late, în starea reală, ci doar spiritual le consideră în 
sine : materia ca atare și forma“), intelectul își face din 
universalii structuri proprii, dar nu din ele în realitatea 
lor, ci din ele ca întelecții. Astfel că termenii universali 
numesc mai întîi în ordinea intelectului. Dar ceea ce este 
mai înainte „dinspre“ noi este şi. „dinspre“ natură. Şem- 
nificaţia intelectuală („abstracţia“, zice Abélard) are, de 
bună seamă, autonomie, odată instituită : așa se face că 
numim şi gîndim lucrurile, dar nu prin ele sau cu ele. 
Gîndul nu este totuna cu lucrul gîndit, nici cuvîntul. 

Numim (semnificăm, deci substituim) întrucît „recon- 
struim“ lucrurile, adică le trecem din forma lor în forma 
intelectului. Căzînd din sens ca transfer „substanţial“, 
aproprierea prin abstractizare („intelecţia se produce în 
mod necesar mijlocită de abstractizăre) a formelor reale 
este o reconstrucţie a acestora. În altă, în orice altă in- 
terpretare, formele (universaliile) reale n-ar mai putea 
fi legitimate ontologic. Fie că am admite, fie că am con- 
testa valoarea semnificativă a intelecţiei fără admiterea 
sa ca reconstrucţie, universaliile reale nu vor mai avea 
sens pentru noi. Realismul abstract și „vocismul“, un no- 
minalism tot asemenea (adică fragmentarizant) se întil- 
nesc în cele din urmă în aceeași „bolgie“, căci fie iden- 
tificînd formele cu realităţile în sine, fie negîndu-le în 
absolut pentru situarea noastră în fața lumii, rezultatul 
era același : punerea cunoștinței în imposibilitate. Or, 
deși cu existenţă reală, deși la „intelecţia“ lor ajungem 
numai „pe calea experienţei“, pentru că „nu sînt în sine 
considerate ca lucru unic“, ci „comunul într-o multipli- 
citate“, formele în re trecute în cealaltă condiţie, post 
rem, în minte devin structuri ale acesteia (Ibidem, 25, 
27, 29, 22, în op. cit., p. 115, 119, 113, 111). 

Începînd în forță, cu Abélard, nominalismul nu mai 
continuă tot asemenea, cel puţin pînă în secolul al 
XIV-lea, cînd se întîmplă marea revigorare occamistă. 
Că timp de aproape două secole nominalismul își între- 
rupe istoria este greu de admis, dar, cu siguranţă, iden- 
titatea și-o va fi recăpătat abia cu Occam (Cf. Paul Vig- 
naux, Nominalisme, în Dictionnaire de théologie catho- 
lique, t. XI, coll. 718). Pînă atunci mai nimic nu pare să 
reamintească de Abélard şi, aşa-zicînd, să-l promită pe 
Occam. Grammatica speculativa` (cu Pierre Hélie, cu 
Jourdain de Saxa, cu Michel de Marbais, cu Thomas din 
Erfurt), prin analiza semnificației cuvintelor ajuta la crea-: 
rea unui climat favorabil resurecției nominaliste, dar nu- 
mai atît. Durand de Saint-Poursain (m. 1334) şi Pierre 
Auriol (Petrus Aureoli, m. 1320), întrucîtva și Roger 
Bacon (1210 sau 1214—1292), în schimb, țin de ceea ce 
Bréhier numea „preludiile nominalismulúi“ occamian 
(op. cit., p. 392). Durand, pentru îndoiala sa în existența 
„speciilor inteligibile“ şi pentru o interpretare senzualistă 
a cunoștinței (a simţi și a înțelege fiind puse în identi- 
tate : sentire et intelligere sunt actus întramanentes), ca, 
de altminteri, şi Pierre Auriol, sceptic și el, cel puţin 

sceptic, față de realitatea universaliilor și, totodată, cu 
aceeași tentație a supralicitării senzorialităţii. Conceptul 
(intelecţia), de aceea, n-ar fi decît imaginea unei ființări 
aparente (esse apparens) și nu reale. Trandafirul ca atare 
(rosa simpliciter) nu posedă mai multă realitate decît 
trandafirii cu existenţă individuală ; din contră, chiar 
are prea puţină, dacă nu cumva deloc. 

Roger Bacon, în fine, într-o memorabilă încercare de 
întemeiere a unei „ştiinţe experimentale“, identifica în 
individuale punctul de plecare și scopul cunoașterii, la 
urma urmelor chiar șansa adevărului. Universaliile, în 
schimb, ar fi, mai degrabă, erori ale oamenilor prea puţin 
versați (homines imperiti) decît realități aflate pretu- 
tinderi și oricind. Dacă totuși vorbim de ele și le soco- 
tim-necesare în știință, le avem în vedere numai ca suc- 
cesiune (repetabilă) sau, mai exact, cu permanenţă neîn- 
treruptă, dar a individualelor, în orice loc și timp (Cf. 
Raoul Carton, L'Experience physique chez Roger Bacon, 
p. 68—69). Cum însă nominalismul este o poziţie față 
de universalii cu o altă interpretare a realităţii lor, Ro- 
ger Bacon nu-l ilustrează propriu-zis. El face mai de- 
grabă deschiderea către empirismul englez de mai tîr- 
ziu, în epoca modernă, prin promovarea (abstractă) a 
singularelor și a experienţei în condiţia, aproape ex- 
clusivă, a științei, decît, bunăoară, către Occam şi oc- 
canism. Și aceasta, în oarecare măsură, împotriva chiar 
a faptului că Occam însuși, dacă se poate spune așa, este 
ultimul nominalist, pentru că e primul empirist, ca şi, 
în genere, a convergenței nominalismului şi empiris- 
mului. Abélard încă, deşi cu prudență, eliminînd po- 
sibilitatea exagerării, admitea aproape în literă princi- 
piul empirist : nimic nu e în intelect dacă n-a tre- 
cut pfin simțuri. Numai că, zicînd după Hegel, o făcea 
ca un empirist care gîndește. Aceasta pe de o parte. Pe 
de alta, empirismul, așa cum era posibil din perspectiva 
nominalismului occamist, avea să fie altceva și altfel de- 
cît cel constituit în linie baconiană (a primului Bacon, 
dar, întrucitva, și a celui de-al doilea, Francis). În succe- 
siune occamistă, nominalismul avea să ducă în mai mică 
măsură la empirismul primitiv modern, de pînă la Locke, 
și, în mai mare măsură, la critica berkeleyană a abstrac- 

ţiilor, iar peste o bună bucată de vreme, la pozitivismul 
logico-lingvistic. 

William Occam (n. înainte de 1300 — m? 1349,? 
? 1350), de aceea, judecat printr-un model ulterior, cel 
berkleyan al nominalismului său, pare mai degrabă un 
destructor decît un constructor. Această, firește, nu dato- 
rită instrumentării critice a poziţiei nominaliste, care, 
dincolo de un examen al interpretărilor (sau cunoștințe- 
lor) este, mai cu seamă, o critică a facultăţilor de cunoaş- 
tere. De altminteri, fie și în parte, în limitele criticii ab- 
stracţiilor, ca idealismul subiectiv berkleyian. 

Occam, așadar, „citit“ prin Berkeley, pe care îl an- 
ticipă cu aproape patru secole, în „anatomia“ și funcțio- 
nalitatea criticii sale poate să pară mai atașat de exerci- 
tarea „la limită“ a acesteia decît de o interpretare şi de o 
utilizare metodică a ei. 

Ce-i drept, Occam nu face doar o critică a cunoștin- 
telor (interpretărilor) și, oricum, nu aceasta este partea 
„tare“ a aceleia, deși respingerea realismului ţine de prin- 
cipiile ei chiar. Dar, poate, tocmai unde este prea cate- 
goric antirealismul occamian risca negativismul în ordinea 
obiectului de aplicaţie. Căci, din prea marea severitate 
faţă de realism rezulta punerea în termeni problematici 
a universaliilor înseși. Sau, mai bine spus, și din aceasta, 
căci nominalismul occamist se construia aşa cum se con- 
struia nu numai prin delimitare. El avea principii și re- 
guli proprii. perfect individualizate și, în cele din urmă, 
ele, mai întîi răspunzătoare atît de virtuțile, cît și de 
viciile proiectului. 

Cel dintîi principiu era : „Dumnezeu poate să facă tot 
ceea ce poate fi făcut necontradictoriu“, iar cel de-al 
doilea (folosit deja de Durand de Saint-Pourqain şi de 
Pierre Auriol) : Entia non sunt multiplicada praeter ne- 
cesitatem (sau Numquam 'ponenda est pluralitas sine 
necessitatem) — nu trebuie multiplicate cele ce sînt fără 
necesitate — nu 'trebuie să punem mai multe lucruri fără 
necesitate * (Cf. J. Jolivet, op. cit., p. 1494—1495). 


* Este ceea ce avea să se numească „briciul lui Occam“, sau 
„principiul economiei de gîndire“: Frustra fit per plura quod 
potest fieri per pauciora — „lipseşte-te de a face prin mai multe 
ceea ce poţi face prin mai puține“, formulat în Summa totius 
logicae, I, 12. 

Ambele principii trebuie să facă demontrațţia ireali- 
tăţii universaliilor : unul din perspectivă metafizică, iar 
celălalt, în .urmare firească, din punctul de vedere al 
logicii și cu mijloacele ei. 

Putînd să facă numai ce putea face necontradictoriu, 
Dumnezeu, așadar, nu avea cum să dea ființă unor enti- 
tăţi intermediare, aflate între sine și individuale, căci 
„orice lucru este fie unul și nu mai multe, fie mai multe 
lucruri. și nu unul“. Or, universalul trebuind să fie unul 
și mai multe, în același timp, este contradictoriu în sine. 
Dacă este unul nu mai are cum să fie mai multe, și 
invers. Presupunind că este o substanţă unică existentă 
„în lucruri singulare și deosebit de ele“, „ar urma că 
poate: să existe fără ele, căci, orice lucru anterior altui 
lucru, în mod natural, ar putea exista separat“. Deci, 
universalul ca unu ar fi un singular. Dacă, din contră, 
îl presupunem ca mai multe (ca atare în orice individual), 
în acest .caz nu vor fi decit „mai multe singulare“ (Quaes- 
tiones în octo libris Physicorum, prolog, în Gindirea Evu- 
lui Mediu, II, p. 261—262). 

Oricum, deci, universalul nu va putea sta ca existență 
ireductibilă, datorită bivalenței (contradicției) ontologice 
pe care i-ar impune-o regimul de entitate „intercalară“. 
Numai că realitatea, și, mai departe, valoarea sa operațio- 
nală în: cîmpul teoriei fiinţei, ca și în acela al teoriei cu- 
noștinței, ţin chiar de ambivalența sa. Astfel încît, îm- 
potriva lui Occam, s-ar putea spune că „realismele“ (me- 
dievale) care au eșuat (cît vor fi eșuat) și-au îndepărtat 
(sau anulat) șansele de adevăr tocmai datorită acestei con- 
diţii, a bivalenţei, fără de care universaliile cad din sens. 
Situaţie stranie, dar previzibilă din premise, pentru. a fi 
contestat prea pătimaș realismul, un realism reconfec- 
ționat, pro causa, Occam aducea grave prejudicii nomi- 
nalismului însuși. Cu el, acesta înceta să mai fie, alături 
de realismul de tip thomist și scotist, poziție complemen- 
tară în interpretarea ontologică. a universaliilor. Și, totuși, 
occamismul este nominalism, deci o filosofie a universa- 
liilor, iar nu una a singularelor. Interesul pentru acestea 
este subordonat celui pentru universalii. Aici, „între uni- 
versalul proedicabile de pluribus și realul care-l exclude“ 
se joacă marea „dramă“ a occamismului (Paul Vignaux, 
Nominalisme, în op. cit., coll. 763). 

De bună seamă, ca atare, socotea Occam, există numai 
individualul mai întîi ca acel ceva ce este unul şi nu mai 

multe (illud quod est res numero et non plures), apoi 
ca lucru existent în afară de suflet ce este unul și nu mai 
multe și nu e semnul altei realităţi (aliter dicitur indivi- 
dum res extra animam quae est una res et non plures 
nec est signum alicujus) şi, în fine, ca acel ceva ce se 
afirmă despre o singură existenţă (individuum est quod 
praedicatur de una solo) (Summa totius logicae, I, C. 19, 
Quodlibeta septem, V, 9—12). 

Universaliilor, însă, nu li s-ar putea aplica nici una 
dintre aceste definiri, care, mai înainte de a fi ale reali- 
tății individuale, sînt ale realității însăși. Astfel încît 
universaliile neîndeplinind nici una dintre aceste condiții 
de existență reală nu sînt în re, în lucruri (sau în reali- 
tate). În urmare, nu este de- ales: dacă „nu există în 
afara sufletului“ (anima), sînt numai în minte. Dar. nu 
aşa cum s-ar părea, în minte ca moduri subiective: „în 
acest caz ar fi lucruri reale“, prin ceea ce le corespunde 
în realitate (Summulae..., în op. cit., p. 261, 265). 

Occam nu acordă „importanţă acestei probleme de 
psihologie ; ceea ce îl interesează este doar o concepţie 
asupra universalului ca semn“ (J. Jolivet, op. cit., p. 
1198). 

Universalul mai înainte de toate are „existență 
obiectivă (esse objectivum), dar în suflet, ca „semn 
care poate fi predicat în mod natural despre mai multe 
lucruri, așa cum, bunăoară, fumul semnifică în mod na- 
tural foc, sau geamătul, suferința unui bolnav, sau rîsul 
voioşia interioară“. Fumul ori suferinţa, ca atare, nu sînt 
decit semne ; dacă ar fi întocmai în realitate, ar trebui 
să stea ca „substanţă singulară și numeric una“, ceea ce 
înseamnă alte individuale, instituite ilicit prin multipli- 
carea nepermisă (ne-necesară). Sau, mai precis, ca alte 
individuale în ordinea lucrurilor, căci, altminteri, ele, 
pentru a putea fi justificate, trebuie să .se supună acelo- 
rași reguli de definire și construcţie, adică să aibă uni- 
citate. Cum însă universalul ca unu, alături de singulare, 
le-ar dubla inutil, atunci nu mai rămîne decît admiterea 
sa, în această condiţie, dar în minte. Semn sau termen, 
universalul stă obiectiv (ceea ce vrea să spună autonom), 
însă în subiect. Așa se face că semnifică (substituie), că 
„tine locul lucrurilor“ (supponunt pro rebus). 

Dar, la rigoare, ce semnifică și, mai ales, cum, dacă 
universalul nu are corespondent, fiind numai o plăsmuire 
(fictum) ? 


` 


194 


“Occam își va fi dat seama de dificultate, care putea 
să ducă la consecințe absurde: „Cel ce aude cuvîntul 
«Socrate aleargă»* putea să înţeleagă „că acest cuvînt 
AO ravee aleargă și nu lucrul pe care îl semnifică acest 
cuvînt...“. Dificultatea era majoră și Occam încearcă s-o 
atenueze măcar, presupunînd pactul înțelegerii“ și „con- 
venția“. , 

Cunoaşterea, evident, nu are a fi decît a singularelor, 
căci numai acestea sînt : „lucrul la care se referă cunoaş- 
terea este cel care e de un fel sau de altul“. Și cu toate 
acestea „actul de înţelegere“, deşi stă „pentru lucruri 
reale“, „nu se referă mai mult la un lucru decît la altul“. 
Înțelegerea este -o „cunoaștere evidentă“ (notitia evidens) 
a lucrurilor și, totuși, altceva decit acestea sau o copie 
a lor. Ştiinţa nu este alcătuită „din lucruri sensibile“, 
„nici despre lucruri schimbătoare, pentru că nici unul 
dintre acestea nu este subiect sau predicat în nici o con- 
cluzie cunoscută în știința naturii“ (Ibidem, în op. cit., 
p. 260, 261, 266, 253). 

„Aporia“ vine încă de la antici, în particular de la 
Aristotel : realiter sînt numai individualele, cunoașterea 
este o „sesizare“ a lor, dar ea se aplică universal. 

La Occam ea se agravează : pornim de la singulare și 
le numim prin termenii universali, însă, nimic din ele nu 
este în măsură să explice nici luarea de cunoștințe, nici. 
semnificarea. Unde va fi perceput gravitatea „aporiei“, 
doctorul invincibil (invincibilis) avea să presupună o 
obscură „operaţie secretă“ cu ajutorul căreia „nu cu- 
noaştem mai mult un om decit altul, dar prin care cu- 
noaștem mai mult decît un asin“. În alte cuvinte, prin 
această secretă operațiune (e tot ce spune Occam despre 
ea), am reușit să numim (universal) singularele care al- 
cătuiesc o specie și să le diferențiem, în decurgere fi- 
rească, de cele ce aparțin alteia. Intelecţia, prin urmare, 
aprehendează, dacă se poate spune așa, într-un mod ne- 
gativ. Contradicţia în termeni pare să fie singurul mijloc: 
apt să dea seama chiar aproximativ de sensul acestei enig- 
matice „operaţiuni“ și, oricît ar părea de ciudat, valoarea 
sa explicativă. 

În individuale, deci, intelectul nu poate să afle ceea ce 
îi alcătuiește conţinutul. În consecinţă, „conținuturile 
mentale“ (intentiones) sau „conceptele comune lucrurilor 
sensibile“ nu au a fi cuprindere sau oglindire a ceva. Ca 
să le „oglindească“, universaliile ar trebui să aibă exis- 

tenţă distinctă, iar dacă ele ar sta ca atare ce ar mai fi 
intelectul ? (Ibidem, în op. cit., p. 267, 253). 

Așa stind lucrurile, ieşirea din dificultate n-ar avea 
cum să fie decit pe o 'cale negativă, adică pe aceea care 
ne poate spune ce nu sînt (cum nu sînt), individualele, pe 
care în mod obișnuit le punem în aceeași specie: omul 
Socrate nu este altceva (sau mai mult) decît omul-Platon, 
pentru că nici unul nu aparţine altui „universal“. Dacă 
Socrate n-ar fi om, ar fi altceva, în altă specie. Dar și în 
aceasta, ca în oricare alta, fiecare individual, pentru că 
ar fi altceva, ne-ar trimite mai departe și așa la nesfirșit. 

Spunînd, în această instanţă de. interpretare, că So- 
crate și Platon sînt oameni întrucît Socrate este om şi 
Platon este om, însă .să admitem un dat preexistent (în 
ordinea realului și/sau în ordinea intelectului). Or, ţine 
de evidenţă că, deși Socrate este Socrate. (deci acest, om) 
și Platon Platon, unul nu este altceva decît celălalt. 
de evidenţă că, deși Socrate este Socrate (deci acest om), 
ambii sînt oameni, pentru că nu se deosebesc ca oameni. 

În mod negativ (pe o cale negativă) am fi în măsură 
să justificăm (ca într-o analitică similifenomenologică) 
nemijlocit intelectul ca prezenţă semnificativă în fața 
lumii. Pe Occam, îl interesează legitimarea intelectului 
prin sine şi în-sinele său ca intenţionalitate (îndreptată 
către ceva). 

De bună seamă că operaţiunea era primejduită, în re- 
zultatele sale, de o -instrumentare abstractă, în acest caz 
de punerea ontologică a universaliilor între paranteze. 
Dar, presupunînd suspendarea lor, metodică numai, și, 
tot asemenea, circumscrierea justificării intelectului în 
intelectul însuși, proiectul occamian nu mai pare deloc 
riscat. Oricum, era (şi este în continuare) o perspectivă 
lămuritoare. Parcă spre a-şi face demonstrația mai con- 
vingătoare, Occam pornește de la o situaţie-limită care 
aici este suspendarea ontologică .a universaliilor. 

„Acestea, aşadar, nu au realitate și totuși, intelectul 
este înspre (ca sistem-al unor structuri universale) dar și 
în relaţie de semnificare cu lucrurile, situaţie deconcer- 
tantă, cu lucrurile ca singulare. 

Dar dacă intentiones (conținuturile mentale) şi ter- 
menii stau pentru (supponere pro), faptul ţine de uni- 
versalitatea lor. Numai că, acesteia, dincolo de „actul gîn- 
dirii“, în re, nu-i corespunde nimic. Cum mai ” semnifică 
atunci şi, mai cu seamă, ce ne dă: garanția că om, bună- 

oară, numeşte omul Socrate şi omul Platon ? Cum, altfel 
spus, întensiones stau pentru ceva cînd intelectul și lu- 
crurile sînt necomunicante ? 

Occam presupune convenţia : „stările sufletului (pas- 
siones animae) stau pentru lucrurile aflate în afara ce- 
rinței, întocmai cum stau cuvintele pentru ele, prin con- 
venţie...& ceea de înseamnă că nu „prin natură“ (Ibidem, 
în op. cit., p. 267, 261). Specificaţia este importantă pen- 
tru că delimitează sensul termenului sau, oricum, trimite 
către altceva decît producerea și acceptarea arbitrară, 
ceea ce, dacă nu explică totul, spune îndeajuns. Opusă, 
prin urmare, unei interpretări, așa-zicîndu-i, după Gerard 
‘Genette, „mimologice“, dar ferită de o asimilare subiec- 
tivistă, ipoteza „convenționalistă“, care, dincolo de timp 
şi de. gradul de aplicație, îl prinde pe Occam în aceeași 
istorie care, pornind din antichitatea greacă, de“ la sofiști 
şi Aristotel, atinge apogeul cu Ferdinand de Saussure 
(limba „ca ansamblu de convenții necesare adoptate de 
corpul: social pentru exercitarea facultății limbajului“, 
Cours.. p. 30), deși discutabilă, este, totuşi, una dintre 
cele mai fascinante (dovadă persistența) și mai profitabile. 

Ajutătoare în explicaţia cuvîntului 'ca „sens destinat 
să semnifice mai multe lucruri“ prin extindere, ipoteza 
este încă mai operaţională în justificarea supoziţiei (Supo- 
sitio). 

Cu o istorie ceva mai veche (apare încă la Priscianus, 
sec. V—VI), suppositium „a fost probabil introdus, în 
primul: rînd, ca o traducere pentru termenul grecesc 
hypokeimenon, care înseamnă a semnifica o entitate de 
un gen ce stă [a baza tuturor celorlalte entităţi“. 

Putînd fi înţeles după Priscianus, ca subiect, pînă spre 
sfîrşitul secolului al "XII-lea, termenul este folosit cu 
preăilecţie de gramaticieni (W. şi M. Kneale, op. cit., p. 
270, 271). Participiul suppositium, ca nume pentru su- 
biectul. gramatical (în deosebire de predicat, appositum), 
are funcţie de desemnare nominativă. 

Teoria logică-lingvistică a supoziţiei aparţine însă 
veacului al XIII-lea, cînd William de Shyreswood (m. 
după 1267), eu deosebire, dar și Lambert d'Auxerre, Ro- 
ger Bacon, îi dau consistenţă și coerenţă. 

Gramatician dublat dacă nu întrecut, de logician, 
William: de Shyreswood nu este însă prea decis în defi- 
nirea . supoziţiei, nici prea clar în delimitarea speciilor 
sale. Termenul încă îi mai „sugerează... noţiunea de de- 

pendenţă gramaticală“, totuşi, „pare a admite că suppo- 
sitio a fost introdus în sensul «situării sub»“ şi, deci, să 
atribuie funcţia supoziţională „unui substantiv comun sau 
unei expresii substantivale similare care apare ca su- 
biect...& 

Mai sigur în definirea supoziţiei numită- personalis 
(speță alături de cea simplă — simplex în suppositio for- 
malis), el mai distinge și una materială (materialis), care 
se referă la sunet (în emisiunea vocală). Material și for- 
mal nu stau însă “într-o relaţie lipsită de oarecari echi- 
vocuri (Ibidem, p. 271, 273). 

De „aceea. el însuși se va îndoi de propriile definiri : 
„cînd expresia apare în suppositio materială, ea se repre- 
zintă sau pe ea însăși sau rostirea ei; iar cînd apare în 
suppositio formală, ea reprezintă semnificaţia ei... Totuși, 
acest lucru nu este adevărat, deoarece expresiile repre- 
zintă totdeauna semnificaţia. lor în măsura în care este 
vorba despre ele însele : și dacă reprezintă rostirea lor, 
aceasta nu e conform cu sine, ci reiese din legătura cu 
predicatul“ (Introductiones in Logicam, p. 76, în Kneale, 
op. cit., p. 274). 

Petrus Hispanus nu avea să mai păstreze distincția 
material și formal, lucrînd cu alta : discretă (discreta) — 
comună (communis), prima făcîndu-se- printr-un` termen 
singular, a doua printr-unul general. 

Deosebiţi în detalii tehnice, William de Shyreswood și 
Petrus Hispanus concordă însă în interpretarea termeni- 
lor generali „ca semnificînd universale sau caractere pe 
care lucrurile le pot avea în comun“, ambii fiind „realiști“ 
(W. şi M. Kneale, op. cit., p. 285). 

Nominalist, Occam. la limită, pune supoziţia numai 
ca raport între semne și lucrurile individuale. 

Dincolo de multele distincţii în interiorul supoziției, 
în descriere occamiană aceasta este : personală (persona- 
lis): cind termenul înlocuiește, în gîndire, lucruri sin- 
gulare ; (materialis), cînd stă pentru cuvîntul însuși (ca 
în Homo est nomen, omul este un nume, unde nu se mai 
ține seama de semnificaţia subiectului, căci om, acest 
semn este luat pentru altul, nume) și, în fine, este simplă 
(simplex) cînd numeşte intentio animae, sau conceptul 
(conceptus) : „O specie este predicată (predicatur) despre 
lucruri numeric distincte, subiectul este un conţinut men- 
tal, care stă numai pentru un conţinut mental și nu pen- 
tru lucruri aflate în afara minții, căci nimic aflat în. 

afara minţii nu este predicat despre mai multe lucruri, 
decît — prin convenţie — un semn rostit sau scris“ (Sum- 
mulae..., prolog, în op. cit, p. 255; cf. Summa totius 
logicae, I. c. 33). 

De fiecare dată în supoziţia personală, în supoziţia 
materială, în supoziţia simplă, adică, relaţia între ceea 
ce stă pentru și substituit presupune convenția. Fără 
aceasta, relației i-ar lipsi necesitatea și, deci, știința, care 
este un sistem de judecăți (propoziţii), n-ar fi posibilă. 

Privită dinspre epistemologie, teoria supoziției și, in- 
direct, a convenției, par a fi ca mijlocul faţă cu finalitatea 
sa. e d 
Într-o primă decupare, știința, distingea Occam, este 
reală (scientia realis), fiind despre lucruri. Într-o a doua, 
ca logică, este despre conținuturile mentale (intentiones 
animae). În sfîrşit, în corespondență cu supoziţia mate- 
rială, cunoașterea (scientia) s-ar aplica termenilor incom- 
plecşi (incomplexa) din care sînt compuse propoziţiile 
(Summulae, în-op. cit., p. 254, 255, 253). 

Există, aşadar, un sistem de întemeieri : de la tipurile 
de supoziţii la tipurile de cunoaștere (știință). Supoziţiei 
personale i-ar corespunde știința reală (inclusiv filosofia), 
celei simple logica şi gramatica, iar celei materiale „cu- 
noașterea incomplexă“. 

Întemeiate supoziţional, în contra aparenţelor, nici una, 
nici cea reală, „nu este despre lucruri, ci despre conţinu- 
turi mentale care stau pentru lucruri“. Deosebirile dintre 
ele sînt deosebirile dintre tipurile de supoziţie : științele 
reale sînt „despre conţinuturi reale... care. stau pentru 
lucruri“, în timp ce logica „este despre conţinuturi men- 
tale care stau pentru conţinuturi mentale“ (de întentioni- 
bus supponentibus pro intentionibus). 

Dacă n-ar fi despre „semne“ universale ca supleante 
ar trebui să aibă ca obiect lucrurile individuale, ceea ce 
i-ar contrazice conceptul. Căci știința este un sistem al 
universalului : „acesta este înțelesul spuselor Filosofului“, 
ale lui Aristotel adică (Ibidem, în op. cit., p. 255, 254). 

Nu încape îndoială că în conceptul occamian al ştiin- 
tei intră şi asumarea realului care este autonom în raport 
cu intelectul : „nu depinde de considerarea mea sau a ta 
ca un lucru să fie schimbător sau neschimbător, contin- 
gent sau necesar, şi incoruptibil“. Pare, totuși, contra- 
riantă afirmaţia că „importantă nu este considerarea unui 

lucru din afara minții, ci supleanța (supoziţia) termenului 
acestuia“ (Ibidem, în op. cit., p. 256, 257). 

Este de la sine înțeles că atit într-o latură (de cădere 
an „importanță“ a lucrului), cît și în cealaltă (centrarea 

„logica“ obiectului constituit al științei), afirmaţia vine 
din aceleaşi premise nominaliste. Cum asigură o analitică 
de tip epistemologic, reevaluindu-și șansele, -nominalis- 
mul occamian obligă la o reconsiderare a lui și din acest 
punct de vedere. 

Punind ştiinţa în. termen .de „conținut mental“ (nu 
este despre lucruri, ci despre conținuturile mentale care 
stau pentru lucruri) ca într-o descriere de tip fenomeno- 
logic sui-generis, Occam urmărea să-i afle legitimitatea 
în cîmpul conștiinței. Conținuturile (intentiones), de. aceea, 
aduc cu structurile minţii noastre, în ordine generică, 
cărora exercițiul supoziţional le dezvăluie: intenționalita- 
tea (îndreptarea intențională). 

Supoziţiile, aşadar, îndreaptă conținuturile mentale 
către ele însele, întrucît stau pentru sine, pentrù Tucruri 
și pentru nume. l 

Știința, de aceea, deși despre conținuturile mentale, 
nu este despre acestea în pură condiție formală, ea de- 
finindu-se şi ca sistem de semnificații. Sau, altfel spus, 
ea se dezvăluie ca un ansamblu coerent de relații și 
aceasta chiar prin luarea în seamă a unui singur termen, 
subiectul. În’ perspectivă occamiană, deci, subiectul este 
relație nu numai față cu lumea, ci, mai înainte de toate, 
prin sine. : 

Definit -astfel, subiectul cere însă o garanție a unită- 
ţii lui. Aceasta era (sau trebuia să fie) convenția, fără 
de care funcţia supoziţională a minţii noastre,;cercetată 
în sine, rămînea o problemă deschisă (cel puţin în limi- 
tele nominalismului occamist). Descripţia nu este însă de 
tip psihologic, ci sintactic, pentru că supoziţia însăși „e 
relaţie sintactică între termeni și nu între termen și 
«obiect» sau nu «designatum» extralingvistic“, iar, prin 
extindere, nici extramental (E. A. Moody, Truth and con- 
secquence in medieval Logit, p. 22). 

Atit de complex, occamismul explică prin chiar tipul 
său de existenţă filosofică „influența polimorfă“ pe care. 
a exercitat-o asupra gindirii secolului al XIV-lea și mai 
departe (É. Gilson, op. cit., p. 655). 

Într-o distincţie făcută în epocă, Occam și occamiștii 
au fost socotiți moderni (înnoitori) și calea deschisă și 
urmată de ei via moderna, în deosebire de antiqui și de 
via antiqua. Antiqui erau numiţi cei rămași la tradiţia 
aristotelică, prin extindere realiștii, în timp ce modernii 
tineau de nominalism, în particular, de nominalismul lui 
Occam, în care s-a văzut un iniţiator (inceptor). De alt- 
minteri occamiștilor li se zice deopotrivă nominales sau 
terministae și moderni (Cf. E. Gilson, op. cit., p. 656— 
697; J. Jolivet, op. cit., p. 1506). 

„Polimorfă“ și „rapidă“, cum s-a putut | constata în 
această „luptă dintre antici şi moderni“; mișcarea occa- 
mistă domină întregul secol al XIV- lea. Prin ea, ca și 
prin sigerieni (Jean de Jandun, Marsilio din Padova), 
veăcul acesta, de aceea, nu este numai, fie și convențional, 
“ultimul medieval, ci și primul în renașterea timpurie. 
Nominalismul, „sub auspiciile căruia se îndeplinise aceas- 
să adincă schimbare..., arăta cugetării filosofice destul de 
limpede calea pe care ar fi putut s-o ia în dezvoltarea ei 
ulterioară“ (P. P. Negulescu, Filosofia Renașterii, p. 52). 

Înregistrînd doar nume: Adam Woodham (m. 1358), 
Robert Holkot (m. 1349), Gregoire de Rimini (m. 1358), 
Jean de Mirecourt, Nicolas d'Autrecourt, acest „Hume al 
Evului Mediu“ — cum îl numea Gilson — „modern“ prin- 
tr-o critică logică și epistemologică a ideii de cauzalitate 
(m. după 1350), Jean Buridan (m. după 1358), Thomas 
Bradwardine (m. 1349), Nicole Oresme (m. 1382), pre- 
cursor al ştiinţei carteziene şi galileenc, iar mai „direct“ 
al lui Copernic (Gilson, p. 683), Albert de Saxa (m. 
1390), Pierre d'Ailly (m. 1420), chiar dacă numai secven- 
tial, „geografia“ spirituală. și istoria occamismului după 
Occam apar, totuși, în adevăratele lor dimensiuni. Con- 
semnind și difuziunea în secolul al XV-lea (Gabriel 
Biel din Tübingen face un rezumat al Comentariului 
occamian la Sentenţele — Sententiarum lui Petrus Lom- 
bardus), menţinerea şi încurajarea interesului pentru 
marea. mișcare pornită în veacul trecut, prin reeditări și 
glose la Occam, la Woodham, la Holkot, cu luarea în sea- 
mă și a acestora, așadar, occamismul se reafirmă ca un 
curent sau ca o direcție în gîndirea europeană a epoșii, 
mai mult decit o doctrină sau o școală. 

3. Dacă nu irelevantă, cît o „localizăm“, „cearta uni- 
versalilori pierde o parte esenţială din importanţa ei. 

„În fapt, opoziţia realism-nominalism, deși grefată pe © 
interpretare controversată de medievali a unui text aris- 
totelic, depășește cadrele filosofiei medievale, subîntinzînd 
oarecum întregul efort al filosofiei europene“ (Mircea 
Vulcănescu, Două tipuri de filosofie medievală, în Izvoare 
de filosofie, p. 55). 

Socotind-o definitorie pentru Evul Mediu filosofic, 
n-o facem circumscriind-o exact epocii. Trecerea ei în 
poziţie dominantă în această „tăietură“ temporală se jus- 
tifică tocmai prin permanenţa ei istorică și prin centrali- 
tatea sistematică. Pentru că acum este „ora“ sa astrală, 
nu înseamnă că aparține doar acestui timp. La rigoare, 
relevanța într-un moment anume îi va fi fost determi-. 
nată chiar de perenitatea sa. Fireşte, nu întrucît este 
„ceartă“ doctrinară sau nu atit ca „ceartă“ a interpretă- 
rilor. 

„Cearta“ dezvăluia, dacă ne plasăm în afara epocii, 
ascundea, în cazul în care ne situăm înlăuntrul ei, o 
fenomenologie cu termeni complementari, o istorie unică 
şi integratoare, acea continuă înaintare a filosofiei în. 
concret — cum zicea Hegel. 

Inteligibilă în poziția sa dominantă într-o secvenţă 
anume, dar inteligibilă în relevanţa ei numai din perspec- 
tiva unei istorii a filosofiei ca sistem, tot din aceasta poate 
fi înţeleasă și în „ascunderea“ ei cîteva secole, în tre- 
cerea într-o zonă de „aşteptare“, ca şi în resurecția sa în 
veacul nostru — determinată de multiplele programe de 
reconstrucţie : în epistemologie, în logică, în analiza lim- 
bajului și, poate, mai cu seamă, în ontologie, în rapor- 
turile ei cu semantica (Vezi Al. Boboc, Confruntări de 
idei în filosofia contemporană, p. 127—131). 

„Zvonuri“ ale disputei medievale se mai fac auzite 
pînă în plină epocă modernă. Există, de altminteri, o 
scolastică după scolastică pînă către secolul al XVIII-lea, 
dacă nų și într-o bună parte din acesta. Dar nu prelun- 
girile, ci înnoirile (reevaluările) sînt definitorii. Francis- 
Bacon, bunăoară, pune „formele“ („eterne și nestrămu- 
tate“) în termeni simili-realiști, ceea ce poate să pară 
straniu într-un program empirist. Numai că ele păstrează 
din conceptul scolastic al realității universaliilor doar 
sensul metafizic : „cercetarea formelor. care sîni (după 
felul și legea lor) eterne și nestrămutate constituie me- 
tafizica“ (Noul Organon, II, 9). Este de ajuns să le „citim“ 
printr-o „descriere“ a universaliilor mai din vremea noas- 

iră pentru a le desluși exact modernitatea: „Lumea 
universaliilor, avea să spună Russell, poate fi numită 
lumea fiinţei, această lume care, imuabilă, rigidă, exactă, 
face bucuria matematicianului, a logicianului, a autorului 
de sisteme metafizice, în genere a tuturor celor ce preferă 
perfecțiunea...“ (Problemes de philosophie, p. 116). 
întrucîtva, însă în alt plan, și ideile înnăscute carte- 
ziene par a fi o reluare a motivului scolastic de inspiraţie 
augustiniană al sufletului-imagine sau oglindă în raport 

„fiinţa suverană“. „Se poate admite că nimic altceva 
mai important şi mai asemănător cu Suverana natură 
nu i-a fost dat fiinţei noastre create decît, socotea Anselm, 
capacitatea de a și-o reaminti, înţelege și iubi !“ Căci în 
sufletul său „este imaginea creatorului“ (Monologion, 
LX VII). Termenii în care sufletul ca oglindă sau ima- 
gine e pus aparţin ontologiei şi nu psihologiei, Anselm 
identiticind în el, la scara lui, o natură analoagă celei a 
ființei în sine De aici și posibilitatea argumentului on- 
tologic. 

Descartes însuşi nu se îndoia că „ideea unei fiinţe mai 
desăvirşite decit a mea“ și a tuturor „perfecţiunilor des- 
pre care puteam să știu ceva“ : ideea de existenţă, ideea 
de suflet „sînt reale“, fiind sădite „în mine de o altă na- 
tură“ (Discurs asupra metodei, p. 63, 67). Sufletul nostru, 
prin urmare, ar fi ceea ce este printr-o analogie de tip 
ontologic cu „fiinţa desăvirșită“. Altfel spus, structurile 
sale universale (care, de acum în alt plan al cunoașterii, 
ar face posibilă comprehensiunea) ar fi imaginea reală 
(cu un sens scolastic al realității) a ființei și a determina- 
țiilor (universaliilor) sale, conţinute. 

Pînă aici, mai nici o deosebire esenţială și, dincolo de 
încărcătura teologică a termenilor anselmieni, nici nu putea 
sau nu avea cum să fie fără riscuri de inadecvaţie în 
construcția unui concept operațional al conștiinței în des- 
criere (şi legitimare) ontologică. Post rem, ca luare de 
cunoștință, de altfel, nu putea fi în absenţa determinării 
ontologice, adică a faptului de a sta ca formă (sau condiție) 
mai înaintea sensului. Trebuie, așadar, să extindem rea- 
litatea și asupra lui post rem. 

Sugestiile anselmiene nu erau minore, de aceea ele 
i-au putut servi lui Descartes în mod considerabil. To- 
tuşi, ideile înnăscute carteziene ca structuri universale 
analoage universaliilor metafizice nu stau actual ; ele sem- 
nifică doar „că gîndirea noastră. posedă capacitatea de a 

le descoperi în sine de îndată ce acţionează“. Descartes, 
prin urmare, „pune, prin ineism, teza raționalismului mo-: 
dern ; nu există cunoştinţă posibilă fără condiţii prealabile: 
care vin numai din spirit“ (Florica Neagoe, Descartes, în. 
Istoria filosofiei moderne și contemporane, p.: 289). 

Dincolo de riscurile „solipsiste“ („Toate modurile de: 
inferenţă se realizează prin principii imanente ego-ului 
pur şi înnăscute lui“), ca și „de confuzia abia percepti- 
bilă; dar, nu mai puţin funestă, consideriînd Eul ca sub- 
stanția cogitans, ca mens sive animus uman, ca punct de 
plecare pentru raţionamentele efectuate după principiul 
cauzalității“, dincolo şi de abaterile de la metodă („Des- 
cartes fusese ferm decis să elimine în mod radical orice 
prejudecată“ în construcția Eului pur. „Noi ştim însă... 
că în Meditaţii... se ascund multe aspecte scolastice suk 
formă de prejudecăţi implicite“), Husserl avea să per- 
ceapă în programul cartezian, chiar aici unde totul pare 
atît de ambiguu, sensurile definitorii pentru ceea ce el 
numea „revoluţia carteziană“. Căci, prin descoperirea de 
către Descartes a Eului transcendental, o nouă idee des- 
pre întemeierea cunoaşterii putea să se releve' anume, 
aceea despre întemeierea transcendentală“ (Meditations. 
cartésiennes, p. 3, 21, 22, 23). :, 

Pe de altă parte apoi, ecouri de nominalism (sau, mat 
degrabă, impulsuri, oricum nu prelungiri simplu epigo- 
nice) se fac simţite în empirismul englez, de la Hobbes 
la Berkeley. 

„În afară de nume nu există nimic universal, căci lu- 
crurile ` numite sînt, fiecare dintre ele, individuale sau 
singulare“ ; „generalul şi universalul nu aparţin existen- 
tei reale à lucrurilor, ci sînt ficțiuni, creaţii ale intelec- 
tului, făcute pentru a fi folosite de el însuși, şi privesc 
numai semne, fie ele cuvinte sau idei“ (Hobbes, Levia- 
than, I, 3; Locke, Eseu asupra intelectului omenesc, vol. 
II, p. 19). Berkeley este încă mai sever: „un cuvînt de- 
vine universal prin faptul că se întrebuințează ca ur 
semn, nu al unei idei generale abstracte, ci al mai multor 
idei particulare...“ Altminteri, intrăm într-o înfundătură : 
existînd numai lucruri singulare „cum ajungem la ter- 
menii universali ?“ Şi ce mai numesc aceștia ? Dacă, to- 
tuși, e să admitem idei generale, atunci să le socotim 
doar ca supleante „pentru idei particulare de același gen“ 
(Tratat despre principiile cunoștinței omenești, 11, 12). 


N 


204 


Modelul nominalist occamian nu poate fi pus la în- 
docială, mai cu seamă la John Locke : „ceea ce cuvintele 
de ordin general semnifică este o anume specie de lu- 
cruri şi fiecare din ele realizează aceasta fiind semnul 
unei idei abstracte în minte“ (Ibidem, 12). Preluînd su- 
gestii occamiene, Locke le dezvoltă însă într-o şi mai exactă 
'comprehensiune a identităţii dintre logică şi semiotică. 
Ideea, ca semn al lucrurilor, penţru el este „un produs 
semiotic“, de îndată ce „procedeul care duce de la expe- 
riență nediferenţiată la nume este același cu cel care 
duce de la experiența lucrurilor la acel semn al lucru- 
rilor care este ideea“ (Umberto Eco, Tratat de semiotică 
generală, p. 218). 

Chiar dacă în alte contexte şi uneori cu nuanțări care 
mai atenuau opoziția, alteori însă cu puneri de accente 
-are o adînceau, problematica universaliilor continuă să 
se reconstruiască în acelaşi univers abstract, în „modul 
intelectului“, deci cu delimitarea exactă și menţinerea 
„determinațiilor“. Starea de separație și: de opoziţie „din- 
tre universal şi individual“ se menţine, prin urmare, iar 
trecerea reciprocă a unuia în celălalt rămîne o problemă 
deschisă (G. W. F. Hegel, Știința logicii, p. 10; Prelegeri 
“de istorie a filosofiei, FI, p. 280, 282). 

Aflaţi în preajma sintezei şi pregătind-o chiar, în mod 
paradoxal tocmai prin înaintarea analitică, primii mo- 
derni aduc „cearta“ universaliilor într-o fază decisivă, a 
-depăşirii opţiunilor fragmentarizante în „concret“ (ca 
întreg). Către acesta, pe cît starea de criză interioară se 
adîncește, se tinde și dintr-o parte și din alta. Continua 
radicalizare a deosebirilor fac tot mai necesară şi mai imi- 
nentă depășirea într-o reconstrucţie întregitoare, dialec- 
tică, a tuturor poziţiilor „abstracte“ faţă de universal. 

Cu dificultăţi mari, de principiu, venite. însă din dia- 
lectica spiritului filosofic, interpretarea tradiţională (an- 
tică, medievală) și modernă își pregătea „anularea“ în- 
tr-un model al universalului „ce cuprinde în sine bogă- 
ţia particularului“ (Idem, Știința logicii, p. 40). Iar, prin 
aceasta, prin negare (autonegare, mai curînd), adică prin 
supunere la „concret“ și întregire în el, și măsura ade- 
vărului propriu, locul „natural“ în istoria și sistemul fi- 
losofiei. Ceea ce urmează vine din ceea ce precede, însă 
«ceea ce este mai înainte îşi dezvăluie sensurile autentice 
prin ceea ce urmează. „Fluviul —zicea Blaga — este un 
<comentar al izvoarelor“. 

5. Către o ontologie a umanului 


Renaștere şi renașteri, Renaștere sau renașteri ? 

Există, de bună seamă, tot atitea renașteri cîte spaţii 
de cultură (cîte spaţii istorice) determinate naţional: co 
renaştere greacă, în secolul al' XV-lea, în Peloponez, la 
Mistra, cu Georgios Gemistos Plethon și şcoala sa, o re- 
naștere italiană, o renaștere franceză, o renaștere engleză, 
o renaștere spaniolă, ʻo renaștere în Ţările Române, o re- 
naștere germană, o renaștere în Rusia, o renaștere polo- 
neză. leșind din cadre europene, s-ar putea vorbi și de 
o „renaştere“ chineză, „în jurul anului 1000* (Jacques 
Gernet, Lumea chineză, p. 386). 

S-ar mai putea vorbi, chiar dacă din altă perspectivă 
şi într-un concept non-restrictiv al Renaşterii, și de o 
contrarenaștere (Hiram Haydn) sau de o antirenaștere 
(Eugenio Battisti) : plutonică, manieristă, misticizantă *, în 
deosebire de „renaşterea umanistă“, clasicizantă, apoli- 
mică, raţionalistă. Oricum, prin protestul său atît faţă de 
„principiile fundamentale ale clasicismului, cît și ale sco- 
lasticii medievale, contra-renașterea era o renaștere“ (H. 
Haydn, The Counter Renaissance, p. XI, în: E. Battisti, 
op. cit., p. 67). 

Toate acestea, așa-zicînd, pe orizontală. Dar pe verti- 
cală ? d 

Se admite azi tot mai mult și de către mai mulţi, cu 
tendință spre unanimitate, existența cîtorva „renașteri 


Li 
* „Adepții contrarenașterii care au fost părinţii reformei 
se dăruiesc... cu toată convingerea credinţei, repudiind rațiunea 
ca pe o mijlocitoare a diavolului“ (Eugenio Battisti, Antirenas- 
terea, I, p. 68). 

medievale“ (succesive sau „paralele“ şi, într-un sens, „com- 
plementare“) : renovatio carolingiană, renașterea ottoniană, 
renașterea anglo-saxonă a anului 1000, „protorenașterea“, 
<u obirșia în exteriorul teritoriului carolingian și „protou- 
manismul“ din regiunile nordice ale Franţei, din Ger- 
mania vestică, din Ţările de jos, din Anglia (în secolul 
al XII-lea), renaşteri în anii trei sute și patru sute (tre- 
cento și quattrocento). „Tranzitorii“, acestea nu sînt mai 
puţin încercări de reînnoire : resurecția carolingiană, bu- 
năoară, „fusese inițiată din sentimentul că numeroase 
stări de fapt impuneau o reîmprospătare totală : sistemul 
administrativ, liturghia, limba şi artele“, în timp ce „pro- 
toumanismul“ se va fi afirmat ca un program „de cul- 
tivare a tradiţiei clasice“ sau ca „un ideal cultural și 
educaţional specific“ (Erwin Panofski, Renaștere și re- 
naşteri, p. 74, 75, 88, 91, 127). 

Aşa stînd lucrurile, ce mai este renașterea „perma- 
nentă“ (determinaţia aparţine lui Panofski), în raport cu 
„renaşterile medievale“, dar și în sine ? Identificînd „pro- 
torenașteri“ într-un timp istoric căruia Renașterea i se 
opune sau de care, oricum, se dezleagă, n-o relativizăm 
păgubitor pentru individualitatea sa, totuși inconfunda- 
bilă ? Dar și reversul : apăsînd prea tare pe ceea ce o se- 
pară, nu i-am retrage (ori numai stingheri) tocmai ceea 
ce, de cealaltă parte, i-am recunoscut: unicitatea, însă 
într-o serie, și discontinuitatea, ca „tăietură“, în deveni- 
rea istorică ? 

Or, beneficiară a tuturor „înnoirilor“ imediat anteri- 
oare, „această Renaștere a echivalat cu ceea ce biologii 
ar numi o modificare mutaţională, în opoziţie cu una evo- 
lutivă : o modificare bruscă și, totodată, permanentă“ 
(Ibidem, p. 184). 

„Renașterile“ medievale sînt reînnoiri în același ori- 
zont. Renașterea „permanentă“ însă este „dincoace“ de 
o „tăietură“ istorică (deopotrivă, în determinaţie socială, 
politică, morală, științifică, filosofică, religioasă chiar) pen- 
tru că, mai înainte de toate, este o mare negație. 

De bună seamă, orice renovatio presupune momentul 
negativităţii, fără de care depășirea ar cădea din sens. 
„Reînnoirile“ medievale modifică structuri şi atitudini, 
mentalități şi „limbaje“ fără să treacă „dincolo“ de ele. 
Ele sînt continuităţi prin discontinuitate. Renaşterea „per- 
manentă“, în prima sa mișcare, este o „ruptură“ radicală, 

o deșprindere de tradiţie pentru a crea cadrul formal a 
alteia. În logica devenirii istorice, la scara și în timput 
său, ea repeta dialectica instituirii Evului Mediu însuși, 
negînd pentru a crea spaţiul noii construcții. Punerea „în- 
tre paranteze“ a tradiţiei, aşadar, nu era decît mijlocul. 

Mișcarea renascentă din secolele al XV-lea și al XVI- 
lea * (cu antecedente în a doua jumătate a trecento-ului, 
dar cu prelungiri pînă în veacul.al XVII-lea) contestă 
pentru a se afirma și construi ca o nouă viziune asupra 
lumii și omului. 

Modalităţile sînt felurite și; adesea, contradictorii. Cul- 
turii scolastice, .cîteodată în întregime, alteori numai în: 
parte, îi este opusă o antichitate idealizată, ea însăși per- 
cepută diferențiat. Nicolaus Cusanus, Lorenzo Valla, Pico- 
della Mirandola și mai cu seamă Marsilio Ficino împing. 
filoplatonismul, cei mai mulţi, pînă la divinizare și pro- 
movează un antiaristotelism, cîteodată pătimaș și abrupt. 
Valla, Ficino, Pico, Angelo Poliziano, venerîndu-l pe „«di— 
vinul» Platon îl contrapun acelui «animal»“ care va fi fost 
Aristotel, identificat cu semnul tutelar al unei „lumi opri- 
mate, închise, ierarhizate, finite“. Platonismul trecea drept: 
garanția și temeiul noului spirit „lipsit de prejudecăţi și 
într-adevăr liber“ (Eugenio Garin, Umanismul italian, p. 
-21, 22). Pietro Pomponazzi (1462—1524), în schimb, se în-. 
dreaptă către Stagirit,.pe care-l opune lui Platon. În dez- 
acord cu. cei care vedeau în aristotelism simbolul „pseu- 
dodialecticii“, al ştiinţei false și constringătoare și al auto- 
ritarismului teolagizant, Pomponazzi îndemna la o mai 
dreaptă judecată :. „Eu nu împărtășesc părerea celor ce 
susțin acordul credinţei cu filosofia lui Aristotel. Aces- 
tea sînt, după părerea mea, două drumuri incomparabile“. 

„Nu este în folosul nimănui să renunțăm la Aristotel, 
nici, din contră, să-l citim în sine“, nu trebuie „să spu- 


* Și de data aceasta cronologia este aproximativă, limitele 
avînd o fatală convenţionalitate. Un „decupaj“ prea riguros, de 
altfel, nu este posibil. Chiar într-o renaştere, așa-zicîndu-i, exem- 
plară, cum este cea italiană. via moderna, în concept renascent, 
porneşte “din secolul al XIV-lea şi trece dincolo de granițele 
veacului al XVI-lea. În funcţie, apoi, de particularitățile istorice: 
ale cutărui sau. cutărui popor european, fenomenul renașterii 
înaintează mult în secolul al XVII-lea (Jacob Böhme, în Reforma: 
germană, trăieşte pînă în anul 1624, Galiieo' Galilei pînă în 
1642, Komensky, în Polonia, pînă în 1670, iar la noi, Uariştar 
Năsturel ‘pînă în 1657:şi Nicolae Milescu pină în 1708). „ie 

nem Aristotel a gîndit, ci doar ce anume din doctrina 
lui poate să ne aparțină“. 

„A devenit aproape un loc comun ca natura să fie 
explicată «prin dogma existenței demonilor» şi tot ast- 
fel este încă răspîndită credinţa în puterea Hotăritoare asu- 
pra destinelor noastre, a astrelor“. Numai că, polemizează 
el cu platonicienii florentini (ficinieni), deschiși către ma- 
gie și astrolatrie, „pentru «existența demonilor» şi pre- 
zumtiva: influenţă a stelelor şi planetelor, nu vom găsi 
probe nici în natură, nici în aristotelism. Respingînd mi- 
racolele, Stagiritul ne învaţă că «sînt suficiente cauzele 
naturale» în complicaţia lumii și a omului“ (De Fato, V, 
4; Les Causes des merveilles de la nature..., p. 114, 116). 

Nu arareori și mișcarea vine din aceleași medii pla- 
tonizante, aristotelismul este citit prin Platon și integrat 
(ori supus) autorităţii acestuia. Sau încă mai „departe 
de orice intoleranţă“, se caută o conciliere sau „o sinto- 
nie“ între Platon și Aristotel, mai ales în „grupul fici- 
nian“, adevărat că sub semnul şi spre 'gloria doctrinei în- 
temeietorului Academiei. Căci Stagiritul este identificat 
doar „cu punctul de plecare pentru a ajunge la seninele 
și desăvîrșitele lăcașuri platonice“ . (Eugenio Garin, -op. 
cit., p. 89, 87, 83, 125). | 

Pico della Mirandola (1463—1494) însuși mult prea 
atașat platonismului, „cea mai sfîntă dintre toate filoso- 
fiile... adusă în dezbatere publică de mine mai întîi“, era 
convins că „nu există nici o cercetare naturală sau divină 
în care Aristotel sau Platon să nu se potrivească, chiar 
dacă prin cuvinte par să difere“. În posibila sinteză însă, 
hotăritor rămi.ea platonismul: „cum ar fi fost ca, îm- 
preună cu peripateticienii, să fi meditat asupra proble- 
melor naturii, lăsînd necercetată Academia platonicieni- 
lor“, a căror doctrină, pentru că era despre „cele divine“ 
era şi „cea mai sfîntă“ ? (De dignitate hominis ; Conclu- 
siones sive Theses DCCC, 32, 1). ` 

Aproape polarizînd pasiunile şi ataşamentele, plato- 
nismul şi aristotelismul lasă totuşi loc şi preferințelor 
pentru Cicero, pe care Francesco Filelfo (1398—1481). 
bunăoară, îl pune mai presus de Platon și Aristotel pen- 
tru stoicism, epicureism sau scepticism. 

' Dacă Lorenzo Valla sau Cosimo Raimondi identificau 
în stoicism o filosofie a inumanului pentru a fi reprimat 
„orice. mingiiere a bucuriei“, umanistul flamand Joest 
Lips (Justus Lipsius, 1547—1606) căuta să „pună în evi- 

denţă tocmai ușurarea pe care o aduce omului, în îm- 
prejurările grele, concepția stoică a vieții“. 

„Pină și la căpeteniile protestantismului, la Luther, 

Zwingli şi Calvin, găsim elementele concepţiei stoice a 
vieții, deşi îmbrăcate, fireşte, în formele teologice ce le 
schimbă înfățișarea“ (Cosimo Raimondi, Defensio Epicuri 
contra Stoicos, în Garin, op. cit, p. 52; P.P. Negulescu, 
Filosofia Renaşterii, p. 587, 588). 
«© Platonician, exercitînd „O influență considerabilă asu- 
pra giînditorilor generaţiei următoare — Marsilio Ficino, 
Pico della Mirandola — asupra lui Erasrnus“, ca Raimondi 
(n. 1435), Lorenzo Valla (1407—1457) este un admirator 
al filosofiei epicuriene, mai ales în componența sa mo- 
rală (Emile Namer, La philosophie italiene, p. 28). 

Neadmițînd fizica atomistă, în De voluptate ac de 
vero bono (Despre plăcere şi supremul bine) promovează 
o morală hedonistă în cel mai riguros și mai autentic sens 
epicurian : ca „desfătare“ a sufletului, iar nu a trupului. 

Voluptas (plăcerea) este supremul bine (ceea ce în- 
seamnă că „nimic altceva, în afară de ea, nu poate să 
fie binele“) în urma modului nostru de a fi: suflet și 
trup, suflet — ca scop și trup — ca mijloc. Ca trup, sîn- 
tem parte a naturii și, deci, aceasta.nu ne poate fi in- 
diferentă. A o refuza este totuna cu a ne refuza. Cum 
însă ne-o asumăm omenește, o punem în condiţie de mijloc 
pentru continua realizare a sufletului nostru. Direct, su- 
fletul n-ar putea altfel să se deschidă către lume; ră- 
mine corpului să mijlocească. 

Romanii, de altminteri, punînd două sensuri în vo- 
luptas : „o mișcare plăcută în suflet“ și „mulțumirea în 
trup“, exprimau tocmai această dublă natură a umanu- 
lui așa cum este valorizată în supremul bine (De volup- 
tate, Introducere). 

Unitate a celor două „bunuri“ (unul trupesc, altul su- 
fletesc), -pentru că ființa noastră însăși este un întreg, 
voluptas ne-ar da măsura exactă a ceea ce sîntem și a 
ceea ce trebuie să fim. 

Parte a lumii, o „simţim“ și, „simţind-o“, ne bucu- 
răm în corpul nostru, dar pentru sufletul nostru de aici 
și de acum. Dar nu numai, Lorenzo Valla găsind că e 
„prudent să facă și apologia eticii creştine“, punînd mai 
presus de orice „plăcerea absolută și eternă din viaţa de 
apoi“. Numai că „această apologie e, pe de o parte, zece 

și silită, iar, pe de alta, are o nuanță utilitaristă așa de 
pronunțată, încît poate fi privită ca o confirmare a epi- 
cureismului“ (P. P. Negulescu, op. cit., p. 566). 

Mai pe potriva epocii, aşezate parcă, sub semnul ne- 
voii de certitudine, platonismul, aristotelismul, stoicismul 
sau epicureismul (iar cu Nicolaus Cusanus și pythagoris- 
mul ori ce mai răminea pythagoric într-o sinteză, totuși, 
platonizantă) nu lasă, cel puţin din perspectiva lor, să 
se întrevadă posibilitatea scepticismului. Și, totuşi, Mi- 
chel de Montaigne (1533—1592) este un sceptic, deși nu- 
mai ca stare de spirit, iar nu în concept antic. Dar, ori- 
cum, „scepticismul“ său, tocmai unde nu ne întoarce la 
cel vechi, decit poate îl sugerează, dezvăluie capacitatea: 
de regenerare și de adaptare a ideii și a atitudinii scep- 
tice în contexte sociale, tipologic distincte. Într-o lume 
crepusculară, scepticismul grec era ca un fel de „rezis- 
tență“ faţă de aceasta, dar după legile și mentalitatea ei. 
Negativă (în raport cu șansele de realizare ale omului), 
epoca, negativă trebuia să fie şi „rezistența“. Scepticis- 
mul grec, aşadar, se aplica exact stării de lucruri. Pa- 
radoxal, el putea da o certitudine tocmai prin luarea ori- 
cărei certitudini, relativismul total stînd ca o „terapeu- 
tică“, într-o vreme în care nu se întrevedea nici o ieșire 
din situaţie. 

„Într-o cultură“ în care „se ridică seva spirituală tî- 
nără“, îndoiala este însă „propulsivă, ea intensifică viața: 
intelectuală, îmbogățește punctele de vedere, schimbă 
procedurile de cercetare“ (Alice Voinescu, Montaigne, 
p. 57). 

Scepticismul lui Montaigne, care ne poartă către în- 
doiala carteziană, este deopotrivă mijloc de delimitare și 
de reconstrucție, o critică exterioară și una interioară, ca, 
de altminteri, toate poziţiile din epocă, inclusiv cele care 
par (ori sînt) predominant „pozitive“. Îndoiala este c 
„stare de spirit“ și o regulă a metodei nu numai pentru 
desprinderea de tradiţie şi nu mai întîi, în ordinea impor- 
tanţei, ci în vederea altei construcții. 

»„Umaniștii“ par să se întoarcă la antici, pentru a se 
opune prin ei mentalităţii și culturii medievale (puse deci 
sub semnul lui epoké, al suspendării) cu scopul decupării 
propriului orizont, în care urmau să fie așezate proiecte 
și programe ale epocii, pentru oamenii epocii. 

Tot asemenea și critica directă, parte ea însăși a aces- 
tei mișcări în doi timpi, de negaţie pentru afirmaţie. 

Erasmus din Rotterdam. (1466—1536) divulgă „pseudo- 
dialectica“ (pseudo-logica) „sofiştilor“ gilcevitori, care „se 
sfădesc dîrz“, dar „de multe ori, în lupta lor îndîrjită, 
pierd din vedere adevărul“, vitriolează pe. „filosofii cei 
venerabili“, care pierd lumea încurcîndu-se printre „uni- 
versalii, forme separate, elemente, quiddităţi și heccei- 
tăţi“ şi pe teologii care „înspăimiîntă pe oricine“ cu „ful- 
gerul“ condamnării pentru erezie (Elogiul nebuniei, p. 83, 
84, 85). Dar prostia (stulstitia) pe care o încriminează nu- 
meşte ceva mai mult decît ceea ce pare la prima vedere. 
Erasmus transcende unei situații determinate, ţinînd la 
una generică, de îndată ce nu face doar operă de critică 
a unei culturi, ci și de „metodă“ de a ne 'conduce bine 
mintea, „Critica“ prostiei, ca aceea baconiană a ideilor, 
din timpul imediat următor este ca o prolegomena la me- 
todă : nu numai de a-i înlătura efectele, dar și de a pre- 
veni producerea altora. 

Pasionaţi de jocul distincţiilor și al paradoxelor, adeşea 
sterile, mai atenţi la lumea lor artificială decît la cea 
reală, „pseudodialecticienii“, prin care Juan Luis Vives 
(1492—1540) numea pe scolastici, vor fi făcut ca „iubirea 
de înţelepciune“ să-și piardă sensul pus în termen, chiar, 
și să devină un fel de artă „funestă“, zice umanistul spa- 
niol, a controversei goale. 

Ce-i drept, decadenţa „artelor“ (în înțelesul medieval, 
al celor șapte arte liberale) şi a filosofiei n-o vor fi de- 
terminat numai „pseudodialecticienii“. Vives mai afla 
cauze în invaziile din nord (Goţii, Vandalii, Hunii), în in- 
toleranța religioasă care a dus, nu o dată, la alungarea 
adevărului, în greșelile și interpolările copiștilor, în lă- 
comia de bani (aviditas pecuniae) a unor dascăli şi, deci, 
în coruperea învățămîntului, dar vina cea mai mare șo- 
cotea a reveni „pseudodialecticienilor“ înșiși prin dogma- 
tizarea unor cunoștințe simple, pe cît de simple pe atît 
de inutil complicate şi încărcate cu sensuri care nu ex- 
primă altceva decit, poate, umanitatea excesivă a celor 
ce ţineau să facă din propria lor știință măsura tuturor 
lucrurilor. 

„Pseudodialecticienii“ şi „pseudodialecticat puseseră fi- 
losofia şi artele sub o autoritate, de regulă cea a lui Aris- 
totel, şi porniseră, prin „sectarism“, un război al tuturor 
contra tuturor: thomiştii respingeau scotismul, soo- 
tiştii thomismul. și occamismul, occamiștii pe thomiști şi 
scotiști. 

S-a făcut de obicei un criteriu de valoare aproape în 
condiție absolută din aristotelism, cînd acesta, incontes- 
tabil. monumental, nici nu începe, nici nu încheie adevă- 
rul. Aristotel însuși, „dacă ar trăi în zilele noastre, ar 
ride de stupiditatea acelora care hotărăsc că lucrurile 
sînt într-un fel și nu în altul numai pentru că «el a zis» 
— Aristotelis dixerat“ (De causis corruptarum artium, 
V, 2). l ; 
Or, om el însuși, Stagiritul și-a căpătat știința cu aju- 
torul facultăților naturale de care ființa noastră îndeobște 
dispune. De aceea, mai înainte de a institui în autori- 
tate o învățătură anume, fie platonică, fie aristotelică, tre- 
buje să ne cercetăm și să ne folosim bine mintea. Căci 
„natura“, dînd „omului simţuri..., puterea de penetraţie 
intelectuală... și judecata prin care unifică“, l-a înzestrat 
cu primele mijloace de a cunoaște neprejudiciat (Ibidem). 
Știința care ne este transmisă prin tradiţie nu este nea- 
părat falsă și superfluă, dar a rămîne la ea ar însemna 
să nesocotim natura şi sensul sau scopul cunoașterii însăşi. 

Critica unui sistem de cunoștințe, prin urmare, spo- 
rește într-o critică a cunoștinței, operaţiune metodică de: 
tot necesară pentru o nouă construcție. De aceea, în per- 
spectiva finalităţii resurecţiei protomoderne, critica scolas- 
ticii era, doar mijlocul de înaintare într-o critică meto- 
dică a cunoștinței în concept generic. 
` Fără aceasta, construcţia, deci configurarea altei in- 
dividualităţi, nu era posibilă. Dacă ar fi rămas la opozi- 
ţia exterioară. Renașterea n-ar fi fost ea însăși, „0 rege- 
nerare“, înţeleasă ca reasumare a lumii si a omului (J. 
Burckhardt, Cultura Renașterii în Italia, I, p. 216). 

Adesea individualitatea i-a fost identificată în opu- 
nere. Dar opoziţia, ca relaţie între doi termeni, cere pune- 
rea amîndurora. 

Orice critică este dinspre ceva ; ea presupune o situare 
distinctă pentru a fi, mai înainte de toate, imaginea celui- 
lalt. Ce-i drept,. în Renaștere, critica pare să premeargă. 
construcției, dacă ne apropiem de ca venind dinspre Evul 
Mediu. În acest caz însă, îi pierdem conceptul, reducînd-o 
la ceea ce Huizinga numea — o concluzie a Evului Mediu. 
Or, pentru a-i înțelege mai bine constituirea este nevoie 
să ne raportăm la ea ca la un univers constituit. Numai: 
apoi, într-o a doua mișcare; printr-o „coborîre“ către ori- 
gini, dacă nu, mai exact, în „substratul“ ei (care ne ex- 

plică devenirea continuă în conceptul său, și nu prin 
simplă desprindere de ceea ce îi precede), am fi în măsură 
s-o înțelegem ca orizont cu organizare proprie. 

Justificarea Renașterii în sine ar putea fi făcută prin 
tot ce stă în universul ei : prin noua imagine a lumii (de 
la construcțiile platonizante la panteismul brunian, de 
la filosofia naturii, a lui Bernardino 'Telesio, la mecanis- 
mul galilean), prin spiritul științific (revoluţia științifică 
modernă, lato-sensu, începe acum), prin ideea de metodă 
în context epistemologic, prin conceptul, bine configurat, 
al cunoașterii și cunoștinței. Dominantă și, în primul 
rind, definitorie este însă prezența omului. 

Ca “explicație și program de reconstrucție a omului, 
umanismul * (în orice determinaţie istorică) presupune 
două propoziţii care funcționează deopotrivă ca reguli de 
construcţie și ca indicatori (sau criterii) de identificare : 
omul este măsura tuturor lucrurilor, omul este centrul 
lumii sale (antropocentrismul). 

Prima vrea să spună: că omul este el însuşi 
un lforizont ontologic distinct, întrucît ia în stă- 
pînire, deci valorizează lucrurile, sau, cum se spune azi, 
le umanizează. Căci noi sintem ceea ce sîntem și deve- 
nim numai măsurînd, adică săvîrșind un transfer onto- 
logic al lucrurilor din în-sinele lor în lumea noastră. Ca 
luare în stăpînire, deci, măsura numeşte chiar faptul de 
a fi, umanitatea noastră însăși. 

Cea de-a doua, la rîndul ei, omul în centrul lumii sale, 
de la Socrate la' renascentiști şi mai departe, în urmarea 
celei dintii, dă legitimitate sporită condiţiei noastre de a 
fi — așa-zicînd, printr-o parafrază la Aristotel —, nu- 
mai subiect, iar nu de a sta într-un subiect. Sau, în alte 
cuvinte, ea semnifică însăși centralitatea noastră ontolo- 
gică. 


* Sensul termenului în acest context este distinct de cel par- 
ticular, renascent (din prima etapă a Renaşterii: „mişcare de 
reînnoire culturală, caracterizată prin reînvierea antichităţii cla- 
sice şi cultivarea ştiinţelor spiritului, a culturii umaniste“), deşi 
nu în mod absolut, căci şi acesta din unmă implică revalorizarea 
omului (Simion Ghiţă, Umanism. Renaștere. Reformă, în Istoria 
filosofiei..., I, p. 27). Dar, oricum, sensul dominant, cel puţin 
în prima fază, era cultural, de reactualizare și reînnoire a stu- 
diului umanităţilor (studia humanitatis) sau umanioarelor (studia 
humaniora) : filosofie, retorică, poezie, istorie, etică. 

Mai ușor de aplicat ‘Antichității și epocii moderne 
(umanismul atenian clasic şi elenistic, umanismul renas- 
centist, cel raționalist-cartezian ori luminist, pres supu- 
nîndu-le în mod evident), cele două propoziţii par mai 
puţin operante într-un caz, dacă se poate spune asa, 
limită. Dar cazurile limită sînt şi cele mai probante. 

De. regulă, sau aproape, atunci cînd se întreprinde. re- 
constituirea istorică a umanismului, Evul Mediu este 
lăsat deoparte, pentru a se lua în seamă doar umanis- 
mul antic, umanismul modern, umanismul contemporan. 

Eludîndu-l, am provoca însă o gravă discontinuitate în 
istoria ideii de om, cu urmări ruinătoare pentru înţele- 
gerea atit a ceea ce a premers, cît şi a ceea ce vine după. 
Faţă cu ipostaza anterioară, antică, mai întîi un hiatus 
care ar despărți-o de istoria modernă, ar pune recepta- 
rea ei într-o situație aproape de neinteligibilitate. Orice 
s-ar spune, pentru înțelegerea Renașterii şi a filosofiei 
primilor moderni prin raportare la tradiţia istorică nu 
este suficientă luarea în seamă a Antichității. 

Aceasta, în fond, venea către epoca modernă prin va- 
lorizarea ei medievală. O antichitate pură era şi este o 
utopie, de fiecare dată ea fiind văzută prin etapele isto- 
rice interpuse. Cînd ne întoarcem în timp (istoriografic 
vorbind), o facem, de altfel, parcurgiînd drumul invers, 
dinspre noi și din aproape în aproape către origini. Așa 
se explică faptul că același eveniment este mereu altul 
(este în alt mod perceput) de la o epocă la alta, de lao 
stare a conștiinței evoluatoare la alta. Platonismul, bună- 
oară, platonismul atit de înfloritor în timpul Renașterii 
italiene, în receptarea ficiniană era altul decit cel origi- 
nar și la modificarea percepţiei Evul Mediu va fi contri- 
buit în mod hotăriîtor. Asemenea şi aristotelismul pado- 
van (care de la Pietro D'Abano la Cremonini și Corydaleu 
este o „recitire“ a Stagiritului prin medicre averroistă şi 
sigeriană), asemenea şi- pythagorismul (drumul acestuia 
către Cusanus trece prin Școala de la Chartres), aseme- 
nea și stoicismul, trecut prin Boetius. 

Umanismul renascentist, mai înainte de orice, este c 
„ruptură“, deopotrivă față de tradiţia antică și în raport 
cu cea medievală. Discontinuitatea nu exclude Însă con- 
tinuitatea, ci o presupune. Abélard, cel puţin, o confir- 
mă, printr-o reevaluare a antropocentrismului în raport 
cu teocentrismul. ; 

Dominant în viziunea medievală asupra lumii şi omu- 
lui, acesta părea să excludă antropocentrismul. Angajat 
în justificarea umanismului teocentrist, un filosof thomist 
din vremea noastră, este vorba de Jacques Maritain, avea 
s-a spună, de altfel, categoric : „dezbaterea care ne obligă 
la un act de alegere este între două concepții... : una teo- 
centristă sau creștină, alta antropocentristă“ (Religion et 
culture, p. 88). l 

Modernii, de la renașcentiști la Descartes, Rousseau și 
Kant, vor fi construit „o imagine semeaţă, infrangibilă şi 
bună, prin csenţa sa, a personalităţii umane“, și, punîn- 
d-o ca subiect (punct de plecare şi scop), o vor fi identi- 
ficat cu măsura a tot ceea ce este“ (Humanisme integral, 
p. 36 ; Trois reformateurs, p. 78). 

Dar, punînd cele două modele în excluziune, cum mai 
putea fi umanismul o explicaţie (ontologică) a fiinţei 
noastre ca întreg ? Căci explicaţie a omului, umanismul 
este, sau riscă enorm inadecvaţia, o ontologie. 

Dificultăţile de racordare a celor două umanisme sînt 
relevate chiar în plin Ev Mediu de proiecte deopotrivă 
teocentriste și antropocentriste. Abélard, de pildă, nu 
punea în discuţie teocentrismul în sens metafizic, nici 
antropofinalismul (identificarea omului cu scopul crea- 
tiei). De altminteri, în. multe din modelele renascentiste, 
următoare, în mai mare sau în mai mică măsură. acestea 
aveau să fie păstrate: „Te-am așezat în mijlocul lumii, 
spune Dumnezeu omului în De dignitate hominis, dis- 
cursul lui Pico, pentru a cuprinde mai ușor cu ochii tot 
ceea ce este în ea“. Dumnezeu, admite și Fernan Perez 
de Oliva, „ne-a făcut după chipul și „asemănarea lui“, 
sortindu-ne a fi „cea mai frumoasă operă din cîte a creat“ 
(De la dignidad del hombre, în Adolfo de Castro, Obras 
.escogidas de filosofos). Iar „ alte făpturi, cîte sînt sub ceriu 
și lucrurile lui Dumnezeu, îl învață Neagoe pe fiul său, 
toate sînt tocmite și rînduite în treaba și în slujba nea- 
mului omenescu...“ (Învățăturile lui Neagoe Basarab 'către 
fiul său Theodosie, p. 127). 

Abelard își declara cu fervoare atașamentul creștin : 
„nu vreau să fiu filosof dacă trebuie să mă împotrivese 
Sfîntului Pavel, nici să fiu Aristotel separindu-mă de 

Hristos“ (Epistola XVII, în Patrologia latină, t. CLXVIII, 
coll. 375). Dar cu toate că nu.vrea să se desprindă de 
Hristos şi nici nu se desprinde, în explicaţia omului, cel 
puţin, nu rămîne la teocentrismul sever al contempora- 
nilor săi. 

Așadar continuă să creadă că divinitatea, fie și ca 
temei ultim, este legea și garanţia realizării fiinţei noastre. 
Numai că, printr-o -înțelegere eticistă a păcatului ori- 
ginar, el făcea posibil un antropoceatrism în măsură să 
poată fi justificat ontologic. ) 

„Ințelegem prin păcat, prevenca el în Ethica, o gre- 
şeală a sufletului care merită damnaţia sau, în alte cu- 
vinte, care ne face culpabili faţă de. Dumnezeu“, nu 
însă pentru a-i fi adus o ofensă, „căci atotputernicia sa 
nu poate suferi nici o atingere. în stare să i-o diminueze“. 
„Păcatul este dispreţ faţă de Creatorul nostru ; să păcă- 
tuieşti înseamnă să disprețuiești pe Creator, adică să nu 
facem pentru el actele pe care e de datoria noastră să le 
întreprindem, sau să nu renunțăm pentru el la actele pe 
care credem că este de datoria noastră să le părăsim, 
pentru el“. i 

Punîndu-l în termeni negativi („nu cste o substanță: 
fiindcă el constă în absenţă mai mult decît în prezenţă, 
asemenea tenebrelor care ar putea fi definite astfel: 
lipsa luminii acolo unde ar trebui să fie lumina“), sco- 
lasticul din secolul al XII-lea lua păcatului condiţia de 
dat constitutiv ontologiei umanului și, în urmare, justi- 
fica omul, ca ființă în stare să aleagă și să construiască 
liber de determinismul riguros al căderii originare. 

Absenţă, și nu prezență, păcatul n-ar avea cum să fie 
transmis ca atare. .De aceea, am moșteni prin el numai 
conştiinţa a ceea ce nu trebuie să fim, a ceca ce nu tre- 
buie să facem. Or, dacă nu sîntem diminuaţi existențial 
de „greșeală“, putem aspira la deplina realizare, și aceasta 
întrucît, nemaifiind constrinşi, o facem printr-o înțele- 
gere şi printr-o acţiune liberă. Dacă „păcătuim“, săvir- 
șind „păcatul“ ni-l asumăm, făcîndu-l propriu. În caz 
contrar, predeterminaţi, n-am mai avea: responsabilitatea 
actelor noastre şi pedeapsa însăși ar fi ilegitimă: „Să 

| 


217 


presupunem un credincios înlănțuit care ar fi forțat să 
stea alături de o femeie... ; atingerea ei ar produce în el 
o plăcere, dar nu consimțirea la aceasta“. „Dar cine ar 
îndrăzni să numească păcat o plăcere care este impusă... ?%. 
„Sau cine ar putea să pună, fără să greșească, sub păcat 
copilul a cărui minte nu-i dictează încă o conduită pe 
care s-o urmeze ?“ (Ethica seu Scito te ipsum, în Patrolo- 
gia latină, t. CLXXVIII, coll. 636, 641, 654). 

Condiţionat 'de consimţămînt, păcatul „este întotdea- 
una la dispoziţia noastră ca ființe libere“: îl săvirșim 
sau nu în funcţie de pornirile noastre, ca şi de acceptarea 
sau respingerca raţională (Ibidem, coll. 645). 

Întreprinzînd o analitică a păcatului, Abélard se des- 
prinde considerabil de antropocentrismul în determinaţie 
heteronomistă și se plasează în universul de semnificaţie al 
etosului, în care identifică termenul central al unei filo- 
sofii a umanului. Șansele acesteia sînt încă limitate, pen- 
tru că, oricum, o filosofie a omului centrată în etos nu 
avea a-și asigura completitudinea necesară. Însă, fie și 
precară, pentru că pornește de la un dat imanent, ea 
intră în istoria unei explicaţii autonomiste a omului. 

Antropocentrismul abelardian, în urmare, modificînd 
esențial viziunea medievală asupra umanului, îi dădea 
privilegiul modernității şi, prin aceasta, pe cel al copar- 
ticipării la istoria umanismului ca explicaţie autonomistă 
a fiinţei noastre. 

Distinct de ipostaza sa antică, distinct și de cca re- 
nascentistă prin date care sînt ale epocii (să luăm numai 
justificarea lui în funcţie de resemnificarea păcatului), 
umanismul medieval (fie şi într-un singur proiect, cel 
abelardian) este totuși solidar cu acela, construindu-se 
Ja fel. 

Existenţa lui, în același concept, nu este relativizată de 
cel renascentist, căci Renașterea nu avea de înfruntat un 
Ev Mediu apus, ci unul încă prezent. Ea nu era altceva 
ca simplă înlocuire, pentru că se construiește dislocînd. 
În opoziţie, dacă se poate spune aşa, cu un Ev Mediu 
al său, Renașterea este o „ruptură“ în acest orizont mai 
înainte de a fi de el. „Este nevoie de secole ca o conşti- 
inţă colectivă să se formeze ; şi o dată formată ea nu se 

pierde într-o zi“ (Francesco de Sanctis, Istoria literaturii 
italiene, p. 422). 

De aceea și este atit de contradictorie: angajată în 
procesul de reînnoire filosofică și științifică integrează 
şi motive tradiționale, uneori divergente: programului său ; 
apăsat anticlericală, nu este în aceeaşi măsură şi antire- 
ligioasă. „În orice caz, trebuie să distingem glumele care 
so făceau pe seama clerului și care erau tradiţionale încă 
din secolul al XIV-lea, de opiniile mai mult ‘sau mai 
puţin ortodoxe despre concepţia religioasă a vieţii“ (An- 
tonio Gramsci, Reforma și Renaşterea, în Scrieri alese, 
p. 238). 

În plus, într-un context sau în altul, opoziţia anti- 
medievală îmbracă haina reformei bisericeşti. Protestan- 
tismul, bunăoară, este și un fenomen al Renașterii, al 
Reformei ca Renaștere, ea însăși. 

De bună seamă, cu Luther, Calvin sau Zwingli, se 
configurează, în ordine doctrinară, un nou creștinism, iar 
în ordine instituțională o nouă biserică. Dincolo de acesta, 
însă, Reforma în componenta ei religioasă este o Renaș- 
tere prin împotrivirea faţă de tradiția imediată, prin 
aceeaşi „întoarcere la începuturi“ (în cazul său, la Evan- 
ghelii, protestantismul, de la pro și testor — a chema ca 
martor, a declara, a face dovadă, însemnînd o reatestare 
a creştinismului originar), prin „umanizarea“ procesului 
„de miîntuire“ asimilat de către Luther cu un itinerariu 
al Spiritului „în spiritul omului“ (Nicolo Abagnano, Ri- 
forma, în Dizionario de filosofia, p. 753 ; G. W. F. Hegel, 
Prelegeri de istorie a filosofiei, II, p. 340). 

Or, de toate acestea trebuie să se țină seama nu numai 
pentru delimitarea Renaşterii în conceptul ei generic, ci 
şi în vederea unei mai exacte determinări a prezenței 
omului, a locului său, a mitaanelny de justificare a ființei 
noastre. 

Percepția cọntradictoriului în Renaștere nu este deva- 
lorizantă în raport cu programele sale; dimpotrivă, îi 
celevă şi le relevă extraordinara complexitate, de la an- 

samblu la detalii. Altminteri, redusă adică la o INA Ae 
abstractă, va fi contrafăcută. . 
„ Gramsci obiecta acesteia tocmai „pierderea“ Renata 
„Ce înseamnă faptul că Renașterea a descoperit omul ?, 
că a făcut din om centrul universului ete.) etc. ? Să în- 
semne, oare, că înainte de Renaștere omul nu era cen- 
trul universului... ?“ Că a creat „o nouă cultură“ este în 
afară de orice îndoială. Dar „dacă Renașterea este o mare 
revoluție culturală, nu este pentru că oamenii, au început 
să gindească ei înşişi, că au încetat de a fi nimic, ci pen- 
tru că acest fel de a gîndi s-a răspîndit și a devenit un 
ferment universal“ (Ibidem). 

„Noua formă de cultură“ finalizată în impunerea unui 
„nou tip de om“ se construiește treptat și mai ales con- 
tradictoriu. S 

Gianozzo Manetti (1396—1459) nu abdică de la moti- 
vul exemplarității lui Dumnezeu (sîntem „asemănători cu 
nemuritorul Dumnezeu“), dar îl convertește într-o antro- 
podicee : „datoria noastră este de a .raţiona și a acţiona“. 
Pentru a fi noi înșine, deci, trebuie să ne exercităm ca 
umanitate şi ca umanizare a lumii, „măsurînd-o“ prin 
ceea ce ne defineşte: agere et intelligere (De dignitate 
et excellentia hominis, în Literatura humanismului..., I, 
p. 53). 

Marsilio Ficino (1433—1409), la rîndul său, mai de- 
grabă în spirit neoplatoriic (traduce, de altfel, Enneadele 
lui Plotin), decît în cel al platonismului, află în sufletul 
nostru o aspirație neostoită către Dumnezeu, dar într-un 
concept, fie și ușor, panteistic. Transcendenţa, ce-i drept, 
îi este păstrată, numai că aceasta, dacă se poate spune 
așa (folosind doi termeni care aparțin lui Jean Wahl), 
este transdescendentă și nu transascendentă. Căci Dumne- 
zeù „coboară“ în lucrurile-imagini ale lui, mai mult decît 
este în sine, distinct de lume, aceasta ca o „cădere“. Mo- 
tivul platonic și neoplatonic al „degradării ființei“ este 
adus să justifice o imagine a lumii îndumnezeite. Pentru 
că este în toate lucrurile. prin iradiere, Dumnezeu poate 
fi simţit și respirat („pieptul îl respiră“), gîndit și cele- 
brat cu lumea și ca lume. 

„Imagine“ a lui Dumnezeu, chiar dacă depărtată, lu- 
crurile îl reproduc și, cunoscîndu-le, ne poartă către el. 

Trebuie, de aceea, „să le cunoaștem“, pentru .„a ne cu- 
noaște pe noi înșine“ și, mai departe, „unitatea originară“ 
(Epist. libri. VI, în E. Garin, op. cit., p. 96). 

Parte a lumii, prin sufletul nemuritor am uni extre- 
mele : lumea corporală cu divinul, timpul cu cternitatea 
şi, în “mic, am fi „oglinda“ întregului fără de sfîrşit. 

Perfecţiunca. Binele şi Frumosul, în conditie absolută, 
hi s-ar dezvălui prin Iubire, din care, împărtășindu-ne, 
Iubire, mai înainte de orice, am fi noi înșine. Iubire ca 
„dorința Frumuseţii“ dintii, iubire „pentru neamul ome- 
nesc“, iubirea „maestră și stăpînă a tuturor artelor“, te- 
meiul științei noastre și „imboldul care hrăneşte dorința 
fierbinte de a da și altora învăţătură“ dobiîndită de suflet 
{Asupra iubirii sau Banchetul lui Platon, I, 3; III, 3; 
VI, 11). 

Mai puternică decît orice, ea ne dezvăluie frumosul, 
ne poartă către adevăr și ne apropie de bine, depărtin- 
du-ne de rău. „Căci rostul vieţii omenești stă în aceasta 
că ne depărtăm de rău și:ne apropiem de bine“. (Ibidem, 
1, 3). Ea este dignitas a noastră. << 

Onoare, merit, distincție, strălucire, rang, în latina 
comună, dignitas, în limbajul umaniştilor renascentiști, 
avea să numească ceea ce încă din vechime se înţelegea 
prin natura umană (Aristotel, stoicii) sau condiţia umană 
— condicio humana (Cicero, Seneca). 

Asupra identităţii ei, opiniile sînt împărţite : Manetti 
o socotea ca acțiune și rațiune, Ficino ca iubire, Pico della 
Mirandola ca nedesăvirșire a ființei noastre. 

După ce-l va fi așezat „în centrul lumii“, „bunul Crea- 
tor“ îi va fi vorbit astfel omului : „O, Adame, nu ţi-am 
dat nici un loc sigur, nici vreo favoare deosebită pentru 
ca acel loc... și acele îngăduinţe pe care însuți le vei dori, 
tocmai pe acelea să le dobîndești și să le stăpînești după 
voința și hotărîrea ta“. 

În timp ce „natura configurată în celelalte fiinţe este 
silită să existe în limitele legilor prestabilite de mine“, 
„tu, ncîngrădit de; nici un fel de opreliști, îți vei hotărî 
natura prin propria-ți voinţă, în a cărei putere te-am 
aşezat...“ „Nu te-am făcut nici ceresc, nici pămîntean, 
nici nemuritor, pentru ca singur să te înfăţişezi în forma 

pe care o preferi, ca și cum, prin voinţa ta, ai fi propriu-ţi 
plăsmuitor. Vei putea să cazi la cele de jos ce sînt lipsite 
de inteligenţă, dar vei fi în măsură, prin hotărîrea spi- 
ritului tău, să renaști în cele de sus ce sînt divine“ (Pico 
della Mirandola, De hominis dignitate). 

Nedesăvîrşirea, prin urmare, este o virtute, marea 
noastră virtute în dat ontologic, pentru că, nici îngeri, 
nici demoni, putem să ne înălțăm ori să cădem, după 
cum ne înţelegem existenţa și rostul. Animalele, desă- 
virşite în limitele naturii lor, sînt mereu ceea ce sînt. 
Ele pot să crească, dar nu să devină. Omul însă, întrucît 
este umanitate, sporește neîncetat în genul său. Nedesă- 
vîrșirea nu înseamnă lipsă, ci posibilitate a definirii, un: 
program nesăvirșit. 

Dacă ne-am determina doar ca natură, splendoarea 
fiinţei noastre care îl făcea pe Pico să exclame : Magnum 
miraculum est homo dispare. Căci, pe lîngă superbele 
exemplare ale lumii animale, ce am mai fi, lipsiţi cum 
sîntem „de toate darurile cu care natura le-a înzestrat“ ? 
(Fernan Perez de Oliva, De la dignidad del hombre, în 
op. cit., p. 184). 

Trăim într-un univers care, evident, nu este cel mai 
bun dintre toate şi căruia nu-i trebuie prea mult pentru 
a ne strivi : „un abur, o picătură de apă ar fi de ajuns să 
ne ucidă“ (Pascal, Cugetări, XI, 6). 

Animalele trăiesc ca noi, în aceeași lume, însă par 
avantajate de înzestrarea naturală, de capacitatea de a 
învinge ori, dacă nu, de a evita obstacolele care le pri- 
mejduiesc existenţa. Constituția noastră, însă, poate unde 
e mai complexă, e mai fragilă. 

Bunăoară, sufletul care ne dă identitatea omenească. 
Localizat — spune Aurelio, personajul sceptic și puţin 
mizantrop din dialogul lui Fernan Perez de Oliva (? 1492, 
? 1495 — ? 1531, 71533), De la dignidad del hombre — 
în creier, pentru că acesta este alcătuit dintr-o substanță 
„moale și uşor de vătămat“, imaginile lucrurilor se im- 
primă uşor, dar tot asemenea se și şterg. Ne-am mai pu- 
tea amăgi luînd în seamă chiar „soarele sufletului“, adică 
înțelegerea. Numai că știința omului nu este întotdeauna 
adevărată și mai ales utilă : „Cine oare a descoperit fierul 
ascuns în adîncurile- pămîntului ? Şi cine a făcut din ei 

cuțite pentru a le înfige în trupurile noastre? Cine și 
săgețile ? Şi lăncile ?“ Și cît de sigur este adevărul, cit 
este şi binele ? Doar „odată omul simte într-un fel, iar 
altădată exact contrariul“. Iar în ceea ce-l privește, cine 
ar putea să vorbească despre bine ? „Cioplitorii în piatră“, 
„Cei care prelucrează lina“ și alţii asemenea lor care 
„muncesc din greu, încovoiaţi peste lucrările lor în lă- 
cașuri neîncăpătoare și întunecoase“ ? 

Nu este, dar, viaţa o deșertăciune și n-o trăim ca nişte 
„turmentaţi“ căutînd mulţumiri acolo unde nu le putem 
afla ? (Ibidem). Motivul acesta este vechi, însă de fiecare 
dată primește alte semnificaţii. 

Cind Ghilgameș pierde iarba nemuririi, după atitea 
eforturi de a o afla, „stătu jos şi plînse“. Dar nefericirea 
aceasta îl întoarce către sine, pentru a descoperi sensul 
uman al nemuririi. Întors în cetatea lui, el puse să se 
sape „pe o stelă“ tot „zbuciumul lui“ şi înălță împrejurul 
Uruk-ului zid trainic, ca pentru veșnicie. 

Ecleziastul, apoi, percepe toată drama omului care se 
naște şi piere. „O deșertăciune a deșertăciunilor, o deșer- 
tăciune a deșertăciunilor. Totul este o deșertăciune !“. 
Vîntul suflă spre miazăzi și se întoarce spre miazănoapte, 
apoi iarăşi se întoarce“, „un neam trece, altul vine...“ 
(Ecleziastul, 1, 2). 

Resemnat în fața curgerii neostoite a lacrimilor lu- 
mii și a vieții omenești, el convertește drama într-o cău- 
tare a certitudinii : „Teme-te de Dumnezeu și păzeşte 
poruncile lui'!“ (11, 13). 

Ne interesează mai puţin încheierea în semnificaţie 
sceptică şi mai mult, de fapt numai cea cu sens uman, În- 
tăritor. Căci, resemnat, adică, asemenea lui Ghilgameș, 
întors la sine din relativitatea vieţii, Ecleziastul găsește 
îndemnul la fapta omenească (să se teamă, să respecte) 
ca la o șansă de certitudine. 

Alteori s-a căzut în paseism, însă, paradoxal, și acesta 
consolator : „Ubi Plato, ubi Porphyrius / Ubi Tullius aut 
Vergilius / Ubi Thales, ubi Empedocles / Aut egregius 
Aristoteles“ se întreba dramatic autorul necunoscut al 
acestui „imn“ din secolul al XI-lea. Și tot aşa Bernand 
de Chairvaux, „Ubi Solomon... ubi Samson“, sau, în ce- 
lebra Baladă a doamnelor de altădată, cu laitmotivul atît 

de cunoscut: „dar unde-s marile -ninsori ?“, Francois 
Villon, ori, în fine, Miron Costin: „Unde-s ai lumii îm- 
păraţi, unde este Xerxes, / Alexandru Machedon, unde-i 
'Artaxerses / August, Pompeiu și Chesar...“ ? (Viaţa lumii). 

La fel și în Dialogul lui Fernan Perez de Oliva, Au- 
relio : „Ce a devenit turnul ridicat pentru a urca la cer, 
puternicele ziduri ale Troiei, ce nobilul templu al Dianei, 
ce mormîntul regelui Menelaos ?“ (Ibidem, p. 192). 

Penţru că n-a mai rămas nimic din ce va fi fost și din 
ceea ce vor fi fost odinioară, pentru că atit cei ce pă- 
reau că adună toată gloria lumii, cît şi cei umili au dis- 
părut, unde să mai stea liniștea și 'mîngiierea noastră ? 

De la Ghilgameș la Ecleziast, de la Cicero și Ovidiu 
la literatura medievală din secolele al XI-lea. — al XV-lea 
şi la cea din epoca Renașterii, ubi sunt revine aproape 
obsedant. Dar, pe cît de frecvent și pe cît de dramatic, 
pe atît mai consolator, căci dacă relativitatea este semnul 
sub care stau toţi și toate, de vreme ce, zicînd ca Petrar- 
ca, numai „Timpul triumfă, toate sînt deșarte“, în această 
restriște universală, ca suferința venită din precaritatea 
condiției noastre și a oricărei forme de existenţă, neîmpă- 
carea cu soarta ar adăuga noi dimensiuni. Oricît ar pă- 
rea de ciudat, dar fatalismul acesta purta cu sine accep- 
tarea și nu refuzul vieţii. Și, în plus, mai aducea cu sine 
sensuri ale unei morale pozitive, fiindcă, de la percepe- 
rea relativităţii: vieţii şi a lucrurilor trebuitoare ei, dru- 
mul către omul ca om, eliberat de spaimele care îngre- 
uiau comunicarea esenţială, era deschis. 

Nu încape îndoială că, abstractă, învățătura motivu- 
lui putea să ducă, și nu o dată a și dus, la mizantropie 
și atitudine negativă față de lume. Antonio, personajul. 
cu „filosofie amară“, pentru a zice așa, după G. Căli- 
nescu, pare împăcat cu „mizeria“ (în sens pascalian) a 
fiinţei noastre şi identifică în ea chiar condiţia noastră. 
Însă, fie și împinsă la limită, era și aceasta o viziune 
asupra omului care se cuvenea.luată în seamă. Lipsită. 
în sine de valoarea constructivă, .ea- putea, prin reflex, 
să servească celcilalte, afirmative, fie și ca mijloc de su- 
praveghere și de temperare a elanurilor abstract-opti- 
miste. 

Conșştiinţă renascentistă, filosoful spaniol avea să 'se 
îndrepte. către 'o justificare a splendorii și măreției omu- 

lui, dar cu prudenţă și măsură, ca antropodiceea să nu 
eșueze într-un discurs necritic. 

Celălalt personaj, Antonio, învaţă ceva din scepticis- 
mul lui Aurelio. De fapt, trecînd dincolo de „narațiune“, 
cei doi par a simboliza, în felul lor, complexitatea filoso- 
fiei omului și relevă cele două „feţe“ ale Renașterii ca 
epocă de „ruptură“. Abstract privită, ea pare doar sola- 
riană, cînd definitorie este și partea cealaltă, plutonică. 

Apolinic, Antonio alege luminosul și măreția din con- 
diția noastră, dar, situaţie paradoxală, întrucîtva în mai 
mare măsură decît Aurelio, ratează adevărul. Mizantropul, 
mai cumpănit, îndemna, parcă, la o luare de cunoștință 
prin cercetarea omului în viața lui reală sau în felul în 
care cÍ o socotea reală. Aurelio, în schimb, recurge he- 
teronomist la teomorfism şi la antropocentrismul „de po- 
zitie“, Dumnezeu „după chipul și asemănarea lui“, făcîn- 
du-ne „cea mai minunată operă din cîte a creat“ (Ibidem, 
p. 190). i 

Autorul (Fernan Perez de Oliva), trecînd în spatele 
personajelor, le desparte pentru a le uni. El le opune, 
hipertrofiindu-le atașamentul de o explicație sau de alta, 
pentru a impune ideea de complementaritate în explica-. 
ţia omului. 

Antonio este mizantrop, dar pleacă de la omul în de- 
terminație reală ; Aurelio. în schimb, pornește de la teo- 
centrism, pentru a ajunge la o antropodicce. 

Asemenea tuturor lucrurilor lumii, omul se naște şi 
piere, însă, în deosebire de cle, „este o ființă universală 
pentru că participă la întreg“ : „el are suflet, ca Dum- 
nezeu, şi corp, ca pămîntul, trăieşte ca o plantă, simte 
ca animalele, dar înţelege ca îngerii“. După chipul lui 
Dumnezeu, poate, mai curînd, după „chipul“ a tot ceea 
ce există, microcosmos care repetă marele univers, prin 
toate acestea el s-ar situa central în orizontul său. Identi- 
ficat cu o imagine a lui Dumnezeu și/sau a întregului, 
omul era îndumnezeit (întregit) pentru a i se justifica 
temeiul puterii sale, atit în ordinea contemplăției, cît și 
în aceea a acţiunii (Ibidem). 

Că era acţiune și rațiune, omului nu i-a fost greu să 

constate. Mai greu era să sc explice ca acțiune şi raţiu- 
ne în raport cu lucrurile ; deci, cu puterea de a gîndi și 

acționa asupra unei lumi esențial distinctă de sine, ca 
umanitate. Trebuia să se răspundă la o întrebare cu sens 
ontologic : Cum este posibilă comunicarea între două na- 
turi (cea a universului și cea a omului) atît.de diferite ? 

În tradiție neoplatonică, Antonio alege (este pus să 
aleagă) calea îndumnezeirii și, prin aceasta, pe aceea a 
identificării omului cu universul. Despecificare a fiinţei 
noastre ? 

În aparenţă da, în realitate, însă, nu, pentru că omul 
nu este dizolvat în lume, sau nu este gîndit ca o simplă 
ipostază a ei. Asimilat cu o imagine în mic a univer- 
sului, ca o lume care repetă marea lume, omului i se 
caută legăturile, punctele de contact, pe scurt, unitatea 
cu ceea ce îi transcende. Cum însă distincția era postu- 
lată în ordinea demonstraţiei, unitatea trebuia să urmeze. 

Ar fi fost uşor să se explice unitatea și, deci, comu- 
nicabilitatea prin luarea în seamă a omului ca parte a 
lumii. Numai că, pe cît de lesne, pe atit de păgubitor 
pentru integralitatea şi originaritatea ființei umane. Na- 
tură cosmică el însuși, omul ca umanitate este altceva. 
Dacă îl recunoaștem ca „fiinţă universală“, universali- 
tatea lui nu poate fi explicată decit prin ceea ce este, în 
mod esenţial. Așadar, mai mult decit universalitatea pe 
care i-o dă (cît i-o dă) condiţia sa cosmică, mai mult 
chiar și decît aceea care îi poate fi explicată metafizic 
(tot ce ființează exprimînd principiul), omul este exis- 
tență universală întrucît este umanitate. Așa fiind, el 
nu participă la întreg numai ca parte și nu în primul 
rînd ca parte, deși este un „mod“ al lumii, ci întrucît 
este el însuși un întreg. În acest fel, între noi-și lume 
nu stă simplul raport al părții cu întregul, ci acela ca de 
la întreg la întreg. 

Înălțat în demnitate, dar nu prin naturalizare la con- 
diția de termen în relație cu marele univers, omului îi 
cra justificată măreţia ca umanitate. | 

“Antonio i-o relativiza, cel puţin, comparînd-o cu cea 
a animalelor și situîndu-se în perspectiva din care este 
observabilă doar „nimicnicia“. Aurelio însă îl raportează 
la întreg pentru a-l legitima ca întreg. În consecinţă, 
ceea ce dintr-o parte putea să pără ca o deficiență onto- 
logică, din cealaltă avea toate șansele să ne justifice mă- 

reția. Altfel spus, din punctul de vedere al lui Aurelio, 
omul este superior animalelor tocmai prin ceea ce îi 
lipsește. Bipedia, bunăoară, deși venită parcă din com- 
pensarea unei lipse (iuţeala în mișcare) este semn (con- 
diție și consecinţă) al hominizării, căci ortostatismul a 
însemnat eliberarea de funcţia locomotoare a membrelor 
anterioare ce aveau să devină miini. 

Pornind de la ipoteza heteronomistă, Antonio. 
deci se apropie de singura explicație posibilă 
ca adevăr în ordinea ontologiei umanului. Se apropia 
numai, fiindcă, pare să spună Fernan Perez de Oliva, 
adevărul nu putea să fic decît întregul. Or, Antonio (sau 
această poziție), prin îndumnezeirea omului, deşi cu alte 
mijloace, săvîrşea cam aceeași naturalizare a omului 
pe care i-o reproşa partenerului. Și nu doar atît, căci 
se risca aceeași hetero-explicație a omului ca în ipoteza 
reducționist-naturalistă. Antonio, de aceea, pare să vor- 
bească mai curînd despre zei decît despre oameni. 

Cu deosebire impresia o dă motivul antropocentris- 
mului, a unui „antropocentrism de poziție“, (cum avea 
să-l numească Teilhard de Chardin}, care, ca o concepţie 
despre om în termen de centru geometric al lumii, este 
lipsit de sens. Iar prin decurgere. firească și antropofi- 
nalismul. Discutabil în condiţie absolută, antropocentrismul 
de poziție, prin resemnificări cu o istorie îndelungată, 
era însă punctul de pornire pentru antropocentrismul în 
conceptul unei ontologii a umanului. Nu este excluș, de 
altfel, ca plasarea omului în centrul fizic al lumii să fi 
fost prima încercare de întemeiere a explicaţiei omului 
ca măsură. Pentru a se putea înţelege ca fiinţă distinctă 
în lume și, totuși, în comunicaţie cu aceasta, încă în 
„virsta“ mitică, omul, probabil, va fi trebuit să se insti- 
tuie într-un centru -către care vin toate. Dar, în același 
timp, ca oa doua mișcare și, parcă, pentru ca, ideca cen- 
tralităţii fizice se retrage, făcînd loc celei în semnificaţie 
umană. Adam era mai în centrul fizic al lumii înainte de 
cădere, dar umanitatea și-o va fi cîștigat numai printr-o 
dislocare. „Blestemul care îl atinge, îl lipsește de bine- 
facerile raiului și-i suprimă nemurirea. Omul va trebui 
să muncească. El va trebui să se reproducă, ciștigind 
astfel pentru specia lui nemurirea pe care individul o 

pierduse pentru sine“ (Tudor Vianu, Transformările ideii 
de om, p. 8). 

Cînd omul începe să capete conștiința existenţei sale 
ca măsură, antropocentrismul de poziţie face loc celui- 
lalt. 

Ceea ce este observabil pe verticală, în „fenomeno- 
logia spiritului“, este și pe orizontală, în același context. 
Aurelio vine dinspre primul model către celălalt, pare 
chiar să pornească de la unul pentru.a da legitimitate 
celuilalt. Căci, în loc să-l reducă la regimul de mijloc 
într-o teodicee, el îl trece în punct de plecare al unei 
antropodicei din perspectiva căreia natura umană era 
justificată tocmai prin faptul de „a nu fi condiţionată, 
de a fi un quis și nu un quid, o cauză, un act liber“ (Eu- 
genio Garin, op. cit., p. 109). 

Şi nu numai atît, pentru că schimbarea sensului an- 
tropocentrismului va fi determinat, printr-o mișcare îna- 
poi, modificări în însăși construcția teodiceei, cît aceasta 
mai este (și este încă) urmărită. Dar Renaşterea provoacă 
o „criză“ pînă şi în conceptul acesteia și, deci, îl restruc- 
turează după măsura sa. 

În mod deosebit, ea o reface panteistic şi aceasta în 
dublul sens al reconstrucției : lumea în divinitate, divi- 
nitatea în lume. În continuare însă scopul este antropo- 
diceea, în programele renascentiste, o altă teodicee în- 
semnînd o reconstrucţie a ei ca mijloc. 

Chiar dacă deosebite -prin punerea accentului : în- 
tr-una, pe lume (și om), iar în cealaltă pe Dum- 
nezeu, cele două opţiuni (propriu-zis panteistică numai 
prima, secunda fiind panenteistică — totul în Dumnezeu) 
contribuiau în mod hotăritor la realizarea antropocen- 
trismului de poziție și deci la configurarea celui în sem- 
nificaţie umană. Faptul, zicînd după Teilhard de Char- 
din, venea din săvîrşirea (deschiderii către un „antropo- 
centrism în mișcare“, deci către o înțelegere a) omului 
ca „axa și săgeata Evoluţiei“,' iar nu ca „loc geometric“ 
sau „centru static al lumii“ (Le Pheromene humain, în 
Oeuvres, I, p. 30). 
` Mai propriu lui Ficino, lui Pico întrucîtva şi lui Fer- 
nan Perez de Oliva (fără ca de fiecare dată să poată fi 
identificat în stare pură), panenteismul, de sursă neo- 

platonică și hermetistă, este radicalizat de Giordano Bru- 
no (1548—1800), printr-o schimbare a poziției termeni- 
lor și mai cu seamă prin reunificarea lor. 

O teodicee, fie şi aproximativă, cît „Dumnezeu“ este 
identificat cu lumea, panteismul brunian se constru- 
iește cu mijloacele filosofiei, ca filosofie. Manifestare a di- 
vinului în sine (in rebus ipsis manifestata), universul este o 
„infinită simulare a lui Dumnezeu... cu nenumăratele 
lumi ca membre tot infinite“ și o celebrare a sa. Efect 
ca simulare, al cauzei infinite, dar infinit el însuși 
(petern“, „fără centru şi fără margini“), universul este 
„imaginea adevărată și vie“ a acesteia sau, prin coex- 
tensivitate, totuna: cu ea : „gîndirea la care am ajuns ne 
spune să nu căutăm dumnezeirea departe de noi, deoa- 
rece o avem alături“. Ea este peste tot, „ba chiar în noi“ 
(Despre infinit, univers și lumi, II; Cina din postul cel 
mare, I, în Bruno, Galilci, Campanella, Texte, p. 41, 40). 

Pentru că totul este în tot, ca prezenţă în lume, mai 
întîi, dar mai cu seamă prin contemplație și acțiune am 
fi, parcă, exerciţiul cel mai pur al „simulării infinite“. 
Nu vom ajunge nicicînd la „desăvirşirea infinită“, toc- 
mai pentru că, infinit, acesta, „trebuie urmărit mereu. 
Cum este peste tot la fel și nu mai mult într-o parte. 
mai puţin în alta, nedesăvirșit aici şi desăvirșit dincolo, 
noi înșine, cît i ne aplicăm, străbatem „treptele desăvirși- 
rii“ în continua noastră mișcare de apropiere și identifi- 
care (Avînturile eroice, în op. cit., p. 45—46). 

Devenirea noastră, prin contemplaţie și acţiune, care 
se presupun reciproc („providenta a hotărit.... în aşa fel 
încît omul să nu contemple fără acţiune și să nu acţio- 
neze fără contemplație“), nu este, așadar, de la nedesă- 
virşire la desăvirșire, ci de la o treaptă a desăvirșirii 
la alta. Altminteri, presupuniîndu-ne în „punctul zero“, 
nedesăvîrșiţi, cit am mai fi în genul nostru ? (Alungarea 
bestiei triumfătoare, în op. cit., p. 44). 

De bună seamă că puterea de a acţiona „potrivit na- 
turii“, dar și „în afara legilor naturii“ („plăsmuind... cu 
mintea alte naturi“) sporeşte și ne sporeşte neîncetat nu- 
mai întrucît sîntem oameni (Ibidem). 

Sensul, apăsat modern, al istoricităţii ca devenire în- 
lăuntrul orizontului nostru ontologic, este deja pus în 
circulație. Noi, prin urmare, ne desăvîrşim în ființa noas- 
tră şi aceasta chiar cînd „păcătuim“, avea să spună Cam- 

panella (1568—1639). Căci, venind dintr-o „cauză defi- 
cientă“, păcatul (răul în genere) este defect, dar și voință. 
Cum însă aceasta din urmă „se naște din putere și din 
înţelepciune, și nu invers“, lipsa ei este o.lipsă omeneas- 
că şi, deci, sensul înaintării noastre va fi de la „defici- 
ență“ la „eficienţă“, de la „mai puţin adevărat“ la „mai 
adevărat“” în ordinea ontologiei proprii (Cetatea Soa- 
relui, p. 102). 

Cu legitimarea omului ca „ființă istorică“, într-un mod 
definitoriu și concertat. Renaşterea se instala într-o 
modernitate exemplară. Dar față cu cel de-al doilea 
„timp tare“ (cum ‘zic noii istorici francezi) al istoriei 
moderne, este vorba de secolul al XVII-lea, ori, mai cu- 
rînd, de dominantele sale, motivul în care Renaşterea 
(primul „timp tare“) se desăvirșea, pare lăsat (sau recut) 
într-un „orizont de aşteptare“. ` 

Cu predilecție pentru matematizare și modelare me- 
canică, secolul al XVII-lea, îndeosebi în direcție rațio- 
nalistă (dar nu numai, căci și în cealaltă direcție empi- 
ristă, cel puţin prin Hobbes, tentațiile în cauză par aca- 
parante), perspectivei „verticaliste“ îi preferă pe cea „ori- 
zontalistă“, istoricităţii sistematicitatea. Ca într-o tehnică 
a stop-cadrului, Descartes (1596—1650) „izolează“ şi adu- 
ce în faţă sistemul în elementaritatea lui formală. „Sen- 
sul“, fie şi din raţiuni de metodă, este pus „între paran- 
teze“, părîndu-i, cum avea să zică Michel Foucault, „un 
efect al suprafeţei, un reflex, o spumă“. Or, primul lu- 
cru care trebuia deslușit era sistemul, ceea ce adică „ne 
traversează în profunzime, ceea ce este înainte de noi, 
ceea ce ne susține în timp și spaţiu“ (Interviu, în „La 
Quinzaine litteraire“, 1966 ; v. „Secolul 20“, p. 73). 

S-ar părea că, prin modelarea mecanică, Descartes 
proceda reducţionist și, deci, despecificator în raport cu 
fiinţa umanului. Or, nimic mai aparent şi mai înșelător. 

De bună seamă că orice filosofie a omului care nu-i 
valorizează complexitatea și-i substituie chiar o substrue- 
tură, necesară dar nu definitorie, cade din condiţie prin 
pierderea obiectului de aplicație. Reducţionist, mecani- 
cismul lucrează cu o schemă prea abstractă şi sărăcitoare 
pentru a putea fi un „răspuns“ la „întrebarea“ fiinţei 
noastre. Din acest punct de vedere, ca orice alt model 
reducţionist (fizicalist, biologizant, chiar şi sociologizant 

şi eticist, psihologist sau economist), procedind abstract, 
prin decuparea unei componente și hipertrofierea ei, îşi 
anulează șansele de a fi o explicaţie și un program de re- 
facere a omului. În acest caz,, umanismul (în cele două 
laturi sau funcţii ale sale) este golit de sens, „prefăcîn- 
du-se că rezolvă probleme pe care nu și le poate pune” 
(Ibidem, p. 75). - 

Cît însă mecanicismul modern (al secolului al XVII-lea) 
este un „antiumanism teoretic“, cum se spune azi, dacă 
chiar este ? Cu o justificare istorică (de fapt. pseudo-is- 
torică), lucrurile se simplifică, mecanicismul putînd să 
pară de netăgăduită valoare în epocă. Numai că, în acest 
fel, nu se rezolvă mai nimic, ba se riscă devalorizarea 
printr-o valorizare. Or, printr-o parafrază la Hegel, ceea 
ce nu stă în sistem nu stă nici în istorie. 

Sînt, ce-i drept, fapte (evenimente) filosofice cu sens 
numai în timpul lor. Din secolul lui Descartes, Gassendi, 
de pildă. Dar ele sînt minore, adică fără deschidere către 
sistem, lipsite, cum par a fi, de acel în sine care asigură 
reluarea şi integrarea în noi construcţii, o „lectură“ mereu 
întregitoare. 

Mecanicismul cartezian nu face parte din seria eveni- 
mentelor închise ori nu în principiul său, care ne intere- 
sează mai mult decît „narațiunea“ și care, de fapt, este 
singurul cu importanţă. 

„_Nu încape îndoială că omul cartezian este o rebarbativă 
mecanică, de la structurile și mișcările corpului pină la 
cele ale sufletului : „nervii mașinii pe care o descriu se 
pot compara foarte bine cu tulburile fîntînilor artificiale“ ; 
„obiectele exterioare care îi ating organele. de simţ și care 
o pot face să-şi mişte membrele în mii de chipuri ne fac 
să ne gîndim la faptul că firele mici... care pornesc din 
interiorul cel mai adinc al creierului... sînt în așa fel 
dispuse în toate părţile ei..., încît ele pot fi foarte lesne 
mișcate de obiectele corespunzătoare acestor simţuri“ ; 
„în măsura în care aceste spirite (animale) se îndreaptă 
spre nervii ce servesc la lărgirea ori la îngustarea orifi- 
ciilor inimii, sau la împingerea spre ea în chip diferit a 
sîngelui care se află în celelalte părţi, sau la întreținerea, 
în indiferent ce alt chip, a aceleiaşi pasiuni, se poate în- 
țelege clar de aici... că ele (pasiunile) sînt cauzate toate 

de o mișcare aparte a spiritelor“ * (Tratatul despre om, cap. 
XVIII ; Despre pasiunile sufletului, art. XXXIV). 

Or, dacă sîntem o mecanică, aceasta nu e totul. „Să 
pui iubirea și dorința în asemenea termeni e ca şi cum 
n-ar fi vorba despre ele“ (Alain, Etude sur Descartes, în 
Ideés, p .153). 

Surprinzător acest mod de a gîndi, atît de abstract 
(reducționist) şi de dogmatic, la un filosof care, „prin în- 
doiala metodică, abilita nuanța. 

O explicație ar veni din scientismul epocii și ea nu 
este de mîna a doua, „știința fiind reprezentată ca forma 
cea mai modernă a speranței“ (Georges Gusdorf, De 
Phistoire des sciences..., p. 37). Însă mai înainte trece alt- 
ceva, și anume modelarea umanului prin analogie meca- 
nică. 

„Anticii, zicea odată Paul Valery, nu ştiau destule 
pentru a fi liberi de atitudinile lor mentale“. 

Rămînînd la prezumția unui reducționism cartezian, 
s-ar putea spune că, dimpotrivă, tocmai pentru că ştia 
destule, Descartes n-a fost în măsură să se elibereze de 
paradigmele epocii, deci şi ale lui. 

Totuși, el se ridică deasupra acestora, paradoxal, prin 
absolutizarea lor, dar una metodică. Aici, în absolutizare, 
și stă „secretul“ eliberării sale. Căci hipertrofiază un 
model pînă la a-l scoate din determinaţiile lui. În alte 
cuvinte, el trece mecanicul într-o condiţie formală și, 
de aceea, operantă metodologic. Astfel încît. dincolo de 
ceea ce s-ar putea numi „naraţiune“ carteziană nu mai 
stă un mode] mecanic, ci sistemul formal, construit doar 
prin analogie cu acela. În consecință, umanului nu-i este 
aplicat sistemul mecanic, ci sistemul formal dobîndit cu 
ajutorul mecanicii. 

Or, dacă sistemul „este un ansamblu de relaţii care 
se menţin, se transformă, independent de lucrurile pe 
care le leagă“, înțelegem mai exact importanţa procedurii 
carteziene (Michel Foucault, op. cit. p. 74). 

Descartes, așadar, pune acest model mecanic în con- 
diție de ca și cum, pentru a desluși sistematicitatea uma- 


* „Ceea ce numesc eu aici spirite sînt doar niște corpuri, a 
căror singură proprietate este de a fi corpuri foarte mici. și de 
a se: mişca. foarte repede, asemenea particulelor de flacără ce 
se desprind dintr-o torţă..“ (Despre pasiunile sufletului, art. X). 
Determinaţia : animal, animale (de la animus, suflet) trimite la 
funcţia lor constitutivă în ordine sufletească. 


nului. Ordine geometrico, spinozistă, „după ordinea (m6- 
delul) geometriei“, dă seama cum nu se poate mai bine 
de demersul raționalist cartezian și în succesiune carte- 
ziană : nu extindere, ci modelare, evident, prin analogie. 

Descartes, însă (și asemenea lui, cartezianul cel mai 
consecvent, fiind mai radical, Spinoza adică), angajat în 
reconstrucția sistematică a umanului, angajat, poate, me- 
todic, prin „grila“ de „lectură“, pierde fiinţa individuală. 
Astfel încît, zicînd după Foucault, sistemul configurat este 
„unul anonim“, „fără subiect“ sau cu subiectul „într-o 
gîndire anonimă“ (Ibidem). 

Revine lui Blaise Pascal (1623—1662) marele merit (mai 
întîi, marea misiune) de a da identitate sistemului, prin- 
tr-o reconstrucție a lui din perspectiva ființei „cu nume“, 
a individualului ca întreg. A acestuia, deci, ca un indivi- 
zibil (individuus) tocmai pentru că are sistemul în sine 
sau este sistem. l 

Filosofii s-au împărțit, după cum unii „își vor fi dat 
osteneala de a-l ridica pe om..., iar alții de a-l coborî, 
făcîndu-l să-şi vadă decăderea“ (Cugetări, II, 7). Primii 
vor fi văzut numai „măreția“, ceilalţi numai „mizeria“, 
sporind deopotrivă „confuzia“, fiindcă omul „nu are altă 
putere decit cea pe care o găsește în firea sa“. „Dogma- 
ticilor“, de aceea, li se opune chiar ceea ce hipertrofiază 
„rațiunea“, iar „scepticilor« „natura“ în care ei cred a-și 
afla sprijinul. Căci, atenţi numai la ceea ce desparte oa- 
mernii, aceștia din urmă relativizează totul, astfel încît, 
am căuta adevărul, „dar n-am găsi decit incertitudine“, 
am căuta fericirea, însă n-am da decît „de nefericire şi 
mizerie“ (Ibidem, II, 1, 6). 

Or, ființa noastră este mult mai complexă decît le 
părea şi unora şi celorlalți. „Nimic nu este mai straniu 
în firea umană decit contradicţiile pe care le descope- 
rim în ea...“ Ca într-o stare, parcă, villonescă, „prea mult 
zgomot ne asurzește; prea multă lumină ne orbește; 
prea marc distanţă, ca și prea mare apropiere împiedică 
vederea ;... prea multă tinereţe şi prea multă bătrînețe 
aduc prejudicii spiritului... Extremele sînt pentru noi ca 
şi cum n-ar fi și nu sintem nimic faţă de ele. Ele ne 
scapă, sau noi lor“ (Ibidem, II, 1, 1). Față cu infinitul 
sintem „nimic“, biată trestie, „cea mai slabă din natură; 
dar... o trestie ginditoare“. 


Pa 233 


Nu trebuie „ca întregul univers să se înarmeze“ spre 
a ne strivi. Însă, pînă și în cazul acesta, „omul ar fi mai 
nobil decit ceea ce-l ucide, pentru că el știe că moare; 
iar avantajul pe care universul îl are asupra lui, acest 
univers nu-l cunoaște“ (Ibidem, I, III, 6). 

De aici „măreţia“, dar şi „mizeria“ sau una pentru 
că știm că este şi cealaltă. Mai slabă decit orice „în na- 
tură“, ființa noastră este mai puternică decît universul 
întreg pentru că știe ce nu este și astfel ştie ce este, știe 
ce este şi află ce nu este. 

Prea-încrezătorii, dintr-un optimism dogmatic al ra- 
țiunii, prea-scepticii, din prea multă îndoială în puterile 
sale, din direcţii diferite, cu mijloace diferite, se vor fi unit 
în aceeași contestare a ei ca natură a noastră, pentru că 
„gîndirea constituie omul“ (Ibidem, II, 8). 

Noi nu sîntem nimic fără aceasta, ci totul prin ea? 
dar prin ea ca imensa „contradicție“ care ne dă identi- 
tatea : generică în individualitate, individuală în univer- 
salitate. Cum ar fi spus Hegel, sîntem numai ca întreg, 
întregul fiind „adevărul“ nostru. 

„Citită“ prin Pascal, filosofia omului din prima ju- 
mătate a secolului al XVII-lea se transmite mai departe 
în trei programe, din ce- în ce mai greu decelabile da- 
torită unor mișcări de apropiere: cel sistematicist (ra- 
ționalist, în formulă carteziană), individualist relativi- 
zant („sceptic* dinspre empirism) și integralist (pasca- 
lian). 

„Secolul luminilor“, cel de-al treilea „timp tare“ al 
epocii moderne, este beneficiarul tuturora, deşi nu în 
simplă prelungire. Ca o a doua Renaștere și, de altmin- 
teri, ca „secolul clasic“, el este înnoitor, fiind critic şi 
reconstructor. 

-În „decupaj“ temporal, „Secolul luminilor“ ar fi in- 
tervalul dintre 1680 și 1770, „ba chiar 1780, pentru a 
ne referi la cifre rotunde“ (Pierre Chaunu, Civilizaţia 
Europei în Secolul luminilor, I, p. 23). Delimitarea este 
numai orientativă (convenţională), pentru că altfel. „rit- 
mul englez îl precede pe cel francez cu zece sau cincispre- 
zece ani“, iar „Franța precede... gîndirea de pe continent“ 
(Ibidem., p. 385). Aceasta în ordine temporală. 

În cealaltă, spaţială, sau, mai curînd, spaţio-tempo- 
rală, pentru că orice fenomen cultural este într-un crono- 
top, dificultăţile sînt încă mai mari. Pierre Chaunu, dis- 


234 


tinge „trei Europe“ (sau „o Europă trilingvă“) : engleză, 
franceză și germană (p. 386). Totuși, fenomenul este ge- 
neral, chiar dacă, relativ în alte intervale şi în intensi- 
tăţi diferite. Există un luminism itălian și un luminism 
spaniol (pe care, ce-i drept, istoricul francez le înregis- 
trează, însă minimalizator), există un luminism polonez și 
altul rusesc; un luminism grec, un luminism românesc. 

Și mai este încă ceva. Dacă în Europa luministă de 
centru-vest, latina lăsa locul limbilor naţionale (engleză, 
franceză, germană), la noi, cel puţin, în plus, neo- 
greaca, dar şi germana sau franceza sînt puse în regim 
restrictiv. De la Samuil Micu la Gheorghe Şincai, de la 
Eufrosin Poteca la Eftimie Murgu, ori la A. Treboniu 
Laurian și Timotei Cipariu (cît aceștia din urmă ţin încă 
de luminism) se traduce din latină, din neogreacă, din 
germană, din franceză, într-un efort "general de construc- 
ţie filosofică'în limba română. 

Extrem de variat, aşadar, luminismul este, totuși, o 
mișcare europeană omogenă, poâte, mai înainte de orice, 
prin ceea ce îi părea lui Kant a-i fi definitoriu : „ieşirea 
omului din minorat“, adică din „neputinţa de a se servi 
de propriul intelect fără a fi condus de cineva“ (Ce este 
iluminismul ?, în Iluminismul. Antologie, II, p. 425). 

În urmarea Renașterii și a „secolului clasic“, ca al 
treilea timp al emancipării politice, morale, științifice 
sau filosofice, „epoca luminilor“ avea să fie, tot aseme- 
nea, programatic antropocentristă. Într-un fel, acest lu- 
cru este explicabil prin poziţia istorică, în mai mare mă- 
sură chiar, datorită a ceea ce s-ar putea numi, după 
Chaunu, întoarcerea omului și a gîndirii către viață 
și către lucruri. Aceasta pentru că umanismul luminist 
este mai mult decît explicaţie a omului și program de 
reconstrucție a lui; el se va fi instituit ca explicație 
pentru reconstrucţie. Punerea sa în relaţie cu marile 
revoluții moderne este îndeajuns de probantă: luminis- 
mu! în Franţa este, aşa-zicind, o repetiţie generală a lui 
1789, în spaţiul românesc, prin Bălcescu, se radicaliza 
în democratismul revoluţionar. 

O prejudecată, încă stăruitoare, este aceea a lumi- 
nismului ca proiect de refacere a omului, abstract-con- 
templativ, ca urmare a trecerii factorului „culturalizare“ 
în poziție dominantă. j 

Chiar şi așa, luminismul nu poate fi însă redus la o 
poziţie abstract-contemplativă, de îndată ce cultura era 
convocată să treacă într-o paideia. Că e prea putin, nici 
o îndoială, dar că e divergent ideii de acțiune în ordi- 
ne practică, cine ar putea susține? „Știința fizicii, so- 
cotea Gheorghe Șincai, lucrează ca oamenii să fie odih- 
niţi, pentru'că mîntuie pe fiștecarele de frica cea fără 
de lipsă în care din neștiinţă au căzut și-i dă deplinită 
învingere asupra rătăcirii ceii păguboasă prin care mii 
de oameni se ţin în cleşte“. În consecinţă, eliberaţi de 
„boscoane“, oamenii vor şti mai bine cum să-și lucreze 
„țarinile“ şi ce trebuie să facă atunci „cînd fisteciirele 
se îmbolnăvește...“ (Învățătură firească..., p. 68, 67). 

Luminist, dar care trece luminismul în democratismul 
revoluţionar (faptul însuși este semnificativ), Bălcescu, 
la rîndul său, cînd recenza cartea unui rousseauisț mi- 
nor “(Lucien Aime-Martin), tradusă și publicată la Iaşi 
în 1844 de pictorul Negulici, sub titlul Educaţia mume- 
lor de familie sau civilisaţia neamului omenesc prin fe- 
mei, căutînd să desprindă ceea ce e mai „vrednic de în- 
semnat“, între altele, se oprea la o afirmație de tot re- 
velatoare : „Revoluţia ce se lucrează este nebiruită, este 
marea lege a naturii care duce neamul omenesc către 
progres“ (Filosofie soţială, în Opere alese, I, p. 130). 

Explicaţie a lumii și a omului pentru omul însuși, 
umanismul luminist era şi un angajament politic (poate, 
în primul rînd). O „mărturie“, depărtată în timp și în 
spaţiu, cum e aceea a filosofului mexican, din vremea 
noastră, Leopoldo Zea, este, în felul său, încă mai dc- 
veditoare : „Luminismul, care contribuie la înfrîngerea 
tiraniei în Europa, s-a dovedit util în a justifica înlătu- 
rarea despotismului latino-american“ (America, o con- 
știință, p. 164). 

Un precursor al luminismului englez, cum e socotit 
Thomas Hobbes, nu poate fi desprins de revoluţia bur- 
gheză din 1648 ; Leviathan-ul, cartea 'sa cea mai repre- 
zentativă, este tipărită în 1651, dar exprimă starea ce 
spirit prerevoluționară și revoluţionară apoi. Oamenii 
care sint egali de la natură, condiţia umană identificată 
în concurență, neîncredere şi glorie, ideea contractului 
social, chiar dacă numai între „supuși“, iar nu între aceş- 

tia şi „suveran“, justificarea libertăţii, mai cu seamă 
aceasta, îl plasează pe Hobbes în zona fierbinte a prefa- 
cerilor revoluţionare. Cu deosebire, justificarea omului 
ca libertate, pentru că, deși suveranul nu este parte 
„contractantă“, ca la Rousseau, „supușii“ au dreptul de 
a hotărî cînd obligaţiile lor față de acela încetează : „Obli- 
gaţia supușilor față de suveran durează numai atita timp 
cît durează puterea prin care el este în stare să-i pro- 
tejeze, și nu mai mult. Căci dreptul pe care-l au oame- 
nii de la natură de a se proteja atunci cînd nimeni altul 
nu poate să-i protejeze, nu'are a-l anula nici un con- 
tract (Leviathan, II, 21). 

Lucru al lumii ca toate „corpurile naturale“, omul 
ar fi singurul în stare să se asume, re-creîndu-se ca so- 
ciotate (stat). De aici vine și supunerea prin contract, dar 
tot de aici şi libertatea sa. Dacă nu și-ar da legi și nu 
s-ar organiza „într-o putere comună“, ar trăi „în aşa- 
numita stare de război care este războiul fiecăruia contra 
fiecăruia“. Dar dacă, dimpotrivă, s-ar supune necondi- 
ționat, ar urma să abdice de la rațiune, mai înainte de 
a renunța la libertate, căci aceasta, pentru om, e „să 
facă tot ceea ce propria-i rațiune consideră că e în fo- 
losul său“ (Ibidem, I, 13 ;. II, 25). 

Subiect și agent al istoriei sale, omul. deci. este ființă 
care se autodetermină. De aceea, ca individ el este mai 
înaintea sistemului. 

Mai vechea raportare, încă aristotelică, între socie- 

tate (anterioară, în sens logic) și indivizi (după) este 
răsturnată. 
__ Faptul, ca atare, aduce cu sine numeroase dificultăți 
în explicația omului. „Mai înaintea“ societăţii (la Hobbes, 
cu tentă nu numai logică, ci și ușor temporală), ce mai 
era, ce mai putea să însemne acest corp ca umanitate ? 
Și cum se va fi descoperit nevoia de viață socială ? 

Un „nominalism“ stînjenitor ia locul „universalismu- 
lui“ aristotelic și, în epocă, raționalist-cartezian. 

Dar optiunea lui Hobbes se echilibrează prin cealaltă, 
contrară, ca şi aceasta la rîndul ei. Limitindu-se reciproc, 
se, verifică una prin alta și, reflectindu-se, își constată 
complementaritatea. 

Pe de o parte, deci, „nominalismul“ cu ‘aplicație la 
viața umană, fie și într-un mod negativ, trimite către 
o viziune integralistă. Pe de altă parte, în pofida difi- 

cultăților sale de construcţie, în epocă, răspundea mai 
direct unor programe politice. 

Punînd filosofia omului în termen de punct de plecare 
pentru o filosofie politică, Hobbes o reconstruia pe cea 
dintii, teleologic, după trebuinţele celei din urmă. De 
aici şi impresia de intervertire : ontologia umanului care 
trebuie să explice acțiunea este modelată după ceea ce 
s-ar putea numi, aristotelic, cauza finală. Căci, în relația 
această, politicul nu este efect, ci cauză finală, ca în 
exemplul, care face cît o demonstrație, dat de Stagirit : 
sănătatea este o cauză a plimbării. 

Descartes se fixase în zona ontologicului, a ființei în 
sine, dar pierduse existența care, așa fiind, o exprimă pe 
aceea. 

Nevoia de sinteză venea și dintr- o ‘parte şi din alta ; 
o „simțim“ la Descartes, o „simțim“ la Hobbes, îi răs- 
pundea Pascal, o redescoperă Montesquieu și Rousseau, 
Vico şi Bălcescu, Holbach şi Diderot, Kant și Hegel, 
pînă în pragul contemporaneităţii. l 

Modalitățile, ca nişte „experimente“, sînt diferite, în 
funcție de timp și de loc, de perspectivă și de situare 
într-un cîmp luminist bine determinat sau în altul post- 
luminist (Holbach, Diderot, Bălcescu, Kant, Hegel, Feuer- 

bach). 

Montesquieu (1689—1755) ia ca postulat „anteriori- 
tatea“ societății, descurajind orice încercare asupra ori- 
ginilor ei: „Asta mi se pare ridicol. Dacă oamenii n-ar 
forma o societate, dacă ar fugi unii de alţii, ar trebui 
să cauţi cauza şi să afli de ce stau despărțiți“. Or, „ei 
se nasc cu toţii legaţi unii de alții“ (Scrisori persane, 
XCV). În alte cuvinte, ar urma să ne situăm în afara ei, 
cînd -societatea nu poate fi explicată decit prin. sine. 
Trebuie să ne raportăm la ea ca la un sistem constituit 
și numai într-o a doua mișcare să „coborim“ către, înce- 
puturile“ ei, dar în ordine logică, și nu temporal-evoluțio- 
nistă. Aceasta vrea să spună că spre ceea ce Îi este đe- 
terminant-constitutivă. 

„Înaintînd“ către ea, am avea de ales între ipoteza 
unei stări preumane a oamenilor înșiși și cea a trecerii 
treptate de la.natură la umanitate. Dar şi într-un caz 
și în altul, momentul de „tăietură“ ontologică, așa cum 

se spune azi, ar fi împins mai încolo și, oricîte efortu- 
rile, acesta ar rămîne încă neexplicat. 

Hobbes, care pornea de la prima ipoteză, „nu băga de 
seamă că le atribuie oamenilor dinaintea constituirii so- 
cietăţilor ceea ce nu poate apărea la ei decît după această 
constituire...“ (Spiritul legilor, 1, 2). Însă. pentru o per- 
cepție exactă, trebuie să pornim de la acele „legi“ care 
într-adevăr „premerg“, dar sînt mai înainte numai pen- 
tru că „derivă din structura fiinţei noastre“. 

Autorul Leviathan-ului identifica prima „lege“ în 
„dorința de subjugare“ reciprocă, ceea ce presupune atiî- 
ţia alţi factori, încît este evident că „nu pe ea va fi avut-o 
mai întîi omul“. Numai această întimpinare: dacă în 
prima lor stare se atacau unii pe alţii, de ce oamenii, 
oameni fiind, erau despărțiți ? și ar fi de-ajuns pentru 
a ne îndoi de valoarea explicaţiei. Care era, deci, cauza ? 
Înseamnă că se știau unii faţă cu alţii în pericol, dovadă, 
spunea Hobbes, că umblau „mereu înarmaţi“. Numai că, 
„în starea de natură“, omul-avea mai curînd facultatea 
de a cunoaște decit cunoștințe. Or, acestea vin după, fi- 
rește, în aceeași ordine logică. 

Trecind mai în faţă „starea de război“ înseamnă să 
plecăm de la cunoștințe, iar nu de la facultatea de a cu- 
noaşte. Dar nu cumva, mai înainte de a şti ceea ce îi 
desparte, în virtutea simțului „de conservare“, omul se 
va fi perceput mai curînd „fiecare inferior în raport cu 
ceilalți ?* Iar așa stînd lucrurile, nu starea de „pace“ (de 
presupunere reciprocă) va fi fost „prima lege naturală“ ? 
Şi nu, în urmarea acesteia, care relevă „simțămîntul 
slăbiciunii“, iar nu pe cel al puterii; ulterior se adăuga 
altul, „al trebuinţelor“ ? Și atunci „tendința omului de 
a-și procura hrana“ n-ar fi „a doua lege naturală“ ? 

Mai mult, de vreme ce „teama lor e reciprocă“, n-ar 
simţi „mai curînd imboldul de a se apropia unii de alţii“ 
“decît pe acela de a se împotrivi ? Dacă da, iar „plăcerea 
pe care orice animal o simte la apropierea animalelor 
din aceeaşi specie“ este o confirmare, atunci „plăcerea“; 
încîntarea pe care cele două sexe o produc unul asupra 
celuilalt: și „rugămintea firească pe care și-o fac 'mereu 
unul altuia“ ar constitui „cea de a treia lege naturală“. 

În fine, pentru că oamenii nu sînt numai „simţire“, 
ci ajung să aibă și „cunoştinţe“ („legătură care nu există 
între celalalte animale“), ei au „un: nou motiv să se 
unească“, anume „dorinţa de a trăi în societate“, o do- 

rinţă irepresibilă, fiind ea însăși „o lege naturală“, cea 
de ă patra (Ibidem). 

Discutabile. toate acestea, nu încape îndoială, cle în- 
sele cad, fie și în parte, în același „păcat“ al intercondi- 
ționării (cercului vicios) pe care Montesquieu îl reproşa 
lui Hobbes. Ascendentul său stă însă în presupunerea 
societății ca un dat, și aceasta într-o descriere de tip: 
ontologic. De aici, în decurgere firească, şi un concept 
al istoricităţii cu mult mai posibil ca adevăr decit cel 
cu care lucra Hobbes. 

Filosoful englez împingea istoricitatea mult prea îna- 
poi, trecînd-o, de fapt, mai înaintea societății constituite 
sau a fiinţei noastre ca societate. Montesquieu o presu- 
pune ca devenire înlăuntrul societăţii. În consecință, ființa 
umană nu devine societate, ci în societate, ori ca socie- 
tate. Deosebirea nu este de nuanţă, ci esenţială, dega- 
jînd „o problemă de metodă“, anume că „faptele ome- 
neşti trebuie să se explice omenește“ (V. L. Saulnier, 
Literatura franceză, II, p. 46). 

Principiul, ca atare. era aplicat și de Hobbes, însă nu 
metodic și, de aceea, cu discontinuități şi căderi din el. 
Nici Montesquieu nu este întotdeauna consecvent; nu- 
mai hipertrofierea influenţei climei asupra mersului is- 
toriei și este de-ajuns pentru a ilustra abaterea de la 
metodă. Deşi, să recunoaștem, clima este împinsă prea 
în fată numai în ordinea unui determinism în „decupaiul“ 
social deja săvirșit. Ea, deci, nu este socotită ca factor 
concurent în explicația omului ca societate. Totuși, clima 
este pusă într-o condiție cu mult deasupra valorii ei în 
ierarhia factorilor care determină și influenţează istoria. 
Exagerată în. importanţă, ea (şi, în genere, mediul na- 
tura!) nu provoacă o deturnare a explicaţiei istorice de 
la logica sa, de la adevărul său, nu numai pentru că in- 
fluenţează în mod real viaţa umană, dar și întrucît Mon- 
tesquicu îi limita sau îi modera’ „determinismul“ şi prin 
alţi factori : moravurile, comerţul, comportamentul demo- 
grafic şi religia. O „geografic“, cînd este atentă „la da- 
tele umane“, reprezintă, totuși, „investigarea unei anu- 
mite istorii“ (Fernand Braudel, Mediterana..., 1, p. 56). 

” În scrierea unei istorii determinate, a Romei antice 
(Caonsiderations sur les causes de la grandeur des Romains 
et de leur decadence, 1734), Montesquieu pare mult mai 
dispus să nuanțeze decit să aplice „dogmatic“ principiile 
teoretice-metodologice din Spiritul legilor. Ideea însăși, 

a cercetării cauzelor măririi și decadenţei, prin cialuctici- 
tatea ei genuină, impunea înmlădieri considerabile. 

Expresie a modernității în comprehensiunea istoriei 
(ea vine încă din ceea ce s-ar putea numi conștiința cla- 
sică, europeană, Dimitrie Cantemir scriind cam între 
1714 și 1716 o Incrementa atque decrementa aulae otho- 
manicae — Creșterea şi descreșterea curții otomane), 
ideea, deci, nu ţine doar şi nu în primul rînd de progra- 
„mul unci „propagande filosofice“ luministe, așa cum va 
ți fost percepută în epocă (Cf. Saulnier, op. cit., p. 46). 
Una însă de aplicare și de verificare, de corectare, chiar, 
a principiilor unci filosofii a istoriei, cu incontestabile 
șanse .de adevăr, da. 

Luminiștii, de altfel, puneau istoria „în centrul ştiin- 
telor omului“ (observația aparține lui Chaunu), fie por- 
nind de la ea, fie ajungînd la ea, pentru că le oferea nu 
numai cheia unei mai exacte înțelegeri a naturii umane, 
dar le părea a fi, totodată, şi un mijloc, poate esențial, 
de luare de cunoștință în vederea reconstrucției uma- 
nului. 

„Istoria a trebuit să fie reabilitată“ pentru că omul 
trebuia reabilitat (Pierre Chaunu, op. cit., p. 380). 

Jean Jacques Rousseau (1712-1778) nu este un is- 
toric, nici chiar filosof al istoriei care vine, așa-zicînd, 
dinspre istorie. Dar cine face, la rigoare, cel puțin 
în înțelesul de azi? Că începe o „reabilitare“ a sa, 
nu încape îndoială, dar, orice s-ar spune, Montesquieu 
şi Voltaire o fac din perspectivă filosofică ; Bossuet mai 
înainte, apoi Louis Thomassin și Bernard Lamy, în orizont 
ecleziastic, iar Jean de Lannoy, Du Cange, Adrian Bai- 
let, benedictinii „de sub patronajul sfintului Maur“ în- 
treprind „o istorie erudită, critică şi savantă“, totuși, a 
bisericii (Pierre Chaunu, op. cit., p. 380 și urm.). 

Și cine face o filosofie a istoriei venind mui mult din- 
spre istorie decît dinspre filosofie ? 

Pe Rousseau îl nemulțumește și una și cealaltă, şi 
filosofia istoriei şi istoria adică, deși nu în concept ge- 
neric : „Istoria... este defectuoasă prin aceea că nu înre- 
gistrează decit faptele sensibile și însemnate care se pot 
fixa prin nume, locuri, date; dar cauzele încete şi pro- 
gresive ale acestor fapte... rămîn întotdeauna necunos- 
cute“. „În această direcţie“, evenimenţialistă, cum se 
spune azi, istoria se va fi îndreptat nu numai datorită 

istoricilor, ci şi filosofilor, într-atit aflaţi sub „tirania 
sistemelor“, încît „nici unul nu caută să vadă lucrurile 
cum sint, ci cum se potrivesc cu sistemul lor“. 

Așa s-ar explica faptul că „toate istoriile încep de 
acolo de unde ar trebui să sfirşească. Avem o istorie 
foarte exactă o popoarelor care se distrug; ne lipsește 
însă cea a popoarelor care se dezvoltă“ (Emile, p. 224, 222). 

Nemulțumit deopotrivă de istorie şi de filosofia is- 
toriei, în genere de întreaga explicație a omului ca in- 
divid și societate, mai cu seamă din epocă, Rousseau 
vrea o reformă atotcuprinzătoare și radicală. 

S-ar putea spune că în critica sa este prea subiectiv, 
lăsînd adesea urmările: s-o ia înaintea judecății cumpă- 
nite. Dincolo însă de toate acestea, dincolo de jocul pa- 
siunilor, într-un spațiu „alb“ al criticii metodice, Rous- 
seau se înscrie în linia care unește pe Descartes cu Kant. 
De altminteri, acesta din urmă, nu prea.dispus la entu- 
ziasme, va fi fost încîntat de Emile şi de Contractul social, 
dar cu siguranţă că nu prin partea lor de construcție sau, 
oricum, nu în primul rînd prin ea. Presupoziției rous- 
seauiste : „totul este bun cînd iese din miinile Creato- 
rului ; totul degenerează în mîinile omului“, ca și inver- 
sei, Kant avea să-i aducă ori să le aducă obiecții de prin- 
cipiu.. i 

Omul e buh de la natură, omul e rău de la natură, 
„e foarte posibil ca filosofii să se fi înşelat în ambele 
opinii“. Şi atunci nu cumva este „un termen mijlociu ?“ 
„Nu e oare cu putință ca omul să nu fie nici bun, nici 
rău“, ci și „bun şi rău, laolaltă, bun sub un aspect, rău 
sub altul ?“. 

Dacă spunem că e rău, nu conchidem „a priori, por- 
nind de la unele fapte rele“: și tot astfel dacă îl socotim 
numai bun ? (Religia în limitele rațiunii, p. 14). 

Aşa stînd lucrurile, nu este exclus ca entuziasmul să-i 
fi fost produs de ceea ce s-ar putea numi criticismul 
metodic rousseauist. Prin urmare, nu neapărat de critica 
interpretărilor (istorice şi filosofice), nici de ceea ce Rous- 
seau însuși punea în loc, ci de îndreptarea lui către fun- 
damente, mai exact, către acel „termen mijlociu“ aflat 
dincolo de orice determinaţie, în regim de cunoștință. 

Ce-i drept, Rousseau va fi optat pentru o interpre- 
tare; dar aceasta contează mai puţin față cu intenţia sa 

„de a merge cu studiul pînă la starea de natură“, adică 
pină la un indeterminat cu valoare ontologică. 

„Filosofii, constata el, au simţit necesitatea“ de a co- 
bori pînă la treapta zero, numai că s-ar fi oprit dincoace 
de ea. Astfel că unii o vor fi identificat cu „noţiunea de 
drept și nedrept“, alţii în „dreptul natural“. S-a mai ad- 
mis „că la început cei mai tari s-au făcut stăpîni pe cei 
mai slabi și că astfel a apărut guvernămîntul, fără să se 
gindească la timpul care a trebuit să treacă pînăţcînd 
oamenii să poată pricepe înțelesul cuvintelor autoritate și 
guvernămînt“, ori s-a vorbit „despre nevoie, lăcomie, 
-asuprire, dorinţă și orgoliu“, transpunînd însă „în starea 
de natură idei pe care ei le dobîndiseră în societate“. 

Toţi, pe scurt, „vorbeau despre omul sălbatic, dar 
zugrăveau omul civilizat“. De accea trebuie. „să începem 
prin a îndepărta toate faptele“ de interpretare și să ne 
situăm în orizontul „omului în general“ sau al speciei 
„la embrionul ei primar“ (Discurs asupra inegalității, p. 

„77, 78). 

" Seria „interpretărilor“, în consecinţă, trebuie pusă în 
retragere. Operaţiunea, nu doar de critică a lor ca atare, 
se dovedeşte profitabilă în ordinea dezvăluirii unui 'alt 
nivel, mai profund, poate mai apropiat de natura umană 
însăși, dacă nu chiar în identitate cu ea (sau identitatea 
ei). . 
Orice animal (și din acest punct de vedere și omul), 
nu este, fie și la o primă aproximare, „decît o maşină 
ingenioasă, căreia natura i-a dat simţuri pentru a se 
pune în mișcare — întocmai ca un ceasornic care s-ar 
întoarce singur — şi pentru a se apăra pînă la un anu- 
mit punct de tot ceea ce tinde să-l distrugă sau să-l tul- 
bure“. Numai că, în timp ce la animale „natura singură 
face totul“, „omul ia parte și el la acţiunile sale în cali- 
tate de factor liber“. 

Ar fi, deci, lesnicios să ne punem în termen de me- 
canism, cu atît mai mult cu cit sintem, orice s-ar spune, 
un mecanism. Însă „în puterea de a voi sau de a alcge 
și în sentimentul acestei puteri nu găsim decit acte pur 
spirituale, care nu pot fi defel explicate prin legile me- 
caniciit. 

Fiind în măsură să alegem în altă condiţie decit în 
cea a animalului (care și el este în stare să opteze, alt- 
minteri, „un porumbel ar muri de foame în fața unei 
farfurii pline cu cea mai gustoasă carne şi o pisică în 

fața unei grămezi de fructe sau de grăunțe“), noi în- 
seamnă că sîntem altceva și altcum. Mai întîi, pentru că 
alegem în cunoștință de cauză, apoi datorită „perfectibi- 
lităţiie. 

Nu este de ajuns să ne definim ca ființă care consimte 
sau rezistă, întrucit, în deosebire de animale, alegem în 
cunoștință de cauză și avem conștiința actului, dar mai 
cu seamă pe aceea a noastră ca. libertate. 

Altminteri, am rămîne mereu egali cu noi înșine, așa 
cum „animalul rămîne totdeauna cu instinctul său“. Or, 
pentru că „rezistăm“ sau „consimțim“ știind c-o facem, 
ne-am depăși mereu, ca indivizi și ca specie. 

Dar dacă „perfectibilitatea“ este ulterioară în ordine 
analitică (la ea ajungind după constatarea faptului con- 
știință şi a faptului libertate), în cealaltă, a realului, pri- 
mează. Ontologic, mai înainte de a fi intelect și liber- 
tate, sîntem fiinţe cu „facultatea de a se perfecționa“. 
Pentru că dispunerea este ontologică, cele trei date sînt 
în egală măsură constitutive, ceea ce înseamnă că nici 
una nu poate sta în absenţa celorlalte. Perfectibilitatea 
însă ar ţine de o zonă mai profundă a naturii noastre, 
dînd seamă, în măsură sporită, de jocul pasiunilor, prin 
care, în funcţie de nevoi, am înainta pe verticală, adică 
am converti istoria naturală în istoria umană. La limită, 
ea, și prin ea intelectul și condiţia de „factor liber“, ne-ar 
dezvălui ca sociabilitate, fără de care „progresul“ ar că- 
dea din sens: „Ce progres ar putea face omenirea... şi 
pînă la ce punct ar putea să se perfecţioneze și să se 
lumineze reciproc niște oameni care, fără să aibă locuinţă 
stabilă și fără să aibă vreodată nevoie unul de altul, s-ar 
întilni, poate, abia de două ori în viața lor fără să se 
cunoască și fără să-și vorbească ?“ Ce am mai fi ca li- 
bertate, ce și ca intelect, ce, în fine, ca limbaj? 

Să presupunem „un om sălbatic atit de priceput în 
meșteșugul gîndirii“, încît să poată descoperi singur 
„cele mai sublime adevăruri“. Fără să le comunice, „ce 
folos ar avea specia din toată această metafizică ce nu 
s-ar putea transmite și care ar pieri odată cu individul 
care a inventat-o ?%. „Limbile“, la rindul lor, nu vor 
fi avut cum să se nască, decît admiţind relaţiile elemen- 
tare „dintre taţi, mame şi copii“. Altfel, bănuind, adică, 
o existență solitară, cum oamenii şi-ar fi dat seama că 
au nevoie să comunice ? Dacă „n-aveau nici o comuni- 

care înire ei, nu aveau nevoie de așa ceva“ (Ibidem, p. 
87—89, 93, 94). 

Necesară în explicaţia omului, ea, tocmai peniru că 
presupune intersubiectivitatea, n-ar fi ireductibilă. În 
consecinţă, trebuie să trecem dincolo de ea, în zona ter- 
menilor care o susțin, adică a oamenilor în pura lor iden- 
titate individuală. 

Aşadar, dacă e „să scormonim la rădăcină“, întrucît 
datul prim trebuie să fie ireductibil și indeterminat, aces- 
ta nu ar putea fi decit acel termen care îndeplinește 
toate condiţiile subiectului (de a sta sub), adică omui în 
ndividualitatea (în in-divizibilitatea) sa. În orice altă 

escriere, chiar centrată în individual, dar într-unul de- 
finit prin starea de inegalitate, se va porni de la un dat 
ulterior sau, în orice caz, nu de la ceea ce nu mai trebuie 
explicat prin altceva anterior. 

În aparență, omul ca inegalitate ar avea toate șansele 
de instituire în termen prim, de îndată ce înzestrarea fi- 
zică este diferită de la un exemplar la altul. Însă, fie și 
naturală, „inegalitatea este departe de a avea atita rea- 
litate și influenţă pe cît se pretinde“. La rigoare, „deose- 
birile ce-i disting pe oameni, multe care sînt numai re- 
zultatul deprinderii și al diferitelor feluri de viață adop- 
tate de oameni în societate“, trec drept naturale printr-o 
substituire nepermisă (Ibidem, p. 113). 

Apoi, deși cu particularităţi fizice distincte, acestea 
nu trec mai înaintea umanității noastre. Multe ne despart 
în ordine naturală, dar ceea ce ne individualizează, deci 
ceea ce ne dă identitate este umanul. În cazul contrar, 
vrea,. parcă, să spună Rousseau, ar trebui să ne situăm 
„dincolo“ de marea tăietură ontologică dintre natură și 
umanitate, pe cînd, pentru a ne înţelege, este nevoie să 
ne situăm „dincoace“, adică în orizontul fiinţei noastre. 
Plasindu-ne „dincolo“, oricît ne-am apropia de momen- 
tul „tăieturii“, niciodată nu vom reuși să trecem „din- 
coace“. ; 

Or, dacă sîntem și natură, şi sîntem, aceasta este in- 
tegrată umanului și deci este umanizată ea însăși. În 
urmare, inegalitatea fizică poate condiţiona, nu însă de- 
termina. lar cît o priveşte pe cea propriu umană, vine 
ca o determinaţie ulterioară, ţinind de sistemele,de re- 
laţii individuale și sociale, iar nu, zicînd după Rousseau, 
de esența umană. Antropologic, şi acesta este, punctul de 

vadere rousseauist, oamenii sînt egali întrucît sînt oameni. 

„O Substanţă particulară, om, prevenea încă Aristotel, nu 
poate fi mai mult ori mai puțin om, nici față de sine, 
nici faţă de un alt om“ (Categorii, 5, 3 b). 

Egali, deci, sub specie generică, prin chiar această 
condiţie şi din aceeași perspectivă ontologică, oamenii 
sînt însă sistem al relaţiilor umane. Çăci individualita- 
tea umană, deși termen ireductibil, este ea însăși sis- 
temul de relaţii și- nu doar suport al acestora. Într-o 
-descriere|de tip antropologic, individualul ca universa- 
litate vrea să însemne individualul ca societate, deci 
ca întreg structurat și nu ca entitate simplă, analogic, 
cam ca atomul democritian. Presupunindu-l ca o singu- 
laritate abstractă, ce ar mai fi el față cu sistemul de re- 
lații în care intră, ce și acesta în raport cu ființa indivi- 
duală, decît termeni care nu se leagă în mod esenţial ? 

În disputa: omul înaintea societății, societatea ante- 
rioară individului, prelungită. pînă în timpul său, autorul 
Discursului asupra inegalității se situează de partea pri- 
mei ipoteze. : 

Poziţie abstractă, s-ar putea zice, și întrucîtva cu în- 
dreptăţire, Rousseau punind în anterioritate, fie şi un 
ușor, dar oricum nepermis sens temporal. 

În principiu însă, opţiunea era de tot posibilă ca ade- 
văr fiind punctul de vedere al antropologiei. Lui Rous- 
seau, de aceea, i s-ar putea reproșa numai tranșarea prea 
categorică între o ipoteză și alta, iar nu îndreptarea că- 
tre prima. 

Întrucitva exclusivist, cînd va fi trebuit să justifice 
omul ca societate, o va fi făcut introducînd succesiunea, 
Or, chiar şi în epocă, o demonstra Diderot, este necesară 
concomitența, căci, numai astfel putem admite că „oa- 
menii sînt făcuţi să trăiască 'în societate“. Între acest 
„Principiu, al şociabilităţii“, și ipoteza antropologică a 
egalității („Egalitatea de natură între oameni este un 
principiu care nu trebuie pierdut din vedere niciodată“), 
excluziunea nu este posibilă decît dintr-o perspectivă ab- 
stractă. Altfel, însă, ele sînt complementare (Diderot, 
Societe, în Cheţs-d'oeuvre, I, p. 145, 149). 

Or, Rousseau apasă mai mult pe antropologie, poate 
și în urmarea tipului de „lectură“, a aplicării „grilei“, 
dar și a unui teleologism politic : „Omul s-a născut liber, 
dar peste tot e în lanțuri“ (Contractul social, p. 82). 

Egali şi liberi prin condiţie, oamenii vor fi căzut din 
starea lor originară prin societate. Situaţie paradoxală, 
pentru că necesară și hotăritoare .în raport cu realitatea 
fiinţei noastre, viața socială, o cădere din condiţia pri- 
mă, era, totuşi, necesară și, deci, definitorie. 

Ireductibil la starea naturală a animalelor, omul, so- 
cotea Rousseau, ar fi societate prin condiţia sa. Cum 
aceasta, originar, este ea însăși naturală, dar în formă 
umană, „cea mai veche dintre toate societățile“ şi „pri- 
mul model al societăților politice“ e familia (Contractul 
social, p. 84, 85). Cum însă tatăl trece tot mai mult în 
condiție, aşa-zicînd, politică, întructt legăturile familiale 
nu sînt numai naturale, ci și „prin convenţie“, și cum, 
mai cu seamă datorită unor varii factori (înmulţirea ca- 
menilor, sporirea greutăților, deosebirile dintre „terenuri, 
climate și anotimpuri“) începe să-și facă loc inegalitatea, 
în mod firesc apare și conștiința faptului, deocamdată 
numai ca „0 prevedere mecanică ce arată mijloacele cele 
mai necesare pentru asigurarea vieţii“. „lată cum au 
ajuns oamenii să dobîndească pe nesimţite unele idei ele- 
mentare despre angajamente reciproce“. l 

Cu apariția proprietății (cînd „primul om care, îm- 
prejmuind un teren, s-a încumetat să spună că acesta 
este al meu“), inegalitatea s-a accentuat și guvernămintul 
capătă „formă constantă și regulată“, devenind tot mai 
agresiv şi mai antisocial, prin împărţirea societății în su- 
puşi și tirani. „Aceasta este treapta extremă a inegalităţii“, 
cînd „supușii“ nu mai au „altă lege decit voinţa stăpînu- 
lui, și nici stăpinul altă lege decit pasiunile sale“ (Con- 
tractul social, p. 84; Discurs..., p. 118, 120 159). 

De aici posibilă restaurarea egalității primare (a sa 
ca natură), tot de aici ar decurge și punerea „pactului so- 
cial“, deci a formei de organizare şi guvernare, aceasta 
fiind o „convenţie“ sau un „contract“, în concordanţă cu 
principiul său: „A găsi o formă de asociaţie, care să 
apere şi să protejeze cu toată forța comună persoana și 
bunurile fiecărui asociat şi în cudrul căreia, fiecare din- 
tre ei, unindu-se cu toţii, să nu asculte totuși decît de 
el însuși și să rămînă tot atit de liber ca și mai înainte“ 
(Contractul social, p. 99). i 

Măsurînd valoarea umană a tuturor tipurilor istorice 
de organizare și guvernare şi. condiţionînd reala emanci- 
pare socială, principiul contractului social era pus în ter- 
menii universalității și necesităţii. Numai că aceștia nu 
li se ataşau perfect, ideea contractualistă neputînd avea 
universalitatea și necesitatea revendicate. 

Cu incontestabilă capacitate critică și reglatoare („sin- 
gură voința generală poate să îndrume forțele statului 
potrivit scopului instituirii ei, care este binele comun“, 
de aceea, „suveranul nu este decît o ființă colectivă“), 
contractualismul în concept rousseauist va fi participat 
în mod esenţial la constituirea unei pedagogii luministe 
a revoluţiei (Ibidem, p. 114). El este o teorie şi o legiti- 
mare a libertăţii și egalității, aşa cum acestea aveau să 
fie înscrise în Declaraţia drepturilor omului, adoptată de 
Adunarea Generală Constituantă în 26 august 1789 : „Oa- 
menii se nasc și rămîn liberi și egali în drepturi“ (art. 1). 

Cu finalitate politică revoluționară, prin aceasta, con- 
tractualismul rousseauist căpăta atestat de adevăr. Fie 
și numai pentru atît, de aceea, identificarea Contractului 
social cu „o operă idealistă şi utopică“ (J. L. Lecerle) 
este devalorizantă (Introducere la Contractul social, p. 51). 

Utopică, poate, printr-un: profetism ușor anistoric, 
ideea rousseauistă pare, totuși deschisă la real, dacă este 
privită ca un proiect al emancipării umane. 

Cit o priveşte, explicaţia restrictiv autonomistă este 
lesne recognoscibilă în contractualism. Ca Althusius sau 
Grotius, ca Hobbes ori ca Locke, între moderni, Rousseau 
oprește determinismul social-politic la un -fapt ulterior, 
anume la convenție („din moment ce nici un om nu are 
autoritate naturală asupra semenului său și de vreme ce 
forţa nu dă naștere unui drept, rezultă că baza oricărei 
autorități legitime printre oameni nu poate fi decît con- 
venţia“) și la un abstract legiuitor care ar trebui „să ia 
omului forțele lui proprii și să-i dea, în schimb, altele, 
străine, de care să nu se poată folosi decit cu ajutorul 
altora“. | 

De unde și cum, însă, „această inteligenţă superioară“ ? 
Un asemenea legiuitor n-ar fi mai degrabă zeu decît 
om? Şi, pentru că explicația convenției prin opera le- 
giuitorului luminat întîmpină mari dificultăţi, „n-ar tre- 
bui zci ca să dea legi oamenilor ?% 

Dificultățile sînt mari, le recunoaște Rousseau însuși, 
nu însă retoric, ci spre a le face cît mai puţin frena- 
torii. Presupunînd un legiuitor luminat, pentru că nu 
este zeu, pentru că nu se poate situa dincolo de „firea 
noastră omenească“ și, totuși, „s-o cunoască în mod 
profund“, este nevoie ca viața umană însăși să-i dezvă- 
luie ceea ce urmează să facă. În consecinţă, legiuitorul 
este cel mult „o inteligenţă superioară“, dar nu inventa- 
torul în absolut. Căci el intervine atunci cînd viaţa uma- 
nă revelă faptul că „fiecare cetăţean nu este nimic şi 
nu poate nimic decit prin ceilalți, iar forța cîștigată de 
întreg va fi egală sau superioară sumei forţelor natu- 
rale ale tuturor indivizilor“ (Contractul social, p. 89, 139. 
140). Acţiunea sa, prin urmare, este predeterminată ; el 
nu pare decit să ia seamă de logica şi necesitatea istorică. 
„Primul act istoric“, de aceea, nu stă în acest fapt al 
intervenției „legiuitorului“ ca „inteligenţă superioară“, 
ci în dialectica istoriei înseși. Sau, oricum, legiuitorul 
are rol hotărîtor numai în punerea în acord a .unei stări 
de fapt cu una de drept. 

Că multe rămîn neexplicate în continuare, este în 
afară de orice îndoială, însă prin relativizarea rolului și 
a poziţiei factorului agent în ordinea organizării politice 
urmează că altceva, dincolo de el, îi hotărăște opera. 

Perspectiva antropologică, deși încă abstractă, terme- 
nul prim nefiind identificat, întru totul, în natura sa 
autentică, de unde şi un anume „dualism“ : individul 
uman şi societatea, situarea în orizont antropologic, aşa- 
dar, prin radicalismul ei, se dovedea benefică. Și aceasta, 
deopotrivă, pentru explicarea omului și pentru restruc- 
turarea lui sau, mai curînd, pentru o explicaţie în ve- 
derea refacerii unităţii „esenței“ și a -„transparenței“. 
Căci, mascată, deși nu pierdută, „esența“ trebuia adusă 
în „transparență (Jean Starobinski, Jean Jacques hous- 
seau. La transparence et Pobstacle, p. 25). Viaţa esen- 
tial umană trebuia să devină viaţă reală, ca societate 
civilă, cu punere în acord a civilizației moderne și „a 
esenței omului ca ființă născută liberă“ (Al. Tănase, In- 
troducere în filosofia culturii, p. 162). | 

Obsesia întoarcerii la origini, la „natură“, ca esenţă 
umană, capătă, astfel, deplină îndreptățire și face din 
Rousseau, cel puţin în spațiul francez, conștiința lumi- 
nistă cea mai radicală. Acest „radicalism“, de aceea, îl 
va fi atras pe Robespierre, ca şi pe Kant, deși în „lec- 

turi“ distincte. Revoluţionarul iacobin va fi. ales deschi- 
derea politică a filosofiei rousseauiste, în timp ce ma- 
rele ginditor german, spiritul ei „criticist“, de aplicare 
la fundamente. 

Dar, luminist el însuși, fie şi în anumite limite tem- 
porale și doctrinare, fie și în acelea ale contextului ger- 
man, Kant (1724—1804) se fixa într-o analitică a uma- 
nului, pentru o refacere a lui. Ce alt sens, bunăoară, ar 
putea să aibă definiția luminismului ca „ieșire a omului 
din starea de minorat“ și, în urmarea ei, acest alt impe- 
rativ : „folosirea publică a raţiunii trebuie să fie întot- 
deauna liberă“, numai astfel putindu-se realiza „lumi- 
narea oamenilor“, adică emanciparea de „neputinţa de 
a se servi de propriul intelect“ fără a fi conduși „de alt- 
cineva“ ? Ce şi, printr-o anume extindere a cîmpului său 
de semnificare, totuşi nedeturnantă, critica, adică „in- 
vitaţia adresată rațiunii ca să ia din nou asupra sa cea 
mai dificilă dintre toate sarcinile ei, aceea a cunoașterii 
de sine, şi să instituie un tribunal care s-o garanteze 
în pretențiile ei legitime, dar care să poată respinge toate 
uzurpările neîntemeiate, nu prin hotăriri arbitrare, ci 
prin legile ei eterne și imuabile ? Ce, în fine, şi impera- 
tivul categoric : „acționează ca şi cînd maxima acţiunii 
tale ar trebui să devină, prin voința ta, lege universală 
a naturii“ (Ce este- iluminismul, în op. cit., p. 425; Cri- 
tica rațiunii pure, p. 13; Întemeierea metafizicii mora- 
vurilor, p. 39). 

Critica, dar, deopotrivă a rațiunii pure şi a rațiunii 
practice, urma să fie o reîntemeiere a filosofiei omului 
(a acestuia în exerciţiul cunoaşterii, ca și în acela al mo- 
ralităţii), pentru om, ca scop. Și aceasta prin chiar punc- 
tul său de plecare sau prin termenul de aplicaţie, prin 
rațiune adică : „Omul găsește efectiv în sine o facultate 
prin care se distinge de toate celelalte lucruri, ba și de 
sine însuși, întrucît e afectat de lucruri, și această fa- 
cultate este rațiunea (Întemeierea..., p. 71). 

Ca Rousseau, Kant vrea să instituie, critic, termenul 
prim, ireductibil, singurul în măsură să explice totul, 
fără ca, la rîndul său, să mai ceară să fie explicat. Alt- 
fel, se risca-intercondiționarea, evident, ruinătoare. Rous- 
seau însă, punindu-l în dublă determinaţie, logică și is- 
torică, substituind adesea istoricul logicului, apăsînd cînd 
pe un sens, cînd pe altul, sprijinindu-se pe unul pentru 
a-l explica pe celălalt și nu întotdeauna în urmarea unei 

dialectici necesare a raportării, îi lua, prin ambiguităţi 
apăsătoare, o bună parte din șanse. 

Or, Kant alegea o singură perspectivă, aceea a onto- 
logiei umanului, zicînd după Hegel — ca o logică. Isto- 
ricitatea este pusă „între paranteze“ pentru că mai înainte 
trebuia determinat termenul ireductibil printr-o analitică 
a structurilor în adîncime şi nu într-o dispunere succesivă. 

Ceea ce este mai înainte în ordinea sistemului, s-ar 
putea spune, tot după Hegel, este mai înainte și în logica 
istoriei. Dar, dacă așa stau lucrurile, pentru o mai exactă 
înțelegere a istoricităţii, era nevoie de o „coborire“ la 
fundamentele fiinţei umanului cu mijloacele metafizicii 
sau, mai în termeni kantieni, cu acelea ale criticii rațiu- 
nii pure-practice. 

Întrucît ființa noastră aparţine „pe de o parte, lumii 
sensibile“ şi „este supusă legilor naturii“ și „pe de alta... 
lumii inteligibile“ și, deci, „este supusă legilor care, in- 
dependent de natură, sînt întemeiate nu empiric, ci ra- 
tional“, ea are „două puncte de vedere din care se poate 
privi pe sine însăși“. 

Necesară, heteronomia (cercetarea omului, întrucît „se 
supune legilor naturii“) nu este și definitorie. Rămîne, 
de aceea, să ne îndreptăm către „partea rațională“ a eu- 
noașterii și a reconstrucției noastre, adică, în alte cuvinte, 
către metafizica moravurilor. 

Presupunînd „metafizica naturii“ în măsură să deter- 
mine „legile voinței omului întrucît aceasta e afectată: 
de natură“, dar şi „partea empirică“ a cunoașterii omu- 
lui („antropologia practică“), metafizica moravurilor „este 
neapărat necesară“ și, logic, din orizontul său, mai înain- 
tea acelora, fiindcă „o lege, pentru a fi valabilă ca mo- 
rală, ca bază, adică, a unei obligații, trebuie să cuprindă 
în sine necesitatea absolută“. „Fundamentul obligaţiei“, 
deci, „nu trebuie căutat aici în natura omului, sau în 
circumstanțele externe în care este pus omul, ci a priori, 
exclusiv în conceptele raţiunii pure...“ (Ibidem, p. 71, 
6—7). l 

Ireductibilă la natură, ființa noastră trebuie justifi- 
cată în autonomia sa ontologică, ceea ce înseamnă că 
printr-o mişcare dublă, numită Însă de un singur ter- 
men. Acesta e libertatea, care de-limitînd (sensul negativ) 
circuniscrie (sensul afirmativ): „Căci independența de 
cauzele determinate ale lumii sensibile (independenţă pe 

care raţiunea trebuie să și-o asigure totdeauna) e liber- 
tate“. Cum însă „omul nu poate concepe cauzalitatea 
propriei voințe niciodată altfel decît sub Ideea libertății“ 
(omul este fiinţă teleologică, scopul funcționind cauzal), 
nu’ are a fi determinat în sine decît ca rațiune (Ibidem, 
p. 71—72). 

Încă o dată, numele kantian al ființei umanului este 
restrictiv (abstract), însă din acest alt rațiocentrisi pot fi 
degajate citeva consecinţe cu valoare formală (principii) 
în construcția ontologică. 

Mai întîi că există două orizonturi ontologice, ambele 
legitime, și aceasta în contra aparenţei. Kant, prin ur- 
mare, se aplică unei probleme dintre cele mai dificile: 
întrucît fiinţa în sine, ființa ca fiinţă, cum îi zicea Aris- 
totel, este una, în decurgere firească, tot asemenea va fi 
și ontologia. Dar, cum aceasta este ó reconstrucție a 
ființei, ea presupune termenul reconstructor, ceea ce n-ar 
fi posibil fără o justificare a lui în alt orizont ontologic: 
Ca simplă parte a ființei metafizice, fiinţa umanului n-ar 
fi decit această parte. Or, în acest caz, ontologia cen- 
trată în ființa ca fiinţă (metafizica) nu mai era posibilă. 
Pentru legitimarea sa, de aceea, este nevoie de întemeie- 
rea ca alt orizont ontologic a termenului care reconstruiește 
dar în așa fel încît operaţiunea să nu aibă loc printr-o 
uzurpare ce s-ar întoarce, ruinător, asupră-și. Căci, insti- 
tuită printr-un „decupaj“ în fiinţa în sine, acesteia i 
s-ar fi luat o „parte“, dar ființa umanului nu se punea în 
întreg. . 

În urmarea unei istorii care urcă de la antici (de la 
Parmenide, dintr-un punct de vedere, de la Socrate, din 
altul), Kant condiționa instituirea ontologiei umanului de 
justificarea autonomiei și de construcţia autonomă. 

Aceasta este a doua consecinţă. În finc, cea de-a treia, 
venind prin filtrul celor dinainte, cu sens centrifug, asi- 
gură, tocmai datorită întemeierii ca autonomă, deschi- 
derea ontologiei umanului către celălalt orizont. 

Paradoxal, ființa noastră își sporeşte autonomia pe: 
măsură ce se deschide tot mai mult către lume. În orice 
altă ipoteză : ca ființă incomunicabilă ori deschisă ca na- 
tură şi în forma naturii, rezultatul ar fi același, căderea 
din autonomia ontologică. Dar omul se construiește prim 
integrarea lumii, <a transfigurare umană a acesteia. 

Dacă, în termeni kantieni, libertatea înseamnă inde- 
pendenţa faţă de „lumea sensibilă“, fiind deschisă, omul 
este înaintarea în libertate. Chiar din. univers kantian, 
Hegel (1770—1831) devine posibil, prin urmare, căci on- 
tologic determinată ca libertate, tot asemenea ființa noas- 
tră se afirmă ca fiinţă istorică. Istoricitatea, deci, ţine 
de ontologie ; mai înainte de a fi devenire, ea este. De 
aceea, cum ar zice Constantin Noica, istoria e „devenire 
întru ființă“, sporire continuă în orizontul ontologic și, 
totodată, ca orizont ontologic. Altfel, oricum altfel, pro- 
blema începutului își pierde sensul. 

De unde, de cînd începe istoria, sînt întrebări restric- 
tive, iar răspunsurile parţiale. Putem determina începutul 
unui comportament istoric, îl putem identifica şi pe acela 
al popoarelor, pentru că fiecare stă într-o serie, fiecare 
este un început, acesta. Dar fiecare se cere explicat prin 
altceva, fiecare trimite „înapoi“. Unde ne oprim? 

Din perspectiva unui istoricism derulat invers, două 
sînt pericolele (sau capcanele) : unul este 'acela al regre- 
siunii la nesfirșit, iar altul al pluralizării începutului. Or, 
şi într-un caz şi în celălalt, rezultatul este același. 

Singura lor valoare stă în trimiterea către explicația 
contrară, a determinării ontologice a începutului. 

Fie şi numai pentru punerea în termeni de inteligibi- 
litate a acestuia și filosofia istoriei (aceea care vine „din- 
spre“ filosofie) nu pare a fi, orice s-ar spune, „cel mai 
mare dușman al istoriei“ (J. Le Goff, Pentru un alt Ev 
Mediu, I, p. 45). 

De altminteri, încă din Antichitate și înaintîndu-se 
chiar „dinspre“ istorie, ontologicul va fi fost chemat să 
dea sens „începutului“. Sallustius, bunăoară, un diletant 
în filosofie, dar cu atît mai probant, fiindcă nu i se poate 
reproşa un atașament „dogmatic“, Sallustius, așadar, so- 
cotea ca punct de plecare configurația ființei umane în- 
săși, faptul de a fi „corp“ şi „suflet“. În consecință, „toate 
lucrurile şi toate dorinţele noastre“ ar ţine, tai de 
firea trupului, altele de cea a spiritului“. 

„Suflet“ și „corp“, deopotrivă, am avea șansa de „a 
ne face la fel cu zeii“, ori, din contră, nenorocul de a 
ne apropia „de-fiare“. Depinde de alegere, spunea Sal- 
lustius, într-un fel care ne face să ne gîndim la Pico 
delia Mirandola. 


Cînd s-a ales „puterea trupului“, trecîndu-se peste 
faptul că „îndeletnicirile omeneşti“ : „lucrarea pămintu- 
lui, navigația, construcțiile“ sau virtuțile „își au sorgin- 
tea în puterea spiritului“, „au dat năvală trîndăvia, bu- 
nul plac, trufia“. Cînd, dimpotrivă, fapta omenească a 
fost pusă sub semnul spiritului, va fi triumfat „virtutea 
strălucitoare şi veșnică“ (Conjuraţia lui Catilina, 1, 2; 
2,7; 1,4). 

Aceasta este paradigma, nici originală, nici prea sub- 
tilă însă, dincolo de latura ei „narativă“, operaţională în 
înțelegerea ontologică a începutului în istoric. 

.Modernii (Montesquieu, Vico, Rousseau) sînt încă mai 
aproape de conceptul istoriei ca expansiune (sau con- 
vergențţă) ontologică, însă „ceasul“ său astral avea să fie 
abia Hegel, cu Fenomenologia spiritului mai mult decît 
cu Prelegerile de filosofie a istoriei. Sau, tu Fenomeno- 
logia, pentru că din aceasta se trăgeau şi Prelegerile... 

' Descriere a fenomenelor — în sens tradițional, la He- 
gel, fenomenologia stă ca expunere'a evoluției conștiinței 
„de la prima sa opoziţie nemijlocită cu obiectul pînă la 
ştiinţa abstractă“, prin urmare ca o „deducție“ a concep- 
tului „științei pure“ sau „absolute“, adică a adevărului 
„tuturor modurilor conștiinței“. De aceea, într-o primă 
determinaţie, este „concept... produs în cuprinsul însuşi 
al logicii“ (Logica, p. 30, 31). 

Cum logica (logica hegeliană, se înțelege) este chiar 
ontologia, această accepţie este fundamentală, fenome- 
nologia aici funcţionind ca metodă (este metoda) în de- 
ducţia ontologică. Aşa fiind, ea poate să stea ca „logica 
însăși“, de îndată ce „metoda nu este altceva decît struc- 
tura întregului, înfățișat în pura sa esențialitate“ (Feno- 
menologia spiritului, p. 33). 

Cu toate acestea, fenomenologia ocupă, în sistemul 
hegelian, un loc care pare restrictiv, pentru că „deter- 
minarea“ particulară a spiritului „în dezvoltarea con- 
ceptului său“ aparţine „filosofiei spiritului“ ca a doua 
„treaptă“, după antropologie şi înaintea psihologiei, a 
„spiritului subiectiv“ a acestuia „în idealitatea“ sa, deci 
„ca spirit cunoscător“. 

Dacă antropologia i se aplică întrucît este „în sine sau 
nemijlocit“ (ca „suflet“ sau „spirit natural), avînd „punc- 
tul de plecare“ în „sufletul determinat calitativ, legat de 
determinările sale naturale“, iar psihologia „consideră 
spiritul ca atare, spiritul care în obiect se raportează 

numai la sine însuși“, fenomenologia, cu poziţie inter- 
mediară, are a se aplica sufletului care „se ridică... prin 
negația corporalităţii sale, la identitatea ideală, pură, cu 
sine“, a sufletului, deci care „devine conştiinţă, devine 
cu“, care se pune „în faţa «altului» său, pentru sine“. 
Ea distinge conștiința ca „treaptă a reflecţiei, adică a 
raportării spiritului, a spiritului ca fenomen (Erscheinung), 
ia în seamă „raportarea infinită a spiritului la sine, dar 
ca subiectivă, ca certitudine de sine însuși“ (Filosofia spi- 
ritului, p. 13, 37, 40, 202—203). 

Sensurile, dacă nu se opun, diferă, şi într-atita, în- 
cît par să impună două concepte şi două construcții ale 
fenomenologiei. 

Numind, una, teoria generală a Fiinţei, și alta, onto- 
logia umanului, Logica şi Filosofia spiritului sînt în iden- 
titate, ca şi în deosebire. În identitate, pentru că, nume- 
ric, dacă se poate spune așa, ontologia este una, iar în 
deosebire, în măsura în care, ca specificaţie, trebuie să 
fie a fiinţei în sine şi a ființei noastre. Distincția nu vine 
doar „dinspre“ cea de-a doua: ne-am putea bănui de 
o instituire ilegitimă (subiectivistă), ci este hotărită de 
prima, chiar. 

Instituire a fiinţei în sine, ontologia presupune în mod 
necesar doi termeni : pe cel instituit şi pe cel care in- 
stituie. De celălalt orizont, prin urmare, este nevoie din 
însăși perspectiva primului, căci ontologia, ca reconstruc- 
ție a ființei ca ființă, tocmai de aceea nu poate fi în 
absenţa subiectului. 

Aşa stînd lucrurile, de unde vine identitatea vine și 
deosebirea. 

Concentrice, numai că unul, cel al „logicii“ (al onto- 
logiei), îl cuprinde pe celălalt, al „spiritului“, cele două 
„cercuri“ sint chiar „dinspre“ fiinţa în sine identice şi 
diferite. Dar, aşa fiind, ambele 'raportări se cer justifi- 
cate printr-un „al treilea“ termen, şi acesta este „feno- 
menologia“, datorită dublei sale funcţionalităţi : de con- 
strucție în cîmpul logicii și, mișcare în decurgere firească, 
de autoconstrucţie a „spiritului“. În aceste limite, prope- 
deutice, ontologia umanului se legitimează prin chiar 
actul instituirii „logicii“. Dar şi invers, „logica“ se înte- 
meiază întemeind. 

. „Citită“ din punctul de vedere al ontologiei, fenome- 
nologia pare „cheia“ întregii construcţii hegeliene. Scrisă 
mai înaintea Științei logicii și a Encielopediei, Fenome- 

nologia spiritului spune tot despre ceea ce Hegel „avea să 
facă el însuși mai tirziu... de parcă își amintea de viitor“, 
cum s-a spus că făceau „profeții“ (Constantin Noica, 
Povestiri despre om, p. 250). 

În cea de-a doua accepţie, restrictivă, întrucît e apli- 
cată spiritului „cunoscător“, aşa cum aceasta „se deter- 
mină... concret la cunoaștere“, fenomenologia reface 
„mișcarea dialectică pe care conștiința o exercită în ea 
însăși“, de la „certitudinea sensibilă“ la „adevărul fiin- 
țind insuși pentru sinc, care este raţiunea“ (Filosofia 
spiritului, p. 37; Fenomenologia..., p: 56). 

Identitate a subiectivității conceptului și a obiectivi- 
tății lui, deci adevărul care este întregul, rațiunea face 
să coincidă în ea logica şi filosofia spiritului ca recon- 
strucții (ontologii), sau le justifică astfel venind „dinspre“ 
cea de-a doua. Dar prin faptul însuși al situării, ea afir- 
mă existenţa a două orizonturi. 

Fenomenologia cu raţiunea ca întreg, prin urmare, 
dă legitimitate şi unuia şi celuilalt numai întrucît le 
pune în identitate și deosebire. Ea este „cheia“ (este me- 
toda), pentru că unește separatele și separă unitatea. Dar 
ambele mişcări le face „dinspre“ celălalt termen al on- 
tologiei. „Împingerea“ fenomenologiei în logică (în on- 
tologia ca logică) ţine astfel de ceea ce Hegel însuși nu- 
mea „viclenia raţiunii“. 

În caz contrar, fiinţa în sine trebuia pusă ca termen 
de cunoscut, zicînd după Kant — cu mijloacele sensibi- 
lităţii și ale intelectului. Or, cu acestea, ea risca incognos- 
cibilitatea. Fiinţa însă (Ideea la Hegel), ca lucrul în sine 
kantian, nu este de cunoscut, ci de reconstruit, ceca ce 
nu este posibil decit prin „impingerea“ tfenomenolagiei 
în sinele ei. Astfel încît filosofia spiritului (ca ontologie a 
umanului) se delimitează (se construiește) ca asumare 
(prin reconstrucție) a fiinţei în sine. Altfel spus, în primul 
său gest, de delimitare, „spiritul“ săvirșeşte o identificare 
cu „ființa în sine“ în forma deosebirii, căci o instituie. 
Prin aceasta însă „spiritul“ însuşi capătă „obiectivitate“, 
deci își asumă ființa în sine, pentru a se pune pe sine. 

Cît este „mijlocit“, ca suflet în determinaţie natură, 
spiritul nu aparţine fenomenologiei, nici chiar „logicii“ 
(ca teorie; a fiinţei), ci unei ontologii secundare (filosofici 
naturii) centrată în existență. a 

Hegel provoacă ceca ce s-ar putea numi o „criză în 
obiect“ : pune spiritul în determinație naturală, deci, îl 

depărtează de ființa în sine, pentru a-l opune, apoi, ca 
termen ontologic distinct. x 

„Mod“ al lumii, omul nu aparține nemijlocit struc- 
turii ființei. Ca- toate celelalte „făpturi ale naturii“, este 
natură el însuşi. „Participarea la ființă e, deci, mediată. 
Altfel, ca determinație a: ființei, paradoxal, nu se mai 
putea individualiza prin autodeterminare, rămînînd ceea 
ce sistemul îl făcea să fie. Noblețea lui, prin urmare, nu 
avea a-i fi dată, ci dobîndită. Mitul însuși, pentru a-l 
înălța, a trebuit să-l „coboare“ din starea edenică unde 
nu era el și nu putea fi. Paradisul îi oferea totul, în 
afară de umanitate. 

Hegel ia ca punct de plecare determinaţia naturală 
a sufletului, deci îl fixează în regim de dependenţă ven- 
tru a-i justifica autonomizarea ca act propriu, de auto- 
construcţie. În alte cuvinte, ființa omului nu este un dat 
sau nu este, cît devine. Mai întîi, ca recunoaștere (ca 
instituire) a „istoriei“ fiinţei în sine şi, prin aceasta, ca 
„istorie“ în orizontul său. Actul de instituire ontologică 
este, de aceea, și unul de autoinstituire. Certitudinea 
sensibilă cu care începe „interiorizarea spiritului“ esta 
și afirmaţia „interiorizării obiectului“. Ea conţine „ființa 
pură“, „ființa în genere“, „adevărul“ prim, dar „cel mai 
abstract şi mai sărac“. Cu percepția, ființa trece din ex- 
terioritatea pură și abstractă, în Acesta care este pus ca 
„non-acesta“, printr-o „negare şi o păstrare“, în același 
timp. Nemijlocirea, încă, sc mai păstrează, pentru că 
Acesta încă este un „senzorial“, dar unul în forma uni- 
versului. ‘Astfel încît ființa însăși apare ca universal, 
mijlocindu-și devenirea prin ea însăși, adică prin „nega- 
tiv& (Filosofia spiritului, p. 219; Fenomenologia..., p. 59, 
68). Deja „progresul în dezvoltarea conştiinţei... ca o 
transformare a determinărilor obiectului ei“, dar o trans- 
formare a acestora prin „suspendarea“ singularităţii și 
a exteriorităţii, deci mecanismul instituirii ontologice și 
al autoinstituirii capătă contur. Cu intelectul, procesul, 
în dubla sa deschidere, se adincește, pentru că de acuma 
obiectul este pus ca fenomen, ca apariție, iar „reflexia 
-în-sine a lui „ca altceva, ceva al său, dar „interior 
și universal, opus fenomenului, ființind pentru sine“. 
Cu conştiinţa în sine și, apoteotic, cu raţiunea, „imaginea 
fenomenalului“ (ca imagine universală, dar statică) și 
fenomenalul însuşi, fiinţa aşa cum stă pentru intelect 

sint depășite în „adevărul conştiinţei“ : „eu am cuno- 
ştință de obiect, ca obiect al meu. S-ar părea însă că 
«subzistența» independentă, simplă, pentru conştiinţă este 
pierdută“. De fapt însă „conştiinţa-de-sine este reflecţia 
din ființa lumii senzoriale și percepute și este esenţial 
întoacerea din alteritate ?“ (Fenomenologia..., p. 215; p. 
102). i 
Întrucît se recunoaște în obiect („în el-eu am cu- 
noştință de mine“), spiritul se determină ca libertate. El, 
dar, pentru a se institui, trebuie să-și însușească : .„li- 
bertatea și rațiunea, care constau în aceea că eu mă înalt 
la forma eu = eu, că eu recunosc totul ca al meu, că eu 
iau orice obiect drept un membru în sistemul a ceea ce 
sint, pe scurt, în aceea că, în una și aceeași conştiinţă 
eu am eu şi lumea, în lume mă regăsesc pe mine în- 
sumi, și invers, în conștiința mea am ceea ce este, ceea 
ce are obiectivitate“ Filosofia spiritului, p. 219). E 

Constituindu-se prin instituire, ontologic, spiritul se 
construiește după modelul ființei în sine. Două orizon- 
turi ontologice (cel al fiinţei și cel al spiritului), ele nu’ 
au a fi decit-prin ontologie. Altceva, ontologia umanu- 
lui,- formal, se supune acelorași 'reguli de construcție. 
Presupunînd că are altele, o separăm într-o ordine ab- 
solută, ceea ce înseamnă că ființa, numeric, nu mai este 
una. În consecinţă, ontologia n-ar mai fi posibilă nici 
într-un orizont, nici în altul. 

Or, deși este ceva, fiinţa în sine nu ia umanului șan- 
sele ontologice, numai că acestuia ca alt sistem al ei. 

Dar, deocamdată, se pune (și se răspunde doar la) o 
întrebare, adevărat că. prima în ordinea importanţei : 
anume, dacă e posibilă o ontologie a umanului. Rămîne 
(este deschisă) însă a doua : Cum este posibilă ? 

Semnul distinctiv, „adevărul“, chiar al fiinţei noas- 
tre este libertatea (ca autoconstrucție) : „esenţa spiritu- 
lui este formal libertatea“. Într-o primă determinație, 
conceptul acesteia ne-o evocă pe cea kantiană, fiind „ne- 
gativitatea absolută“, „raţiunea așa cum ea se separă, în 
forma pură“ (Filosofia spiritului, p. 23, 238). 

În cea de-a doua însă, mai profundă, ea este afirmaţie, 
adică o construcţie de sine a ființei umanului. Cit se 
instituie ca alt sistem al Ideii (fiinţei metafizice), aceasta 
se pune ca o „istorie“ formală, ceea ce înseamnă că ab- 
stractă. Or, în structurile instituite prin „participaţie“. 

ea trebuie să-și pună propriile sensuri. „Istoria“ prin „ana- 
logie“ ontologică pînă acuma, de acuma nivelul celei 
de-a doua descrieri, ea ne apare ca „istorie“ încărcată cu 
sensuri. Ceea ce se înlănțuia în „ritmul dialectic“ urmea- 
ză a se desfășura „acum după întruchipările istoriei“ 
(Constantin. Noica, op. cit., p. 12). 

Certitudinea sensibilă ne! scoate din indistincția na- 
turală dîndu-ne conștiința experienței noastre „ca expe- 
riență universală“ ; cu ea suprimăm, dar pentru a ne afir- 
ma, căci „mai curînd contrariul este experiență univer- 
sală“. Spunem : „Ce e aici este un pom“, şi aşezăm sen- 
sibilul în faţa conștiinței. L-am „suprimat“ o dată, dar 
abstract, adică fără mijlocire. De aici și „iluzia“ că „ființa 
lucrurilor“ stă pentru conștiință „ca adevăr absolut“. Dar 
cum și ce (sau cine) ne-o garantează? Cît stăm în fața 
lucrurilor, de unde știm că în fața lor stăm? De unde 
și că- acesta în conștiință răspunde lui acesta dincolo 
de ea ? 

Afirmația contrară „Aici nu este un pom, ci o casă“, 
prin negativitate ne descoperă mijlocirea. Trebuie, dar, 
să ajungem „la desperare“ în ce priveşte ființa lucrurilor 
sensibile. 

“Şi animalele „desperă“ în fața lor, numai că ele „le 
apucă și le mănîncă“. Omul spune însă că acesta nu este 
ceva, ci altceva, „suprimă certitudinea obiectelor sensi- 
bile“, afirmate mai întîi în ea, prin alta care, mai de- 
parte de lucru, se determină ca experiență universală. 
Ca în' „școala cea mai de jos a înțelepciunii“, zise He- 
gel, care ne învaţă „secretul mîncării pîinii și al băutu- 
lui vinului“ : „mîncăm și bem adevărul. lucrurilor sen- 
sibile“ şi nu lucrurile, căci acestea sînt trecute în „expe- 
riența“ noastră, „sînt numite şi gîndite“ (Fenomenolo- 
gia..., p. 65, 66). Sau, ca în mentalitatea totemică, ani- 
malele „încetează de a mai fi numai, sau mai ales fiinţe 
temute, admirate sau rîvnite; realitatea lor sensibilă 
lasă să se transpară noțiuni și relații...“, astfel încît „spe- 
ciile naturale nu sînt alese pentru că sînt «bune de mîn- 
cat», ci pentru că sînt «bune a fi gîndite»“ (Claude Levi 
Strauss, Totemismul azi, p. 112). 

Conştiinţa sensibilă, întrucît e conștiință, înseamnă 
deja mișcare către „universal“, pe care însă doar „îl sem- 
nalează“, semnalînd lucrurile și, prin aceasta, ca „nemij- 
leciri“. Lucrurile, însă, sînt legate între ele, din ceva 
rezultă altceva. Or, aici, între ceva și altceva, sau de la 

ceva la altceva stă universalul lor. Filosofia, ca “nume 
generic, deocamdată, pentru explicație (sau discursivi- 
tate), se anunţă de îndată ce „trebuie să ne ridicăm“ de 
la ceea ce rămîne legat „de presupoziţii“ la „dovada ne- 
cesității absolute a lucrurilor“. Cu. această nevoie însă, 
trecem, sîntem trecuţi în. determinația intelectului, pen- 
tru că ne-am constituit pentru „universalul necondiţio- 
nat“. Percepția îl „privea“ din afară, intelectul dinlăun- 
tru. Descoperim, astfel, forța și cauza ca exteriorizări 
ale unui interior necondiţionat, „conexiunea internă“ care 
este legea (fie că „se referă la natură exterioară, fie i 
se referă la ordinea etică a lumii“) și aflăm ce este i 
teriorul“ însuși : „transcendentul suprasensibil«, dar Ta 
care s-a constituit, provenind din_fenomen ca „mijlocire 
a lui“, deci esența lui. În consecință, suprasensibilul este 
„sensibilul şi perceputul“ ca întreg (Filosofia spiritului, 
p. 216; ; Fenomenologia..., p. 87). 

Dar acest întreg, în fonaa intelectului, pentru con- 
știință este altceva decît conștiința, ceea ce înseamnă că, 
în sine, el stă pentru un altul. Conceptul obiectului este, 
încă, în obiect. Or, a-fi-în-sine şi a-fi-în-altul trebuie să 
fie unul şi acelaşi. Raportarea exterioară impune între- 
girea în același orizont al eului ca „relația însăși“. Cu 
aceasta, „conștiința de sine“ s*a afirmat deja, ea fiind 
de-sine, întrucît este pentru-sine. 

Conceptul Spiritului este, de acuma, pus în pura 
lui esenţialitate ; „ceea ce se va produce de aici înainte 
pentru conștiință este experiența a ceea ce este spiritul 
— această substanţă absolută care, în deplină libertate 
și independenţă a opoziţiei sale, anume a unor conștiințe 
-de-sine' diferite, ființind pentru sine, este unitatea 
lor. Eu care este Noi; Noi care sîntem Eu“ (Fenomeno- 
logia..., p. 101, 102, 107). l i 

Prin heteroraportare, dar în cîmp propriu, conștiința- 
de-sine care este universalitate, tocmai prin aceasta pro- 
duce individualitatea. Ea se afirmă ca relație în universal, 
deci presupune universalul în aceasta. Universalul nu 
poate să stea decît ca relaţie, însă în același orizont. De 
aceea este relaţia individualelor lui. Dar ca relaţie el este 
al individualelor care sînt în alteritate. Fiecare este el 
însuși și, prin aceasta, altceva, ca în dialectica platonică 
a identicului și diferitului din Sofistul. Aşa se face că re- 
laţia dintre cel puţin două conștiințe (două individuale) 
este „astfel determinată încît ele se încearcă pe ele însele 

și una pe alta, prin luptă pe viaţă şi pe moarte“. Ele tre- 
buie „să intre în această luptă“ căci trebuie „să ridice. la 
adevăr certitudinea lor însăși de a fi pentru sine, față de 
alţi şi faţă de ele însele“. 

Aici stă șansa individului de a fi recunoscut ca per- 
soană, deci de a „a risca“ pentru celălalt cum celălalt 
„riscă“ pentru el. Fiecare trăiește prin altul, fiecare tre- 
buie să trăiască prin altul, pentru a trăi prin sine. 

Se „suprimă“ reciproc pentru a se afirmá reciproc, 
dacă fiecare vrea să iasă din unitatea simplă, abstractă. 
Dacă. vrea să fie el însuși o relaţie și nu termen într-o 
relație. Fără să fie el însuși ceea ce este universalul, acesta 

n-ar fi decît o sumă, ca de lucruri. Or, individul, pentru 
a fi și a se recunoaște ca „imagine“ a universalului, tre- 
buie să fie o relaţie, relaţie ca acesta. - 

Acum însă, acesta, deci o canștiinţă de sine, se rapor- 
tează la celălalt ca la o ființă-pentru-un-altul, ca la ceva 
„neindependent:, și invers, pentru că ambii termeni sînt 
prinși în „jocul interschimbării“. Dar, dinspre sine, fiecare 
este „stăpînul“ şi celălalt „sluga“. 

Presupunîndu- -se, „stăpînul“ şi „sluga“ se recunosc re- 
ciproc și se exclud, totodată. Putere asupra celuilalt, 
„stăpînul“ este ființă-pentru-sine sau, întrucît este ființă- 
pentru-sine, este „stăpîn“. Stînd ca „ființă independentă“, 
prin chiar acest fapt devine posibil celălalt ca „slugă“. 
Independența sa este „lanțul slugii“. Dar dependența aces 
tuia este și „dependenţă“ a „stăpinului“, care, legînd pe 
altul de sine se leagă pe sine de el. În absenţa „slugiii, 
„stăpînul n-ar mai fi această determinaţie“ (Fenomenolo- 
gia..., p. 107-112). Termeni relativi „sau corelativi“, zicea 
Aristotel : astfel, prin termenul sclav noi înțelegem scla- 
vul unui stăpîn ; prin termenul stăpin, stăpînul unui sclav 
(Categorii, 7, 66). Independenţa unuia stă prin neindepen- 
denţa celuilalt, dar, prin aceasta, stăpînul însuşi este de- 
pendent şi sclavul independent. 

pStăpînul“ are putere asupra ființei „sclavului“, nu 
însă şi asupra lucrului ca „obiect al dorinţei“ sale. „La- 
tura independenţei“ acestuia prin aceasta revine „scla-: 
vului“ care îl „prelucrează“, întrucit îl prelucrează. „Ser- 
vitutea“ mută dependenţa în independenţă, la care însă 
se raportează exterior, independenţa sa fiind o dependenţă 
faţă de „lucrurile naturale. 

Se creează astfel o situaţie, parcă, explozivă : numai 
„stăpînul“ ar putea fi liber față de lucruri, pentru că se 

raportează mijlocit la ele, dar nu este, pentru că ceea ce 
face sluga este, „propriu-zis, acţiunea“ sa. „Servitutea“, în 
schimb, deși are lucrul, îl are nemijlocit, dar neindepen- 
dent. 

Întrucit se raportează la lucru prin „slugă“, „stăpìnul“ 
pare să se „bucure“ de el „în mod pur“, numai că de 
aici vine „recunoaşterea“ sa "de către altă conștiință. In- 
dependenţa este de îndată întoarsă de dependenţă. „Scla- 
vul“ însă, pentru că „a experimentat“ prin opoziţie „ade- 
vărul“ celuilalt, adevărul care este celălalt, „stăpînirea“ 
(conștiința fiinţînd-pentru-sine) trăiește negativitatea ab- 
solută. Nimic faţă cu celălalt, el începe să se afle în sine 
şi să se construiască prin sine, nu prin altul. Se desprinde 
din relaţie, ca termen, și se afirmă ca o relaţie el însuși. 
„Servind, el suprimă dependența față de lucruri și, prin 
suprimarea acesteia, devine conștiință pentru sine“. Căci 
„Servind“, „experimentează“ în sine esenţa sa însăși, adică 
muncește. 

Atit cît „servitutea“ înseamnă raportare la lucru ca 
la obiect 'al „dorinţei“, „stăpînul“ face ceea ce trebuie să 
facă acesta din urmă, este încă dependent. Cînd însă 
„prelucrarea“ lucrului nu mai este pentru „dorința“ stă- 
pinului, sau cînd înseamnă mai mult decît atît, ea se 
afirmă ca muncă, „experimentare“ a esenței, autoafir- 
mare (autoconstrucţie). Căci, spre deosebire de prelucra- 
rea pentru „dorinţă“, ea însăși o negare a lucrului, dar 
una in care lucrul își păstra independenţa pentru „sclav“, 
munca este transfigurarea obiectului ca obiect. Acesta nu 
mai e trecut într-o „formă“ subiectivă: pentru dorința 
e i ci primește forma „muncitorului“ (Fenomenolo- 

ia... p. 112, 119). 

mia „prelucrare“, lucrul este transferat ca lucru ; prin 
muncă însă, el este luat în stăpînire, căpătînd formă’ ome- 
nească. Actul, aşadar, unul de instituire ontologică, pre- 
supune trecerea lucrului 'din în-sinele său în-sinele omului. 

Relaţie a ființei noastre cu lucrul, la un prim nivel 
(ca „prelucrare“), la un al doilea, cel esenţial, munca 
este o aducere a ceea ce stă ca atare dincolo de noi în 
orizont uman ca lucru al omului. Astfel că el capătă o 
altă obiectivitate, aceea pe care i-o dă „acţiunea“ asu- 
pră-i, iar „subiectul, ființare-pentru-sine. 

Transferul lucrurilor (sau interiorizarea umană a lor) 
este, deci, prin expansiune (sporire) a fiinţei noastre. Noi 

le dăm forma noastră, le aducem în orizontul nostru care, 
pe măsura interiorizării lor, se exteriorizează. Ori, altfel 
spus, noi le aplicăm forma noastră, o trečem dincolo de 
noi, pentru a face din lucruri lucruri pentru noi. Ele de- 
vin ale' noastre, cît le:de-naturăm. 

Nu le luăm, prin aceasta, condiţia naturală, în-sinele 
lor ; munca nu este totuna cu actul de destituire naturală, 
pentru că ea nu este acţiune naturală. 

Și animalele își „însuşesc“ lucrurile ; „ele se îndreaptă 
asupra lor, le prind, le apucă și le consumă“, dar întrucît 
sînt singulare şi în naturalitatea lor, deci așa cum sînt 
ele. Și tot așa în naturalitatea lor și le fac proprii. Noi 
însă „facem din ele ceva subiectiv, produs de noi, apar- 
ținîndu-ne nouă ca oameni“. Nu le luăm condiţia, soco- 
tindu-le, ca „reprezentări sau gînduri“, ci facem „din lu- 
cruri universalități, adică le facem proprii nouă și, totuși, 
ca „lucruri naturale“ ele devin ale noastre (Filosofia na- 
turii, p. 16, 13, 14). 

A munci, deci, înseamnă a re-crea lucrurile în celălalt 
orizont ontologic, sau a le re-crea întrucit noi ne pro- 
ducem pe noi înșine. 

Relaţia dintre om şi lucruri nu este ca: între doi ter- 
meni, căci munca e relaţie înlăuntrul umanului. Dacă 
ne-am raporta exterior, am face-o ca un lucru faţă cu 
alt lucru și am schimba o formă naturală cu alta. Lucru- 
rile, însă, pentru noi, întrucît sîntem muncă, nu au altă 
condiţie decît pe aceea a mijlocului. Scopul este în noi 
sau noi sîntem scopul. Şansa noastră ontologică stă în 
acest act de reconstrucție, căci el ne definește ca măsură 
a tuturor lucrurilor și centru al lumii noastre. Sau, în- 
tr-un cuvînt, dacă umanismul, este nume pentru identi- 
tatea noastră ontologică, ne definește umanist. 

Dar, revenind, deocamdată, situaţie paradoxală, „ac- 
tul formării“, munca, deşi cu „semnificaţie pozitivă“, pen- 
tru că aparţine „conștiinței servile“, are şi una „nega- 
tivă“. Afirmă și înstrăinează, totodată, căci punerea „scla- 
vului“ ca „ființare-pentru-sine“ este prin raportare la o 
„esență străină“ în faţa: căreia „conștiința servilă a tre- 
murat“. 

„Supunere“, „sclavul este în serviciu“ și, de aceea, 
experimentează „frica“, dar în „actul formării“. În afara 
acestuia, ea ár rămîne „interioară“, mai curînd o „oare- 
care teamă. Or, „conștiința servilă“ pentru a şti că este 

„în-și-pentru-sihe“ trebuie să treacă „prin frica abso- 
lută“, deci, să se pună în situaţie. limită, să meargă, pînă 
la capăt dacă vrea să se întoarcă la sine (Fenomenologia..., 
p. 115). „Frica absolută“ ca un experiment absolut. este 
„trăirea la limită“ a negativităţii, deci, prin reflex, a de- 
marcaţiei dintre ceea ce nu este și ceea ce este omul. -Ca 
teamă, „conştiinţa servilă“ stă în fața „stăpînului“. Ca 
„frică absolută“, însă, ea se definește generic, pentru că 
se raportează la ceea ce nu este, într-o ordine a univer- 
salului. Prin „frică“, altfel spus, „sclavul“ nu mai tră- 
iește spaima în faţa a ceea ce nu este ca sclav, a „stă- 
pinului“, ci ca om, în raportare la negativul său absolut. 

Cum însă „nu toate împlinirile conștiinței naturale“ 
s-au clătinat, eliberarea (libertatea). ontologică se menţine 
încă „în interiorul slugărniciei“ (Ibidem, p. 115). 

„Conștiinţa servilă“ dă libertăţii sensul ei prea din 
interior pentru a căpăta deplină universalitate. Ea trăiește 
încă prin raportare și se pune încă în ceea 'ce nu este ea. 

S-a văzut aici (Jean Hyppolite, Jean Wahl) un existen- 
tialism avant la lettre sau; mai curînd, o filosofie a omu- 
lui care poate fi citită existențialist, pentru că Fenome- 
nologia... hegeliană tintea totuși la „știința absolută“, din- 
colo de o viziune sau alta (Jean Hyppolite, Etudes sur 
Marx et Hegel, p. 31). 

Un existentialism ca atare este greu de presupus însă 
fie și pentru faptul că existenţialismul are o altă iden- 
titate. Dar dacă distingem între „teme“ și „interpretări“, 
si trebuie s-o facem, atunci teama şi frica ies dintr-o „pre- 
istorie“ a existențialismului. Pentru a fi devenit motive 
predilecte într-o filosofie anume, nu înseamnă că sînt 
„confiscate“ definitiv de către aceasta. Aceasta pe de o 
parte. Pe de alta. trebuie să mai avem în vedere şi că 
ele sînt „pentru Hegel numai momente în evoluţia dia- 
lectică a Spiritului... (C. I. Gulian, Hegel sau filosofia 
crizei, p. 123). 

Hegel ia în seamă toate mișcările și determinaţiile fi- 
inţei noastre, dar pentru o definire ca întreg a acesteia. 
EI separă (distinge) pentru a uni. 

De altminteri, Hegel pare a preveni, atunci cînd se 
apleacă asupra stoicismului şi scepticismului, că „inter- 
pretările“ (moduri de luare la cunoștință) aparțin acestor 
sau celorlalte determinaţii ale „conștiinţei-de-sine“. 

Deșpicarea lăuntrică (înstrăinarea) pe care o trăiește 
„conştiinţa servilă“ („Pentru ea aceste două momente — 
al ei însăși ca obiect independent și al acestui obiect — 
„„ca fiind propria esenţă, cad unul în afara altuia“) nu 
stă ca scop, ci doar ca mijloc. Era, spune Hegel, nevoie 
de aceasta pentru ca „latura ființei în sine, adică a ceea 
ce are natura lucrului care a obţinut forma prin muncă“ 
să apară ca o „nouă configuraţie a conștiinței-de-sine, o 
conştiinţă care gîndeşte, adică o conştiinţă liberă“. 

Iar această conștiință liberă ca „manifestare conștientă“ 
s-a numit „stoicism“, adică o filosofie a conștiinței: care 
gîndeşte, a conștiinței care insțituie ceva ca esenţial, 
numai întrucît ea se comportă (în esenţialitatea pură) ca 
„esenţă gînditoare“. 

„Stăpîn“ și „sclav“, amîndoi trăiesc drama „dependen- 
tei“. De aici, prin conștiința care se așază ca „esenţă 
ginditoare“, şi retragerea „în esenţialitatea simplă a gîn- 
dului“. De aici și stoicismul ca stoicism al împăratului și 
al sclavului. Căci și unul și celălalt trăiesc în același 
„timp al fricii și al servituții“. Amîndoi, Marc Aureliu 
(împăratul), pe „tronul lui“, și Epictet: (sclavul), în „lan- 
ţurile - sale“, trec de aceeaşi parte, uniţi de același gînd, 
de aceeași nevoie a „purei universalităţi“. Nefericirea este 
a amindurora, aceeași nefericire, chiar dacă unul o trăiește 
pe tron, iar celălalt în lanțuri, întrucît fiecare. trăiește în 
„singularitate“. 

Stoicismul îi scoate din aceasta, mutîndu-i în „uni- 
vernsalitatea gîndului“ și deci în libertate. Numai că prin 
indiferenţă față de „fiinţă-în-fapt-natural“. El conferă li- 
bertate, dar „fără împlinirea vieţii“, apropie „conceptul 
libertăţii“ şi „depărtează libertatea vie“. 

Abia scepticismul realizează ceea ce în stoicism este 
număi „conceptul“, fiind „atitudinea negativă față de 
alteritate“. 

Dacă stoicii puncau „indiferența“ faţă „de fiinţa-în- 
sine-naturală“, scepticii se opun independenței lucrurilor. 
De aceea, ei „experimentează“ libertatea pe care con- 
știința „şi-o dă şi şi-o păstrează prin ea însăşi“. Prin ei, 
conştiinţa revine la singularitate şi la contingenţă, dar 
pentru a se afirma într-o nouă universalitate, „identică 
sieși“. 

= Prea mobilă însă, conștiința sceptică „experimentează 
libertatea ca ridicare deasupra... oricărei contingenţe“. (de- 

terminate), numai că în contingenţă, adică în neesenţia- 
litate. 

De aici dedublarea conştiinţei de sine, dar nu în „uni- 
tatea“, ci în „apariţia“ ei,'ca o „contradicție“ sau ca o 
„nefericire“. Conșştiinţa este încă departe de „liniștea uni-. 
tății“ ; ea trăiește într-o alternativă : cînd „crede că a 
ajuns la victorie“, ceea ce înseamnă recunoaşterea uneia 
în cealaltă, cînd speră în „unitate“, fiind „aruncată în 
afară -din fiecare“. J 

„Conştiinţa nefericită“ este, deci, a conștiinței carc, 
afirmîndu-se universal într-o identitate (în aceasta), o 
pierde pe cealaltă, în „non-esenţialitate“, și astfel se pierde 
şi pe sine. Același-ul și altul încă se exclud. Conștiinţa 
nu şi le interiorizează, nu este unitatea lor. Se tomportă 
ca şi cum ar fi, dar nu este și cade din ea însăși (Feno- 
menologia..., p. 115-122). l 

Ca manifestări „conştiente“ ale libertății conștiinţei- 
de-sine, stoicismul şi scepticismul exprimă ființa însăşi 
și-i mijlocesc devenirea. Ca doctrină, prin urmare, ele 
dau formă unui „stoicism“ şi unui „scepticism“ care ţin 
de fenomenologia ființei noastre. Stoicismul și scepticis- 
mul, vrea parcă să spună Hegel, sînt „emergente“: nu 
ne exprimă „din afară“, ci „din lăuntru“. Nu conștiința 
este interpretată stoic sau sceptic, ci ea este: stoică sau 
sceptică. Întrucît sînt „doctrine“, ele ne apar ca „lecturi“ 
ale unui' mod de a fi, într-o determinaţie anume, fenome- 
nologic inteligibilă, şi nu doar (sau nu în primul rînd) 
ca 'modele de reconstrucție. 

Dacă la integrarea în fenomenologie a stoicismului și 
a scepticismului coroborăm punerea în corespondență a 
siștemului filosofiei cu sistemul logicii, ideea hegeliană 
a legitimităţii ontologice “a .filosofiei pare (ca și): de- 
monstrată. 

Un motiv cu largă circulaţie în giîndirea europeană 
din zorii Evului Mediu pînă tîrziu, către romantismul ger- 
man, este acela al lumii ca o carte: Omnis mundi -crea- 
tura / quasi liber et pictura / Nobis est et speculum — 
Fiecare făptură a lumii / e pentru noi ca o carte /, o-pic- 
tură sau o oglindă (Alain. de Lille) ; „făptura lumii e ase- 
menea unei cărţi în care străluceşte... Treimea făcătoare“ 
(Bonaventura) ; „marea: carte a lumii“ (Descartes) ; „car- 
tea lumii“ (Diderot) ; „cărţile sînt o specie modernă a 

istoriei fiinţelor“ (Novalis) (cf. E. R. Curtius, Literatura 
europeană şi Evul Mediu, p. 367 şi urm.). 

Prin analogie, filosofia în concept hegelian este ca 
exteriorizarea unei structuri interioare, căci una din pre- 
supoziţiile „nevoii de filosofie“ este absolutul, iar filoso- 
fia, în urmare, această nevoie exprimată în construcția 
„absolutului“ pentru conștiință (G. W. F. Hegel, Deose- 
birea dintre sistemul lui Fichte şi al lui Schelling, în Stu- 
dii filosofice, p. 140-141). 

Şi tot asemenea, dar în felul lor, şi „observarea na- 
turii“ ori etica, arta și religia. 

Sesizindu-se ca esență absolută prin punerea sa într-o 
situație-limită (cu stoicismul şi scepticismul), conștiința, 
zice Hegel, „se întoarce la sine“, căci și-a pus „singula- 
ritatea în completa ei dezvoltare“. 

În căutarea unităţii care se dedublează, a ceea ce este 
mai adînc, fiind întregul, conștiința- de-sine se afirmă ca 
ratiune. 

În forma intelectului, ea se raporta la sine prin deter- 
minații; în modul rațiunii însă, gîndirea sa se pune ca 
realitate a sa. Hegel numeşte acest '„cemportament“ față 
de realitate „idealism“, dar termenul semnifică aici asu- 
marea ideală: „întrucît se sesizează astfel, este... ca şi 
cum lumea ar deveni acum mai întîi pentru ea.“ 

Mai înainte, gîndirea „dorește să prelucreze“ lumea, 
se retrage din ea, și „se distruge pe sine“ ca această con- 
știință a ei. În' modul raţiunii, însă, ea descoperă lumea 
ca lume, ca „lumea ei nouă şi reală“ şi pe sine ca „cer- 
titudinea de a fi întreaga realitate“ (Fenomenologia..., p. 
133, 135). 

Nu este deci vorba de o substituire, ci de o instituire 
a lumii, ca lume gîndită, de către rațiune. Hegel se fi- 
xează în orizontul acestui termen, al gîndirii, pentru a 
justifica lumea ca o construcţie pentru ea. Problema în 
continuare este una de legitimare a fiinţei care gîndeşte, 
întrebarea ei fiind : cum e posibilă ca altceva şi, totuși, 
ca însușire a lumii ? Căci, distinctă de gindire, realitatea 
își are în-sinele ei, dar acest în-sine trebuie să treacă 
în condiţia lui pentru rațiune. Altminteri, dualismul tra- 
dițional, care, de la Descartes (cu cele două substanțe) 
la Kant (cu lucrul în sine și fenomenul) punea mari ob- 
stacole constituirii adevărului (raţiunii) ca întreg, rămînea 
de neclintit. Or, raţiunea, pentru a fi ea însăși, avea ne- 
voie de asumarea lumii ca lume, a ei ca întreg. 

Oprirea în fața a ceva era totuna cu limitarea rațiu- 
nii și căderea din conceptul ei. 

Ea însă trebuia să facă din lume o lume a sa, dacă 
voia să fie celălalt întreg. În caz contrar, lumea era îm- 
părţită, dar şi rațiunea. Limitele ei în urmarea lumii tre- 
ceau și în limite ale sale. Însă, pentru a fi alt orizont, 
celălalt, ea trebuia să se pună ca întreg, pentru că, un 
alt spaţiu ontologic, se sjustifică numai prin „participare“ 
la totalitate. 

Întrebarea platonică : participantul participă la o parte 
sau la întreg, cel puţin din acest punct de vedere, al con- 
stituirii umanului ca cealaltă fiinţă, și faptul este cru- 
cial, își primește răspunsul. Pentru a -fi, umanul ia asu- 
pră-și întreaga realitate, şi-o face a lui. 

Gîndirea (ființa noastră) ca întreg este prin preluarea 
absolutului, pentru că ea însăși trebuie să fie un absolut; 
Dar nu constituie o contradicţie în termeni două absolu- 
turi ? De aceașta scăpăm prin aproprierea absolutului, 
adică prin reconstrucţia lui. 

Ceea ce Hegel numea ca idealism era prima configurare 
a „conceptului raţiunii“ ca instituire a absolutului, nume- 
ric unu, dar ca specificaţie, două. „Idealismul“ însă ră- 
mine la jumătatea drumului, căci realitatea continuă să 
fie în nemijlocire cu raţiunea : ea „mai curînd nu este 
realitatea raţiunii“. Absolutul încă mai rămîne numeric 
în dublă identitate, deci nu e în întregime construit pentru 
„conștiință“. În forma idealismului, rațiunea se raportează 
abstract la realitate ; este o înfrîngere a ei. Însă ea ştie 
să facă din aceasta o victorie, pentru că se descoperă ca 
„O căutare neliniștită“. De aceea observă; „aceasta în- 
seamnă că vrea să se găsească şi să se posede ca obiect 
existent în mod real, prezent-sensibil“. 

Ca percepţie, conștiința voia să „afle ceva în lucruri“. 
Ca rațiune, însă, ea își propune "să găsească ca fiind 
concept, ceea ce pentru vizare și percepţie este un lucru, 
adică să aibă în natura lucrului numai conștiința sa în- 
săşi“. 

De acuma ea are „un interes general pentru lume“, 
caută pe „Altul“, ştiind că „în el nu se posedă decît. pe 
sine“ (Ibidem, p. 138, 140). Sau trece în altul pentru a 
deveni ceea ce este în sine. 

Se întîmplă o situaţie stranie : mai înainte ea „confi- 
gurează* suprasensibilul, dar rămîne sensibilul, ca ob- 
stacol. Într-o istorie a filosofiei ca fenomenologie, lucru- 
rile vor fi stat însă așa : Parmenide „gîndea“ ființa, dar 
se oprea în fața „existenței“. A fi totuna cu a gîndi, pa- 
radoxal, sau numai în aparență paradoxal, nu „se extindea 
şi asupra existenței, deşi existența avea temeiul în ființă. 
„_ Paradoxul este acesta, prin urmare : ceea ce are va- 
labilitate în orizontul întregului (temeiului) nu are și în 
cel al părții (întemeiatului). 

Explicaţia lui, vrea parcă să spună Hegel, stă în fap- 

tul că raţiunea, în acest moment, este încă abstractă, adică 
se raportează la o realitate care nu este încă realitate 
a -sa. 
» Să ne mai întoarcem la Parmenide : a gîndi este tot- 
una cu a fi, nu însă și a gîndi cu a fi altceva, determinat. 
A gîndi nu este totuna cu a fi ca neființă. Dacă identi- 
tatea ar fi posibilă, ar însemna că neființa este altă fi- 
inţă, deci ar exista două absoluturi, ceea ce e de neadmis. 
Atunci nefiinţa este altceva decât ființa. Dar ce ? Și cum 
poate fi ea gîndită ? 

Nu era de ajuns să spunem că a gîndi este totuna cu 
a fi, pentru că mai rămînea de justificat existența. Ce- 
lebra formulă parmenidiană, zicînd după Hegel, este a 
rațiunii încă abstracte, care posedă întregul şi nu, în ace- 
lași timp. 

De aici nevoia „observării“ naturii, sau, în alţi termeni, 
a filosofiei şi ştiinţei naturii. 

Cu. „observarea naturii“, conştiința-dessine, află că ea 
este lucru și lucrul, ea, și, prin aceasta, „paradoxul“ par- 
meridian este depășit de rațiunea integratoare (şi în ea). 
„Conștiința-de-sine“ nu mai e certitudinea nemijlocită 
de a fi orice realitate, ci este o certitudine pentru care 
nemijlocitul în genere are forma a ceva „suprimat. În 
acest fel „certitudinea de a fi orice realitate s-a ridicat 
la adevăr“, rațiunea ştiind „de ea însăși ca fiind lumea 
ei“ și de lume „ca fiind ea însăşi“ (Ibidem, p. 197, 147). 

Căpătind conștiința de a fi orice realitate, de a fi ca 
întreg, rațiunea poate să se întoarcă „înapoi“ şi să facă 
distincţia corectă între ea şi lume. La ceea ce este ea și 
la ceea ce nu este (la ceea ce este lumea), conștiință 
ca. rațiune ajunge. Sau ajunge după ce trece de la indis- 
tincţie printr-o distincție abstractă (parmenidiană). Pen- 
tru a se distinge concret, ea trebuia să se separe abstract 

de lume. Pentru a şti :că este realitatea asumată ca în- 
treg, după depășirea separaţiei abstracte, ca și a identi- 
ficării abstracte, ea, deci, avea nevoie să se distingă, dar 
în modul ei. Ea află de acum că poate să stea cą ab- 
solut în fața absolutului, fără a-l „număra“ pe acesta. 

Pînă acum omul era al lumii sale, dar abstract, ca 
un atom ; de acum lumea lui se dovedește a fi el însuși. 
În continuare, accentul este pus pe el ca individ. În timp 
însă ce pînă acum sensul era centripet, de acum sensul 
este centrifug. Subiect prin absorbție în sine, deodată 
omul se arată ca subiect care se desfășoară. Con- 
struindu-se ca un sistem de „relaţii“, el și le obiecti- 
vează ca „lume etică vie“, „dreptul și lumea culturii“, 
pe de o parte, şi pe de alta ca „lume a credinţei“. 

Dar, lumi distincte, ele separă spiritul în sine, făcîn- 
du-l să fie privire a ceea ce este „dincoace“ şi a ceea ce 
este „dincolo“. Despărțirea se agravează cu luminismul 
(cu modul de a fi luminist), care aruncă cele două lumi 
în „confuzie“ prin „privirea interioară“. Luminismul „in- 
teriorizează“ ambele lumi, opunînd una (pe cea a cul- 
turii) celeilalte (cea a credinței). Dar „confuzia“ care se 
năştea prin interiorizare era generatoare de adevăr. 
„Aruncate în confuzie“, prin aceasta cele două „lumi“ 
sînt „revoluționate“. 

Luminismul este o „luptă cu superstiţia“, credinței îi 
opune rațiunea. Dar, pentru aceasta, el aduce credința 
în cîmpul său, o „profanizează“, parcă, pentru a o res- 
pinge mai ușor. Aşa se explică de ce o pune în termenii 
culturii, chiar dacă negative : ca „țesătură de superstiții, 
prejudecăţi și erori“ şi în funcţie de „reaua intelecție a 
mulțimii“, ca și de „intenţia rea a preoţilor“ (Fenome- 
nologia..., p. 249, 306). 

Eroarea luminismului stă în reducţionismul care pune 
„credința“ în termen de. „rea“ cultură. Sarcina sa, în 
critică, era, prin aceasta, mult ușurată, însă cît critica 
era o critică a credinţei ? Dacă substituim termenului la 
care ne raportăm conceptul nostru despre el, ne înfrun- 
tăm doar imaginea noastră. 

Critica hegeliană a luminismului, extinsă, se „desface“ 
într-una metodică, ea urmînd parcă să spună că prima 
regulă stă în raportarea neprejudiciată și în refuzul re- 
ducționismului. Cînd aceasta este nesocotită, obiectul de 
aplicaţie al actului critic se ascunde, în schimb critica 

se anulează, printr-un straniu narcisism, în propriile-i 
elanuri. 

Respingînd „credința“ pentru a fi o falsă cultură, lu- 
miniștii făceau o critică doar. culturală, gest necesar în- 
tr-o ordine propedeutică, altfel. însă mult prea insufi- 
cient, de fapt, inoperant. 

Putem să opunem „credinţei“ cunoaşterea în concept 
ştiinţific. Numai că nu trebuie să ignorăm faptul că ea, 
„credința“ adică, nu este sau nu vrea să fie, în primul 
rind, cunoaștere a lumii. . 

Într-o accepţie nerestrictivă, toate exerciţiile con- 
științei : științific, filosofic, artistic, moral, politic, reli- 
gios, sint cunoaștere. Însă procedînd diferențiat, și acesta 
e singurul mod operaţional, cunoaşterea științifică nu 
este totuna cu cea filosofică, nici aceasta cu cea artis- 
tică sau morală, politică. 

Ele, nu încape îndoială, comunică, de aceea pot să 
se măsoare (să se judece) reciproc. Dar măsura, în acest 
caz, trebuie să aibă în vedere şi termenul de măsurat. La 
limită, poeziei i se poate face critică „științifică“, dar, 
în condiţiile în care „poeticul“ nu este decăzut din spe- 
cificitatea sa. Altfel, simplificînd puţin, din perspectiva 
unei științe a pămîntului. și a astrelor, Divina comedie ar 
fi (horribile dictu) un non-sens. 

Credinţa, pentru a reveni, se cuvine delimitată de şti- 
ință şi filosofie, dar nu, prin aceasta, și nerecunoscută sau 
lăsată într-o zonă a indicibilului. 

Cind Hegel polemiza cu luminiștii pentru a b fi „pro- 
fanizat“, avea în vedere numai modul lor de a se raporta 
exterior. Dar de unde viciile, tot de acolo şi virtuțile, 
fiindcă sub identificarea ei cu o „țesătură de superstiții, 
prejudecăți şi erori“ se ascundea altceva, și anume că 
„esența absolută profesată de: credinţă este o ființă a 
propriei conștiințe, gîndul ei propriu, ceva produs de 
conștiință“. 

Chiar dacă nu spune „nimic nou“, sau nu-i spune 
„credinței“ nimic nou, luminismul este o dezvăluire a 
faptului că „obiectul credinţei este tocmai acesta : anu- 
me, esența pură a proprici sale conștiințe“ și credinţa 
ca încredere în ceva. Aceasta înseamnă că eul este el în- 
suşi, dar și o conștiință „înstrăinată în obiectul credinţei“. 

Luminismul, deci, dezvăluie în credință obiectivarea 
fiinţei individuale într-o Esenţă ca formă, dar „forma 

goală a obiectivităţii“. De aici cîteva consecințe majore 
care alcătuiesc „adevărul luminismului“. 

Mai întîi, tratarea Absolutului „în mod demn“, de în- 
dată' ce „Esenţa absolută“ trece într-o condiție de 
„vacuum“. 

În al doilea rind, în opoziție cu „această esență goală“, 
este pusă „singularitatea în genere a conştiinţei și a orică- 
rei ființe, o singularitate exclusă dintr-o esență absolută 
și stînd în ea însăşi“, ca fiind „ceea ce este absolut și 
pentru sine“ 

În fine, pentru că desparte „Absolutul“ de „esența 
goală“, Iluminismul presupune în sensibil o realitate „aşa 
cum avem nevoie de ea“. Aceasta, pe de o parte (nega- 
rea), pentru că pe de alta (punerea) realitatea sensibilă 
este raportată „pozitiv“ la Absolut, atît ca un „în sine“, 
cît și ca un „pentru altul“ (Ibidem, p. 310—317). 

Pentru identitatea Absolutului luminiștii nu vor fi 
avut însă același nume, socotindu-l, unii, o „esență“ fără 
predicate sau o conștiință dincolo de „conștiința reală“ 
de la care s-a plecat, iar alţii o „materie“, de aici mate- 
rialismul și ateismul ca „rezultate necesare ale conștiin- 
ței pure, înţelegătoare“ (Ibidem, p. 326; Prelegeri de is- 
torie a filosofiei, II, p. 549). 

Dar, oricum, şi unii și alţii fac posibilă înțelegerea 
realității sensibile ca utilitate : „totul este util. Orice este 
la dispoziţia altora, se lasă întrebuințat de alții și este şi 
pentru ei“. Sau, într-un plan mai general, își face loc 
un anume antropocentrism, prin aceea că omul. de în- 
dată ce se poate socoti pentru sine, ca absolut, face din 
tot ce este dincolo de sine mijloc „pentru el“. 

Omul, așadar, prin utilitate s-a. aflat ca scop ce-și face 
din obiect mijloc. Trăită mai întîi în interior, această 
revoluție face să se ivească „revoluția reală a realităţii“ 
cu „O: nouă configuraţie a conştiinţei,. libertatea abso- 
lută“. Acea libertate care în istorie se numește revolu- 
ţia franceză, „eveniment universal“ (Fenomenologia..., p. 
318, 331; Prelegeri de filosofie a istoriei, p. 417). 

Hegel va fi urmărit îndeaproape mersul marii revo- 
luţii franceze așa cum era reflectat în revista „Minerva“ 
(întemeiată și condusă de Johann Wilhelm von Archen- 
holtz, cu reputaţie, în epocă, de luminist) și-i va fi vă- 
zut menirea în „potolirea vechilor discordii, în suprima- 
rea coliziunilor dintre interesele private, în instaurarea 
unei ere de pace și de concordie între oameni...“ Etici- 

zînd, poate, din perspectiva unei morale a „iubirii“, el, 
totuşi, se întreba „în ce măsură iubirea este în stare... 
să reconcilieze ceea ce se opune“ (Jacques d'Hondt, He- 
gel secret, p. 170). 

Fenomenologia... ca și Prelegerile de filosofie a isto- 
riei, păstrează nealterată pasiunea lui Hegel pentru cel 
mai mare eveniment al epocii, cu toate că, de acuma, o 
vedea și în cealaltă față, a terorii care făcea ca „a de- 
veni suspect“ să „ia locul... faptului de a fi vinovat“ si 
care a dus la „suprimarea rece a acestui Sine existent, 
căruia nu i se poate lua nimic decit ființa lui însuși“ 
(Fenomenologia..., p. 335). . , F 

. Universalitatea istorică nu i-o contestă însă si, cu 
aceasta, nici locul și rolul său în „fenomenologia spiritu- 
lui“ și, în genere, în istorie, privită, cum spunea el, fi- 
losofic. 

Privind-o și prin reversul ei, prin teroare, Hegel iden- 
tifică în revoluţia franceză o „experimentare“ a liber- 
tăţii absolute pentru o autodepășire a umanului „într-o 
țară a spiritului conștient de sine..., unde spiritul se în- 
viorează în gîndul adevărului“. 

„S-a ivit noua formă a spiritului moral“ (Ibidem, .p. 
338). 

O utopie a interiorizării ? 

Așa ar fi dacă „spiritul“ ar cădea în subicctivitatea 
pură. Dar, tocmai „absolutul“ acesteia, în forma libcr- 
tăţii abstracte, este depășit într-un concept concret al ei : 
„În voința cunoscătoare“ a conștiinței „s-a strîns toată 
obiectivitatea și întreaga lume. Ea este absolut liberă 
fiindcă își cunoaște libertatea ei și tocmai această cu- 
noaștere a libertăţii ei este substanța și scopul și singu- 
rul ei conţinut“ (Ibidem, p. 339). 

O utopie a reazemului într-o necesitate (pe care liber- 
tatea o presupunea) în sine, 'supracontingentă. 

„Lumea etică“, din perspectiva şi cu mijloacele ci, 
dusese la o necesitate în ordine proprie, care luase for- 
ma „îngrozitoare a sorții“. Prin reflex și ca o contraca- 
rare a acestui „neant al necesităţii“ se reinstala, de, data 
aceasta „în concept“ („pe acest domeniu al credinţei 
l-am văzut dezvoltîndu-și conținutul său numai în ele- 
mentul gîndirii fără concept și de aceea l-am văzut de- 
căzînd în soarta lui“...), credinţa „în ceruri“ drept nume 
pentru necesitata absolută. 

Împlinire a spiritului, care adună în sine „momentele 
singulare“ : conştiinţa, conşiiința-de-sine și rațiunea, prin 
aceasta religia l-ar 'reconstrui ca „realitate fiinţînd-în- 
fapt“ (Ibidem, p. 384). ' i 

După conștiință, conștiința-de-sine și rațiunea (mai e 
nevoie s-o spunem ?), religia nu este ca o determinaţie ul- 
terioară. Ea este prezentă în toate „întruchipările... spi- 
ritului“, dar „cu chip diferit“ şi „succesiv“ : „ca religie a 
conştiinţei, a conştiinței-de-sine și a raţiunii“. „Dar în- 
dărătul tuturor acestor religii stă determinarea religioasă, 
care e una din perspectiva ei, momentele de mai înainte 
— conştiinţă, conștiință-de-sine, rațiune şi spirit — ar 
putea apărea altfel decit pînă acum : nu desfășurîndu-se 
linear, ci părtaşe toate la întreg şi avind corespondențe 
și simetrii. Vrem să spunem: din perspectiva spiritului 
religios, unitar, povestea omului ar putea fi scrisă și alt- 
fel decit istoric, ca în această Fenomenologie ; să spunem 
sistematic“ (Constantin Noica, op. tit., p. 226). 

În spirit, ca religie în această determinație, ea în- 
„șcamnă „spiritul care se cunoaşte pe sine“ și este „ne- 
mijlocit propria sa conștiință-de-sine-pură“. / 

Așa fiind, spiritul se retrăieşte sau se reîntregește 
succesiv (și concomitent) ca religie a certitudinii sensi- 
bile („ființa umplută de spirit“), ca religie a percepţiei 
(„spiritul se risipește într-o mulţime nenumărată de spi- 
rite“), ca religie a intelectului („spiritul apare ca fiind 
meşterul şi acţiunea lui“). 

Toate acestea, religii yfaturale, prin „naturalitate“ sînt 
și artiste, căci spiritul care s-a determinat în forma na- 
turii și determină și în aceea a imaginii. 

Spiritul, ca „meșter“, este totuna cu „munca instinc- 
tivă“ ; omul pune în el ceea ce este el însuși. Arta în- 
cepe de acum, dar simplu, ca spirit întrupat într-o sim- 
bolică îngreuiată încă de corporal: „Cristalele pirami- 
delor şi obeliscurilor...* Dar, în acestea, cade ca într-un 
„vas pentru durerea sa“. Forma pe care o ia nu-i reține 
semnificaţia. Lipsa generează însă nevoia și, astfel, spi- 
ritul ca zeu se ivește în figură omenească, în limbajul 
oracular și în cult (opera de artă abstractă), în limbajul 
„Clar și universal“ (opera de artă vie), în epos, în trage- 
die și comedie (opere de artă spirituală), care fac ca spi- 
ritul să treacă „din forma substanței în aceea a subiectu- 
lui, căci arta își produce figura ei: (Fenomenolgia..., 
p. 391, 392, 397, 420). i 

Drumul în artă şi în „religia artei“, prin urmare, este 
acela al „devenirii umane“, care pleacă de la statuie (cu 
„chipul exterior al Sinelui“) la „Sine“ ca „esență abso- 
lută“, însă în „singularitatea conștiinței“ (Ibidem, p. 420). 

Urmărită în cercuri, în acela al conștiinței, în acela 
al raţiunii, devenirea spiritului este, de acuma, privită 
ca desăvîrşire în spirit. Sau, întrucît este Spirit. De aici 
reluările și revenirile, dar de fiecare dată altfel, căci 
valuta spiralei este alta. De aceea, momentele își cores- 
pund şi nu, în același timp. 

Depăşire a religiei naturale, în artă, prin aceasta ca 
„devenire umană a Esenţei divine“, Spiritul revine la 
„viaţa etică“, pentru a se- afirma (dar în vederea recîș- 
tigării) în drept, în „independența stoică a gîndirii“, în 
„conștiința nefericită“, în Dumnezeu. 

„Acesta e limita, obiectivitatea absolută, aceea de care, 
ca „devenire umană a Esenţei divine“, avea nevoie ca 
de un „experiment“ de viață și de moarte, căci numai 
după „Dumnezeu“, Spiritul Absolut putea să se releve 
ca „Spirit real“. l > 

Ceea ce urmează, religia revelată, pare a fi ọ tre- 
cere chiar. dacă provizorie, a fenomenologiei în teolo- 
gie. N-ar fi greu, dacă aşa ar sta lucrurile, să se vadă 
în „spiritul real“ Dumnezeul creștin și, în genere, 
în: conceptul religiei revelate o transpunere a sistematicii 
teologice. 

Însă Hegel pare să prevină tocmai o asemenea inter- 
pretare, zicînd că „Aceea despre care noi (cei ce :filosn- 
făm) sîntem conștienți în conceptul nostru, anume că 
ființa este esenţă ultimă, de aceasta este conștientă con- 
ştiinţa religioasă“ (Ibidem, p. 427). Ce 

Nimeni nu are a se îndoi că Hegel se raportează la 
religie ca filosof şi nu, orice s-ar spune, ca teolog. Or, 
același fapt, fie el religios, fie el filosofic, este interpre- 
tat altfel, în funcţie de orizontul de plasare. 

În cazul de față, lugrurile se complică și se lămuresc 
și mai mult, totodată, dacă ţinem seama de tipul de 
construcție, fenomenologică, din perspectiva căreia re- 
ligia revelată şi Spiritul ca Dumnezeu sint doar deter- 
minaţii. Întregul este cunoașterea absolută ca filosofie 
în care „Ideea veşnică, ființind în şi pentru sine, mani- 
festă, se produce şi se bucură veșnic de sine ca spirit 
absolut“ (Filosofia spiritului, p. 404). 

Dacă Spiritul este numit Dumnezeu și dacă în această 
identitate ființa în sine („divină“) „s-a împăcat cu exis- 
tența ei prin evenimentul propriei exteriorizări“ (altfel 
spus, prin întrupare în Isus, „mediatorul“), toate acestea 
stau pe o structură filosofică, aceea posibilă şi actuală, 
în același timp, pentru că, din nou, perspectiva este fe- 
nomenologică. Or, din aceasta, întregul este în toate și 
toate în el. 

“Ca Dumnezeu, spiritul nu este deci altceva decit 
Fiinţa în sine a filosofiei, numai că altfel numită, așa 
cum putea fi în această „lectură“. Chiar și „întruparea“ 
(deci mijlocirea) este resemnificată filosofic. Sau, oricum, 
Hegel deslușește în schematica teologică și în cea filo- 
sofică o anume identitate, lesne de înţeles dacă ţinem 
seama de faptul că teologia însăși are o substructură 
ontologică. 

Și una (teologia) și alta (filosofia) sînt construcţii ale 
Absolutului, numai că în modalităţi diferite și, ceea ce 
esta mai important, în moduri diferite de logicitate şi 
adecvaţie. | ' 

Formal, deci, amîndouă presupun acelaşi termen cu 
sens absolut (Fiinţa în sine),. amîndouă disting existența 
și. tot şi una și alta admit identitatea, prin mijlocire, a 
fiinţei și a existenţei. Căci, fără mijlocire, cei doi ter- 
meni ori ar fi unul singur (deci distincția n-ar avea sens), 
ori ar fi doi în absolut, ceea ce ar fi un non-sens.. 

„Numele“ fiinţei, al existenţei. și al mediatorului este 
însă diferit de la una la alta. 

Dar nu numai atit, fiindcă, în conceptul „religiei re- 
velate“, Spiritul însuși și momentele care se disting în el 
cad în sfera gîndirii reprezentatițe şi în forma obiecti- 
vităţii (Fenomenologia..., p. 445). 

Or, numai filosofia configurează Spiritul ca întreg 
sau ca adevăr care, astfel, nu este doar afirmat în sine 
„perfect identic certitudinii, dar are și configurația 
(Gestalt) certitudinii-de-sine, adică el este în ființa-sa-în- 
fapt“, aceasta însemnînd „pentru spiritul care cunoaște“ 
că „în forma cunoașterii lui însuși“. 

În religie, adevărul nu este încă „identic certitudinii 
lui“ și universalitatea încă nu e confirmată în conţinutul 
concret. Filosofia însă este „adevărul care ştie“ie ceea 
ce revine la a spune că, prin ea, „ştiinţa s-a întors la 
începutul ei“ (Fenomenologia..., p. 451; Filosofia spiri- 
tului, p. 403). 

„Intregul“ religiei nu este totuna cu întregul absolut 
şi Fenomenologia ca „istorie“ a spiritului nu stă în iden- 
titate cu logicul (sau cu sistemul tuturor determinaţiilor). 
Fenomenologic și logic, prin urmare, nu coincid, astfel 
încît unul să poată să stea pentru celălalt şi îmvers. 

Spiritul ca Dumnezeu nu este încă totalitatea. 

Cu același conţinut, zice Hegel, „religia este adevărul 
pentru toți oamenii, credința ce are la bază mărturia 
spiritului care, ca mărturisind, este spiritul din om“, în 
timp ce filosofia este . „adevărul care știe (die uissende 
Wahrheit), logicul cu semnificația că el este universali- 
tatea confirmată în conținutul concret ca realitate a sa“ 
(Filosofia spritului, p. 390, 402). 

Periplul se încheie. Dar se încheie ? 

Fenomenologia trebuie să fie — și privită dinspre 
cunoaşterea absolută este — sesizarea mișcărilor con- 
științei de la negația corporalităţii sale la sine ca tota- 
litate a determinărilor sale. Ori, cît este privită în sis- 
tem, ca trecere a spiritului conţinut în „gîndirea repre- 
zentativă“ la Sine. 

În „ultima formă“ a sa ca spirit, adică în determi- 
naţia conștiinței, în cunoașterea absolută, spiritul se află 
ca Spirit. După ce s-a recunoscut ca altceva și s-a sepa- 
rat construindu-se ca întreg, prin aceasta își afirmă uni- 
tatea cu întregul. 

El era mai departe de aceasta cînd nu se instituise 
ca altceva. Pe măsura înaintării în libertate (în concep- 
tul propriu) însă, el se apropie de Fiinţa în sine. Ca ab- 
solut .el însuși (în ordinea ontologiei sale, așadar), el nu 
era nicicînd mai în conceptul acestuia ca acum cînd poate 
să recunoască Fiinţa și să se recunoască în ea. 

De aceea, abia de acum va fi în stare să-și refacă 
istoria sa, să se determine ca înaintare în libertate (ca 
alt orizont ontologic) și să reconstruiască istoria și sis- 
temul Fiinţei în sine. „Scopul, cunoaşterea absolută, adică 
spiritul care se știe ca Spirit are ca drum al său amin- 
tirea formelor spirituale așa cum ele sînt în sine și cum 
împlinesc organizarea imperiului lor. Păstrarea lor pe 
latura existenţelor libere, apărînd în forma contingenței, 
este istoria, pe latura organizării lor concepute este însă 
Știința care apare“ (Fenomenologia..., p. 458). 

Dinspre „cunoaşterea absolută“, "spiritul care s-a re- 
cunoscut în Spirit va putea, deci, să se reconstituie ca 

istorie a filosofiei (ceea ce în sistem înseamnă logica 
sau ontologia) și, totodată, ca istorie filosofică sau, alt- 
fel spus, ea însăși ca „devenire în fiinţa noastră“. Or, 
aceasta înseamnă că ceea ce ne definește este libertatea 
(„Esenţa Spiritului este libertatea“), istoria (constituirea 
noastră ca întreg) fiind înaintarea în libertate, „adevărul“ 
nostru. 

Istoria însăși, așa înţeleasă, este o fenomenologie, în- 
fățișînd „treptele principiului care are drept conţinut 
conștiința libertăţii“. De aceea, ea, deopotrivă apare ca 
devenire și sistem, cam ca istoria gîndirii. Dar o feno- 
menologie în care spiritul se ia pe sine „în chip de obiect“ 
(Prelegeri de filosofie a istoriei, p. 20, 57, 54). 

Universal, numind ființa noastră în determinaţie on- 
tologică, pentru că este în forma obiectului (sau a obiec- 
tivităţii) își devine „sieși... exterior“. Astfel încît dezvol- 
tarea lui va fi „în timp și în existență faptică“. De aceea, 
„momentele singulare şi treptele“ dezvoltării sale sînt 
„spiritele popoarelor“ (Filosofia spiritului, p. 365). 

Cum le defineşte în singularitatea lor (orientalii „nu 
știu că spiritul, sau omul ca atare, este liber în sine; 
deoarece nu știu, nici nu sînt liberi“ ; „conștiința liber- 
tăţii s-a născut la greci“ ; „românii ne apar fixaţi în in- 
telectul abstract al finituluie ; „spiritul german este spi- 
ritul lumii noi, al cărei scop este realizarea adevărului 
absolut ica autodeterminare infinită a libertăţii“) și, tot- 
odată, pentru că le determină apăsat prin comportamentul 
religios, este mai mult decît discutabil. 

Ceea ce ne interesează mai mult este însă altceva. 
Anume că „spiritele popoarelor“, acelea care constituie 
„principiul în istorie“, vin ca dezvăluiri ontologice. „Spi- 
ritele popoarelor“ și, odată cu ele, istoriile particulare“ 
presupun un „temei“ unic, spiritul "(ca nume pentru fiinţa 
noastră, deocamdată). De aceea, istoriile „particulare“- 
sint „istorie universală“, istoria omului în universalita- 
tea lui. 

Apoi, întrucît sînt „principiul“, ele „exprimă în chip 
concret toate laturile conștiinței și voinței unui popor, 
ale înţregii sale realităţi“ ; sînt „pecetea pe care o poartă 
atît religia, cît și constituția politică, sistemul juridic, 
moravurile, precum și știința, arta și dibăcia tehnică“ 
(Prelegeri..., p. 21, 277, 325, 64). - 

Plecînd, în explicaţia istorică, de la „aspectul specific“ 
al Universalului, adică de la „principiul fiecărui popor“, 
Hegel reuşea să depăşească intercondiționarea în care fi 
losofia tradițională -a istoriei a eşuat prin identificarea 
spiritului cu „factorul determinant absolut, opus direct 
şi cu dîrzenie întîmplătorului pe care îl foloseşte și-l stă- 
pîneşte pentru nevoile sale“ (Ibidem, p. 64,55). 

În ordine formală, spiritul îndeplineşte condiția 
primă de inteligibilitate a principiului (în istorie), anu- 
me de a determina fără să mai ceară, la rîndul iui, 
să fie determinat. De altfel, în aceeaşi descriere (formală), 
el stă alături de măsura protagoriană, de sociabilitatea 
aristotelică, de egalitatea rousseauistă, chiar de legea 
fichteană a acordului cu noi înșine, ca lege supremă. Cum 
însă, de la Protagoras la Hegel, identitatea factorului de- 
terminat este nesigură, în ordinea materială (a inter- 
pretării sau punerii de' sens) nici măsura, nici sociabili- 
tatea, nici „spiritul popoarelor“ nu îndeplineau condițiile 
„primului act istoric“. 

Ordinea formată și ordinea materială nu sînt coinci- 
dente, „numele“ principiului purtind o semnificaţie res- 
trictivă. De aceea mai. rămîne ceva neexplicat sau care 
trebuie explicat prin ceea ce este ulterior. 

Termen ireductibil în plan formal, în interpretare, 
spiritul apare ca „spiritul deosebit al popoarelor“ care 
exprimă şi cuprinde toate laturile „conștiinței și voinței“ 
acestora, întreaga lor realitate. 

Dar, cu toate că între laturile vieţii sociale există o 
intercondiționare, cu toate că factorul determinant su- 
feră acţiunea inversă .a determinărilor ulterioare, deşi nu 
este în stare pură, ci este în întreaga realitate socială, 
întrucît nu are a fi explicat nici prin ceva de „dincolo“, 
dar nici de „dincoace“, el stă mai înainte în sens strict 
ontologic.. i 

Balansul între „transcendenteism“ (o explicaţie hc- 
teronomă) și „subiectivism“ (mai exact „conscientialism“, 
aşa-zicînd, după I.D. Gherea), model autonomist, însă prin 
trecerea în poziţie dominantă a ceea ce este „ulterior“, 
inconsecvenţa face ca „interpretarea“ să nu acopere, nici 
pe departe, formalul. 

În succesiune imediată, Feuerbach (1804—1872), mai 
întîi, nemulțumit atît de „transcendenteismul“, cît și de 
„subiectivismul“ -istoric hegelian în explicaţia omului, 
avea să opună un model antropologist, menit, cel puţin 

în intenţie, să fie o nouă filosofie a umanului şi un: nou 
umanism. 

„Noua filosofie face din om, inclusiv din natură, 
aceasta ca bază a omului, obiectul unic, universal și su- 
prem al filosofiei, aşadar, face din antropologie, inclusiv 
fiziologie, o știință universală“ (Principiile filosofiei vii- 
torului, în Texte, p. 70). , 

Unitate a corpului și sufletului, ca unitate omul este 
parte a lumii, dar și altă lume, lumea sa. El nu aparține 
naturii prin natura sa și „umanității“ prin suflet, căci 
naturalitatea însăși este. umanizată și „umanitatea“ na- 
turalizată. Fiinţa sa, deci, este acest întreg. 

Oricită ar fi opoziţia față de Hegel, Feuerbach por- 
nește totuși de la antropologia acestuia ca descriere a. uni- 
tăţii nemijlocite în care sufletul „se află cu naturalitatea 
sa“ (Filosofia spiritului, p. 40). Ceea ce pierde este însă de- 
venirea omului ca acest întreg, astfel încît ființa umanu- 
lui pare mai curînd o parte a lumii, chiar dacă distinctă, 
decit un univers ontologic ce se constituie autonom. 

Dar ca într-o procedare metodică, parcă, Feuerbach 
„naturalizează“ excesiv, totuși, pentru a elimina (sau de- 
păși istoric) dubla inconsecvenţă hegeliană. „Naturalizea- 
ză“ pentru o mai exactă determinare a omului ca ființă 
care iși are în sine temeiul, în constituţia şi în actele sale. 
Căci, natură el însuşi, omul este în unitatea acesteia ca 
o altă unitate. Prin corp, ca și prin suflet, acesta, fie și 
„printr-o parte a lui ținînd de corporalitate, deci de na- 
tură, omul, acest întreg ar aparţine întregului. Altmin- 
teri s-ar ajunge la un dualism ruinător pentru -ceea ce 
sintem. 

Prin urmare, dacă e să pornim de la fundamente, atunci 
să luăm în seamă că, în datele sale originare, omul este 
o unitate de nedesfăcut. Numai astfel, mai departe am 
fi în măsură să ne explicăm ca altă lume, cu sensuri şi 
structuri proprii, ca „societate civilă“ şi cultură. 

În cazul în care „sufletul“ ar fi ca dat originar, alt- 
ceva decît natura, dacă ar fi în stare de incomunicabi- 
litate cu ea, ce ar mai fi propria organizare ? 

Or, totul, de la acţiunea asupra lucrului la cu- 
noaștere, presupune dialogul omului cu lumea sau 
omul ca dialog, dacă se poate spune așa, prin însăși on- 
tologia sa. Pentru că natură, prin corp şi prin suflet, 
deci deschis către lume prin condiţia sa, el poate să și-o 

asume, să și-o facă a lui, adică să se construiască pe sine 
ca .un sistem în: determinație proprie. 

„La baza acţiunilor (omului), zicea, feuerbachian, Cer- 
nîşevski (1828—1889), stă sentimentul sau sufletul“ şi 
actele noastre poartă în mod esenţial semnul acesta dis- 
tinctiv. Dar „izvorul“ lor, prin suflet este natura (Prin- 
cipiul antropologic în filosofie, în Opere, I, p. 108). 

Răspundem uman interogaţiilor noastre (și deci în- 
trebărilor pe care le punem „lumii pentru că lumea în- 
săși ni le pune“) întrucît, ca natură, noi înșine comu- 
nicăm cu ea. l 

Nu numai cunoașterea o dovedește, dar și religia, care 
probează că „răspunsurile“ ei sînt ale omului în natură, 
ca natură. 

Cea dintii, „indirectă“ însă, conştiinţă a omului, re- 
ligia, socotea Feuerbach, este o reconstrucţie a sa întrucît 
ia seamă de sine ca lume și în lume. Omul se simte de- 
pendent și este chiar, dar transferă această stare a lui 
cu natura în universul imaginar al unei fiinţe aseme- 
nea lui. 

Neavind conceptul dependenței reale și al unităţii (dar 
în deosebire) cu natura, omul își extinde propriul com- 
portament asupra lumii. Astfel, încît aceasta este mode- 
lată antropomorf. Divinităţile, în genere, n-ar fi altceva 
decît o proiecţie transumană a umuanului. „Caracteristică 
religiei este conceperea nemijlocită, involuntară, incon- 
știentă a ființei umane ca altă ființă“ (Esenta creștinis- 
mailui, p. 276). 

Sau, cum spune Titu Maiorescu (1840—1917), în su- 
gestie teuerbachiană, „Dumnezeu nu este nimic altceva 
decît omenirea abstractizată, iar conceptul de Dumnezeu, 
nimic altceva decît conceptul de omenire“ (Consideraţii 
filosofice, în Scrieri din tinereţe, p. 248). 

Plecind de la unitatea naturală ca de la prima pre- 
supoziţie, Feuerbach venea însă „dinspre natură“. De 
aceea omul ca lume a sensurilor lui este determinat ab- 
stract, totuşi, din afară. 

Antropologismul său, naturalizant, și prin aceasta re- 
ducţionist, plasează ființa noastră într-un orizont anisto- 
ric, luindu-i multidimensionalitatea. Reducerea comporta- 
mentului religios la înstrăinare este, poate, cea mai con- 
cludentă probă în acest sens, de îndată ce ne obiectivăm 
(deci umanizăm) deopotrivă practic, ştiinţific, religios, fi- 
losofic: ` 

Nu sîntem, nu putem fi, istoria este probă, într-o par- 
te a exerciţiilor noastre afirmări în absolut sau căderi în 
absolut. Un „umanism abstract“, unilateral nu se va fi 
întors contra omului și știința nesupravegheată uman (ca 
și politica) n-ar risca să ne ia (dacă nu ne-au luat-o încă) 
distructiv în stăpînire ? 

Or, pentru a ne asigura armonic, pentru a ne gîndi și 
construi ca „sistem“ cu autoreglare, avem nevoie de' re- 
cunoașterea tuturor exerciţiilor omenești. Pe o cale nega- 
tivă, în ultimul ei reprezentant, filosofia clasică germană 
făcea, de fapt, această demonstraţie. 


6. Raţiune, raționalitate, raționalism 
în construcția filosofică 


Dacă ambiguitatea „într-un sens lărgit“ numeşte „orice 
nuanță verbală care dă loc unor reacții alternative la 
aceeaşi expresie a limbii“, raționalismul este un termen 
ambiguu, pe verticală (în ordinea istoriei) ca și pe ori- 
zontală (sistematic) semnificînd, în funcţie de contexte, 
mereu altceva (William Empson, Șapte tipuri de ambi- 
guitate, p. 33). Raționalismul antic, bunăoară, tipologic 
chiar, se deosebește atît de cel medieval cît şi de cei 
modern sau de raționalismul în construcţie contemporană. 
La rîndul său, raționalismul medieval are o 'individuali- 
tate inconfundabilă în raport cu toate celelalte ipostaze 
istorice ; asemenea, în fine, și raționalismul modern sau 
cel contemporan. lar în interiorul fiecărui model, unul 
este raționalismul. de tip platonic şi altul în paradigmă 
aristotelică ; raționalismul abelardian și cel thomist, apoi, 
sînt ireductibile reciproc. În epoca modernă, raționalis- 
mul în direcţie carteziană nu-l anulează sau, oricum, nu-l 
face inoperant pe cel pascalian, nici cel hegelian nu ia 
semnificaţiile celorlalte reconstrucţii, fie cea a lui Des- 
cartes, fie cea a lui Pascal, fie cea luministă, fie cea kan- 
tiană. Şi încă, mài departe, raționalismul (neo-raţionalis- 
mul) concret sau întegral stă în dialog necesar” cu raționa- 
lismul fenomenologic (husserlian), cu cel al „realismelor“ 
contemporane, cu cel existențialist. 

Din interior, în urmare, imaginea este mai curînd a 
mai multor raţionalisme decît a unuia singur (a unui 
singur tip, ceea ce, pare a veni dintr-o rea percepție). 
Centripete, deschise parcă pentru a; asimila, ele, admiţind 

pluralitațea, se autoconstruiesc, dacă nu fiecare pe seama 
celorlalte, oricum, în mișcarea lor secundă, pe măsură 
ce se exclud. Din lăuntru, deci, raționalismul dă impresia 
de heterogenitate, mai mult decit de continuitate și con- 
vergențţă. În urmare, pentru o exactă delimitare și eva- 
luare, chiar, a întruchipărilor lui, este necesar un concept 
unic şi unificator. i 

Cit însă e și posibil cu riscuri minime de inadecvare, 
de acuma, prin cădere în cealaltă extremă, abstract-glo- 
balizantă ? 

O operațiune de delimitare, urmînd o cale apcfatică 
(deci, mai înainte de toate, de definire a raționalismului 
prin ce nu este: prin empirism, prin intelectualism, prin 
iraționalism). va fi mai mult decît propedeutică. Prin re- 
flex, ea ar putea să fie una. de reconstrucție. 

Raţionalism şi empirism. În această primă relaţie," de- 
opotrivă în ordine istorică și sistematică, raționalismul și 
empirismul par a fi doar poziţii gnoseologice absoluti- 
zante, de o parte apăsîndu-se pe rațiune, iar de alta :pe 
experiență. 

În perspectivă sistematică, nimic de obiectat, atîta cit 
se, lucrează cu un sens restrictiv (gnoseologic) al rațio- 
nalismului ca și al empirismului. În ordine istorică. însă 
lucrurile stau în mare măsură altfel, căci și într-un caz 
și în altul gnoseologicul este doar un aspect și poate nu 
cel dintii. 

Atit raționalismul cît și empirismul, cel puțin raţio- 

nalismul în direcție carteziană și empirismul în construc- 

ție baconiană, sînt și ontologie, aceasta cu precădere, și 
antropologie şi o morală, chiar și. o estetică. Dar 'dacă 
sînt, mai întîi, paradigme cu determinante ontologice, 
atunci termenul dominant va fi altul decît rațiunea și 
decit experienţa în exerciţiu cognitiv. 

Raționalismul, deodată, pare centrat în ideea de ra- 
ționalitate integrală a lumii, -ceea ce, dacă prezumția se 
verifică, îi schimbă conceptul. Or, ea se verifică, atît prin 
filosofia carteziană cît și prin cea spinozistă care, mai 
mult decit fapte istorice, dau seamă ca reconstrucţii exem- 
plare. Și carteziânismul și spinozismul sînt, mai înainte 
de toate, ontologii cu punctul de plecare în ideea de ra- 
ţionalitate integrală. 

' Excluderea de către Deşcartes a raționalităţii unui 
„geniu rău“ (malin génie) şi, drept urmare, argumentaţia 
ontologică, punerea spinozistă.a substanței în termen de 

causa. sui şi trecerea gîndirii în condiție de atribut infinit 
nemijlocit al substantei sînt probe evidente și clare. 

Semnificînd „iraţionalitatea“, într-un mod negativ 
prin cum nu trebuie reconstruită lumea, „geniul rău“ are 
singurul rol de a ne face să înțelegem cum trebuie concep- 
tualizată (Jean Wahl, Tableau de la philosophie française, 
p. 16). „lraţionalitatea“ sa, deci neputinţa de a fi, stă ca 
probă pentru raționalitate. Raţional şi irațional, așadar, 
numesc chiar ființa și neființa lumii, căci numai ceea ce 
este raţional este și real și, zicînd în continuare după 
Hegel, numai ceea ce este real este rațional (Principiile 
filosofiei dreptului, p. 17). 

Presupoziţia ține de ontologism, ca, de altminteri, și 
calea ce se deschide către termenii subiacențţi, rațiune și 
ființă, Descartes iar apoi Spinoza procedind ca odinioară 
Anselm, însă mai curînd după modul rațiunii decît după 
„modul propriu intelectului“. Aceasta vrea să însemne că 
identitatea celor „două contrarii“, raționalitatea şi reali- 
tatea, de la care se pornește nu este justificată prin alt- 
ceva, „in afara lor“, ci prin sine și în sine (G. W. F. Hegel, 
Prelegeri de istorie a filosofiei, vol. 2, p. 269, 270). De 
aceea, raţiunea şi existența, într-o determinaţie a unităţii, 
de acuma ulterioară, se presupun ele însele ca feţe ale 
aceluiaşi întreg. 

În oarecare măsură însă și Descartes și Spinoza mai 
procedează abstract (după modul intelectului), paradoxal, 
cel dintîi în urmarea dualismului, iar celălalt printr-un 
monism, la fel de intransigent. Unul pentru că distinge 
între metafizic și fizic și altul, din contră, pentru a nu 
o face. 

Dualist, Descartes trebuia să admită un al treilea 
termen, care să asigure raționalitatea celor două substanţe 
în raportare. Altminteri, admise numai în sine, acestea, 
deopotrivă, necesare legitimării reconstrucţici filosofice, 
nu satisfăceau decît o condiţie, aceea a autonomiei. Or, în 
aceeași măsură, se cuvenea îndreptățită şi autoraportarea. 

Analitic sau după modul intelectului, separaţia era de 
tot necesară, întrucît cei doi termeni, fără de care ontolo- 
gia nu era posibilă, trebuiau puşi mai înainte de toate 
în același plan și într-o poziţie diametrală. Astfel dispuse, 
fiinţa lumii (substanța-corp) și fiinţa umanului (substanța- 
suflet) participă în egală măsură la întreg, care le conţine 
pentru că îl alcătuiesc. Ele îi sînt date elementare, consti- 


285 


tutive, deci îl condiționează, dar întrucît sînt părți, i se 
supun. Ontologia întreguldi o depășește pe aceea a păr- 
ților. 

___ Date fără de care nu se poate, cele două substanţe tre- 
buiau, pentru raționalitatea întregului, să aibă demnitate 
egală. În vederea aceleiași raţionalități însă, substanța-corp 
și substanţa-suflet urmau să se supună prin întreg (ca) 
unui al treilea termen. În logica întregului, alta decit cea 
a părţilor, ele intrau, numai că acest întreg nu putea sta 
ca un al treilea fără riscul iraționalității. 

Autonome, tocmai pentru a-i da raționalitate, cele două 
substanțe, trebuind să fie incomunicabile, și din același 
motiv, trimiteau mai departe, la un al treilea, supraordo- 
nat. Întregul lor nu-și era suficient, dovadă iraționalitatea 
necomunicabilităţii, ca o determinație ilegitimă, logic. Alo- 
gismul, venit din simpla alăturare, producea aici nevoia 
unui alt termen decît întregul. Căci fie și „lipite“, cele 
două substanţe lăsau „loc“ pentru un al treilea ter- 
men. În acest caz însă, chiar dacă -din perspective dife- 
rite, se impuneau doi termeni supraordonați. Or, pentru 
coerenţă, legitimitate nu putea să aibă decît unu. O ale- 
gere era necesară. 

Descartes avea să aleagă, însă după modul intelectu- 
lui. Aceasta vrea să însemne că opţiunea se îndrepta către 
acel al treilea de dincolo de întregul celor două sub- 
stanțe, singurul care era în măsură să îndeplinească, fie 
și cîteva, din condiţiile de inteligibilitate metafizică : ori- 
ginaritatea, unitatea și unicitatea, incondiționarea și in- 
determinarea. Acest al treilea, zicînd după Platon (Sym- 
posion 211 a) era singurul care nu mai trebuia raportat 
la altceva, nestînd în altă ființă, nesporind și nescă- 
zînd, nefiind într-o privinţă într-un fel și în alta altfel, 
ci existînd în identitate de sine prin unicitatea formei. 
El este însă dincolo de întregul ca substanță-corp și sub- 
stanță-suflet. Dar ce sens să aibă acest dincolo de? 

Descartes, prin urmare, face distincţia de tot necesară 
între fizic și metafizic, numai că le separă topologic, chiar 
dacă ființa perfectă, ca ideile platonice, stă într-un topos 
atopos. Separaţia rămîne însă și comunicaţia făcută im- 
posibilă. Prezumția că ființa perfectă nu este un malin 
génie nu are a da logicitatea cuvenită ; din contră, sub- 
linia tocmai dificultăţile. 

Paradoxal însă, imaginată și, apoi, eliminată, prezumția 
în cauză deschidea o perspectivă rodnică: pentru a fi 


286 


temei (in ordine metafizică) al lumii, ființa perfectă nu 
putea fi imperfectă, ceea ce revine la a spune că ființa 
trebuie doar să fie (condiţie de inteligibilitate fixată încă 
de Parmenides). Cum însă doar este și nu poate să nu fie, 
ea, prin reflex, dădea legitimitate întregului fizic (sub-- 
stanţă-corp și substanță-suflet) care nu este și este. 

Nefind (față ou ființa metafizică), tocmai prin aceasta, 
întregul căpăta existenţă (deci ființă proprie, dar secundă), 
venind din ceea ce stă „dincolo“ de sine (ex-sisto—ex-sis- 
tere, a ieși, a se ivi). 

Presupusă ca imperfectă, în acest caz, ființa metafi- 
zică era determinată să treacă în altceva cu grad sporit 
de perfecțiune, situație de neadmis, căci o condiţie (şi ea 
primă) a legitimităţii sale era intransformabilitatea. Prin 
trecere în altceva însă, condiția ilimitării şi aceea a in- 
determinării erau compromise. Mai mult, chiar generarea 
(în-temeierea) își pierdea șansa de inteligibilitate, pentru 
că devenind din ce în ce „mai perfectă“ fiinţa în sine în- 
semna să se miște numai în genul și în orizontul său. Or, 
pentru a face demonstraţia cu o filosofemă clasică, focul 
heraclitic generează lucrurile prin „stingere“ iar nu prin 
„aprindere“, mișcare echivalentă cu transformarea prin- 
cipiului ca principiu (a ființei ca fiinţă). 

Revenind, fiinţa perfectă carteziană este în măsură să 
în-temeieze în ordine secundă numai întrucît în cea pro- 
prie își este, în absolut, suficientă sieşi. Dacă s-ar com- 
porta ca un „geniu rău“, aceasta presupune că este im- 
perfectă (în alte cuvinte, neființă și iraţională) în sine. 
Perfectă, însă, ea nu are cum să treacă nici în „mai per- 
fect“ (sau invers, în „mai puţin perfect“) nici în contra- 
riul său absolut, în impărfecţiunea ca atare (în neființa 
ca neființă), ci doar, în neființă şi ființă, ca determinaţii 
ale existenței (o ex-stază, zicînd astfel ‘după Heidegger). 

În condiţia în care ar fi ca un „geniu rău“, ființa per- 
fectă ar produce existenţa ca neființă (imperfectă și ira- 
țională), în absolut, ceea ce, am văzut, nu e posibil (și-ar 
produce contrariul). Atunci, nu-i mai rămîne s-o producă 
decît oa unitate a nefiinţei (a ceea ce nu este ea) și a 
fiintei (a ceea ce este ea). Presupunindu-se reciproc și 
determinîndu-se tot asemenea, nefiinţa și ființa, în plan 
secund (al ontologiei secunde), din termen da subiect trec 
în acela de atribut, singurul cu legitimitate, în cea de 

a doua specificaţie. Cum însă apar ca atribute ale exis- 
tențeii ele dau acesteia completitudinea necesară. 

Dacă ființa în sine nu poate decit să fie, existența tre- 
buie să nu fie și să fie, deopotrivă, ceea ce mai înseamnă 
că este imperfectă şi perfectă, i-raționalitate-și-raționali- 
tate. 

Un raţionalism întemeiat pe presupunerea de tot legi- 
timă a raționalităţii integrale a ființei în sine, în recon- 
strucţie secundă, modelul cartezian lucrează cu perechea 
iraţionalitate- raționalitate, fapt care obligă la necesare 
reconsiderări. 

Discutabil în partea sa „narativă“ : lumea ca substan- 
ță-corp şi ca substanţă-suflet care lasă loc unui iraționtl 
în stare pură (incomunicabilitatea, de fapt neființa în 
termen absolut, ilegitimă în spaţiul ontologiei secunde), 
raționalismul cartezian în construcţie secundă poate. fi 
reevaluat prin deschiderea sa către un raţionalism con- 
cret, de îndată ce raționalitatea și iraţionalitatea trec în 
condiţie de termeni, corelativi. Dar cu specificarea că ci 
se presupun numai prin raportare la raționalitatea me- 
tafizică, la aceea deci care, asemenea unului heraclitic, 
se manifestă contrar. 

Spinoza (1632—1677), la rîndul său, deşi. încă după 
modul intelectului, ca Descartes, de altminteri, săvîrșeşte 
și el o deschidere similară, numai că printr-o demonstra- 
ție centrată în monismul ontologic. De aici (sau mai 
exact din particularitățile acestui monism) și dobîndirea 
unor șanse în plus, dar și crearea unor dificultăţi în plus, 
ocolite (sau nedescoperite) de Descartes. Însă revelarea și 
„experimentarea“ lor erau cerute, parcă, de Descartes în- 
suşi (la urma urmelor, de filosofie în determinație car- 
teziană). i 

Cu întinderea (substanța-corp a dualismului) şi gîn- 
direa (substanța-suflet) ca atribute infinite, ființa în sine 
spinozistă („Dumnezeu, adică substanța... Deus, sive 
substantia...“ — Etica, I, prop. 11) eliminată, deodată, 
separația carteziană a celor două orizonturi : metafizic și 
fizic pentru a le pune în termeni cu cult mai posibili ca 
adevăr. În consecință, ontologia sporeşte în raționalitate, 
iar raționalismul cîştigă în ordinea integralității. 

„Dinspre“ metafizic, aşadar, raționalismul se constru- 
iește nonrestrictiv şi necontradictoriu. „Dinspre“ fizic însă 
(pentru că, fără să mai fie separată cartezian, fiinţa fi- 
zicii, existenţa adică, este justificată ca un sistem al mo- 

durilor și modificărilor : infinit nemijlocite — intelectul și 
voința —, în raport:cu atributul gîndire, mișcarea si re- 
pausul, în atributul întindere, infinit mijlocite, „fata uni- 
versului întreg“ și finite, corpurile și sufletele indivi- 
dualc), „dinspre“ fizic, prin urmare, lucrurile par să stea 
întrucitva altfel. 

. În deosebire de Descartes și, totodată, cu un grá spo- 
rit de autenticitate și adevăr, Spinoza nu mai așază cele 
două mari. „trepte“ într-o scară a lumii, pe „verticală“, 
ci pe „orizontală“. În acelaşi plan. adică, și, parcă, à tiroirs, 
mai-cuprinzătorul incluzînd orizontul subiacent, substanța, 
atributele și modurile sînt, deopotrivă, în identitate și în 
non-identitate. Venind „de sus“, dinspre substanță, totul 
este în toate, dar venind din „jos“, pentru că moduri și 
atribute sînt cuprinse (modurile în atribute, atributele în 
substanţă), identitatea presupună şi deosebirea. 

De unde însă virtuțile şi viciile. Numai că acestea 
din urmă nu rezultă din ceea ce s-ar putoa numi logica 
dispunerii în arhitectonica ontologică. sau nu din prin- 
cipiul acestui tip de ordonare în trepte, deci nu din par- 
tea formală a ontologiei spinoziste, ci din aceea interpre- 
tată (materială). Căci în perspectivă formală, această on- 
tologie este exemplară. Dificultăţile, deși adesea rodnite, 

ca la Descartes, vin din interpretarea (numirea și pune- 
rea în semnificaţie) a „treptelor“ de existenţă, cu deose- 
bire a atributelor : întinderea și gîndirea. 

Cu o identitate care ne întoarce, formal, la Descartes, 
atributele ne trec într-un orizont care. este al ontologiei 
în concept ideal. „Ca la Descartes, gîndirea şi întinderea“ 
spinoziste „sînt înfăţişate în așa fel încît fiecare este 
pentru sinc întreaga totalitate ; astfel amîndouă conțin 
același lucru, numai că o dată în forma gîndirii, altă dată 
în forma întinderii“ (G. WF. Hegel, op. cit., p. 452). 

Numeric două, deci determinate, pentrul că fiecare 
este întregul, atributele sînt, în mod necontradictoriu, in- 
finite. Era, și esto, singura cale de a îndreptăți ontologic 
atributul în condiția sa paradoxală : secund și, totuşi. in- 
finit. Dar ceea ce se justifică în ordine formală se pierde 
la nivelul interpretării, întrucît întinderea și gîndirea. (pe 
care Descartes le situa mai propriu) apartin existenţei. 
Spinoza deci săvirșşește o extrapolure, în fond, nepermisă, 
trecînd ceea ce avea valabilitate numai ca existență în 
orizontul fiinţei în sine. De aici și „tragerea în jos“, dacă 
se poate spune așa, a metafizicului sau stringerea lui în 

determinaţii care, fie și infinite, îl limitează, ceea ce îi 
ia din raționalitatea genuină. Nu i-o anulează, dar, ori- 
cum, i-o știrbește prin reducționism. Fiinţa metafizică 
însă este raționalitate integrală sau riscă incomprehen- 
siunea. 

Dar, situaţie ciudată, cel puţin la o primă evaluare, pe 
cît pierde fiinţa în sine din raționalitate cîștigă existența. 
Identificarea atributelor substanţei cu întinderea și gîn- 
direa aduce, în consecinţă, cu un artificiu de calcul. 

Descartes va fi fost nevoit să recurgă la o prezumție 
(aceea a „geniului rău“) pentru a face o demonstraţie ne- 
gativă : dacă ființa perfectă s-ar comporta ca un malin 
génie, lumea ar fi iraţională ; dar nu este și nu se mani- 
festă în acest fel, deci lumea este rațională. 

Spinoza adoptă o altă modalitate, de inspiraţie carte- 
ziană ea însăși, dar .instrumentată numai după emanci- 
parea de itera“ cartezianismului. Anume, postulînd ra- 
ționalitatea integrală a ființei, ca Descartes, în deosebire 
de acesta, deși cartezian în spirit, printr-un cartezianism 
fără Descartes, urmăreşte să pună lumea în termeni de 
inteligibilitate metafizică. 

În cosmodiceea carteziană, între ființa în sine şi exis- 
tenţă se întîmplă o fractură ; Spinoza o evită, punînd atri- 
butele în condiție de mediatori ontologici. Coeterne și 
coextensive substanţei, gîndirea și întinderea aparţin ori- 
zontului acesteia, însă întrucît sînt atribute, deci stau 
într-un subiect, au regimul determinațţiilor secunde (ulte- 
rioare), în sens logic. De aceea și mijlocesc între substanță 
(una, nenăscută. și nepieritoare, ilimitată și necondiţio- 
nată) și modificările cu alt regim și comportament onto- 
logic. În acest fel, Spinoza ajuta ontologia să depășească 
dificultăți grave scoase la iveală ca tot atîtea probleme 
ale ei de către Descartes. Dualismul, în particular, de care, 
fie şi ipotetic sau „experimental“ era nevoie, dualismul 
care, ca reconstrucție a lumii, nu putea fi decit un eşec, 
însă unul ce trebuia încercat servind ca. o demonstraţie 
negativă, dualismul cartezian, cu toate aporiile lui con- 
vertite în întrebări, este lăsat în urmă printr-o reaşezare 
a monismului. Dar a unui monism atît de strîns sau atît 
de intransigent, "încît multe din „Promisiuni aveau să ră- 
mină fără de întrupare. 

Perfect coerent și non restrictiv (în deosebire de dua- 
lismul 'cartezian cu semnificaţie doar. în limitele fizicii, în. 
metafizică nemaiavînd valabilitate, pentru că ființa în 

sine este una), monismul spionizist își stingherește con- 
ceptul printr-o întemeiere după modul intelectului. 

-  Constatarea poate să surprindă fiindcă în discuţie este 
tocmai punerea în condiție de atribut a gîndirii și întin- 
derii, ceea ce, la prima vedere, pare să revele procedarea 
contrară, adică după rațiune, de îndată ce substanţa, con- 
ceptual, aduce cu o totalitate (ca și, la rîndul lor, cele 
două atribute). 

În plan formal, nimic de obiectat ; dar în ordinea nu- 
mirii (interpretării), totul, fiindcă întinderea şi gindirea 
sînt nelegitime ca atribute ale substanţei (ființei metafi- 
zice). În această condiţie ele sînt trecute, nepermis, prin- 
tr-o mișcare de resemnificare metafizică de „jos“ în „sus“ 
cînd nu au valabilitate decit în cîmpul existenței. Întin- 
dere şi gîndire, în orizontul fiinţei, sînt determinaţii res- 
tricţive,. deci inoperante. În consecinţă, raționalitatea me- 
tafizică pierde din șanse. Căci reducţionismul, oricum 
instituit, nu este, așa-zicînd, un sfetnic buri. 

Stingherită de semnificaţiile pe care cele două atri- 
bute le primește, ideea unei raţionalitățţi integrale este însă 
perfect posibilă în perspectivă formală. Și aceasta cu 
atit mai mult cu cît atributele ca atribute, fiecare atribut 
ca întreg, prind în același sistem fiinţa și existența. Ra- 
ționalismul spinozist, în urmare, funcționează la fel pe 
orizontală (în planul ontologiei prime) și pe verticală, de 
la ființă către existenţă, pe care o cuprinde fără a o de- 
specifica. 

Universal, raționalismul spinozist cîştiga șansa de a 
fi şi concret, de îndată ce acelaşi model căpăta valabili- 
tate atît în: conceptul ființei cît și în cel al existenţei, al 
acesteia de la modificările sub specie infinit nemijlocită 
la cele finite și mijloace, adică la individuale. 

La acestea din urmă se ajunge însă, dacă se poate 
spune aşa, catabasic, deci prin coborire. Or, era nevoie 
și de „experimentul“ celălalt, anabasic, deci de centrare în 
individuale și de înaintare, apoi, către metafizic pentru 

„luminarea“ lor inversă. 

O asemenea operaţiune avea să facă empirismul în 
exerciţiul său ontologic, ceea ce aduce cu sine o sporire 
considerabilă. a sferei de cuprindere a raționalismului. De 
acuma, aşadar, raționalismul transcende unui sens deter- 
minat, prin opoziție, pentru a include în conceptul său și 
reconstrucţia ontologică întreprinsă în perspectivă empi- 
ristă. În concept nelimitativ, altfel spus, raționalismul 

presupune și paradigma empiristă, ireductibilă, cel puţin 
în faza baconiană, la o filosofie a experienţei pure. 
Proiect de ontologie el însuşi, empirismul baconian, 
la rigoare, este un raţionalism (în sens sporit) sau un mo- 
del raţionalisY al lumii centrat în individual. Dacă, în 
epocă, pare să stea în raport de excluziune cu raţiona- 
lismul, într-o deschidere sistematică însă, empirismul i se 
ataşează întregitor. „Adevărul“ empirismului nu avea cum 
să stea în el însuși, după cum nici raționalismul nu putea 
„să înainteze în concret“, pentru a zice ca Hegel, fără 
luarea în seamă a individualelor. Un raționalism divergent 
empirismului și un empirism în opoziție abstractă cu ra- 
ționalismul erau sortite eșecului. - 
Reducindu-le în expresia lor modernă la poziţii în 
teoria cunoștinței riscăm “să le. nesocotim tocmai În miş- 
carea lor de convergenţă. Or, ele -par să se separe tot 
mai mult în interpretare gnoseologistă pentru a se apro- 
pia în cîmp ontologic. 
Paradoxal, pe măsură ce deveneau mui exclusiviste 
şi mai dogmatice, raționalismul și empirismul își dezvă- 
luiau reciprocitatea pentru întregire. își asravau Aa 
pentru ieșirea din ea și se închideau în -sine pentru a 
se reconstitui critic. Berkeley și Hume, mai cu seamă 
Hume, acest mare filosof critic, nu numai şi nu în pri- 
mul rînd privit prin criticismul kantian, aceştia, aşadar, 
aveau să determine o criză în empirism și, prin reflex, 
şi în raţionalism menită să le facă posibilă reașezarea 
după modul raţiunii. Ceea ce vrea. să însemne autodepă- 
şirea amîndurora în raționalismul integral, concret, de- 
opotrivă în aplicaţie ontologică și .gnoseologică. De la 
această mare criză la Kant şi la Hegel nu mai era de în- 
treprins decît reconstrucţia lor în conceptul raționalităţii 
integrale. Şi cum ontologia revelase ceea ce despărţea 
dar şi ceca ce unea raționalismul și empirismul (în de- 
terminatie istorică), „întoarcerea“ la ea, pentru a pro- 
ceda radical, se impunea cu necesitate. Kant avea să fie 
proiectantul (în acest caz fenomenul trebuie citit pentru 
o posibilă ontologie), iar Hegel constructorul. 
Raţionalism şi intelectuulism. Deși distincţia intelect- 
rațiune este mai veche, vine de la antici (poate, mai în- 
tii, după opinie şi după rațiune, căile parmenidiene, opinia 
și știința platonice, sigur însă intelectul pasiv şi intelec- 
tul activ aristotelice), în concept modern, este de invenţie 
kantiană și hegeliană, cu deosebire hegeliană. 

„Intelectul, socotea marele dialectician, defermină: și 
menține fixe determinațiile ; rațiunea e negativă și dia- 
Jectică, deoarece ea rezolvă în neant determinațiile inte- 
lectului ; ea e pozitivă deoarece creează universalul și cu- 
prinde în cl particularul“ (Știința logicii, p. 10). 

Distincte, dar presupunîndu-sc, intelectul fiind „ab- 
stractizator* și rațiunea totalizantă,. cînd au fost separate 
și puse în opoziţie exterioară au pierdut „conceptul ade- 
vărului“. Căci „întors contra rațiunii, intelectul se com- 
portă ca un simț comun“. Or, determinînd și divizind, 
„acest intelect trebuie de asemenea să depășească și aceste 
determinaţii separatoare -ale sale și să le conexeze. În 
momentul acestei conexări iese la iveală conflictul lor. 
Raportarea aceasta pe care o face reflexia aparține, ca 
atare, rațiunii. Depășşirea determinaţiilor acestora, depă- 
şire prin care se ajunge la descoperirea conflictului lor, 
e marele pas negativ către conceptul adevărat al rațiunii. 
Dar această descoperire nefiind dusă pînă la capăt se cade 
în credinţa greșită că rațiunea ar fi aceea care ar ajunge 
în contradicţie cu ea însăși. Reflexia despre care vorbim 
nu vede că contradicţia înseamnă tocmai depășirea limi- 
taţiilor intelectului de către rațiune, precum și rezolvarea 
lor“ (Ibidem, p. 28). 

Constituit abstract, intelectualismul conţinea propria-i 
contestare, şi ca abstractă. De la separație și absolutizare, 
gestul următor, singurul posibil şi firesc, era cel al cri- 
ticii intelectului și, odată cu aceasta, al anulării rațiunii 
însăși. Intelectualismul, aşadar, nu putea .să ducă decît 
unde a dus: la antiintelectualism și, prin acesta, la anti- 
raționalism. Avatarurile lui o probează îndeajuns. 

Surprinzător, intelectualismul, dar și epilogul său, anti- 
intelectualismul, veneau deopotrivă din prima mare insti- 
tuire modernă a intelectului, din kantianism adică. 

Analitica de tip kantian „a formelor intelectului a dat 
rezultatul amintit, anume că aceste forme nu pot fi apli- 
cate, lucrurilor-în-sine... Însă, ducă cle sînt insuficiente 
pentru lucrul-în-sine, și mai puţin pot fi determinaţii ale 
intelectului, căruia ar trebui, cel puţin, să i se acorde 
onoarea unui lucru-în-sine...* Îndepărtate „de obiect“, 
„critica“ le-a restrîns valabilitatea doar „pentru raţiunea 
subiectivă și pentru experienţă“ (Ibidem, p. 29). Dar de 
aici incomunicabilitatea cu rațiunea (ca „facultate a uni- 
tății regulilor intelectului sub principii“) și, mai departe, 

ca urmare previzibilă, antiintelectualismul din perspec- 
tiva rațiunii (Im. Kant, Critica rațiunii pure, p. 285). 

Raportate încă abstract (după modul intelectului), in- 
telectul și raţiunea în semnificaţie kantiană, dacă se pre- 
supun, totuși, exterior, unitatea, ca şi separaţia lor, de 
altminteri, e prin alăturare şi în alăturare. 

Centripete, deci fixate în ele însele, intelectul și ra- 
țiunea nu numai că se opun abstract, intèlectul rațiunii, 
raţiunea intelectului, dar fiecare în parte intră; cum zicea 
Hegel, în contradicţie cu sine. Or, parafrazind o celebră 
vorbă kantiană, intelectul fără rațiune este orb, raţiunea 
fără intelect este goală. 

Aduse la limită să se opună, fiecare sieși, printr-o 
mişcare inversă, intelectul și rațiunea în concept kantian 
erau însă apropiate de treapta zero, de „ceea ce e absolut 
simplu“, deci de „ceea ce e mai general şi mai gol“ (de 
conţinut), de unde, în consecinţă, „trebuie să se înceapă“ 
(G. W. F. Hegel, op. cit., p. 22).: 

Aici, poate că şi stă sensul mare al criticii kantiene, 
cel puţin dacă privim dinspre punctul de plecare al filo- 
sofiei hegeliene. Astfel încît, fără critică, deci fără sta- 
tornicirea kantiană a fundamentelor, nici (deopotrivă ca 
istorie și ca sistem) reîntemeierile hegeliene. 

Integrată în structurile raționalismului concret, con- 
temporan, și sporită în semnificaţia sa, poate, chiar recon- 
struită, distincţia hegeliană între dialect și: rațiune avea 
să-şi reateste, superior, valoarea explicativă și operaţională. 
Și aceasta cu atît mai mult cu cît, în paralel, vechiul in- 
telectualism, reactualizat, va fi provocat, printr-o reacție 
antiintelectualisfă, un iraționalism sui generis. 

Intelectualismul, așadar, constituit prin despărțirea de 
raţionalism, fatalmente avea să facă posibil antiintelec- 
tualismul. Situaţie stranie, dar previzibilă, fiindcă despăr- 
țirea conducea la opoziția abstractă. 

Aceasta pe de o parte. Pe de alta, apoi, intelectua- 
lismul ducea la același epilog, prin reacţia antiintelec- 
tualistă, determinată de dificultățile în care se pusese 
singur odată cu desprinderea dè raționalism. l 

Dar pe măsură ce își radicaliza constatarea, pe o cale 
ńegativă, făcea demonstrația valabilității modelului ra- 
tționalității integrale. Bergson și Blaga, în modalități dis- 
tincte, stau ca „experimente“ cruciale. 

Bergsonismul, mai întîi, ilustrează ceea ce s-ar putea 
numi, forțînd puţin termenii, un antiintelectualism ne- 
gativ, de îndată ce de la critica  intelectualismului 
abstract și reducţionist trecea la substituirea raţiunii în- 
săși cu intuiţia. Blaga, în schimb, face proba unui anti- 
intelectualism pozitiv, prin modul cum pune în „scenariu“ 
cunoașterea paradisiacă („un fel de cunoaștere“, de situ- 
are „în faţa obiectului pe care îl socotește dat sau cu po- 
sibilităţi de a fi dat, întreg și nealterat...“) şi cunoașterea 
luciferică ” (0 vedem detașîndu- -se în chip aparte de 
obiect, fără a părăsi însă obiectul“), 

Opuse, „cu distincții ireductibile“, cele două tipuri 
nu sînt şi incomunicabile : „cunoașterea luciferică inva- 
dează cu perspectiva ei cîmpul cunoaşterii paradisiace“ 
(Cunoaşterea luciferică, în Lufian Blaga, Opere, vol. 8, 
p. 315, 316). 

Cu toate că se arăta rezervat față de şansele distinc- 
tiei kantiene şi hegeliene dintre intelect și rațiune, iar 
în cunoaşterea luciferică identifica planul „intuiției“, 
Blaga lucra în acelaşi orizont care, desprins de o inter- 
pretare anume, poate fi asimilat cu o problemă a onto- 
logici cunoaşterii. El, prin urmare, își luå măsuri de 
precauție numai în raport cu. o descriere, kantiană-hege- 
liană, iar nu față cu structurile „albe“ ale „cunoaşterii 
înțelegătoare“. Intelect și rațiune, pe de o parte, cunoaş- 
tere paradisiacă și cunoaștere luciferică, pe de alta, am- 
bele modalităţi de interpretare (de identificare, de numire 
şi de instrumentare) sînt cchivalente din perspectiva 
structurilor, ca structuri formale, ale „cunoașterii înţele- 
gătoare“. i A 

Drept aceea, antiintelectualismul la Blaga este de 
același tip ca antiintelectualismul kantian şi hegelian, 
adică relativ și nu absolut, deschis și nu închis, pozitiv 
și nu negativ. Dar așa fiind, antiintelcctualismul nu sù- 
gerează antiraţionalismul sau nâ-l face posibil; din 
contră, este un mijloc pentru construcția raționalismului 
integral, concret. 

Paradoxal, deci, nu intelectualismul stă ca un rațio- 
nalism (ori, mai curînd, pentru raţionalism), ci antiinte- 
lectualismul, dar acesta în concept relativ, deschis și pos 
zitiv, ao ue al Pda 

Rationalism și iraționalism. Nu încape îndoială că 
„raționalismul nu este un factor dominant... ci este un 
factor subordonat, recesiv, și de accea el presupune ra- 
ționalismul ca funcție dominantă“. Dar dacă aşa stau 
lucrurile, „iraționalul nu există prin sine“, ci numai „prin 
raţional“, ca o „umbră“ a acestuia fie și „necesară“ (Mir- 

cea Florian, hecesivitatea. ca structură a lumii, vol. I, 
p. 270). f 

Într-o perspectivă ontologică, Nicolai Hartmann pos- 
tula existența unui „irațional eminent“ („analogic şi 
transinteligibil“), ceea ce- adesca a putut să treacă drept 
o tentativă de refundare a iraționalismului. Or, „ipoteza 
iraționaļului radical nu este un contrasens“ deși, la ri- 
goare, „iraţionalismul a luat naştere din explicația cu 
sine a raționalului, din năzuința rațiunii de a-și cunoaşte 
puterile şi limitele, din obligația rațiunii de a nu între- 
rupe contactul cu realitatea, de a exprima sau explicita 
ceca ce este funcția fundamentală a rațiunii și cunoașterii 
În generc“ (Ibidem, p. 279, 270). 

Avem de a face, așadar, cu două perspective: una, 
nonrestrictivă, ontologică, şi alta relaționistă, gnoseolo- 
gică. Din prima, cea hartmanniană, iraţionalul este pus 
să numească nonrelaţionist ceea ce stă ca un „lucru în 
sine“, iar din cealaltă, ceea ce raţiunea instituie ca un 
contrariu al său. 

` Pentru că „mu (neapărat) admiterea iraţionalului în- 
seamnă iraționalism“, problema nu este a alegerii între 
cele două puncte de vedere, ci a legitimării lor, deopotrivă, 
și aceasta spre o înțelegere cît mai concretă a raționalis- 
mului (Al. Boboc, Nicolai Hartmann și realismul contem- 
poran, p. 35). Căci un concept abstract, al acestuia con- 
struit cu mijloace puţine și constrîngătoare în contra pro- 
gramului său risca, prin reducționism, pierderea realului, 
dacă nu. chiar. punerea lui, paradoxal, în termeni non 
raţionali. Iraţionalismul ca înfundătură a raționalismului 
abstract, de care s-a vorbit adesea atit din orizontul ira- 
ţionalismului, cît și din acela al raționalismului concret, 
este de ordinul evidenţei. l 

Opunînd exclusivist raționalul şi iraționalul, luîndu-i 
acestuia din urmă orice semnificație ontologică, raționa- 
lismul abstract făcea el însuși posibil iraționalismul. Dar, 
„pentru ca raționalul să aibă sens și să existe e necesar 
să existe și iraționalul“ în aceeași ordine (ontologică), 

deși la alt nivel, secund (D. D. Roșca, Existenţa tragică, 
p. 72). 

Identificarea hartmanniană a unui irațional în sine 
(ca fiinţa în sine) produce mari perturbații în construcţia 
ontoiogiei, a acesteia ca logică. Mai întîi pentru că ia 
ontologiei relaţia fundamentală, aceea fără de care nu 
se poate construi, anume identitatea cu diferența în ea 
însăși, cum zicea Hegel, dintre a gîndi și a fi. Apoi. în 
măsura În care jtransobiectivul transinteligibil“: (iraţio- 
nalul) și „transobiectivul inteligibil“ (raţionalul) capătă 
legitimitate ontologică, în egală măsură, se ivește peri- 
colul! ruinător al admiterii a-doi termeni în condiţie primă 
sau oricum incomunicabili (Cf. Georges Gurvitch, Les 
tendances actuelles de la -philosophie allemande, p. 192 
passim). l ' 

Cu postularea iraționalului ca „lucru în sine“, relația 
dintre a gîndi și a fi trece în plan secund. ceea cc. în- 
seamnă că ontologia cade din condiţia ei. Dificultatea, 
prin urmare, este de principiu și, așa fiind, nu se poate 
nesocoti. De altfel, cînd s-a admis un „lucru în sine“, 
acesta, fie și în formă negativă, a fost pus în relație cu 
a gîndi, numai că, iarăși paradoxal, într-una gnoseolo- 
gică, deci ca un incognoscibil. Hartmann însuși o face. 

„Lucrul în sine nu are cum să stea ca termen în 
afara oricărei relații; cum însă, ca irațional mai cu sea- 
mă, nu poate fi pus în identitate (ca raport) cu a gîndi, 
este determinat ca incognoscibil. Or, relaţia de tip onto- 
logic dintre fiinţă şi gîndire este anterioară, logic, celei 
de cognoscibilitate. Altminteri, dacă ființa ca fiinţă ar fi 
cunoscută ar fi „cuprinsă“, ceca ce ar duce la presupu- 
nerea ei ca limitată, iar dacă, din contră, n-ar fi cunos- 
cută, cum am mai gîndi-o şi exprima-o ?- 

Ontologic însă este, trebuie să fie, o legitimare a ce- 
lor doi termeni polari, fiinţă și gîndire, mai înainte de 
a se stabili primătul unuia sau altuia, ca și a cognoscibi- 
lităţii și a incognoscibilităţii. Toate acestea, de altfel, 
sînt posibile numai după instituirea lui a fi și a gândi în 
identitate şi diferenţă, totdeodată. 

Non-limitativi, deși cu maximă universalitate, pentru 
că sînt opuși, ontologic: (în aceeaşi perspectivă formală), 
„cei doi termeni se presupun : ființa n-ar putea fi numită 
în absenţa gîndirii și gîndirea n-ar putea fi gîndire a 
ceva în lipsa fiinţei. 

Încă -o dată, această numai în limitele justificării lo- 
gico-lingvistice a ontologiei și nu în ordinea interpretării 
(a ontologiei interpretative sau materiale). Căci mai îna- 
inte de toate avem nevoie de punerea fiinţei și a gîndirii 
în condiţie de termeni primi, ireductibili, așa-zicînd, în-- 
trucîtva în spirit cartezian. 

“ Puniînd ca primă regulă de inteligibilitate a fiinţei, 
unicitatea ei, ontologia, totuși, nu se poate construi decit. 
ca o relație sau printr-o relaţie, dar cu restricţia că ter-. 
menul celălalt nu poate fi limitativ. 

Să încercăm o demonstraţie negativă urmînd o suges- 
tie încă parmenidiană și să identificăm celălalt termen în 
neființă. În urmare, două propoziţii, ființa este și nefiinta 
este ar fi singurele posibile. Însă în acest caz, la o primă 
evaluare, pentru că sînt în egală măsură, ființa și nefi- 
ința ar sta ca două entităţi care se limitează și se deter- 
mină reciproc. Dar la oa doua, întrucît numai prima: 
propoziţie este analitică iar cealaltă sintetică (deci se 
cere justificată : cum este posibilă alăturarea necesară 
între a nu fi și a fi ?), neființa este trecere în regim secund 
Fiinta și nefiinţa, deci, nu pot să stea alături. 

Este nevoie, atunci, de un alt termen, care să nu pună 
în discuţie condiţia unicităţii fiinţei şi, totuși, să fie altul. 
Acesta nu poate fi decît contrariul ființei, gîndirea adică. 

„Treapta zero“ sau, hegelian, acel „absolut simplu“, 
ființa în sine presupune în relația ontologică un termen 
tot asemenea. Corelativul său, prin urmare, trebuie să 
aibă o demnitate similară, numai că în alt orizont. Primă, 
ontologic, fiinţa în sine impune celuilalt aceeași condiţie, 
a primatului, tocmai pentru a se opune și, totodată, pen- 
tru a fi în identitate, adică pentru a fi : ființa, raţională, 
iar gindirea, existentă. De aici, din identitate și deosebire, 
în consecinţă, vin atit coraţionalitatea fiinţei și gîndirii, 
cît și coexistenţa lor. 

Un iraţionalism în sine, un irațional ca termen prim, 
de aceea, ar face imposibilă descrierea sa ontologică.. Prin- 
tr-o parafrază la Gorgias, dacă ar exista iraţionalul, n-ar 
putea fi nici gîndit, nici exprimat. 

` Dar, cu toate acestea, iraţionalul, mai înainte de a fi 
definit în relaţia logico-gnoseologică, trebuie justificat 
ontologic. Este însă posibilă o asemenea operațiune ? Are 
deci iraţionalul semnificație ontologică ? 

Această lume, zicea Heraclit, este un foc etem care se 
aprinde şi se stinge după măsuri, căci din moartea focu- 
lui vine nașterea aerului, a apei și a pămîntului, iar, 
invers, din moartea acestora din urmă, nașterea focului 
(fr. 30, 65—66). 

Principiu al lumii, focul nu are a o genera prin 
trans-formare, adică prin trecere într-un altceva, fatal, 
limitativ. Generarea este într-o ordine negativă, ca stin- 
gere. Fiinţa deci produce nefiinţa, dar în sine. Nu trece 
în ea, pe „orizontală“, ci printr-o „retragere“, inteligibilă 
numai pe „verticală“. E 

„Des-fiinţarea, în consecinţă, este o în-fiinţare, dar în 
pian secund, singurul în care neființa poate fi instituită. 
Altminteri, ar trebui ori situată în același orizont cu 
fiinţa, ori destituită ontologic. Și într-un caz și în altul 
s-ar proceda însă absolutizant. Or, neființa este o des-fi- 
inţare ca în-fiinţare, ceea ce obligă la punerea ei în con- 
cept relativ. 

“Prin analogie, ființa ca raționalitate (a fi este totuna 
cu a gîndi) se „desprinde“ din această identitate pentru 
a face posibilă alta, în alt plan, secund, și relativă. Ea se 
dez-raționalizează, instituind însă o altă raționalitate. Ca 
dez-raționalizare a raţionalului în sine (a fiinţei în sine) 
existența poate fi luată ca un irațional, dar întrucît 
des-ființarea este totuna cu o în-fiinţare, ceea ce în ori- 
zont metafizic are o semnificaţie, în celălalt, fizic (al 
ontologiei existenţei) capătă alta, distinctă, ținînd' de alt 
pian și identică, totodată, fiind un analogon al celei din- 
tii. Iraţionaluf din ordinea secundă, așadar, este numai 
relativ, ceea ce îl determină ca pe un alt raţional sau 
ca pe un rațional de gradul II. 

raționalismul, în construcție ontologică, posibil a 
dată prin identificarea unui irațional în sine (ca ființă 
în sine) mai este și prin absolutizarea existenței ca ne- 
ființă. Cînd, relativă, neființa este ea însăși fiinţă, nu- 
mai că în plan secund. i 

Instituit și într-un caz și în altul prin modelare gno- 
seclogistă (gîndirea determinată, ca facultate de -cunoaş- 
tere, iar nu potrivit cu poziția ci de termen ontologic, 
celălalt), iraționalismul în acest concept făcea deschi- 
derea către iraționalismiul subsecvent, ca limitare sau 
negare a rațiunii. Căci dacă iraţională, transcendența 
(ființa în sine și ființa determinată) este incomunica- 
bilă cu opusul ei, cu rațiunea. : 

„Realitatea este iraţională, gîndirea este rațională“. 
această presupoziţie este  presupoziția iraționalismului 
modern şi totodată aporia sa, marea și ruinătoarea sa 
dificultate (Mircea Florian, Misologia sau filosofia ab- 
surdului, în Scrieri alese, p. 226). g 

În discuție nu intră formele prea puțin reflexive, 
venite din resentimente’ veştejite odinioară de P. P. 
Negulescu într-o prelegere universitară din 1930—1931 : 
„Adversarii democrației din Franța își  indreptează 
acțiunea lor, ceea. ce pare la prima vedere ciudat, 
şi în contra raționalismului ca direcție filosofică. De 
ce? Pentru un motiv foarte simplu: pentru motivul 
că ei nu pot uita campania violentă pe care au dus-o 
filosofii raționaliști din secolul al XVII-lea în contra 
monarhiei absolute. în contra monarhiei de drept divin. 
De aici. printr-o asociaţie de idei firească, adversarii de 
azi ai democraţiei din Franţa care caută să restabilească 
monarhia absolută cred că au în-raționalism un dușman 
care trebuie cu orice preţ doboritt. Un articol din „Le 
Figaro“ (22 septembrie 1930) era de tot probant, con- 
stînd în „afirmări tari, violente, dar nedovedite“ : „«Ra- 
ționalismul e o bucătărie falsificată. Ingredientele care-i 
otrăvesc produsele sînt pretenţia și ignoranța. Raţiunca 
nu e decit o slugă..., cu adevărat stăpînă e sensibili- 
tatea»“ (Problema epistemologică, prel. III, în P.P. Ne- 
gulescu, Pagini alese, p. 172, 176). 

Acesta este un iraţionalism tare se extrage dintr-o 
poziţie antiraţionalistă cu motivaţie extrafilosofică. Dar 
mai înainte prezintă interes iraționalismul ca „rod“ al 
„erorilor săvîrşite de raționalismul tradițional“, „al con- 
cepţiei că raţiunea este o activitate interioară care sche- 
matizează realitatea“ (Mircea Florian, Recesivitatea..., p. 
283). Deci ca epilog, dacă .nu, mai cu seamă, ca reacţie 
la raționalismul abstract și, în contra instrumentării sale, 
ca argument pentru un alt raţionalism. Însă nu numai 
atît, fiindcă iraţionalismul ca opţiune în teoria cunoş- 
tinței, în prelungirea celui de construcție ontologică, în- 
seamnă și o încercare de cuprindere şi instituire filoso- 
fică a iraţionalului. O încercare numai şi încă, în uni- 
versul său de aplicaţie eșuată, pentru că „iraționale de- 
finitive“ -nu există sau, mai precis, nu putem ști dacă 
există“, „Ceea ce ne pare azi irațional, mîine poate de- 

veni rațional“ (D.D. Roşca, Studii şi eseuri filosofice, 
p. 195). . 

Or, iraționalismul, procedînd abstract, după ce izo- 
lẹază „iraționale definitive“, opreşte rațiunea. în fața lor. 
Aceasta mai cu seamă cînd iraționalismul nu-și asociază 
anti-raționalismul (poziție exclusivistă. prin negativism) 
şi nu: presupune neapărat eliminarea rațiunii, ci (doar) 
minimalizarea ei. 

Că la limită instituirea unor date iraționale ale 
conştiinţei . noastre în transraționale poate fi (sau poate 
duce la)'’o devalorizare a rațiunii este de tot adevărat. 
Dar iraţionalismul, sau venind pe o cale istorică, iraţio- 
nalismele, în concept filosofic (ontologic și gnoseologic), 
acelea care nu presupun un antiraționalism ca punct de 
plecare şi scop, săvîrșesc numai o inversare a poziţiilor 
iraționalului și raționalului în sistem. Iraţionalismul, deci, 
ori cel puţin iraționalismul care, din nou, nu se con- 
struieşte ca un anti-raţionalism, pune iraţionalul în con- 
diție primă, iar raţionalul în reziin secund. La rigoare, 
în acest concept, nu atît restrictiv cît mai degrabă de-fi- 
nit, iraţionalismul se opune raționalismului numai în mă- 
sura în care schimbă poziția termenilor. Ceea ce nu rămîne 
fără de urmări, mai întîi, în chiar încercarea sa de le- 
gitimare ‘ca "proiect filosofic. Pentru că, izolînd „irațio- 
nale definitive“, îşi anulează, prin aceașta, șansa de a 
construi o ontologie și, mai departe, o teorie a cunoş- 
tinței după singurele reguli posibile ale instituirii onto- 
logice și gnoseologice. În al doilea rînd, prin extindere, 
pune filosofia însăși în situaţia de a se contrazice pe 
sine, de îndată ce construcţia este înlocuită cu de-con- 
strucția. f 

Or, nu aceasta este vocația filosofiei şi deci nu acesta 
rostul ei. Și nu de aici vine nevoia de filosofie, ea în- 
săși în continuă devenire, ea însăși o istorie, într-atîta 
„chiar încît istoria filosofiei poate fi văzută şi ca o feno- 
menologie a trebuinței noastre, parcă ontologic-deter- 
minată, de iubirea-de-înţelepciune. 

Ca de-construcție, ce ar mai fi însă filosofia și ce 
istoria filosofică a fiinţei noastre, ce. dimensiunea noas- 
ră filosofică, pentru că, mai mult decit o interpretare 
a lumii, filosofia este un mod de a fi. 

Dar așa stînd lucrurile, nu putem să ne-o îndepăr- 
tăm pe o cale sau alta şi să nu cădem ontologic. 

Punînd filosofia în conflict cu sine, antiraţionalismu) 
(din nou, altceva decît iraționalismul) o dezleagă de te- 
meiul și, în același timp, de rostul ei, care este fiinţa 
noastră. 

Reconstrucţie a lumii pentru om şi, în urmare, pro- 
gram deschis de afirmare a acestuia, filosofia este, tre- 
buie să fie, dialogul marilor termeni care centrează cele 
două orizonturi onţologice, cel a-fiinţei în sine şi cel al 
ființei umanului. Ca dialogul să fie posibil însă cei .doi 
termeni trebuie „puși în stare de comunicaţie, ceea ce 
numai postularea co-raţionalităţii lor este în măsură s-o 
facă. 

Altminteri, fie prin ‘identificarea unor irațional de- 
finitive (în sine), cazul antiraționalismului, fie prin admi-- 
tere a două serii de raționalitate (cazul raționalismului 
abstract), filosofia eșuează, cum ar fi zis Camus, în „ţi- 
nuturi pustii“. Riscul și de o parte şi de alta este al în- 
chiderii filosofiei în cercul mic al exercitării sale pen- 
tru sine însăși. | 

Co- raționalitatea, prin bivalenţa ei, în „joc secund“, 
pune -însă în dialog cele două orizonturi. Ea deschide 
lumea în faţa raţiunii și supraveghează raţiunea în aple- 
carea sa asupra  raţionalităţii obiective. Astfel încît, 
obligă la un contept al raţionalităţii concrete care, așa 
fiind, nu exclude iraționalul, ci îl legitimează pe măsură. 
De aceea, „locul natural“ al iraţionalului, paradoxal, va: 
fi în sistemul raționalismului concret, iar nu în ace! al 
antiraţionalismului. Căci poziţie abstractă, aceasta din ur- 
mă, prin absolutizare, îl despecifică și îl. face inoperan:. 

Antiraţionalismul, așadar, își anulează sau mai curînd 
iși elimină conceptul propriu : „tinde să se respingă pe 
sine însuși (R. Aron, Introduction à la philosophie de 
Phistoire, p. 318). 

Li 

7. Cunoaştere şi experiență. 
Paradigma empiristă. 


Cu o ambiguitate într-un orizont mai restrîns, ceea 
ce empirismul cîștigă într-o parte, pierde în alta. Nu 
are polimorfismul derutant al raționalismului, astfel în- 
cit este mai uşor de sesizat în unitatea lui istorică. Dar, 
cu o istorie cam lineară, strîns într-o albie prea îngustă, 
el „curge“ dinspre Bacon către Berkeley și Hume cu 
distorsiuni și subțieri care aproape că-l aneantizează. 

. În timp ce raționalismul își produce forme comple- 
mentare și înaintează prin expansiune, empirismul se 
constituie în ipostaze mai curînd succesive. Căci empi- 
rismul baconian, bunăoară, deși primul în ordine isto- 
rică și întrucîtva, cel puţin în aparenţă, cu valoare ma- 
triceală, sistematic, se deosebește de cel lockeian sau de 
cel al lui Condillac. Reductibile la o structură unică nu 
sînt nici chiar modelele mai asemănătoare : cel baconian 
si cel al lui Hobbes, cel al lui Condillac și cel al lui 
Helvetius, cel berckeleyan și cel humeist. 

Mai înainte, deci“ par a trece deosebirile, într-o is- 
torie .„sincopată“ sau într-un sistem de sisteme. 

La limită, în primele lui ipostaze sau momente (Ba- 
con şi Hobbes), cît sînt privite dinspre Locke şi Condil- 
lac, Berkeley şi Hume, empirismul aduce mai curînd 
cu un empirio-raţionalism și, deci, cu o alternativă la 
poziţiile, abstracte, păgubitoare prin schematismul şi uni- 
lateralitatea lor. Astfel, atît „școala empirică de filoso- 
fie“, cît şi cea „sofistică sau raţională“, superficial opuse, 
în rezultate, „deformate“ şi „monstruoase“, se întilnesc. 

Întemeiată, una, „nu pe lumina noţiunilor“, ci „pe 
mărginirea și întunecimeu unor puţine experimente“, iar 

cealaltă pe presupoziţii făcute „mai înainte“ ca „expe- 
riența“, să fie consolidată în mod științific, ambele eșu- 
ează şi deturnează cunoașterea de la adevăr (Francis 
Bacon, Noul organon, I, 64). 

Or, prevenea, Fr. "Bacon '(1561- 1626), singura șansă 
este „alianța strinsă și trainică dintre cele două facul- 
tăţi, experiența şi raţiunea“, ceea ce face ca „ţinta“ fi- 
losofiei să nu fie „de a tăgădui simţurile, ci de a le 
ajuta ; nici de a disprețui intelectul, ci de a-l îndrumat, 
dacă aspiră la autenticitate (Ibidem, I, 95, 126). . 

Thomas Hobbes (1588—1679), la rîndul său, admite 
că tot ceea ce este „în sîndirea omului“ vine „prin or- 
ganele simţurilor“ întrucît sînt afectate de „corpul exte- 
rior“ sau „de calităţile sensibile“, tot atîtea „mișcări 
ale materiei“. Însă prin simţuri nu dobîndim decit „ima- 
gini cauzate“ de lucruri și calităţi, deci ale acestor lu- 
cruri și ale acestor calități acum şi aici. Senzaţia este 
„cunoaştere a faptului“, în timp ce știința, „a consecin- 
telor și dependenţei unui fapt de altul“, a lucrurilor și 
calităților așa cum sînt într-un întreg şi ca întreg. 

Rămînînd la senzaţii nu numai că am „pierde“ lu- 
crurile în conexiunea lor, dar nu ne-am mai putea exer- 
cita intelectual, deci gindirea și limbajul şi-ar pierde 
legitimarea. Căci ântelectul este un sistem „al concep- 
țiilor și gîndurilor prin mijlocirea succesiunii și ţesătu- 
rii numelor lucrurilor în afirmaţii și negaţii şi alte for- 
me ale limbajului“. Și încă, mintea nu este simplă 
oglindire pentru că, prin natura sa, calculează. Ea este 
adunarea şi scăderea: „Logicienii, pentru consecințele 
cuvintelor, udună două nume pentru a face o afirmaţie, 
două afirmaţii pentru a face un silogism, mai multe si- 
logisme pentru a face o demonstrație și, din suma sau 
concluzia unui silogism, ei scad o propoziţie pentru a 
găsi pe. următoarea“. Asemenea și politologii: „adună 
pactele pentru a găsi datoriile omenești“, iar juristii, 
legile şi faptele, „pentru a găsi ceea ce e drept şi ceea 
ce e nedrept“. Și tot astfel, în orice exerciţiu: rațional 
(Leviathan, I, 1; 5, 2, 5). Mai înaintea lui Leibniz, Hob- 
bes pare să ştie că nimic nu este în gîndire dacă nu vine 
din simțuri, în afară de gîndirea însăși. , 

Asociativă (altfel cum ar da seamă de lucrurile lu- 
mii și actele noastre, relații și în relații ?), ea se supune 
intercondiționărilor obiective şi ia act de ele, dar îr 

structuri și în funcții care-i dau identitatea necesară îr 
cunoaștere, ca asumare subiectivă a realului. Altminteri, 
ca simplă „oglindire“ a lucrurilor, cum ar mai fi con- 
diţie și temei pentru „concepții și gînduri“, pentru știință 
ca reconstrucţie a sistemului lucrurilor în lume ? 

__ Dacă lucrăm cu un concept restrictiv al empirismu- 
lui, cu cel la care sc ajunge cam în cursul unui. secol 
atunci Bacon și Hobbes nu sînt empiriști. Dar cum prin 
restrîngere empirismul nu 'ciștiga în rigoare! cît pierdea 
din completitudine, cu valoare paradigmatică este con- 
ceptul lui de început de istorie. | 

În acest caz istoria este inversă,. adică dinspre un 
model concret către altul abstract (luînd concretul și 
abstractul în accepţie hegeliană). $ 

Totuşi, istoria negativă este dublată de o alta, pozi- 
tivă, în măsura în care de la Bacon la Locke şi de la acesta 
la Hume empirismul devine mai reflexiv sau critic. De- 
taşînd, cît se poate, ideea de critică a experienței pure 
din contextul ei empiriocriticist de mai tîrziu (sfirsitut 
veacului al XIX-lea și începutul celui următor), n-ar fi 
prea riscantă aplicarea sa empirismului modern tîrziu, 
cu deosebire în concept humeist. Istoria pozitivă a em- 
pirismului, deci, ar sta intr-o înaintare în conștiința cri- 
tică. Așa stind lucrurile, din perspectiva „primei“ isto- 
rii, în condiția unui empirism mai autentic se situează 
Bacon și Hobbes, Cantemir la noi, La Mettrie şi Helve- 
tius, însă dinspre cealaltă, Locke și Condillac, Berkeley 
şi Hume par a-l defini mai exact. 

Conștiinţa critică nu le lipsea nici celor dintii, numai 
că, empiriști care şi gindeau, pentru a zice ca Hegel, ei 
se vor fi aplicat experienţei pentru a-i desluşi valoarea 
şi limitele în raport 'cu raţiunea. Situarea însă va fi fost 
în experienţă, ceea ce nu este fără importanţă în deter- 
minarea conceptuală a empirismului, o descriere a ex- 
perienţei fiind posibilă și dinspre rațiune. 

Bacon şi Hobbes sînt, ce-i drept, mai curînd empi- 
rio-raţionaliști, dar cu alegerea experienței ca termen 
referenţial. 

Complementare în cunoaștere, experiența și intelec- 
tul și, mai departe, în ordine metodică, inducția și de- 
ducţia, socotea Bacon, bunăoară, se presupun prin chiar 
condiţia “întregului la care participă. Autorul Noului or- 
ganon nu contestă (sau nu diminuează), așadar, legiti- 
mitatea și valoarea intelectului și ale operaţiunilor sale. 

El are în vedere numai interpretarea intelectualistă și 
deductivistă, a cunoașterii: și cunoștinței în genere, a 
experienței în particular. 

„Există sau pot exista două căi pentru a cerceta şi 
descoperi adevărul. Una se înalță ca într-un zbor de la 
datele simţurilor și de la faptele particulare la propozi- 
tiile cele mai generale şi stabilește şi descoperă din aceste 
principii, socotite ca un adevăr de nezdruncinat, propo- 
ziţiile mijlocii. Aceasta este calea întrebuințată azi. Cea- 
laltă scoate, propoziţiile din datele simţurilor şi din fap- 
tele particulare, ridicîndu-se continuu și gradual pen- 
tru a ajunge, în cele din urmă, la propoziţiile cele mai 
generale. Aceasta e calea adevărată...“ (Noul organon, 
I, 19). l 

Din ambele situări, punctul de plecare este identi- 
ficat în datele simțurilor, numai că una, cea a „şcolii 
raționale“, „atinge în treacăt experiența şi particularul“, 
în timp ce, cealaltă, şi ea deschisă, către generalitatea 
cea mai mare, „stăruie în cadrul lor potrivit regulilor 
și ordinii“ (Ibidem, I, 27). | 

Prima, deci, centrată cum este în cimpul intelectu- 
lui, nu se aplică metodic experienţei, ceea ce se traduce 
în punerea acesteia în condiţie de mijloc necesar, de 
bună seamă, numai că pentru cealaltă. Așa se şi face 
că, deşi i se recunoaşte necesitatea. nu este cercetată în 
necesitatea ei. De unde și devalorizarea sa. 

Ferindu-se să facă aceeași transgresiune a regulilor 
de constituire a conștiinței şi a naturii ei, numai că din 
cealaltă parte, în intenţie, cel puţin, Bacon supune ex- 
perienţa unui examen cu finalitate în justificarea „știin- 
tei empirice“. Știința, aceasta presupune o „formă logică“, 
dar empirică, ea „este caracterizată printr-o anumită 
metodă“, se înțelege că inductivă. 

Trei urmau a fi, după Karl Popper, cerințele pe care 
știința empirică trebuia (trebuie) să le satisfacă : 1. sis- 
temul ei „să fie sintetic (să reprezinte o lume necontra- 
dictorie...)“ ; 2. „să satisfacă criteriul de demarcaţie“ 
(enunţurile sale „trebuie să fie definitiv sau concluziv 
decidabile“), „așadar să nu fie metafizic, ci să reprezinte 
o «lume a experienţei» posibile“ ; 3. „să se distingă în- 
tr-un' fel oarecare față de alte sisteme ca sistem ce re- 
prezintă «lumea experienţei noastre»* (Logica cercetă- 
rii, p. 82). 

Dacă operăm cu „canonul“ popperian, problema este 
de a justifica „știința empirică“ baconiană ca sistem ce 
reprezintă o lume: „lumea experienţei noastre“ (Mo- 
ritz Schlick) sau, poate mai curînd, lumea așa cum e 
„organizată“ în experiența noastră. 

Reale, și ca FI pi numai ele, „corpurile individuale“ 
se manifestă „în acte pur individuale după forme sau 
legi (Noul organon, II, 2). Mai înainte, în ordinea na- 
‘turii, prin aceasta ele sînt fundamentale în aceea a 
ştiinţei. Luarea de cunoștință, prin urmare, este totuna 
cu comprehensiunea sensibilelor, dar întrucît sînt inte- 
ligibile. Altminteri experienţa însăși n-ar fi posibilă sau 
nu, pentru a zice după Popper, ca „metodă“. 

În ambele ipoteze : cea „metafizică“, a inteligibilului 
distinct de sensibil, sau cea nominalistă (a irealităţii uni- 
versaliilor), experienţa era compromisă ca o „organizare 
a lumii, căzind în condiţia incertă a unui, așa-zicînd, 
„complex de senzaţii“. Or, ea este „cuprindere“ a lucru- 
rilor ca întreg, deci ca unitate concretă a singularităţii. 
În consecinţă, prin chiar structura contradictorie, în ur- 
marea arhitectonicii realului, ea își asigură o organizare 
„necontradictorie“, dar aceasta numai cu autodepășirea,. 
ca metodă, în „ştiinţa empirică“. : 

În sine, deci, ca un „complex de senzaţii“, ea ar fi 
neanalizabilă şi neorganizabilă. Cît însă este o „cuprin- 
dere“ a întregului. în chiar „cuprinsul“ său, ea poate să 
se „instrumentalizeze“ pentru a lucra asupră-și și, ast- 
fel, să facă posibilă „organizarea“ ca trecere de la „par- 
ticular“ la „propoziţiile“ inferioare, de aici „la cele me- 
'dii, iar în urmă la cele mai generale“ ; așadar, ca inducție, 
în al cărei rost intră 'formularea „propoziţiilor“ cu va- 
labilitate universală. Pentru aceasta însă, dacă nu vrea 
să se închidă într-un cerc vicios, adică dacă vrea să 
„confirme“ presupoziţii, ea va trebui să opereze demar- 
caţii în cîmpul experienţei și după „logica“ acesteia. 
Adică „să aleagă observaţiile şi experienţele prin ex- 
cluderi și respingeri ale faptelor neconcludente“ și nu- 
mai „după ce a stabilit un număr corespunzător de pro- 

oziţii“ să se oprească, „in fine, la cele afirmative“ 
(Ibidem, I, 60). « 

„Criteriul de demarcaţie“, deci, nu va fi „verificabi- 
litatea“, ci „falsificabilitatea“, dar aceasta din urmă în- 
tr-an sens. diferit de cel' popperian, deși sugerat de e! 
(Karl Popper, op. cit., p. 83). 

Căci cele trei „tabele“ : cel al esenței și prezenței (ce 
adună cazurile în care o „însuşire“ este prezentă, bună- 
oară, exemplifică Bacon, căldura), cel al deviației sau 
absenței („sumar al cazurilor în care natura respectivă 
lipseşte“) şi cel al gradelor sau comparaţiei („în care na- 
tura cercetată se înfățișează în diferite grade“) nu func- 
ționează în ordinea „verificabilităţii“, ci în aceea a de- 
marcaţiei dintre ceea ce este concludent și ceea ce nu. 
Aşa se și explică trecerea în primul rînd a procedeului 
negativ : cea dintii operaţiune „este de a respinge şi de 
a exclude succesiv. fiecare dintre însușirile care nu se 
găsesc deloc în cazurile unde însușirea dată este pre- 
zentă“. „Numai atunci, după excluderile și respingerile 
cuvenite..., în al doilea rînd, oarecum la fund va rămîne 
forma afirmativă, veritabilă, solidă și bine delimitată“. 

Altminteri, dacă „spiritul încearcă să facă aceasta în 
mod afirmativ, de la început: vor rezulta fantezii și 
păreri, noţiuni rău definite și propoziţii care trebuie în- 
dreptate în fiecare zi...“ (Noul organon, II, 12, 13, 16, 15). 

Cu tabelele în această ordine, a instrumentării, se 
va decide ceea ce este concludent prin eliminarea a ceea 
ce nu e, delimitarea făcîndu-se între faptele cu sens şi 
cele fără sens într-un context empiric. 

Tabelele, prin urmare, nu verifică, ci doar separă 
neverificabilul de verificabil. Aceasta face ca ele să aibă 
drept „criteriu de demarcație“ nonverificabilitatea. Alt- 
fel, încă o dată, primul în ordinea instrumentalizării, 
chiar al importanței, ar fi cel al prezenței. Dar dacă s-ar 
începe cu aceasta, inducția ar fi totuna cu însumarea 
cazurilor. Ea însă „intră în acțiune“ abia după ce s-a 
făcut „sumarul“ cazurilor concludente, ceea ce Înseamnă 
că îi premerge o operațiune în care experiența se „orga- 
nizează și deci se pune în condiție de mijloc, Singura 
ce-i este definitorie. Ca scop, ea s-ar închide în sine, 
ceea ce ce ar avea urmări grave, riscîndu-se „pierderea“ 
lucrurilor. Faptul nu va întirzia să se întîmple în em- 
pirismul tîrziu, berkeleyian, dar este previzibil deja din 
momentul de criză, lockeian. 

Cu un concept totuși sensualist al experienței, John 
Locke (1632—1704) este în istoria empirismului ca un 
fel de placă turnantă. În tradiţie baconiană, filtrată însă, 
el identifică încă în experienţă „organizarea“ percepţiilor 
(ca luare de cunoștință), dar, parcă berkeleyian, avant la 
Jettre, tinde s-o închidă între limitele ei. 

Ca „o coală albă pe care nu stă scris nimici, mintea 
noastră își ia nenumărata mulțime de idei din expe- 
riență ca’ deschidere la real (prin „simţirea“ acestuia). 
sau către sine („prin perceperea proceselor lăuntricet, 
cînd ea „se îndreaptă asupra ideilor pe care le-a dobîn- 
dit“). Simple, ideile dobîndite cu simţurile sau pe calea 
reflecţiei, prin combinare, comparare și abstractizare, trec 
în, idei complexe, deci sintetice. Exerciţii (sau funcţii) 
ale gîndirii, cele trei operaţiuni sînt numai „organizări“ 
ale experienței, iar nu cunoașteri, riguros vorbind, de 
îndată ce nu semnifică nimic în ordinea care le-ar co- 
respunde, adică a universaliilor. 

Combinate și puse în relaţie (comparate), ideile sim- 
ple ne procură pe cele complexe, care devin generale 
prin abstractizare (ca despărțire a lor de „toate celelalte 
existențe și împrejurări de existență reală, ca timpul, 
locul sau orice alte idei“ care le însoțesc). 

Așa fiind, ideile generale (abstracte) nu sînt arbitrare : 
„opera intelectului“, ele își au însă „fundamentul! în 
similitudinea dintre lucruri“. De aceea cele semnifică 
„esențe diferite“ (cercul care este diferit de un oval, 
pămîntul de apă etc.). l 

Acestea (esențele) sînt reale, dar nu întrucît sînt ge-- 
nuri sau specii, ci numai ca existențe. „Învățătura si dis- 
cuțiile din școli (scolastice — n.n.) ocupîndu-se muli cu 
genus şi species, cuvîntul esență aproape că a pierdut 
prima sa semnificație și, în loc să fie aplicat alcătuirii 
reale a lucrurilor, a fost aproape totdeauna aplicat al- 
cătuirii artificiale a lui genus și species“. Or, esentia, 
„în primul său sens, semnifica exact existență“, 

Numind, așadar, existenţa comună a acestor sau a 
acelor lucruri, ideile abstracte iau seamă de similitudini 
prin care clasifică. Numai că, operaţiune a intelectului, 
clasificarea cu genuri sau specii nu presupune existență 
reală a acestora. Ideile sînt generale, dar întrucit „re- 
prezintă multe obiecte particulare“ şi nu genuri sau spe- 
cii reale. Căci „universalitatea nu aparţine obiectelor: 
înseși, care în existența lor sînt toate particulare“ (Eseu 
asupra intelectului omenesc, vol. |, p. 81, 82, 137; vol. 
II, p. 20, 22, 19). 

Interpretarea nominalistă a universaliilor, care cu 
Berkeley avea să ducă la subiectivismul ruinător,. deși 
mai supravegheată la John Locke, este, de acuma, pre- 

vizibilă în urmările ei. Deocamdată,. pentru că este mai 
reticentă, nu pune sub semnul întrebării existența în- 
săși, astfel că nu duce la „imaterialismul“ berkeleyian. 
Dar în măsura în care universaliilor le este „luată“ rea- 
litatea, atit sfera existenței, cît şi-cea a cunoașterii pierd 
ceva din cuprinderea lor. Și încă, paradoxal, : experienţa 
însăși pierde, nemaiputîndu-se „organiza“ după „arhi- 
tectonica“ realului sau nu după real, întrucît unește în 
sine universalitatea şi invidualitatea. 

Avem de-a. face cu un reducționism, dar cum acesta 
hipertrofiază abstract un termen (pentru că-l diminuează 
tot abstract pe celălalt), nu-i. conferă aceluia demnitate 
suplimentară. „Reducţiohismul radical... își pune sarcina 
să specifice un, limbaj al datelor sensibile și să arate cum 
se traduce restul discursului semnificativ, cuvînt cu cu- 
vint, în el“ (W. von O. Quine, Două dogme ale empiris- 
mului, în Epistemologie. Orientări contemporane, p.. 51). 

Însă prin aceasta își știrbește poate mai întîi și mai 
grav propria legitimitate. 

John Locke apasă mult prea mult pe „experiență“, 
atit încît, prin reflex, intelectul este în oarecare măsură 
devalorizat. Dar cum ceea ce intră în rosturile acestuia, 
sesizarea universaliilor, nu intra şi în cel al experienței, 
genurilor şi speciilor le este „luată“. condiția de a fì in re. 
În urmare firească, mai înainte ca intelectul să sufere 
prin devalorizare, aceasta atingea chiar experiența.. Căci, 
făcută să fie un sistem al pideilor simple“ (senzații şi 
percepții), - experiența nu mai avea cum să se autodepă- 
şească în ştiinţă, ca în „adevărul“ ei. 

Devalorizată ca ` Într-o altă vinătoare a lui Acteon 
ca însăși, devalorizat şi intelectul, în cele din urmă, 
aceeași „pierdere“ o înregistrau cunoașterea, în conceptul 
ei generic, şi lumea. Cunoașterea, în măsura în care li- 
mitele' experienței treceau în limite àle ei, și lumea, în- 
trucit, pentru conștiință, putea să apară așa cum e 
pricepută. i: 

A fi este cum e perceput sau, în expresie mai frustă, 
berkeleyiană, a fi înseamnă a fi perceput nu sînt, ca 
atare, lockeiene. Autorul Eseului... le invită sau, mai cu- 
rînd, le îndepărtează pe cît poate. Logica empirismului 
duce însă la ele, ca la ultimele consecințe, ce-i drept, 
devastatoare şi deturnante, dar firești și, dintr-un anume 
punct. de .vedere, necesare. Ele erau firești pentru că un 

empirism radical nu putea să le evite și erau necesare 
ca un fel de „experiment“ negativ. 
Adesea, parcă antrenată în „jocul“ epuizării tuturor 


ipotezelor posibile, filosofia a încercat și pe cele ris- 
cante, într-un fel, pentru destinația.și valoarea lor în 
fenomenologia umanului. Adesea, așadar, parcă şi-a „pro- 
gramat“ eșecuri, a imaginat situații aporetice și le-a 
„experimentat“, 'dar, de fiecare dată, în vederea sporirii 
şi adîncirii „albiei“ sale. 

La rigoare, şi &roarea „are... un sens“, care, recunos- 
cut, nu compromite trecutul, cît îl salvează (Constantin 
Noica,. De caelo, p. 8). ` 

Idealismul subiectiv al lui George Berkeley (1685— 
1753) este un astfel de „experiment“ negativ, pe care 
filosofia, prin împingerea empirismului către (sau în) 
ultimele sale consecințe, şi-l va fi organizat, riscînd 
enorm. Dar el trebuia „trăit“ atît ca „ipoteză posibilă“, 
cît şi pentru ceea ce putea să descopere ori să-și clari- 
fice, prin recul. 

Într-un fel, idealismul subiectiv berkeleyian aduce 
cu o punere a filosofiei într-o „situaţie limită“. 

În urmarea înfregii istorii a empirismului modern, 
ca epilog firesc al unei înaintări abstracte, tocmai prin 
aceasta idealismul subiectiv prevenea asupră unor difi- 
cultăţi care nu erau numai alc sale. , 

Gnoseologismul modern, mai cu seamă în direcție 
empiristă pre-berkeleyiană, pusese subiectul în ingrata 
condiție de conştiință-copie. 

Empirismul, de dinainte de Berkeley (cu rezerve însă 
de la caz la caz) este revelator în acest sens, întrucît 
ceea ce s-a numit interpretare a cunoștinţei-copie <-u 
a conștiinței-oglindă şi care dă măsura exactă a contem- 
plativismului se va fi constituit în istoria și în sistemul 
lui. În același timp. însă, cu Berkeley, cl înregistrează 
o mișcare de reevaluare critică si de reconstrucţie în 
termenul subiectului. pia AU 

Simplificind întrucîtva, empirismul pare să se fi pus: 
într-o condiţie pentru a o face posibilă și pe cealaltă. 
Unilateralitatea sa, pregnantă cit îl privim. în succesiune, 
se atenuează dacă îl cercetăm sistematic (sau ca pe un 
sistem în istorie). „Cheia“ o dădea încă John Locke, 

al cărui empirism se adună ambele laturi sau mișcări : 
una de deschidere către real și alta de circumscriere a 
„experienței pure“. De aici şi ambiguitatea modelului 
Tockeim. însă una, dacă se poate spune aşa, metodică, 
prin îndreptarea empirismului către cercetarea valorii, 
limitelor și. mijloacelor experienței. 

În construcția lockeiană cele două componente sau 
tendințe se pot distinge cu oarecare ușurință. Locke se 
situează încă în direcţia care vine dinspre Bacon și Hob- 
bes, dar, totodată, o face posibilă pe aceea berkeleyiană- 
humeistă, prin circumscrierea': și examinarea „experien- 
tei pure“. Într-un moment de cumpănă în istoria empi- 
rismului, el nu este însă nici baconian, nici berkeleyian 
(ca determinaţii gencrice), cele două tendinţe suprave- 
ghindu-se reciproc. 

Baconian, Locke recunoaște semnificaţia reală a „idei- 
lor“, dar, borkeleyian, lucrează cu un concept nominalist 
al ei. Ca Bacon pune experienţa în termen de relaţie (ca 
asumare subiectivă .a. realului), însă ca Berkeley (ca un 
Berkeley mai reticent) găsește că senzațiile care „semni- 
îică“ așa-numitele calităţi secundare (culoare, sunet, mi- 
ros) ţin aproape numai de simţuri. Doar calităţile pri- 
mare (formă, întindere, soliditate, număr, mişcare și re- 
paos) sînt „cu totul inseparabile de corp“, celelalte însă, 
chiar dacă în funcţie de „puterile diferitelor combinări 
ale calităților primare“, sînt senzaţii (Eseu..., I, p. 111, 
117). 

Mai mult, cu toate că ideilor despre „substanțe“ nu 
le contestă semnificaţia reală : „ele nu sînt formate după 
placul gîndurilor noastre, fără să fi fost luate după un 
model real“, faţă cu noi, substanţele sînt puse în regim 
de incognoscibilitate. „Noi nu cunoaștem alcătuirea reală 
a substanțelor de care depind ideile noastre simple“. Că 
ele sint dincolo și independent de conștiința noastră nu 
trebuie să ne îndoim, numai că o cunoaștere a lor ca 
atare n-ar fi posibilă. Cît sintem în măsură să vorbim 
despre elc, faptul ţine de capacitatea noastră de a alcătui 
din „idei simple“, „idei complexe“. Presupunîndu-le pe 
cele dintii, acestea fiind adevărate, „ideile complexe des- 
pre substanțe“ vor fi și ele tot asemenea. În consecință, 
complexe de idei simple, „ideile de substanțe“ rezultă 
dintr-un „acord“ și sînt acest „acord“ (Ibidem, II, p. 177, 
178). Procedind invers, luînd „complexului“ idee simplă- 
după idee simplă, ce mai rămîne ? 

De aici nu mai era de făcut decît un pas pînă la dis- 
trugerea acelui „nu știu ce, pe care Locke îl menţinuse“ 
(N. Bagdasar, Peoria cunoștinței, vol. I, p. 84). Şi acest 
pas, sau poate că mai curînd salt, este făcut curînd de 
Berkeley. 

Supunind unei: analize de tip nominalist Logica şi 
Metafizica în concept tradiţional, Berkeley le găsea vicii 
de fond atit de grave, încît legitimitatea le devenea în- 
doialnică de vreme ce își vor fi ales ca temei presupo- 
zitii vide de sens. Căci „ideile abstracte“ nu semnifică 
nimic, neputînd s-0 facă chiar dacă ar exista ceea ce 
ele ar trebui să substituie. 

„Eu nu tăgăduiesc existenţa lucrurilor pe care le pu- 
tem percepe sau prin simţurile noastre, sau prin reflexie. 
Nu pun la îndoială faptul că lucrurile, pe care le văd cu 
ochii mei, le pipăi cu mîinile mele, există în adevăr“ 
(Tratat despre principiile cunoașterii omeneşti, 35). Se 
mai cuvine recunoscut și că lucrurile, sau ceea ce luăm 
ca atare, sînt alcătuite dintr-o sumedenie de însușiri 
„contopite“ în calități. 

Cei ce admit posibilitatea „ideilor generale abstracte“ 
ignoră însă acest fel de a fi al lucrurilor și, în urmare, 
sncotesc 'că sufletul nostru e în. stare să „perceapăk o 
calitate anume independentă de celelalte și, prin aceasta, 
s-0 separe (abstraho-abstrahere, a rupe, a separa). Bu- 
năcară, dacă abstractizarea ar fi posibilă cînd „percepe“ 
corpul în mişcare, sufletul ar urma să separe mişcarea 
de corpul care se mișcă şi de direcția sau viteza miş- 
cării. Dar-ce sens ar mai putea să aibă -mişcarea fără 
corpul în mișcare ? N 

Admiţind totuşi că ideea abstractă este posibilă, ca- 
litatea abstractă n-ar urma să fie ca lucrul însuși, iar în 
acest caz am avea lucrul care se mişcă și mișcarea ca 
altceva ? Dar, în acest caz, zicînd ca Occam odinioară, 
am multiplica fără necesitate. Cum, prin ipoteză, cei ce 
socotesc legitime „ideile abstracte“ nu admit decît lu- 
cruri alcătuite din însușiri, se pun în situaţie contradic- 
torie, trebuind să accepte că există lucruri și că, osebit 
de ele, există și calităţi. Atunci ce ar mai fi lucrurile 
fără calităţi, ce și calităţile fără lucruri ? 

Pentru a icși din dificultate n-am avea de ales decît 
să le separăm în re, dar, în acest fel, am multiplica fără 
necesitate, iar. abstracţia tot n-ar deveni posibilă. Căci 

sufletul nostru s-ar raporta distinct la corpul care se 
mișcă şi la mișcare. 

Că există „idei generale“, avertizează Berkeley, „nu 
tăgăduiesc“: Altminteri n-am mai putea gîndi, nici vorbi. 
Contestîndu-le ne-am contesta pe noi înşine (Ibidem, 
Intr. 12). 

Or, critica teoriei „ideilor abstracte“ și, în urmarea 
ei, și aceea a „întrebuinţării greșite a limbajului“ nu tre- 
buie să fie demolatoare, ci constructive. Ele nu au în 
rostul lor negarea, ci afirmarea. Problema, de aceea, nu 
este : dacă putem gîndi și' vorbi, ci alta, mai de fond, 
cum gîndirea și limbajul sînt posibile necontradict rii, 
cu sers. Vizînd o analiză semantică a limbajului, cît 
luăm în seamă prezența ei în filosofia contemporană, 
programul berkeleyian se' dovedeşte a fi de o moderni- 
tate incontestabilă. 

Berkeley, așadar, nu are a se îndoi de faptul că „un 
cuvînt devine general“ prin aceea că „se întrebuințează 
ca un senin... al unei idei generale“, nici de valoarea sem- 
nificativă a acestora din urmă, ci de legitimitatea, în 
cele din urmă ontologică, a ideilor abstracte. 

Problema în sine (sugerată de altminteri de John 
Locke), dincolo de rezolvarea ei, este de tot memorabilă, 
punînd în discuţie ceea ce se numește „angajamentul 
ontologic“ al cuvintelor și al „ideilor ca temei pentru 
valabilitatea lor. Dar tot de aici pornesc și dificultățile 
berkelevismului, care sînt ale oricărui empirism ca nep- 
nominalism. | 

„Eu cred, declară Berkeley, ca într-o, profesiune de 
credință, că un cuvînt devine general prin faptul că se 
întrebuințează ca un semn“, numai că „nu al unei idei 
generale abstracte, ci al mai multor idei particulare, 
fiecare din acestea fiind sugerate indiferent minții noas- 
tre prin acest cuvînt“. Cînd spunem, de pildă, că „schim- 
barea survenită în mișcare e proporțională cu forța im- 
„primată“, nu- ne referim la mişcare. fără corpul mişcat, 
ci la viteza sau direcţia ca atare. Se trage numai conclu- 
zia că teorema despre orice mișcare particulară ce se 
consideră rapidă sau înceată, perpendiculară, orizontală, 
oblică sau în orice altă formă se dovedește în toate ca- 
zurile egal de adevărată (Ibidem, Intr. 11). 

În cazul în care am admite o „mișcare“, o „întindere“ 
etc., în general, cum le-am fi obţinut ? Presupunîndu-le 

ca existente în ordine universală, în ce fel luăm cunoșs- 
tință de ele Hat a le ține în mintea noastră ca abstrac- 
tii, cînd nimic nu este în intelect dacă nu vine prin 
simțuri ? Dar ceea ce este universal este imperceptibil. 

Aşa stînd lucrurile, „universaliile“ ori sînt, dar nu 
avem 'cum să ni le asumăm, ori, dacă lucrăm cu „idei 
generale“ (și lucrăm, întrucît gîndim și vorbim), atunci 
ele nu substituie nimic, ca atare, în ordine tranbsubiec- 
tivă ` l Ly | À 
Pe scurt, existenta universaliilor, pentru noi, este o 
pzeudo-problemă, sau, cum ziceau nominaliștii medievali, 
o vorbă goală (flatus vocis). 

Pentru nbi, a fi ceva este în măsura îh care percepem. 
„Dacă spun 'că masa la care scriu există, atunci aceasta 
înseamnă că o văd și o ating... Există un miros, aceasta 
înseamnă că el a fost simtit ; există un sunet, aceasta în- 
ssamnă că el a fost auzit...%. 

„Existenţa lor (esse) constă în a fi percepută (percipi) 
și e imposibil ca ele să aibă o existenţă în afară de su- 
fietole sau fiinţele cugetătoare care le percep“ (Ibidem, 
3). Dacă, ar avea-o ca. o experienţă în sine, ea ar fi im- 
perceptibilă, ceea ce, pentru noi, ar reveni la a fi (ca 
şi) inexistentă. Ceea ce se întoarce la a spune că esse 
est percipi. È 

Idealismul subiectiv berkeleyian, deci, cu punctul de 
plecare într-o dogmă reducționistă, pentru a zice astfel 
după Quine, a „punerii“ în identitate a cunoștinței cu 
percepția, se circumscrie în limitele unei relații de tip 
gnoseologic, iar nu ontologic. 

Cu reflexe în ontologie (ceea ce nu este perceput sau, 
în genere, nu este perceptibil nu are existenţă, univer- 
saliile și, mai cu seamă, „materia sau substanța corpo- 
rală“), el se definește mai curînd în interiorul relaţiei 
(gnoseologice) dintre subiect și obiect decît în cel al ra- 
portului dintre subiect și lucru (ca lucru în sine). Cînd, 
totuși, admite o ființă absolută (Dumnezeu) care ar ga- 
ranta existenţa lucrurilor sensibile, prin aceasta Berkeley 
indică exact limitele de aplicabilitate ale idealismului su- 
biectiv, adică, în termenii kanticeni, între sensibilitate şi 
fenomen (sau lucrul ca fenomen). 

Că, în acest 'fel, „știința empirică“ era de două ori 
lovită în șansele ei (o dată prin luarea condiţiei sale care 
stă în universalitate şi apoi în subordonarea ei față de 

„înțelepciunea spiritului înfrînt care trezește în noi toate 
senzațiile“), nu încape nici o îndoială (Ibidem, 72). 

Dar, revenind, propoziţia berkeleyiună esse est percipi 
este inteligibilă și, încă, dă seamă de limitele în care 
idealismul subiectiv era o încercare de instituire, fie și 
abstractă, a rolului activ al subiectului numai în „lec- 
tură“ gnoseologică. Aplicată „lucrului în sine“ (deci rc- 
semnificată ontologic), ea își pierde sensul. 

„ Critica din unghiul de vedere al „bunului simț“, sim- 
plificatoare prim confundarea obiectului cu lucrul, res- 
pinge idealismul subiectiv pentru a fi în ultimele sale 
consecinţe o imensă absurditate, cînd, de fapt, se înte= 
meiază ca pe o ubsurdă decodificare. Exemplul lui Johan 
Iacob Engel („filosof populari german. din secolul al 
XVIII-lea) care, într-o ficţiune filosofico-literară, îl punea 
pe Joseph Timm, „proprietar de pămînt“ și adversar al 
„oricărui fel de speculație“, avînd „mintea sănătoasă a 
omului normal“,. să-și deplore fiul pentru a fi spus că 
„il face și pe cl, care îi este „tată... și, pe lîngă asta, 

mai face şi cerul și pămîntul și soarele și luna şi ţările 
și mările“, exemplul acesta, așadar, este de tot grăitor 
(Der Philosoph für die Welt, I, II, 1775—1777; după 
P. P. Negulescu, Istoria filosofiei contemporane, vol. V, 
p. 117—122). 

Idealismul subiectiv însă nu pune lucrul în depen- 
dență de subiect. N-o face nici Berkeley, n-o va face 
nici Kant, din altă perspectivă şi în alte contexte filo- 
sofice (formale şi materiale). 

Centrat într-un concept abstract (unilateralizant), al 
„experienței pure“, idealismul. berkeleyian nu schimbă 
poziţia lucrului în râport cu subiectul, ci subiectivează 
obiectul. De aici ideea rolului activ al subiectului (fie 
ea şi abstractă, deopotrivă datorită idealismului și reduc- 
ționismului empirist), dar și punerea obiectului în de- 
pendență de subiect. 

Faptul însă se întoarce în contra subiectului, în cele- 
din urmă, care, asemenea „pianului nebun“ —_cum zi- 
cea Diderot — „cîntă“ singur. 

Anexindu-și-l, subieștul pierde obiectul, dar se pierde 
şi pe sine. Or, „in. faţă“ unul, obiectul, „în vecinătate“, 
„dedesubt“, celălalt, subiectul (lat. subjectum, part. tr. 

de la subjicere), etimologic, mai înainte de toate, cei doi 
termeni se presupun și se condiționează. Ei stau în acea 
corelativitate pe care Aristotel o numea reciprocă, pen- 
tru că subiectul este ceea ce este numai prin așezarea 
lucrului în fața sa, deci prin trecerea acestuia în con- 
diția obiectului (ca lucru asumat,: teoretic și practic, ca 
lucru valorizat). Iar obiectul, la rindul său, se afirmă 
prin afirmarea sau instituirea subiectului. În dialectica 
raportării lor. deci, fiecare se pune prin celălalt. 

Berkeley însă, cu toate că recunoaște lucrul ca exis- 
tent, plasîndu-se în cîmpul „experienţei pure“ descrie 
și legitimează obiectul numai din perspectiva acesteia. 
Limitele ei. de aceea, devin limitele „lumii“ sale. 

Cu urmări negative, poate mai cu seamă în ordinea 
conceptului experienței, subiectivismul berkceleyian nu va 
fi fost însă un eșec al filosofiei. Într-o perspectivă inte- 
gratoarc, el ţine parcă de un procedeu metodic. Acesta 
vrea 'să spună că, în vederea unei determinări critice a 
valorii şi a limitelor sale, experiența trebuie pusă ca 
„experiență pură“, deci desprinsă din sistemul conștiin- 
tci si cercetată abstract, 
| Cu David Hume (1711—1776), caracterul metodic (în 
limitele convenției adoptato) -al subicctivismului berke- 
leyian iapa mai multă claritate, ‘prin reluare şi desă- 
vîrsir 

Berkeley deg gajase mai toate consecințele (pozitive ` si 
negative) ale unui empirism dus Ia limită, înçă o dată, 
parcă din necesități „experimentale“. Hume de aceea por- 
neste de la această reconstrucție ca un sistem de presu- 
poziții indubitabile. În ordinea pe care o adoptă el în- 
susi, Berkeley făcuse mai tot din ceea ce. era neCesar. În 
ennsecinţă, perseverarea în acelaşi angajament risca să 
fie cel puțin fastidioasă. Fixat însă din necesități de 
construcţie în justificarea „ideilor generale“ prin deli- 
mitare faţă cu cele „abstracte“ şi a „cunoștinței empirice“ 
prin eliminarea celci „intelectuale“, Berkeley amînase 
critica „experienței“ însăși. Sau, oricum, atît cît i-o 
aplica, o făcea indirect, prin reflex. Obţinut prin deli- 
mitare, conceptul experienței era beneficiarul criticii, 
dar al unei critici abstracte, de îndată ce funcţiona, to- 
tuşi, pro domo. Experienţa, deci, căpăta legitimitate nu- 
mai prin eliminarea celeilalte componente sau a celui- 
lalv termen. De aici și un anume dogmatism berkeleyian. 

Hume însă, acceptînd-o ca totuna cu cîmpul cunoaş- 
terii și cunoștinței, vrea s-o supună unei critici menite: 
s-o verifice dinlăuntru. 

"Ceea ce Kant avea să întreprindă într-o ordine ge- 
nerică (a raţiunii pure), Hume face în limitele experien- 

Mutatis mutandis, programul kantian este şi cel a] 
lui Hume, căci și într-o parte și în alta critica urma să 
justifice capacitatea rațiunii, respectiv, a experienţei „CU 
privire la toate cunoașterile“. 

Critica, prin urmare, „nu este opusă procedeului deg- 
matic al raţiunii (sc. experienței, la Hume — n.n.) în 
cunoașterea ei pusă ca știință (căci aceasta trebuie să fie 
totdeauna dogmatică, adică strict demonstrativă, înte- 
meindu-se pe principii riguroase apriori), ci dogmatis- 
mului, adică pretenţiei de a merge înainte cu o cunoaș- 
tere pură derivată din concepte (cunoaștere filosofică) 
după principii, așa cum rațiunea. (sc. experiența, n.n.) ie 
folosește demult, fără a cerceta modul şi dreptul prin 
care a -ajuns la ele. Dogmatismul este deci procedeul 
dogmatic al raţiunii: pure (experienţei, n.n.) fără critica 
prealabilă a capacităţii ei proprii“ (Imm. Kant, Critice 
rațiunii pure, p. 13, 33). 

Hume merge mai departe decît Berkeley, care ' 
mărise să demonstreze că experienţa este Cariera 
încercînd să arate cum este. Prin aceasta, în ordinea cea 
mai generală, de principiu, „amintirea lui David Hume“ 
îi va fi întrerupt lui Kant „somnul dogmatic“. 

De bună seamă, nu se putea „da ascultare lui Hume 
în privința concluziilor la care ajunsese şi care se în-. 
fățișau astfel cum le formulase numai datorită faptului 
că el nu-și dăduse seama de toată întinderea problemei 
ce-și pusese, ci se mărginise numai la o parte a ei, care 
nu se putea dezlega fără examinarea întregului“ (Imrr. 
Kant, Prolegomene, p. 20). Dar gestul critic fusese făcut 
şi el era încurajator, fie și doar ca „primă scînteiere“ a 
unei „lumini“. „Luînd ca punct de plecare o.idee trans- 
misă de altul, dar nu pe deplin dezvoltată, poți nădăi- 
dui ca. printr-o meditare stăruitoare să o. duci mai de- 
parte...“ (Ibidem). 

Impresii („percepțiile noastre mai vii pe care le avem 
cînd -auzim, vedem, simţim, vorbim, urîm: sau voim“) 

și idei („percepţiile... mai puţin intense și vii“), cunoştin- 
tele astfel calificate și clasificate par a ţine de evidenţa 
pură și simplă. 

„C6pii ale impresiilor“, de unde știm însă din care 
„derivă“ cutare sau tutare idee ? 

Problema 'se complică și mai mult dacă luăm în seamă 
faptul că ideile nu sînt doar simple, ci şi complexe. Exis- 
tența lor și, încă, existenţa după un principiu general sînt, 
cel puţin la un prim nivel de aproximare, în afară de 
orice îndoială, confirmarea venind din chiar modul nos- 
tru de a fi, ca limbaj şi gîndire. „Cuvintele care exprimă 
cele mai complicate idei corespund foarte mult unul 
altuia ; aceasta e o dovadă sigură că ideile simple, cu- 
prinse în cele compuse, sint legate între ele printr-un 
anumit principiu general, care are o influenţă Asupra 
întregii omeniri“. 

Evidentă, „prea evidentă ca să scape atenţiei noastre“, 
conexiunea ideilor a fost, poate tocmai din acest motiv, 
luată ca atare. Or, ce garanţie avem că asocierea are 
valabilitate ? De unde ştim că asociem licit cînd n-am 
găsit temeiul conexiunilor şi nu avem nici măcar certi- 
tudinea că această idee simplă vine din această impre- 
sie ? i 

Verificabilitatea ideilor simple nu comportă mari di- 
ficultăţi întrucît ele sînt copii ale impresiilor. Este. sufi- 
cientă. de aceea, raportarea la acestea din urmă. „Dacă 
bănuim că un termen oarecare e întrebuințat fără înţeles 
sau idee corespunzătoare, trebuie să ne întrebăm numai 
atît : din care impresii derivă acea idee presupusă ? Şi 
dacă e imposibil să-i atribuim o impresie oarecare, atunci, 
prin aceasta, bănuiala noastră va fi confirmată“ (Cerce- 
tare asupra intelectului omenesc, p. 16, 17, 19, 20). 

Totuși, problema rămîne deschisă, simpla afirmare a 
„corespondenţei“ dintre idei şi impresii nefiind sufi- 
cientă pentru garantarea autenticităţii celor dintii. Hume 
ia „corespondenţa“ ca pe o presupoziţie cel mult justi- 
ficată psihologic, ceea ce eră de tot insuficient. De alt- 
minteri, atit îi oferea empirismul, care se întemeia pe „o 
necesitate simțită“ (Imm. Kant, Critica raţiunii practice, 
p. 99). E f 

Poate că admiterea ei era chiar necesară dacă ținem 
seama de faptul că întreprinde o critică a cunoștinței 

în limitele experienței. Or, pentru aceasta nu trebuia să 
se introducă nimic din afară ca „experimentul“ (sau ceea 
ce pare astfel într-o perspectivă istorică) să se desfăşoare 
în datele lui. Astfel încît, ceca ce la o judecată abstractă 
„(anistorică) ar putea să pară o gravă insuficienţă, la o 
alta, concretă, ar aduce cu o supunere la metodă în ve- 
derca justificării ideilor complexe, a acelora, deci, cu 
care lucrează „știința empirică“. 

Evident, tocmai de accea cle ne determină „să cerce- 
tăm care e natura acestei evidențe“; adică ne trimit la 
un principiu general al asociației lor. Acesta este unul, 
dar în trei funcţii sau, după Alois Richl, în trei forme 
ale experienței : asemănarea, contiguitatea (spaţio- tempo- 
rală) și cauzalitatea. 

Cu deosebire, Hume se aplică celei din urmă, dato- 
rită generalităţii ei, căei „toate raționamentele referi- 
toare la fapte par a fi bazate pe relaţia dintre fa ză și 
cfect“ (Cercetare asupra intelectului omenesc, p. 24, 22). 

Funcție sau formă a experienței, ea nu are a fi do- 
biîndită decît prin aceasta și nu. din principii (a priori), 
chiar dacă am presupune un om, bunăoară pe Adam, 
ca poşesor al unor „facultăţi raționale perfecte“. Cum, 
admiţînd că va fi perfectă „de la început“, rațiunea, „nca- 
jutată de experiență“ putea să infere „din fluiditatea şi 
transparența apei concluzia că ea îl va sufoca, sau din 
lumina și căldura focului că cle îl vor arde 7. 

Dar, „prin experienţă“, cum putem totuşi afirma, fără 
riscuri, că „de la cauze care apar similare, aşteptăm 
efecte similare“ ? Și ce ne garantează că A este cauză 
şi B efect, cînd „efectul e un fapt ‘deosebit de cauza lui ? 
Diferite, ce ne opreşte să presupunem că în cursul na- 
turii va interveni o modificar€ , astfel încît „un cbiect 
asemănător acelora pe care le-am cunoscut prin expe- 
riență poate fi urmat de efecte deosebite sau contrare ? 
Oare nu pot concepe clar și distinct că un corp care cade 
din cer şi care în toate celelalte privinţe seamănă cu ză- 
pada are totuşi gustul de sare şi e simțit ca foc ? 2% (lbi- 


dem, 25, 33, 27, 32). 

La o primă evaluare, ideea complexă a cauzalității 
presupune. o relaţie necesară între cauză și efect. Cores- 
punde însă ea unei impresii umane ? Dacă da, căreia și 
cum ? Dacă nu, întrucît mai semnifică ceva pentru a fi 


320 


operațională în știința noastră ? Căci a ști înseamnă a ști 
cauzal sau, cel puţin, așa pare prin presiunea trâdiţiei 
filosofice și a obișnuinței. 

Pentru Aristotel, bunăoară, cunoașterea este totuna 
cu identificarea „primelor cauze“ : „trebuie să ne însu- 
şim cunoașterea primelor cauze, căci numai atunci putem 
spera că cineva cunoaşte acest lucru“ ; „adevărul nu-l 
putem cunoaşte dacă nu cunoaștem cauza“ (Metafizica, 
I, 3, 983 a, 25; II, 1, 993 a 20). Asemenea și Bacon : „cel 
care nu cunoaşte cauza... are o ştiinţă imperfectă“ (Noul 
organon, II, 3). 

"Valoarea teoretică, dar și practică à cauzalității („ceea 
ce în teorie este știință, în practică este regulă“, sinte- 
tiza aforistic Bacon) părea a fi un bun definitiv cîştigat, 
prin antici, ca și prin moderni. Totuși, ca într-o de- 
concertantă maree, certitudinii aristotelice îi urmează în- 
doiala scepticilor și lui Bacon, Hume. 

Nici Aristotel, nici Bacon nu vor fi procedat dogma- 
tic, deci fără supraveghere critică. Distingînd cam 41 de 
sensuri ale cauzei, stabilindu-le după varii criterii și 
descriindu-le în funcţie de situarea „observatorului“ (cau- 
zele sînt prime și în număr de patru, cînd le determinăm 
„dinspre principii“, dar mai multe după „modalitate“, 
în rezumat, accidentale, ajutătoare, mijlocitoare, particu- 
lare, actuale și. potenţiale ; altminteri enumerarea ar mai 
putea continua. Ceea ce, apoi, este de un fel după mo- 
dalitate, este de altul după relație: cauza particulară 
poate fi ea însăși genera dacă subordonează alta și tot 
asemenea cauza actuală, din alt punct de-vedere, este po- 
tentială) construind, așadar, un sistem bine structurat 
şi dinămic, în același timp, Stagiritul va fi lucrat cu me- 
todă și aplicaţie critică. Luînd în seamă şi justificarea 
conceptului ei: la cauză ajungem inductiv, pornind de 
la ceea ce este (to ti), adică de la efect, în care deter- 
minantul stă ca asemenea universului în individuale, 
reactia „sceptică, în acest caz, nu pare explicabilă decît 
printr-o ignorare deliberată (sau, ceea ce este cam ace- 
lași lucru, printr-o înțelegere precară) a modelului aris- 
totelic. Iar, prin transfer, tot asemenea și reacția hume- 
stă, de acum față cu o istorie întreagă, de la Aristotel 
la scolastici și de la aceștia la moderni. 

Fireşte că respingeri fără alte temeiuri decît psiho- 
logice (ignoranță, incomprehensiune, adversitate humo- 
rală) vor fi existat (bunăoară, Anytos, Meletos și Lycon 
contra'lui Socrate), însă valoarea lor filosofică este nulă 
(cel mult. sînt. utile ca probe în studiile de caz într-o 
istorie a mentalităților. i 

Cu scepticii sau cu Hume situația este alta, reacția 
lor fiind îndreptățită, fără ca prin aceasta pozițiile res- 
pinse să fi fost false. 

De la Aristotel la Bacon și, mai departe, la materia- 
liștii francezi ai secolului al XVIII-lea, valabilitatea ex- 
plicaţiei cauzale era întemeiată ontologic. Întrucît prin- 
cipiile sint și cauze prime, cum datorită lor lucrurile 
iau naștere, se mișcă și pot fi cunoscute, este lesne de 
înţeles, cel puţin din perspectiva aristotelismului, că 
explicația cauzală are necesitate și obiectivitate. 

Scepticismul antic sau cel modern, humeist, însă, fie 
prin suspendarea descrierii ontologice ca ilegitimă dato- 
rită neputinței noastre de a delibera (primul), fie prin, 
anularea nominalistă a valorii sale semnificative (Hume), 
se fixează în conștiința pură. Riscurile erau previzibile, 
dar „experienţa“ trebuia făcută în vederea centrării ac- 
tului critic în conștiința luată ca formă în sine, sau ca 
formă pură. 

Dogmaticii (adică platonicienii), avea să spună Sextus 
Empiricus într-o reconstituire a poziției sceptice, vor fi 
căzut de acord că „este cauză lucrul în virtutea acţiunii 
căruia se produce efectul“, dar nu se vor mai fi înțeles 
în identificarea și clasificarea cauzelor. 

TȚinînd seama de toate faptele și de probele sau ar- 
gumentele filosofilor „este probabil că există cauza“. 
Altminteri cum ar mai fi posibilă mișcarea în general, 
și ordinea lumii. Fără cauze necesare ar trebui să pre- 
supunem „că toate se nasc din toate la întîmplare. Bu- 
năoară, caii. s-ar naşte din şoareci, iar elefanții din fur- 
nici“. Însă și invers, există suficiente motive de a o 
nega. Cel dintii și poate cel mai puternic este acela al 
cercului vicios : mu sîntem în măsură să identificăm cauza 
acestui efect decit prin perceperea lui ca efect al acelei 
cauze. Dar dacă nu putem cunoaște cauza decit după, 
efect, de unde știm că acest efect este produs de această 
cauză ? Cercul se închide, căci „pentru a gîndi cauza 

trebuie cunoscut mai dinainte efectul, iar pentru a cu- 
noaşte efectul... trebuie cunoscută în prealabil cauza“. 

Cel de-al doilea motiv pentru probabilitatea că „nu 
există o cauză a unui lucru“ ţine de ruinătoarea regre- 
siune la nesfîrşit care ar pîndi orice explicaţie cauzală. 
Spunem că orice efect are o cauză, deci trebuie să cerce- 
tăm nu numai efectul, ci şi cauza. Cînd însă „sîntem în 
situația de a investiga dacă există cauză“, în mod nece- 
sar ajungem să ne întrebăm dacă nu există o cauză a 
cauzei şi tot astfel „la infinit“. „Dar este imposibil să 
înfăţișezi cauze infinite.ca număr“. 

O ieșire din situaţie ar părea, totuși, să existe. Să 
admitem, deci, că determinindu-l, cauza „subzistă ca 
producătoare a efectului“ sau nu este cauză. Admiţînd-o, 
trebuie s-o punem în condiția anteriorităţii: „să pre- 
ceadă avînd caracterul de producătoare a efectului“. În- 
să cauza este relativă la efect, există, adică, „în raport“ 
cu aceasta. În acest caz „nu poate avea prioritate în exis- 
tenţă față de efect“. Or, și într-un fel și în altul, nici dacă 
este totuna cu efectul, nici dacă 'are existență de sine 
stătătoare ea nu mai produce ceva, deci nu mai are func- 
ţie „cauzatoare“. 

„Concepută în relație cu efectul“, pentru că în co- 
existență este efectul, iar în anterioritate nu se mai de- 
finește relativ, ea nu are „existenţă substanţială“ și deci 
„conceptul“ său se golește de orice sens. 

La limită, cu aceeaşi demnitate, probele pro şi contra 
ne îndreaptă către singura atitudine posibilă : „să ne sus- 
pendăm judecata în privinţa existenței reale a cauzei“ 
(Schițe pyrrhoniene, III, 17—30). 

Sceptic el însuși, cu mărturisirea apartenenței la spi- 
ritul unei filosofii în care identifica o reacție faţă de 
„îndolența“ şi „aroganța“, „pretenţiile exagerate şi cre- 
dulitatea superstițioasă“ ale minţii, Hume se atașează 
însă unei direcții mai radicale a scepticismului. Ceea ce 
este explicabil, el situîndu-se într-un concept al con- 
științei empirice mai în puritatea sa. În acest fel, riscu- 
rile subiectiviste și relativiste erau mai mari, însă cerce- 
tarea trebuia împinsă la limită, pentru a fi cît mai pro-- 
bantă și pentru a fi în măsură să determine reluarea 
ei din cealaltă perspectivă, contrară. 

Ajungînd, așadar, la contestarea obiectivităţii şi a ne- 
cesităţii relaţiei cauzale și optind pentru admiterea ei 

numai prin obișnuință, Hume punea ' sub semnul între- 
bării ştiinţa însăși. 

Încheierea însă era mai mult provocatoare decît des- 
curajatoare, ceea ce Kant avea să perceapă exact.: 

Socotită „pe drept“ de către- Hume o crux metaphy- 
sicorum, 'dar adusă la nivelul zero al obiectivităţii, pro- 
blema cauzalităţii şi pentru una şi pentru alta impunea 
reevaluarea sa radicală, ca tot ceea ce „este numai e 
simplă legătură subiectivă de percepții să devină o pro- 
poziţie de experienţă“. Însă, pentru aceasta, propoziţia 
de experienţă trebuia „să se înfățișeze ca necesară și 
cu valoare universală“ (Imm. Kant, Prologymene, p. 99). 

Aflîndu-și prin transfigurare locul său natural, în 
kantianism în aceeași “Componentă care-i era esenţială, 
humeismul. și, cu el, întregul empirism modern aveau 
să sufere, în secolul al XIX-lea, o a doua „schimbare la 
faţă“, odată cu absorbţia lor în mișcarea pozitivistă. 
John Stuart Mill, ca şi în orizontul -empiriocriticismului 
tirziu (cel de „al doilea pozitivism“), Avenarius, Wily, 
Petzoldt vor trece mai în faţă subiectivismul berkeleyian 
si humeist, făcînd din „critica experienței pure“ un 
mijloc de reinstituire a acestuia, în timp ce Auguste 
Comte (1798—1857), într-o „lectură“ mai puţin restric- 
tivă a empirismului în. ideea“ sa,'îl va integra în âlt 
orizont, pe care, fie și în posibilitate, îl conţinea. 

De altminteri, Comte însuși indica filiaţia „acestei 
mari. mișcări (pozitiviste) a spiritului omenesc... din pre- 
ceptele lui Bacon“. Dar nu numai din acestea și nu din 
ele luate izolat, ci în asociaţie cu altele, mai exact, „din 
acțiunea combinată (a lor), a concepțiilor lui Descartes 
și a descoperirilor lui Galilei“ (Cours de philosophie po- 
sitive, t. I, p. 10). Pozitivismul, așadar, va fi fost, deopo- 
trivă, beneficiarul direcției empiriste,. al raționalismului 
și al științei moderne. În alte cuvinte, aspiraţia către 
„universalitate“, „indispensabilă reconstrucției sale de- 
finitive“, venea din vocaţia şi din necesitatea sintezei. 
Și nu doar aspiraţia, ci și şansa; pentru că, marcînd 
într-o „memorabilă epocă“ decadența „filosofiei teologice 
si metafizice“, empirismul, raționalismul și resurecția 
științifică modernă, ca trei componente ale aceleiași miș- 
cări „de ascensiune a filosofiei pozitive“, îi vor fi dat 
acesteia din urmă, ca „revoluție“ în spirit, legitimitate 
istorică (Ibidem, p. 11). 

Prezumţioasă, nu încape .îndoială, „lectura“ teleolo- 
gică a lui Comte nu venea însă dintr-o deficiență de 
percepere a complementarității gîndirii moderne, cîf, se 
înțelege, din supraevaluarea pozitivismului. Pe de altă 
parte, convergența și complementaritatea celor trei mari 
direcţii nu puteau fi, totuși, luminate decît prin situa- 
rea într-un orizont de „lectură“ retroproiectivă. 

Rămîne, de bună seamă, cel puţin discutabilă alege- 
rea acestuia, adică a celui pozitivist, dar nu opţiunea 
pentru sinteză; și cu atît mai mult cu cît Comte, ca odi- 
nioară Kant și Hegel, valoriza gîndirea modernă, filo- 
sofică și științifică, în componentele ei definitorii. 

Drept este că, pozitivistă, „lectura“ comteiană este 
încă prea datoare „grilei“ empiriste, așa cum îi era su- 
gerată de către Bacon, dar, și, poate, de către Hume. 

O influenţă humeistă „nu este cu neputinţă“, deşi 
este greu de probat. Dar, oricum, cu toate că o filiaţie, 
așa-zicindu-i, livrescă, nu se poate identifica, un hu- 
meism “fără Hume există. Și aceasta întrucit,: socotea 
Comte, „după legea celor trei stări, mintea omenească 
nu se :mai,ocupa, în faza pozitivă, 'de natura intimă a 
fenomenelor, adică de entitățile abstracte, pe care în faza 
metafizică le considera ca fiind izvoarele din care luau 
naștere ele sau, cu alte cuvinte, ca fiind cauzele lor 
oculte“ (P.P. Negulescu, Istoria filosofiei contemporane, 
vol. IV, p. 517). 

În faza sa metafizică, mintea noastră se va fi anga- 
jat (sau va fi fost angajată) în identificarea unor „en- 
„tități“ care, socotite fie în sine, fie apte „să: se materia- 
lizeze“, rămîneau separate de „corporeitateat lucrurilor. 
„Caracteristica fundamentală a concepţiilor metafizice“ 
era, aşadar, „de a atribui fiecărei substanţe o existență în 
sine“ distinctă de cea „a lucrurilor în care se manifestă“. 

Presupunîndu-le existența, cum le-am cunoaște însă, 
pentru că problema nu e de a descrie lumea în sine, 
ci de a ne justifica pe noi în fața ei și pe ea, pentru 
noi ? Or, presupoziţia metafizică a entităţilor şi, în ur- 
marea sa, „pretenţia, care ne face să suridem, a putin- 
tei de a cunoaște: natura intimă a lucrurilor şi modul 
de generare a fenomenelor“ ne-ar contrazice chiar mo- 
dul nostru de a fi și de a ne raporta la lume, ca expe- 
riență și prin ea. „Căci experiența singură este în stare 
să ne dea măsura forțelor noastre“. 

Cît introducem în explicaţie motivul „producerii lu- 
crurilor“, ne-am situa în marginile științificităţii. Putem, 
deci, ,să-l acceptăm, numai că într-o condiţie de non- 
verificabilitate, ceea ce, dacă definitorie ne este numai 
atitudinea pozitivă, revine la a-l trece în rîndul ficțiu- 
nilor necritic (dogmatic) admise (Cours de philosophie 
positive, t. II, 231, 232 ; t. I, 9). 

Impusă de „modul nostru de organizare“, experienţa 
nu ne trece, nu poate și nu trebuie să ne treacă dincolo 
de „cunoașterea legilor fenomenelor“. Cît sîntem în stare 
să ştim ne este de-ajuns; nu avem nevoie, zice Comte, 
să ne socotim ca zeii, pentru a ne justifica măreţia. 

Prin experienţă ne-am situa în faţa lucrurilor lumii 
și am așeza lucrurile în faţa noastră. Dar lucrurile așa 
cum apar în sistemul, iar nu în sinele lor, care n-ar 
adăuga nimic la știința, deci, la umanitatea noastră. 

Cît le-am desluşi în natura lor ascunsă, presupunînd 
că am putea-o face, le-am pierde tocmai în modul lor 
de a fi care ne interesează, adică în legăturile sau legile 
lor. Și în loc să le cercetăm pentru noi, le-am cunoaște 
pentru ele, ca și cum scopul nostru ar fi să aflăm ce 
sînt ele și în ce fel are loc producerea lor. Prinzîndu-ne 
în cercetarea „generăriilor“ lor şi în căutarea „naturii 
lor“ nu vom ajunge însă decît la pierderea atît a lucru- 
rilor, cît și a noastră. Căci fixîndu-ne ca scop identifi- 
carea „cauzelor 'generatoare“ ne-am rătăci printre „va- 
nele probleme teologico-metafizice referitoare la hime- 
rica determinare a. cauzelor prime și finale“, astfel încît 
n-am mai putea ști nici ce sînt lucrurile, nici cum ele 
intră în știința noastră pentru puterea noastră. Căci „a 
şti“ înseamnă a prevedea sau „a şti“ are sens numai 
pentru a prevedea în scopul „acţiunii“; „aceasta este 


formula foarte simplă care exprimă într-o manieră 
exactă relația științei, ca și a artei“. 

Dar ca prevedere ştiinţa n-ar fi posibilă prin igno- 
rarea legăturilor dintre lucruri (Ibidem, tt. I, p. 6; t. IIL 
p. 233; t. VI, p. 455, t. I, p; 35). 

Humeist (într-o accepție generică a determinativului) 
cît se îndoiește de semnificație, în ordinea cauzalității, 
a faptelor pozitive (sau, mai. /curînd, cît o contestă), 
Comte este baconian în măsura în care socoťeşte licită 
inducerea la „legi“ și cartezian prin idealul de raţiona- 
litate la care raportează știința. 

După ce va fi „conceput, într-o manieră generală, 
studiul naturii ca bază a acțiunii raţionale asupra natu- 
rii, spiritul omenesc trebuie să procedeze la cercetări 
teoretice, făcînd complet abstracție de consideraţiile prac- 
tice“. Avînd ca scop „modificarea“ lucrurilor lumii „în 
folosul naturii“, „ansamblul cunoștințelor“ şi „proce- 
deele pe care noi le deducem în vederea acţiunii sînt 
„două sisteme esențial. distincte prin ele însele ; de aceea 
cle trebuie gîndite și construite în mod distinct“. 

De bună seamă, „fundament pentru al doilea“. tocmai 
pentru a fi neîndoielnic şi clar, „sistemul teoretic“ tre- 
buie cercetat în sine, cu metodă. Aceasta era „sarcina 
"unei expuneri cu adevărat raţionale a filosofiei pozitive“ 
(Ibidem, t.'1, p. 36). 

Din punctul de vedere al metafizicii, știința noastră 
urma a fi unitară în mod absolut și fără de istorie. Or, 
dacă „fenomenele naturale“ pot. fi luate în „omaogeni- 
tatea lor“ dinspre noi, cît sîntem „afectaţi“ de ele, me- 
reu ne vor părea altfel. În consecinţă, fără a contesta 
unitatea științei, față cu „omogenitatea“ lumii „metoda 
pozitivă generală“ ne-ar conduce spiritul către un sis- 
tem concret al cunoștințelor expuse sistematic. 

Omogene, în sine, numai că acest în sine este doar 
presupus, lucrurile sînt eterogene în faţa noastră. Și 
aceasta nu numai că fiecare în parte este el însuși, dar 
și percepţia noastră diferă, în funcţie de dezvoltarea 
spiritului. Ignorînd și un fapt și altul, ce ar mai fi știința 
decît „un mod dogmatic“ de a o concepe, deci ca pe un 
sistem abstract, fără istorie și nediferenţiat în sine ? 

= Or, noi sîntem istorie, istorie într-un concept sui- 
generis fenomenologic, adică devenire a conștiinței care, 
în funcție de ce, de cît şi de cum cunoaşte relațiile din- 
tre lucruri devine ea însăși mai cuprinzătoare și mai 
structurată. 


În mod firesc — firescul, aici, ţinînd de ceea ce este 
mai înainte într-o ordine a istoriei totuna cu aceea a 
sistemului — se pornește de la „fenomenele cele mai 


simple“ care sînt şi „cele mai generale“, pentru a ajunge 
la „cele mai particulare sau mai complexe“. Criteriul 
clasificării ştiinţelor ar sta, deci, „în ordinea generalității 
sau simplicităţii“, ele urmîndu-se (și presupunîndu-se în 
succesiune : „studiul raţional al fiecărei categorii este 
întemeiat de cunoașterea legilor principale ale categoriei 
precedente 'şi trece în fundamentul celei succedente“) 

după cum se înscriu într-o ordine a generalităţii descres- 
cînde (Ibidem, t. I, p. 42, 48). A 

Proiectul comteian se atașează la o istorie îndelun-. 
gată a motivului care, începînd în mod decis cu Aristo- 
tel, traversînd scolastica, este relansată, în 'zorii epocii 
moderne, de Bacon și, prin Saint-Simon (în multe. inspi- 
rator al lui Auguste Comte), își adaugă ipostaza poziti- 
vistă... 

Momente ale aceleiași istorii, cel aristotelic, cel ba- 
conian și cel comteian, pentru a opri enumerarea la mi- 
nimum probant, ele se individualizează în funcţie de cel 
puțin doi factori: starea istorică a științelor și crite- 
riul utilizat. 

Aflate la începuturile lor, în Antichitate științele 
aveau să fie diferenţiate, dar în contexte globalizante : 
retorica și poetica,: în categoria celor „creatoare“, etica, 
economia şi politica în grupa celor' „practice“, matema- 
tica, fizica (aceasta ca filosofie secundă, dar și ca totali- 
tate a tipurilor de descrieve a „naturii“ de la mecanică 
la psihologie) și metafizica sau filosofia primă. 

Creatoare, practice şi teoretice, ele par a: fi fost de- 
oscbite tipologic, de către Aristotel, în funcție de capa- 
cităţile sau de exerciţiile corespunzătoare ale sufletu- 
lui. Aceasta însă numai. la o primă evaluare, pentru că, 
la o a .doua, ele pot fi luate mai curînd ca trei moda- 
lităţi de reconstrucţie a realului. Astfel încît fiecărei 
facultăţi i-ar corespunde unmod de a fi al lumii și al 
umanului, dar un mod însemnat de către om. 

Obiectul fiecărei științei este o reconstrucție, ceea ce 
impune considerarea atît a realului, cît și a subiectului, 
dar în orizontul acestuia. Se poate, de aceea, vorbi de un 
isomorfism între sistemul științelor și sistemul realu- 
lui resemnificat. - 

”  Valorizări ale întregului, de la cele creatoare la cele 
teoretice, științele sînt o continuă înaintare în refacerea 
lui pentru subiect. Așa se face că ele sînt prinse ca în- 
tr-o fenomenologie a spiritului, locul fiecăreia în parte 
fiind stabilit de deschiderea progresivă către întregul ca 
întreg. Dacă științele „poetice“ şi „practice“, bunăoară, 
sînt ale omului care se instituie:.pe sine ca univers de- 
terminat, acest univers cu structuri proprii, distinct, dar 
nu prin „retragere“ din cîmpul întregului, ci în el, ca 
un alt mod de a fi al lui, cele „teoretice“, de la mate- 

matică la metafizică, ne conduc din aproape în aproape 
la fiinţa ca fiinţă, la fiinţa întrucit este. 

Prinse într-o „scară“, prin aceasta științele nu sînt 
inferioare şi superioare, căci, într-un fel, totul este în tot. 

Cu multe impreciziuni și ambiguități, sistemul aris- 
totelic al științelor fiind, mai curind, al „cunoașterilor* 
sau al „reconstrucțiilor“ (și aceasta într-un concept ex- 
trem de încăpător), principiul care.îl structurează este 
însă riguros obiectiv. Dar obiectiv ca loc de „întîlnire“ 
dintre real (ca lucru) și subiect.. Bacon, în schimb, pare 
mai decis în opţiunea pentru un criteriu subiectiv de 
îndată ce grupează științele după memorie (istoria), 
după imaginaţie (poezia) și după rațiune (filosofia și 
teologia). Numai că, distincte după cum aparţin unei 
facultăți, alteia sau celeilalte, științele (și la Bacon im- 
precis determinate) sînt „decupaje“ în funcţie de „ori- 
zoniturile“ de aplicaţie. Dar de acestea altfel înțelese de- 
cît ca zone distincte, căci rostul operaţiunii de clasifi- 
care, dacă este „să deosebească domeniile științelor“, nu 
e si să rupă „legăturile dintre ele“ prin discriminări ar- 
bitrare în natură (Despre însemnătatea și progresul știin- 
telor, IV, 1). . 

Istoria în ansamblul ei, bunăoară, subîntinde istori- 
citatea, deopotrivă în ordine naturală și umană, în timp 
ce filosofia, ca nume generic pentru matematică, știin- 
țele naturii, științele omului și, firește, pentru filosofia 
„propriu-zisă“. are a cerceta cauzele. 

La rigoare, nici clasificarea comtăiană nu se bazează 
în 'exclusivitate. pe un criteri subiectiv, întrucît prin- 
cipiul generalităţii descrescînde și al complexităţii cres- 
cînde, ia seamă și, poate, mai întîi, de tipurile de legă- 
turi dintre lucruri. În consecință, ar fi+de tot firesc, ar 
ține chiar de o evidenţă „a priori“ ca „fenomenele cele 
mai simple... să fie ṣi cele mai generale“, iar, prin re- 
flex, științele corespunzătoare să stea la capătul „scării“. 
Astronomia, așadar, cel puţin din punct de vedere „dog- 
matic“ (sau sistematic), urma a fi prima treaptă întrucît 
„cazurile“ ei puteau fi luate „în mod separat“. Fizica 
însă ar presupune o organizare mai complexă, cu mul- 
tiple interacțiuni. La fel chimia, dar față cu fizica și 
biologia în raport cu chimia. În sfirsit, sociologia, apli- 
cată cum este omului, deci unui „fenomen“ al lumii 
multideterminat : ca alcătuire fizică și chimică, o anato- 
mie și o fiziologie, dar și o organizare proprie, ca in- 

divid și viață socială, după obiectul ei, deci, sociologia 
ar avea generalitatea cea mai scăzută şi complexitatea 
maximă. 

Din perspectivă dogmatică nu este însă înregistrată 
metafizica şi faptul este explicat de Comte prin particu- 
larităţile sale : ea nu face parte din-ceea ce s-a numit 
„filosofia naturală“. Ea este un calcul (ca matematica 
abstractă) şi o geometrie și o mecanică rațională (ca ma- 
tematica în determinație concretă). 

Nefăcînd parte din „filosofia naturii“, ea nu încape 
într-o clasificare din punct de vedere dogmatic. De aceea 
ar fi nevoie şi de altă „situare“, complementară, anume 
de cea istorică. Accentul se mută, de acuma, pe istoria 
(sau pe „expunerea istorică“ a) științelor și într-o viziune 
mai cuprinzătoare a umanitatii. Căci una de cealaltă nu 
se pot despărți, astfel încît este nevoie de o istorie a 
științelor pentru o istorie a umanității, sau, mai precis, 
de o istorie a umanităţii ca istorie a științelor și prin 
"ea. Or, din acest punct de vedere, istoric, matematica 
va! fi fost cea dintii (Ibidem, t. I, p. 47, 61, 43). 

Istoricul, aici, nu are neapărat sens temporal, deși 
Comte socotește matematica cea dintii și în această or- 
dine. În înțelesul dominant însă, matematica ar fi prima 
dacă recurgem la metoda istorică de` expunere, întrucît 
„fenomenele . geometrice şi mecanice sînt, între toate, 
cele mai generale, mai simple, mai ireductibile și mai 
independente“. De aceea, ca „un preliminariu indispen- 
sabil“, cu matematica urmează a începe orice istorie a 
unității, prin ştiinţe şi orice „educație științifică rațio- 
nală“ (Ibidem, t. I, p. 62—63). 

Distinct, după cum ne plasăm analitic, cele două ti- 
puri de expunere sînt însă complementare. Ordinea 
științelor, deci, va trebui să se supună atît rigorilor me- 
todei istorice, cît şi celor „dogmatice“. „Istoricul şi lo- 
gicul“, așadar, coincid (Rene Hubert, Auguste Comte, 
p. 40). Drept urmare, succesiunea (istorică) și ordinea (în 
sistem) se vor suprapune în aceeași așezare a științelor : 
matematica, astronomia, fizica, chimia, biologia, și so- 
ciologia. 

Criteriul comteian este ceva mai complex decit ar 
putea să pară la o primă judecată. 

Așa fiind, este ireductibil la o singură dimensiune, 
Comte lucrînd cu el în multele sale determinaţii. To- 

tuşi, între acestea, cea subieotivă( mai exact, poate, su- 
biectivizantă) tinde să devină dominantă, cît Auguste 
Comte raportează ştiinţele la un concept al observației- 
experienţei întrucîtva fiziopsihologizant. ~ 

Detaliind, astronomia ar fi posibilă prin simpla ob- 
servaţie și, deci, printr-un singur simț (văzul), în timp 
ce fizica, chimia, biologia și sociologia s-ar folosi, res- 
pectiv, dè. experiență, de experiment, de comparatie şi 
de clasificare, de filiație (mişcarea progresivă), ajutate, 
cum ar fi, de o percepţie prin auz, pipăit și văz (fizica) 
ori prin toate în simultaneitatea lor (chimia, biologia). 
Acestea, dar, fac „să concure simultan toate simţurile 
noastre la analiza fenomenelor“ (Cours de philosophie 
positive, t. II, p. 8 ; t, III, p. 11). 

Adăugînd, totuşi, eliminarea filosofiei (totuși, întru- 
cît filosofia naturii, ca sumă a ştiinţelor, putea. fi orice 
altceva decit filosofie), subiectivismul se. accentuează şi 
pe o altă cale, aceea a programului antimetafizic al po- 
zitivismului. 

Dificultăţile „filosofiei pozitive“, cel puţin în această 
latură a sa, aveau să fie percepute ca stingheritoare chiar 
la un „comteian“, într-o accepție ceva mai cuprinzătoare. 
Este vorba de Herbert Spencer (1820—1903), care, reţi- 
nînd în principiu, criteriul comteian al clasificării știin- 
telor, va căuta o cale de reinstituire a “filosofiei. Ce-i 
drept, nu cea mai sigură, însă, oricum, fie şi ca un sis- 
tem „al cunoașşterilor complet unificate“, ea începea să 
spere la existenţă chiar în sau din orizont pozitivist. 
(Les Premiers Principes, p. III). 

Şi încă mai mult Vasile Conta (1845—1882), deschis la 
experiența pozitivistă, dar depăşind-o (şi depăşindu-se) 
critic într-o construcție materialistă, întrucîtva ca Spen- 
cer (al cărui cititor fervent va fi fost) sau mai curînd 
pornind de la el, pentru că avea să înainteze antipozi- 
tivist va conferi metafizicii chiar o demnitate epistemo- 
logică proprie. În sarcinile ei, prevenea filosoful român 
într-un fel care îl atașa la marea tradiţie modernă, nu 
întră simpla sistematizare a științelor (ce ar mai fi ea, 
în identitate proprie ?), ci „să facă inteligibil principiul 
universal“. 

Că nu este „sistem“ al ştiinţelor, dar că funcționează 
sistematizant, acestea nu au a se contrazice, pentru că, 

aplicată „printipiului universal“, metafizica, împotriva 
a „ceea ce susțin unii pozitiviști, se impune ca o nece- 
sitate intelectuală“. Sistemul științelor n-ar fi posibil 
fără ideea de „principiu“ și, implicit, structurarea lui, 
fără intervenţia metodică a metafizicii. 


Aşa- stînd lucrurile, științele înseși au o componentă 
„metafizică“, ele definindu-se ca reconstrucţii în raport 
de „unităţile relative de alcătuire-a materiei“ (eterică, 
geologică, siderală). „Orice știință, deci, este o privire 
complexivă după o descriere amănunțită și. o clasificare 
riguroasă a tuturor lucrurilor cuprinse sub o idee gene- 
rală superioară, adică după subdivizarea lor în grupuri...“ 
(Bazele metaţizicii, în Opere filosofice, p. 490, 491, 494; 
Întîiele principii care alcătuiesc lumea, în op. cit., p. 554). 
Revenind, contradictorie prin eclectism, cu tentăţia și ṣan- 
sele obiectivităţii, dar prea puternic, totuși, contracarate 
de dogmatismul subiectivizant al unei filosofii cu multe 
restricții, clasificarea comteiană, deși abstractă, nu va fi 
fost şi neoperantă. : A i 

Împingînd cît mai în față componenta subicctivistă, 

Comte compromitea logicitatea sistemului prin punerea 
în dificultate a „elementelor“ (științelor) înseși. Cu un 
obiect „decupat“ după varii și alunecoase criterii : gene- 
ralitatea 'descrescîndă și complexitatea crescîndă (cum 
însă „măsurate“ acestea ?), după cum se întemeiază pe 
observație sau pe experienţă, după participarea unui 
singur simț sau a mai multora, ce mai erau, sau ce mai 
puteau fi științele ca orizonturi riguros delimitate ? 
- Or, pentru evitarea impreciziunilor într-o operațiune 
care, epistemologic, -dădea seamă de specificitatea, ca şi 
de universalitatea fiecărei științe, de diversitatea și de 
unitatea lor, criteriul în stare să distingă spre a integra. 
trebuia să aibă maximum de obiectivitate. 

Fără să fi fost o prelungire în linie dreaptă a empi-. 
rismului, filosofia- pozitivă fusese, așadar, o modalitate 
de a-l revaloriza într-o sinteză mărturisită prin program 
de Auguste Comte, dar sub semnul lui. Pornindu-se de 
aici, luîndu-se și alte determinaţii: „modul triadic al 
gîndirii“, „profetismul“, aspiraţia către „o sinteză care 
să fie totodată subiectivă și obiectivă“, Emile Brehier și. 

Jean Wahl aveau să pună în corespondenţă (posibilă „fie 
și pînă la un anumit punct“) pe Comte cu Hegel (Jean 
Wahl, Tableau de la philosophie française, p. 95, 96). 
` Tot ce se poate, o probă a „comunicabilității“ celor 
două filosofii făcînd-o încă Hyppolite Taine (1828—1893), 
pozitivist în succesiune comteiană, dar şi hegelian (D.D. 
Roşca opta pentru un hegelianism „dominant“ ; cf. In- 
fluența lui Hegel asupra lui Taine, p. 178 şi urm.). 

Dar, oricum, în timp ce Hegel înfăptuia o sinteză 
din perspectiva rațiunii (dialectice) și deci a unui rațio- 
nalism concert sau dialectic, Auguste Comte o așeza în 
spaţiul (și sub semnul) experienței şi empirismului, chiar 
dacă acestea în concepte mult modificate. De aici — 
dintr-un fel de ambivalenţă a „empirismului“ comteian 
construit prin repudierea celui restrictiv (sau pur) berke- 
leyian și humeist, dar și ca „sinteză“ (cu cel „clasic“ 
baconian sau cu raționalismul cartezian), totuşi, sub 
semnul lui — și valorizările (ori numai receptările) di- 
ferite. Pe de o părte, cu John Stuart Mill (1803—1837), 
este adus în orizontul unui pozitivism mult mai dator 
empirismului subiectivizant, iar, pe de alta, prin Faine 
și prin Școala de sociologie franceză (cu Emile Durk- 
heim, cu Lucien Lévy-Bruhl), intră în modele, incontes- 
tabil, eliberate de constrîngerile. doctrinare pozitiviste. 

Georges Gusdorf, observînd că Auguste Comte va fi 
acordat „o importanţă privilegiată epistemologiei“, avea 
să-l „recupereze“ pentru istoria, dar mai cu seamă pen- 
tru problematica ei în .condiţie contemporană, prin ideea 
interdisciplinității istoriei ştiinţelor, prin reînnoirea „si- 
tuației epistemologice a matematicii“, ca sistem de me- 
tode generale și principii universale, sau ca fundament 
pentru „filosofia naturală“ (De Phistoire des sciences à 
Vhistoire de la pensée, t. I, p. 96—98). Şi încă, s-ar mai 
putea identifica reflexe comteiene la Mach, ca şi în po- 
zitivismul logic (Cf. Jean Wahl, op. cit., p. 97). Ceea ce 
însă nu este valabil doar pentru empirismul, așa-zicîndu-i 
transfigurat (cel pozitivist-comteian), ci și pentru em- 
pirismul modern în întreaga sa configuraţie și istorie, 
de la Bacon, prin Hobbes și Loche, la Berkeley și Hume. 

Ireductibile, fără îndoială, la modelele tradiționale, 
pozitivismul logic ori filosofia analitică au în acestea 
(fie și) preistoria lor, dacă nu chiar prima lor istorie și 
delimitarea cîmpului de exercitare. 

„8. De la ființa rațiuni 
la rațiunea ființei 


„Filosofia morală“, socotea Hume, se va fi dezvoltat 
în două mari direcţii, una considerînd „pe om ca năs- 
cut pentru acţiune în primul rînd și influenţat, în hotă- 
rîrile sale, de gust și sentiment“, iar cealaltă privindu-l 
„în lumina unei fiinţe mai mult cugetătoare decît active“. 

Abstract, deci unilaterale, ambele „speculaţii“ cer 
însă alta, care, ţinînd seama de „principiile“ lor, să îm- 
bine „cercetarea profundă cu claritatea și adevărul cu 
noutatea“ (Cercetare asupra intelectului omenesc, p. 5, 14). 

Un empirist, deși critic, sau cum ar fi zis Hegel, „care 
gîndeşte“, dar, oricum, un empirist ce înregistra cu lu- 
ciditate dificultăţile filosofiei tradiţionale (deși: restrînsă, 
în context, la cea morală) și „simţea“ (sau „presimțea“) 
necesitatea sintezei, face cît o mărturie, parcă, obiectivă 
a istoriei înseși. 

De bună seamă că dincolo de un „eveniment“ sau al- 
tul, în conceptul lor, raționalismul și empirismul nu 
erau poziţii atît de unilaterale, în sine, pe cît par din 
perspectiva sintezei. 

Dinspre aceasta ele nu numai că apăreau, dar erau 
forțate, analitic, să se separe, parcă, în contra istoriei 
şi a sistemului lor din necesități de metodă. 

Paradigma unui raționalism abstract şi aceea a unui 
empirism tot asemenea. aparțin, deci, în mai mare mă- 
sură criticii ulterioare decit -stării de fapt. 

„Simplificarea“, dacă de așa ceva este vorba, era 
numai o primă mișcare de punere a lor în relaţie de 
excluziune, pentru ca, în urma celei de-a doua, de con- 

strucție a unui model concret (unificator), ele să revină 
și, reevaluate, să-și ocupe locul lor „natural“. 

De punerea lor în retragere, așadar, urmau să profite 
ele însele, însă nu în conceptul tradițional, al unor fi- 
losofii, dacă nu opuse, oricum diferite, ci în altul, re- 
const uit prin depășirea lor, ceea ce înseamnă că și cu 
mijloacele lor. Critica, în acest caz, făcea din materia 
istorică: un mijloc de reîntemeiere și de restruoturare 
a filosofiei. 

Ea, deci, mai înainte de toate, ţinea de gestul de 
tip epistemologic, de tot necesar, ca urmare a crizei fun- 
damentelor. sale, așa cum, nu atît o produseseră, cît o 
„experimentaseră“ raționalismul și empirismul. 

Provocată parcă deliberat și teleologic, prin severă 
analiticitate, criza raționalistă și empiristă a filosofiei 
era parte a aceluiași program, modern, de reîntemeiere. 

Dificultăţile întîmpinate de filosofie în construcţia sa, 
husserlian zicînd, ca o ştiinţă riguroasă, le înregistra- 
seră încă Descartes şi Bacon . 

Constatînd că, deși „cultivată timp de mai multe se- 
cole... şi că, totuși, în acest domeniu nu se găsește încă 
nici un lucru care să nu fie neîndoielnic“, Descartes 
„simțea“ că trebuie să pornească de la fundamehte, care, 
așa fiind, urmau să explice necondiționat totul (Discurs..., 


p 39 
are erau însă acestea și, mai cu seamă, cum pu- 
teau fi stabilite în mod evident şi clar ? 

Întrebările nu priveau şansele unei filosofii anume, 
ci ale filosofiei în condiție formală. Ele, de aceea, as- 
cund tulburătoarea (viitoare) întrebare kantiană : dacă 
e posibilă filosofia. 

Cum este posibilă, la aceasta putea să răspundă fie- 
care filosofie în parte, cea platoniciană cu formele, cea 
aristotelică cu fiinta ca ființă, cca atomistă cu atomii. 
Dar întrebarea și răspunsul priveau mereu altă filoso- 
fie. Or, discuţia trebuia să poarte asupra filosofiei din- 
colo de o construcţie sau alta. 

Deprinsă (și, cît „se ia intenția drept faptă“, atunci 
şi menită) să judece „toate ştiinţele“, ce șansă avea ca 
„arenă“ a unor certuri fără sfirsit“ ?. 

Părînd (sau putind fi) „un tribunal care să garan- 
teze în pretențiile ei legitime“, pentru aceasta nu tre- 
buia ea însăși să se supună unei judecăţi în stare s-o 
garanteze în rostul asumat (sau conferit), adică judecă- 

ţii rațiunii în conceptul ei formal, deci anterior oricărei 
întrebuinţări ? (Imm. Kant, Critica rațiunii pure, p. 11, 13). 

Dar cum putem trece de la întrebări sau interpre- 
tări la raţiunea însăşi ? Căci simplu presupunînd-o, nu 
„căpătăm deplina certitudine, făcîndu-și loc o altă presu- 
poziție : dacă raţiunea pe care ne bizuim, ne înșeală ? 

Se întîmplă însă un lucru ciudat, sau numai în apa- 
renţă ciudat : filosofia recurge, pentru întemeiere, la ra- 
țiune, dar rațiunea cu temei este justificată filosofic. 
Ca operațiunea să fie „curată“ ar trebui o critică a „ra- 
țiunii pure“. Dar o critică de acest fel nu este ea însăși 
o critică filosofică ? 

Întrucît se raportează la rațiune, sau întrucît trebuie 
să se plece de la rațiune, aceasta, zicînd după Hegel, 
este pusă ea însăși ca uh absolut, însă ca unul ce avea 
nevoie de legitimare. 

altă cale decît cea a filosofiei, a unei întrebuinţări, 
în termen generic, a raţiunii, deci, nu este. De închi- 
derea cercului am scăpa, parafrazîndu-l pe Hegel, mai 
degrabă decît citîndu-l, prin lucrarea cu reflexia filoso- 
fică întrucît este rațiune. Căci, doar astfel filosofia va 
putea să se raporteze la rațiune ca rațiune : „Întrucît se 
raportează la absolut, reflexia se nimicește pe sine în- 
săși și nimicește orice fiinţă și orice limitat“ (Deosebirea 
dintre sistemul lui Fichte şi al lui Schelling, în Studii 
filosofice, p. 141). 7 

Revenind, cît raportează „reflexia filosofică“ la ra- 
țiunea ca rațiune, „nimicește“ orice limitare şi ființă a 
ei (orice presupoziţie), adică o.pune în fața propriei ne- 
gativităţi. 

„Reflexia filosofică“, aşadar, pune raţiunea să se în- 
doiască (să se „nimicească“) pentru a ști că este rațiune. 

Luînd-o ca dat, sau plecînd de la simpla afirmare 
a identităţii sale cu sine, rațiunea este rațiune, mai mult 
decît atîta nu aflăm. Or, noi vrem s-o justificăm,; totuşi. 
prin ceea ce nu este ea. 

De cum am pus-o în termen negativ (într-un termen 
care nu mai trebuie justificat, el nenumirid ceva), aflăm 
că rațiunea este şi că demonstrația am făcut-o situîn- 
du-se „dincolo“ de ea și, totuşi, cu mijloacele ei. 

Dubito, mă îndoiesc, dar aceasta înseamnă că gîndesc : 
ergo cogito. 

Primul fapt primitiv, acela al gîndirii, este dedus. 
din gîndirea însăşi, dar nu din ea într-un exercițiu po- 

zitiv, ci din negativitatea sa. Obţinut pe această cale și 
în această modalitate, el nu mai are a fi pus'la îndoială, 
căci de acuma raţiunea s-ar contesta pe sine și opera- 
tiunile ei. 

În limitele lui Dubito ergo cogito, îndoiala nu se apli- 
că raţiunii ca rațiune și nu direct, ci mijlocit prin fap- 
tul de a gîndi, ceea. ce este altceva. Mă îndoiesc vrea să 
spună, prin negativitate, că „eu gîndesc că gîndesc“. 
Este aici, prin urmare, un fel „de gîndire a gîndirii“ în 
care „primul termen nu stă în identitate cu cel de-al 
doilea“ (Jean Wahl, Tableau de la philosophie francaise, 
p. 12). Cel dintii, ca în propoziţia ontologică: „ființa 
este“, numește faptul de a fi al gîndirii ca „pura rapor- 
tare la sine“, ca „purul-a-fi-în sine“, cel de-al doilea 
termen (G.W.F. Hegel, Prelegeri de istorie a filosofiei, 
II, p. 416). 

Odată stabilită prima certitudine, cea de-a doua, a 
ființei, decurge fără nici o mediere: cogito ergo sum. 
gîndesc, deci sînt. 

Din afirmarea de sine sau' din faptul de a fi, cu cer- 
titudine, gîndirea scoate pe celălalt, al fiinţei, căci ea 
este, pentru. că este și aceasta ori este ca identitate cu 
aceasta. i 

„A gîndi este totuna cu o fi“, propoziția parmeni- 
diană, revine şi în aceeași întrebuințare, ontologică, dar 
cu urmări de la sine înțelese, în ordinea legitimării fi- 
losofiei (prin certificarea datelor ei prime, ireductibile). 

„Gîndirea este“ semnifică dublu: întrucît gîndirea 
este “(ca gîndire), dar și ca gîndire a celeilalte universa- 
lități. Identitatea, deci, este afirmată, de. fapt, prin co- 
participare a gîndirii și a ființei, căci” gîndirea este și 
fiinţa este (ca ființă) gîndită. 

„Cea mai interesantă idee a timpurilor moderne în 
general“, pusă de Descartes „în fruntea metatizici sale“, 
ea nu este însă urmărită pînă la capăt și în toate da- 
tele ei. | 

Fiinţa și gîndirea, ca fapte britva, capătă legiti- 
mitate, dar: mai puțin ca identitate a două „determinațji 
diferite“. Pentru a pune în același concept identitatea și 
diferența, el a trebuit să recurgă la. „reprezentări ul- 
terioare“ (eu gindesc“, și prin aceasta „este afirmată 
fiinţa“) ceea ce e un „mod exerior“ de a reflecta (Ibidem, 
p. 417, 418). 

Întrucîtva, Descartes finalizează operațiunea de jus- 
tificare (de critică) a filosofiei în actul de întemeiere a 
filosofiei raționaliste (cum, din altă perspectivă, „Bacon 
n va face prin „teoria idolilor“, pentru empirism). 

Nu este vorba de o restringere a cîmpului de sem- 
nificare și operaţionalitate a programului sau nu de o 
deturnare pro domo a acestuia. 

De bună seamă că Descartes (ca, la rîndul său, Ba- 
con) are deja modelul raționalist (de cealaltă parte em- 
pirist) cînd se apleacă asupra fundamentelor filosofiei. 
Deci, un anume „apriorism“ este în afară de discuție 
şi de altfel era de tot necesar. Prin urmare, nu se poate 
bănui o „deturnare“ nici involuntară, din pre-determi- 
nare, nici atît de partizană, încît pentru -legitimarea 
propriei poziții Descartes și Bacon treceau la o adaptare 
silită a „criticii“ şi a instrumentării ei. 

„Coboriînd“ către ei, dinspre Kant, putem „înscena“ 
(metodic) organizarea unor „experimente“ verificatorii. 

Mai în detaliu, Descartes și Bacon pornind, unul de 
ła modelul raționalist și altul de la cel empirist, des- 
prind un concept al „fundamentelor“ filosofiei cît mai 
„alb“, mai în condiție formală adică, după care încearcă 
să-l verifice, fiecare, în orizontul propriu. 

Dacă „înscenarea“ ţine, atunci sensul celălalt, de la 
Descartes și Bacon la Kant, capătă şanse sporite de in- 
tdligibilitate, raționalismul și empirismul nemaiputînd 
să pară drept eșecuri, fie și parţiale, ci mișcări pregăti- 
toare pentru sinteză şi convergente în. aceasta. 

„Crizaă pe care o vor fi provocat, ea însăși pare pre- 
meditată, fiind pusă ca mijloc al devenirii, în coerență 
și adevăr, a filosofiei. 

Întrebarea kantiană, dacă este posibilă filosofia (me- 
tafizica, mai exact), era de aceea o întrebare a istoriei 
și sistemului ei. 

Că știința este, nimeni nu are a se îndoi, astfel încît 
întrebarea dacă e posibilă nu are temei. Dar dacă meta- 
fizica este, așa cum putem spune despre geometrie, nu 
mai sîntem atît de siguri. „Nu există nici o carte pe care 
să o putem arăta, cum arătăm pe Euclid, și să spunem: 
iată metafizica, aici găseşti realizat scopul cel mai înalt 
al acestei științe, cunoștința unei ființe supreme și a 
unei lumi viitoare demonstrată după principiile raţiu- 
nii pure“ (Prolegomene, p. 35—36). 

„Sînt învăţaţi“ pentru care filosofia se reduce la „is- 
toria filosofiei vechi și noi“. Numai că istoria filosofiei 
este a filosofiei, ceea ce înseamnă că întrebarea nu nu- 
mai că nu primește răspuns, dar este pusă cu și mai 
multă acuitate. Căci, dacă este a filosofiei, cum se des- 
făşoară în varii direcţii, parcă divergente, sau tocmai 
pentru că înaintează astfel, ce este ceea ce se dezvăluie. 
Ce este, ce poate fi, sub noianul de fapte, ce este, dacă 
este — întrebarea venină ca o- fatalitate, în condiţiile în 
care, pe măsură ce spectacolul se întregește, filosofia 
dispare în filosofii ? 

Putem lesne constata existența filosofiilor, însă toc- 
mai de aici și dificultatea identificării filosofiei. 

Să fie oare starea de fapt totuna cu starea de drept 
şi filosofiile să depună mărturie în contra filosofiei ? 

Cit ne-am opri la ele, pentru a le lua ca martor al 
dreptului (al îndreptăţirii) filosofiei, la o primă evaluare 
am avea de ales între totalitatea (suma) lor și separarea 
uneia care să ne conducă în căutarea filosofiei. Ambele 
căi sînt însă închise, prima pentru a ni le propune pe 
toate, iar a doua, dimpotrivă, pentru a alege una sin- 
gură, dar care ? Şi după ce criteriu ? 

În consecință, drumul nu este de la istoria filosofiei 
la filosofie, ci la aceasta la cealaltă. Pentru a o desluși 
exact în condiţia sa de istorie a filosofiei şi nu a filoso- 
fiilor sau, încă mai radical, nu în aceea de tot atîtea 
istorii cite filosofii sînt, aşadar, pentru a o înţelege, atit 
ca istorie în concept unic, cît și ca a filosofiei, sîntem 
întorși către fundamentele acesteia, către ea întrucît este 
și cum este. 

În aparență negativistă faţă cu filosofiile ca „eveni- 
mente“ într-o istorie, ca de altfel și faţă cu istoria în- 
săși (a filosofiei), la o mai exactă evaluare reacția kan- 
tiană este așa cum este numai în chip metodic. 

Cît rămînem, la o istorie ca succesiune simplă și „cît 
evenimentele“ ei sînt determinate exterior, cît istoria 
nu este înțeleasă ca înaintare în filosofie (sau ca deve- 
nire a acesteia), iar „faptele“ ei (fiecare în parte) ca 
proiecție a istoriei în sistem, „istoria filosofiei“ va eşua 
într-o simplă operă de înregistrare, așa-zicîind notarială 
a vieţii aparente a filosofiei. 

Reacţia faţă de istoria sa, filosofia a înregistrat-o de- 
mult, poate mai întîi cu Socrate, care se mira cum fi- 

losofii „n-au înțeles cit de nepătrunse sint pentru noi 
aceste taine, de vreme ce chiar aceia care-și închipuie 
că vorbesc mai cu pricepere despre ele seamănă cu nişte 
mebuni, așa cum se deosebesc prin părerile lor. Într- 
adevăr, printre “nebuni unii nu se tem chiar de ceea 
ce ar trebui să se teamă, pe cînd alţii se tem și de ceea 
ce n-ar trebui să aibă frică; unii cred că pot spune și 
face totul în public, alţii socotesc că e rău să ai vreo 
legătură cu oamenii... Tot astfel, printre cei ce studiază 
legile universului, unii stabilesc, de 0 parte, unitatea 
ființei, alţii, de altă parte, multiplicitatea ei nesfîrşită ; 
de o parte mișcarea veșnică a corpurilor, de alta inerția 
lor absolută...“ (Xenofon, Memorabilia, II, 1). 

Forțînd, parcă, filosofia să renunţe la unitatea sa, 
istoria ei (ca sumă de păreri mai degrabă divergente 
decît complementare) mai curind se desprindea de ea, 
opunîndu-i-se chiar, decit: o confirma sau decît era fi- 
losofia însăşi, în devenirea sa. 

De la Socrate la Kant şi la Hegel, aparența s-a păs- 
trat, la conservarea ei, ce-i drept, contribuind istoricii 
filosofiei înșiși. 

Exceptîndu-l pe Aristotel, singurul care pînă la Leib- 
niz și Hegel a înțeles că istoria filosofiei este în identi- 
tate cu sistemul ei, sau că este sistemul acesteia așa 
cum se constituie, autorii de suecesiuni de la sfîrsitul 
Antichității greceşti sau primii istorici moderni n-au 
excelat în comprehensiune filosofică. 

Ce-i drept, simțul isțoriei și al istoricității nu le-a 
lipsit. Chiar primul istoriograf „modern“ al filosofiei, 
Johannes Baptista Buonasegnius (sec. al XV-lea), şi, mai 
înaintea sa cam cu un veac, unul dintre ultimii medie- 
vali, Walter Burleigh (Gualterus Burlaeus), înțelegeau 
să scrie o historia philosophica sive de origine, incremento 
et divisione philosophiae, deci voiau să reconstituie 
timpul genezei, ca și pe acela al devenirii filosofiei, in- 
teresați cum erau de originea: și de creșterea ei. Dacă 
historia philosophica a lor este o simplă punere în serie 
cronologică (adesea cu abateri de la succesiunea reală, 
Burlaeus, bunăoară, făcînd din Zenon stoicul, dascălul 
lui Socrate), conștiința unei anume istoricităţi nu le 
poate fi contestată. De altminteri, nu mult după ei, Jo- 
hannes Jacobus Frisius, într-o Bibliotheca philosophorum 
classicorum authorum cronologică (1592) avea să inte- 
greze succesiunea filosofilor în succesiunea epotilor 

(succesio aetas), iar Francais Bacon proiectează o istorie 
a gîndirii filosofice în contextul unei istorii a artelor şi 
ştiinţelor (Cf. Lucien Braun, Histoire de l'histoire de la 
philosophie, passim). ; 

Numai că istoricitatea coboriîtă în succesiune pierdea, 
chiar printr-o rea înțelegere a istoriei, filosofia ca sistem. 

Abia Leibniz, în mod expres (încercări se mai înre- 
gistraseră totuși), avea să ne înveţe că „opera de istorie 
nu .se încheie cu o lucrare de documentare, pentru că 
din aceasta trebuie să iasă o anume logică a filosofiei“ 
(Robert Lenoble, Essai sur la notion d'experience, p. 
13).. Căci el identifica în istorie procesul de constituire 
a filosofiei care traversează anii (per annos), deci, a fi- 
losofiei ca un sistem de valori perene, ca philosophia 
perennis. : 

Cît era (cît este) redusă la o „colecţie de păreri“, la 
„O înșirare narativă de diverse opinii“, istoria filosofiei 
își distrugea obiectul care e sistemul „în dezvoltare“ al 
filosofiei. Situaţie paradoxală, căci nimic n-a contribuit 
mai mult la naşterea și la înrădăcinarea convingerii pri- 
vitoare la „nulitatea filosofiei“ ca „istoria ei“ (G.W.F. 
Hegel, Prelegeri de istorie a filosofiei, I, p. 22—23, 26); 
dar o pistorie“ ca raportare exterioară, mai atentă la 
„poveste“, mai dispusă să „povestească“ decît să caute 
semnificaţiile „perene“, o istorie ca succesiune de re- 
zumate -inexpresive şi devalorizante. Aceasta, da, era și 
este, în continuare, cît se mai face, „o ştiinţă de prisos 
şi foarte plictisitoare“, dacă nu, mai înainte de toste, 
păgubitoare, îndepărtind de filosofie pe cei ce Își »măr- 
turisesc neștiinţa într-ale filosofiei“, iar de ea însăși, pe 
filosofi. De la: Kant și Shopenhauer pînă în vremea noas- 
tră, filosofii; (numindu- i astfel, provizoriu, numai pe „pSis- 
tematicieni“) se menţin încă la distanţă prudentă de „is- 
toria filosofiei“ (ca istoriografie deci), sau, cel puţin, 
aceia mai grăbiţi să inducă de la cazuri la principiu. 

Or, în datele ei esenţiale şi în condiţia sa, „istoria 
filosofiei“ nu este nici marginală, nici marginalizantă. 
Cînd e practicată cum trebuie, în conceptul ci, oferă ace- 
leași șanse ca filosofia sistematică, fiind la limită alt 
mod de a face filosofic. În principiu, nimic nu e ratat 
din capul locului, dar poate fi ratat. 

Istoria „narativistă“ a putut să stingă interesul pen- 
tru ea, sancţiunea fiind și previzibilă şi meritată. Prin 
extindere însă, filosofia ar pierde enorm dacă nu s-ar 

prăbuși în vidul pe care singură, din excesivă precauţie, 
și l-a creat. s 

Filosofia și istoria ei se presupun însă ca laturile în- 
tregului. Printr-o parafrază la Kant, s-ar putea spune 
că, în timp ce filosofia fără istoria sa ar fi goală, istoria 
în absența filosofiei ar fi oarbă. Separate, deci, istoria 
filosofiei n-ar mai funcționa, așa-zicînd, personant faţă 
cu filosofia, iar aceasta n-ar fi o continuă emergență a 
istoriei (ceea ce, într-o bună parte a sa, este). Dar de 
aici ar pierde și una și cealaltă, fiindcă o gravă „tăie- 
tură“ le-ar despărți sau poate ar scinda-o pe fiecare în 
parte. Căci istoria s-ar vedea lipsită de timpul ei pre- 
zent, iar filosofia de „substructurile“ sale care, din per- 
spectivă temporală, aparţin trecutului. 

Or, dacă istoria filosofiei este a filosofiei, iar filoso- 
fia este, istorică, istoria -și sistemul se determină reci- 
proc. Istoria, prin urmare, va putea fi citită ca sistem 
pe verticală, în timp ce sistemul ca istorie „absorbită“ 
şi reconstruită în celălalt plan, orizontal. Istoria hege- 
liană a filosofiei și sistemul hegelian, sînt, în acest sens, 
exemplare. 

Întorcîndu-ne la vechii greci, bunăoară, n-o facem 
decit pentru legitimarea, cu argumentele istoriei filo- 
sofiei, dar ale ei ca filosofie, a opţiunilor noastre. În 
acest fel, un sistem de fapte istorice este recunoscut, 
în semnificaţia sa, cu valoare pentru construcția sistemati- 
că. Operaţiunea de recunoaștere însă era, este condiţionată 
de interpretarea faptului istoric ca fapt deschis, cu locul 
său natural în sistemul în continuă devenire al filosofiei. 

Prin analogie cu „opera deschisă“ deci, putem admite, 
tot 'asemenea, și faptul istoric, pentru că numai astfel 
istoria filosofiei în ansamblul său va ieşi din condiţia 
ingrată de „istorie pură“ și de „știință a faptului“ în 
sine și „se va proiecta în Sistematica filosofică“ (Mar- 
tin Heidegger, Traité des categories..., p. 28). . 

Astfel înţeleasă, din probă a crizei filosofice, istoria 
sa trece în condiție de mijloc pentru continua ei în- 
noire. Pentru că „sistem în dezvoltare“, ca filosofia în- 
săși, istoria filosofiei este a sistemului și în sistemul ei. 
În deschidere la Hegel, Kant părea dispus mai degrabă 
să le separe decit să le recunoască, fie și într-o aproxi- 
mativă reciprocitate. Numai că aceasta în partea pro- 
pedeutică, atît cît ia în seamă „criza“ filosofiei tradiţio- 

nale. La rigoare, el identifica în istoria filosofiei diversi- 
tatea lipsită de unitate, pentru că filosofia însăși nu-și 
va fi găsit conceptul unificator. Abia după ce întreprinde 
întemeierea ei, Kant ia în seamă şi posibilitatea refun- 
dării istoriei filosofiei, aşa cum, de altminteri, avea să 
facă și Hegel. „Mă mulţumesc să arunc o privire fugi- 
tivă, dintr-un punct de vedere pur transcendental, anume. 
din acela al naturii rațiunii pure,.asupra întregului ela- 
borărilor ei de pînă acum, ceea ce înfățișează prixirii 
mele, fără: îndoială, un edificiu, dar un edificiu în ruine“ 
(Critica rațiunii pure, p. 29—630). Discutabilă, de bună 
seamă, încercarea de reîntemeiere transcendentală a filo- 
sofiei și a istoriei sale. Dar discutabilă numai atîta cît 
„natura rațiunii pure“ primeşte o interpretare anume, 
de a cărei universalitate (şi obiectivitate) Hegel, mai 
întîi, avea să se îndoiască. Nu însă, ori nu în aceeași 
măsură, cît filosoful Criticii urmărea aflarea unui temei 
în ordine formală. 

Or, din acest punct de vedere, ca Hegel, puțin mai 
tîrziu, Kant gîndeşte posibilitatea epistemologică a istd- 
riei filosofiei din perspectiva filosofiei întemeiate pe 
rațiunea pură, deci mai înainte și independent de orice 
experiență. Căci numai de această mișcare depindea re- 
zolvarea „problemei posibilităţii sau imposibilității unei 
metafizici în genere și determinarea atît a izvoarelor, cît 
și a sferei şi limitelor ei“. 

Nu încape îndoială că, în ordinea exigenţei (a pro- 
blemei: de fapt), filosofia (cu istoria ei) forţa acceptarea. 
Însă, în starea de fapt, ea era totalitatea experienţelor 
(sau a construcţiilor determinate), mereu altele, de la o 
epocă la alta, diferite (și, parcă, exclusive) și în interio- 
rul aceluiași orizont temporal. Or, problema era a „prin- 
cipiilor“, anterioare (în ordine logică) tuturor „expe- 
riențelor“ (Ibidem, p. 13). De aceea, punctul de plecare 
trebuie să stea într-o critică a lor, a principiilor, „a ca- 
pacităţii raţiunii în genere cu privire la toate 'cunoaș- 
terile“ și nu „a cărților şi sistemelor“ (Ibidem). 

Numai astfel întemeiată, filosofia va căpăta, legitimi- 
tate și istoria ej ca istorie a rațiunii pure sau în rațiunea: 
pură. . 

Diversitatea, de acum, va fi pusă sub conceptul filo- 
sofiei ca sistem interpretat (al interpretărilor) în același 
temei. În consecinţă, dacă nu există şi nu va exista „nici 
o carte pe care s-o putem arăta, cum arătăm pe Euclid, 

şi să spunem : iată metafizica, vom fi în măsură să iden- 
tificăm -în cărţile care nici una nu este filosofie, acea 
unitate sistematică de unde vin toate și uride se întorc 
toate“. 

Nici filosofia tradițională n-a fost lipsită de încer- 
cări de întemeiere, însă, întrucît s-a procedat după mo- 
dul intelectului, în loc de una s-au configurat două 
paradigme. Și astfel, în loc de o filosofie, două. ramy 
problema. întemeierii rămînea deschisă. 

Căutîndu-se „izvoarele“ metafizicii numai în meta- 
fizică, nu şi în afară de ea, „în legile raţiunii pure“, 
filosofia a fost închisă în cercul explicaţiei cunoaşterii 
prin cunoștință, ignorînd că actul întemeierii presupune 
identificarea a ceea ce este ireductibil. Principiile „cu- 
noștinței metafizice“, de aceea, vor fi fost căutate fie în 
experiența externă, fie în cea internă, oricum în orizon- 
tul altei cunoștințe, nici măcar metafizice, însă. ` 

Rezultatele, negative, n-au întîrziat să apară şi, 
odată cu ele, și necesitatea luării în seamă a originii 
a priori a cunoștinței metafizice, adică în „intelectul pur 
şi rațiunea pură“. Pasul va fi fost hotărîtor, totuşi nere- 
zolutoriu. Căci a priori, în acest context determinat față 
cu contrariul său, a posteriori, din experiență, nu este 
încă îndeajuns de precis, putînd să numească şi cu- 
noştințe deduse „dintr-o regulă generală pe care totuşi 
am împrumutat-o de la experiență (Prolegomene..., p. 34, 
28 ; Critica rațiunii pure, p. 42—43). 

Or, a priori, pentru a avea deplină putere operațio- 
nală, trebuie să semnifice numai cunoștințe care sînt 
independente absolut de orice experiență. 

Părăsind însă „terenul experienței“, cum poate inte- 
lectul să obțină cunoştinţe a priori şi, obținîndu-le, cum 
le. poate legitima în cuprinderea, valabilitatea și valoarea 
lor ? 

Este lesnicios, de aceea s-a și procedat astfel aproape 
în mod curent, să identificăm „cunoștințe“ şi să con- 
struim cu ele, iar numai într-o a doua mișcare să cercetăm 
„dacă temelia a fost bine pusă“. Cu deosebire sîntem ispi- 
tiți să luăm drept neîndoielnic tot ceea ce am obținut, 
conducîndu-ne după faptul că „o mare parte și, poate, 
cea mai mare: din activitatea raţiunii constă în anali- 
zele conceptelor pe .care le avem despre obiecte“. ` 

Operaţiunea este utilă, chiar dacă nu aduce decît „ex 
plicări a ceea ce a fost gîndit deja în conceptele noastre“. 

Însă, amăgită de ea însăși și, „fără a observa“, rațiunea 
poate „să adauge la conceptele date -alte concepte cu 
totul străine“, neștiind „cum ajunge la ele“ şi neputîn- 
du-și nici măcar pune intrebarea (Critica rațiunii pure, 
p. 48). 

Cu aceasta devine necesară introducerea diferenţei 
dintre „aceste două moduri de cunoaștere“. 

Orice cunoștință este o judecată, dar, indiferent de 
origine și formă logică, din punctul de -vedere al „con- 
ținutului“, judecăţile sînt fie „pur explicative“, fie „ex- 
tensive“. Cele dintii, analitice, nu adaugă nimic la „con- 
ținutul“ cunoștinței, pentru că dezvăluie doar ceea ce 
„era mai dinainte real cugetat“ în noţiunea subiectului, 
ca, bunăoară, în „toate corpurile au întindere. În schimb, 
în propoziţia „unele corpuri sînt grele“, la conceptul su- 
biectului se adaugă ceva care sporește cunoștința privi- 
toare la el. Această judecată este sintetică (Prolegomene, 
p.. 28, 29). - 

Așa fiind, aceasta din urmă este' o judecață de expe- 
riență. Generalizînd, toate judecăţile de experiență sînt 
sintetice, întrucît numai pe această cale. empirică, la 
conceptul subiectului se adaugă sintetic acela al predi- 
catului. ` ` i 

Nu încape îndoială că cele două concepte, acela al su- 
biectului și 'acela al predicatului, își aparțin, însă întîm- 
plător. Dar dacă așa stau lucrurile, ce ne poate da ga- 
ranția legitimității sintezei ? Pe ce „se sprijină“ intelec- 
tul „cînd crede a găsi în afara conceptului A un predicat 
B care îi este străin şi pe care totuşi îl consideră unit 
cu el ?% Pe experiență ? Termenul B are însă o genera- 
litate pe care n-o poate dobindi pe această cale și, în plus, 
adaugă „expresia necesităţii“ a priori. Şi,-cu toate acestea, 
legitimitate, judecăţile sintetice au, bunăoară, cele mate- 
matice. Prin urmare, dacă toate: judecăţile de experienţă 
sînt sintetice, inversa nu mai este valabilă. Căci, sintetice, 
judecăţile řnatematice, conținînd în sine necesitate, nu 
sînt din experiență, cia priori. 

Dar nu numai ele sînt în această situație, ci și jude- 
cățile științei naturii (ale fizicii) sau cele ale metafizicii 
(Critica rațiunii pure, p. 48—54). 

Explicative doar, deşi necesare, judecățile analitice 
sînt un drum închis în: întemeierea cunoștinței. Rămîn, 
de aceea, judecățile sintetice, pentru a fi extensive. Con- 
diția nu -este însă suficientă, pentru -că orice cunoștință 

presupune universalitate și necesitate, ceea ce judecă- 
tile de experiență nu conferă din sine, neconţinîndu-le 
în sine. De aceea orice judecată care vrea să fie cunoş- 
tință trebuie să fie sintetică (asemenea judecăților de 
experiență“) și a priori (ca judecăţile analitice). 

Dar „cum sînt posibile judecăţile sintetice a priori ? 
„Aceasta e adevărata problemă a raţiunii pure“ (Ibidem, 


p. 53). ; 

Fără a fi reductibilă la opoziția faţă de raţionalism și 
empirism și la încercarea de a le depăși — în acest caz 
ar fi fost a „cărţilor și. sistamelor“, doar — în instru- 


mentarea sa kântiană critica Wintește mult mai departe, 
la fundamentele înseși, într-o ordine formală. Kant, prin 
urmare, vizează „modurile de cunoaștere“ şi nu „cunoaș- 
terile“. Sau nu pe acestea în primul rînd. 

Dar punctul de plecare era „viermănosul dogmatism“, 
atit cel ce căuta „izvoarele judecății metafizice numai în 
metafizică, și nu în afară de ea, în legile raţiunii pure“, 
cît și cel ce o deriva din „experienţa vulgară comună“ 
(Prolegomene, p. 34; Critica rațiunii pure, p. 12). lar, 
pe de altă parte, necesitatea depășirii acesteia. Kant o 
deslușise chiar în. filosofia anterioară. El însuși, de alt- 
fel, depune mărturie cînd îi evocă : pe „celebrul Locke“, 
cu încercarea sa de a construi „o fiziologie a intelectului 
omenesc“, pe Hume, care îl va fi trezit „din somnul dog- 
matic“ sau „pe vestitul Wolff“ şi „pe pătrunzătorul 
Baumgarten... care au putut căuta în principiul contra- 
dicţiei proba principiului raţiunii suficiente“ (Critica ra- 
țiunii pure, p. 12; Prolegomene, p. 20, 34). 

Dacă adăugăm la aceştia pe Descartes însuși, iar mai 
aproape de Kant pe Leibniz și pe Diderot, tabloul se 
întregeşte nu neapărat prin nume, ci prin tendințe sau 
ca o mișcare. sd 

Leibniz (1646—1716), bunăoară, recunoscînd într-o 
respingere a sensualismului lockeian că „experiența este 
necesară... pentru a determina sufletul înspre cutare cu- 
getare sau cutare cugetare şi pentru a-l face să ia seamă 
de ideile care sînt în noi“ “şi, deci, că „nimic nu e în 
suflet care să nu vină din simțuri“, prevenea că „trebuie 
să se excepteze sufletul însuși și afectele sale“. Astfel 
încît, presupoziția empiristă ar putea fi corectată : „Nihil 
est in intellectu quod non fuerit in sensu, excipe : nisi 
ipse intellectus : nimic nu este în intelect care să nu vină 
din simțuri (principiu empirist) în afară de intelectul 

însuși“. Căci „sufletul include fiinţa, substanța, unul, 
“același-ul, cauza, percepţia, raţionamentul și multe alte 
noţiuni pe care 'simţurile nu sînt în măsură să le dea“ 
(Nouveaux essais sur lentendement humain, II, I, 2). 

Diderot (1713—1784), apoi, filosoful materialismului 
francez. modern cu cea mai largă și suplă comprehensiune, 
distingînd două tipuri de filosofie : una „experimentală“ 
(„cu ochii legați“, care „apucă tot ce-i cade în mînă“) și 
alta „rațională“ (ea va fi adunat „materiale prețioase“, 
căznindu-se să facă din ele „o 'făclie“, dar care „i-a slu- 
jit mai puțin decît dibuirea” rivalei sale“), se îndreaptă 
către o reconstrucţie întregitoare. Căci natura însăși este 
un întreg, iar, cit ne priveşte, noi nu sîntem numai sim- 
turi sau numai rațiune. „Operații“ distincte, a simți și a 
judeca se presupun însă prin chiar modul de a fi al 
lucrului. Or, a-l vedea pe acesta „așa cum este el în 
natură“, deci, în întregul său, aceasta înseamnă a fi „filo- 
sof“ (Despre interpretarea naturii, XXIII: Combaterea 
rînd cu. rînd a: lucrării lui Helvetius intitulată „Despre 
om“, VI; Elemente de fiziologie, Logica, în Materialişștii 
francezi..., p. 110, 180, 195). 

O „tradiție“ va fi existat, așadar, numai că nu îndea- 
juns: de organizată, ea nedisp nînd de ceea ce s-ar putea 
numi un. discurs asupra metodei. Critica rațiunii pure este 
tocmai „discursul“ care lipsea. 

Cu întrebarea : cum sînt posibile judecăţile sintetice 
a priòri ? (desfăcută în altele cîteva: „Cum este posibilă 

matematica pură ?*, „Cum este posibilă fizica pură ?%, 
„Cum este posibilă ca dispoziție naturală metafizica“ și, 
subsecventă acesteia, „Cum metafizica este posibilă ca 
știință ?%, Critica... dobîndea „adevărata problemă“ a 
rațiunii pure și, deci, programul de realizare de care de- 
pindea „salvarea“ sau „ruina“ metafizicii, ca şi înteme- 
ierea „științelor“. Dar a acestora din urmă întrucît sînt 
(de aceea, în cazul lor, cum presupune că „trebuie să fie 
posibilă“, pentru că sînt), în timp ce, metafizica, încă 
o dată, era îndoielnică în chiar ordinea de fapt. În con- 
secinţă, în ceea ce o privește, cum se aplică chiar posi- 
bilității de existenţă (Critica..., p. 55—57). 

Acesta fiindu-i programul, Critica rațiunii pure trece 
în condiția „unei științe speciale“ care : este critică pen- 
tru că are rol propedeutic, este a rgțiunii întrucît: aceasta 
procură „principiile cunoștinței a priori“ şi, în sfîrşit, 

este pură fiindcă lucrează cu un concept al cunoștinței 
în care „nu se amestecă nici o experienţă“. 

Trebuind (sau voind) să ofere doar „piatra de încercare 
a valorii sau a non-valorii tuturor cunoștințelor a priori“, 
critica raţiunii pure, deci, urma a pregăti un „organon“ 
sau cel puţin un „canon al raţiunii pure“, în vederea înte- 
meierii și expunerii filosofiei transcendentale (Ibidem, p. 
58, 59). 

Transcendental (ca, de altfel, nici a priori) nu este 
de invenţie kantiană, în absolut. Scolasticii, încă, numeau 
transcendentale (transcendentia) conceptele cu semnifi- 
cație trans-categorială, adică Fiinţa, Unul (Unum), Ade- 
vărul (Verum), Binele (Bonum), Frumosul (Pulcher). 

Transcendenţe celor zece categorii aristotelice, în re- 
laţia inversă, a lor cu acestea și, în genere, cu tot ceea ce 
ele subîntind, Ființa, Unul etc. sînt transcendentale, dind 
esențialitate. 

Sugestia scolastică este evidentă, dar transcendentalul 
kantian capătă sensuri și funcții inconfundabile, într-o 
evaluare de principii, numind trecerea de la „descrierea 
transcendentului“, „adică a lumii independente de condi- 
tiile experienţei, la cercetarea condiţiilor experienței“ 
„Jean Wahl, Traité de métaphysique, p. 643). 

: „Sistemul tuturor principiilor rațiunii pure“, filosofia 
transcendentală (față cu care critica este doar schița sau 
propedeutica), aplicată cum este „modului de cunoaştere“ 
întrucît „acesta e°posibil a priori“ şi, deci, avînd a răs- 
punde la „întrebarea capitală“ („cum este posibilă cu- 
noştința prin rațiunea pură ?“}, se confundă cu o construc- 
ţie în rost epistemologic universal. Căci, nu numai știința, 
ci și metafizica avea a fi întemeiată transcendental (Cri- 
tica..., p. 59 ; Prolegomene, p. 47). 

Raportare la ʻobiecte, cunoaşterea presupune, deopo- 
trivă, sensibilitatea prin care ele ne sînt date şi intelectul 
prin care sînt gindite, iar, prin fiecare în parte, o mate- 
rie și o formă. * 

În ordinea sensibilităţii, mai întîi materia este senzația 
(a posteriori), în timp ce forma îi aparține a priori; deci, 
independent de orice experienţă. La rîndul său, inte- 
lsctul ar aplica propriile forme, conceptele a priori, unui 
„divers“ care este al sensibilităţii „a priori“. 

După ideea criticii, după termenul rațiunii pure și 
după transcendental, a priori dă și el seamă de înnoirea 

kantiană a limbajului filosofiei sau, oricum, face parte 
din această altă, așa-zicînd, gramatică. 

Rămiîne mereu deschisă problema limitelor libertăţii 
filosofului față de limbaj ori, mai curînd, înlăuntrul unui 
limbaj. Are el dreptul și dacă, da, cît, să ia identitatea 
unui cuvînt și să-i dea în schimb alta? Kant nu este 
primul care modifică limbajul filosofic, deci care re-cre- 
ează și în uliversul acestuia. În fond, reconstrucția filo- 
sofică presupune în mod necesar și resemnificarea ter- 
menilor, o altă gramatică chiar. Parmenide, Platon, Aris- 
totel, Thoma, Descartes, Kant, Hegel, Husserl, Heidegger, 
Blaga sînt şi nume ale unor limbaje care, așa fiind, tre- 
buie învăţate. 

Convins de necesitatea înnoirii limbajului pentru în- 
noirea filosofiei, sau determinat de cerinţele acesteia din 
urmă, Kant a întreprins el însuşi o „reformă“ a „grama- 
ticii“. Limbajul plăsmuit de el este nou, original, dar, 
cel puțin la prima vedere, pare mult prea „lipit“ de sem- 
nificațiile pe care le poartă, într-atît chiar, încît, dincolo 
de orizontul său de numire, dă impresia că își pierde 
(sau își restringe) valabilitatea. 

;Paradoxal însă, pe cît un limbaj este mai solidar cu 
sensurile lui, pe cît dă mai bine seama de adevărul unei 
filosofii (pentru că, integrat într-un sistem, participă el 
însuşi la „adevărul“ acestuia), pe atita are şansa univer- 
salizării. l 

Orice interpretare, nu încape nici o îndoială, este, mai 
înainte de toate, operă de „traducere“, adică de identi- 
ficare exactă a sensurilor determinate ale unui „limbaj“ 
în vederea trecerii lor și ale acestuia în alt sistem, la 
limită, în sistemul filosofiei însăși. = 

De altminteri, Kant, înnoitorul, face îndeajuns dovada 
supunerii față de tradiție pentru a o modifica și integra 
în „limbajul“ său. 

A priori, ca atare, îi premerge, fiind utilizat încă de 
scolastici pentru a numi raţionamentul per causam, prin 
cauză, de la ceea ce este mai înainte (prior), din principii 
{cognitio ex principiis). Așa fiind, el se determină însă 
nu numai prin sine, ci și prin corelativul său, prin 
a posteriori, cunoaștere ab effectu, de la ceea ce este 
posterior în raport cu principiile. 

Dumnezeu, avea să spună, mai în ăpropiereă lui Kant, 
Leibniz, încă tradiţionalist, poate fi cunoscut a priori 

(cît se pleacă de la principiul că „nimic nu poate împie- 
dica posibilitatea a ceea ce nu cuprinde în sine, nici o 
mărginire, nici o negaţie şi, în consecinţă, nici o contra- 
dicţie“), dar şi a posteriori „de vreme ce există făpturi 
contingente, 'iar acestea nu pot avea rațiunea lor ultimă, 
adică suficientă, decît în ființa necesară care îşi are 
temeiul existenţei sale în ea însăși“ (Monadologia, 45). 

În resemnificarea kantiană, a priori iese însă din sta- 
rea de termen corelaţiv şi, totodată, nu se mai aplică 
unui tip, de argumentare sau cunoștinței, întrucît este 
derivată din principii. | 

Spaţiul şi timpul, formele a priori ale sensibilităţii, 
și „conceptele pure“ ale intelectului sînt principiile aces- 
tora, acelea care le dau identitate și le instituie ca ter- 
men, celălalt termen, în cunoaștere ca relaţie. 

Apriorismul, deci, face mai întîi operă de instituire 
a subiectului, întreprindere de tot necesară, căci, în ab- 
sența acestui termen, asumprea celuilalt încetează de a 
mai fi posibilă. 

„Idealismele“ tradiționale, cel cartezian sau cel „fan- 
tastic“ al „bunului Berkeley“ se vor fi angajat în această 
lucrare, numai că, și într-un caz și în altul, prin pier- 
dereå lucrurilor „reale“ (Critica... p. 88; Prolegomene, 
p. 70). Or, instituirea subiectului era condiționátă de cea 
a obiectului. . 

Un subiect, în absolut, este un non-sens, el însuși fiind 
o relație, pentru că este într-o relație. Stabilit într-o, 
identitate de sine, abstractă, el riscă să-și piardă semni- 
ficația, ca și în cazul contrar, al nerecunoașterii sale ca 
termen distinct. 

Pe alte căi, cu alte mijloace, rezultatul însă este ace- 
lași. 

Încercarea kantiană de instituire a subiectului înco- 
rona o istorie îndelungată, cu începuturile sale, poate, 
încă în socratism și în platonism. Căci sufletul, cu datele 
sale înnăscute, se determina ca termen distinct nu numai 
într-o ordine ontologică, ci și, în decurgere firească, în 
cea a cunoașterii, ca relaţie. Posibile, de bună seamă, ca 
reamintire, cunoștințele sînt însă ulterioare și presupun 
sufletul cu un sistem, cu „înnăscutele“ sale ca forme sau 
principii reglatoare, în relație cu lucrurile. Dar, în mod 
deosebit cu Aristotel, subiectul capătă sensul propriu, fiind 
în mai mare măsură individualizat în raport cu „sufle- 
tul“. 


350 


În datele sale prime este încă afirmat ca suflet, de 
altminteri presupoziție de tot necesară la care nici Kant 
nu avea să renunţe — „există două tulpini ale cunoaşterii 
omenești“ : sensibilitatea și intelectul (Critica... p. 61). 

Termen în relația cognitivă, deci într-o determinație 
ulterioară în ordinea ontologiei noastre, el presupune 
sufletul. Ca o realitate structurată, aşadar, virtual, el ține 
de condiția sa „naturală“. Senzaţiile, buħăoară, depind 
de „sensibile“ dar și de „simţire“, „rezidă în organul sen- 
zitiv ca organ şi disting diferențele obiectului simțit, ca, 
de exemplu, vederea. distinge albul dè negru, gustarea, 
dulcele de amar“ (Aristotel, Despre suflet, IV, 426 b, 
10—15). 

Receptivă în raport cù lucrurile, sensibilitatea nu este, 
deci, nestructuraţă ea însăși. Astfel încît, parafrazînd 
principiul leibnizian, putem spune că nimic nu este în 
cunoaşterea sensibilului care să nu fie venit de la acesta, 
în afară de sensibilitatea ne Altminteri ce ar mai fi 
decît o „oglindire“ mecanică ? Or, sensibilitatea nu repro- 
duce cît integrează în forma ei, adică reconstruiește. Ea 
face dintr-o „materie“ în sine materia ei, ceea ce presu- 
pune un transfer ca mod particular al transferului onto- 
logic. Detaliind, noi facem din lucrurile în sine lucru- 
rile noastre (valori), operaţiune care, lato sensu, numește 
modul nostru de a fi și de a ne constitui într-o mutație 
ontologică, noi, așadar, săvirșim transferul, mai întîi (în 
ordinea luării de cunoștință), ca sensibilitate și, prin 
aceasta, ca intelect. 

Mai depărtat de lucru ea acest sensibil și, deci, mai 
autonom, fiind ca sistem mai bine constituit. intelectul. 
însă, atît în urmarea poziţiei sale faţă de obiect, cît şi da- 
torită modului său de a fi, este mai aproape de ființa 
realului. Depărtarea de sensibil înseamnă apropierea de 
inteligibil. Intelectul activ cu deosebire, de două ori me-. 
diat faţă cu lucrurile (de sensibilitate și de intelectul 
pasiv), are atîta autonomie, încît este socotit de Aristotel 
ca „separat, neafectabil și neamestecat, fiind prin natura 
sa act, activitatea reală“ (Ibidem, III, 430 a, 15—20). 

De aceea, pentru a-i aplica o determinaţie kantiană. 
el aduce cu „rațiunea pură“, fiind condiţie a cunoștinței 
independent de orice experienţă. 

„Principiu al principiului științei“, intelectul activ di 
suprema identitate subiectului ca subiect, adică îl defi- 
nește ca pe un termen constituit, dar nu din reprezentări. 

nu din conţinuturi de gîndire, ci din structuri. și exerciții 
(sau funcţii) proprii (Cf. Analiticile secunde, II, 19, 100 a). 

În fine, pentru a nu mai exemplifica decît cu ineis- 
mul cartezian, în contra aparențelor, dacă nu a unei 
prejudecăţi, ideile înnăscute, întrucît numesc mai de- 
grabă „formele naturale ale gîndirii“ decît stau pentru 
cunoștințe, „devansează vederile profunde ale idealismu- 
lui kantian“ (A. Fouillee, Descartes, p. 113). 

În prelungirea. unei întregi istorii, apriorismul kantian 
se individualizează însă prin sistematicitate și polivalență, 
prin cuprindere și capacitate operaţională. | 

Ca structurile-funcţii ale sufletului în concept socra- 
tic-platonic, ale sensibilităţii şi intelectului aristotelice 
sau ca „ideile înnăscute“, formele a priori kantiene nu 
sînt cunoștințe, nu se definesc corelativ și nu sînt deter- 
minaţii în ordinea conștiinței individuale. Dar, în timp 
ce Socrate și Platon, Aristotel sau Descartes nu săvîrșeau 
o delimitare riguroasă, de unde o asemenea. indecizie în 
separarea „structurilor- funcţii“ de sensuri ca și în lu- 
crarea cu un concept încă ambiguu al conștiinței gene- 
rice, Kant se angajează stăruitor într-o operă, cum o 
spuhea el însuși, de proporții copernicane.. 

Cu prea mare severitate, poate, însă dincolo de apli- 
carea rigorilor propriei filosofii, nu fără o percepție 
exaqtă, Hegel avea să observe că „ideea cuprinsă în 
aceațtă concepție“ (asupra judecăților sintetice a priori): 
mare“, numai că „realizarea... rămîne -înăuntrul unor 
vede i cu totul obișnuite, brute, empirice... 

Examinînd „gîndirea... înăuntrul (frontierelor) ei“, 
Kant urmărește determinarea universalității și a necesi- 
tăţii nu „în sensul lor obiectiv, și întrucît gîndirea este 
izvorul unor astfel de relaţii sintetice“, dar se abate de 
la proġram. „Condiții subiective ale ` cunoaşterii“, uni- 
versalitatea şi necesitatea sînt însă raportate „la un ma- 
terial dat în chip empiric“. 

În consecință, „rațiunea“ nu poate fi ea însăși „pen- 
tru sine“. Cînd vrea“, totuşi, să fie, „ea devine trans- 
cendentă, depăşeşte experiența, deoarece îi lipseşte cea- 
laltă parte componentă, şi atunci ea creează simple hi- 
more» (Prelegeri de istorie a filosofiei, II, p. 590, 591). 

De bună seamă, cunoaşterea este o relație care, așa 
fiind, are doi termeni. 

Faptul ca atare nu se poate contesta, dar în logica 
discursului kantian el devine contradictoriu, de vreme 

ce „critica raţiunii pure nu este o cunoaștere a obiec- 
telor, ci o cunoaștere a principiilor ei, cunoașterea limi- 
telor și întinderii ei, pentru -ca ea să nu depășească ex- 
perienţa“. Dar, în loc să se aplice riguros principiilor 
cunoașterii în determinația lor „constitutivă“, trece mai 
în față pe cea „regulativă“ (Ibidem, p. 591—592). 

De aici şi dificultatea în depășirea paradigmelor tra- 
diționale, „dogmatice“, și, încă, în încercarea de a pune 
în sinteză experiența și formele a priori (principiile) 
conştiinţei. 

Kant distinge între „materie“ și „formă“ (experienţa, 
bunăoară, peste la început materie fără formă“) şi apoi 
le unește „așa încît nu mai putem despărţi forma de 
materie“. Cum se face însă „că materia și forma, radi- 
cal deosebite, se armonizează, se sudează, corespund una 
alteia ?* (Mircea Florian, Recesivitatea..., I, p. 264). 

Spaţiul și timpul, ca forme a priori ale sensibilităţii, 
nu semnifică nici însușirile, nici raporturile „lucrurilor 
în sine“, în ordinea lor, pentru că noi „le. privim“ ca 
„fenomene“, deci „ca obiecte ale simţurilor noastre“. 
Ca sensibilitate, noi sintem afectaţi de „diversul feno- 
menului“ şi ne raportăm la el în această condiţie a sa 
(Critica..., p. 77, 65). Prin aceasta nu substituim realului 
forme ale subiectului, neraportîndu-ne la el ca atare. 
Kant previne că se situează numai în „punctul de ve- 
dere al omului“ și nu universal, în cel al oricărei „fiinte 
gînditoare“ posibile și, cît ne privește, nu ia în seamă 
decit condiţia de subiect care își asumă o materie (a 
cunoștinței) transcendentă. 

Idealismul subiectiv, cît. poate fi identificat în kan- 
tianism, nu are, deci, semnificaţie ontologică. De alt- 
fel, în principiul său, acesta ține numai de relația de 
tip gnoseologic dintre subiect și obiect. 

Că are (sau mai curînd că poate să aibă) reflex în 
ontologie, este adevărat, însă numai atit cît se iau „sim- 
plele reprezentări drept lucruri“ (Prolegomene, p. 81). 
Or, Kant ocolește ceea ce îi pare a fi „un idealism fan- 
tastic“, neangajînd în nici un fel lucrurile ca lucruri. 
Dacă, totuși, există un idealism subiectiv kantian, acesta 
ține de acea dificultate majoră pe care o semnala He- 
gel încă. Anume, în discuţie intră imposibilitatea. trecerii 
de la materie la formă și, deci, a justificării valabilităţii, 
restrînse, a spaţiului („cu privire la orice experiență 
externă posibilă“), și, universale, a timpului care se apli- 

că tuturor „fenomenelor“ deopotrivă „externe“ sau „in- 
terne“ (Critica..., p. 76, 77). Oricum, deși se raportează 
la „obiectele externe“ doar ca „reprezentări ale sensi- 
bilităţii“ şi nu la lucrurile în sine „care ne sînt necu- 
noscute“, spaţiul şi timpul dau formă unei materii ce 
le transcende. Intuiţii pe care nu le luăm din experienţă, 
ci le identificăm în „reprezentare“, forme prin care or- 
donăm sensibilele numai întrucît sînt „simple fenome- 
ne“, spaţiul şi timpul duc către un idealism subiectiv 
sui-generis, paradoxal, nu pentru a pune în dependenţă 
pe a fi de a fi perceput (ca în berkeleyism), ci datorită 
unei anume obiectualizări a lor. Kant, prin urmare, îm- 
pinge parcă ceea ce socotește a fi doar condiție „a ra- 
porturilor în care sînt intuite obiecte“ în condiția aces- 
tora pentru a face posibilă ordonarea lor. Însă, pentru 
a evita ceea ce el însuși numea „un scandal al filoso- 
tiei“, Kant distinge lucrul de fenomen și-l declară in- 
cognoscibil (Critica..., p. 71, 35). 

Dar agnosticismul kantian, presupunîndu-l, fie și pro- 
vizoriu, nu are numai funcție, așa-zicînd, de apărare, 
sau, oricum, nu ţine doar de acest context. 

„Orice intuiție a noastră“, „nu este decit repre- 
zentarea fenomenului“. Aceasta vrea să. spună că „lu- 
crurile pe care le intuim nu sînt în ele însele așa cum 
le intuim, nici raporturile lor nu sînt constituite în ele 
însele aşa cum ne apar nouă“. Dacă ne-am suprima ca 
subiect, lucrul ca obiect ar fi el însuși suprimat pentru 

oi. Nu însă și „natura obiectelor în sine, care ne trans- 
cend în mod absolut, numai că, prin aceasta, ne. rămîn, 
total necunoscute“ (Critica..., p. 81—82). 

Lucrul în sine, prin urmare, datorită condiţiei sale de 
în sine, este incognoscibil. În caz contrar, fiecare cunoaș- 
tere (în ordinea sensibilităţii — cea matematică și în or- 
dinea intelectului — cea fizică) ar fi a lui ca atare. 

Kant nu discută însă problema cunoașterii, ci, zicea 
Hegel, pe aceea a cunoașterii Cunoașterii și Cunoștintei, 
Cum este „posibilă matematica pură și cum este posibilă 
fizica pură sînt întrebări care poartă asupra legitimităţii 
obiectului matematicii şi fizicii ca științe. 

De bună seamă, el are conceptul obiectului ca relație, 
identificîndu-i o materie și o formă. Spre deosebire de 
Berkeley, dispus la „dezlegarea“ obiectului de lucru, de 
unde și reconstrucţia subiectivistă a subiectului, Kant ia 
obiectul ca lucru căruia subiectul îi aplică formele sale. 

O asemenea determinare este de tot memorabilă și ope- 
rațională, căci obiectul (lat. obiectus, așezare în faţă, 
opunere, apariţie) este lucrul-pentru-noi. lucru asumat. 
„Expresia obiect în sine,. de aceea, este o contradicție“ 
(Louis Lavelle, De /'âtre, p. 29). 

Tot ceea ce ne alcătuiește universul nostru ontologic, 
(de la existența materială la cea spirituală) este un sis- 
tem al obiectelor (sau valorilor). 

Știința noastră este o reconstrucţie a lumii și nu o 
aducere, a lumii ca atare în uman. Nu vorbim și nu gîn- 
dim cu lucruri, nici nu ne folosim de ele ca lucruri. 
Pentru a le face ale noastre trebuie să le prindem în 
relaţie cu noi, în relaţie însă de un fel distinct (în ordine 
ontologică) decît cea a lucrurilor în natura lor. Ca să le 
transferăm, noi trebuie să le luăm în stăpiînire (să le 
măsurăm, zicea încă Protagoras), adică să le trecem în 
regim de obiect. Altfel, am rămîne la „o reprezentare 
confuză a lucrurilor, care conține numai ceea ce le apar- 
ține în sine, dar numai sub forma unei îngrămădiri pe 
care nu le distingem unele de altele cu conștiință“ (Cri- 
tica..., p. 82). Sau, oricum nu le-am distinge „cu conști- 
ința“ în ordine generică,:ci doar individuală. Am fi, în 
consecință, doar această reacție, ceea ce ar atrage după 
sine imposibilitatea noastră ca istorie, imposibilitatea ca 
limbaj și gindire, imposibilitatea ca știință. 

Ce ar mai fi, revenind, matematica, ce și fizica (sau 
științele naturii) ? 

Receptivă, sensibilitatea se află în fața unei materii 
amorfe, din punctul nostru de vedere. În sine, materia 
are forma ei, dar cu aceasta nu putem lucra. Dacă šen- 
sibilitatea nu ar fi structurată, la rigoare, n-ar mai fi 
nici receptivitate. Mai mult, n-ar mai sta ca termen. 
Prin urmare, ea este în măsura 'în care este un sistem 
de structuri în care prinde și organizează materia trans- 
subiectivă. „Căci... obiectele simțurilor nu pot fi per- 
cepute decît numai în conformitate cu formele (structu-: 
rile) sensualității“ (Prolegomene, p. 54). 

Întrucît matematica își reprezintă „toate conceptele 
în intuiție“, matematica pură (deci în termen epistemo- 
logic): și le construieşte „în intuiţia pură“. Astfel că „geo- 
metria s-ar întemeia pe intuiţia pură a spaţiului“, arit- 
metica şi-ar crea „conceptele ei de număr prin adăugirea 
succesivă a unităţilor de timp“, iar mecanica pură, în 


355 


fine, „cu ajutorul aceleiași reprezentări“ (a timpului), 
„conceptele de mișcare“ (Ibidem, p. 55). 

Matematica, deci, presupune reprezentarea fenome- 
nului, dar obiectul său este construcţia sa. Problema nu 
este una de cunoaștere, ci de construcţie. Şi, cu toate 
acestea, în kantianism, matematicii i se pun limite. Ia 
în seamă fenomenul, dar nu este cunoaștere a lui (în acest 
caz ar trebui să fie a lucrului ca fenomen), ci îl orga- 
nizează spațio-temporal. Cum nu-l cunoaște,. de ce se 
oprește în faţa lui ? 

Or, „problema centrală și proprie cunoașterii în ge- 
neral, esenţa acelei «despre ce este vorba», are un ca- 
racter cu totul nematematic“ (Oscar Becker, Măreţia și 
limitele gîndirii matematice, p. 172). 

Kant ezită între o matematică în termen de un „con- 
ținut“ și alta ca o construcţie pură. În mod firesc, 
aceasta din urmă trebuia să anuleze orice limitare, pen- 
tru că „gîndirea matematică... este complet indiferentă“ 
față de „sensul valorii fenomenelor“ și de conținutul lor. 

„În această privință Brouwer s-a exprimat, într-o 
ocazie, într-un sens care ar putea fi interpretat ca sta- 
bilirea unui principiu de «neutralitate» a matematicii. 
Conform cuvintelor lui, matematica se bazează pe ope- 
raţii care sint independente pe de o parte de limbaj, pe 
de altă parte de «obiectele» la care se referă. Sau, altfel 
spus, este cu totul indiferent dacă aceste obiecte sînt 
«lucruri în sine» sau «fenomene», în sensul lui Kant, 
dacă, în general, ele sînt obiecte pasive sau simple acte“ 
(Ibidem, p. 167). 

Imterpretind-o, așadar, încă (fie și într-o anumită mă- 
sură) tradiționalist, oscilînd între un concept cognitiv şi 
altul formal al ei, Kant o limitează la „fenomen“ cînd 
„substratul operaţiilor sale îi este indiferent“ (Ibidem, 
p. 167). 

De aici și ceea ce s-a putut numi „agnosticismulk“ kan- 
tian. ! 

Cu luarea în seamă a „fizicii“ şi, mai departe, a me- 
tafizicii se adaugă însă noi explicaţii menite să-i reducă 
din gravitatea sau, oricum, să-l pună într-un concept 
ireductibil la forma sa, aşa-zicîndu-i, clasică. 

În concluzia la Estetica transcendentală (știința des- 
pre toate principiile sensibilităţii a priori), prin punerea 
acesteia în termeni restrictivi : „judecăţile“ ei „nu se 
întind... niciodată mai departe de obiectele simțurilor şi 

nu pot fi valabile decit pentru obiecte ale experienței 
posibile“, Kant face deja deschiderea către Logica trans- 
cendentală, „ştiinţă care ar determina originea, sfera şi 
valabilitatea obiectivă“ a conceptelor „capabile să se ra- 
porteze la obiecte nu ca intuiţii pure sau sensibile, ci 
numai ca acţiuni ale gindirii pure“ (Critica raţiunii pure, 
p. 66, 89, 55). l 

Dacă Estetica avea a răspunde la prima întrebare 
(„cum este posibilă matematica pură“), logica se aplică 
celorlalte : „cum este posibilă fizica pură“ şi „cum este 
posibilă metafizica în general“. 

Deocamdată, pînă la marea distincție intelect-rațiune, 
se impune doar cea între sensibilitate și intelect. 

Ambele, „tulpini“ dintr-o „rădăcină comună“. ele se 
separă însă după cum, prin sensibilitate, „obiectele ne 
sint date“, iar prin intelect, „giîndite“. 

„Facultate de cunoaștere nesensibilă“. întrucît nu 
există decit două moduri „de a cunoaște“, prin intuiţie 
și concept, intelectul aparţine celui secund. ` 

* Dacă sensibilitatea este „receptivitatea simțirii noas- 
tre“, intelectul este „capacitatea de'a gîndi obiectul intui- 
ției sensibile“. Amindouă „facultăți“ necesare („idei fără 
conținut sînt goale, intuiții fără concepte sînt oarbe“), 
ele se presupun și se întregesc, dar tocmai de aceea se 
și disting. Sensibilitatea se determină prin receptivitate, 
își ia obiectul ca dat, formele sale sînt intuiţii ; intelectul 
este spontan (producîndu-și „reprezentările“), obiectele 
sale sînt „gîndite“, iar formele sale, concepte. Sensibi- 
litatea întemeiază matematica pură, intelectul fizica 
(Ibidem, p. 61, 102, 91). 

Sensibilitatea prinde doar „diversul“ reprezentărilor, 
nu şi legătura acestuia ori, cu atit mai puţin, unitatea 
sa, care constituie principiul posibilităţii intelectului. 
Aceasta (unitatea) presupune conștiința sintezei și, de 
aceea, poate fi numită unitate transcendentală a conști- 
înței de sine, fără de care „diversele reprezentări care 
sint date într-o anumită intuiţie nu ar fi toate repre- 
zentările mele“. Și sensibilitatea unifică reprezentările 
intuiţiei, dar întrucît „ne sînt date“. Intelectul însă o 
face astfel încît ele să fie „legate într-o conștiință“, act 
de tot necesar, fiindcă numai „unitatea conștiinței... 
constituie raportul reprezentărilor ca un obiect, deci 
valabilitatea lor obiectivă“ (Critica rațiunii pure, p. 132). 

Pentru că diversul intuiţiei sensibile apare ca o uni- 
tate, cum aceasta nu este posibilă decit prin unitatea 
conștiinței, intelectul este făcut necesar din perspectiva 
cunoaşterii în genere. Distinct de sensibilitate, el își 
face din datele ei, materia sa, pentru că ea însăși se 
pune în această condiţie. 

Determinat el însuşi „în raport cu funcţiile logice 
de a judeca“, diversul se aduce singur în conceptul 
conștiinței generice. Iar întrucît categoriile sînt tocmai 
„aceste funcţii logice ale judecății“, diversul urmează 
a fi determinat în raport cu ele. „Deci, și diversul din- 
tr-o intuiţie dată este supus necesar categoriilor“. Ast- 
fel încît, de acuma, putem spune că din cunoaștere fac 
parte : conceptul „prin care un obiect este. gîndit“ (ca- 
tegoria) și intuiţia, prin care obiectul este „dat“. 

Raportîndu-se la „obiecte ale intuiţiei în genere“, 
conceptele pure ale intelectului (categoriile) apar deci 
ca forme de gîndire şi nu de cunoaștere, aceasta fiind 
a relaţie. Or, conceptele pure aparţin intelectului ca 
forme (sau structuri-funcţii) ale sale, ele îi dau identita- 
tea, îl fac să fie ceea ce este. 

Kant numește conceptele pure, prin care intelectul 
se raportează a priori la obiectele intuiţiei, categorii, 
cum o spune el însuși, după Aristotel, numai că, identi- 
ficarea, instrumentarea și construcţia lor într-un sistem 
aveau să fie „foarte mult“ diferite. 

Proiectul aristotelic, de stabilire a conceptelor „fun- 
damentale“, va fi fost demn de un bărbat perspicace pre- 
cum Stagiritul, însă absenţa unui „principiu“ ar fi făcut ca 
sistemul să cadă într-o anume incoerenţă.. Complet, el 
„este totuşi o „rapsodie“, avînd, poate, doar „valoarea 
unei îndrumări pentru cercetătorii viitori decît pe aceea 
a unei idei sistematic dezvoltate care să merite să fie 
adoptată“ (Critica rațiunii pure, p. 141, 111; Prolego- 
mene, p. 114, 115). i 

De bună seamă că cele două „tabele“ ale categoriilor 
-— aristotelică şi kantiană — se deosebesc în multe, chiar 
în principiul lor, metafizic (ontologic), de o parte, epis- 
temologic, de .alta. Însă completitudinea şi existenţa 
unui principiu, oricum, sistematicii aristotelice nu-i pot 
fi contestate. 

La prima vedere, aceasta nu are, kantian vorbind, 
nici un principiu, fiindcă nu doar numărul se modifică, 

de la o expunere la alta, ci şi ordinea. De regulă, Sta- 
giritul le pune în această succesiune : substanţa, canti- 
tatea, calitatea, relaţia; locul, timpul, poziţia, posesia, ac- 
iunea și pasiunea (în Categorii şi în Topica). În Meta- 
fizica însă, în cartea a VII-a, 1, 1028 b, în XII, 1, 1069 
„a, calitatea este trecută mai înaintea cantităţii, iar în 
VII, 1029 b, timpul este trecut înaintea locului. 

Ordinea, ce-i drept, nu este cel din urmă lucru în- 
tr-un sistem categorial şi, de aceea, în contra aparen- 
telor, Aristotel n-o tratează „rapsodic“, Mai întîi așază 
substanța pentru a fi subiect față de care toate cele- 
lalte sînt predicate. Aşa fiind, ea nu este numai prima 
categorie, ci este principiul sisternului. De aceea, fără 
să fie propriu-zis kategorein, o atribuire, substanța face 
parte din sistemul categoriilor. Lăsată în afara lui, 
aceasta şi-ar fi pierdut sensul, pentru că sistemul este 
de fapt sistemul substanței, al substanței care, întrucît 
este subiect, are calitate, cantitate, timp, loc, relații etc. 
Toate acestea, avea să comenteze Porfir, „sînt în ea și 
au nevoie de ea spre a fi“ (Comentarii, 22 r). Astfel, ca- 
litatea, cantitatea, timpul, locul... urmau să aibă exis- 
tenţă de sine stătătoare ; or „aceste categorii diferite de 
substanţă nu au a fi socotite ca fiinţe în sensul propriu 
al cuvîntului, ci calităţi și mișcări ale Fiinţei“ (Aristotel, 
Metafizica, XII, 1, 1969 a). Așa stînd lucrurile, ordinea 
lor sau, mai curind, principiul acesteia, trebuie să se 
supună logicii substanței. Deci „mai înainte“ și „după“ 
în succesiune sînt în funcţie de mai „aproape“ și mai 
„departe“ de Fiinţă. 

Asemenea, în principiu, avea să procedeze și Hegel, 
cînd identifica în calitate prima” determinaţie, în can- 
titate (ca determinaţie exterioară) pe cea de a doua 
ș.a.m.d. 

Aristotel, așadar, pune mai întîi substanța și după 
ea, cu ezitări, calitatea și cantitatea. Ezitările, însă, nu 
descalifică întreprinderea sau, oricum, nu aduc în mod 
negativ o probă pentru contestarea existenței unui prin- 
cipiu în „categoriologia“ aristotelică. Argumente se pot 
aduce și pentru ordinea din Categorii, 4 (substanţă, can- 
titate, calitate...), dar și pentru cea din Metafizica, XII, 
1: substanţă, calitate, cantitate... Dintr-un punct de ve- 
dere, poate acela al numirii (din Categorii), cantităţii îi 
revine anterioritatea în sistem fiindcă, însemnînd unu 

sau multiplu, „unul şi multiplul măririi sînt anterioare, 
desigur, lui a fi de un anumit fel“ (Porfir, Comentarii, 
6, 5 a). Din altul însă, poate predominant metafizic, ca- 
litatea este anterioară, ca fiind „diferenţa substanţei“ 
(Metafizica, V, 14, 1020 a). 

Greu de hotărît între. una și cealaltă, dar dacă ţinem 
seama şi de pasajul din Metafizica XII, în care nu se 
face o simplă enumerare, ci se apasă pe ordinea în suc- 
cesiune : mai întîi substanța și „după ea vine calita- 
tea...&, aceasta pare să fie cca mai potrivită sistematizare, 
În limitele aristotelismului. 

Dar nu numai atît, pentru că această ordine, fiind a 
metafizicii, este prin întemeiere mai puternică. În con- 
secință, din acest punct de vedere, substanța este astfel 
şi numai întrucît se diferenţiază calitativ este calitatea 
a ceea ce „poate fi împărţit în două sau mai multe ele- 
mente“, căci, fiecare dintre acestea „este, prin natura sa, 
un lucru unul și determinat“ (Metafizica, V, 13, 1020 a). 

În fine, cît priveşte completitudinea, orice sistem ca- 
tegorial care are un principiu, în limitele acestuia își 
este suficient sieși. De aceea, judecata asupra număru- 
lui categoriilor se supune celei asupra principiului sis- 
temului. Numărul, ca atare, nu spune nimic, pentru că 
orice sistem nu poate să aibă decit atitea sau atitea ca- 
tegorii. Un sistem alcătuit dintr-o infinitate numerică 
de elemente este un nonsens. Mereu alte construcţii, de 
aceea nu sînt în funcţie de identificarea numerică a ca- 
tegoriilor, ci de alegerea principiului. 

Astfel, chiar sistemul kantian poate fi socotit incom- 
plet, întrucît aceeași întrebare ca în cazul aristotelismu- 
lui se poate pune şi de această dată. De ce zece, de o 
parte, de ce douăsprezece, de alta ? 

Întrebarea, deci, trebuie pusă altcum: se justifică 
cele zece sau -cele douăsprezece în funcţie de principiu ? 
Sau acestea, zece, douăsprezece, satisfac elementar prin- 
cipiul ? 

Există, stabilea Kant, „atitea concepte pure ale in- 
telectului care se raportează a priori la obiecte ale in- 
tuiţiei în genere cîte funcţii logice existau în toate jude- 
căţile posibile“ ale „intelectului în judecăţi“. Căci 
„funcţiile amintite epuizează complet intelectul și îi mă- 
soară în întregime capacitatea“ (Critica... p. 110)). 

Judecăţile erau : după cantitate : universale, particu- 
lare, singulare ;. după calitate: afirmative, negative, in- 

finite; după relații: categorice, ipotetice, disjunctive ; 
și, în sfîrşit, după modalitate, problematice, asertorice, 
apodictice. —— > 

În urmare, „conceptele pure“ sau „categoriile“ aveau 
să fie în mod corespunzător: ale. cantității (unitatea, 
multiplicitatea, totalitatea), ale calității (realitatea, ne- 
gaţia, limitaţia), ale relaţiei (inerenţa, cauzalitatea, co- 
munitatea sau acțiunea reciprocă între activ și pasiv), 
iar ale modalităţii, posibilitatea, existenţa și necesitatea. 

„Aceasta este lista tuturor conceptelor originar pure 
ale sintezei pe care intelectul le cuprinde a priori în 
sine și în temeiul cărora numai el este un intelect pur; 
pentru că numai cu ajutorul lor el poate înțelege ceva 
în diversul intuiţiei, adică poate gîndi un obiect al ei“ 
(Critica..., p. 111). 

De ce numai acestea și „în acest număr“, nu s-ar 
putea indica „nici o rațiune“, previne Kant (Ibidem, p. 
140). Prudenţă ? Dacă da, oricum, din spirit de metodă, 
necesar în orice construcţie de acest. fel. De altminteri, 
încă o dată, numărul este discutabil numai dacă siste- 
mul ru îşi este suficient sieși şi deci nu este operațional. 

Problema este alta: îndeplinesc cele  douăspre- 
zece categorii condiţia de elemente într-un sistem 
perfect coerent pentru a da răspunsul la cea de-a doua 
întrebare a filosofiei transcendentale ? 

Forme ale intuiţiei și intuiţie ele însele, ceea ce în- 
seamnă că sînt unitatea „diversului“, spaţiul și timpul 
presupun „și o legătură cu care trebuie să fie conform 
tot ce trebuie să fie reprezentat ca determinat“ în ele 
ca o condiţie a sintezei „oricărei aprehensiuni“. Această 
sinteză nu ar putea să aibă loc decît într-o „conștiință 
originară“ și „în conformitate cu categoriile care apar 
astfel, ca valabile pentru toată experienţa și, deci, pen- 
tru „toate obiectele experienței“. 

Cu ajutorul spațiului și al intuiţiei sensibile ex- 
terne configurăm (formal) această casă, ca acest în- 
treg. Dar acest întreg este altceva decît intuiţia sensi- 
bilă și decît spaţiul, ceea ce ne trimite la o determinație 
a sa, ca atare. Întregul este un omogen, prin urmare el 
este posibil prin categoria cantității. 

Sau, în altă ordine, percepem, de pildă, înghețarea 
apei. Avem de-a face aici cu două stări (fluiditatea și 
soliditatea) care se află în succesiune (adică în relaţie 

temporală). Prin forma timp căpătăm numai reprezenta- 
rea succesiunii, dar nu și pe aceea legăturii. Or, aceasta 
e posibilă numai prin aplicarea cauzei care ne-ar duce 
la determinarea a „tot ce se întîmplă în timp în genere 
din punct de vedere al relaţiei...“. Succesiunea, de 
acuma, este pusă într-un raport al cauzelor și efectelor. 

Gîndire a unui obiect în genere, categoriile se aplică 
acestuia nu în forma intuiţiei lor, ci în aceea a legilor 
„legăturii“ lor. Prin urmare, explicăm cu ele: „cum 
putem prescrie... naturii legea“ și cum o facem posibilă 
(Critica..., p. 156, 157, 159). Căci natura luată ca totali- 
tate a obiectelor experienţei presupune legi necesare și 
universale. Acestea însă” numai ca legi ale lucrurilor în- 
trucît sînt obiecte ale unei experienţe posibile şi nu ale 
lor în sine. 

Cît ne-am raporta la natură ca totalitate a lucru- 
rilor în sine, cunoașterea n-ar fi posibilă nici a priori, 
nici a posteriori. Nici a priori, pentru că intelectul ar 
urma să se supună lucrului ca și cum i-ar fi dat mai 
dinainte, or, acesta dacă este (și este), nu este ca obiect. 
Fiind, el există într-o altă ordine decît cea a subiectului. 
În consecinţă, ce șanse am avea să gîndim ceea ce este 
fără a.şti cum este? Și încă mai grav, ce ne-ar da ga- 
ranția că intelectul se raportează la lucruri, cînd şi de 
o parte și de alta avem de-a face cu termeni în sine? 
Din acest dualism nu s-ar putea ieși decit prin presupu- 
nerea unei, așa-zicînd, armonii prestabilite. Presupoziţia 
însă e introdusă ilicit.. 

Admiţind-o totuși, cum se face că intelectul își 
construiește un obiect care este altfel decît lucrul ? Dacă 
acesta n-ar fi distinct, ce ar mai fi intelectul şi cunoaș- 
terea însăși ? Fiind însă altceva decît lucru, obiectul 
trebuie raportat la subiect. Prin urmare, o cunoaștere 
a posteriori pură nu este posibilă: nu ne-am asuma 
lucrul și ne-am pierde ca subiect. 

Ar rămîne, de aceea, ca singură șansă, cunoașterea 
a priori, ceea ce vrea să însemne asumarea conformi- 
tății necesare „cu legile pe care o au lucrurile ca obi- 
ecte 'ale experienţei“. Dar legile, pentru că nu sînt ale 
lucrului 'ca lucru, urmează a fi ale experienţei posibile, 
ca principii fundamentale ale ei. 

„Astfel, enunță Kant, este dezlegată problema pusă 
în a doua întrebare: cum este posibilă fizica pură ?“ 
(Prolegomene, p. 76, 89). / 

Strinse într-un sistem, principiile experienței pure 
(ale Esteticii transcendentale : spaţiul şi timpul, întru- 
cît sînt condiţii ale posibilităţii lucrurilor ca fenomene, 
ale judecăților sintetice, cum că orice obiect este supus 
„condiţiilor necesare ale unităţii sintetice a diversului 
într-o experienţă posibilă“, dar mai cu seamă -cele ale 
intelectului, care „nu sînt altceva decît reguli ale folo- 
sirii obiective a categoriilor“) fac posibil un sistem al 
obiectului, al naturii ca obiect (Critica..., p. 187, 188: 
Prolegomene, p. 90)., 

În discuţie este problema construcţiei obiectului, 
acum ca sistem al naturii și (mai e nevoie s-o spu- 
nem ?) al naturii ca totalitate a lucrurilor. Acestora, 
în sinea lor, nici conceptele pure ale intelectului, nici 
formele a priori ale sensibilităţii nu li se aplică, mai 
întîi pentru că lucrurile sînt în sine (noumena), apoi 
întrucît obiectul însuși nu este lucru cunoscut, ci lu- 
cru reconstruit. Cît stă în fața conștiinței și devine al 
ei, lucrul este ca obiect. Dar în această condiţie nu trece 
decit în (și prin) fenomenalitatea lui. 

Real în sine, fiind Necondiţionatul, lucrul în sine 
nu' poate fi ca atare trecut sau pus în relaţie cu subiec- 
tul. Altminteri ar fi condiţionat și, deci, limitat, căci 
â cunoaște, zicea Hamilton (din „școala scoțiană“), în- 
seamnâ a condiţiona, adică a cuprinde. Or, „fiinţa în 
sine nu poate fi cunoscută“ (Aristotel, Metafizica, VII, 
10, 1036 a). Sau este incognoscibilă în absolut, aceasta 
insă dintr-o perspectivă schimbată, predominant onto- 
logică, întrucît „a zice că nu putem cunoaște esenţa 
absolutului, înseamnă a admite pe tăcute existența ab- 
solutului“ (Titu Maiorescu, Prelegeri de filosofie, p. 204). 

© Poziţie negativă, în limitele gnoseologice, din punct 

de vedere metafizic (ontologic) agnosticismul apare ca 
negativitate non-restrictivă, ori, zicînd ca Lucian Blaga, 
asemenea unei „censuri transcendente“, numai că insti- 
tuite de subiect în faţa absolutului, paradoxal, pentru 
a și-l face ca termen în raportare. În absenţa „censurii“, 
subiectul, ce-i drept, s-ar pune ca absolut, însă prin pier- 
derea Absolutului ontologic. Or, „numai în cadrul unui 
finalism ontologic îşi găsește explicaţia necesară... su- 
biectivitatea cunoașterii individuale însăși“ (Lucian Bla- 
ga, Trilogia cunoașterii, p. 480). 

Presupunînd-o ca absolută, cunoașterea n-ar fi, prin 
aceasta, desțărmurită, ci limitată, de îndată ce «ea -s-ar 

institui destituind ființa în sine. În acest caz însă, ce 
är mai fi ea, ca absolut, cînd absolutul este suspendat ? 

Incognoscibilitatea, de aceea, vrea să însemne doar 
mișcarea de de-limitare, acea negativitate de tot ne- 
cesară pentru întemeierea  nelimitării cunoașterii. În 
alte cuvinte, ea nu are limite numai întrucît este o de- 
pășire a limitelor. 

Incognoscibilitatea şi cognoscibilitatea, ambele în ab- 
solut, sînt poziţii abstracte și deci ruinătoare, prima în 
ordine gnoseologică şi ontologică, iar cealaltă, invers, 
ontologică şi gnoseologică. Incognoscibilitatea abstractă 
ar instala un dualism cu urmări grave în amîndouă ori- 
zonturile, pentru că, pe de o parte, subiectul n-ar mai 
putea fi o „fenomenologie“, deci, o mişcare de autocon- 
strucţie' prin asumarea lumii, iar, pe de alta, el ar sta 
ca termen alături de „ființa în sine“, cu demnitate on- 
tologică egală. Întrerupînd comunicaţia, instituim deci 
doi termeni „în sine“, ceea ce este fără de sens. 

Cognoscibilitatea în absolut, apoi, ar începe printr-o 
suspendare a ființei în sine, pentru a încheia cu o li- 
mitare a cunoașterii înseși. De fapt, ambele poziţii se 
adună în aceeaşi mare și infructuoasă negare : a cunoaș- 
terii și. a ființei metafizice în conceptul lor autentic şi 
în aceeași imposibilitate de legitimare a gnoseologiei ca 
teorie a cunoașterii deschise și a ontologiei ca temei (sau 
garanţie) a acesteia. 

În aparenţă, sau cel puţin la o primă evaluare, Kant 
procedează încă abstract, în modul empirismului tirziu, 
care, cu Locke și Berkeley, oprea cunoașterea în fața 
„lucrului în sine“ și astfel eșua, în cele din urmă, în- 
tr-un „idealism fantastic“ (a fi înseamnă a fi perceput), 
ca și în modul raționalismului, care, prin intuiţia inte- 
lectuală, . postula existenţa în sine atît a subiectului. cît 
şi a ființei. 

Ce-i drept, în limitele sensibilităţii şi ale intelectu- 
lui, lucrurile au a se orienta „după cunoașterea noastră“ 
și nu invers. Însă lucrurile ca obiecte și nu în sine, pen- 
tru că „intelectul meu şi condiţiile în care el poate lega 
determinările lucrurilor în existenţa lor nu prescriu nici 
un fel de lege“ (Critica raţiunii pure, p. 24 ; Prolegomene, 
p. 73). Totuși, ceea ce pare a fi subiectivism și agnosti- 
cism este, în realitate, o aducere a fenomenului (pentru 
că sensibilitatea şi intelectul numai acestuia i se aplică) 
în condiţia obiectului. La rigoare, matematica şi fizica 

nu sînt limitate refuzîndu-li-se capacitatea de recon- 
strucție a „lucrului în sine“ pentru că nu acesta era (nu 
acesta este) obiectul lor. Dacă mintea noastră s-ar com- 
porta la fel în toate exerciţiile sale, de ce atîtea ? N-ar 
fi ele redundante ? 

De bună seamă că ipoteza kantiană este în oarecare 
măsură restrictivă în raport cu șansele matematicii și 
ale fizicii. Oricum, și acestea sînt proiecţii sau construc- 
ţii ale „lucrului în sine“, numai că din perspectiva și cu 
mijloacele lor. Însă trebuie să avem mereu în vedere 
faptul că nici una nu-l reconstruiește ontologic, sau nu 
este o teorie a ființei ca ființă și, zicînd după Hegel, 
un discurs asupra posibilităţii absolutului de a sta în 
fața conștiinței ca absolut. : 

Consecințele restrictive și separația totuși abstractă 
a „fenomenului“ şi „lucrului în sine“ veneau însă din 
același loc, care este, poate, „cheia“ kantianismului şi 
șansa modernităţii lui. Este vorba de distincția intelect- 
rațiune. 

Începînd cu simțurile şi iaintind către intelect, 
„orice cunoaştere“ s-ar desăvîrși în rațiune, „deasupra 
căreia nu se găseşte în noi nimic mai înalt pentru a pre- 
lucra materia intuiției şi a o aduce sub cea mai înaltă 
unitate a gîndirii“: 

Facultate a unității fenomenelor cu ajutorul regulilor, 
pentru că se raportează la experienţă şi la „un obiect“, 
intelectul nu poate să procure „cunoștințe sintetice din 
concepte“, deci nu poate ajunge la principii. Rămîne ra~ 
țiunii de a o face, întrucît se aplică intelectului, și de a 
depăși conceptele pure în idee, pentru că principiul ei. 
(și principiul suprem) este necondiţionatul” (Critica, rațiu- 
nii pure, p. 283, 284). 

Avînd de-a face doar cu obiecte ale experienţei po- 
sibile, intelectul este condiționat și, de aceea, el se miş- 
că în seria condiţiilor. În măsura în care caută condiția 
condiţiei trece de la o condiţie la alta și nu la necondi- 
ționat. Acestuia i se aplică numai raţiunea, căci numai 
ea poate „să-l reclame în lucrurile în sine“ necontradic- 
toriu. Dacă am admite că intelectul „se orientează după 
obiecte ca lucruri în sine, se va găsi că Necondiţionatul 
nu poate fi gîndit fără contradicţie“. Dacă însă acceptăm 
că tot ceea ce se numește cunoaștere nu se orientează 
după lucruri ca „lucruri în sine“, ci că acestea, „ca fe- 

nomene“, ţin de „modul nostru de reprezentare“, atunci 
contradicția dispare. Şi, în consecinţă, „se va găsi să ne- 
-condiționatul poate fi identificat: „nu în obiecte întrucît 
le cunoaștem (ne sînt date), ci... în ele întrucît nu le cu- 
noaștem, ca lucruri în sine“ (Ibidem, p. 26). 

Facultate a „principiilor“, rațiunea conține Idei care 
dau sens Necondiţionatului, sau absolutului (fiind „vala- 
bil: fără restricții“). pentru că prin ele se obțin. „cunoș- 
tințe“ cărora nu le mai corespunde „vreun obiect“ din- 
tr-o experienţă. Prin sensibilitate și intelect doar se „si- 
labiseau“ fenomene „în conformitate cu “unitatea sinte- 
tică“ ; raţiunea însă conferă una „de cu totul altă na- 
tură“, anume aceea a regulilor sub: principii. În număr 
de trei, conținînd unitatea absolută a: subiectului gîndi- 
tor (sufletul), unitatea absolută a seriei condiţiilor feno- 
menului (lumea) și unitatea absolută a condiţiei tuturor 
obiectelor gîndirii (Dumnezeu), tipurile (clasele) Ideilor 
se determină ca „o totalitate absolută a condiţiilor“. 

Cind n-au fost înţelese în sensul lor autentic (și ca- 
zul :ar fi al metafizicii tradiţionale), ele au putut să ducă 
la psihologia raţională, la cosmologia raţională şi la teo- 
logia rațională, toate sisteme de raționamente probabile 
(în cele din urmă sofistice, dar „sofisticări... ale rațiunii 
pure înseși“ și nu „ale oamenilor“), căci pe calea: pri- 
mei clase se va fi ajuns la aparenţa unității absolute a 
subiectului gînditor, prin cea de-a doua la conceptul ne- 
sigur al totalităţii absolute a seriei condiţiilor pentru 
un fenomen dat şi, în fine, cu cea de-a treia la „o ființă 
a tuturor fiinţelor“. 

Psihologia raţională, procedînd abstract, va fi ajuns 
să: lucreze cu un concept al sufletului imaterial, inco- 
ruptibil (fiind simplu), personal, nemuritor, cînd nici una 
dintre aceste determinații nu aparține „experienţei po- 
sibile“ şi, deci, nu .ne. spune nimic sigur. „Hoinărind în 
spiritualismul care pentru noi e lipsit de fundament în 
viaţă“, psihologia raţională se dovedeşte a nu fi „rațio- 
nală“ (Ibidem, p. 299, 292, 285, 300, 308, 327, 313). Or, 
psihologia trebuie întemeiată ca fiziologie a simțului 
intern, fiindcă: numai astfel „eul cugetător“ (sufletul) va 
putea fi circumscris exact. 

„Psihologia rațională“ se va fi angajat într-o deter- 
minare a naturii lui și de aceea va fi prezumată doar. 
Îl va fi căutat ca pe o substanţă în sine, permanentă, 
eludînd „experienţa posibilă“ şi „condiţia ei subiectivă“ 

care e viața și, oricît ar fi de ciudat, decăzîndu-l din 
identitatea sa. Or, psihologia are în rosturile ei legiti- 
marea lui „eu gîndesc“ (a sufletului) ca sistem al facul- 
tăților lui și, prin acestea, al formelor pure care îi asi- 
gură şi îi dau identitate ca subiect (Prolegomene, p. 133). 

La rîndul ei, „cosmologia rațională“, angajînd raţiu- 
nea în deslușirea seriei condiţiilor, pentru a evita re- 
gresiunea la nesfirşit va fi construit un concept al Ne- 
condiţionatului ca termen prim, nesigur însă și contra- 
dictoriu, procedînd după modul intelectului. De aici şi 
reprezentarea lui contradictorie. 

Dar rațiunea omenească sănătoasă, cum ar fi zis He- 
gel, nu întirzie să-și ia propriile măsuri de precauție și 
control. Rezultate dintr-o extindere asupra lucrului în 
sine a minţii noastre, antinomiile (1. Lumea are început 
în timp și limită în spaţiu — Lumea este infinită; 2. 
Totul în lume este format din elemente simple — Ni- 
mic nu este simplu, ci compus; 3. Există o cauzalitate 
prin libertate — Nu există libertate, totul fiind natură ; 
4. În- seria cauzală a lumii există o ființă necesară — 
În această serie nimic nu este necesar, ci totul contin- 
gent), antinomiile, deci, ca -„situaţii-limită“, întorc ra- 
țiunea către ea însăși, pentru a se întrebuința și folosi 
în limitele ei, adică în puterile ei. 

Ivite din instituirea lucrurilor în sine ca obiect al 
cunoașterii și conţinut al cunoștinței și, în urmare fi- 
rească, făcînd problematic conceptul metafizicii, pentru 
că aceasta se vedea „tîrîtă în două direcţii opuse“, anti- 
nomiile, ca și „paralogismele“ psihologiei raționale tre- 
ceau în condiţie de avertisment și, parcă, de reguli ale 
metodei pentru „cunoașterea rațiunii omenesti“ și buna 
ei folosire în întemeierea cunoștinței. 

În. sfîrşit, „teologia raţională“ (şi, prin analogie cu 
ea, orice „metafizică speculativă“), rupînd „cu experiența“ 
şi în contra ei, construieşte un concept nefondat al une 
ființe în sine (sau suprasensibile) și, situaţie paradoxală, 
se slujește de el „pentru a determina posibilitatea şi, 
prin urmare, realitatea tuturor celorlalte lucruri“ (Ibidem, 
p. 140, 151, 152). 

Hegel, lucrînd el însuși cu distincţia intelect-raţiune 
într-un concept încă mai autentic şi mai operațional, 
avea să-l prețuiască pe Kant, din acest punct de vedere, 
așa cum: numai el ştia s-o facă, generos, cu largă com- 

prehensiune, dar și critic pînă la severitate. „De la Kant 
încoace a intrat în uzul limbajului filosofic să se facă 
distincţie“ între intelect ca „gîndire în raporturi finite“ 
şi rațiune „ca gindire care are ca obiect al său necon- 
diționatul infinitului“. 

Intrind în paralogisme și în contradicții (antinomii) 
cînd se exercită asupra infinitului, intelectul se situa în 
argument pentru rațiune și, mai departe, pentru con- 
strucţia unui întreg, al concretului (rezultat din „unirea 
infinitului cu finitul cunoașterii“), în idei. „Este un mare 
cuvînt acela de a spune că rațiunea produce idei“, nu- 
mai că „la Kant el este o abstracţie. Concretul raţiunii 
ar fi doar îmbinarea necondiţionatului cu condiţionatul“ 
(Prelegeri de istorie a filosofiei, II, p. 603, 604). 

Kant face distincţia în cauză cît se poate de clar și 
lucrează cu ea, însă separaţia mai de profunzime, a lu- 
crului în sine de fenomen, este cel puțin stingheritoare. 
De aici, mai întîi într-o ordine de principiu, îmbinarea, 
totuşi abstractă, a necondiţionatului și condiționatului, 
iar în alta, a aplicaţiilor, înțelegerea eului numai ca 
„gîndire a noastră“, nu însă și ca „realitate“, identifica- 
rea contradicțiilor în conștiință (ne-ar aparține numai 
nouă „neexistind în sine și pentru sine“) și neînţelege- 
rea sintezei „conceptului cu ființa“, pentru instituirea 
acesteia“ (Ibidem, p. 610). 

De bună seamă că, din perspectivă kantiană, metafi- 
zica (ontologia), prin luarea termenului ei central, a fiin- 
tei, se năruie (sau pare a se nărui). Aşa se și face că'lo- 
cul ei este luat de o expunere critică „într-un sistem 
complet“ a întregului „stoc de concepte a priori“, a di- 
viziunii lor „după diferitele izvoare pe care le au: sen- 
sibilitate, intelect şi rațiune“, „a întocmirii unei tabele 
complete“ și a analizei lor, ca și tot „ce se poate deduce 
din ele“, în vederea explicării posibilităţii cunoștinței 
sintetice a priori, a identificării principiilor „acestui fel 
de cunoștință“ şi a limitelor ei (Prolegomene, p. 177— 
178). 

Acesta fiindu-i orizontul de exerciţiu, tot de aici îi vin 
şt șansele de întemeiere „ca știință“. 

Cînd însă dezlega metafizica de conceptul fiinţei, 
Kant proceda prin reacţie față de tradiţie și, la o ju- 
decată preliminară, acest fapt nu poate fi eludat nepă- 

gubitor pentru înțelegerea importanţei istorice (dar și în 
perspectiva sistemului) a gestului său. 

. Hegel îl evalua numai din punctul de vedere al unei 
filosofii de după Kant (în particular al propriei sale 
construcţii sau al modului de a fi al filosofiei în această 
determinație). Or, deși necesară, raportarea, pentru a fi 
concretă, are nevoie şi de mișcarea cealaltă : către Kant 
venind dinspre tradiţie. Căci, dinspre aceasta, mai cu 
seamă dinspre aceasta, paradoxal (fiind o cale istorică), 
dezvăluie tocmai participarea la şistem. ` 

Metafizica prekantiană, prinsă în jocul teribil al insti- 
tuirilor, se prăbușea, așa-zicînd, în propriile-i izbînzi, 
lecţia ei, marea ei lecţie fiind a centralităţii, ființei. Însă, 
cu fiecare nouă construcție prin care teoria ființei (onto- 
logia formală) căpăta un plus de coerenţă, aceasta se ve- 
dea contrazisă. 

Încă de la antici, de la Parmenides și Platon, în ordine 
formală, se vor fi strîns mai toate condiţiile de inteligi- 
bilitate ontologică. În ordinea interpretării însă, meta- 
fizica. părea mai degrabă o succesiune sau o sumă de 
modele incomunicabile. Ontologia, așadar, apărea ca 
ontologii neprinse într-o istorie ca sistem. . 

Necongruente, parcă, cele două planuri de descriere 
și de construcţie, cam asemenea antinomiilor, vor fi de- 
terminat punerea filosofiei în faţa ei însăși, pentru. luare 
de cunoștință. Aceasta însă nu era posibilă decit prin- 
tr-un act de suspendare. 

Centrată şi formal și material în ființă, metafizica 
trebuia să se pună între „paranteze“, ca atare, pentru 
a-și evalua mijloacele și șansele din punctul de vedere al 
subiectului ca subiect.  „Incognoscibilițatea“ kantiană a 
lucrului în sine (a ființei ca fiinţă) era tocmai o asemenea 
suspendare : agnostică, dacă o privim din lăuntrul cri- 
ticismului, a acestuia ca eveniment închis, metodică, 
dacă ieşim din orizontul lui. 

În metafizicile tradiţionale, ființa în sine era de- 
scrisă ca și cum ar fi fost cunoscută. Prima problemă a 
ontologiei și adevărata ei problemă nu putea fi însă 
aceasta, ci, încă o dată, aceea a putinţei subiectului (li- 
mitat) de a prinde în concept nelimitatul, fără a-l condi- 
ționa. Nu cumva absolutul indeterminat și ilimitat 
(absolutus) este termen contradictoriu, căci a numi și a 
gîndi înseamnă a delimita ? 

Dacă ar fi, spunea Gorgias încă, ființa n-ar putea fi 
sindită nici numită. Dar, în acest caz, ontologia 'n-ar 
fi posibilă. Totuși, mintea noastră se exercită ontologic. 

În faţa lui Kant stăteau două posibilități : una de a 
suspenda definitiv ontologia ca simplă vanitate şi alta 
de a cerceta. șansele ei de valabilitate în subiect. Or, 
critica rațiunii pure este tocmai un asemenea program. 

Dinlăuntrul kantianismului nu aflăm decit că subi- 
ectul este (aceasta în formă pozitivă). Dar mai aflăm (în 
formă negativă) şi că lucrul este incognoscibil. 

Refuzul kantian al ontologiei era, se vede, unul me- 
todic şi, prin aceasta, complementar marii acceptării 
(construcţii) hegeliene, exemplară și, de aceea, -măsură 
pentru faptul că „orice filosofie valabilă pare a începe 
de la și ar trebui să sfîrşească la ființă“ (Constantin 
Noica, Devenirea întru ființă, p. 55). 

Dar pînă la integrarea kantianismului în hegelianism 
ca o verificare a „intenţionalității“ ontologice a criticii, 
drumul acesteia către ceea ce, într-o perspectivă feno- 
menologică, ar fi adevărul ei, pare întrerupt de Fichte 
(1762—1814), situaţie. ciudată tocmai prin „nevoia de 
consecvență“ pe care el se va fi „străduit s-o satisfacă“ 
(G. W. F. Hegel, op. cit., p. 632). 

Aparența, admițînd-o deocamdată, ține de suspenda- 
rea lucrului în sine kantian pentru identificarea necon- 
diționatului în eul pur care „şi afirmă în mod absolut 
propria fiinţă“ (Grundlage der gesammten: Wissenschaft- 
lehre, vezi Fichtes, Werke, Ed. I, p. 98). 

Dar Fichte se îndoia de'legitimitatea lucrului în sine 
nu pentru că acesta ar fi principiul, ci întrucît nu poate 
fi de vreme ce este concept limitativ în ordinea 'expe- 
rienței (este incognoscibil) şi, deci, negativ. În acest caz 
ce realitate mai are, dacă chiar mai „putem considera 
ca existind în adevăr în afară și independent de noi... 
un Simplu concept negativ al minţii noastre? (P. P. 
Negulescu, Istoria filosofiei contemporane, II, p. 111). 

Întrucît „lucrul în sine“ este ilegitim ca principiu, 
el apărind mai curînd ca o presupoziţie a minţii noastre, 
ar rămîne de cercetat eul, adică celălalt termen dintre 
singurii posibili. Aceasta pe de o parte și ca simplă ipo- 
teză. Pe de alta, și ca demonstraţie, ca într-o sui-generis 
reducție fenomenologică, eliminind tot ceea ce pare 
adăugat de experiență în cunoaștere, ajungem în cele 
din urmă la ceva „ce nu mai poate fi eliminat cu. gîn- 

direa“ (Grundlage..., în op. cit., p. 92). Acest ireductibil 
este. Eul. Așa fiind, el stă ca identitate de sine dar și, 
odată cu aceasta, ca diferență față de altceva, deci față 
de contrariul sau negativul său. Ca în dialectica plato- 
nică din Sofistul, identicul, pentru că este identic, pre- 
supune diferitul printr-o mișcare pur logică. Eul și Non- 
Eul sînt instituite, așadar, ca termeni neîndoielnici. Însă, 
întrucît sînt prin opoziţie, se unesc într-o sinteză, Su- 
biect-Obiect. În sine, ca și în altul, Eul este abstract, 
„adevărul“ său, de aceea, stă numai în unitate. În con- 
secință, termenul prim trebuie înţeles numai în „iden- 
titatea Subiect-Obiect“ și nu doar în sine, așa cum „a 
fost considerat aproape îndeobşte“ (Versuch einer neuen 
Darstellung der Wissenchajtsdehre, în op. cit., p. 528). 

“În aparenţă, numai o filosofie a Eului pentru o nouă 
„doctrină a ştiinţei“, fiindcă, polemizînd cu 'Kant, Fichte 
se va fi angajat într-o operă de reîntemeiere a cunoș- 
tintei. „Doctrina științei“ (Wissenschafts Lehre), în prin- 
cipiu, asemenea criticii kantiene, urma să fie însă o 
construcție a filosofiei şi, în acest fel, mai înainte de 
toate, o teorie (o logică) a termenilor primi.. De aceea, 
„nevoiă de consecvență“, pe care o contesta Hegel, venea 
dintr-un program ontologic. La acesta, Kant.doar ajun- 
gea ; Fichte însă porneşte: de la el, în continuarea fi- 
rească a kantianismului. 

Nemulțumit de. postularea „lucrului în sine“ pentru 
că este act ilegitim (raţiunea îl admite, dar nu-l justi- 
fică), Fichte, ca odinioară Descartes, vrea să procedeze 
radical. i 

Fixarea în orizontul Eului, nu neapărat subiectivistă, 
răspundea exact intenţiilor sale: și programului de în- 
temeiere a ontologiei. Căci aceeaşi întrebare carteziană 
și kantiană, dacă (şi cum) este posibilă metafizica, stă 
ca punct de plecare. Deci, în alte cuvinte, cum este po- 
sibilă ca o ‘reconstrucție necontradictorie a lumii ca alt 
termen, -celălalt ? 

De bună seamă că noi luăm cunoștință de ea, dar în 
fenomenalitatea sa. Cum, totuși, de ea ca atare? Și cum 
o putem justifica în fața conștiinței ? 

Perspectiva este în continuare critică, Fichte propu- 
nînd: nu atît o ontologie, cît o logică (sau o teorie) a ei. 
Or, aceasta nu avea cum să fie decit deductivă şi în 
spaţiul Subiectului. 

*  Justificîndu-l pe acesta, prin acelaşi procedeu nega- 
tiv simili-carteziân, numai că recurgînd la „reducţie“, 
Fichtes poate să instituie (ontologic şi nu ontic) realitatea 
ca Non-Eu. În conţinut, Non-Eul, ca principiu, „este in- 
dependent de Eu“; acestuia îi aparține numai „forma, 
relaţia“. „Eu pun un altceva în fața Eului, anume pe 
mine ca ne-pus ; acest Non-Eu este obiectul în general, 
obiectul care nu este contrar, care e negativul meu“ 
(G. W. F. Hegel, Prelegeri de istorie a filosofiei, II, p. 
640). 

Perspectiva fiind ontologică și nu ontică, de instituire 
a conceptului realităţii şi nu a realităţii, nu poate fi 
vorba de producerea acesteia din urmă. Fichte o justi- 
fică, prin Eu, numai în concept, deci pentru a fi gîndită. 
Astfel se explică forma" negativă în care subiectul o 
pune. Dacă însă ar fi identificat-o și în conținut cu ne- 
gativitatea, Fichte urma fie s-o admită ca pe un „lucru 
în sine“ incomunicabil, fie s-o pună în dependenţă de 
reprezentările noastre (ca în „ideealismul fantastic“, ber- 
keleyin). | 

Altceva (alt principiu) din orizontul Eului, faţă cu 
acesta, formal, ea nu poate fi decît Non-Eu (dar un 
ne-fiinţă). Ca Non-Eu, realitatea era cealaltă, într-o re- 
laţie negativă, în singura care era în măsură să-l insti- 
tuie. Căci numai prin de-limitare față de Eu, Non-Eul 
putea să se delimiteze el însuși. Dar întrucît se de-li- 
mitează reciproc, se determină reciproc, astfel încît Eul 
„simte“ în .Non-Eu limitarea sa. Simţindu-l (avînd „sen- 
Zaţia“ a ceva), Eul poate să și-l reprezinte și apoi să-l 
construiască în forma obiectului. 

Dacă în deducţia principiilor ca operațiune ontolo- 
gică, Non-Eul este în dependenţă de subiect, în cunoaş- 
tere, acesta din urmă „face din obiect reprezentarea sa“. 
Astfel, „această filosofie este idealism“, făcînd ca „toate 
determinaţiile obiectului“ să fie „de natură ideală“ (Ibi- 
dem, p. 647). Fichte, prin urmare, nu menţine cu con- 
secvenţă ambii termeni în condiția  re-cunoscută, de 
principii, ceea ce avea--să “aibă consecințe grave nu nu- 
mai asupra obiectului, ci și asupra subiectului, trebuind 
să rămînă în limitele unei filosofii abstracte. a intelec- 
tului. El „nu ajunge la ideea rațiunii, ca la unitatea de- 
săvîrșită, reală, a subiectului și. obiectului, adică a Eului 
cu Non-Eul“ (Ibidem, p. 650). Depășirea acestei dificul- 

tăţi, „cea mai importantă“ îi zice Hegel, după scurte 
şi infructuoase căutări ale cîtorva fichteeni (Nietham- 
mer,. Schad, Mehmel), minori şi prea puţin statornici, 
este filosofia lui Friedrich Wilhelm Joseph Schelling 
(1775—1854). ` 

În reacție față cu Fichte, ca acesta în raport cu Kant, 
(discontinuitatea și continuitatea, totodată, trec, parcă, 
într-o condiție de constituire a „filosofiei clasice ger- 
mane“), Schelling, ca și Hegel, îi reproşează a nu fi de- 
păşit dualismul principiilor decît în monismul Eului, iar 
nu în acela al Absolutului. Căci, într-o primă miş- 
care, justificate ca principii, atit Eul, cît şi Non-Eul, la 
a doua, primul și-l subordona pe celălalt, astfel că, punct 
de plecare, el era și de întoarcere, totul închizîndu-se ca 
într-un cerc. Or, fiindcă se presupun, înseamnă că am- 
bele sînt relative şi că „adevărul“ lor este într-un al 
treilea, în absolut ça totalitate. 

În perspectiva cunoașterii, acordul obiectului cu su- 
biectul“ este de ordinul evidenţei. Însă, chiar astfel fo- 
losiți, este nevoie de „distrugerea identității“ pentru a 
ajunge la „principiul explicativ, la unul singur, aceasta 
fiind o condiție fără de care nu se poate a întemeierii. 

Cît ne situăm în orizontul „obiectivului“, dobîndim 
cunoaşterea naturii. Cît însă „subiectivului“ îi este re- 
cunoscută prioritatea, devine posibilă „filosofia transcen- 
dentală“. Dar şi de o parte și de alta termenul corelativ 
este presupus, numai că în regim secund. Așa se “face 
că ştiinţa naturii se raportează la obiect ca „tendință 
necesară de spiritualizare“, iar filosofia este transcen- 
dentală : „ea pleacă de la subiectiv ca principiu și ca 
absolut, dar face să apară obiectivul“. 

Întrucît „cunoașterea naturii“ urmărește să aducă 
natura în „sfera intelectului“ şi, mai ales, întrucit o 
aduce (fapt care dovedește că „natura este originar în 
identitate cu ceea ce noi recunoaștem în noi înșine ca 
inteligent și avînd conștiință), ca ar trece într-o „filosofie 
a naturii“. 

În consecinţă, „filosofia naturii“ -şi filosofia transcen- 
dentală sînt, ca opuse, singurele direcţii posibile ale 
filosofiei (Système de lidealisme transcendental, p. 1, 
4, 5). ' 

Din direcții contrarii, tocmai prin aceasta ele se 
adună în legitimarea identității „subiectului“ şi- „obiec- 
tului“ în absolut, ca principiu unic. 

Dacă Fichte pornea în instituirea ontologică de la Eu 
și prin cunoaştere îl reinstala pe acesta în principiu. 
Schelling urmează o cale oarecum inversă. Pleacă, adi- 
că, de la cunoaştere și înaintînd în fenomenologia aces- 
teia în dubla sa determinaţie : fizică și transcendentală, 
„coboară“, dacă se poate spune așa, către principiu. 

Numai că, în felul său, el repetă cazul scolasticului 
„care n-a voit să intre în apă înainte de a învăța să 
înoate“. l 

Schelling porneşte de la un examen al cunoaşterii, 
adică de la faptul de „a cunoaşte cunoaşterea“. Dar 
„cum vrei să cunoşti fără să cunoşti este greu de înțeles“ 
(Hegel, op. cit., p. 668). 

Și încă, urmărind instituirea absolutului ca principiu, 
cl îl presupune, astfel încît demonstraţia este circulară : 
„A pretinde că există un principiu suprem al cunoașterii 
nu înseamnă altceva decît a lua în seamă faptul că există 
un principiu absolut“ (Systeme..., p. 20). 

Începînd prin a se opune lui însuși în sine, absolutul 
ca unitate originară a subiectivului și obiectivului s-ar. 
desăvîrși prin luarea de cunoștință care ar fi totuna cu 
autoproducerea ca sistem al determinațiilor. Se cunoaște 
și se pune ca natură întrucît obiectivului îi este afir- 
mată prioritatea, însă, deja, din această ipostază ca 'pro- 
ces de spiritualizare autoorientat. Căci înaintînd de la 
apariția ca materie (prima potenţă), prin magnetism și 
chimism, ca diferențieri lăuntrice (a doua și a treia) că- 
tre formele și funcţiile organice, absolutul s-ar spiritua- 
liza progresiv pînă la deplina luare de cunoștință și re- 
construcţie ca totalitate filosofică. Totul este predeter- 
minat de scop. Natura „trebuie să apară ca produsă în 
conformitate cu scopul“ și, deci, ca o mișcare de trecere 
de la „activitatea lipsită de conştiinţă“ la „activitatea 
avînd conștiință“, pentru că altfel ar urma să fie luată 
ca fiind în sine. Or, dacă se ia cunoștință de ea, înseam- 
nă că ea, prin sine, trece într-o formă care să-i facă 
posibilă intuiţia.  Supusă scopului, din unitatea cu 
acesta ar rezulta apariția sa ca „activitate avind conști- 
ință“. Dar cum această activitate „este predeterminată 
de principiul care se divizează pentru a dezvălui .conști- 
ința liberă“, scopul realizat ar fi „inteligenţa creatoare 
în stare să se expună pe sine însăși“. În acest fel, „idea- 
lismul transcendental“ s-ar dezvălui ca absolutul care se 
cunoaște pe sine (Ibidem, p. 343, 346). Dar această cu- 

noaștere de sine n-ar putea fi decît intuitivă, adică pro- 
pria intuiție de sine a absolutului cu expresia în idea- 
lismul transcendental. 

S-a văzut în filosofia lui Schelling punctul de pornire 
al celei hegeliene. Hegel însuși, de altminteri, cu toate 
că foarte sever cu ea, nu-i va diminua locul și rolul în 
propria lămurire. 

Similarităţile şi prelungirile „idealismului transcen- 
dental“, ca şi ale „filosofiei naturii“ sînt, ce-i drept, în 
afară de orice îndoială. Dar „filosofia clasică germană“ 
este ca o istorie ce înaintează în sistem: Kant îl face 
posibil pe Fichte, iar filosofia acestuia întrupează kan- 
tianismul. Schelling se sprijină pe Fichte și pe Kant, 
sau prin Fichte pe Kant, după cum Hegel, la rîndul lui, 
integrează în sistem întreaga istorie germană a gîndirii 
moderne. Cum ar fi zis Aristotel, transmisia este aseme- 
nea celei în alergarea la ștafetă. 

Beneficiar al atitor experiențe carc, toate, parcă re- 
petau în vederea unei mari sistematizări, Hegel apare 
ca o conştiinţă a gîndirii moderne în genere, sau, poate, 
ca o conștiință a conștiinței, căci reevaluează și dezvoltă 
tradiția superior critic. 

Deferent faţă cu „filosofia identităţii“ (este „unica 
depășire“ și „forma superioară, autentică, legată direct 
de Fichte“), Hegel îi măsoară exact valoarea și limitele. 

Iniţiator al „filosofiei naturii“ în epoca modernă și 
operînd cu concepte „ale rațiunii“, gest hotărîtor ‘pentru 
instituirea „conţinutului“, a „adevărului“ ca „lucru prin- 
cipal“, Schelling se va fi înciîlcit însă „în abstracții“. 

Ceea ce îl nemulțumește, cu deosebire, este concep- 
tul intuiției (ca identitate a subiectului și obiectului), 
care dă măsura eșecului „filosofiei transcendentale“. 

„Întrucît, potrivit presupoziţiei acestei filosofii, in- 
divizii au nemijlocita intuiție a acestei identități a su- 
bieotivului cu obiectivul, filosofia apare în indivizi ca un 
talent artistic, ca un geniu, pe care nu l-ar avea decit 
copiii norocului“. 

Or, „filosofia este..., prin însăși natura ei, capabilă 
de-a fi generală, fiindcă în termenul ei este gîndirea, și 
omul este om tocmai datorită gîndirii sale“ (Prelegeri de 
istorie a filosofiei, II. p. 660, 665, 668, 669, 667). 


, 

Așa fiind, ea n-ar măsura fiinţa, pentru că n-ar con- 
figura exact în înaintarea şi realizarea în totalitate şi 
ca totalitate. Devenire continuă în adevăr, noi ne con- 
stituim ca adevăr sau riscăm să nu mai fim. Dar adevă-: 
rul este numai întregul și „raţiunea umană sănătoasă se 
îndreaptă către concret“ ca „unitate a unor determinații 
diferite“ (Prelegeri de istorie a filosofiei, I, p. 33). . 

Cit vrem să-i percepem arhitectonica și mișcarea sa 
lăuntrică, din perspectivă istorică, dintr-una care ne 
ajută s-o deslușim în sistematicitatea ei, filosofia hege- 
liană pare a fi definită de acești doi termeni: abstract 
şi concret. Dar nu întrucît sînt, unul, punct de plecare, 
și celălalt, de sosire, intr-o dispunere evoluționist-li- 
ncară. 

Corelativi, ei 'se determină reciproc, într-un fel, ca 
printr-o interparticipare. Ceea ce, prin urmare, este ab- 
stract, este posibilitatea concretului, după cum, la rîn- 
dul său, concretul pare a fi abstractul care se autode- 
pășește. Abstractul, de aceea, este el însuși concret și 
concretul, sistem care se produce ca realizare și. realitate 
ale abstraetului. d 

De aici deopotrivă istoricitatea (în sens fenomenolo- 
gic) şi sistematicitatea : „Ceea ce este prim în știință (în 
sistem — n.n.) a trebuit să se dovedească a fi prim şi 
istoricește“. Aceasta însă în interiorul aceluiași orizont, 
ca regulă de fixare a structurilor sau ca principiu al 
arhitectonicii, „fiindcă știința trebuia să înceapă cu ceea 
ce e absolut simplu, deci, €u ceea ce e mai gol (de con- 
ținut)“, pentru a putea fi reconstituită ca sistem al uni- 
versalului „care era în sine însuşi particularul, determi- 
natul“ (Știința logicii, p. 70, 22; Prelegeri..., p. 33). 

Alcătuit din trei mari orizonturi : cel al logicii sau 
ontologiei, cel al filosofiei naturii și cel al filosofiei spi- 
ritului, sistemul hegelian este în fiecare în parte abstract 
și concret și, în ansamblul său, ca mișcare de la abstract 
la concret. Căci, mai întîi, în cercul său de determinare, 
fiecare orizont este o „fenomenologie“, adică o autoin- 
stituire în forma concretului (a întregului sau totalității). 
Apoi, cît se presupun, nici unul, în sine şi prin sine, nu 
poate fi întregul. Conceptul ființei ar sta în modul in- 
telectului fără raportare la cel al naturii, în timp ce, al 

treilea, acela unificator, al spiritului, în absenţa celor- 
lalte, ar fi ca o generalitate goală. 

În măsura în care cele trei orizonturi ar fi abstract- 
delimitate, deci închise, sistemul filosofiei trebuia să fie 
o alcătuire din sisteme incomunicabile. Dar în acest caz 
ce mai putea fi ontologia, ce și filosofia naturii ca filo- 
sofie secundă (pentru a-i zice aristotelic), ce, în fine, 
filosofia spiritului ca legitimare în conștiința filosofică 
(ea însăşi în determinaţie ontologică) a identităţii con- 
crete a acelora ? Puse în stare de incomunicabilitate sau, 
dacă nu, într-una de comunicaţie exterioară, ceea ce la 
limită este același lucru, primele două „sse vedeau reduse 
la condiţia de elemente sau părţi într-o sinteză, iar cel 
de-al treilea orizont în cea de sumă a lor. Condiţie, 
aceasta din urmă, deloc avantajoasă, pentru că, totali- 
tate prin însumare, faptul ridica întrebarea simplă, dar 
gravă: De ce a numi două? Și, poate complementară 
acesteia, cum cele două stau ca atare, fără să se limiteze 
reciproc ? 

Cum ontologia mai stă ca o teorie (şi ca reconstruc- 
ție) a fiinţei, dacă alături de ea are aceeași legitimitate 
(și de același tip, ontologică) filosofia naturii ? Pentru că 
aceasta „este, considerare pe calea conceptului, ea are 
drept obiect același Universal, dar pentru sine, și îl 
consideră propria lui necesitate, potrivit autodeterminării 
conceptului“ (Filosofia naturii, p. 12). 

O ontologie, fie în determinaţie primă, fie în cealaltă, 
secundă, limitată, ar fi un non-sens. 

Fiinţa, bunăoară, numai ca termen în orizontul său 
de descriere ar cădea din condiţia ei de absolut (ca nume 
generic pentru unitate şi unicitate, indeterminare și in- 
condiţionare). Asemenea, în "principiu, și natura, care, 
altceva, ontologic vorbind, ar fi limitată dar ar și limita. 
Limitind și fiind limitată însă, nici ea n-ar mai avea 
şansa de a putea fi reconstituită ontologic. 

Or, fiecare, este universal, numai că universalitatea 
lor apare din perspective distincte, logica fiind o teorie 
a ființei ca ființă (deci în ordine formală), în timp ce 
filosofia naturii este a ființei întrucît fiinţează, sau altfel 
spus, 'a fiinţei ca existenţă. De aici și identitatea lor, dar 
o identitate concretă, într-un întreg care este aceasta şi 
cealaltă, dar din alt punct de vedere. Fiinţa ca fiinţă, 
conceptual, este ea însăși şi existență, după cum exis- 

tenţa (ca. ex-istenţă : ex — din, sisto-sistere — a pune, 
a așeza), este existenţă a fiinţei. 

Pentru că numai întregul este „adevărul“, fiecare se 
instituie ca totalitate, dar în aceeași măsură încă ab- 
stracte. De aceea, din ambele orizonturi, devine posibil 
al treilea, cel al fiinţei care gîndește. 

Reconstrucţii, logica și filosofia naturii o presupuneau 
ca atare, ele stînd numai în fața gîndirii. Dar, tocmai de 
aceea, aceasta nu putea fi ca un atribut al lor în modul 
spinozist. Ea trebuie instituită ca alt orizont ontologic, 
sarcină. pe care o preia filosofia spiritului. 

Ontologie a umanului, aceasta săvîrșește o separație 
necesară a termenilor, dar în vederea restabilirii uni- 
tății. Astfel încît Spiritul avea să fie nume pentru Abso- 
lut (sau principiu), în care ființa noastră se recunoaște 
prin participare la întreg și întregul este justificat ca 
întreg. Absolutul, deci, putea să fie gîndit, fără a, fi, prin 
aceasta, limitat. 

Spinoza și, vag spinozist, Schelling, urmărind același 
lucru, o făcuseră în forma identităţii abstracte. De aceea 
vor fi și recurs la intuiţia intelectuală, care însă accen- 
tua tocmai dificultățile ce urmau a fi depășite. 

Coextensivă fiinţei gândirea -spinozistă, neavînd cum 
să se delimiteze ontologic, nu se putea pune ca alt ter- 
men, ca termen care se separă pentru.a fi celălalt, de 
tot necesar în reconstrucţia filosofică a lumii. Ca aceasta 
să capete totuși legitimitate, Spinoza recurgea la intuiţie, 
prin care însă gîndirea se instituia, dar în forma -contra- 
riului său. 

Or, pentru a fi a absolutului, gindirea trebuie să fie 
ea însăși un absolut, însă în forma ei. Altminteri, situa- 
ţia. periculoasă a admiterii a două absoluturi era imi- 
nentă. 

Hegel, însă, distingînd două absoluturie o face din 
orizonturi distincte şi în vederea reaşezării lor în uni- 
citatea concretă. La acest concept, prin urmare, trebuia 
să se ajungă, el neputiînd să stea ca punct de plecare. 
„Defectul filosofiei lui Schelling, avea el să spună, este 
că punctul de indiferenţă al subiectivului și obiectivului 
e situat la început, în frunte, că âceastă identitate este 
stabilită în chip absolut, fără să se demonstreze că acesta 
e adevărul. Schelling recurge adesea la Spinoza, stabi- 
lește axiome. Dar cînd filosofăm, vrem să. ni se de- 
monstreze că cutare lucru este așa și nu altfel. Însă, 

cînd se pleacă de la intuiţia intelectuală, trebuie să ac- 
ceptăm aserțiunea, oracolul...“ (Prelegeri de istorie a fi- 
losofiei, II, p. 672): 

Pornind de la o presupoziţie nejustificată, Schelling 
proceda necritic, ceea ce ruina totul. Filosofia însă, pen- 
tru a fi ceea ce Kant încă socotea a fi o critică a rațiu- 
nii, trebuia să se supună ea însăși tuturor rigorilor cri- 
tice. Pentru a întemeia, așadar, ea trebuia. să înceapă 
cu propria întemeiere. Or, spre a evita fixarea începu- 
tului, (în ordinea legitimării sale) într-o „perfecţiune 
abstractă“, ea nu avea alt punct de plecare decit „ceea 
ce e absolut simplu“. Altminteri, își alegea presupoziţii 
care „aveau ele însele mai întîi nevoie de critică“ (Ști- 
ința logicii, p. 22). 

Încă anticii și chiar cu prima expresie a filosofici 
(altfel aceasta n-ar mai fi fost filosofie) și-au pus pro- 
blema principiului sau a începutului (a începutului. ca 
principiu). Însă cei vechi îl vor fi înțeles aproape nu- 
mai ca „începutul tuturor lucrurilor“, deci obiectiv, ca 
„un conținut“: apa, unul, nous, idea, substanţa etc. 
Cina se vor fi interesat și de „subiectiv“, o vor fi făcut 
tot în latura conținutului. 

Abia modernii ajung la conștiința că „activitatea su- 
biectivă“ este „moment esenţial al adevărului obiectiv“ 
și că, în urmare, „principiul trebuie să fie și început și 
ceva ce este prins pentru gîndire să fie prim și mersul 
acesteia“. Numai g, de regulă, ambele laturi au fost 
luate fie ca rezultat (în mod mijlocit, deci), fie ca în- 
ceput (în chip nemijlocit), cînd în fața filosofiei totul 
conţine „atit :nemijlocire, cît și mijlocire“. 

Alegîndu-se mijlocirea, problema era:.împinsă mereu 
mai departe și, deci, rezolvarea ei mereu amînată. Căci 
„a vrea să clarifici natura cunoașterii în contra științei 
însemna a pretinde că ea trebuie să fie dezbătută în 
afară de ştiinţă (ca teorie critică a fundamentelor și a 
întemeierii). Iar în măsura în care se lucra doar cu „ne- 
mijlocirea“, filosofia era împinsă către o zonă nesigură 
și „foarte nepotrivită“ pentru conceptul ei, în care „cre- 
dinţa în adevăruri divine, experiența internă, cunoaşte- 
rea prin revelaţie internă etc.“ luau locul reflecţiei (Ibi- 
dem, p. 50, 51). 

Și într-un caz și în altul, începutul răminea fără jus- 
tificare, -întrucît întrebarea : de ce aceasta? nu-și afla 
răspunsul. Stăruind, ea punea în continuare existența 


379 


filosofiei sub semnul pluralismului ruinător, de îndată 
ce fiecare întemeiere era a unui timp de reconstrucție, 
iar nu, în genere, a reconstrucției filosofice ca atare. Dar, 
totdeauna „a existat numai o singură filosofie ale cărei 
diferențe simultane constituie laturile necesăre ale unui 
unic principiu“  (Prelegeri de istorie a filosofiei, II, 
p. 695). 

Empirismul conferea. legitimitate filosofiei de tip 
empirist, nu însă și celei raţionaliste, raționalismul, 
la rîndul său, întemeia numai în orizontul propriu, 
iar „idealismul transcendental“, de la Kant la Schelling, 
deși, dincolo de o paradigmă sau alta, propunea' un mo- 
del, ce-i drept, integrator prin depăşire, pe care însă 
nu-l construia cu mijloacele „logicii pure“. El era o 
opțiune pentru început în dublă determinaţie, nemijlo- 
cită şi mijlocită, numai că în forma „idealismului. trâns- 
cendentală, deci într-o interpretare anume. În urmare, 
filosofia era forțată să fie doar în această modalitate, 
evident restrictivă. ȘI 

Kant însuși, cu toate că angajat într-o critică a ra- 
țiunii pure, lucra cu un concept necritic (deci presupus) 
al acesteia. 

La o presupoziţie, totuși, nu se putea renunța, de 
îndată ce prima problemă a filosofiei era justificarea 
începutului (a principiului). Dar care erau șansele sale 
de legitimare' de îndată ce nici procedarea imanentă, nici 
cealaltă, transcendentală, nu aveau a-i da certitudine? 
Nici una, pentru că, imanentist, deci din interior, s-ar 
fi ales ca început o determinație logic ulterioară : „for- 
ma“ subiectivă sau „conţinutul“ obiectiv, iar transcen- 
dent, întrucît, în acest caz, filosofia ar fi trebuit să re- 
curgă la ceva din afară postulat necritic. 

Situaţia, problematică, nu avea altă ieșire decît iden- 
tificarea începutului într-un termen deopotrivă nemij- 
locit și mijlocit. 

Formal, acesta nu putea fi nici râţiunea pură kan- 
tiană (nemijlocită), nici apa, unul, nous, idea etc.. mij- 
lodite, ci ființă pură, care nu-i aparţine şi în același 
timp îi aparţine filosofiei. 

Nu-i aparţine pentru că este presupoziție rezultată 
din „cunoaşterea pură în întregul cuprins al dezvoltă- 
rii ei“, dar îi aparţine în măsura în care filosofia „se 
înstrăinează de această subiectivitate şi se unește cu 
ea“, şi-o face a ei. 

Dubla mișcare ţine de perspectiva fenomenologică, o 
perspectivă asupra conștiinței ce are „drept rezultat 
conceptul științei, adică știința pură“. În urmare, logica, 
deci sistemul ştiinţei pure, este legitimată fenomenolo- 
gic, ca întreg sau concret, dar, în același timp, cît ne 
plasăm în orizontul ei, ceea ce îi vine ca dat şi mijlocit 
apare ca nemijlocire și ca presupoziţie abstractă. | 

Fenomenologic, „certitudinea devenită adevăr“ „nu 
se mai găseşte în faţa obiectului, ci și l-a făcut interior“ 
(Ibidem, p. 51). Kantian vorbind, conştiinţa se va fi 
instituit dar prin determinarea obiectului să se învir- 
tească în jurul ei. Ciștigîndu-se pe sine, ea își „distru- 
gea“ obiectul sau, oricum, îl pierdea ca termen în faţa 
căruia stă. 

Dar filosofia, construcţie a absolutului pentru con- 
știință, trebuie să se înstrăineze de „subiectivitate“ și 
să se unească, dacă aspiră la autenticitate, cu „înstrăi- 
narea sa“. În alte cuvinte, ea este o revenire la obiect, 
însă la acesta așa cum stă în faţa conștiinței, într-o uni- 
tate dată a ființei în general, „fără nici o determinare 
și împlinire“, adică abstracte. 

Fenomenologia însăși, ca „știință a conştiinţei“, pleca, 
în construcţia sa, de la aceeași presupoziţie a începutu- 
lui abstract şi nemijlocit, totuna cu fiinţa pură. Dovadă 
că începutul nu poate fi decit abstract, căci „nu are 
voie să presupună nimic, nici să aibă vreun temei“ dacă 
e să fie temei „al întregii științe“ (Ibidem, p. 51, 52). 

Cu același început (prin raportare la ființa pură ca 
unitate nediferențiată și nemijlocită a Eului la lucrul 
-care este numai întrucît este, certitudinea sensibilă a 
conştiinţei, și la unitatea care a anulat „orice raportare 
la un altceva şi la mijlocire“, interiorizîndu- şi obiectul, 
cunoașterea pură), fenomenologia și logica se presupun 
ca punctele diametrale și, deci, se închid, parcă, în cerc. 
„Ce e prim e și ultim și ceea ce e ultim e și prim“. Dar 
„bucla“ de reîntoareere (și deci de închidere a cercului) 
pe care o trasează logica este numai coincidență cu cea- 
laltă. Cercul se închide, însă ca în spirală. 

Fiinţa pură a logicii (a ontologiei), deci, şi ea uni- 
tate nemijlocită și abstractă, este „rezultat“, ceea ce din 
orizontul fenomenologiei pare unitate concretă a nu- 
meroase determinări. Cit însă acest rezultat este trecut 
„dincoace“, în orizontul Logicii, revine la condiţia de 
început care nu poate fi decit abstract. Căci, fenome- 

nologic, conştiinţa însuşindu-și obiectul s-a pus pe sine 
ca adevăr, logic însă ea trebuie să-l reinstituie, pentru 
legitimarea Absolutului şi deci și a ša în fața acestuia. 

Fenomenologia era cunoașterea pură „în întregul cu- 
prins al dezvoltării ei ; logica, în schimb, trebuia să fie 
punerea Absolutului ca absolut, a Absolutului care nu 
este un de cunoscut, ci un de instituit“. Fenomenologia 
era o construcție a conștiinței prin asimilarea „obiec- 
tului“, logica însă este a amindurora și, de aceea, nu 
'în forma cunoașterii, sau nu în forma posibilă din per- 
spectiva „științei conştiinţei. Avind conceptul conștiin- 
tei ca absolut, ea urma să pună şi „obiectul“ în acelasi 
termen și astfel să justifice unitatea (concretă) a lor, ca 
identitatea parmenidiană a lui a gîndi și a fi. O identi- 
tate de tip ontologic însă, și nu ontic, se înțelege, :pen- 
tru că problema, încă o dată, este aceasta: Cum gîndi- 
rea poate să gîndească Absolutul. Însă, pentru aceasta, 
era nevoie mai .înainte de toate de instituirea gîndirii 
ca absolut (ceea ce făcuse fenomenologia). Cu acest ab- 
solut însă nu se putea lucra mai departe, în ontologic, 
fără riscul subiectivismului, deci al înaintării către ab- 
stract şi al căderii în el. Demersul fichteian o probează 
îndeajuns. 

Dar punerea conștiinței ca absolut pentru ontologie 
şi, deci, unitatea sa cu „obiectul“, -prin interiorizare, 
era numai începutul. Acesta, ființa conștitnței care-și 
face din fiinţa „obiectului“ conţinutul său, însă, era în- 
ceputul pentru o reconstrucţie a „obiectului“ ca abso- 
lut, ca și pentru o altă unitate-(de tip ontologic) a ab- 
solutului conștiinței și a absolutului „obiectului“: 

„Ființa pură“ a Logicii. o conţine deja, dar în forma 
abstractă a începutului, de îndată ce este pusă ca în- 
străinare de subiectivitate și, în același timp, ca unire 
cu ea. 

Cei doi termeni sînt deja puși față în faţă, ceea ce 
însă nu putea fi decît începutul. Căci de la raportarea 
exterioară (abstractă) trebuia să se treacă la identitatea 
concretă. 

Cît stau unul în faţa altuia, ei se limitează reciproc, 
astfel încît unitatea lor le ia condiția absolutului și ea 
însăși, ea ca alăturare, nu se poate pune ca absolut. De ăceea 
ființa pură este totodată şi neființă. „Prin urmare,. în- 
ceputul le conține pe amindouă: ființa și neantul, el 

e unitatea ființei și a neantului, sau el e neființă care 
este totodată și ființă şi este ființă care este în același 
timp și neființă“ (Ibidem, p. 56). - 

Ca unitate a celor doi termeni, fiinţa pură este într-o 
determinaţie care nu aparţine logicului. De aceea, în 
interiorul acestuia ea este indeterminatul pur, este ceea 
ce n-a fost construit cu mijloacele lui. Așa se face că 
este (ca dat) și nu este, totodată (lipsită cum e de de- 
terminaţie de tip ontologic), și tot astfel se explică şi că, 
întrucît presupune doi termeni, e compusă, dar ca în- 
ceput e simplă, deci este una: Altminteri nu avea cum 
să stea ca principiu, pentru că o condiție fără de care 
nu se poate a legitimităţii acestuia este unicitatea.. 

Fiinţa pură a logicii își face din unitatea ca rezul- 
tat conţinutul ei, adică trece cei doi termeni în condi- 
ție de determinaţii ulterioare (la care ajunge și nu la 
care pleacă). Dacă ar porni de la ele, ea ar fi un com- 
pus, iar ontologia s-ar origina într-o presupoziţie îm- 
prumutată. Or, în acest caz, ea s-ar întemeia pe ceva 
nesupus rigorilor ontologice. 

Formal, procedeul este asemenea celui cartezian. 

Giîndirea, prin urmare, știe că este și ea și obiectul, 
dar ştie într-o relaţie gnoseologică. Ce este însă ea, ce 
şi obiectul, ca termeni ontologici ? 

Întrebarea ne trece „dincolo“ (mai înainte) de re- 
laţia în determinaţie gnoseologică, pentru a ne plasa 
într-o zonă de profunzime absolută a lui: de ce acești 
doi termeni ? 

Critică, ontologia. nu se poate bizui pe presupoziţii 
exterioare, fie ale experienţei interne sau externe, fie 
ale revelației etc. 

Descartes recurgea la un termen negativ (îndoiala), 
menit să ne dea certitudinea celor doi pozitivi: gîndi- 
rea şi existenţa. 

Îndoiala, prin urmare, stătea în cartezianism pentru 
fiinţa hegeliană, fiind, ca aceasta, abstractă, nemijlocită 
și negativă. Ea, însă, întrucît e negativitate pură, nu 
trece în cîmpul construcției. Or, începutul trebuie să fie 
și „acel ceva cu care s-a făcut începutul“, căci „înain- 
tarea e o întoarcere înapoi la temei, la originar și veri- 
tabilă“ (Ibidem, p. 53). 

Fiinţa-care-este-și-nefiinţă, ființa pură, lipsită de de- 
terminaţii, se afirmă (și deci se determină) prin ceea 
ce nu este ea. Abstractă, nu este „adevărată“, dar, în- 

trucît se unește cu contrariul său, își produce adevărul, 
adică devenirea. Presupusă în identitate absolută cu sine, 
fiinţa ar rămîne, parmenidian zicînd, strînsă între ho- 
tarele. „amarnice“ ale sale: şi, paradoxal, ar fi totuna cu 
neantul sau nimicul, deci contrarul său absolut. Altfel 
spus, ar fi ceea ce nu este și nu poate fi. 

Este, de altminteri, o echivalență între poziţia cen- 
trală și ființa absolută și cealaltă care lucrează cu un 
concept al nefiinţei în aceeași determinaţie, exempli- 
ficînd, între parmenidism şi hudism, căci, şi de o parte 
şi de alta, întemeierea își pierde sensul. lar cu ea și 
temeiul. | E 

Așa stind lucrurile, nu doar din nimic, nimic, ci și 
din fiinţă nimic. 

Sirînsă în. limitele sale, ființa parmenidiană nu 
numai că nu explică existența, însă ea însăși. rămîne 
în starea abstractă a identităţii de sine. 

Din această situaţie, aporetică în orizont eleatic, nu 
se putea ieși decît admiţind ființa în egală măsură ca 
neființă, ceea ce însemna: ca devenire în sine. 

Hegel îl evocă aici pe Heraclit, cum la numele fiin- 
ței abstracte îl asociase pe Parmenides. Sistemul, așadar, 
este pus în identitate cu istoria, Parmenides corespun- 
zîndu-i ființei abstracte, în timp ce Heraclit ființei ca 
devenire. Momentele istorice, prin urmare, semnifică 
determinaţii în sistem, ceea ce, în condiție: generică, 
vrea să însemne că istoria este ea însăşi sistemul fiin- 
tei, numai că pe verticală. „Succesiunea sistemelor fi- 
losofice nu este întîmplătoare, ci ea înfățișează înainta- 
rea treptată“ în constituirea sistemului logic al filoso- 
fiei (Prelegeri de istorie a filosofiei, II, p. 695). 

»Verticalitatea“ coincide cu „orizontalitatea“ fiinţei 
în autodeterminarea sa ca mișcare de la abstract la 
concret. De aceea, ce este prim în istorie este prim 
şi în sistem, şi invers. Istoria însăşi este sistem și sis- 
temul este istorie. Aşa se şi explică de ce „ultima fi- 
losofie a unei epoci este rezultatul acestei dezvoltări și 
este adevărul în forma cea mai înaltă pe care și-o dă 
despre sine conștiința de sine a spiritului“ (ibidem). 

Asemenea „cercurilor“ din trunchiul copacului, care, 
în dispunerea lor concentrică, indică succesiunea „vîrs- 
telor“, dar și faptul de a fi constitutive, sistemele is- 
torice coparticipă la întreg. Ceea ce este mai înainte, 
în această perspectivă, nu rămîne în urmă, temporal 

vorbind, ci mai către „mijloc“, decupînd un orizont mai 
putin cuprinzător, dar el însuși rotund, deci întreg. 
Mișcarea, în consecință, va.fi una de expansiune în 
cercul ființei sau a cercului ființei în sine. Căci, cu fie- 
care sistem, sistemul fiinţei devine mai concret. 

Istoria, deci, este o continuă construcţie a sistemu- 
lui, astfel încît, în ea, sistemul însuși are a se „citi“ 
esenţial. 

Epurînd conceptul ființei de tot ceea ce era „re- 
prezentare“, Parmenide crea „prin aceasta elementul 
(fundamental al) științei“, acela în care avea să se pla- 
seze Heraclit și, în genere, întreaga ontologie în con- 
strucţie istorică şi, în același timp, sistematică. Dar nu 
în conţinutul său (abstract), ci în forma lui, care, for- 
tată din interior, devenea mai cuprinzătoare, adică mai 
concretă. Prima „forţare“ este cea heraclitică, în iden- 
titatea istoriei, a autodeterminării ca devenire în aceea 
a sistemului. De aceea şi stă „ca al doilea început ab- 
solut“ în aceeași dublă raportare. .Căci, în concept par- 
menidian, ca şi în revenirile succesive dar de fiecare 
dată la alt nivel (în alt „cerc“ al spiralei), în termen 
spinozist sau fichtean (A = A), fiinţa pură se pune pe 
sine însă prin aceasta se şi opune sieși, întrucît, ne- 
instituindu-și determinaţiile, ea nu este, sau, altfel spus, 
nu este pentru că își lipsește ca totalitate. Condiţia de- 
venirii, ca al doilea început (sau temei), prin urmare, 
ține de chiar faptul de a fi (întrucît este) şi de a nu fi 
(pentru că este abstract). Început sau temei ea însăși, 
devenirea stă, de aceea, cu fiinţa și ca fiinţă. 

Dacă, în ipostază parmenidiană, ființa se afirma nu- 
mai pe sine (ființa este și nu poate decît să fie), în cea- 
laltă, heraclitică, ea se dezvăluie ca devenire. În con- 
secință, de la ființa este se trece la ființa este devenire, 
în care este funcţionează intranzitiv. 

Prin această punere în identitate a ființei cu deve- 
nirea, sistemul are dialecticitate genuină, deci conatu- 
rală sau coîntemeietoare. Astfel că, prin temeiul său 
chiar (fiinţa ca devenire), sistemul este dialectic. 

Temei ea însăși, pentru că este (fiinţă în identitate 
cu nefiinţa), devenirea se dezvăluie ca depășire, aufhe- 
ben, care „înseamnă a păstra, a conserva și în același 
timp şi a face să înceteze, a pune capăt“. Dubla mişcare 
vine din condiţia fiinţei ca devenire şi a devenirii ca 

Fiind, ca ființă, devenirea este în aceasta. Prin ur- 
mare ființa este aceea care stă atit ca început, cît și 
ca scop, ea fiindu-și, cum ar fi zis Aristotel, cauza fi- 
nală. $ 

Accentul rămîne în continuare pe ființa și nu pe 
în (pe devenirea în ființă), pentru că, deşi temei, deve- 
nirea este, totuși, al doilea. 

Întru (de la lat. intro, înăuntru), care-i va fi „lipsit 
lui Hegel“, este presupus, dar nu în sintagma: deve- 
nirea întru ființă pe care o propune Constantin Noica, 
ci în alta, poate mai operaţională: fiinţa-care-devine- 
în-ea-însăși. Lucrînd cu întru ca „în spre“ şi „în“, am 
trece accentul de pe primul temei pe cel de-al doilea 
și, astfel, locul fiinţei-care-devine-în-sine l-ar lua de- 
venirea (al doilea temei) în (sau întru) fiinţă. 

Conservare, deci, pentru că este în ființă, dar în 
ființă totuna cu nefiinţa, prin aceasta devenirea este 
și suprimare. Păstrîndu-se şi suprimindu-se, totodată, 
pentru că se conservă ca ființă, dar își anulează iden- 
titatea din primul ei temei, ființa-ca-devenire apare ca 
determinată în sine. 

Dacă, din perspectiva fiinţei pure, ființa și nefiinţa 
par independente, din cea a devenirii „devin momente 
încă deosebite dar suprimate şi conservate“. Ele alcă- 
tuiesc această unitate, o unitate determinată deci, care, 
aşa fiind, este ceva, o calitate. Dar, întrucît se afirmă 
în identitatea lui ceva, ființa ca devenire face posibil 
pe altceva ca altul sau opusul. Cum ceva şi altceva se 
determină reciproc, se limitează însă, totodată, prin 
chiar faptul că se pun și se opun, se autodepășesc în 
transcenderea finității, adică în infinit, în care fiinţa se 
recunoaște pentru sine ca unul sau „reîntoarcere infi- 
nită în sine“. 

Revenirea însă se produce în bucla următoare a spi- 
ralei, căci „modul determinat, care în ființa determi- 
nată ca atare e un alt ceva și ființă-pentru-alt-ceva, este 
recurbat în unitatea infinită a fiinţei-pentru-sine“. 

Depăşire a fiinţei determinate, a finitului în infi- 
nit și unitate a acestora, ca unitate a lor, ființa-pentru- 
sine este însă fiinţa-pentru-unul, ceea ce exclude pe 
altul. De aici și „recurbarea“, întoarcerea la fiinţă de- 
terminată, dar ca un „determinat absolut“ (Ibidem, p. 
87, 140, 141, 142). 

Raportare simplă la sine, ca fiinţa parmenidiană, 
ființa-pentru-sine exclude pe altul (deci Multiplul) și, 
prin aceasta, se limitează (se determină negativ). 

Una, socotea încă Parmenide, ființa face ilegitimă 
existența alteia, dincolo de sine. Dacă ar fi ca și alta, 
ar urma să existe cu egală îndreptăţire două principii. 
Dar o condiţie fără de care nu se poate a începutului 
ontologic este unicitatea. Două s-ar limita și s-ar ex- 
clude, căci ar trebui să aibă semn contrar. 

Lucrînd însă cu un concept abstract al ființei, elea- 
tul îi justifica unicitatea prin absoluta identitate cu 
sine : „Soarta a constrins-o să fie întreagă și nemiş- 
cată“. „Fiind una şi peste tot la fel, nu-i lipsește nimic, 
căci de i-ar lipsi ceva, i-ar lipsi totul“. Dar, paradoxal, 
tocmai pentru că este una, ea este „strînsă în hotarele 
unor cumplite legături“ (fr. 8, Diels). Un dincolo de 
ea nu poate fi, pentru că numai ființa este, însă dacă 
ea cste așa cum este, ce mai e altul sau multiplicitatea ? 

„Pornind de la ideea că, în afara fiinţei, neființa 
nu-i nimic, (Parmenide) ajunge să creadă că ființa ce 
una și nimic altceva...“ „Constrins să ţină seama de 
aparenţe şi să admită că unitatea există după rațiune, 
iar pluralitatea după datele simţurilor, (el) e adus să 
susțină existenţa a două cauze și a două principii, cal- 
dul şi recele...“ (Aristotel, Metafizica, A 5, 986 b 18). 

Dar. mai înainte, poate va fi fost constrîns să ad- 
mită pluralitatea din același orizont din care făcea po- 
sibilă numai unitatea. Căci una și „strînsă“ în hotarele 
sale, ca nu putea fi, zicînd după Hegel, decit pentru 
sine sau. pentru unul. Ca temei însă, ea trebuia să fie 
„pentru-un-altceva-unul“, ceea ce duce: la necesitatea 
admiterii lui Altul. Acesta în fiinţa însăși nu putea fi 
admis, ca fiind peste tot la fel. Nu rămînea soluţia apo- 
retică a instituirii multiplului în alt plan și, deci, în 
altă întemeiere. Dar atunci ce mai era ființa? Ce și 
Altul lipsit de în-temeierea fiinţei ? 

Hegel avea să preia dificultatea (istorică) parmeni- 
diană și s-o integreze în sistem. În urmare, despre ea 
nu mai putea spune că va fi fost doar a gîndirii într-un 
moment istoric determinat, ci a sa în exercițiul logic de 
instituire a fiinţei. 

Ce-i drept, în formă, așa-zicînd, parmenidiană ea 
rămînea închisă în aporie. Dar aceasta nu era un acci- 
dent istoric. Punîndu-și-o în faţă, sau punindu-se în ea, 

gîndirea și-a revelat o dificultate necesară în construcția 
(ontologică) a fiinţei. 

Dovadă, coincidența momentului de depășire a ei în 
determinaţie istorică și în determinaţie sistematică. 

În ordine istorică, parmenidismul trece (ca o auto- 
depășire) în atomism, care semnifică „fiinţarea în sine 
în forma multiplului“, iar în cea sistematică, fiinţa-pen- 
tru-unul în „devenire de mai mulţi unu“ (Logica, p. 193: 
Știința logicii, p. 151). 

Mai mulți unu înseamnă însă instituirea fiecăruia 
în parte şi a tuturor. Fiecare este el însuși și raportare 
la ceilalți, deci este acest ceva alături de alții. Întrucît 
este acest ceva prin dublă raportare la sine ca la unu 
și la ceilalți și întrucît fiecare este el însuşi și altul 
(căci fiecare unu este altul. dinspre alt unu), unul ca 
mai mulți unu se determină cantitativ. „Determinaţia 
calitativă, care în Unu și-a atins determinarea-în-şi-pen- 
tru-sine, a trecut, prin aceasta, în determinaţia ca depă- 
şită, adică în fiinţa ca fiind cantitate“ (Logica, p. 192). 

Suprimare a calităţii, dar a ei ca modul de a fi al 
fiinţei, cantitatea o pune însă în unitate cu sine, astfel 
încît ea apare ca unitate a ființei-pentru-sine cu ființa- 
pentru-altceva. „Cercul“ ei este cu celălalt, al calităţii, 
pentru că ambele sînt ființa în această determinatie și 
în cealaltă. Nici una nu trece în condiţie de subiect și 
amîndouă stau în subiectul care este ființa ori sînt acest 
subiect, însă în presupunere reciprocă. 

Despărţite (cînd și cît vor fi fost), ele dădeau seamă 
numai de ființă într-o determinaţie sau alta. Istoric (iar 
sistematic prin lucrarea abstractă ființa-pentru-unul sau 
cu ființa-pentru-alţii), eleaţii vor fi înaintat în „forma 
ființei“, în timp ce filosofii naturii s-au oprit la con- 
siderarea „esenţei” lucrurilor ca ceva material“ (Ibidem, 
p. 206). Dar tot istoric (şi, din celălalt punct de vedere, 
sistematic, în forma identităţii concrete a calităţii şi 
cantității), pythagoricii, cu numerele, aveau șă treacă 
dincolo de separația abstractă a celor două determinații. 
“Totuşi, în număr, unitatea era în forma acestuia, ceea 
ce constituia o etapă necesară, însă cra numai o etapă. 

Trecînd în ordinea sistemului, în forma cantităţii, 
unitatea era dată :de aceasta. Presupusă, calitatea stă- 
tea dincolo de cantitate, iar ființa se dezvăluia abstract 
în aceasta, cînd ea, ca acest întreg, relativ, era unita- 
tea calităţii. şi a cantității, a lor întrucît se presupun 

reciproc, aflîndu-și „adevărul“. numai în raportare. De 
aceea, calitatea este în sine cantitate „și, tot astfel, can- 
titatea este în sine calitate“ (Ibidem, p. 214). 

Dindu-și măsura exactă una alteia, fiecare recunos- 
cindu-se în identitate cu cealaltă, ca „adevăr“ (adică în- 
treg) al lor este numai unitatea lor, adică măsura, sau, 
mai exact, ființa care se desăvirşește, putîndu-se afir- 
ma ca „măsura tuturor lucrurilor“, prin urmare, ca te- 
meiul „ce 'statorniceşte fiecărui lucru granița sa“. 

Așa îl socoteau vechii evrei pe Iahve și grecii și-o 
reprezentau pe Nemesis, această măsură doar a omenes- 
cului (Ibidem, p. 210). 

Protagoras, în filosofie, prelucra poate sugestii mi- 
tice atunci cînd, în locul lui Nemesis, așeza omul ca 
măsură a tuturor lucrurilor. Interpretarea măsurii era 
restrictivă, dar, printr-o a doua înlocuire, se putea ajunge 
(și s-a ajuns) la ființă. 

Hege] nu valorizează ontologic măsura protagoriană. 
Totuși, fie şi prin analogie, ea este memorabilă și in- 
tră în istoria unui concept care începe cu Parmenide 
încă. „Însuși Parmenide introdusese, după fiinţa ab- 
stractă, necesitatea ca antică limită a tot ce există“. Dar 
istoria coincide cu sistemul, în această determinație, 
odată cu Spinoza. 

Deşi substanţei spinoziste „îi lipseşte... revenirea 
înapoi în ca însăși“, modul este afirmarea ci ca măsură, 
căci exterioritatea sa și a atributului întindere este, ca 
a treia determinaţie, unitatea lor (Știința logicii, p. 
315, 314). 

Temei, aşadar, prin aceasta măsura se pune deja ca 
esență, adică ființa ca revenire la sine. Ea este sistem, 
primul sistem constituit al ființei ca totalitate, iar în- 
trucît este totalitate, întemeiază, deci „trebuie să apară“, 
adică să se dezvăluie ca fenomen (Ibidem, p. 467). 

Kant îl va fi înțeles numai „în sens subiectiv“, fi- 
xîndu-i esenţa, în mod abstract, în afara sa. într-un lu- 
cru în sine incognoscibil. Dar fenomenul nu este apa- 
rență, ci „natura proprie a lumii nemijlocit obiective“, 
cognoscibilă pentru că esența este in ea. „Esenţa nu 
rămîne în spatele său dincolo de fenomen, ci se mani- 
festă ca esență tocmai prin faptul că reduce. lumea la 
pur fenomen“ (Logica, p. 246). 

Fenomen în care își dezvăluie realitatea, esența, 
esență care se realizează, fenomenul, pentru că fiecare 
este unitate a amîndurora, dar dinspre sine, pentru că 
una este realitatea celeilalte sau realitatea prin cealaltă, 
esența și fenomenul sînt în identitatea lor concretă 
realitatea ființei. 

Abstractul mod de a fi al acesteia este lăsat în urmă, 
ființa apărind ca sistem al unor determinații în identi- 
tate, dar și în diferență. Realitatea, deci, nu este o 
determinație, ci este ființa ca totalitate și astfel ca reală. 

Dacă ființa pură, abstractă fiind, era totuna cu ne- 
ființa, întrucît se afirmă ca întreg, se afirmă ca reali- 
tate, pentru că numai concretul este real. Nu este deci 
vorba de o producere a realităţii, ci de o instituire a 
fiinţei ca realitate. Mişcarea este logică, asemenea celei 
din Sofistul platonic. Ea este una de reconstrucţie a 
sistemului fiinţei, deci a ontologiei, și nu, încă o dată, 
a onticului. Realitatea, de aceea, nu stă ca termen se- 
cund și ca apariţie ulterioară, ci, întrucît este „adevă- 
rul“ ființei, este ființa ca totalitate, stă în condiţie 
primă. | 

De altfel, prim și secund, nu au sens aici, într-o 
logică a fiinţei (deci într-o ontologie formală), pentru 
că, din această perspectivă, numai ființa este și nu poate 
decit să fie. 

Idealismul hegelian nu vine de aici, nu are cum să 
stea aici. În măsura în care este, Hegel însuși vorbind 
despre idealismul său absolut, el ține de asimilarea 
ființei cu ideea care. se” gîndeşte pe sine și care „ge 
manifestă, se produce și se bucură veşnic de sine, 
ca spirit absolut“ (Filosofia spiritului, p. 402, 404). Dar 
această identificare se întîmplă dincolo de orizontul on- 
tologiei prime (al logicii), ca și de acela al ontologiei 
secunde (al filosofiei naturii), și într-un fel necritic. He- 
gel, adică, ia Spiritul absolut ca presupoziție după un 
model formal similiteologizant, ca pe acel ceva care 
uneşte în sine logicul, natura și spiritul, căci „logicul 
devine natură, iar natura devine spirit“ (Ibidem, p. 403). 

Asumiîndu-și sarcina istorică a depășirii dualismului 
tradițional al subiectului și obiectului, ca şi monismul 
transcendental (asimilarea obiectului în subiect), Hegel 

presupunea un al treilea termen, întregitor, Spiritul 
absolut ca prim și ultim, în acelaşi timp. Căci logicul, 
natura și spiritul (umanul) s-ar desfășura între Abso- 
lut ca alfa și Absolut ca omega, pentru a zice ca P. Teil- 
hard de Chardin. Ele ar fi ca ipostaze complementare 
şi coextensive ale 'aceluiași termen, unu în toate și, deci, 
toate în unu. 

Minus autodevenirea sau fenomenologia lor, logicul 
în care subiectivul și obiectivul sînt în identitate (pen- 
tru că în construcţia de tip ontologic ființa gîndită este 
totuna cu gîndirea ființei), natura și spiritul ne reîn- 
torc la separaţia și, deci, la arhitectonica în modalitate 
carteziană. Şi tot astfel, carteziană este şi presupunerea 
Spiritului absolut, ca o altă ființă: perfectă (sau ca alt 
nume al ci). , 

La Descartes, ce-i drept, dispunerea este în trepte 
de existență, deci în schema tradițională, încă platonică, 
a distincţiei între sensibil și suprasensibil. Hegel anu- 
lează separaţia, ori, mai curînd, forma tradițională a 
acesteia, pentru că, altfel, o transferă în „interiorul“ 
Spiritului absolut, care este unitatea celor trei „ipos- 
taze“, dar și altcova. 

Ce legitimitate are însă acest alt-ceva? Deci, cum, 
ca Absolut, poate fi pus de conștiință în fața ei? 

Nu prin justificarea logicului, a naturii și a spiritu- 
lui ca „ipostaze“ ale sale, pentru că de la acestea la el 
nu putem trece decît ilicit. Argumentul „celui de al 
treilea om“ intervine prevenitor. Dacă cele trei „ipos- 
taze“ sînt ale Spiritului absolut, de unde știm că sînt 
ale lui ? Nu va trebui, în acest caz, să admitem un alt 
termen, care să ne garanteze că logicul, natura și spiri- 
tul sînt „manifestări“ ale Absolutului ? Dar un alt ter- 
men înseumnă transcenderea Spiritului absolut în în- 
treita sa unitate şi, deci, căutarea altuia. Și tot astfel, 
la nesfîrșit. 

Descartes recurgea la o soluţie provizorie: să pre- 
supunem o ființă perfectă pentru că nu putem admite o 
alta imperfectă (geniul rău). Ceea ce însă, la Descartes, 
stătea mai degrabă ca o zonă „albă“ circumscrisă parcă 
interogativ și problematizant, la Hegel ia formă sis- 
tematică, de îndată ce Spiritul absolut trece în condiţie 

de principiu al principiilor cu urmări restrictive mai 
cu seamă pentru ontologie și, deci, pentru conceptul 
ființei. ; 

Trecînd Spiritul în regimul Absolutului, Hegel fă- 
cea ca ființa să se „desfășoare“, cînd ea este „o înfăşu- 
rare“. Din orizont hegelian „poţi spune că ființa este... 
tocmai desfășurarea... sau, dimpotrivă, că ființa ar fi 
spiritul. În amîndouă cazurile, nu identifici cu Hegel 
ființa. Căci dacă spui cu ek: ființa este cu adevărat 
«rezultatul cu drum cu tot», deci Spiritul cu desfășu- 
rarea lui cu tot, atunci ființa este de natura întregului 
și nu mai e manifestă în parte decît ca «moment», ne- 
putînd fi invocată în plinătatea și împlinirile ei nicăieri, 
cum Hegel însuși n-o mai invocă. lar dacă spui că este 
Spiritul însuși, atunci fiinţa a rămas la el undeva în 
urmă, solidară cu neființa, sau este undeva la capătul 
unei deveniri, care, de fapt, nu se încheie, sau cînd se 
încheie, se reia“ (Constantin Noica, Devenirea întru 
ființă, p. 169). 

Oricum, fiinţa își pierde centralitatea, iar ontologia 
se delimitează în sine, funcţionind numai înlăuntrul sis- 
temului ei, ca și cum s-ar construi doar în vederea 
propriei legitimări. 

Nu încape îndoială că în prima ei mișcare ontologia 
urma a se configura ca sistem suficient sieși. Iar Hegel, 
de la primul ei termen, acela al ființei pure, pînă la 
autodeterminarea cu temei sau esența și, prin amîndouă, 
pînă la concept (ca „adevăr“.al lor) avea a o construi 
ca sistem al întregului sau concretului, a ceea ce con- 
crește sau se con-formează (concresco — concretum, a 
se forma / a lua naștere împreună). 

„Absolut concretul“, prin aceasta conceptul dă de- 
plină legitimitate filosofiei care este „cunoaștere“ cu 
ajutorul lui, „întrucît în ea tot ceea ce este socotit de 
conștiința obișnuită ca fiind și de sine stătător în ne- 
mijlocirea sa“ e recunoscut „ca un moment ideal“ (Lo- 
gica, p.293, 287). i 

Justificare şi reconstrucție a absolutului, filosofia 
trebuie să lucreze cu un termen al acestuia, care pre- 
supune în egală măsură subiectul și obiectul. În ur- 
mare, ca identitate a contrariilor, întrucît este „absolut 
concretul“, conceptul -avea a fi subiectiv (în componentă 
formală sau în ordinea gîndirii), obiectiv : absolutul ca. 

obiect, dar ca obiect care.nu este o latură sau o parte 
a întregului, ci întregul, însă „dinspre“ sine, ca, de alt- 
fel, şi subiectul (monada  leibniziană, bunăoară, este 
„obiect“, dar, „în sine“, și activitate de reprezentare), 
iar în unitatea depăşită a subiectivului și obiectivului 
-este Ideea, adică „forma absolută în care s-au reîntors 
toate determinările, întreaga .plinătate a conţinutului 
pus în ea“ 

Cit. este privit dinspre subiectiv, întregul este luat 
doar în forma sa, deci în modul intelectului. Cît însă 
forma este ca atare prin altul al său, „conţinutul“, „mo- 
dul intelectului“ şi „subiectivul“ presupun „modul ra- 
țiunii“ şi „obiectivul“. De aici şi autodepășirea în între- 
gul Ideii care este „subiect-obiect“, deci unitate „a idea- 
lului și realului, a finitului şi infinitului, a sufletului 
și corpului“. 

Întregitoare, pentru că trece dincolo de „concretul 
abstract“ (de totalitate, ori dinspre subiectiv, ori din- 
spre obiectiv adică), Ideea este și depășirea intelectu- 
lui în rațiune. Căci numai raţiunea este concretul, ca 
Ideea însăși. De aceea „Ideea poate fi înțeleasă ca ra- 
țiunea“ şi, invers, aceasta „este adevăratul sens filo- 
sofic pentru rațiune“. 

Pentru că „Ideea însăși este dialectică“, proces care 
„veşnic separă Și distinge“ într-o continuă construcție 
a întregului, rațiunea are ca proprie natură dialectici- 
tatea, „sufletul oricărei cunoaşteri cu adevărat ştiinți- 
fice“ şi adevărata metodă a filosofiei „întrucît nu este 
formă exterioară“, ci „conținutul conceptului“. 

Faptul fusese descoperit încă de antici, de Zenon 
eleatul și de Socrate (în formă subiectivă); dar Platon 
este întemeietorul prin deducția dialectică din Unu a 
multiplului, ca și prin' determinarea multiplului ca Unu. 
În epoca modernă, apoi, stabilind antinomiile raţiunii 
pure, Kant „arăta cum fiecare determinaţie abstractă 
a intelectului, luată așa cum se prezintă ea însăși, se 
transformă în contrariul ei“. El săvirșea astfel deschi- 
derea către raţiunea dialectică și, în virtutea universa- 
lității acesteia, către universalitatea dialecticului în or- 
dinea fiinţei, ca şi în cea a naturii. „Căci, tot ce ne în- 
conjoară poate fi primit ca exemplu al dialecticului“ : 
ceea ce este finit trece în opusul său, natura „este îm- 
pinsă să se depășească pe ea însăși“, iar spiritul, su- 

biectiv sau obiectiv, îi relevă prezenţa în. toate mani- 
festările sale. 

“Universal, cum filosofia este conceptul. universalității 
concrete, dialecticul va fi chiar metoda sa, aceea, deci, 
prin care ia seama de „structura întregului“, pentru că 
„metoda nu cste altceva decît structura întregului, în- 
făţișat în pura sa esențialitate“ (Logica, p. 328, 366, 347, 
161, 369, 162, 163; Fenomenologia spiritului, p. 33). 

Analitică şi sintetică, dar nu cînd analitică sau cînd 
sintetică, ci conţine în sine în aşa fel încît orice miş- 
care a sa este dublu determinată, metoda filosofiei (dia- 
lectica) este mai mult -decit un organon. Ea este „con- 
ceptul pur, care nu se raportează decit la sine însuşi; 
de aceea ește simplă raportare la sine, care este ființă“, 
ca „totalitate concretă“ (Știința logicii, p. 844). 

Cu valoare istorică și sistematică fundamentală, :dia- 
lectica hegeliană are astfel o incontestabilă valoare pa- 
radigmatică. Ivită, în perspectivă istorică, din. reacţia 
faţă de dificultăţile filosofiei tradiţionale și, deci, făcută 
să fie „sufletul“ unui program de reconstrucţie, cel pu- 
tin formal, în structura şi în funcţionalitatea sa logică, 
ea era depășire a acestora într-un model profund în- 
noitor, prin coerenţa și operaţionalitatea lui. E 

Întreprinzind o reformă a filosofiei, Hegel îşi va fi 
dat seama că șansele acesteia depindeau în primul. rînd 
de evaluarea exactă a stării de fapt. Iar starea de fapt 
era istoria filosofiei sau filosofia în determinaţie istorică. 

Hegel i se aplică, dacă se poate spune așa, cu fre- 
nezie, dar şi, totodată, cu o luciditate, parcă, ea însăşi 
frenetică. El știe, și de aici acest punct de plecare, că 
istoria filosofiei este filosofia. care devine. Altminteri, 
„ultima“ filosofie n-ar mai fi întreaga filosofie recon- 
struită. 

Dar ca istoria filosofiei să apară ca devenire a filo- 
sofiei, era .necesară „perceperea“ sa ca sistem. 

Ceea ce Hegel pare să reproșeze predecesorilor săi, 
inclusiv lui Kant, e că nu vor fi luat în seamă întregul, 
ci partea: Kant se va fi raportat la raţionalism și la 
empirism, Fichte la Kant, Schelling la Fichte. Fiecare, 
de aceea, va fi venit cu un proiect de reformă (de re- 
întemeiere) a filosofiei fatal" restriotiv, căci ceea ce pui 
este în funcţie, şi de-termenul căruia i te opui. ` 

Or, pentru a fi radicală, critica trebuie să se aplice 
întregii: filosofii, deci istoriei acesteia, dar nu ei în: suc- 
cesiunea, lineară și contingentă, parcă, a faptelor (con- 
cepțiilor), ci, întrucît este sistem, adică filosofia în de- 
venirea să. "Cînd, aşadar, ne aplicăm istoriei, accentul 
trebuie să, fie pus pe filosofie şi nu pe istorie. Căci dacă 
sîntem. mai atenți la istoria filosofiei pierdem -ceea ce 
ne interesează, de fapt, tocmai obiectul, adică filosofia. 

Dar, revenind, radicalitătea proiectului Hegelian . ve- 
nea -din -situarea în opoziţie. şi nu în deosebire faţă cu 
filosofia în sistemul ei istoric. . 

Ca..raportare în modul rațiunii, opoziția era singura 
mişcare menită să aducă istoria (filosofia în devenirea 
sa) în sistemul „ultim“. 

Depășire (suprimare şi conservare) a filosofiilor (aşa- 
zicîndu-le în „percepţie“ istorică) întrucît fiecare în 
parte era o abstracţie (sau era abstractă), hegelianismul 
urma să fie sistemul, sau întregul, filosofia în condiţie 
concretă. Însă şi ea 'relativă (deci, concret-abstractă), 
după cum şi cele dinainte vor fi fost tot asemenea, căci, 
din nou, fiecare în pârte este sinteză, este întregul. Nu- 
mai. că în măsuri diferite, în virtutea faptului că filo- 
sofia. este devenire în concret. Or, aşa -stind lucrurile, 
filosofia -lui Platon era mai concretă decit cea a lui 
Parmenide, dar mai abstractă decit cea a lui Aristotel; 
concretă față cu raționalismul și empirismul, filosofia 
kantiană, la- rindul ei, își va fi generat ea însăși propria 
depășire.. 

Coneretă. și prin poziția sa istorică, filosofia hegeliană 
este cu atit mai mult prin construcţia sistematică, în 
urmarea. înstructurării dialecticii. Aceasta, deci, ţine de 
sistem sau este sistemul însuşi.. Altminteri ce ar mai fi 
şi ce sens ar mai avea ? Și întruciît.ar mai putea. fi luată 
ca „forma fundamentală a oricărei dialectici ?* Căci 
exemplaritatea ei vine din chiar. structura sistemului, 
din mișcarea logică a determinaţiilor sale și din auto- 
constituirea sa, din logica sa, pe scurt. 

Fapt -de importanță - considerabilă, dar Ansaficient pen- 
tru punerea şi impunerea ei în -condiția dialecticii ca 
teorie şi metodă perfect posibile ca adevăr. : 

Însă punînd Spiritul ca principiu, Hegel subordo- 
nează dialecticul unei mișcări orientate (teleologice), 
ceea ce înseamnă limitarea lui prin trecerea în plan 
secund. Astfel încît el pare mai curînd un mod de a fi 
sau de a se manifesta, ca o mișcare întrucitva „înstrăi- 
nată“ a Spiritului absolut. De aici, apoi, și mișcarea ca 
desfășurare a fiinţei, ca și a naturii și spiritului, iar nu 
ca „infăşurare“ (C. Noica). Sau ca înfășurare a tuturor 
acestora în Spirit, deci în altceva decit ele, în sinea lor 
şi în întregul lor. 

O desfășurare este ființa, o desfăşurare este natura, 
o desfășurare este spiritul, trecerea însăși de la logică 
la filosofia naturii și, mai departe, la filosofia spiritu- 
lui “este aceeaşi desfășurare orientală, deci ca „înfăşu- 
rare“ a Spiritului. În consecință, o anume linearitate 
(ființă-natură-spirit) face ca cele trei „orizonturi“ să se 
raporteze, în oarecare măsură, exterior. 

Bunăoară, ființa față cu natura. 

De la una la cealaltă, previne Hegel, nu se trece ca 
înlăuntrul ființei de la o determinațţie la alta. Înteme- 
ind, ființa nu se transformă. i 

Încă Heraclit, de altminteri, avertiza parcă asupra 
modului cum să înțelegem, ca și asupra celui cum nu 
trebuie să înțelegem raportul dintre ființă (foc) şi lu- 
cru. Acesta din urmă — zicea el — este „strîngeret, 
adică negativitatea principiului, dar în orizontul de cu- 
prindere al lui. 

Dacă focul: ar genera ca foc (prin aprindere) ar trece 
el însuși în altceva, fie acest altceva şi ca mai mult foc. 
Însă mai mult sau mai puţin sînt sintagme inoperante 
în conceptul ființei, o spunea Parmenide, o sugera 
Heraclit, întărea Platon, neputîndu-i lipsi nimic, după 
cum nici prisosi. Generarea prin aprindere, deci, ar fi 
același lucru cu producerea prin trans-formare. Însă, 
una nelimitată şi necondiționată, ființa nu are cum să 
treacă. în altceva. Dacă ar trece, n-ar mai sta ca prin- 
cipiu, 

Rămiînea, de aceea, ca singură explicaţie „stingerea“, 
adică anularea principiului în sine, mișcare echivalentă 
cu producerea existenței, ca apariţie a fiinţei în ea în- 
săși. 

Nimic, deci, de obiectat interpretării hegeliene, care 
este cea a ontologiei, că natura nu devine din ființă, ci 
e întemeiată de aceasta, decît, poate, punerea naturii în 
relaţie de exterioritate („exterioritatea spaţiului și a 
timpului“) în fiinţă. 

Or, de bună seamă că ontologia ca logică (filosofia 
primă în termen aristotelic) și filosofia naturii (filosofia 
secundă) sînt planuri distincte de descriere și interpre- 
tare, fiecare construindu-se în jurul altui concept: al 
fiinţei și, respectiv, al existenţei (al fiinţei ca natură). 

Stagiritul, încă, le stabilea identitatea, deci, le separa 
dar pentru a le uni, pentru că, distincte, ele se presupun. 
În sine intransformabilă, indeterminată, fiinţa ca ființă 
aparţinea, ca âtare, metafizicii. Dinspre aceasta numai 
ființa era conceptibilă. Dar dinspre fizică, ființa în sine 
apărea ca fiinţă determinată, ca temeiul care este în-te- 
mciatul. 

Metafizicul şi fizicul (în concept aristotelic) nu pre- 
supun distincția transcendent-imanent, întrucît ființa în 
sine numeric una, dar două ca specificaţie (deci, formă 
și materie) constituie ființa determinată, este aceasta și, 
totuși, își menţine identitatea de sine. Însă nu pentru a 
fi transcendentă, ci intransformabilă. 

Nici ființa hegeliană nu este transformabilă și, deci, 
natura nu rezultă prin transformare. -Totuși, o anume 
separație este menţinută, de îndată ce ființa și natura 
stau într-un raport de exterioritate. 

Aristotel punea ființa să medieze întemeierea cu ea 
însăși (ca materie şi formă), în timp ce ființa hegeliană 
apare ca natură prin eliberarea din sine a momentului 
particularităţii sale, „adică al primei determinări și alte- 
rităţii ; Ideea nemijlocită, ca reflex al ei“ (Logica, p. 
370). 

Dar, de unde dificultăţile și izbînzile sau, în context, 
ascendenţa asupra aristotelismului. 

Punînd ființa ca materie-și-formă să alcătuiască lu- 
crurile (individuale), cum materia și forma erau ele în- 
sele în identitate (abstractă) de sine, transformabilitatea 
(devenirea) în natură aproape că nu avea semnificație 
sau, oricum, aceasta era foarte aproape de treapta zero. 

Hegel însă dă conceptului conținutului său și, astfel, 
justifică ideea de sistem dialectic al naturii. De aici nu 
rezultă condiționarea ideii de sistem al naturii de tota- 
litatea premizelor hegeliene. Mai în apropierea lui Hegel, 


. 


i 397 


Paul Henri d'Holbach (1723—1789) o  reconstruise cu 
mijloacele și din perspectiva materialismului: 

Distincte, nu încape îndoială, cele două modele se 
apropie, dacă nu chiar închid un „cerc“. 

Natura, zicea d'Holbach, este „marele tot“, deci sis- 
tem suficient sieşi, pentru că principiul ei, materia, nu 
are început, nici sfîrşit în timp sau în spațiu.. Unică, 
infinită şi incondiţionată, prin însuși modul său-de a fi, 
ea climină posibilitatea unui „mai înainte“ sau, în ge- 
nerc, a unui „dincolo de“ fic ca factor crcător, fie ca 
agent al mişcării. Aceasta ţinind de „esenţa materiei“, 
deci infinită ea însăși, face ca „toate fenomenele: din na- 
tură“ să apară şi să dispară, să acţioneze unele asupra 
altora, să se compună și să se descompună urmînd „legi 
neschimbătoare“, inerente. Căci materia „se mișcă prin 
propria sa energie“, după legi care o confirmă. ca: pro- 
pria sa cauză şi, totodată, ca propriul scop. Pentru că 
nu-i transcende nimic, se autodetermină producîndu-și 
infinit formele de manifestare. 

Temei universal, ea este peste tot și în toate, dar în 
modalităţi esenţial distincte, fiind un sistem care se 
autostructurează după legi inerente. Ea, de aceea, nu 
este simplă aglomerare de lucruri care apar și „dispar 
fără ordine şi necesitate. „A exista înseamnă a îndeplini 
mișcările proprii unei asemenea determinante“. De aceea 
„toate fenomenele sînt necesare“, prinse cum sînt în 
ordinea esenței lor și, prin aceasta, în ordinea univer- 
sală. „Ceca ce numim dezordine nu este decît un ¿termen 
relativ prin care se desemnează acţiunile sau mișcările 
necesare prin care anumite fiinţe sînt alterate și tulbu- 
rate, în mod necesar în felul lor momentan de a fi, 
nevoite să-şi schimbe felul de a acționa; dar niciuna 
dintre aceste acţiuni, nici una dintre aceste mișcări nu 
pot să se abată o singură clipă de la ordinea generală 
a naturii, existențele dobindindu-șşi de la natură fiinţa, 
proprietăţile și mişcările lor particulare“. 

Ceea ce, prin urmare, aduce cu dezordinea și ihti 
plarea, tine numai de relativitatea lucrurilor şi a. siste- 
melor determinate în care sînt prinse, ca și de. interre- 
lația lor. Dar cum fiecare existență este într-o. esenţă, 
orice lucru stă ca o ordine; altfel cum ar mai fi? Şi 
dacă s-ar comporta distinct față cu ordinea. universală 

coextensivă materiei. și necesară prin chiar condiţia de 
unicitate a acesteia, n-ar fi altceva, absolut altceva? 
(Sistemul naturii, p. 47, 62, 83, 89). 

D'Holbach prinde totul, ce-i drept, în sistemul in- 
frangibil al ordinii universale, eliminînd ca iraţională 
întîmplarea. Numai că necesitatea este privită abstract 
i, de aceea, într-un fel întimplarea este negată, dar ca 
fenomen acauzal și desprins dintr-un sistem determinat: 

Totul este necesar dar după grade distincte de nece- 
sitate. Un lucru pentru că este într-o esenţă, iar esen- 
tele în universalitatea materiei, se diferenţiază însă în- 
lăuntrul necesităţii. 

O anume incomprehensiune a întimplării, proprie vi- 
ziunii mecaniciste, nu poate fi contestată. Totuși, d'Hol- 
bach tinde s-o pună în legătură cu necesitatea, deși, la 
limită, riscă s-o coboare pe aceasta, așa-zicind după He- 
gel, în regimul întîmplării. 

Fără să aibă larga cuprindere dialectică ce avea să 
fie proprie filosofiei hegeliene a naturii, prin ideea de 
sistem, d'Holbach intră însă într-o. „istorie a dialecticii 
naturii“. lar din acest punct de vedere cele două „sis- 
teme“ sînt - solidare. Din totuna cu identitatea abstractă, 
unul, cel d'holbachian. fiind reconstrucţie în orizontul 
materialismului, în timp ce „sistemul“ hegelian poartă 
cu sine toate dificultăţile interpretării spiritualiste. Pen- 
tru d'Holbach, de aceea, natura exprimă universalitatea 
principiului (a materiei), or, în perspectivă heseliană 
este numai o etapă în procesul de autodesăvirșire a Spi- 
ritului. Astfel încît, natura, produsă ca înstrăinare a 
Spiritului de sine însuşi, este predeterminată şi orien- 
tată teleologic.. „Spiritul care s-a sesizat pe sine vrea 
să se recunoască și îm natură, să suspende pierderea sa 
de sine. Împăcarea aceasta a spiritului cu natura și cu 
realitatea este ea, singură libertatea sa adevărată, în care 
el își leapădă modul particular de a gîndi și de a intui“. 

„Făpturi ale conceptului în momentul exteriorităţii“, 
„făpturile naturii“ sînt doar „trepte“. ale spiritului către 
sine însuşi care,..după această „instrăinare“, se poate 
recunoaşte „ca reîntoarcere din natură“ în identitatea și 
în deplinătatea sa (Filosofia naturii, p. 576; Filosofia 
spiritului, p: 14). 

Cu suspendarea naturii sau, mai curînd, cu autosus- 
pendarea sa ca natură, renăscîndu-se ca libertate, deci, 
ca neatirnare de altul și ca raportare la sine, Spiritul 
s-ar desăvirși ca Spirit absolut. 

După săvîrşirea din viaţă, adesea acceptat cu fervoare 
sau, dimpotrivă, respins cu îndirjire, şi într-un caz şi în 
altul, el „murea“ însă a doua oară. Căci poziţiile extremiste 
nu puteau duce decît acolo unde au dus, adică la ocultarea 
valorii filosofiei sale. 

Discipolii ortodocși, Karl Daub,- Georg Andreas Gab- 
ler, Karl Ludwig Michelet, Philip Konrad Marheineke, 
Karl Werder nu aveau să adauge ceva esenţial la mo- 
numentala filosofie nici chiar la o mai exactă percepere 
a sensurilor ci. Dintre aceștia din urmă se va fi remarcat 
totuși Karl Rosenkranz (1805—1879), autor al unei Vieţi a 
lui Hegel, ul unei Apărări contra lui Haym, al unui Sistem 
al științei, al unei Estetici a urîtului, aceasta o dezvoltare 
bine individualizată a dialecticii hegeliene a negativului 
şi negativității (Uritul ca „frumos negativ“ care-și anu- 
lează „contradicţia sa cu frumosul, neunificindu-se cu 
el“, O estetică a uritului, p. 35). 

De altă parte, nici contestarea nu întirzie, Otto Frie- 
drich Gruppe, Heinrich. Leo, Ludwing Knapp, Rudolf 
Haym fiind printre primii și cei mai exclusiviști, din- 
tr-un refuz abstract al hegelianismului. Dar cine voia 
„să atace școala hegeliană“, s-a spus, trebuia cel puțin 
s-o egaleze. i 

Aşa stînd lucrurile, mai îndreptățit putea fi doar 
Arthur Schopenhauer (1788—1860), care, nici el „un 
Hegel“, era, totuşi, creatorul unei filosofii. 

Intolerant şi violent în limbaj („palavrele îngrozi- 
toare“ ale lui Hegel; şcoala sa, „şcoală de platitudini“ 
şi filosofia sa „absurditate și nebunie“), Schopenhauer 
adoptă mijloacele demolatorului, parcă, din orgoliu ne- 
măsurat. Ceea ce-i dedicase Goethe : „Pentru a te bucura 
de valoarea ta trebuie să dai, mai întîi, valoare lumii“ nu 
pare să-l fi împăcat cu filosofii, sau, cel puţin cu o mare 
parte a lor. Căci, antihegelian, ca și antifichtean și anti- 
schellingean, Schopenhauer li se opune tuturor prin 
Kant, dar printr-un Kant pe care și-l asumă și-l recon- 
struiește atît de personal încît acceptarea’ aduce, pe 
alocuri, cu respingerea. 

Mărturisită, originarea în kantianism nu avea să facă 
din Schopenhauer un kantian. Trebuind să fie în vede-: 

rca depășirii, întoarcerea la Kant era, deci, mai mult 
aparentă. l 

O „revenire“, de altminteri, nici nu mai era posibilă 
sau nu prin ignorarea filosofiilor post-kantiene : fich- 
teană, schellingeană și hegeliană, tot atîtea revalorizări 
ale criticii cu punerea în lumină a marilor ei virtuți ca 
şi a dificultăților. Kantianisnsul, prin urmare, intrase 
deja în conștiința filosofică și devenise el însuşi cu 
aceasta. 

Schopenhauer, ce-i drept, nu se „întoarce“ la kantia- 
nismul „de școală“, însă pare a ignora valorizările ulte- 
Tioare determinate, cum zice Hegel, de nevoia de con- 
secvenţă. Pare numai, fiindcă, intenționind să scoată 
„lucrul în sine“ din starea sa de incomunicabilitate cu 
noi, din aceeași nevoie, a consecvenței, nu avea de ales 
altă cale decit cea pe care se înaintase de la Fichte la 
Hegel. Astfel, „mult batjocoritul Absolut hegelian de- 
vine voinţă, substanță infinită, în care e sădită și afir- 
marea și negarea“, iar Voința însăși, la rîndul ei, apă- 
ruse în Filosofia naturii a lui Schelling „ca principiu 
primar al conștiinței“ şi la Fichte ca „esența Eului... 
(Florica Neagoe, Arthur Schopenhauer..., p. 18). 

Identificînd „lucrul în sine“ kantian cu Voința, Scho- 
penhauer suspendă „dualismul“ kantian, numai că în- 
tr-un monism subiectivist. Căci ea, voință a conștiinței 
si ca principiu metafizic a Conştiinţei generice, ea făcea 
posibilă depășirea „dualismului“. însă prin anularea ce- 
luilatt. termen. În consecință, ca Voinţă în sinele ei, 
lumea ca apariţie devenea reprezentarea: eului. Încheie- 
rea, cu diferenţe care ţin de premise, era berkeleyiană. 
Berkeiey, de altminteri, este evocat cu admiraţie ,pen- 
tru marele serviciu adus filosofiei“ (Le monde comme 
volonté et representation, t. I, c. I, par. 1). 

Atît de abrupta „despărțire“ de Hegel, ca și de Kant, 
la urma urmelor, de ei ca spirite tutelare ale raționalis- 
mului modern, nu putea să aibă decit acest epilog: su- 
bicctivist și iraționalist. 

Pe alte căi, cu alte mijloace, o reconfirmare a faptu- 
lui și, deci, prin reflex, a hegelianismului ca o garanție 
pentru raţionalism, în limitele aceleiași „istorii“ ime- 
diate a impotrivirilor abstracte faţă de Hegel, avea, în 
fine, s-o facă Sören Kierkegaard (1813—1855).* 

Pînă la un punct, din perspectiva în care se fixează, 
anume aceea a „interiorităţii“, reacţia kierkegaardiană: 
faţă de universalismul absolut (și absolutizant) hegelian, 
nu rămînea la opoziția exterioară și sterilă. Danezul so- 
litar și cutremurat în ființa lui de dramatismul (în per- 
cepția sa, de tragicul) poziţiei noastre în lume divulga 
în filosofia lui Hegel un „triumf al crepusculului“ „sen- 
timentului existenței“, printr-un sistematicism deperso- 
nalizant și alienant (Emmanuel Mounier, Introduction: 
aux existentialismes, p. 17). Trecea, de aceea, dincolo de 
înfruntarea simplu livrescă a hegelianismului, anume 
în orizontul omului şi omenescului. Numai că alternativa 
la „universalismul“ hegelian nu era o „dialectică a exis- 
tentei“ fixată în eul care este „raportat ce se rapor- 
tează la sine însuşi“ sau „în orientarea interioară a aces- 
tui raport“ (S. Kierkegaard, Traité. du désespoir, p. 61). 
‘Căci, șansa ființei noastre în lume nu era condiționată 
de abdicarea de la „universalitate“ și de refuzul „exte- 
riorităţii“, ci de reconstrucţie ca întreg sau unitate a 
universalităţii şi individualităţii, a exteriorităţii şi inte- 
riorităţii. i 

Or, deşi cu o deplasare de accent pe universalitate, 
hegelianismul era, totuși, opţiune pentru întreg ca uni- 
tate sau coincidență a opușilor. 

Cu limitele pe care spiritualismul i le punea în mod 
fatal, dialectica sa, în structura și în funcționalitatea ci, 
rămînea exemplară. Valorizarea ei ulterioară avea să-i 
confirme autenticitatea. | 

Între da și nu, așadar, hegelianismul părea a ieși din: 
istorie. Însă, concomitent cu poziţiile extremiste, în ime- 
diata. succesiune hegeliană se înfiripă o mișcare ce-i dă- 
dea speranţe :tinărului Engels că filosofia marelui dia- 
lectician „a început să trăiască“. :Este vorba de „stinga 
hegeliană“ (sau - gruparea „tinerilor hegelieni“), denomi- 
nație ce subiîntinde mai curînd o stare de spirit decit o 
mișcare omogenă. i 

Arnold Ruge, Bruno Bauer, Karl Friederich Koppen, 
David. Strauss, Karl Marx, Friederich Engels sînt cu 
toții convinși că hegelianismul este filosofie care devine, 
deci filosofie deschisă prin caracterul său înnoitor. Însă 
înțelegerea acestuia era de la început diferită de-la 
Strauss la Bauer, de la Feuerbach la Marx, ceea ce, ra- 
dicalizîndu- -se, avea să ia forma opoziţiei. 

Strauss și Bauer, aplicaţi criticii istorice și filosofice 
a creştinismului, cu deosebiri între ei, ca și faţă de 
Hegel (printr-o viziune distinctă asupra raportului re- 
ligiei cu filosofia), ei rămîn totuşi în orizont hegelian. 
Cit se individualizează, faptul se întimplă încă în inte- 
riorul hegelianismului,: chiar dacă al unuia înţeles altfel 
decit „o scolastică osificată“, pentru a zice ca Strauss. 

Nu vor fi ales, prin urmare, să lucreze ca hegelieni 
de sistem, ci, situîndu-se într-o perspectivă sau alta (în 
cea a „substanţei sau rațiunii universale“ care se întru- 
pează în „instrăinarea sa“ în materie, ceea ce, în formă 
religioasă insemna, a lui lisus Hristos ca realizare ome- 
nească a lui Dumnezeu, Strauss; în cea a „conștiinței 
de sine“, Bauer) prin chiar lucrarea cu motive determi- 
nate ei se vor fi deosebit de Hegel. Dar, prin aceasta, 
nu și se vor fi opus. Nici hegelieni ortodocși, ei nu sint 
nici conştiinţe filosofice care integrează hegelianismul 
în alte structuri. Mai curînd ei par neohegelieni, avant 
la lettre. Căci, aşa cum se va constitui în secolul nostru 
de la Kroner şi Glockner la Liebert şi Jonas Cohn, în 
Germania de la Croce la Gentile în Italia, cu Jean Wahl 
sau Jean Hyppolite în Franţa, deși altfel și altceva de- 
cit hegelianismul clasic, neohegelianismul se 'va situa 
într-o „post-istorie“ a aceluia. Sau, altfel spus, într-un 
hegelianism fără Hegel (așa cum, de altminteri, avea 
să se mai constituie și neokantianismul, acesta, bine în- 
teles, ca un kantianism de după Kant sau fără Kant). 

Primul însă. care, în succesiune hegeliană, avea să se 
individualizeze printr-o încercare de depășire este Feuer- 
bach. Pornind de la Hegel și opunindu-i-se, el vrea să 
se delimiteze principial, deci, printr-un alt tip de filo- 
sofie, iar nu prin alt sistem. Hegel sau Kant, Hegel sau 
Fichte, Hegel sau Schelling, toate acestea erau alterna- 
tive simple şi anistorice, la urma urmelor, de îndată ce 
renunțarea la „ultima“ filosofie pentru o alta de dinainte, 
fie şi ca punct de plecare, era totuna cu abdicarea de la 
spiritul istoriei, de la istoricitate. 

Hegelian „de stînga“, asemenea lui Strauss sau lui 
Bruno Bauer, în deosebire de aceștia, Feuerbach își în- 
țelege însă poziţia ca șansă a radicalităţii. Situarea, deci, 
este, parcă, metodică, ea fiind numai prima etapă a eli- 
berării, a doua fiind critica, ea însăși de la stînga. 

Sever faţă cu hegelianismul, Feuerbach nu-l pune 
„intre paranteze“ şi nu se situează în alt concept filo- 

sofic, cel al materialismului, pentru a-l elimina. Prin- 
tr-o mare negaţie, el urmărește decuparea şi instituirea 
altui orizont. Deocamdată, în prima construcţie, acesta: 
este opus, totuși, abstract (exterior) hegelianismului. De 
aici şi ignorarea (ceea ce nu e totuna cu respingerea): 
dialecticii hegeliene. Deci, mai curînd o „punere între: 
paranteze“ pentru a delimita exact, pornind de la ceea; 
ce Hegel numea primul început, celălalt tip de construc- 
ție filosofică. Abia după această operaţiune putea să vină 
cealaltă, de instituire a celui „de-al doilea“ început (de- 
venirea sau, prin extindere, dialecticul). 

Opoziția exterioară era de tot necesară, metodic, pen- 
tru că numai în acest fel hegelianismul putea fi valorizat, 
adică integrat. Căci integrarea nu avea cum să fie posi- 
bilă decit ca instructare în ceva. 

În raporturile cu filosofia hegeliană, deci, problema: 
principală nu era aceea a suspendării ei, ci a înlocuirii 
ei și, în mişcarea a doua, a integrării sale critice. 

Gestul lui Feuerbach, s-a spus în epocă, fusese eli- 
berator. 

Dar eliberarea ca operă pozitivă (dezlegare prin con- 
strucţie) era încă, din univers feuerbachian, după Feuer- 
bach însuşi, sarcină a „filosofiei viitorului“. 


În loc de încheiere 


Orice încheiere, așa-zicînd după Constantin Noica, 
pare a fi deschidere, căci ea nu este atît capitol concluziv, 
cit de trecere în alt spaţiu, al posibilului. 

Că lucrurile stau astfel în ordine universală rămîne 
de discutat. Cu siguranţă însă, „încheierea“ oricărei „is- 
torii“ este (sau trebuie să fie) o deschidere. Aceasta, 
firește, mai întîi în urmarea faptului că procesul istoric 
în obiectivitatea lui este deschis. Numai că, din acest 
punct de vedere, nu este singurul, căci „decupajul“ ori- 
cărei științe presupune în mod necesar deschiderea. Ast- 
fel încît orice „descriere“ este, doar provizorie şi de pro- 
vizoratul ei nu pare a da seama mai bine altceva decît 
„încheierea“. 

Istoria (ca istoriografie) însă își face din „încheiere“ 
n deschidere cu atît mai mult cu cît, în orizontul ei de 
aplicație, distincţia dintre trecut și prezent este de tot 
relativă. Pe de o parte fiindcă trecutul este „personant“, 
deci se „actualizează“ continuu prin succesive „reisto- 
ricizări* (sau printr-o necurmată istoricizare), iar pe de 
alta întrucît prezentul nu numai că absoarbe în sine 
trecutul, dar .și ca prezent, ca înfăptuire, este un petre- 
cut. Relativitatea limitelor dintre trecut și prezent face 
ca trecutul și prezentul să treacă în condiţie de laturi 
ale aceluiași întreg, ale procesului istoric adică. 

O istorie a ideilor filosofice, deci a formelor sau a 
structurilor în înțelesul originar (idea, formă, mod de a 
fi), aşa cum a fost proiectată aceasta, numai în aparenţă 
dincolo de orizontul de semnificare al temporalităţii, se 
va fi fixat însă în el în vederea justificării faptului isto- 

ric (trecut) ca fapt deschis. Istoria, s-a încercat să se 
demonstreze pînă aici, este ea însăși o devenire înăuntrul 
structurilor deja configurate, ale structurilor ei și, prin 
aceasta, „personantă“ în sistemul conștiinței filosofice 
prezente și constitutivă lui. 

Aparţinînd altui timp, filosofia „trecută“ nu este și 
incomunicabilă cu filosofia „prezentă“. „Trecută“ una, 
cea „istorică“, „prezentă“ alta, cea „sistematică“, întrucît 
le privim dinspre istorie, dinspre sistem însă, mai îna- 
inte şi după capătă sensuri structurale. Mai înainte, în 
urmare, este totuna cu mai în adîncime în perspectiva 
unei ontologii a conștiinței filosofice. Sau, altfel spus, 
cu datele ei constitutive, de la cele „deduse“ sau „ulte- 
rioare“ la cele ce par originare (ireductibile), la cele ce, 
prin analogie cu fonemele, bunăoară, s-ar putea numai 
filosofeme. 

În' proiectul acestei istorii a ideilor filosofice (altceva, 
cel puţin în intenţia autorului, decît o istorie a filosofiei 
de la începuturi pînă în pragul contemporaneităţii), 
în proiectul ei, aşadar, a stat să participe la dovedirea 
prezenței structurale a istoriei gîndirii filosofice în ori- 
zontul conştiinţei filosofice actuale (care, prin complexita- 
tea sa,. presupune o cercetare distinctă de aceasta). Căci, 
încă o dată, ne aplecăm asupra trecutului pentru a fi mai 
în măsură să răspundem înterogaţiilor prezentului, pen- 
tru viitor. 

Poate să pară exagerat (orgolios ?) dar această isto- 
rie a fost plănuită că un examen al filosofiei contempo- 
rane în structurile ei elementare, „dinspre“ istorie. De 
aceea, cuvîntul de „încheiere“ este și unul de „deschi- 
dere“, de îndată ce această istorie a ideilor filosofice a 
fost voită ca un „exercițiu“ în construcția filosofică ac- 
tuală din perspectiva şi cu mijloacele istoriei. Dacă este, 
cine va fi avut răbdarea să-l însoțească pe autor pînă 


aici. va putea judeca. 

